
Iniziali  nello  studio  della  lingua  latina  e a Voi 
indispensabile  Taureo  libro  di  Tito  Livio,  che  tralta 
delle  geste  dei  Romani  contro  Annibale.  AI  diletto, 
che  oflre  questa  gloriosa  storia , unir  si  deve  la  pu- 
rezza  della  lingua,  la  nobile  espressione,  il  concetto 
sublime ; sicche  potrete  avere  da  sifFatto  tesoro  pascolo 
immenso  d’istruzione , e sommo  vantaggio  nelTappren- 
dere  Tidioma  latino. 

Per  simili  riflessioni  mi  accinsi  alia  ristampa;  ebbi 
a cuore  di  migliorare  Tedizione,  e sludiai  che  venisse 
alia  luce  purgata  dagli  errori. 

Ora  a Voi  la  presenlo,  Giovani  Ornatissimi,  nella 
speranza,  che  la  vorrete  accogliere  con  quella  genti- 
lezza  e benignitii,  che  vi  e propria.  NelTalto  di  ren- 
dervene  infinite  grazie  auguro  che  viviate  felici. 

I.  In  parte  operis  mei  licet  mihi  praefari,  quod  in  princi- 
pio summae  totius  professi  plerique  sunt  rerum  scriptores,  bel- 
lum maxime  omnium  memorabile,  quae  unquam  gesta  sint,  me 
scripturum;  quod,  Hannibale  duce,  Carthaginienses  cum  populo 
romano  gessere.  Nam  neque  validiores  opibus  ullae  inter  se  civi- 
tates gentesque  contulerunt  arma , neque  his  ipsis  tantum  unquam 
virium  aut  roboris  fuit:  et  haud  ignotas  belli  artes  inter  se,  sed 
expertas  primo  punico  conferebant  bello.  Et  adeo  varia  belli  for- 
tuna anecpsquc  Mars  fuit,  ut  propius  periculum  fuerint,  qui  vi- 
cerunt. Odiis  etiam  prope  maioribus  certaruut,  quam  viribus: 
Romanis  indignantibus,  quod  victoribus  victi  ultro  inferrent  arma: 
Poenis,  quod  superbe  avareque  crederent  imperitatum  victis  esse. 
Fama  etiam  est,  Hannibalem  annorum  ferine  novem,  pueriliter 
blandicntem  patri  Hamilcari,  ut  duceretur  in  Hispaniam,  quum, 
perfecto  africo  bello,  exercitum  eo  traiecturus  sacrificaret,  alta- 
ribus admotum,  tactis  sacris  iurciurando  adactum,  se,  quum 
primum  posset  , hostem  fore  populo  romano.  Angchant  ingentis 
spiritus  virum  Sicilia  Sardiniaque  amissae:  nam  et  Siciliam  ni- 
mis celeri  desperatione  rerum  concessam , et  Sardiniam  inter  mo- 
tum Africae  fraude  Romanorum , stipendio  etiam  insuper  impo- 
sito, interceptam. 

II.  His  anxius  curis,  ita  se  africo  bello  , quod  fuit  sub  recen- 
tem romanam  pacem,  per  quinque  annos,  ita  deinde  novem  an- 
nis in  Hispania  augendo  punico  imperio  gessit,  ut  appareret, 
maius  eum  , quam  quod  gereret , agitare  in  animo  bellum , et,  si 
diutius  vixisset,  Hamilcare  duce  Poenos  arma  Italiae  illaturos 
fuisse,  quae  Hannibalis  ductu  intulerunt.  Mors  Hamilcaris  per 
opportuna,  et  pueritia  Hannibalis  distulerunt  bellum.  Medius  Ha- 

« Jrnbal  inter  patrem  et  filium  octo  ferme  annos  imperium  obti- 
nuit, flore  aetatis  , uti  ferunt,  primo  Hamilcari  conciliatus;  gener 
inde  ob  altam  indolem  provecto  annis  adseitus,  et,  quia  gener  erat, 
factionis  Barcinae  opibus,  quae  apud  milites  plebemque  plus  quam 
modicae  erant,  haud  sane  voluntate  principum,  imperio  potitus. 
Is  plura  consilio  quam  vi  gerens  , hospitiis  regulorum  magis,  con- 
ciliandisque  per  amicitiam  principum  novis  gentibus,  quam  bello 
aut  armis,  rem  Carthaginiensem  auxit.  Ceterum  nihilo  ei  pax  tutior 
fuit.  Barbarus  eum  quidam  palam , ob  iram  interfecti  ab  eo  domi- 
ni, obtruncavit;  comprehensusque  ab  circumstantibus  haud  alio, 
quam  si  evasisset,  vultu,  tormentis  quoque  quum  laceraretur,  eo 
fuit  habitu  oris,  ut,  superante  laetitia  dolores,  ridentis  etiam  spe- 
ciem praebuerit.  Cum  hoc  Hasdrubale,  quia  mirae  artis  in  solli- 
citandis gentibus,  imperioque  iungendis  suo  fuerat,  foedus  reno- 
vaverat populus  romanus,  ut  finis  utriusque  imperii  esset  amnis 
lbcrus,  Sagnntinisquc  mediis  inter  imperia  duorum  populorum 
libertas  servaretur. 

III.  In  Hasdrubalis  locum  haud  dubia  res  fuit,  quin  praeroga- 
tivam militarem,  qua  extemplo  iuvenis  Hannibal  in  praetorium 
delatus,  imperatorqnc  ingenti  omnium  clamore  atque  assensu  ap- 
pellatus erat , favor  etiam  plebis  sequeretur.  Hunc  vixdum  puberem 
Hasdrubal  literis  ad  se  arccssierat:  actaque  res  etiam  in  senatu 
fuerat,  Barcinis  nitentibus,  ut  assuesceret  militiae  Hannibal,  at- 
que in  paternas  subcresceret  opes.  Hanno,  alterius  factionis  prin- 
ceps: « Et  aequum  postulare  videtur , inquit , Hasdrubal;  et  ego 
» tamen  non  censeo,  quod  petit,  tribnendum.» Quum  admiratione 
tam  ancipitis  sententiae  in  se  omnes  convertisset : « Florem  aetatis, 
» inquit  , Hasdrubal , quem  ipse  patri  Hannibalis  fruendum  prae- 
» buit , iusto  iurc  cum  a filio  repeti  censet.  Nos  tamen  minime 
» decet,  iuventutem  nostram  pro  militari  rudimento  assuefacere 
» libidini  praetorum.  An  hoc  timemus,  ne  Hamilcaris  filius  nimis 
» sero  imperia  immodica,  el  regni  paterni  speciem  videat?  et, 
» cuius  regis  genero  hereditarii  sint  relicti  exercitus  nostri,  eius 
» filio  parum  mature  serviamus?  Ego,  istum  iuvenem  domi  te- 
» nendum,  sub  legibus,  sub  magistratibus  docendum  vivere  aequo 
» iure  cum  ceteris  censeo ; ne  quandoque  parvus  hic  ignis  incen- 
» dium  ingens  exsuscitet.  » 


\ 


Digitized  by  Google 


3 


IV.  Pauci,  ac  fermc  optimus  quisque,  Hannoni  adsentieban- 
tur:  sed,  ut  plerumque  fit , maior  pars  meliorem  vicit.  Missus  Han- 
nibal in  Hispaniam  primo  statim  adventu  omnem  exercitum  in  se 
convertit.  Hamilcarem  iuvenem  redditum  sibi  veteres  milites  cre- 
dere; eundem  vigorem  in  vultu,  vimque  in  oculis,  habitum  oris  li- 
neamentaque intueri.  Dein  brevi  effecit,  ut  pater  in  se  minimum 
momentum  ad  favorem  conciliandum  esset.  Nunquam  ingenium 
idem  ad  res  diversissimas,  parendum  atque  imperandum,  habiiins 
fuit.  Itaque  haud  facile  discerneres,  utrum  imperatori,  an  exer- 
citui, carior  esset:  neque  Hasdrubal  alium  quemquam  praeficere 
malle,  ubi  quid  fortiter  ac  strenue  agendum  esset : neque  milites 
alio  duce  plus  confidere,  aut  audere.  Plurium  audaciae  ad  peri- 
cula capessenda,  plurimum  consilii  inter  ipsa  pericula  erat.  Nullo 
labore  aut  corpus  fatigari,  aut  animus  vinci  poterat.  Caloris  ac 
frigoris  patientia  par : cibi  potionisque  desiderio  naturali , non 
voluptate,  modus  finitus.  Vigiliarum  somnique  nec  die  nec  nocte 
discriminata  tempora : id , quod  gerendis  rebus  superesset , quieti 
datum:  ea  neque  molli  strato,  neque  silentio  arcessita.  Multi  saepe 
militari  sagulo  opertum,  humi  iacentem  inter  custodias  slatio- 
nesque  militum  conspexerunt.  Vestitus  nihil  inter  aequales  excel- 
lens: arma  atque  equi  conspiciebantur:  equitum  peditumque  idem 
longe  primus  erat.  Princeps  in  proelium  ibat ; ultimus  conserto 
proelio  excedebat.  Has  tantas  viri  virtutes  ingentia  vitia  aequabant; 
inhumana  crudelitas,  perfidia  plus  quam  punica,  nihil  veri,  nihil 
sancti,  nullus  deum  nictus;  nullum  iusiurandum,  nulla  religio. 
Cum  hac  indole  virtutum  atque  vitiorum,  triennio  sub  Hasdrubale 
imperatore  meruit,  nulla  re,  quae  agenda  videndaque  magno  fu- 
turo duci  esset,  praetermissa. 

V.  Ceterum  ex  quo  die  dux  est  declaratus,  velut  Italia  ei  pro- 
vincia decreta,  bellumque  romanuin  mandatum  esset,  nihil  pro- 
latandum ratus,  ne  se  quoque,  ut  patrem  Hamilcarem,  deinde 
Hasdrubalem,  cunctantem  casus  aliquis  opprimeret,  Saguntinis 
inferre  bellum  statuit.  Quibus  oppugnandis  quia  baud  dubie  ro- 
mana  arma  movebantur,  in  Olcadum  fines  prius  (ultra  Iberum 
ea  gens  in  parte  magis,  quam  in  ditione  Carthaginiensium  erat) 
induxit  exercitum,  nt  non  petisse  Saguntinos,  sed  rerum  serie, 

(iuitimis  domitis  geutibus,  iungendoque,  tractus  ad  id  bellum  vi- 

deri  posset.  Carteiam,  urbem  opulculam,  caput  gentis  eius,  expu- 
gnat diripitque : quo  metu  perculsae  minores  civitates,  stipendio 
imposito,  imperium  accepere.  Victor  exercitus,  opulentusquc  prae- 
da Carthaginem  novam  in  hiberna  est  deductus.  Ibi  large  par- 
tiendo praedam  , stipendio  praeterito  cum  fide  exsolvendo,  cunctis 
civium  sociorumquc  auimis  in  se  firmatis,  vere  primo  in  Vaccaeos 
promotum  bellum.  Hermandica  et  Arbocala,  Carteiorum  urbes, 
vi  captae:  Arbocala  et  virtute  et  multitudine  oppidanorum  diu 
defensa:  ab  Hermandica  profugi,  exsulibus  Olcadum,  priore  aesta- 
te domitae  gentis,  quum  se  iunxissent,  concitant  Carpetanos: 
adortique  Hannibalem , regressum  ex  Vaccaeis,  haud  procul  Tago 
flumine  agmen  grave  praeda  turbavere.  Hannibal  proelio  abstinuit; 
castrisque  super  ripam  positis,  quum  prima  quies  silentiumque 
ab  hostibus  fuit,  amnem  vado  traiecit:  valloque  ita  producto,  ut 
locum  ad  transgrediendum  hostes  haberent,  invadere  eos  transeuntes 
statuit.  Equitibus  praecepit,  ut,  quum  ingressos  aquam  viderent, 
adorirentur.  Peditum  agmen  in  ripa,  elephantos  ante  quadraginta 
disposuit.  Carpetanorum  cum  appendicibus  Olcadum  Vaccaeorum- 
que  centum  millia  fuere:  invicta  acies,  si  aequo  dimicaretur  cam- 
po. Itaque  et  ingenio  feroces,  et  multitudine  freti,  et,  quod 
metu  cessisse  credebant  hostem,  id  morari  victoriam  rati,  quod 
interesset  amnis , clamore  sublato , passim  sine  ullius  imperio , 
qua  cuique  proximum  est,  in  amnem  ruunt.  Et  ex  parte  altera 
ripae  vis  ingens  equitum  in  flumen  immissa,  medioque  alveo 
haudquaquam  pari  certamine  concursum ; quippe  ubi  pedes  insta- 
bilis , ac  vix  vado  fidens,  vel  ab  inermi  equite , equo  temere  acto , 
perverti  posset;  eques,  corpore  armisque  liber,  equo  vel  per  medios 
gurgites  stabili , cominus  eminusque  rem  gereret.  Pars  magna  flu- 
mine absumpta  : quidam,  vorticoso  amni  delati  in  hostes,  ab  ele- 
phantis obtriti  sunt:  postremi,  quibus  regressus  in  suam  ripam 
tutior  fuit,  ex  varia  trepidatione  quum  in  unum  colligerentur, 
priusquam  ex  tanto  pavore  reciperent  animos,  Hannibal,  agmine 
quadrato  amnem  ingressus,  fugam  ex  ripa  fecit;  vastatisque  agris, 
intra  paucos  dies  Carpetanos  quoque  in  deditionem  accepit.  Et  iam 
omnia  trans  lberum , praeter  Saguntinos , Carthaginiensium  erant. 

VI.  Cum  Saguntinis  bellum  nondum  erat : ceterum  iam  belli 
causa  certamina  cura  finitimis  serebantur,  maxime  Turdetanis ; 

quibus  quum  adesset  idem,  qui  litis  erat  sator,  nec  certamen  iuris, 
sed  vim  quaeri  appareret,  legati  a Saguntinis  Romam  missi,  auxi- 
lium ad  bellum  iam  haud  dubie  imminens  orantes.  Consules  tunc 
Romae  erant  P.  Cornelius  Scipio  et  Ti.  Sempronius  Longus:  qui 
quum,  legatis  in  senatum  introductis,  de  ropublica  retulissent, 
placuissetque  mitti  legatos  in  Hispaniam,  ad  res  sociorum  inspi- 
ciendas, quibus  si  videretur  digna  causa,  et  Hannibali  denuntia- 
rent, ut  ab  Saguntinis,  sociis  populi  Romani,  abstineret,  et  Car- 
thaginem in  Africam  traiicerent,  ac  sociorum  populi  romani 
querimonias  deferrent:  hac  legatione  decreta,  necdum  missa, 
omnium  spe  celerius  Saguntum  oppugnari  allatum  est.  Tunc  relata 
ex  integro  res  ad  senatum:  alii,  provincias  consulibus  Hispaniam 
atque  Africam  decernentes,  terra  marique  rem  gerendam  cense- 
bant: alii  totum  in  Hispaniam  Hannibalcmque  intendebant  bellum: 
erant,  qui  nou  temere  movendam  rem  tantam,  expectandosque 
ex  Hispania  legatos  censerent.  Haec  sententia , quae  tutissima 
videbatur,  vicit;  legatique  eo  maturius  missi,  P.  Valerius  Flac- 
cus et  Q.  Baebius  Tamphilus,  Saguntum  ad  Hannibalem,  atque 
inde  Carthaginem,  si  non  absisteretur  bello , ad  ducem  ipsum  in 
poenam  foederis  rupti  deposcendum. 

VII.  Dum  ea  Romani  parant  consultantque,  iam  Saguntum 
summa  vi  oppugnabatur.  Civitas  ea  longe  opulentissima  ultra 
Iberum  fuit,  sita  passus  mille  ferme  a mari.  Oriundi  a Zacyntho 
insula  dicuntur,  mixlique  etiam  ab  Ardea  Rutulorum  quidam 
generis:  ceterum  in  tantas  brevi  creverant  opes,  seu  maritimis, 
seu  terrestribus  fructibus,  seu  multitudinis  incremento,  seu  sancti- 
tate disciplinae,  quia  fidem  socialem  usque  ad  perniciem  suam 
coluerunt.  Hannibal,  infesto  exercitu  ingressus  fines,  pervastatis 
passim  agris,  urbem  tripartito  aggreditur.  Angulus  muri  erat  in 
planiorem  patentioremque , quam  cetera  circa,  vallem  vergens: 
adversus  cum  vincas  agere  instituit,  per  quas  aries  moenibus  admo- 
veri posset.  Sed  ut  locus  procul  muro  satis  aequus  agendis  vincis 
fuit,  ita  haudquaquam  prospere,  postquam  ad  effectum  operis 
ventum  est,  coeptis  succedebat.  Et  turris  ingens  imminebat:  et 
murus,  ut  in  suspecto  loco,  supra  ceterae  modum  altitudinis 
emunitus  erat ; et  inventus  delecta , ubi  plurimum  periculi  ac  labo- 
ris ostendebatur , ibi  vi  maiore  obsistebant.  Ac  primo  missilibus 

submovere  hostem,  nec  quidquam  satis  tutum  munientibus  pati; 
deinde  iam  non  pro  moenibus  modo  atque  turri  tela  micare,  sed 
ad  erumpendum  etiam  in  stationes  operaque  hostium  animus  erat: 
quibus  tumultuariis  certaminibus  haud  ferme  plures  Saguntini  ca- 
debant, quam  Poeni.  Vt  vero  Hannibal  ipse,  dum  murum  incau- 
tius subit,  adversum  femur  tragula  graviter  ictus  cecidit:  tanta 
circa  fuga  ac  trepidatio  fuit,  ut  non  multum  abesset,  quin  opera 
ac  vineae  desererentur. 

VIII.  Obsidio  deinde  per  paucos  dies  magis  quam  oppugnatio 
fuit,  dum  vulnus  ducis  curaretur.  Per  quod  tempus  ut  quies  cer- 
taminum erat,  ita  ab  apparatu  operum  ac  munitionum  nihil  ces- 
satum. Itaque  acrius  de  integro  obortum  est  bellum,  pluribusque 
partibus,  vix  accipientibus  quibusdam  opera  locis,  vineae  coeptae 
agi,  admoverique aries.  Abundabat  multitudine  hominum  Poenus; 
ad  centum  enim  quinquaginta  millia  habuisse  in  armis  satis  cre- 
ditur. Oppidani  ad  omnia  tuenda  atque  obeunda  multifariam  di- 
stineri coepti  sunt:  et  non  sufficiebant  (iam  enim  feriebantur 
arietibus)  muri,  quassatacque  multae  partes  erant.  Vna  continen- 
tibus ruinis  nudaverat  urbem:  tres  deinceps  turres,  quantumque 
inter  eas  muri  erat,  cum  fragore  ingenti  prociderant ; captumque 
oppidum  ea  ruiua  crediderant  Poeni;  qua,  velut  si  pariter  utrosque 
murus  texisset,  ita  utrinque  in  pugnam  procursum  est.  Nihil  tu- 
multuariae pugnae  simile  erat , quales  in  oppugnationibus  urbium 
per  occasionem  partis  alterius  conseri  solent : sed  iustae  acies , 
velut  patenti  campo,  inter  ruinas  muri  tectaque  urbis  modico 
distantia  intervallo  constiterant.  Hinc  spes,  hinc  desperatio  animos 
irritat:  Poeno  cepisse  iam  se  urbem,  si  paululum  adnitatur,  cre- 
dente ; Saguntinis  pro  nudata  moenibus  patria  corpora  opponenti- 
bus , nec  ullo  pedem  referente,  ne  in  relictum  a se  locum  hostem 
immitteret.  Itaque  quo  acrius  et  conferti  magis  utrinque  pugna- 
bant, eo  plures  vulnerabantur,  nullo  inter  arma  corporaque  vano 
intercidente  telo.  Falarica  erat  Saguntinis,  missile  telum  hastili 
abiegno,  et  cetera  tereti,  praeterquam  ad  extremum,  unde  fer- 
rum extabat.  Id,  sicut  in  pilo , quadratum  stuppa  circumligabant 
liniebantque  pice.  Ferrum  autem  tres  longum  habebat  pedes,  ut 
cum  armis  transfigere  corpus  posset.  Sed  id  maxime,  etiamsi  hae- 
sisset in  scuto,  nec  penetrasset  in  corpus,  pavorem  faciebat,  quod, 

quum  medium  accessam  mitteretur,  conceplumquc  ipso  motu 
mullo  maiorem  ignem  ferret,  arma  omitti  cogebat,  nudumqne 
militem  ad  insequentes  ictus  praebebat. 

IX.  Quum  diu  anceps  fuisset  certamen , et  Saguntinis,  quia 
praeter  spem  resisterent,  crevissent  animi,  Poenus,  quia  non  vi- 
cisset, pro  victo  esset,  clamorem  repente  oppidani  tollunt,  hostem- 
que in  ruinas  muri  expellunt;  inde  impeditum  trepidantemque 
exturbant;  postremo  fusum  fugatumque  in  castra  redigunt.  Inte- 
rim  ab  Roma  legatos  venisse  nuntiatum  est;  quibus  obviam  ad 
mare  missi  ab  Hannibale,  qui  dicerent,  ncc  tuto  eos  adituros  inter 
tot  tam  efferatarum  gentium  arma;  nec  Hannibali,  in  tanto  discri- 
mine rerum , operae  esse  legationes  audire.  Apparebat , non  admis- 
sos protinus  Carthaginem  ituros:  literas  igitur  nuntiosque  ad 
principes  factionis  Barcinae  praemittit,  ut  praepararent  suorum 
animos,  ne  quid  pars  altera  gratificari  pro  Romanis  posset. 

X.  Itaque,  praeterquam  quod  admissi  auditique  sunt,  ea  quo- 
que vana  atque  irrita  legatio  fuit.  Hanno  unus  adverso  senatu 
causam  foederis,  magno  silentio  propter  auctoritatem  suam,  non 
assensum  audientium,  egit. Per  deos,  foederum  arbitros  ac  testes, 
monuisse,  praedixisse  se,  ne  Hamilcaris  progeniem  ad  exerci- 
tum mitterent.  Non  manes,  non  stirpem  eius  conquiescere  viri: 
nec  unquam,  donec  sanguinis  nominisque  Barcini  quisquam  su- 
persit, quietura  romana  foedera:  « Iuvcnem  flagrantem  cupidine 
» regni,  viamque  unam  ad  id  cernentem , si  ex  bellis  bella  serendo 
» succinctus  armis  legionibusque  vivat , vclut  materiam  igni  prae- 
» bentes , ad  exercitus  misistis.  Aluistis  ergo  hoc  incendium , quo 
» nunc  ardetis.  Saguntum  vestri  circumsident  exercitus,  unde 
» arcentur  foedere;  mox  Carthaginem  circumsidebunt  romanae 
» legiones,  ducibus  iisdem  diis,  per  quos  priore  bello  rupta  foe- 
» dera  sunt  ulti.  Vtrum  hostem,  an  vos,  an  fortunam  utriusque 
» populi,  ignoratis?  Legatos,  ab  sociis  et  pro  sociis  venientes, 
» bonus  imperator  vester  in  castra  non  admisit,  ius  gentium 
» sustulit.  Hi  tamen,  unde  ne  hostium  quidem  legati  arcentur, 
» pulsi  ad  vos  veniunt,  res  ex  foedere  repetunt,  publica  fraus 
» absit,  auctorem  culpae,  et  reum  criminis  deposcunt.  Quo  lenius 
» agunt,  segnius  incipiunt,  eo,  quum  coeperint,  vereor,  ne  pef- 
» severaulius  saeviant.  Aegates  insulas,  Erycemquc  ante  oculos 

» proponite;  qnae  terra  mariqae  per  quataor  et  viginti  annos 
» passi  sitis.  Nec  puer  hic  dux  erat,  sed  pater  ipse  Hamilcar, 
» Mars  alter,  ut  isti  volunt.  Sed  tunc  Tarento , id  est,  Italia , non 
» abstinueramus  ex  foedere ; sicut  nunc  Sagunto  non  abstinemus. 
» Vicerunt  ego  dii  hominesque;  et,  id  de  quo  verbis  ambigeba- 
» tur,  uter  populus  foedus  rupisset,  eventus  belli,  vel  ut  aequus 
» iudex,  unde  ius  stabat,  ei  victoriam  dedit.  Carthagini  nunc 
» Hannibal  vineas  turresque  admovet:  Carthaginis  moenia  quatit 
» ariete.  Sagunti  ruinae  (falsus  utinam  vates  sim!)  nostris  capiti* 
a bus  incident:  susceptumque  cum  Saguntinis  bellum  habendum 
» cum  Romanis  est.  Dedemus  ergo  Hannibalem?  dicet  aliquis. 
» Scio,  meam  levem  esse  in  eo  auctoritatem  propter  paternas 
» inimicitias.  Sed  et  Hamilcarem  eo  periisse  laetatus  sum,  quod, 
» si  ille  viveret,  bellum  iam  cum  Romanis  haberemus ; et  hunc 
» iuvenem , tanquam  furiam  facemquc  huius  belli,  odi  ac  detestor. 
» Nec  dedendum  solum  piaculum  rupti  foederis;  sed,  si  nemo 
» deposcat,  devehendum  in  ultimas  maris  terrarumque  oras,  able- 
» gandumque  eo,  uude  nec  ad  nos  nomen  famaque  eius  accedere, 
» neque  sollicitare  quietae  civitatis  statum  possit.  Ego  ita  censeo, 
» legatos  extemplo  Romam  mittendos,  qui  senatui  satisfaciant: 
» alios,  qui  Hannibali  nuntient,  ut  exercitum  ab  Sagunto  abducat, 
» ipsumque  Hannibalem  ex  foedere  Romanis  dedant.  Tertiam  lc- 
» gationem  ad  res  Saguntinis  reddendas  decerno.  » 

XI.  Quum  Hanno  perorasset,  nemini  omnium  certare  oratione 
cum  eo  necesse  fuit.  Adeo  prope  omnis  senatus  Hannibalis  erat; 
infestiusque  loquutum  arguebant  Hannonem , quam  Flaccum  Vale- 
rium, legatum  romanum.  Responsum  inde  legatis  romanis  est, 
Bellum  ortum  ab  Saguntinis,  non  ab  Hannibale  esse.  Populum 
romanum  iniuste  facere,  si  Saguntinos  vetustissimae  Cartha- 
giniensium societati  praeponat.  Dum  Romani  tempus  terunt  lega- 
tionibus mittendis,  Hannibal,  quia  fessum  militem  proeliis  operi- 
busque habebat,  paucorum  iis  dierum  quietem  dedit,  stationibus 
ad  custodiam  vinearum  aliorumque  operum  dispositis.  Interim 
animos  eorum  nunc  ira  in  hostes  stimulando , nunc  spe  praemio- 
rum accendit.  Vt  vero  pro  concione  praedam  captae  urbis  edixit 
militum  fore,  adeo  accensi  omnes  sunt,  ut,  si  extemplo  signum 
datum  esset»  nulla  vi  resisti  videretur  posse.  Saguntini  ut  a proe- 


Digitized  by  Google 


9 


liis  quietem  habuerant,  nec  lacessentes,  nec  lacessiti  per  aliquot 
dies;  ita  non  nocte,  non  die  unquam  cessaverant  ab  opere,  ut 
novum  murum  ab  ea  parte,  qua  patefactum  oppidum  ruinis  erat, 
reficerent.  Inde  oppugnatio  eos  aliquanto  atroeior,  qnam  ante, 
adorta  est:  nec,  qua  primum  aut  potissimum  parte  ferrent  opem 
(quum  omnia  variis  clamoribus  streperent) , satis  scire  poterant. 
Ipse  Hannibal,  qua  turris  mobilis,  omnia  munimenta  urbis  supe- 
rans altitudine,  agebatur,  hortator  aderat.  Quae  quum  admota, 
catapultis  ballistisque  per  omnia  tabulata  dispositis,  muros  defen- 
soribus nudassct ; tum  Hannibal  occasionem  ratus , quingentos 
ferme  Atros  cum  dolabris  ad  subruendum  ab  imo  mnrnm  mittit. 
Nec  erat  difficile  opus,  quod  caementa  non  calce  durata  erant, 
sed  interlita  luto,  structurae  antiquae  genere.  Itaque  latius , quam 
caederetur,  ruebat:  perque  patentia  ruinis  agmina  armatorum  in 
nrbem  vadebant.  Locum  quoque  editum  capiunt;  collatisque  eo  ca- 
tapultis ballistisque,  ut  castellum  in  ipsa  urbe  velut  arcem  imminen- 
tem haberent,  muro  circumdant:  et  Saguntini  murum  interiorem 
ab  nondum  capta  urbis  parte  ducunt.  Ytrinque  sumina  vi  et  mu- 
niunt, et  pugnant:  sed  , interiora  tuendo,  minorem  in  dies  nrbem 
Saguntini  faciunt.  Simul  crescit  inopia  omnium  longa  obsidione, 
et  minuitur  exspectatio  externae  opis;  quum  tam  procul  Romani, 
unica  spes,  circa  omnia  hostiam  essent.  Paulisper  tamen  affectos 
animos  recreavit  repentina  profectio  Hannibalis  in  Oretanos  Car- 
petanosque:  qui  duo  populi,  delectus  acerbitate  consternati,  re- 
tentis conquisitoribus,  metum  defectionis  quum  praebuissent, 
oppressi  celeritate  Hannibalis  omiserunt  mola  arma. 

XII.  Nec  Sagunti  oppugnatio  segnior  erat,  Maharbale,  Himil- 
conis  filio  (cum  praefecerat  Hannibal),  ita  impigre  rem  agente, 
ut  ducem  abesse  nec  cives , nec  hostes  sentirent.  Is  et  proelia  ali- 
quot secunda  fecit,  et  tribus  arietibus  aliquantulum  muri  discus- 
sit; strataque  omnia  recentibus  ruinis  advcnicuti  Hannibal  osten- 
dit. Itaque  ad  ipsam  arcem  extemplo  ductus  exercitus,  atroxque 
proelium  cum  multorum  ntrinque  caede  initum  , et  pars  arcis  capta 
est.  Tentata  deinde  per  duos  est  exigua  pacis  spes,  Alconem  Sagun- 
tinum et  Alorctim  hispanum.  Alcon,  insciis  Saguntinis,  precibus 
aliquid  moturum  ratus,  quum  ad  Hannibalem  noctu  transisset, 
postquam  nihil  lacrymae  movebant,  conditioncsquc  tristes,  ut  ab 

irato  victore,  ferebantur,  transfuga  ex  oratore  factus,  apud  hostem 
mansit;  moriturum  affirmans,  qui  sub  conditionibus  his  de  paco 
ageret.  Postulabatur  autem,  redderent  res  Turdctauis,  traditoque 
omni  auro  atque  argento,  egressi  urbe  cum  singulis  vestimentis 
ibi  habitarent,  ubi  Pocuus  iussissct.  Has  pacis  leges  abnuente  Al- 
cone accepturos  Saguntinos,  Alorcus,  vinci  animos,  ubi  alia  vin- 
cantur, affirmans,  se  pacis  eius  interpretem  fore  pollicetur.  Erat 
autem  tum  miles  Hannibalis ; ceterum  publice  Saguntinis  amicus 
atque  hospes.  Tradito  palam  telo  custodibus  hostium,  transgressus 
munimenta,  ad  praetorem  Saguntinum  (et  ipse  ita  iubebat)  est 
deductus.  Quo  quum  extemplo  concursus  omnis  generis  hominum 
esset  factus,  submota  cetera  multitudine,  senatus  Alorco  datus  est ; 
cuius  talis  oratio  fuit. 

XIII.  « Si  civis  vester  Alcon , sicut  ad  pacem  petendam  ad 
» Hannibalem  venit,  ita  pacis  conditiones  ab  Hannibale  ad  vos 
» retulisset,  supervacaneum  hoc  mihi  fuisset  iter,  quo  nec  orator 
» Hannibalis,  nec  transfuga  ad  vos  venissem.  Quum  ille,  autve- 
» stra,  aut  sua  culpa,  mauserit  apud  hostem  (si  metum  simulavit, 
» sua;  vestra,  si  periculum  est  apud  vos  vero  referentibus),  ego, 
» ne  ignoraretis,  esse  aliquas  et  salutis  et  pacis  vobis  conditiones, 
» pro  vetusto  hospitio,  quod  mihi  vobiscum  est,  ad  vos  veni. 
» Vestra  autem  causa  me,  nec  ullius  alterius,  loqui,  quae  loquor 
» apud  vos,  vel  ea  fides  sit,  quod,  neque  dum  vestris  viribus 
» restitistis,  neque  dum  auxilia  ab  Romanis  sperastis,  pacis  un- 
» quam  apud  vos  mentionem  feci.  Postquam  nec  ab  Ilomanis  vo- 
» bis  ulla  spes  est,  nec  vestra  iam  aut  arma  vos,  aut  moenia  satis 
» defendunt , pacem  affero  ad  vos  magis  necessariam , quarn 
» aequam.  Cuius  ita  aliqua  spes  est,  si  eam,  quemadmodum  ut 
» victor  fert  Hannibal , sic  vos  ut  victi  audiatis;  si  non  id,  quod 
» amittitur,  in  damno  (quum  omnia  victoris  sint) , sed,  quidquid 
» relinquitur,  pro  munere  habituri  estis.  Vrbem  vobis,  quam  ex 
» magna  iam  parte  dirutam,  captam  fere  totam  habet,  adimit; 
» agros  relinquit,  locum  assignaturus;  in  quo  novum  oppidum 
» aedificetis:  aurum  argentumque  omne,  publicum  privatumque , 
» ad  se  iubet  deferri : coniugum  vestraque  corpora  ac  liberorum 
n vestrorum  servat  inviolata , si  inermes  cum  binis  vestimentis 
» velitis  ab  Sagunto  exire.  Haec  victor  hostis  imperat.  Haec,  quam- 

» quam  sint  gravia  atque  acerba , fortuna  vestra  vobis  suadet. 
» Equidem  haud  despero,  quum  omnium  potestas  ei  facta  sit, 
» aliquid  ex  his  rebus  remissurum.  Sed  vel  baec  patienda  censeo 
» potius  quam  trucidari  corpora  vestra , rapi  trahique  ante  ora 
» vestra  coniuges  ac  liberos  belli  iure  sinatis. » 

XIV.  Ad  haec  audienda  quum,  circumfusa  paulalim  multitudi- 
ne, permixtura  senatui  esset  populi  concilium,  repente  primores, 
secessione  facta  (priusquam  responsum  daretur)  argentum  aurum- 
que omne,  ex  publico  privatoque  in  forum  collatum,  in*ignem  ad 
id  raptim  factum  coniicientes,  eodem  plerique  semetipsi  praeci- 
pitaverunt. Quum  ex  eo  pavor  ac  trepidatio  totam  urbem  perva- 
sisset, alius  insuper  tumultus  ex  arce  auditur.  Turris  diu  quassata 
prociderat;  perque  ruinam  eius  cohors  Poenorum  impetu  facto 
quum  signum  imperatori  dedisset,  nudatam  stationibus  custo- 
diisque  solitis  hostium  esse  urbem , non  cunctandum  in  tali  occa- 
sione ratus  Hannibal,  totis  viribus  aggressus  urbem,  momento 
cepit,  signo  dato,  ut  omnes  puberes  interficerentur.  Quod  impe- 
rium crudele,  ceterum  prope  necessarium  cognitum  ipso  eventu 
est:  cui  enim  parci  potuit  ex  iis,  qui  aut  inclusi  eum  coniugibus 
ac  liberis  domos  super  se  ipsos  concremaverunt , aut  armati  nul- 
lum ante  finem  pugnae,  quam  morientes  fecerunt? 

XV.  Captum  oppidum  est  cum  ingenti  praeda.  Quamquam  ple- 
raque ab  dominis  de  industria  corrupta  erant,  et  in  caedibus  vix 
ullum  discrimen  aetatis  ira  fecerat,  et  captivi  militum  praeda  fue- 
rant; tamen  et  ex  pretio  rerum  venditarum  aliquantum  pecuniae 
redactum  esse  constat,  et  multam  pretiosam  supellectilem  vestem- 
que missam  Carthaginem.  Octavo  mense,  quam  coeptum  oppu- 
gnari, captum  Saguntum,  quidam  scripsere:  inde  Carthaginem 
Novam  in  hiberna  Hannibalem  concessisse:  quinto  deinde  mense, 
quam  ab  Carthagine  profectus  sit,  in  Italiam  pervenisse.  Quae  si 
ita  sunt,  fieri  non  potuit,  ut  P.  Cornelius,  Ti.  Sempronius  con- 
sules fuerint,  ad  quos  et  principio  oppugnationis  legati  saguntini 
missi  sint,  et  qui  in  suo  magistratu  cum  Hannibale,  alter  ad  Ti- 
cinum amnem,  ambo  aliquanto  post  ad  Trebiam,  pugnaverint.  Aut 
omnia  breviora  aliquanto  fuere,  aut  Saguntum  principio  anni, 
quo  P.  Cornelius,  Ti.  Sempronius  consules  fuerunt,  non  coeptum 
oppugnari  est,  sed  captum:  nam  excessisse  pugna  ad  Trebiam  in 

annum  Cn.  Servilii  et  C.  Flaminii  non  potest,  quia  Flaminius 
Arimini  consulatum  iniit,  creatus  ab  Ti.  Sempronio  consule;  qui, 
post  pugnam  ad  Trebiani,  ad  creandos  consules  Romam  quum 
venisset,  comitiis  perfectis  ad  exercitum  in  hiberna  rediit. 

XVI.  Sub  idem  fere  tempus  et  legati,  qui  redierant  a Car- 
thagine, Romam  retulerunt,  omnia  hostilia  esse;  et  Sagunti 
excidium  nuntiatum  est:  tantusque  simul  moeror  Patres,  miseri- 
cordiaque sociorum  peremptorum  indigne,  et  pudor  non  lati  au- 
xilii , et  ira  in  Carthaginienses , metusque  de  summa  rerum  ce- 
pit, velut  si  iam  ad  portas  hostis  esset,  ut,  tot  uuo  tempore 
motibus  animi  turbati,  trepidarent  magis,  quam  consulerent: 
nam  neque  hostem  acriorem  bellicosioremque  secum  congressum; 
nec  rem  romanam  tam  desidem  unquam  fuisse  atque  imbellem. 
Sardos  Corsosque  et  Istros  atque  Illyrios  lacessisse  magis,  quam 
exercuisse,  romana  arma:  et  cum  Gallis  tumultuatum  verius, 
quam  belligeratum.  Poenum,  hostem  veteranum,  trium  et  viginti 
annorum  militia  durissima  inter  hispanas  gentes  semper  victorem, 
primum  Hamilcare,  deinde  Hasdrubale,  nunc  Hannibale  duce 
acerrimo  assuetum,  recentem  ab  excidio  opulentissimae  urbis, 
Iberum  transire  trahere  secum  tot  excitos  Hispanorum  populos: 
conciturum  avidas  semper  armorum  gallicas  gentes:  cura  orbe 
terrarum  bellum  gerendum  in  Italia,  ac  pro  moenibus  romanis 
esse. 

XVII.  Nominatae  iam  antea  consulibus  provinciae  erant;  tum 
sortiri  iussi.  Cornelio  Hispania,  Sempronio  Africa  cum  Sicilia 
evenit.  Sex  in  eum  annum  decretae  legiones,  et  socium  quantum 
ipsis  videretur,  et  classis  quanta  parari  posset.  Quatuor et  viginti 
peditum  Romanorum  millia  sunt  scripta , et  mille  octingenti  equi- 
tes: sociorum  quadraginta  millia  peditum,  quatuor  millia  et  qua- 
dringenti equites:  naves  ducentae  viginti  quinqueremes,  celoces 
viginti  deductae.  Latum  inde  ad  populum,  vellent:  tuberent, 
populo  Carthaginiensi  bellum  indici;  eiusque  belli  causa  suppli- 
catio per  Vrbem  habita,  atque  adorati  dii,  ut  bene  ac  feliciter 
eveniret,  quod  bellum  populus  romanus  iussissct.  Inter  consules 
ita  copiae  divisae:  Sempronio  datae  legiones  duae  (eae  quaterna 
millia  erant  peditum,  ct  treceni  equites),  et  sociorum  sexdecim 
millia  peditum , equites  mille  octingenti : naves  longae  centum 

sexaginta,  celoces  duodicem.  Cum  bis  terrestribus  maritimisque 
copiis  Ti.  Sempronius  missus  in  Siciliam ; ita  in  Africam  transmis- 
surus, si  ad  arcendum  Italia  Poenum  consul  alter  satis  esset.  Cor- 
nelio minus  copiarum  datum,  quia  L.  Manlius  praetor,  et  ipse 
cum  haud  invalido  praesidio  in  Galliam  mittebatur.  Navium  maxi- 
me Coruclio  numerus  deminutus.  Scxaginta  quinqueremes  datae 
(neque  enim  mari  venturum,  aut  ea  parte  belli  dimicaturum  ho- 
stem credebant)  , et  duae  romanac  legiones  cum  suo  iusto  equitatu, 
et  quatuordecim  millibus  sociorum  peditum,  equitibus  mille 
sexcentis.  Duas  legiones  romanas,  et  decem  millia  sociorum  pedi- 
tum, mille  equites  socios,  sexcentos  romanos  Gallia  provincia 
eodem  anno  versa  in  punicum  bellum  habuit. 

XVIII.  His  ita  comparatis,  ut  omnia  insta  ante  bellum  fierent, 
legatos  maiores  natu,  Q.  Fabium,  M.  Livium,  L.  Aemilium, 
C.  Licinium,  Q.  Baebium , in  Africam  mittunt  ad  percunctandos 
Carthaginienses,  publiconc  consilio  Hannibal  Saguntum  oppu- 
gnasset?  et  si,  id  quod  facturi  videbantur,  faterentur,  ac  defen- 
dereut publico  consilio  factum,  ut  indicerent  populo  Carthaginiensi 
bellum.  Romani  postquam  Carthaginem  venerunt,  quum  sena- 
tus datus  esset,  et  Q.  Fabius  nihil  ultra,  quam  unum,  quod  man- 
datum erat,  pcrcuntatus  esset;  tum  ex  Carthaginiensibus  unus: 
a Praeceps  vestra,  Romani,  et  prior  legatio  fuit,  quum  Ilanni- 

* balem,  lanquam  suo  consilio  Saguntum  oppugnantem  dcposcc- 
» balis:  ceterum  haec  legatio  verbis  adhuc  lenior  est,  re  asperior. 

# Tunc  enim  Hannibal  et  insimulabatur,  et  deposcebatur:  nunc 
n ab  nobis  et  confessio  culpae  exprimitur;  et,  ut  a confessis, 
n res  extemplo  repetuntur.  Ego  autem  non,  privato  publicone 
» consilio  Saguntum  oppugnatum  sit , quaerendum  cgnscam ; sed 
» utrum  iure,  an  iniuria.  Nostra  enim  haec  quaestio  atque  ani- 
» madversio  in  civem  nostrum  est;  nostro,  an  suo  fecerit  arbi- 
» trio.  Vobiscum  una  disceptatio  est,  licueritne  per  foedus  fieri. 
» Itaque  quoniam  discerni  placet,  quid  publico  consilio,  quid  sua 
» sponte  imperatores  faciant;  nobis  vobiscum  foedus  est  a Luta- 
» tio  consule  ictum;  in  quo  quum  caveretur  ulrorumque  sociis, 
» nihil  de  Saguntinis  (nec  dum  enim  erant  socii  vestri)  cautum 
» est.  At  enim  eo  foedere,  quod  cum  Hasdrubale  ictum  est, 
» Saguntini  cxcipiuntu:  adversus  quod  nihil  ego  dicturus  sum, 

» nisi  quod  a vobis  didici.  Vos  enim,  quod  C.  Lutatius  consul 
» primo  vobiscum  foedus  icit,  quia  neque  auctoritate  Patrum, 
» nec  populi  inssu  ictum  erat,  negastis  vos  eo  teneri:  itaque 
» aliud  de  integro  foedus  publico  consilio  ictum  est.  Si  vos  nou 
» tenent  vestra  foedero,  nisi  ex  auctoritate  aut  iussu  vestro  icta; 
» ne  nos  quidem  Hasdrubalis  foedus,  quod  nobis  insciis  icit , obli- 
» gare  potuit.  Proinde  omittite  Sagunti  atque  Iberi  mentionem 
» facere,  et,  quod  diu  parturit  animus  vester,  aliquando  pariat.  » 
Tum  Romanus,  sinu  ex  toga  facto,  « Hic,  inquit,  vobis  bellum 
» ct  pacem  portamus;  utrum  placet,  sumite.  » Sub  hanc  vocem 
haud  minus  ferociter,  daret,  i Urum  vellet,  succlamatum  est:  et 
quum  is  iterum  sinu  effuso  bellum  dare  dixisset,  accipere  se 
omnes  responderunt,  et,  quibus  acciperent  animis,  iisdem  se 
gesturos. 

XIX.  Haec  directa  percunctatio  ac  denuntiatio  belli  magis  ex 
dignitate  populi  romani  visa  est,  quam  de  foederum  iure  verbis 
disceptare;  quum  ante,  tum  maxime  Sagunto  excisa.  Nam,  si 
verborum  disceptationis  res  esset,  quid  foedus  Hasdrubalis  cum 
Lutatii  priore  foedere,  quod  mutatum  est,  comparandum  erat? 
quum  in  Lutatii  foedere  diserte  additum  esset,  ita  id  ratum  fore, 
si  populus  censuisset?  in  Hasdrubalis  foedere  nec  exceptum  tale 
quidquam  fuerit , ct  tot  aunorum  silentio  ita  vivo  eo  comprobatum 
sit  foedus,  ut  ne  mortuo  quidem  auctore  quidquam  mutaretur. 
Quamquam  et,  si  priore  foedere  staretur,  satis  cautum  erat  Sagun- 
tinis, sociis  utrorumque  exceptis:  nam  neque  additum  erat,  iis, 
qui  tunc  essent,  nec,  ne  qui  postea  assumerentur.  Et  quum  assu- 
mere novos  liceret  socios , quis  aequum  censeret , aut  ob  nulla 
quemquam  merita  in  amicitiam  recipi?  aut  receptos  in  fidem  non 
defendi?  tantum,  ne  Carthaginiensium  socii  aut  sollicitarentur 
ad  defectionem , aut  sua  sponte  desciscentes  reciperentur.  Legati 
romani  ab  Carthagine,  sicut  his  Romae  imperatum  erat,  in  Hispa- 
niam, ut  adirent  civitates,  ut  in  societatem  perlicerent,  aut  aver- 
terent a Poenis,  traiecerunt.  Ad  Bargusios  primum  venerunt:  a 
quibus  benigne  excepti,  quia  taedebat  imperii  punici,  multos  trans 
Iberum  populos  ad  cupidinem  novae  fortunae  erexerunt.  Ad  Vol- 
cianos  inde  est  ventum  : quorum  iftlebre  per  Hispaniam  responsum 
ceteros  populos  ab  societate  roniana  avertit.  Ita  enim  maximus 

natu  ex  iis  in  concilio  respondit:  « Quae  verecundia  est,  Romani, 
» postulare  vos , uti  vestram  Carthaginiensium  amicitiae  praepo- 
» namus,  quum,  qui  id  fecerunt,  Saguntinos  crudelius,  quam 
» Poenus  hostis  perdidit,  vos  socii  prodideritis?  Ibi  quaeratis 
» socios,  censeo,  ubi  saguntina  clades  ignota  est.  Hispanis  popu- 
y>  lis,  sicut  lugubre,  ita  'insigne  documentum  Sagunti  ruinae 
» erunt,  ne  quis  fidei  romanae  aut  societati  confidat.  » Inde  ex- 
templo abire  finibus  Volcianorum  iussi,  ab  nullo  deinde  concilio 
Hispaniae  benigniora  verba  tulere.  Itaque  nequidquam  peragrata 
Hispania,  in  Galliam  transeunt. 

XX.  In  his  nova  terribilisque  species  visa  est , quod  armati 
(ita  mos  gentis  erat)  in  concilium  venerunt.  Quum,  verbis  extol- 
lentes gloriam  virtutemque  populi  romani,  ac  magnitudinem  impe- 
rii, petissent,  nc  Poeno  bellum  Italiae  inferenti,  per  agros  urbesque 
suam  transitum  darent;  tantus  cum  fremitu  risus  dicitur  ortus, 
ut  vix  a magistratibus  maioribusque  natu  iuventns  sedaretur.  Adeo 
stolida  impudensque  postulatio  visa  est,  censere,  nc  in  Italiam 
transmittant  Galli  bellum , ipsos  id  avertere  iu  se , agrosque  suos 
pro  alienis  populandos  obiicere.  Sedato  tamen  fremitu,  responsum 
legatis  est,  neque  Romanorum  in  se  meritum  esse,  neque  Car- 
thaginiensium iniuriam , ob  quae  aut  pro  Romanis,  aut  adver- 
sus Poenos  sumant  arma.  Contra  ea  audire  sese,  gentis  suae 
homines  agris  finibusque  Italiae  pelli  a populo  romano , stipen- 
diumque pendere , et  cetera  indigna  pali.  Eadem  ferme  in  eeh>_ 
ris  Galliae  conciliis  dicta  auditaque : nec  hospitale  quidquam  pa- 
catumvc  satis  prius  auditum,  quam  Massiliam  venere.  Ibi  omnia, 
ab  sociis  inquisita  cum  cura  ac  fide,  cogfiha,  praeoccupatos  tam 
ante  ab  Hannibale  Gallorum  animos  esse.  Sed  ne  illi  quidem 
ipsi  satis  mitem  gentem  fore  f adeo  ferocia  atque  indomita  in- 
genia esse ),  ni  subihde  auro,  cuius  avidissima  gens  est,  prin- 
cipum  animi  concilientur.  Ita  peragratis  Hispaniae  et  Galliae 
populis,  legati  Romam  redeunt,  haud  ita  multo  post,  quam  con- 
sules in  provincias  profecti  erant.  Civitatem  omnem  in  exspecta- 
tionem belli  erectam  invenerunt,  satis  constante  fama,  iam  Ibc- 
rum  Poenos  transmisisse. 

XXI.  Hannibal,  Sagunto  capto,  Carthaginem  novam  in  hiber- 
na concesserat:  ibique,  auditis,  quae  Romae,  quaeque  Carthagine 

acta  decretaque  forent , seque  non  ducem  solum , sed  etiam  cau- 
sam esse  belli , partitis  divenditisque  reliquiis  praedae  , nihil  ultra 
differendum  ratus , hispani  generis  milites  convocat  « Credo  ego 
» vos,  inquit,  socii,  et  ipsos  cernere,  pacatis  omnibus  Hispaniae 
» populis , aut  finiendam  nobis  militiam  , exercitusque  dimilten- 
» dos  esse , aut  in  alias  terras  transferendum  bellum : ita  enim 
» hae  gentes  non  pacis  solum,  sed  etiam  victoriae,  bonis  florebunt, 
» si  ex  aliis  gentibus  praedam  et  gloriam  quaeremus.  Itaque , 
» quum  longinqua  ab  domo  instet  militia,  incertumquc  sit,  quan- 
» do  domos  vestras,  et  quae  cuique  ibi  cara  sunt,  visuri  sitis , 
» si  quis  vestrum  suos  invisere  vult , commeatum  do.  Primo 
» vere,  edico,  adsitis,  ut,  diis  bene  iuvanlibus,  bellum  ingentis 
» gloriae  praedaeque  futurum  incipiamus.  » Omnibus  fere  visendi 
domos  oblata  ultro  potestas  grata  erat,  et  iam  desiderantibus  suos, 
et  longius  in  futurum  providentibus  desiderium.  Per  totum  tem- 
pus hiemis , quies  inter  labores , aut  iam  exhaustos  , aut  mox 
exhauriendos , renovavit  corpora  animosque  ad  omnia  de  integro 
patienda.  Vere  primo  ad  edictum  convenere.  Hannibal,  quum 
recensuisset  omnium  auxilia  gentium  , Gades  profectus  Herculi 
vota  exsolvit ; novisque  se  obligat  votis , si  cetera  prospera  eve- 
nisset. Inde  partiens  curas  simul  in  iuferendum  atque  arcen- 
dum bellum,  ne,  dum  ipse  terrestri  per  Hispaniam  Galliamque 
itinere  Italiam  peteret , nuda  apertaque  Romanis  Africa  ab  Si- 
cilia esset,  valido  praesidio  firmare  eam  statuit.  Pro  eo  supplc- 
meotum  ipse,  ex  Africa,  maxime  jaculatorum  levium  armis  petiit, 
ut  Afri  in  Hispania,  in  Africa  Hispani,  melior  procul  ab  domo 
futuruS  uterque  miles , velut  mutuis  pignoribus  obligati , stipen- 
dia facerent.  Tredccim  millia  octingentos  quinquaginta  pedites 
cetratos  misit  in  Africam , et  funditores  Baliarcs  octingentos  se- 
ptuaginta: equites  mixtos  ex  multis  gentibus  mille  ducentos. 
Has  copias  partim  Carthagini  praesidio  esse,  partim  distribui  per 
Africam  iubet.  Simul  conquisitoribus  in  civitates  missis,  quatuor 
millia  conscripta  delectae  iuventutis,  praesidium  eosdem  et  obsi- 
des,, duci  Carthaginem  iubet. 

XXII.  Neque  Hispaniam  negligendam ratus  (atque  ideo  haud 
minus,  quod  haud  ignarus  erat,  circumitam  ab  Romanis  eam  le- 
gatis ad  sollicitandos  principum  animos),  Hasdrubali  fratri,  viro 

impigro,  eam  provinciam  destinat , firmatqne  eum  africis  maxime 
praesidiis , peditum  Afrorum  undecim  millibus  octingentis  quin- 
quaginta, Liguribus  trecentis,  Baliaribus  quingentis.  Ad  haec 
peditum  auxilia  additi  equites  Libyphoenices  (mixtum  punicum 
Afris  genus)  quadringenti  et  quinquaginta,  Numidae  Mauriqne 
accolae  Oceani  ad  mille  octingentos , et  parva  Ilergetum  manus 
ex  Hispania,  ducenti  equites,  et,  ne  quid  terrestris  deesset  auxilii 
genus,  elephanti  quatuordecim.  Classis  praeterea  data  ad  tuendam 
maritimam  oram  (quia,  qua  parte  belli  vicerant,  ea  tum  quoque 
rem  gesturos  Romanos,  credi  poterat),  quinquaginta  quinquere- 
mes, quadriremes  duae,  triremes  quinque:  sed  aptae  instructae- 
que  remigio  triginta  et  duae  quinqueremes  erant,  et  triremes 
quinque.  Ab  Gadibus  Carthaginem  ad  hiberna  exercitus  rediit ; 
atque  inde,  profectus  praeter  Elovissam  urbem,  ad  Ibcrum  mari- 
timamque  oram  ducit.  Ibi,  fama  est , in  quiete  visum  ab  eo  iuve- 
nem  divina  specie  , qui  se  ab  Iove  diceret  ducem  in  Italiam 
Hannibali  missum : proinde  sequeretur , neque  usquam  a se  de~ 
flecteret  oculos.  Pavidum  primo,  nusquam  circumspicientem  aut 
respicientem,  sequutum  ; deiude,  cura  humani  ingenii,  quum, 
quidnam  id  esset,  quod  respicere  vetitus  esset , agitaret  animo, 
temperare  oculis  nequivisse;  tum  vidisse,  post  sesc  serpentem 
mira  magnitudine  cum  ingenti  arborum  ac  virgultorum  strage 
-ferri,  ac  post  insequi  cum  fragore  caeli  nimbum:  tum,  quae 
moles  ea,  quidve  prodigii  esset,  quaerentem  audisse  : Vastitatem 
Italiae  esse,  pergeret  porro  ire , nec  ultra  inquireret,  sineretque 
fala  in  occulto  esse. 

XXIII.  Hoc  visu  laetus  tripartito  Ibcrum  copias  traiecit,  prae- 
missis , qui  Gallorum  animos  , qua  traducendus  exercitus  erat, 
donis  conciliarent,  Alpiumque  transitus  specularentur.  Nonaginta 
millia  peditum,  duodecim  millia  equitum  Iberum  traduxit.  Her- 
getes  inde , Bargusiosquc , et  Ausetanos  , et  Lacetaniam  , quae 
subiecta  Pyrenaeis  montibus  est , subegit:  oracquc  hnic  onuti 
praefecit  Hannonem,  ut  failccs,  quae  Hispanias  G alliis  iungunt, 
in  potestate  essent.  Decem  millia  peditum  Hannoni  ad. praesidium 
obtinendae  regionis  data,  pt  mille  equites.  Postquam  per  Pyre-  .* 
nacum  saltum  traduci  exercitus  est  coeptus,  rumorque  per  bar- 
baros manavit  certior  de  bello  romano ; tria  millia  inde  Carpeta- 

noram  peditam  iter  averterunt.  Constabat,  non  tam  bello  motos, 
quam  longinquitate  viae,  insuperabilique  Alpium  transitu.  Han- 
nibal, quia  revocare  aut  vi  retinere  eos  anceps  erat,  ne  ceterorum 
etiam  feroces  animi  irritarentur , supra  septeni  millia  hominum 
domos  remisit,  quos  et  ipse  gravari  militia  senserat , Carpetanos 
quoque  ab  se  dimissos  simulans. 

XXIV.  Inde,  ne  mora  atque  otium  animos  sollicitarent,  cum 
reliquis  copiis  Pyrenaeum  transgreditur,  et  ad  oppidum  Illiberi 
castra  locat.  Galli  quamquam  Italiae  bellum  inferri  audiebant , 
tamen , quia  vi  subactos  trans  Pyrenaeum  Hispanos  fama  erat , 
praesidiaque  valida  imposita,  metu  servitutis  ad  arma  consternati, 
Ruscinonem  aliquot  populi  conveniunt.  Quod  ubi  Hannibali  nun- 
tiatum est,  moram  magis,  quam  bellum,  metuens,  oratores  ad 
regulos  eorum  misit , colloqui  semelipsum  velle  cum  his;  et  vel 
illi  propius  Illiberi  accederent,  vel  se  Ruscinonem  processu- 
rum, ul  ex  propinquo  congressus  facilior  esset:  nam  et  acceptu- 
rum eos  in  castra  sua  se  laetum,  nec  cunctanter  se  ipsum  ad 
eos  venturum.  Hospitem  enim  se  Galliae,  non  hostem,  adve- 
nisse: nec  stricturum  ante  gladium  , si  per  Gallos  liceat,  quam 
in  Italiam  venisset.  Et  per  nuntios  quidem  haec:  ut  vero  reguli 
Gallorum  , castris  ad  liliberim  extemplo  motis , haud  gravate  ad 
Poenum  venerunt ; capti  donis  , cum  bona  pace  exercitum  per 
fines  suos  praeter  Ruscinonem  oppidum  transmiserunt. 

XXV.  In  Italiam  inierim  nihil  ultra,  quam  Iberum  transisse 
Hannibalem,  a Massiliensium  legatis  Romam  perlatum  erat:  quum 
perinde,  ac  si  Alpes  iam  transisset,  Boii,  sollicitatis  Insubribus, 
defecerunt ; nec  tam  ob  veteres  in  populum  romauum  iras,  quam 
quod  nuper , circa  Padum , Placentiam  Cremonamque  colonia  in 
agrum  gallicum  deductas  aegre  patiebantur.  Itaque , armis  repente 
arreptis,  in  eum  ipsum  agrum  impetu  facto  , tantum  terroris  ac 
tumultus-  fecerunt,  ut  non  agrestis  modo  multitudo  , sed  ipsi 
triumviri  romani,  qrit  ad  agrum  venerant  assignandum,  diffisi 
Placentiacmoenibus,  Mulinam  confugerint , C.  Lutatius,  C.  Ser- 
vilius, X.  Annius.  Lutatii  nomen  haud  dubium  est;  pro  C.  Servi- 
lio et  T.  Annio , Q.  Acilium  et  C.  Herennium  habent  quidam 
annales:  alii  P.  Cornelium  Asinam  et  C.  Papirium  Masonem.  Id 
quoque  dubium  est , legati , ad  expostulandum  missi  ad  Boios , 

violati  sint,  an  in  triumviros  agrum  metantes  impetus  sit  factus. 
Mutinae  quum  obsiderentur,  ct  gens,  ad  oppugnandarum  urbium 
artes  rudis,  pigerrima  eadem  ad  militaria  opera , segnis  intactis 
assideret  muris;  simulari  coeptum  de  pace  agi.  Evocatique  ab 
Gallorum  principibus  legati  ad  colloquium , non  contra  ius  modo 
gentium,  sed  violata  etiam,  quae  data  in  id  tempus  erat,  fide, 
comprehenduntur;  negantibus  Gallis,  nisi  obsides  sibi  redderentur, 
eos  dimissuros.  Quum  haec  de  legatis  nuntiata  essent,  et  Mutina 
praesidiumque  in  periculo  esset,  L.  Manlius  praetor,  ira  accensus, 
effusum  agmen  ad  Mutinam  ducit.  Silvae  tunc  circa  viam  erant, 
plerisque  incultis:  ibi,  inexplorato  profectus,  in  insidias  praeci- 
pitatus, multaque  cum  caede  suorum  aegre  in  apertos  campos 
emersit.  Ibi  castra  communita;  et,  quia  Gallis  ad  tentanda  ea 
defuit  spes,  refecti  sunt  militum  animi,  quamquam  ad  C.  cecidisse 
salis  constabat.  Iter  deinde  de  integro  coeptum,  nec,  dum  per 
patentia  loca  ducebatur  agmen,  apparuit  hostis;  ubi  rursus  silvae 
intratae,  tum  postremos  adorti,  cum  magna  trepidatione  ac  pavore 
omnium,  octingentos  milites  occiderunt , sex  signa  ademere.  Finis 
et  Gallis  territandi  , et  pavendi  Romanis  fuit,  ut  e saltu  invio 
atque  impedito  evasere.  Inde,  apertis  locis  facile  tutantes  agmen, 
Romani  Tanetum,  vicum  propinquum  Pado,  contendere.  Ibi  sc 
munimento  ad  tempus,  commeatibusque  fiuminis  et  Brixianorum 
Gallorum  auxilio,  adversus  crescentem  in  dies  multitudinem  ho- 
stium, tutabantur. 

XXVI.  Qui  tumultus  repens  postquam  est  Romam  perlatos , 
et  punicum  insuper  gallico  bello  auctum  Patres  acceperunt,  C.  Ati- 
lium praetorem  cum  una  legione  rornana  , et  quinque  millibus  so- 
ciorum, delectu  novo  a consule  conscriptis,  auxilium  ferre  Manlio 
iubel : qui  sine  ullo  certamine  (abscesserant  enim  metu  hostes) 
Tanetum  pervenit.  Et  P.  Cornelius,  in  locum  eius,  quae  missa 
cum  praetore  fuerat,  transcripta  legione,  nova , profectus. ab  urbe, 
sexaginta  longis  navibus , praeter  oram  Etruriae  Ligurumque , 
ct  inde  Salyuin  montes , pervenit  Massiliam  , et  ad  proximum 
ostium  Rhodani  (pluribus  enim  divisus  amnis  in  mare  decurrit) 
castra  locat:  vixdum  satis  credens,  Hannibalem  superasse  Pyre- 
naeos montes.  Quem  ut  de  Rhodani  quoque  transitu  agitare  ani- 
madvertit , incertus , quonam  ei  loco  occurreret , necdum  satis 

refectis  ab  iactatiooc  maritima  militibus,  trecentos  intcrim  delectos 
equites,  ducibus  Massiliensibus  et  auxiliaribus  Gallis,  ad  explo- 
randa omnia , visendosque  ex  tuto  hostes  praemittit  Hannibal , 
ceteris  metu  aut  pretio  pacatis,  iam  in  Volcarum  pervenerat  agrum, 
gentis  validae.  Colunt  autem  circa  utramque  ripam  Rhodani:  sed, 
diffisi  citeriore  agro  arceri  Poenum  posse  , ut  flumen  pro  muni- 
mento haberent , omnibus  ferme  suis  trans  Rhodanum  trai<?ctis , 
ulteriorem  ripam  amnis  armis  obtinebant.  Ceteros  accolas  flumiuis 
Hannibal , et  eorum  ipsorum  quos  sedes  suae  tenuerant , simul 
pcrlicit  donis  ad  naves  undique  coutrahendas  fabricandasquc:  si- 
mul et  ipsi  traiici  exercitum,  levarique  quam  primum  regionem 
suam  tanta  urgente  hominum  turba  cupiebant.  Itaque  ingens  coa- 
cta vis  navium  est,  linlriumque  temere  ad  vicinalem  usum  parata- 
rum ; novasque  alias  primum  Galli  inchoantes  cavabant  ex  singulis 
arboribus : deinde  et  ipsi  milites , simul  copia  materiae  , simul 
facilitate  operis  inducti,  alveos  informes  (nihil,  dummodo  innare 
aquae , et  capere  onera  possent , curantes ) quibus  se  suaque  tran- 
sveherent, raptim  faciebant. 

XXVII.  lamque  omnibus  satis  comparatis  ad  traiiciendum, 
terrebant  ex  adverso  hostes,  omnem  ripam  equis  virisque  obtinen- 
tes: quos  ut  averteret,  Hannonem,  Romilcaris  filium,  vigilia  prima 
noctis,  cum  parte  copiarum,  maxime  Hispanis,  adverso  flumine 
ire  iter  unius  diei  iubet ; et , ubi  primum  possit,  quam  occultis- 
sime traiecto  amni,  circumducere  agmen,  ut,  quum  opus  facto 
sit,  adoriatur  ab  tergo  hostem.  Ad  id  dati  duces  Galli  edocent, 
iude  millia  quinque  et  viginti  ferme  supra,  parvae  insulae  circum- 
fusum amnem,  latiorem,  ubi  dividebatur,  eoque  minus  alto  alveo, 
transitum  ostendere.  Ibi  raptim  caesa  materia  ratesque  fabricatae, 
in  quibus  equi,  virique,  et  alia  onera  traiiccreutur.  Hispani  sine 
ulla  mole , in  utres  vestimentis  conicctis  , ipsi  cetris  suppositis 
incubantes,  flumen  tranavere.-  Et  alius  exercitus,  ratibus  innetis 
traieclus  , castris  prope  flumen  positis , nocturno  itinere  atque 
operis  labore  fessus,  quiete  nnius  diei  reficitur,  intento  duce  ad 
consilium  opportune  exsequendum.  Postero  die  profecti  ex  loco 
edito  fumo  significant,  se  transisse,  et  haud  procul  abesse.  Quod 
ubi  accepit  Hannibal,  ne  tempori  deesset,  dat  signum  ad  traiicien- 
dum. Iam  paratas  aptatasque  habebat  pedes  lintres  : equites  fere 

propter  equos  nantes  navium  agmen,  ad  excipiendum  adversi 
impetum  fluminis,  parte  superiore  transmittens,  tranquillitatem  in- 
fra traiicientibus  liutribus  praebebat.  Equorum  pars  magna  nantes 
loris  a puppibus  trahebantur  , praeter  eos  , quos  instructos  frena- 
tosque,  ut  extemplo  egresso  in  ripam  equiti  usui  essent,  imposue- 
rant in  naves. 

XXVIII.  Galli  occursant  in  ripam  cum  variis  ululatibus  can- 
tuque moris  sui  * quatientes  scuta  super  capita , vibrantesque 
dextris  tela  : quamquam  et  ex  adverso  terrebat  tanta  vis  navium 
cum  ingenti  sono  fluminis,  et  clamore  vario  nautarum  et  militum, 
qui  nitebantur  perrumpere  impetum  fluminis  , et  qui  ex  altera 
ripa  traiicientes  suos  hortabantur.  Ihm  satis  paventes  adverso  tu- 
multu terribilior  ab  tergo  adortus  clamor,  castris  ab  Hannone 
captis.  Mox  et  ipse  aderat,  anccpsque  terror  circumstabat,  et  e 
navibus  tanta  vi  armatorum  in  terram  evadente,  et  ab  tergo  im- 
provisa premente  acie.  Galli,  postquam,  utroque  vim  facere  conati, 
pellebantur,  qua  patere  visum  maxime  iter,  perrumpunt , trepidi- 
que  in  vicos  passim  suos  diffugiunt.  Hannibal,  ceteris  copiis  per 
otium  traiectis,  spernens  iam  gallicos  tumultus,  castra  locat.  Ele- 
phantorum traiiciendorum  varia  consilia  fuisse  credo:  certe  variata 
memoria  actae  rei.  Quidam,  congregati  ad  ripam  elephantis,  tra- 
dunt, ferocissimum  ex  iis  , irritatum  ab  rectore  suo , quum  refu- 
gientem in  aquam  nantem  sequeretur , traxisse  gregem  , ut  quem- 
que timentem  altitudinem  destituerat  vadum,  impetu  ipso  fluminis 
in  alteram  ripam  rapiente.  Ceterum  magis  constat , ratibus  traie- 
ctos.  Id  ut  tutius  consilium  ante  rem  foret,  ita,  acta  re,  ad  fidem 
pronius  est.  Ratem  unam,  ducentos  longam  pedes,  quinquaginta 
latam,  a terra  in  amnem  porrexerunt:  quam  , ne  secunda  aqua 
deferretur,  pluribus  validis  retinaculis  parte  superiofe  ripae  reli- 
gatam , pontis  in  modum  humo  iniecta  constraverunt,  ut  belluae 
audacter  velut  persolum  ingrederentur.  Altera  rotis,  aeque  lata, 
longa  pedes  centum,  ad  traiiciendum  flumen  apta,  huic  copulata 
est:  et  quum  elephanti,  per  stabilem  ratem,  tanquam  viam,  prae- 
gredientibus  feminis,  acti,  in  minorem  applicatam  transgressi  sunti 


extemplo  resolutis  , quibus  leviter  adnexa  erat , vinculis , ab  actua- 
riis aliquot  navibus  ad  alteram  ripam  pertrahitur : ita  primis  expo- 


sitis, alii  deinde  repetiti  ac  traiecti  sunt.  Nihil  sane  trepidabant» 

donec  continenti  velut  ponte  agerentur:  primus  erat  pavor,  quum, 
soluta  ab  ceteris  rate  , in  altum  raperentur.  Ibi  , urgentes  inter  se, 
cedentibus  extremis  ab  aqua,  trepidationis  aliquantum  edebant;  do- 
nec quietem  ipse  timor  circumspectantibus  aquam  fecisset.  Excide- 
re etiam  saevientes  quidam  in  flumen  ; sed,  pondere  ipso  stabiles, 
deiectis  rectoribus,  quaerendis  pedetentim  vadis,  in  terram  evasere. 

XXIX.  Dum  elephanti  traiiciuntur,  interim  Hannibal  numidas 
equites  quingentos  ad  castra  romana  miserat  speculatum , ubi  et 
quantae  copiae  essent,  et  quid  pararent.  Iluic  alae  equitum  missi, 
ut  ante  dictum  est , ab  ostio  Rhodani  trecenti  Romanorum  equites 
occurrunt.  Proelium  atrocius,  quam  pro  numero  pugnantium,  edi- 
tur. Nam  praeter  multa  vulntra  caedes  etiam  prope  par  utrinque 
fuit:  fugaque  et  pavor  Numidarum  Romanis,  iam  admodum  fes- 
sis , victoriam  dedit.  Victores  ad  centum  sexaginta , nec  omnes 
Romani  , sed  pars  Gallorum : victi  amplius  ducenti  ceciderunt. 
Hoc  principium  simul  omenque  belli,  ut  summae  rerum  prospe- 
rum eventum , ita  haud  sane  incruentam  ancipilisque  certaminis 
victoriam,  Romanis  portendit.  Vt,  re  ita  gesta,  ad  utrumque  ducem 
sui  redierunt,  nec  Scipioni  stare  sententia  poterat,  nisi  ut  ex 
consiliis  coeptisque  hostis  et  ipse  conatus  caperet ; et  Hannibalem 
incertum,  utrum  coeptum  in  Italiam  intenderet  iter,  an  cum  eo, 
qui  primus  se  obtulisset  romanus  exercitus , manus  consereret , 
avertit  a praesenti  certamine  Boiorum  legatorum  regulique  Magali 
adventus  ; qui  se  duces  itinerum,  socios  periculi  fore,  affirmantes, 
integro  bello,  nusquam  ante  libatis  viribus,  Italiam  aggrediendam 
censent.  Multitudo  timebat  quidem  hostem,  nondum  obliterata 
memoria  superioris  belli  : sed  magis  iter  immensum  Alpesque , 
rem  fama  utique  inexpertis  horrendam , metuebant. 

XXX.  'Itaque  Hannibal,  postquam  ipsi  sententia  stetit  per- 
gere ire,  atque  Italiam  petere , advocata  concione,  varie  militum 
versat  animos  castigando  adhortandoque.  « Mirari  se,  quinam 
» pectora  semper  impavida  repens  terror  invaserit.  Per  tot  annos 
» vincentes  eos  stipendia  facere  ; neque  ante  Hispania  excessisse , 
» quam  omnes  gentesque  et  terrae  eae , quas  duo  diversa  maria 
)>  amplectuntur,  Carthaginiensium  essent.  Indignatos  deinde,  quod, 
» quicumque  Saguntum  obsedissent,  velut  ob  noxam,  sibi  dedi 
» postularet  populus  romanus,  Iberum  traiecisse  ad  delendum 

» nomen  Romanorum , liberandumque  orbem  terrarum.  Tum 
» nemini  visum  id  longum,  quum  ab  occasu  solis  ad  exortum 
» intenderent  iter.  Nunc,  postquam  mullo  maiorem  partem  iti- 
» neris  emensam  cernant , Pyrenaeum  saltum  inter  ferocissimas 
» gentes  superatum,  Rhodanum,  tantum  amnem,  tot  millibus, 

» Gallorum  prohibentibus , domita  etiam  ipsius  fluminis  vi,  traie- 
» clum  , in  conspectu  Alpes  habeant,  quarum  alterum  latus  Italiae 
» sit;  in  ipsis  portis  hostium  fatigatos  subsistere:  quid  Alpes 
n aliud  esse  credentes,  quam  montium  altitudines?  Fingerent 
» altiores  Pyrenaei  iugis.  Nullas  profecto  terras  caelum  contingere, 

» nec  ineisuperabiles  humano  generi  esse.  Alpes  quidem  habitari, 

» coli,  gignere  atque  alere auimantes.  Pervias  paucis  esse;  exerci- 
» tibus  invias?  Eos  ipsos,  quos  cernant,  legatos  non  pennis  su- 
» blime  elatos  Alpes  transgressos  : ne  maiores  quidem  eorum  indi- 
»•  genas;  sed  advenas  Italiae  cultores  has  ipsas  Alpes  ingentibus 
» saepe  agminibus  cum  liberis  ac  coniugibus,  migrantium  modo, 

» tuto  transmisisse.  Militi  quidem  armato , nihil  secum  praeter 
» instrumenta  belli  portanti,  quid  invium  aut  inexsuperabile  esse? 

» Saguntum  ut  caperetur,  quid  per  octo  menses  periculi,  quid 
» laboris  exhaustum  esse?  Romam,  orbis  terrarum  caput,  peten- 
» tibus  quidquam  adeo  asperum  atque  arduum  videri ; quod 
» incoeptum  moretur  ? Cepisse  quondam  Gallos  ea  , quae  adiri 
» posse  Poenus  desperet.  Proinde,  aut  cederent  animo  atque  vir- 
» tute  genti,  per  eos  dies  toties  ab  se  victae ; aut  itineris  finem 
» sperent  campum  intcriacentem  Tiberi  ac  moenibus  romanis.  o 
XXXI.  His  adhortationibus  incitatos  corpora  curare,  atque 
ad  iter  se  parare  iubet.  Postero  die,  profectus  adversa  ripa  Rho-  * 
dani , mediterranea  Galliae  petit : non  quia  rectior  ad  Alpes  via 
esset,  sed,  quantum  a mari  recessisset,  minus  obvium  fore  Roma- 
num credens  : cum  quo,  prius  quam  in  Italiam  ventum  foret,  non 
erat  in  animo  manus  conserere.  Quartis  castris  ad  Insulam  perve- 
nit ; ibi  Isara  Rhodanusquc  amnes,  diversis  ex  Alpibus  decurren- 
tes, agri  aliquantum  amplexi,  confluunt  in  unum:  inde  mediis 
campis  Insulae  nomen  inditum.  Incolunt  prope  Allobroges,  gens 
iam  inde  nulla  gallica  gente  opibus  aut  fama  inferior ; tum  discors 
erat : regni  certamine  ambigebant  fratres : maior , et  qui  prius 
imperitarat,  Brancus  nomine , minore  ab  fratre  et  coetu  iuniarum , 

qui  inre  minus,  vi  plus  poterant,  pellebatur.  Huius  seditionis 
peropportuna  disceptatio  quum  ad  Hannibalem  reieeta  esset,  arbi* 
ter  regni  factus,  quod  ea  senatus  principumquc  sententia  fuerat, 
imperium  maiori  restituit.  Ob  id  meritum  commeatu  copiaque 
rerum  omnium,  maxime  vestis,  est  adiutus,  quam  infames  fri- 
goribus Alpes  praeparari  cogebant.  Sedatis  certaminibus  Allo- 
brogum, quum  iam  Alpes  peteret , non  recta  regione  iter  instituit, 
sed  ad  laevam  in  Tricastinos  flexit : inde  per  extremam  oram  Vo- 
contiorum agri  tetendit  in  Tricorios:  haud  usquam  impedita  via, 
priusquam  ad  Druentiam  flumen  pervenit.  Is  et  ipse  alpinus 
amnis  longe  omnium  Galliae  fluminum  diliicillimus  transitu  est: 
nam  quum  aquae  vim  vehat  ingentem  , non  tamen  navium  patiens 
est:  quia  nullis  coercitus  ripis,  pluribus  simul,  neque  iisdem 
alveis  fluens,  nova  semper  vada  novosque  gurgites  (et  ob  eadem 
pediti  quoque  incerta  via  est),  ad  haec  saxa  glareosa  volvens, 
nihil  stabile,  nec  tutum  ingredienti  praebet ; et  tum  , forte  imbri- 
bus auctus,  ingentem  transgrendientibus  tumultum  fecit,  quum 
super  cetera  trepidatione  ipsi  sua  atque  incertis  clamoribus  tur- 
barentur. 

XXXII.  P.  Cornelius  consul  triduo  fere  post,  quam  Hanni- 
bal ab  ripa  Rhodani  movit,  quadrato  agmine  ad  castra  hostium 
venerat,  nullam  dimicandi  moram  facturus  ; ceterum,  ubi  deserta 
munimenta,  nec  facile  se  tantum  praegressos  assequuturum  videt; 
ad  mare  ac  naves  rediit,  tutius  faciliusque  ita  descendenti  ab  Alpi- 
bus Hannibali  occursurus.  Ne  tamen  nuda  auxiliis  romanis  Hispa- 
nia esset,  quam  provinciam  sortitus  erat,  Cn.  Scipionem  fratrem 
cum  maxima  parte  copiarum  adversus  Hasdrubalem  misit;  non  ad 
tuendos  tantummodo  veteres  socios,  conciliandosque  novos,  sed 
etiam  ad  pellendum  Hispania  Hasdrubalem.  Ipse  cum  admodum 
exiguis  copiis  Genuam  repetit,  eo,  qui  circa  Padum  erat,  exercitu 
Italiam  defensurus.  Hannibal  ab  Druentia  campestri  maxime  iti- 
nere ad  Alpes  cum  bona  pace  incolentium  ea  loca  Gallorum  per- 
venit. Tum,  quamquam  fama  prius  (qua  incerta  in  maius  vero 
ferri  solent ) praecepta  res  erat , tamen  ex  propinquo  visa  montium 
altitudo,  nivesque  caelo  prope  immixtae,  tecta  informia  imposita 
rupibus,  pecora  iumentaque  torrida  frigore,  homines  intonsi  et 
inculti,  animalia  inanimaliaque  omnia  rigentia  gelu,  cetera  visu, 

quam  dictu,  foediora,  terrorem  renovarunt.  Erigentibus  in  primos 
agmen  clivos  apparuerunt  imminentes  tumulos  insidentes  montani; 
qui,  si  valles  occultiores  insedissent,  coorti  in  pugnam  repente, 
ingentem  fugam  stragemque  dedissent.  Hannibal  consistere  signa 
iubet;  Gallisque  ad  visenda  loca  praemissis,  postquam  comperit, 
transitum  ea  non  esse,  castra  inter  confragosa  omnia  praerupta- 
que,  quam  extentissima  potest  valle,  locat.  Tum  per  eosdem  Gal- 
los, haud  sane  multum  lingua  moribusque  abhorrentes,  quum  se 
immiscuissent  colloquiis  montanorum , edoctus  interdiu  tantum 
obsideri  saltum,  nocte  in  sua  quemque  dilabi  tecta;  luce  prima 
subiit  tumulos , ut  ex  aperto  atque  interdiu  vim  per  angustias 
facturus.  Dic  deinde  simulando  aliud,  quam  quod  parabatur,  con- 
sumpto, quum  eodem,  quo  constiterant,  loco  castra  communis- 
sent,  ubi  primum  degressos  tumulis  mantanos,  laxatasque  sensit 
custodias,  pluribus  ignibus,  quam  pro  numero  manentium,  in  spe- 
ciem factis,  impedimentisque  cum  equite  relictis,  et  maxima  parte 
peditum,  ipse  cum  expeditis,  acerrimo  quoque  viro,  raptim  angu- 
stias evadit;  iisque  ipsis  tumulis,  quos  hostes  tenuerant,  consedit. 

XXXIII.  Prima  deinde  luce  castra  mota,  et  agmen  reliquum 
incedere  coepit.  Iam  montani  signo  dato  ex  castellis  ad  stationem 
solitam  conveniebant;  quum  repente  conspiciunt  alios,  arce  occu- 
pata sua,  super  caput  imminentes,  alios  via  transire  hostes.  Vtra- 
que  simul  obiecta  res  oculis  animisque  immobiles  parumper  cos 
defixit.  Deinde  ut  trepidationem  in  angustiis,  suoque  ipsum  tu- 
multu misceri  agmen  videre,  equis  maxime  consternatis,  quidquid 
adiecissent  ipsi  terroris,  satis  ad  perniciem  fore  rati,  perversis 
rupibus  iuxta  invia  ac  devia  assueti  discurrunt.  Tum  vero  simul 
ab  hostibus,  simul  ab  iniquitate  locorum  Poeni  oppugnabamur; 
plusque  inter  ipsos  (sibi  quoque  tendente,  ut  periculo  prius  eva- 
deret), quam  cum  hostibus,  certaminis  erat.  Equi  maxime  infe- 
stum agmen  faciebant,  qui  et  clamoribus  dissonis,  quos  nemora 
etiam  repercussaeque  valles  augebant , territi  trepidabant,  et  icti 
forte  aut  vulnerati  adeo  consternabantur,  ut  stragem  ingentem 
simul  hominum  ac  sarcinarum  omnis  generis  facerent:  multosque 
tnrba , quum  praecipites  deruptaeque  ulrinque  angustiae  essent , 
in  immensum  altitudinis  deiccit,  quosdam  et  armatos:  sed  ruinae 
maximae  modo  iumenta  cum  oneribus  devolvebantur.  Quae  quam- 

quam  foeda  visu  erant,  stetit  parumper  tamen  Hannibal,  ac  suos 
continuit,  ne  tumultum  ac  trepidationem  augeret.  Deinde  postquam 
interrumpi  agmen  vidit,  periculumque  esse,  ne  exutum  impedi- 
mentis exercitum  nequidquam  incolumem  traduxisset,  decurrit  ex 
superiore  loco;  et,  quum  impetu  ipso  fudisset  hostem , suis  quo- 
que tumultum  auxit.  Sed  is  tumultus  momento  temporis,  postquam 
liberata  itinera  fuga  montanorum  erant , sedatur : nec  per  otium 
modo,  sed  prope  silentio,  mox  omnes  traducti.  Castellum  inde, 
quod  caput  eius  regiouis  erat,  viculosque  circumiectos  capit,  et 
captivo  frumento  ac  pecoribus  per  triduum  exercitum  aluit.  Et 
quia  nec  montanis  primo  perculsis,  nec  loco  magnopere  impedie- 
bantur, aliquantulum  eo  triduo  viae  confecit. 

XXXIV.  Perventum  inde  ad  frequentem  cultoribus  alium , ut 
inter  montana,  populum.  Ibi  non  bello  aperto,  sed  suis  artibus, 
fraude,  deinde  insidiis  est  prope  circumventus.  Magno  natu  prin- 
cipes castellorum  oratores  ad  Poenum  veniunt;  alienis  malis,  utili 
exemplo,  doctos,  memorantes,  amicitiam- malle,  quam  vim 
experiri  Poenorum  : itaque  obedienter  imperata  facturos : com- 
meatum, itinerisque  duces,  et  ad  fidem  promissorum  obsides 
acciperet.  Hannibal  nec  temere  credendo,  nec  aspernando,  nc 
repudiati  aperte  hostes  fierent , benigne  quum  respondisset,  obsi- 
dibus,  quos  dabant,  acceptis,  et  commeatu,  quem  in  viam  ipsi 
detulerant,  ugus,  nequaquam  ut  inter  pacatos,  incomposito  agmine 
duces  eorum  sequitur.  Primum  agmen  elephanti  et  equites  erant : 
ipse  post  cum  robore  peditum,  circumspectans  sollicilusque  omnia, 
incedebat.  Vbi  in  angustiorem  viam  ex  parte  altera  subiectam  iugo 
insuper  imminenti  ventum  est,  undique  ex  insidiis  barbari  a 
fronte,  ab  tergo  coorti,  cominus  eminus  petunt:  saxa  ingentia  in 
agmen  devolvunt ; maxima  ab  tergo  vis  hominum  urgebat.  In  eos 
versa  peditum  acies  haud  dubium  fecit,  quin,  nisi  firmata  extre- 
ma agminis  fuissent,  ingens  in  eo  saltu  accipienda  clades  fuerit. 
Tunc  quoque  ad  extremum  periculi , ac  prope  perniciem  ventum 
est:  nam  , dum  cunctatur  Hannibal  demittere  agmen  in  angustias, 
quia  nou,  ut  ipse  equitibus  praesidio  erat,  ita  peditibus  quidquam 
ab  tergo  auxilii  reliquerat ; occursantes  per  obliqua  montani, 
perrupto  medio  agmine,  viam  insedere:  noxque  una  Hannibali 
sino  equitibus  atque  impedimentis  acta  est. 

XXXV.  Fostero  die,  iam  segnius  incursantibus  barbaris,  iun- 
clae  copiae,  saltusquc  haud  sine  clade  (maiore  tamen  iumentorum, 
quam  hominum  pernicie)  superatus:  inde  montani  pauciores  iam, 
et  latrocinii  magis  quam  belli  more,  concursabant,  modo  in  pri- 
mum , modo  in  novissimum  agmen , utcumque  aut  locus  oppor- 
tunitatem daret,  aut  progressi  morative  aliquam  occasionem  fecis- 
sent. Elephanti , sicut  praecipites  per  arctas  vias  magna  mora  age- 
bantur, ita  tutum  ab  hostibus  quacumque  incederent  (quia  insuetis 
adeundi  propius  metus  erat) , agmen  praebebant.  Nono  die  in 
iugum  Alpium  perventum  est,  per  invia  pleraque  et  errores,  quos 
aut  ducentium  fraus,  aut,  ubi  fides  iis  non  esset,  temere  initae 
valles  a conicctantibus  iter,  faciebant.  Biduum  in  iugo  stativa  ha- 
bita ; fessisque  labore  ac  pugnando  quies  data  militibus:  iumen- 
taque  aliquot,  quae  prolapsa  in  rupibus  erant,  sequendo  vestigia 
agminis  in  castra  pervenere.  Fessis  taedio  tot  malorum  nivi9  etiam 
casus,  occidente  iam  sidere  Vergiliarum,  ingentem  terrorem  adie- 
cit.  Per  omnia  nive  opplcta , quum,  signis  prima  luce  motis, 
segniter  agmen  incederet,  pigritiaque  et  desperatio  in  omnium 
vultu  emineret,  praegressus  signa  Hannibal  in  promontorio  quo- 
dam, unde  longe  ac  late  prospectus  erat,  consistere  iussis  militibus 
Italiam  ostentat,  subiectosque  alpinis  montibus  circumpadanos 
campos:  moeniaque  eos  tum  transcendere  non  Italiae  modo,  sed 
etiam  urbis  romanae.  >Cetera  plana , proclivia  fore:  uno  aut 
summum  altero  proelio  arcem  et  caput  Italiae  in  manu  ac  po- 
testate habituros.  Procedere  inde  agmen  coepit;  iam  nihil  ne 
hostibus  quidem,  praeter  parva  furta  per  occasionem,  tentantibus. 
Ceterum  iter  multo,  quam  in  ascensu  fuerat  (ut  pleraque  Alpium 
ab  Italia  sicut  breviora,  ita  arrectiora  sunt),  difficilius  fuit.  Om- 
nis enim  ferme  via  praeceps,  angusta,  lubrica  erat,  ut  neque 
sustinere  se  a lapsu  possent , nec , qui  paululum  titubassent , hae- 
rere afflicti  vestigio  suo;  aiiique  super  alios,  et  iumenta  et  ho- 
mines , occiderent. 

XXXVI.  Ventum  deiude  ad  multo  angustiorem  rupem,  atque 
ita  rectis  saxis,  ut  aegre  expeditus  miles  teutabundus,  manibusque 
retinens  virgulta  ac  stirpes  circa  eminentes,  demittere  sese  posset. 
Natura  locus  iam  ante  praeceps,  recenti  lapsu  terrae , in  pedum 
milia  admodum  altitudinem  abruptus  erat.  Ibi  quum,  velut  ad 

finem  viae  , equites  constitissent , miranti  Hannibali , quae  res 
moraretur  agmen,  Duntiatur,  rupem  inviam  esse.  Digressus  deinde 
ipse  ad  locum  visendum  : haud  dubia  res  visa  , quin  per  invia 
circa  , nec  trita  antea  , quamvis  longo  ambitu  , circumduceret 
agmen.  Ea  vero  via  insuperabilis  fuit : uam  quum  super  veterem 
nivem  intactam  nova  modicae  altitudinis  esset,  molli  nec  praealtae 
nivi  facile  pedes  ingredientium  insistebant.  Yt  vero  tot  hominum 
iuroentorumque  incessu  dilapsa  est , per  nudam  iufra  glaciem , 
(luentemque  tabem  liquescentis  nivis  ingrediebantur : tetra  ibi 
luctatio  erat;  ut  a lubrica  glacie,  non  recipiente  vestigium,  et 
in  prono  citius  pedes  fallente,  et,  seu  manibus  in  assurgendo,  seu 
genu  se  adiuvissent,  ipsis  adminiculis  prolapsis,  iterum  corruis- 
sent (nec  stirpes  circa,  radicesve,  ad  qnas  pede  aut  manu  quis- 
quam eniti  posset , erant ) ; ita  in  levi  tantum  glacie,  tabidaqne 
nive  volutabantur.  Iumcnta  secabant ; interdum  etiam,  tum  infi- 
mam ingredientia  nivem,  et  prolapsa  iactandis  gravius  in  conni- 
tendo  ungulis,  penitus  perfringebant:  ut  pleraque,  velut  pedica 
capta,  haererent  in  durata  et  alte  concreta  glacie. 

XXXVII.  Tandem,  nequidquam  iumentis  atque  hominibus 
fatigatis,  castra  in  iugo  posita,  aegerrime  ad  id  ipsum  loco  purgato : 
tantum  nivis  fodiendum  atque  egerendum  fuit!  Inde  ad  rupem 
muniendam,  per  quam  unam  via  esse  poterat,  milites  ducti, 
quum  caedendum  esset  saxum  , arboribus  circa  immanibus  dcic- 
clis  detruncatisque , struem  ingentem  lignorum  faciunt camque 
(quum  et  vis  venti  apta  faciendo  igni  coorta  esset)  succendunt, 
ardentiaque  saxa  infuso  atfeto  putrefaciunt.  Ita  torridam  incendio 
rupem  ferro  pandunt,  molliunlque  anfractibus  modicis  clivos, 
ut  non  iumenta  solum,  sed  elephanti  etiam,  deduci  possent. 
Quatriduum  circa  rupem  consumptum,  iumentis  prope  fame  ab- 
sumptis : nuda  enim  fere  cacumina  sunt , et,  si  quid  est  pabuli, 
obruunt  nives.  Inferiora  valles  et  apricos  quosdam  colles  habent 
rivosque  prope  silvas,  et  iani  humano  cultu  digniora  loca.  Ibi 
iumenta  in  pabulum  missa,  et  quies  muniendo  fessis  hominibus 
data  triduo.  Inde  ad  planum  descensum , etiam  locis  mollioribus 
et  accolarum  ingeniis. 

XXXVIII.  Hoc  maxime  modo  in  Italiam  perventum  est,  quin- 
to mense  a Carthagine  nova  (ut  quidam  auctores  sunt),  quinto  de- 

cimo  die  Alpibus  superatis.  Quantae  copiae  transgresso  in  Italiam 
Hannibali  fuerint,  nequaquam  inter  auctores  constat:  qui  pluri- 
mum , centum  millia  peditum , viginti  equitum  fuisse  scribunt ; 
qui  minimum  , viginti  millia  peditum , sex  equitum.  L.  Cincius 
Alimeutus,  qui  captum  se  ab  Hannibale  scribit,  maxime  auctor 
me  moveret , nisi  confunderet  numerum , Gallis  Lignribusque 
additis  : cum  his  octoginta  millia  peditum,  decem  equitum , ad- 
ducta in  Italiam  (magis  affluxisse  verisimile  est;  ct  ita  quidam 
auctores  sunt ) : ex  ipso  autem  audisse  Hannibale,  postquam  Rho- 
danum transierit , triginta  sex  millia  hominum  , ingentemque  nu- 
merum equorum  et  aliorum  iumentorum  amisisse  in  Taurinis, 
quae  Gallis  proxima  gens  erat,  in  Italiam  degresso.  Id  quum 
inter  omnes  constet,  eo  magis  miror,  ambigi,  quasnam  Alpes  tran- 
sierit; et  vulgo  credere,  Pennino,  atque  inde  nomen  etiugo  Alpium 
inditum,  transgressum.  Coeliuspcr  Cremonis  iugum  dicit  transis- 
se: qui  ambo  saltus  eum  non  in  Taurinos,  sed  per  Salassos  mon- 
tanos ad  Libuos  Gallos  deduxissent.  Nec  verisimile  est,  ca  tum  ad 
Galliam  patuisse  itinera;  utique,  quae  ad  Penninum  ferunt,  obsepta 
gentibus  Semigermanis  fuissent:  neque,  Ilercule,  montibus  his  (si 
quem  forte  id  movet)  ab  transitu  Poenorum  ullo  Veragri,  incolae 
iugi  eius , norunt  nomen  inditum  ; sed  ab  eo,  quem , in  summo 
sacratum  vertice,  Penninum  montani  appellant. 

XXXIX.  Peropportune  ad  principia  rerum  Taurinis,  proximae 
genti , adversus  Insubres  motum  bellum  erat.  Sed  armare  exerci- 
tum Hannibal,  ut  parti  alteri  auxilio  esset  ( in  reficiendo  maxime 
sentientem  contracta  ante  mala),  non  poterat.  Otium  etenim  ex 
labore,  copia  ex  inopia,  cultus  ex  illuvie  tabeque,  squalida  et 
prope  efferata  corpora  varie  movebant.  Ea  P.  Cornelio  consuli 
causa  fuit,  quum  Pisas  navibus  venisset,  exercitu  a Manlio  Atilio- 
que  accepto  tirone ; et  in  novis  ignominiis  trepido,  ad  Padum  fe- 
stinandi, ut  cum  hoste  nondum  refecto  manum. consereret.  Sed 
quam  Placentiam  consul  venit,  iam  ex  stativis  moverat  Hanriibal; 
TaurinorumqUc  unam  urbem,  caput  gentis  eius,  qua  volentes  in 
amicitiam  non  veniebant , vi  expugnarat : iunxisselque  sibi , non 
metu  solum,  sed  etiam  voluntate,  Gallos  accolas  Padi,  ni  eos, 
circumspectantes  defectionis  tempus,  subito  adventus  consulis  op- 
pressisset. Et  Hannibal  movit  ex  Taurinis,  incertus,  quae  [pars 

sequenda  esset,  Gallos  praesentem  se  sequuturos  ratus.  Iam  prope 
in  conspectu  erant  exercitus,  convenerantquc  duces,  sicuti  inter 
se  nondum  satis  noti,  ita  iam  imbutus  uterque  quadam  admira- 
tione alterius:  nam  Hannibalis  et  apud  Romanos,  iam  ante  Sa- 
gunti excidium,  celeberrimum  nomen  erat:  et  Scipionem  Hannibal 
eo  ipso,  quod  adversus  se  dux  potissimum  lectus  esset,  praestantem 
virum  credebat.  Et  auxerant  inter  se  opinionem , Scipio,  quod, 
relictus  in  Gallia,  obvius  fuerat  in  Italiam  transgresso  Hannibali; 
Hannibal  et  conatu  tam  audaci  traiiciendarum  Alpium  , et  effectu. 
Occupavit  tamen  Scipio  Padum  traiicere,  et,  ad  Ticinum  amnem 
molis  castris,  prius,  quam  educeret  in  aciem,  adhortandorum 
militum  causa,  talem  orationem  exorsus  est: 

XL.  « Si  eum  exercitum,  milites,  educerem  in  aciem,  quem 
» in  Gallia  mecum  habui,  supersedissem  loqui  apud  vos.  Quid 
» enim  adhortari  referret,  aut  eos  equites,  qui  equitatum  hostium 
» ad  Rhodanum  flumen  egregie  vicissent,  aut  eas  legiones,  cum 
» quibus  fugientem  hunc  ipsum  hostem  sequutus,  confessionem 
» cedentis  ac  detrectantis  certamen  pro  victoria  habui?  Nunc, 
» quia  ille  exercitus,  Hispaniae  provinciae  scriptus,  ibi  cum  fra- 
» tre  Cn.  Scipione  meis  auspiciis  rem  gerit,  ubi  eum  gerere 
)>  senatus  populusquc  romanus  voluit,  ego,  ut  consulem  ducem 
» adversus  Hannibalem  ac  Poenos  haberetis,  ipse  me  huic  volun- 
» tario  certamini  obtuli:  novo  imperatori  apud  novos  milites 
» pauca  verba  facienda  sunt.  Ne  genus  belli , neve  hostem  igno- 
» retis,  cum  iis  est  vobis,  milites,  pugnandum,  quos  terra  mari- 
» que  priore  bello  vicistis : a quibus  stipendium  per  viginti  annos 
» exegistis:  a quibus  capta  belli  praemia,  Siciliam  ac  Sardiniam, 
» habetis.  Erit  igitur  in  hoc  certamine  is  vobis  iliisque  animus, 
» qni  victoribus  et  victis  esse  solet.  Nec  nunc  illi,  quia  audent, 
» sed  quia  necesse  est,  pugnaturi  sunt:  nisi  creditis,  qui  exercitu. 
» incolumi  pugnam  detrectavere,* eos;  duabus  partibus  peditum 
» erfuitumque  in  transitu  Alpium  amissis,  quum  plures  paene 
» perierint,  quam  supersunt,  plus  spei  nactos  esse. 'At  enim  pauci 
» quidem  sunt,  sed  vigentes  animis  corporibusque,  quorum  ro- 
» bora  ac  vires  vix  sustinere  visulla  possit.  Effigies,  immo  umbrae 
# hominum,  fame,  frigore,  illuvie,  squalore  enecti,  contusi  ac 
» debilitati  inter  saxa  rupesque.  Ad  haec,  perusti  artus,  nive 

» rigentes  nervi , membra  torrida  gelu,  quassata  fractaque  arma, 

» claudi  ac  debiles  equi.  Cum  hoc  equite,  cum  boc  pedite  pugna- 
to turi  estis:  reliquias  extremas  bostium , non  hostes,  habebitis. 

» Ac  nihil  magis  vereor,  quam  nc,  vos  quum  pugnaveritis,  alpes 
» vicisse  Hannibalem  videantur.  Sed  ita  forsitan  decuit,  cum 
» foederum  ruptore  duce  ac  populo  deos  ipsos , sine  ulla  humana 
» ope,  committere  ac  profligare  bellum:  nos,  qui  secundum  deos 
» violati  sumus , commissum  ac  profligatum  conficere. 

XLI.  « Non  vereor,  nc  quis  me  hoc  vestri  adhortandi  causa 
» magnifice  loqui  existimet;  ipsum  aliter  animo  affectum  esse. 

» Licuit  in  Hispaniam,  provinciam  meam,  quo  iam  profectus 
» eram,  cum  exercitu  ire  meo;  ubi  et  fratrem  consilii  participem, 

» ac  periculi  socium  harberem,  et  Hasdrubalem  potius , quam 
» Hannibalem  hostem  , et  minorem  haud  dubie  molem  belli.  Ta- 
» men , quum  praeterveherer  navibus  Galliae  oram,  ad  famam 
» huius  hostis  in  terram  egressus,  praemisso  equitatu,  ad  Rho- 
» danuin  movi  castra.  Equestri  proelio,  qua  parte  copiarum 
w conserendi  manum  fortuna  data  est,  hostem  fudi:  peditum 
» agmen  , quod  in  modum  fugicqtium  raptim  agebatur , quia  as- 
to sequi  terra  non  poteram,  regressus  ad  naves,  quanta  maxima 
» celeritate  potui,  tanto  maris  terrarumque  circuitu,  in  radici- 
» bus  Alpium  obvius  fui.  Huic  timendo  hosti  utrum,  quum  de- 
» clinarem  certamen,  improvisus  incidisse  videor,  an  occurrere 
» in  vestigiis  eius?  lacessere  ac  trahere  ad  decernendum?  Expe- 
to riri  iuvat,  utrum  alios  repente  Carthaginienses  per  viginti  annos 
» terra  ediderit , an  iidem  sint,  qui  ad  Aegates  pugnaverunt  in- 
» sulas , et  quos  ab  Eryce  duodevicenis  denariis  aestimatos  emi- 
to sistis:  et  utrum  Hannibal  hic  sit  aemulus  itinerum  Herculis, 

» ut  ipse  fert , an  vectigalis  stipendiariusque  et  servus  populi  ro- 
to mani  a patre  relictus:  quem  nisi  Saguntinum  scelus  agitaret,  • 
» respiceret  profecto,  sinon  patriam  victam , domum  certe  pa-*'  • 

» treiriqug,  et  foedera  Hamilcaris  scripta  manu:  qui,  iussus  a 
» consule  nostro,  praesidium  deduxit  ab  Eryce : qui  graves  im-  ‘ 

» positas  victis  Carthaginiensibus  leges  fremens  moerensque  acce- 
» pit : qui  decedere  Sicilia , qui  stipendium  populo  romano  dare 
» pactos  est.  Itaque  vos  ego,  milites,  non  eo  solum  animo,  quo 
» adversus  alios  hostes  soletis,  pugnare  velim  ; sed  cum  indigna- 

» tione  quadam  atque  ira : velut  si  servos  videatis  vestros  arma 
» repente  contra  vos  ferentes.  Licuit  ad  Erycem  clausos,  ultimo 
» supplicio  humanorum,  fame  interficere:  licuit  victricem  das- 
ii sera  in  Africam  traiiccre,  atque  intra  paucos  dies  sine  ullo 
» certamine  Carthaginem  delere.  Veniam  dedimus  precantibus: 
» emisimus  cx  obsidione;  pacem  cum  victis  fecimus;  tutelae  dcin- 
» de  nostrae  duximus,  quum  nfrico  bello  urgerentur.  Pro  his 
ii  impartitis,  furiosum  iuvcnem  sequentes,  oppugnatum  patriam 
» nostram  veniunt.  Atque  utinam  pro  decore  tantum  hoc  vobis, 
» et  non  pro  salute , esset  certamen ! Non  de  possessione  Siciliae 
» ac  Sardiniae,  de  quibus  quondam  agebatur,  sed  pro  Italia  vobis 
» est  pugnandum  : nec  est  alius  ab  tergo  exercitus,  qui,  nisi  nos 
» vincimus,  hosti  obsistat;  nec  Alpes  tiliae  sunt,  quas  dum  su- 
» perant,  comparari  nova  possint  praesidia ; hic  est  obstandum, 
11  milites,  velut  si  ante  romana  moenia  pugnemus.  Vnusquisque 
» sc  non  corpus  suum , sed  coniugein  ac  liberos  parvos  armis 
» protegere. putet:  nec  domesticas  solum  agitet  curas,  sed  iden- 
ii  tidem  hoc  animo  reputet,  nostras  nunc  intueri  manus  senatum 
» populumque  romanum ; qualis,  nostra  vis  virtusque  fuerit , talem 
11  deinde  fortunam  illius  urbis  ac  romani  imperii  fore.  » 

XL1I.  Haec  apud  Romanos  consul.  Hannibal,  rebus  prius,  quam 
verbis,  adhortandos  milites  ratus,  circumdato  ad  spectaculum 
exercitu,  captivos  montanos  vinctos  in  medio  statuit;  armisque 
gallicis  ante  eorum  pedes  proicctis,  interrogare  interpretem  iussit, 
ecquis,  si  vinculis  levaretur,  armaque  et  equum  victor  acciperet, 
decertare  ferro  vellet  ? Quum  ad  unum  omnes  ferrum  pugnamque 
poscerent,  et  deiecta  in  id  sors  esset,  sc  quisque  eum  optabat, 
quem  fortuna  in  id  certamen  legeret.  Vt  cuiusque  sors  exciderat , 
alacer,  inter  gratulantes  gaudio  exsultans,  eum  sui  moris  tripu- 
diis arma  raptim  capiebat.  Vbi  vero  dimicarent  , is  habitus  animo- 
rum non  inter  eiusdem  modo  conditionis  homines  erat,  sed  etiam 
inter  spectantes  vulgo,  ut  non  vincentium  magis,  quam  bene  mo- 
rienlium  fortuna  laudaretur.  . 

XLIII.  Quum  sic  aliquot  spectatis  paribus  affectos  dimisisset, 
concione  inde  advocata  , ita  apud  cos  loquutus  fertur  « Si , quem 
» animum  in  alienae  sortis  exemplo  paulo  ante  habuistis,  eundem 
» mox  in  aestimanda  fortuna  vestra  habueritis,  vicimus , milites : 

» neque  enim  spectaculum  modo  illud  , sed  quaedam  velutf  imago 
» vestrae  conditionis  erat.  Ac  nescio , an  maiora  vincula , niaio- 
» resque  necessitates  vobis,  quam  captivis  vestris,  fortuna  circum- 
» dederit.  Dextra  laevaque  duo  maria  claudunt,  nullam,  ne  ad 
» effugium  quidem»  navem  habentibus:  contra  Padus  amnis, 

» maior  ac  violentior  Rhodano : ab  tergo  Alpes  urgent , vix 
» integris  vobis  ac  vigentibus  transitac.  Ilie  vincendum  aut 
» moriendum,  milites,  est,  ubi  primum  hosti  occurristis.  Ct 
')j  eadem  fortuna  , quae  necessitatem  pugnandi  imposuit,  praemia 
» vobis  ea  victoribus  proponit , quibus  ampliora  homines  ne  ab 
» diis  quidem  immortalibus  optare  solent.  Si  Siciliam  lautum  ac 
» Sardiniam  , parentibus  nostris  ereptas,  nostra  virtute  rccupera- 
» turi  essemus,  satis  tamen  ampla  pretia  essent.  Quidquid  Romani 
» tot  triumphis  partum  congestumque  possident,  id  omne  vestrum 
‘ » cum  ipsis  dominis  futurum  est.  In  hanc  tam  opimam  merce- 
» dem,  agite,  cum  diis  bene  iuvanlibus  arma  capite.  Satis  adhuc 
» in  vastis  Lusitaniae  Celtiberiaeque  montibus,  pecora  consectan- 
» do  j nullum  emolumentum  tot  laborum  periculorumque  vestro- 
» rum  vidistis.  Tempus  est  iam , opulenta  vos  ac  ditia  stipendia 
» facere,  et  magna  operae  pretia  mereri,  tantum  itineris  per  tot 
» montes  flurainaque,  et  tot  armatas  gentes  emensos.  Ilie  vobis 
» terminum  laborum  fortuna  dedit:  hic  dignam  mercedem  eme- 
» ritis  stipendiis  dabit.  Nec,  quam  magni  nominis  bellum  est, 

» tam  difficilem  existimaritis  victoriam  fore.  Saepe  ct  contemptus 
» hostis  cruentum  certamen  edidit,  ct  inclyti  populi  regesque 
» perlevi  momento  victi  sunt : nam  , dempto  hoc  uno  fulgore  no- 
» minis  rotnaui , quid  est , cur  illi  vobis  comparandi  sint  ? Yt  vi- 
» ginli  annorum  militiam  vestram  cum  illa  virtute:  cum  illa  for- 
» tuna  taceam,  ab  Herculis  columnis,  ab  oceano,  terminisque 
» ultimis  terrarum,  per  tot  ferocissimos  Hispaniae  et  Galliae 
» populos,  vincentes  huc  pervenistis.  Puguabitis  cum  exercitu 
» tirone,  hac  ipsa  aestate  caeso,  victo,  circumsesso  a Gallis, 
v » ignoto  adhuc  duci  suo,  ignorautique  ducem.  An  me,  in  prae- 
» torio  patris,  clarissimi  imperatoris,  prope  natum,  certe  eductum, 

» domitorem  Hispauiae  Gailiaeque,  victorem  eundem  non  alpi-  • 
» narum  modo  gentium,  sed  ipsarum,  quod  multo  maius  est, 

» Alpium , cum  semestri  hoc  coufcram  duce , desertore  exercitus 

» sui?  Cui  si  quis,  demptis  signis,  Poenos  Romanosque  bodie 
» ostendat,  ignoraturum  certum  habeo,  utrius  exercitus  sit  consul. 

» Non  ego  illud  parvi  aestimo,  milites,  quod  nemo  vestrum  est, 

» -cuius  non  ante  oculos  ipse  saepe  militare  aliquod  ediderim  fa- 
)>  tinus;  cui  non  idem  ego,  virtutis  spectator  ac  testis,  notata 
» temporibus  loeisque  referre  sua  possim  decora.  Cum  laudatis  a 
» me  millies  donatisque,  alumnus  prius  omnium  vestrum,  quam 
» imperator,  procedam  acie  adversus  ignotos  inter  se  ignorantesque. 

XLIY.  « Quocumque  circumtuli  oculos,  plena  omnia  video  ani- 
» morum  ac  roboris;  veteranum  peditem,  generosissimarum  gentium 
» equites  frenatos  et  infrenatos , vos  socios  fidelissimos  fortissimos- 
» que,  vos  Carthaginienses,  quumob  patriam,  tum  ob  iram  iuslis- 
» simam  puguaturos.  Inferimus  bellum , infestisque  signis  descen- 
» dimus  in  Italiam , tanto  audacius  fortiusque  pugnaturi,  quanto 
» maior  spes,  maior  est  animus  inferentis  vim , quam  arcentis.  Ac-  • 
» ccndit  praeterea  animos,  et  stimulat  dolor,  iniuria,  indignitas:  ad 
» supplicium  depoposcerunt  inc  ducem  primum,  deinde  vos  omnes, 
a qui  Saguntum  oppugnassetis;  deditos  ultimis  cruciatibus  affecturi 
>)  fuerunt.  Crudelissima  ac  superbissima  gens  sua  omnia  suique  ar- 
» bitrii  facit : cum  quibus  bellum , cum  quibus  pacem  habeamus,  se 
» modum  imponere  aequum  censet:  circumscribit  includitque nos 
» terminis  montium  fluminumque,  quos  ne  excedamus:  neque  eos, 

» quos  statuit,  terminos  observat.  Ne  transieris  Iberum:  ne  quid  rei 
» tibi  sit  cum  Saguntinis.  Ad  Iberum  est  Saguntum.  Nusquam  te 
» vestigio  moveris.  Parum  est,  quod  veterrimas  provincias  meas  Si- 
» ciliam  et  Sardiniam  adimis  : etiam  Hispanias?  et  inde  cessero  , in 
» Africam  transcendes  : transcendes  autem,  dico?  duos  consules  hu- 
» iusanni , unum  in  Africam,  alterum  in  Hispaniam  miserunt.  Ni- 
» hil  usquam  nobis  relictum  est,  nisi  quod  armis  vindicarimus.  II- 
» lis  timidis  et  ignavis  licet  esse , qui  respectum  habent,  quos  suus 
» ager,  sua  terra,  per  tuta  ac  pacata  itinera  fugientes,  accipient: 

>>  vobis  nccesse  est  fortibus  viris  esse,  et,  omnibus  inter  victo- 
» riam  mortemve  certa  desperatione  abruptis,  aut  vincere,  aut, 

» si  fortuna  dubitabit,  in  proelio  potius,  quam  in  fuga,  mor- 
» tem  oppetere.  Si  hoc  beue  fixum  omnibus  destinatumque  in 
» animo  est,  iterum  dicam,  vicistis;  nullum  morte  telum  ad 
» vincendum  homini  ab  diis  immortalibus  acrius  datum  est.  » 

XLV.  His  adhortationibus  quum  utrinque  ad  certamen  accensi 
militum  animi  essent , Romani  ponte  Ticinum  iungunt , tutandi- 
que  pontis  causa  castellum  insuper  imponunt.  Poenus,  opere  occu- 
patis hostibus,  Maharbalem  cum  ala  Numidarum,  equitibus  quin- 
gentis, ad  depopulandos  sociorum  populi  romani  agros  mittit.  Gallis 
parci  quam  maxime  iubet,  principumqne  animos  sollicitari  ad 
defectionem.  Ponte  perfecto,  traductus  romanus  exercitus  in  agrum 
Insubrium  quinque  millia  passuum  a Victumulis  consedit.  Ibi 
Hannibal  castra  habebat ; revocatoque  propere  Maharbale  atque 
equitibus,  quum  instare  certamen  cerneret,  nihil  unquam  satis 
dictum  pracmonitumque  ad  cohortandos  milites  ratus  , vocatis  ad 
concionem  certa  praemia  pronuntiat,  in  quorum  spem  pugnarent. 
Agrum  seso  daturum  esse  in  Italia,  Africa,  Hispania,  ubi 
quisque  velit,  immunem  ipsi,  qui  accepisset , liberisque:  qui 
pecuniam , quam  agrum,  maluisset,  ei  se  argento  satis  factu- 
rum: qui  sociorum  cives  Carthaginienses  fieri  vellent,  potestatem 
facturum:  qui  domos  redire  mallent,  daturxtm  se  operam,  ne 
cuius  suorum  popularium  mutatam  secum  fortunam  esse  vellent. 
Servis  quoque  dominos  prosequutis  libertatem  proponit,  hinaque 
pro  his  mancipia  dominis  se  redditurum.  Eaque  ut  rata  scirent 
fore,  agnum  laeva  manu,  dextra  silicem  retinens,  si  falleret,  Iovem 
ceterosquo  precatus  deos,  ita  se  mactarent,  quemadmodum  ipse 
agnum  mactasset , secundum  precationem  caput  pecudis  saxo  elisit. 
Tum  vero  omnes,  vclut  diis  auctoribus  in  spem  suam  quisque 
acceptis,  id  morae,  quod  nondum  pugnarent,  ad  potienda  spe- 
rata rati,  proelium  uno  animo  et  voce  una  poscunt. 

XLV1.  Apud  Romanos  haudquaquara  tanta  alacritas  erat,  su- 
per cetera  recentibus  etiam  territos  prodigiis:  nam  et  lupus  intra- 
verat castra,  laniatisquc  obviis  ipse  intactus  evaserat;  et  examen 
apum  in  arbore  praetorio  imminente  consederat.  Quibus  procura-  ' 
tis,  Scipio,  cum  equitatu  iaculatoribusque  expeditis  profectus  ad 
castra  hostium,  exque  propinquo  copias,  quantae  et  cuius  generis 
esscut , speculandas,  obvius  fit  Hannibali , et  ipsr  cum  equitibus 
ad  exploranda  circa  loca  progresso.  Neutri  alteros  primo  cerne- 
bant: densior  deinde  incessu  tot  hominum  equorumque  oriens 
pulvis  signum  propinquantium  hostium  fuit.  Constitit  utrumque 
agmen,  et  proelio  sese  expediebant.  Scipio  iaculatorcs  et  gallos 

equites  in  fronte  locat ; Romanos,  sociorumque  quod  roboris  fuit, 
id  subsidiis.  Hannibal  frenatos  equites  in  medium  accipit,  cornua 
Nnmidis  firmat.  Vixdum  clamore  sublato,  iaculatorcs  fugerunt 
inter  subsidia  ad  secundam  aciem : inde  equitum  certamen  erat 
aliquandiu  anceps;  dcin,  quia  turbabant  equos  pedites  intermixti, 
mullis  labentibus  ex  equis,  aut  desilientibus,  ubi  suos  premi  cir- 
cumventos vidissent,  iam  magna  ex  parte  ad  pedes  pugna  ierat; 
donec  Numidae,  qui  in  cornibus  erant,  circumvecti  paululum, 
ab  tergo  se  ostenderunt.  Is  pavor  perculit  llomauos,  auxitque  pa- 
vorem consulis  vulnus,  periculumquc  intercursu  tum  primum 
pubescentis  filii  propulsatum.  Ilie  erit  iuvenis,  penes  quem  perfecti 
liuiusce  belli  laus  est,  Africanus  ob  egregiam  victoriam  de  Han- 
nibale Pocuisque  appellatus.  Fuga  tamen  effusa  jaculatorum  ma- 
xime fuit,  quos  primos  Numidae  invaserunt.  Alius  confertus 
equitatus  consulem  in  medium  acceptum,  non  armis  modo,  sed 
etiam  corporibus  suis,  protegens,  in  castra,  nusquam  tre- 
pide neque  efTusc  cedendo,  reduxit.  Servati  consulis  decus 
Coelius  ad  servum  natione  ligurcnv  delegat.  Malim  equidem 
de  filio  verum  esse,  quod  et  plurcs  tradidere  auctores,  et  farua 
obtinuit. 

. XLV1I.  Hoc  primum  cum  Hannibale  proelium  fuit;  quo  facile 
apparuit,  et  equitatu  meliorem  Poenum  esse,  et  ob  id  campos 
patentes , quales  sunt  inter  Padum  Alpesque , bello  gerendo  Ro- 
mauis  aptos  non  esse.  Itaque  proxima  nocte , iussis  militibus  vasa 
silentio  colligere,  castra  ab  Ticino  mota,  fcslinatumque  ad  Padum 
est;  ut  ratibus , quibus  iunxerat  flumen,  nondum  resolutis,  sine 
tumultu  atque  insectatione  hostis,  copias  traiiceret.  Prius  Placen- 
tiam pervenere , quam  satis  sciret  Hannibal  ab  Ticino  profectos  ; 
tamen  ad  sexcentos  moratorum  in  citeriore  ripa , segniter  ratem 
solventes,  cepit.  Transire  non  potuit  pontem,  ut  extrema  resoluta 
erant,  tota  rate  iu  secundam  aquam  labente.  Coelius  auctor  est, 
Magonem  cum  equitatu  et  Hispanis  peditibus  flumen  extemplo 
trunsnasse;  ipsum  Hannibalem  per  superiora  Padi  vada  exercitum 
traduxisse,  elephantis  in  ordinem  ad  sustinendum  impetum  flumi- 
nis oppositis.  Ea  periti  amnis  cius  vix  fidem  fecerint : nam  ne- 
que equites,  annis  equisque  salvis  , tantam  vim  fluminis  superasse 
verisimile  est,  ut  iam  Hispanos  omnes  inflati  transvexerim  utres; 

et  multorum  dierum  circuitu  Padi  vada  petenda  fuerant',  qua 
exercitus  gravis  impedimentis  traduci  posset.  Potiores  apud  me 
auctores  sunt,  qui  biduo  vix  locum  rate  iungendo  flumini  inven-. 
tum  tradunt;  ea  cum  Magone  equites  Hispanorum  expeditos  prae- 
missos. Dum  Hannibal,  Circa  flumen  legationibus  Gallorum  audien- 
dis moratus»  traiicit  gravius  peditum  agmen  , interim  Mago  cqui- 
tesque  ab  transitu  fluminis  diei  unius  itinere  Placentiam  ad  hostes 
contendunt.  Hannibal  paucis  post  diebus  sex  millia  a Placentia 
castra  communivit,  et  postero  die,  in  conspectu  hostium  acie 
directa , potestatem  pugnae  fecit. 

XLVIH.  Insequenti  nocte  caedes  in  castris  romanis,  tumultu 
tamen  quam  re  maior,  ab  auxiliaribus  Gallis  facta  est.  Ad  duo 
millia  peditum  , et  ducenti  equites,  vigilibus  ad  portas  trucidatis, 
ad  Hannibalem  transfugiunt:  quos  Poenus  benigne  alloquutus,  et 
spe  iugentium  donorum  accensos , in  civitates  quemque  suas,  ad 
sollicitandos  popularium  animos  dimisit.  Scipio  , caedem  eam  si- 
gnum defectionis  omnium  Gallorum,  esse  ratus , contactosquc  eo 
scelere,  velut  iniecta  rabie , ad  arma  ituros,  quamquam  gravis 
adhuc  vulnere  erat,  tamen  quarta  vigilia  noctis  insequentis,  tacito 
agmine  profectus  ad  Trebiam  fluvium,  in  loca  altiora  collesque 
impeditiores  equiti  castra  movet.  Minus , quam  ad  Ticinum,  fe- 
fellit; missisque  Hannibal  primum  Nuinidis,  deinde  omni  equi- 
tatu, turbasset  utique  novissimum  agmen,  ni  aviditate  praedae  hi 
vacua  romana  castra  Numidae  devertissent.  Ibi  duro,  perscrutantes 
loca  omnia  castrorum,  nullo  satis  digno  morae  pretio  tempus 
terunt,  emissus  hostis  de  manibus  est : et  quum  iam  transgressos 
Trebiam  Romanos,  metautesque  castra  conspexissent,  paucos  mo- 
ratorum occiderunt,  citra  flumen  interceptos.  Scipio,  nec  vexatio- 
nem vulneris  in  via  iactanti  ultra  patiens,  et  collegam  (iam  enim 
et  revocatum  ex  Sicilia  audierat)  ratus  exspectandum,  lccum,  qui 
prope  flumen  tutissimus  stativis  est  visus , delectum  communivit. 
Nec  procul  inde  Hannibal  quum  consedisset,  quantum  victoria 
equestri  elatus,  tantum  anxius  inopia,  quae  per  hostium  agros 
euntem,  nusquam  praeparatis  commeatibus,  maior  in  dies  exci- 
piebat, ad  Clastidium  vicum,  quo  magnum  frumenti  numerum 
congesserant  Romani,  mittit.  Ibi  quum  vim  pararent,  spes  facta 
proditionis:  nec  sane  magno  pretio,  nummis  aureis  quadringentis, 


Digitized  by  Google 


38 

Dasio  brundusino,  praefecto  praesidii,  corrupto,  traditur  IlaDni- 
bali  Clastidium.  Id  Horreum  fuit  Poenis  sedentibus  ad.Trebiam. 
In  captivos  ex  tradito  praesidio , ut  fama  clementiae  in  principio 
rerum  colligeretur,  nihil  saevitum  est. 

XLIX.  Quum  ad  Trebiam  terrestre  constitisset  bellum,  inierim 
circa  Siciliam  insulasque  Italiae  imminentes,  et  a Sempronio  con- 
sule, et  ante  adventum  eius,  terra  marique  res  gestae.  Viginti 
quinqueremes , cum  mille  armatis  ad  depopulandam  oram  Italiae 
a Carthaginiensibus  missae,  novem  Liparas,  octo  insulam  Vulcani 
tenuerunt ; tres  in  fretum  avertit  aestus.  Ad  eas  conspectas  a Mes- 
sana duodecim  naves  ab  Hierone,  rege  Syracusanorum,  missae, 
qui  tum  forte  Messanae  erat , consulem  romanum  opperiens  , nullo 
repugnante,  captas  naves  Messanam  in  portum  deduxerunt.  Cogni- 
tum ex  captivis , praeter  viginti  naves , cuius  ipsi  classis  essent , in 
Italiam  missas , quinque  et  triginta  alia  quinqueremes  Siciliam 
petere  ad  sollicitandos  veteres  socios.  Lilybaei  occupandi  praeci- 
puam curam  esse:  credere  eadem  tempestate,  qua  ipsi  disiecti  fo- 
rent, eam  quoque  classem  ad  Aegates  insulas  deiectam.  Iluec,  sicut 
audita  erant,  rex  M.  Aemilio  praetori,  cuius  Sicilia  erat  provincia, 
perscribit,  monetque,  Lilybaeum  firmo  teneret  praesidio.  Extemplo 
et  circa  a praetore  ad  civitates  missi  legati  tribunique,  qui  suos  ad 
curam  custodiae  intenderent:  ante  omnia  Lilybaeum  teneri;  ad 
apparatum  belli , edicto  proposito , ut  socii  navales  decem  dierum 
cocta  cibaria  ad  naves  deferrent:  ubi  signum  datum  esset,  nequis 
moram  conscendendi  faceret;  perque  omnem  oram  quidam  ex 
speculis  prospicerent  adventantem  hostium  classem.  Simul  itaque 
(quamquam  de  industria  morati  cursum  navium  erant  Carthagi- 
nienses, ut  ante  lucem  accederent  Lilybaeum)  praesensum  tamen 
est,  quia  et  luna  pernox  erat,  et  sublatis  armamentis  veniebant; 
extemplo  datum  e speculis  signum , et  in  oppido  ad  arma  concla- 
matum est,  et  in  naves  conscensum.  Pars  militum  in  muris  porta- 
rumque in  stationibus,  pars  in  navibus  erant : et  Carthaginienses, 
quia  rem  fore  haud  cum  imparatis  cernebant , usque  ad  lucem 
portu  se  abstinuerunt,  demendis  armamentis  eo  tempore  aptanda- 
que  ad  pugnam  classe  absumpto.  Ybi  illuxit,  recepere  classem  in 
altura,  ut  spatium  pugnae  esset,  exitumque  liberum  c portu  na- 
ves hostium  haberent.  Ne  Romani  detrectavere  pugnam , et  me- 

moria  circa  ea  ipsa  loca  gestarum  rerum  freti , et  militum  multi- 
tudioe  ac  virtute. 

L.  Vbi  in  altum  evecti  sunt,  Romanus  conserere  pugnam , et 
ex  propinquo  vires  conferre  velle  : contra  eludere  Poenus , et  arte, 
non  vi , rem  gerere , naviumque , quam  virorum  aut  armorum  , 
malle  certamen  facere  : nam  ut  sociis  navalibus  affatim  instructam 
classem,  ita  inopem  milite  habebant  :•  et,  sicubi  conserta  navis  es- 
set, haudquaquam  par  numerus  armatorum  ex  ea  pugnabat.  Quod  . 
ubi  animadversum  est , et  Romanis  multitudo  sua  auxit  animum, 
et  paucitas  illis  minuit.  Extemplo  septem  naves  punicae  circum- 
ventae; fugam  ceterae  ceperunt.  Mille  et  septingenti  fuere  in  navi- 
bus capti,  milites  nautaeque;  in  his  tres  nobiles  Carthaginiensium. 
Classis  romana  incolumis,  una  tantum  perforata  navi,  sed  ea  quo- 
que ipsa  reduce,  in  portum  rediit.  Secundum  hanc  pugnam,  non- 
dum gnaris  eius  , qui  Messanae  erant  , Ti.  Sempronius  consul 
.Messanam  venit.  Ei  fretum  intranti  rex  Hiero  classem  ornatam 
obviam  duxit : transgressusque  ex  regia  in  praetoriam  navem , 
gratulatus  sospitem  cum  exercitu  et  navibus  advenisse,  precatusquc 
prosperum  ac  felicem  iu  Siciliam  transitum,  statum  deinde  insu- 
lae, et  Carthaginiensium  conata  exposuit : pollici  tusque  est,  quo 
animo  priore  bello  populum  romanum  iuvenis  adiuvissct,  eo  se- 
nem adiuturum.  Frumentum  vestiinentaque  sese  legionibus  consu- 
lis, sociisquc  navalibus,  gratis  praebiturum.  Grande  periculum 
Lilybaeo  maritimisque  civitatibus  esse,  et  quibusdam  volentibus 
novas  res  fore.  Ob  haec  consuli  nihil  cunctandum  visum , quin 
Lilybaeum  classe  peteret ; et  rex  regiaque  classis  una  profecti. 
Navigantes  inde,  pugnam  ad  Lilybaeum,  fusasque.  et  captas  ho- 
stium naves,  accepere. 

LI.  A Lilybaeo  consul,  Hierone  cum  classe  regia  dimisso,  re- 
lictoquc  praetore  ad  tuendam  Siciliae  oram,  ipse  in  insulam  Me- 
litam , quae  a Carthaginiensibus  tenebatur , traiecit.  Advenienti 
Hamilcar,  Gisgonis  filius,  praefectus  praesidii,  cum  paulo  minus 
duobus  millibus  militum , oppidumque  cum  insula  traditur  : inde 
post  paucos  dies  reditum  Lilybaeum,  captiviquc  et  a consule  et  a 
praetore,  praeter  insignes  nobilitate  viros,  sub  corona  venierunt. 
Postquam  ab  ea  parte  satis  tutam  Siciliam  censebat  consul , ad 
insulas  Vulcani  (quia  fama  erat,  stare  ibi  punicam  classem)  tra- 

iecit.  Nec  qnisqoam  liostium  circa  eas  insnlas  inventus.  Iam  forte 
transmiserant  ad  vastandam  Italiae  oram : depopulatoque  vibonensi 
agro,  urbem  etiam  terrebant.  Repetenti  Siciliam  consuli  exscensio 
hostium  in  agrum  Vibonensem  facta  nuutiatur : literacquc  ab  se- 
natu de  transitu  in  Italiam  Hannibalis,  et,  nt  primo  quoque 
tempore  collegae  ferret  auxilium,  missae  traduntur.  Multis  simul 
anxius  curis,  eiercitum  extemplo  in  naves  impositum,  Ariminum 
. supero  mari  misit:  Sex.  Pomponio  legato  cum  viginti  quinque 
longis  navibus  vibtJDenscm  agrum  , maritimamque  oram  Italiae 
tuendam  attribuit  : M.  Aemilio  praetori  quinquaginta  navium 
«lassem  explevit:  ipse  compositis  Siciliae  rebus,  decem  navibus 
oram  Italiae  legens,  Ariminum  pervenit:  inde  cum  exercitu  suo 
profectus  ad  Trebiam  flumen,  collegae  coniungitur. 

LII.  Iam  ambo  consule,  et  quidquid  romanarum  virium  erat , 
Hannibali  oppositum  , aut  illis  copiis  defendi  posse  romanum 
imperium,  ant  spem  nullam  aliam  esse,  satis  declarabat.  Tamen, 
consul  alter,  equestri  proelio  uno,  et  vulnere  suo  minutus,  trahi 
rem  malebat:  recentis  animi  alter,  eoque  ferocior,  nullam  di- 
lationem patiebatur.  Quod  inter  Trebiam  Padumque  agri  est, 
Galli  tum  incolebant ; in  duorum  praepotentium  populorum  eer- 
taininc,  per  ambiguum  favorem  , haud  dubie  gratiam  victoris  spe- 
ctantes. Id  Romani , ne  quid  modo  moverent,  aequo  satis,  Poenus 
periniquo  animo  ferebat,  ab  Gallis  accitum  se  venisse  ad  libe- 
randos cos , dictitans.  Ob  eain  iram  , simul  ut  praeda  militem 
aleret,  duo  millia  peditum  vet  mille  equites,  Numidas  plerosque, 
mixtos  quosdam  et  Gallos,  populari. omnem  deinceps  agrum  usque 
ad  Padi  ripas  iussit.  Egentes  ope  Galli,  quilm  ad  id  dubios  ser- 
vasseni  animos,  coacti  ab  auctoribus  iniuriae  ad  vindices  futuros 
declinant  r legatisque  ad  consulem  missis,  auxilium  Romanorum 
terrae  ob  nimiam  cultornm  fidem  iu  Romanos  laboranti , orant. 
Cornelio  nec  causa  , nec  tempus  agendae  rei  placebat : suspectaquc 
ei  genus  erat:  quum  ob  infida  multa  facinora,  tum,  ut  alia  vetu- 
state obsolevissent,  ob  tecentem  Boiorum  perfidiam.  Sempronius 
contra,  continendis  in  fide  sociis  maximum  vinculum  esse  primos, 
qui  eguissent  ope,  defensos  censebat.  Tum,  collega  cunctante, 
equitatum  suum , mille  peditum  iaculatoribus  ferme  admixtis,  ad 
. defendendum  gallicum  agrum  trans  Trebiam  mittit.  Ii,  sparsos  et 

incompositos,  ad  hoc  graves  praeda  plerosque,  quum  inopinatos 
invasissent , ingentem  terrorem  caedemque  ac  fugam  usque  ad 
castra  stationesque  hostium  fecere:  unde  multitudine  effusa  pulsi, 
rursus  subsidio  suorum  proelium  restituere.  Varia  inde'  pugna  se- 
quente j quamquam  ad  extremum  aequassem  certamen , maior 
tamen  hostium  Romanis  fama  victoriae  fuit. 

LIIl.  Ceterum  nemini  omnium  maior  iustiorque,  quam  ipsi 
consuli,  videri ; gaudio  efferri , qua  parte  copiarum  alter  consul 
victus  foret,  ea  se  vicisse.  Restitutos  ac  refectos  militibus  ani- 
mos: nec  quemquam  esse,  praeter  collegam,  qui  dilatam  di- 
micationem vellet:  eum,  animo  magis,  quam  corpore,  aegrum, 
memoria  vulneris  aciem  ac  tela  horrere..  Sed  non  esse  cum 
aegro  senescendum : quid  enim  ultra  differri  aut  teri  tempus ? 
Quem  tertium  consulem,  quem  alium  exercitum  expectarif 
Castra  Carthaginiensium  in  Italia,  ac  prope  in  conspectu  Vrbis 
esse.  Non  Siciliam  ac  Sardiniam  victis  ademptas,  nec  cis  Ibe- 
rum  Hispaniam  peti,  sed  solo  patrio,  terraque,  in  qua  genit» 
forent,  pelli  Romanos.  « Quantum  ingemiscant , .inquit,  patres 
» nostri , circa  moenia  Carthaginis  bellare,  soliti , si  videant  nos, 

» progeniem  suam , duos  consules  eonsularesque  exercitus  , in 
» media  Italia  paventes  intra  castra1?  Poenum,  quod  inter  Alpes 
» Apcnninumquc  agri  sit,  suae  dttionis  fecisse?  » Haec  assidens 
aegro  collegae  , haec  in  praetorio  prope  concionabundus  agere: 
stimulabat  et  tempus  propinquum  comitiorum,  ne  in  novos  con- 
sules bellum  differretur , et  occasio  in  se  unum  vertendae  gloriae, 
dum  aeger  collega  erat.  Itaque,  nequidquam  dissentiente  Cornelio, 
parari  ad  propinquum  certamen  milites  iubet.  Hannibal  , quum 
quid  optimum  foret  hosti , cerneret , vix  ullam  spem  habebat , 
temere  atque  improvide  quidquam  consules  acturos  , quum  alte- 
rius ingenium,- fama  prius,  deinde  re  cognitum  , percitum  ac  ferox 
sciret  esse,  ferociusqne  factum  prospero  cum  praedatoribus  suis 
certamine  crederet ; adesse  gerendaorci  fortunam  haud  diffidebat. 
Cuius  ne  quod  praetermitteret  tempus,  sollicitus  intentusque  erat, 
dum  tiro  hostium  esset  miles , dum  meliorem  ex  ducibus  inuti- 
lem vulnus  faceret , dum  Gallorum  animi  vigerent , quorum  in- 
gentem multitudinem  sciebat  segnius  sequuturam,  quanto  longius  . 
ab  domo  traherentur.  Quum  ob  haec  taliaquc  speraret  propin- 

quum  certamen,  et  facere,  si  cessaretur,  cuperet,  speculatoresque 
Galli,  ad  ea  exploranda  , quae  vellet , tutiores,  quia  in  utrisque 
castris  militabant,  paratos  pugnae  esse  Romanos  retulissent,  locum 
insidiis  circumspectare  Poenus  coepit.  . ■, 

LIV.  Erat  in  medio  rivus , praealtis  utrinque  clausus  ripis,  et 
circa  obsitus  palustribus  herbis , et  quibus  inculta  ferme  vestiun- 
tur, virgultis  vepribusque : quem  ubi  equiti  quoque  tegendo  satis 
latebrosum  locum  circumvectus  ipse  oculis  perlustravit  : « Hic 
» erit  locus  , Magoni  fratri  ait , quem  teneas.  Delige  centenos 
» viros  ex  omni  pedite  atque  equite}  cum  quibus  ad  me  vigilia 
» prima  venias.  Nunc  corpora  curare  tempus  est.  » Ita  praeto- 
rium missum.  Mox  cum  delectis  Mago  aderat.  « Robora  virorum 
». cerno,  iuquit  Hannibal:  sed,  ut  et  numero  etiam,  non  ani- 
» mis  modo,  valeatis,  singulis  vobis  novenos  ex  turmis  mani- 
» pulisque  vestri  simile  eligite,  Mago  locum  monstrabit,  quem 
» insideatis.  Hostem  caecum  ad  has  belli  artes  habebitis.  » Ita 
mille  equitibus  Magoni,  mille  peditibus  dimissis,  Hannibal  prima 
luce  Numidas  equites,  transgressos  Trebiam  Rumen,  obequitare 
iubet  hostium  portis,  iaculandoque  in  stationes  elicere  ad  pugnam 
hostem;  iniecto  deinde  certamine,  cedendo  sensim  citra  flumen 
pertrahere;  haec  mandata  Numidis.  Ceteris  ducibus  peditum  equi- 
tumque praeceptum,  ut  prandere  omnes  iuberent ; armatos  deiude, 
instratisque  equis,  signum  exspectare.  Sempronius,  ad  tumultum 
Numidarum  primum  omnem  equitatum,  ferox  ea  parte  virium, 
deinde  sex  millia  peditum^  postremo  omnes  copias  ad  destinatum 
iam  ante  consilio,  avidus  certaminis,  eduxit.  Erat  forte  brumae 
tempus,  et  nivalis  dies  in  locis  Alpibus  Apcnninoque  interiectis, 
propinquitate  etiam  fluminum  ac  paludium  praegelidis.  Ad  hoc 
raptim  eductis  hominibus  atque  equis , non  capto  ante  cibo,  non 
ope  ulla  ad  arcendum  frigus  adbibita , nihil  caloris  inerat : et  quid- 
quid aurae  fluminis  appropinquabant , afflabat  acrior  frigoris  vis. 
Vt  vero  refugientes  Numidas  iusequentes  aquain  ingressi  sunt  (et 
erat  pectoribus  tenus  aucta  nocturno  imbri) , tum  utique  egressis  ri- 
gere omnibus  corpora , ut  vix  armorum  tenendorum  potentia  essent, 
et  simul  lassitudine  , procedente  iam  die,  fame  etiam  deficere. 

LV.  Hannibalis  interim  miles,  ignibus  ante  tentoria  factis, 
oieoque  per  manipulos , ut  mollirent  artus , misso , et  cibo  per 

otium  capto , ubi  transgressos  flumen  hostes  nuutiatum  est,  alacer 
animis  corporibusque  arma  capit,  atque  in  aciem  procedit.  Balia- 
res  locat  ante  signa  levemque  armaturam,  odo  ferme  millia  ho- 
minum ; dcin  graviorem  annis  peditem , quod  virium , quod  ro- 
boris erat:  in  cornibus  circumfudit  decem  millia  equitum ; et  ab 
cornibus  in  utramque  partem  divisos  elephantos  statuit.  Consul 
effusos  sequentes  equites,  quum  ab  resistentibus  subito  Numidis 
incanti  exciperentur,  signo  receptui  dato,  revocatos  circumdedit 
pedilibug.  Duodeviginti  millia  Romani  erant,  socium  nominis  latini 
viginti ; auxilia  praeterea  Cenomauorum:  ea  sola  in  fide  manserat 
gallica  gens.  His  copiis  concursum  est.  Proelium  a Baliaribus  ortum 
est:  quibus  quum  maiore  robore  legiones  obsisterent,  deductae 
propere  in  cornua  leves  armaturae  sunt.  Quae  res  effecit , ut  equi- 
tatus romanus  extemplo  urgeretur:  nam  quum  vix  iam  per  se  resi- 
sterent decem  millibus  equitum  quatuor  millia,  et  fessi  plerisque 
integris , obruti  sunt  insuper  velut  nube  iaculorum  a Baliaribus 
coniccta.  Ad  hoc  elephanti,  eminentes  ab  extremis  cornibus  (equis 
maxime  non  visu  modo,  sed  odore  insolito  territis),  fugam  late 
faciebant.  Pedestris  pugna  par  animis  magis  quam  viribus  erat ; 
quas  recentes  Poenus,  paulo  ante  curatis  corporibus,  in  proelium 
attulerat : contra  ieiuna  fessaque  corpora  Romanis  , et  rigentia 
gelu  torpebant.  Restitissent  tamen  animis,  si  cum  pedite  solum 
foret  pugnatum ; sed  et  Baliares , pulso  equite , iaculabantur  in 
latera,  et  elephanti  iam  in  mediam  peditum  aciem  sese  tulerant : 
et  Mago  Numidacque,  simul  latebras  ©orum  improvida  praeterlata 
acies  est,  exorti  ab  tergo  ingentem  tumultum  ac  terrorem  fecere. 
Tamen  in  tot  circumstantibus  malis  mansit  aliquamdiu  immota 
acies , maxime  praeter  spem  omnium  adversus  elephantos  : eos 
velites,  ad  id  ipsum  locati,  verutis  coniectis  et  avertere,  et  inse- 
quuti  aversos  sub  caudis , qua  maxime  molli  cute  vulnera  acci- 
piunt r fodiebant. 

LVI.  Trepidantes,  propeque  iam  in  suos  consternatos,  media 
acie  in  extremam,  ad  sinistrum  cornu,  adversus  Gallos  auxiliares 
agi  iussit  Hannibal : extemplo  haud  dubiam  fecere  fugam  : additus 
quoque  novus  terror  Romanis,  ut  fusa  auxilia  sua  viderunt.  Ita- 
que , quum  iam  in  orbem  pugnarent,  decem  millia  ferme  homi- 
num, quum  alia  evadere  ncqujsscnt,  media  Afrorum  acie,  quae 


Bigitized  by  Google 


44 


gallicis  auxiliis  firmata  erat,  cum  ingenti  caede  hostium  perru- 
pere: et- quum  neque  in  castra  reditus  esset  flumine  interclusis, 
neque  prae  imbri  satis  decernere  possent , qua  suis  opem  ferrent, 
Placentiam  recto  itinere  perrexere.  Plures  deinde  in  omnes  partes 
eruptiones  factae:  et,  qui  flumen  petiere,  aut  gurgitibus  absumpti 
sunt,  aut  inter  cunctationem  ingrediendi  ab  hostibus  oppressi. 
Qui  passim  per  agros  fuga  sparsi  erant,  vestigia  cedentis  sequentes 
agminis.  Placentiam  contendere.  Aliis  timor  hostium  audaciam 
ingrediendi  flumen  fecit,  transgressique  in  castra  pervenerunt. 
Imber  nive  mixtus,  et  intolleranda  via  frigoris , et  homines  mullos, 
et  iumenta  , et  elephantos  prope  omnes  , absumpsit.  Finis  inse- 
quendi hostis  Poenis  flumen  Trebia  fuit:  et  ita  torpentes  gelu  iu 
castra  rediere,  ut  vix  laetitiam  victoriae  sentirent  : itaque  nocte 
insequenti , quum  praesidium  castrorum , et  quod  reliquum  ex 
magna  parte  militum  erat,  ratibus  Trebiam  traiicerent,  aut  nihil 
sensere,  obstrepente  pluvia;  aut,  quia  iam  moveri  prae  lassitudine 
nequibant  ac  vulneribus,  sentire  sese  dissimularunt:  quietisque 
Poenis,  tacito  agmine  ab  Scipione  consule  exercitus  Placentiam 
est  perductus:  inde  Pado  traicctus  Cremonam,  ne  duorum  exer- 
cituum hibernis  una  colonia  premeretur. 

LVII.  Romam  tantus  terror  ex  hac  clade  perlatus  est,  ut  iam 
ad  Vrbem  crederent  infestis  signis  hostem  venturum  ; nec  quid- 
quam spei  aut  auxilii  esse,  quo  portis  moenibusque  vim  arcerent : 
Vno  consule  ad  Ticinum  victo , altero  ex  Sicilia  revocato, 
duobus,  consulibus , duobus  consularibus  exercitibus  victis , quos 
alios  duces,  quas  alias  legiones  esse,  quae  arcessantur?  Ita 
territis  Sempronius  consul  advenit , ingenti  periculo  per  effusos 
passim  ad  praedandum  hostium  equites  (audacia  magis,  quam 
consilio  aut  spe  fallendi  resislcndive,  si  non  falleret)  transgressus.. 
Id  quod  unum  maxime  in  praesentia  desiderabatur,  comitiis  con- 
sularibus habilis,  in  hiberna  rediit.  Creati  consules  Cn.  Servilius 
et  C.  Flaminius,,  Ceterum  ne  hiberna  quidem  Romanis  quieta 
erant,  vagantibus  passim  Numidis  equitibus,  et,  qua  his  impedi- 
tiora erant,  Celtiberis  Lusitanisque  : omnes  igitur  clausi  undique 
commeatus  erant,  nisi  quos  Pado  naves  subveherent.  Emporium 
prope  Placentiam  fuit,  et  opere  magno  munitum  , et  valido  fir- 
matum praesidio.  Eius  castelli  oppugnandi  spe  cum  equitibus  ac 

levi  armatura  profectus  Haunibal,  quum  plurimum  io  celando 
incepto  ad  effectum  spei  habuisset,  nocte  adortus,  non  fefellit 
vigiles.  Tantus  repente  clamor  est  sublatus,  ut  Placentiae  quoque 
audiretur:  itaque  sub  lucem  cum  equitatu  consul  aderat,  iussis  . 
quadrato  agmine  legionibus  sequi.  Equestre  proelium  interim  com- 
missura : in  quo,  quia  saucius  Hannibal  pugna  excessit,  pavore 
hostibus  inieclo,  defensum  egregie  praesidium  est.  Paucorum  inde 
dierum  quiete  sumpta , et  vixdum  satis  percurato  vulnere , ad 
VictuBivjas  ire  pergit  oppugnandas : id  emporium  a Romanis  gal- 
lico  bello  fuerat  munitum.  Inde  locum  frequentaverant  accolae 
mixti  undique  ex  finitimis  populis ; et  tum.  terror  populationum 
eo  plerosquc  ex  agris  compulerat.  Huius  generis  multitudo,  fama 
impigre  defensi  ad  Placentiam  praesidii  accensa , armis  arreptis 
obviam  Hannibali  procedit:  magis  agmina,  quam  acies,  in  via 
concurrerunt;  et,  quum  ex  altera  parte  nihil,  praeter  inconditam 
turbam,  esset,  in  altera  et  dux  militi,  et  duci  fidens  miles,  ad 
triginta  quinque  millia  hominum  a paucis  fusa.  Postero  die,  de- 
ditione facta,  praesidium  intra  moenia  accepere:  iussique.  arma 
tradere  quum  dicto  paruissent,  signum  repente  victoribus  datur, 
ut  tanquam  vi  captam  urbem  diriperent : neque  ulla,  quae  in  tali 
re  memorabilis  scribentibus  videri  solet,  praetermissa  clades  est: 
adeo  omnis  libidinis  crudclilatisque  et  inhumanae  superbiae  edi- 
tum in  miseros  est  exemplum  ! Hae  fuere  hibernae  expeditiones 
Hannibalis. 

LVHI.  Haud  longis  inde  temporibus,  dum  intolerabilia  frigora 
erant , quies  militi  data  est : et  ad  prima  ac  dubia  signa  veris  pro- 
fectus ex  hibernis,  in  Etruriam  ducit,  eam  quoque  gentem,  sicut 
Gallos  Ligurcsque,  aut  vi  aut  voluntate  adiuncturus.  Transeuntem 
Apenuiuum  adeo  atrox  adorta  tempestas  est , ut  Alpium  foedita- 
tem prope  superaverit.  Vento  mixtus  imber  quum  ferretur  in  ipsa 
ora  , primo,  quia  aut  arma  omittenda  erant,  aut  contra  enitentes 
vortice  iutorti  affligebantur,  constitere:  dein , quum  iam  spiritum 
includeret,  nec  reciprocare  animam  sineret,  aversi  a vento  pa- 
rumper consedere.  Tum  vero  ingenti  sono  caelum  strepere,  et  in- 
ter horrendos  fragores  micare  igqes:  capti  auribus  et  oculis  metu 
omnes  torpere.  Tandem,  effuso  imbre,  quum  eo  magis  acccusa 
vis  venti  esset,  ipso  illo,  quo  deprehensi  erant,  loco  castra  po- 

nere  necessarium  visam  est.  Id  vero  laboris  velat  de  integro  ini- 
tium fuit;  nam  nec  explicare  quidquam , nce  statuere  poterant ; 
nec,  quod  statutum  esset,  manebat,  omnia  perscindente  vento  et 
rapiente.  Et  mox  aqua  levata  vento , quum  super  gelida  montium  - 
iuga  concreta  esset , tantum  nivosae  grandinis  deiccit,  ut  omnibus 
omissis  procumberent  homines , tegminibus  suis  magis  obruti , 
quam  tecti.  Tantaque  vis  frigoris  insequuta  est , ut,  ex  illa  mise- 
rabili hominum  iumentorumque  strage  quum  se  quique  attollere 
ac  levare  vellet,  diu  uequiret,  quia,  torpentibus  rigore  nervis, 
vix  flectere  artus  poterant.  Deinde , ut  tandem  agitando  sese  mo- 
vere ac  recepere  animos,  ct  raris  locis  ignis  fieri  est  coeptus,  ad 
alienam  opem  quisque  inops  tendere.  Biduum  eo  loco,  velut  obses- 
si, mansere.  Multi  homines,  multa  iumenta,  elephanti  quoque  ex 
his,  qui  proelio  ad  Trebiam  facto  superfuerant,  septem  absumpti. 

LIX.  Degressus  Apennino  retro  ad  Placentiam  castra  movit, 
et  ad  decem  millia  progressus  consedit.  Postero  die  duodecim 
millia  peditum,  quinque  equitum  adversus  hostem  ducit:  nec 
Sempronius  consul  (iam  enim  redierat  ah  Roma)  detrectavit  cer- 
tamen: atque  eo  die  tria  millia  passuum  inter  bina  castra  fuere. 
Postero  dic  ingentibus  auimis,  vario  eventu,  pugnatum  est:  primo 
concursu  adeo  res  romana  superior  fuit , ut  non  acie  vincerent 
solum  , sed  pulsos  hostes  in  castra  persequerentur  ; mhx  castra 
quoque  oppugnarent.  Hannibal,  paucis  propugnatoribus  in  vallo 
portisque  positis,  ceteros  confertos  in  media  castra  recepit,  inten- 
tosque  signum  ad  erumpendum  spectare  iubet.  Iam  nona  ferme 
diei  hora  erat,  quum  Romanus,  nequidquam  fatigato  milite, 
postquam  nulla  spes  erat  potiundi  castris,  signum  receptui  dedit. 
Quod  ubi  Hannibal  accepit , laxatamque  pugnam  et  recessum  a 
castris  vidit,  extemplo  equitibus  dextra  laevaque  emissis  in  hostem, 
ipse  cum  peditum  robore  medius  castris  erupit.  Pugna  raro  ulla 
magis  saeva  , et  cum  utriusque  partis  pernicie  clarior  fuisset,  si 
extendi  eam  dies  in  longum  spatium  sivisset.  Nox  accensum  in- 
gentibus animis  proelium  diremit : itaque  acrior  concursus  fuit , 
quam  caedes;  ct,  sicut  aequata  ferme  pugna  erat,  ita  clade  pari 
discessum  est.  Ab  neutra  parte  .sexcentis  plus  peditibus,  et  dimi- 
dium eius  equitum  cecidit.  Sed  maior  Romanis,  quam  pro  nfl- 
mero  iactura  fuit , quia  equestris  ordinis  aliquot , et  tribuni 

militum  quinque,  et  praefecti  sociorum  tres,  sunt  interfecti. 
Secundum  eam  pugnam  Hannibal  in  Ligures,  Sempronius  Lucani 
toncessit.  Venienti  in  Ligures  Hannibali  per  insidias  intercepti 
duo  quaestores  romani,  C.  Fulvius  et  L.  Lucretius,  cum  duobus 
tribunis  militum,  et  quinque  equestris  ordinis  senatorum  ferino 
liberis,  quo  magis  ratam  fore  cum  his  pacem  societatemque  cre- 
deret , traduntur. 

LX.  Dum  haec  in  Italia  geruntur,  Cn.  Cornelius  Scipio  , in 
Hispaniam  cum  classe  et  exercitu  missus , quum , ab  ostio  Rho- 
dani profectus,  Pyrenaeosque  montes  circumvectus,  Emporiis  ap- 
pulisset classem  , exposito  ibi  exercitu,  orsus  a Lacetanis,  omnem 
oram  usque  ad  Iberum  flumen,  partiin  renovandis  societatibus, 
partim  novis  instituendis,  romanae  ditionis  fecit.  Inde  conciliata 
clemeuliae  fama  non  ad  maritimos  modo  populos,  sed , in  medi- 
terraneis quoque  ac  montanis , ad  ferociores  iam  gentes  valuit : 
nec  pax  modo  apud  eos,  sed  societas  etiam  armorum,  parata  est ; 
validaeque  aliquot  auxiliorum  cohortes  ex  iis  conscriptae  sunt. 
Hannonis  cis  Iberum  provincia  erat : eum  rclinquerat  Hannibal  ad 
regionis  eius  praesidium  : itaque  prius  quam  alienarentur  omnia, 
obviam  eundum  ratus,  castris  in  conspectu  hostium  positis,  in 
aciem  eduxit.  Nec  Romano  differendum  certamen  visum : quippe 
qui  sciret;  cum  Hannone  et  Hasdrubale  sibi  dimicandum  esse, 
malletque  adversus  singulos  separatim,  quam  adversus  duos  simul, 
rem  gerere.  Nec  magni  certaminis  ea  dimicatio  fuit : sex  millia 
hostium  caesa , duo  capta  cum  praesidio  castrorum  ; nam  et  castra 
expugnata  sunt , atque  ipse  dux  cum  aliquot  principibus  capiun- 
tur: et  Scissis,  propinquum  castris  oppidum , expugnatur.  Ceterum 
praeda  oppidi  parvi  pretii  rerum  fuit ; supellex  barbarica , ac 
vilium  mancipiorum.  Castra  militem  ditavere  ; non  eius  modo 
exercitus,  qui  victus  erat,  sed  et  eius,  qui  cum  Hannibale  in 
Italia  militabat,  omnibus  fere. caris  rebus  (ne  gravia  impedimenta 
ferentibus  essent ) citra  Pyrenaeum  relictis. 

LXI.  Prius  quam  certa  huius  cladis  fama  accideret,  transgres- 
sus Iberum  Hasdrubal  cum  octo  millibus  peditum,  mille  equitum, 
tanquam  ad  primum. adventum  Romanorum  occursurus,  postquam 
perditas  res  ad  Scissim  amissaque  castra  accepit,  iter  ad  mare  con- 
vertit. Haud  procul  Tarracone  classicos  milites  navalesque  socios , 

vagos  palautesque  per  agros,  quod  ferme  fit , ut  secundae  res  ne- 
gligentiam  creent,  equile  passim  dimisso,  cum  magua  caede, 
maiore  fuga  ad  naves  compellit.  Nec  diutius  circa  ea  loca  morari 
ausus,  ne  a Scipione  opprimeretur,  trans  Ibcrum  sese  recepit:  et 
Scipio,  raptim  ad  famam  novorum  hostium  agmine  acto,  quum 
in  paucos  praefectos  navium  auimadvertisset,  praesidio  Tarracone 
modico  relicto,  Emporias  cum  classe  rediit.  Vixdum  digresso  eo, 
Hasdrubal  aderat;  et,  Ilergetum  populo,  qui  obsides  Scipioni 
dederat,  ad  defectionem  impulso,  cum  eorum  ipsorum  iuventute 
agros  tidelium  Romanis  sociorum  vastat.  Excito  deinde  Scipione 
hibernis,  toto  cis  Iberum  rursus  cedit  agro.  Scipio,  relictam  ab 
auctore  defectionis  Ilergetum  gentem  quum  infesto  exercitu  inva- 
sisset, compulsis  omnibus  Athanagiam  urbem,  quae  caput  eius 
populi  erat,  circumsedit:  intraque  dies  paucos,  pluribus  quam 
ante  obsidibus  imperatis,  llegetes,  pecunia  cliaui  mulctatos  in 
ius  ditionemque  recepit.  Inde  in  Ausetanos  prope  Iberum,  socios 
et  ipsos  Poenorum , procedit : atque , urbe  eorum  obsessa , Lace- 
tanos auxilium  finitimis  ferentes  nocte,  haud  procul  iam  urbe, 
quum  intrare  vellent,  excepit  insidiis.  Caesa  ad  duodecim  millia: 
exuti  paene  omnes  armis,  domos  passim  palantes  per  agros  diffu- 
gere; ncc  obsessos  alia  ulla  res,  quam  iniqua  oppugnantibus 
hiems,  tutabatur.  Triginta  dies  obsidio  fuit : per  quos  raro  un- 
quam nix  minus  quatuor  pedes  alta  iacuit:  adeoque  pluteos  ac 
vincas  Romanorum  operuerat,  ut  ea  sola,  ignibus  aliquoties  conic- 
ctis  ab  hoste,  etiam  tulamentum  fuerit.  Postremo  quum  Amusilus 
princeps  eorum  Hasdrubalem  profugisset,  viginti  argenti  talentis 
pacti  deduntur.  Tarraconem  in  biberua  reditum  est. 

LXII.  Romae,  aut  circa  urbem  multa  ea  hieme  prodigia  fa- 
cta: aut,  quod  evenire  solet,  motis  semel  in  religionem  animis, 
multa  nuntiata,  et  temere  credita  sunt:  in  quis  ingenuum  infantem 
semestrem  iu  foro  olitorio  triumphum  clamasse : et  foro  boario 
bovem  iu  tertiam  contignationem  sua  sponte  ascendisse,  atque  inde 
tumultu  habitatorum  territum  sese  deiecissc:  et  navium  speciem 
de  caelo  affulsisse,  et  aedem  Spei,  quae  est  in  foro  olitorio,  ful- 
mine ictam : et  Lanuvii  hastam  se  commovisse:  et  corvum  in  aedem 
Iuuonis  devolasse,  atque  in  ipso  pulvinaria  consedisse:  et  in  agro 
amiternino  mullis  locis  hominum  specie  procul  candida  veste  vi- 

sos,  nec  cum  ullo  congressos:  et  in  Piceno  lapidibus  pluisse:  et 
Caere  sortes  extenuatas:  et  in  Gallia  lupum  vigili  gladium  eva- 
gina raptum  abstulisse.  Ob  cetera  prodigia  libros  adire  decemviri 
iussi.  Quod  autem  lapidibus  pluisset  in  Piceno,  novemdiale  sacrum 
editum;  et  subinde  aliis  procurandis  prope  tota  civitas  operata  fuit. 
Jam  primum  omnium  Vrbs  lustrata  est,  hostiaeque  maiores,  qui- 
bus editum  est,  diis  caesae  ; et  donum  ex  auri  pondo  quadraginta 
Lanuvium  ad  Junonis  portatura  est;  et  signum  aeneum  matronae 
Iunoni  in  Aventino  dedicaverunt;  et  lectisternium  Caere,  ubi 
sortes  attenuatae  erant,  imperatum;  et  supplicatio  Fortunae  in 
Algido;  Romae  quoque  et  lectisternium  Iuventae,  et  supplicatio 
ad  aedem  Herculis  nominatim  ; deinde  universo  populo  circa  omnia 
pulvinaria,  indicta ; et  Genio  maiores  hostiae  caesae  quinque;  et 
C.  Atilius  Serranus  praetor  vota  suscipere  iussus,  si  in  decem 
annos  respublica  eodem  stetisset  statu.  Haec  procurata  votaque  ex 
libris  Sibyllinis,  magna  ex  parte  levaverant  religione  animos. 

LX11I.  Consulum  designatorum  alter  Flaminius,  cui  eae  legio- 
nes, quae  Placentiae  hibernabant,  sorte  evenerant , edictum  et 
litteras  ad  consulem  misit,  ut  is  exercitus  Idibus  Martiis  Arimini 
adesset  in  castris.  Huic  in  provincia  consulatum  inire  consilium 
erat,  memori  veterum  certaminum  cum  patribus,  quae  tribunus 
plebis  , et  quae  postea  consul,  prius  de  consulatu,  qui  abrogabatur 
dcin  de  triumpho  habuerat ; invisus  etiam  patribus  ob  novam  le- 
gem, quam  Q.  Claudius  tribunus  plebis  adversus  senatum,  uno 
patrum  adiuvante  C.  Flaminio,  tulerat:  ne  quis  senator,  cuive 
senatorius  pater  fuisset , maritimam  navem  quae  plus  quam  tre- 
centarum amphorarum  esset,  haberet:  id  satis  habitum  ad  fructus 
ex  agris  vectandos:  quaestus  omnis  patribus  indecorus  visus.  Res, 
per  summam  contcutionem  acta , invidiam  apud  nobilitatem  sua- 
sori legis  Flaminio,  favorem  apud  plebem  alterumque  inde  consu- 
latum , peperit.  Ob  haec  ratus  auspiciis  ementiendis,  lalinarumque 
feriamus  mora,  et  consularibus  aliis  impedimentis  retenturos  se  in 
Vrbe,  simulato  itinere  privatus  clam  in  provinciam  abiit.  Ea  res, 
ubi  palam  facta  est , novam  insuper  iram  infestis  iam  ante  patribus 
movit:  Non  cum  senatu  modo,  sed  iam  cum  diis  immortali- 
bus, C.  Flaminium  bellum  gerere.  Consulem  ante  inauspicato 
factum  revocantibus  ex  ipsa  acie  diis  atque  hominibus  non  pa- 

ruisse ; et  nunc  conscientia  spretorum  et  Capitolium  et  solemnem 
votorum  nuncupationem  fugisse  : ne  die  inili  magistratus  Iovis 
optimi  maximi  templum  adiret  : ne  senatum,  invisus  ipse,  et 
sibi  uni  invisum,  videret  consuleretque : ne  Latinas  indiceret, 
Iovique  Latiari  solemne  sacrum  in  monte  faceret:  ne,  auspi- 
cato profectus  in  Capitolium  ad  vota  nuncupanda , paludatus 
inde  cum  lictoribus  ad  provinciam  iret.  Lixae  modo  sine  insi- 
gnibus, sine  lictoribus,  profectum  clam,  furtim,  haud  aliter 
quam  si  exilii  causa  solum  vertisset.  Magis  pro  maiestate  vi- 
delicet imperii  Arimini , quam  Romae,  magistratum  initurum, 
et  in  diversorio  hospitali,  quam  apud  penates  suos , praetextam 
sumpturum.  Revocandum  universi  retrahendumque  censuerunt ; 
ct  cogendum  omnibus  prius  praesentem  in  deos  hominesque  fungi 
officiis,  quam  ad  exercitum  et  in  provinciam  iret.  In  eam  lega- 
tionem (legatos  enim  mitti  placuit)  Q.  Terentius  et  M.  Antistius 
profecti  , nihilo  magis  eum  moverunt , quam  priori  consulatu  lite- 
rae  moverant  ab  senatu  missae.  Paucos  post  dies  magistratum 
iniit , immolantiquc  ei  vitulus  iam  ictus  e manibus  sacrificantium 
sese  quum  proripuisset,  multos  circumstantes  cruore  respersit : fuga 
procul  etiam  maior  apud  ignaros  quid  trepidaretur,  et  concursatio 
fuit ; id  a picrisque  in  omen  magni  terroris  acceptum.  Legionibus 
inde  duabus  a Sempronio  prioris  anni  consule , duabus  a C.  Atilio 
praetore  acceptis , in  Etruriam  per  Apennini  tramites  exercitus 
duci  est  coeptus. 

I.  lam  ver  appetebat,  quum  Hannibal  ex  ^Bernis  movit,  et 
Dequidquam  ante  conatus  transcendere  Apenninum  intolerandis  fri- 
goribus , et  cum  ingenti  periculo  moratus  ac  metu.  Galli , quos 
praedae  populationumque  conciverat  spes  , postquam  pro  eo,  ut 
ipsi  ex  alieno  agro  raperent  agerentque , suas  terras  sedem  belli 
esse  , premique  utriusque  partis  exercituum  hibernis  viderunt  ; 
verterunt  retro  ad  Hannibalem  ab  Romanis  odia  : petitusque  saepe 
principum  insidiis,  ipsorum  inter  se  fraude,  eadem  levitate,  qua 
consenserant,  consensum  indicantium,  servatus  erat;  et,  mutando 
nunc  vestem  , nunc  legumenta  capitis  , errore  etiam  sese  ab  insi- 
diis munierat.  Ceterum  hic  quoque  ei  timor  causa  fuit  maturius 
movendi  ex  hibernis.  Per  idem  tempus  Cn.  Servilius  consul  Romae 
Idibus  Martiis  magistratum  iniit.  Ibi  quum  de  rcpublica  retulisset, 
redintegrata  in  C.  Flaminium  invidia  est.  Deos  se  consules  creas- 
se, unum  habere.  Quod  enim  illi  iuslum  imperium,  quod  auspi- 
cium esse?  Magistratus  id  a domo,  publicis  privatisque  penati- 
bus, Latinis  feriis  actis , sacrificio  in  monte  perfecto , votis  rite 
in  Capitolio  nuncupatis,  secum  ferre;  nec  privatum  auspicia 
sequi,  nec  sine  auspiciis  profectum  in  externo  ea  solo  nova 
atque  integra  concipere  posse.  Augebant  metum  prodigia  ex  plu- 
ribus simul  locis  nuntiata  : in  Sicilia  militibus  aliquot  spicula  , in 
Sardinia  autem  in  muro  circumeunti  vigilias  equiti  scipionem , 
quem  manu  tenuerat , arsisse , et  litora  crebris  ignibus  fulsisse, 
et  scuta  duo  sanguine  sudasse  , et  milites  quosdam  ictos  fulmini- 
bus, et  solis  orbem  minui  visum;  et  Praeneste  ardentes  Iapides 
caelo  cecidisse ; et  Arpis  parmas  in  caelo  visas,  pugnanteraque  cum 
luna  solem  , et  Capenae  duas  interdiu  lunas  ortas ; et  aquas  Cae- 
retes sanguine  mixtas  fluxisse , fontemque  ipsum  Herculis  cruentis 

manasse  sparsum  maculis ; et  in  Antiati  metentibus  cruentas  in 
corbem  spicas  cecidisse;  et  Faleriis  caelum  findi  velut  magno  hiatu 
visum  , quaque  patuerit,  ingens  lumen  effulsisse  ; sortes  sua  sponte 
attenuatas,  unamque  excidisse,  ita  scriptam:  mavors  telvm 
svvm  coscvTtT  ; et  per  idem  tempus  Komac  signum  Martis 
Appia  via  ad  simulacra  luporum  sudasse  ; et  Capuae  speciem  caeli 
ardentis  fuisse , lunaequc  inter  imbrem  cadentis.  Inde  minoribus 
etiam  dictu  prodigiis  fides  habita:  capras  lanatas  quibusdam  facias, 
et  gallinam  in  rmjreni,  gallum  in  feminam  sese  vertisse.  His,  sicut 
erant  nuntiata  , expositis  , auctoribusque  in  curiam  introductis  , 
consul  de  religione  patres  consuluit.  Decretum  , ut  ea  prodigia, 
partim  maioribus  hostiis,  partim  lactentibus,  procurarentur;  et 
uti  supplicatio  per  triduum  ad  omnia  pulvinaria  haberetur.  Cetera, 
quum  decemviri  libros  inspexissent,  ut  ita  fierent,  quemadmodum 
cordi  esse  Divi  carminibus  praefarentur.  Decemvirorum  monitu 
decretum  est,  Iovi  primum  donum  fulmen  aureum  pondo  quin- 
quaginta fieret;  Iunoni  Minervaeque  ex  argento  dona  darentur; 
et  Iunoni  Reginae  in  Aventino , Iuuonique  Sospitae  Lanuvii  maio- 
ribus hostiis  sacrificaretur ; matronaeque , pecunia  collata , quan- 
tum conferre  cuique  commodum  esset , donum  Iunoni  Reginae  in 
Aventinum  ferrent , lcctisterniumquc  fieret ; quin  et  libertinae  ut 
ipsae , unde  Feroniae  donum  daretur , pecuniam  pro  facultatibus 
suis  conferrent.  Ilacc  ubi  facta , decemviri  Ardeae  in  foro  maiori- 
bus hostiis  sacrificarunt : postremo  Decembri  iam  mense  ad  aedem 
Saturni  Romae  immolatum  est , lectisteruiumque  imperatum  ( et 
eum  lectum  senatores  straverunt) , et  convivium  publicum  ; ac  per 
urbem  Saturnalia  diem  ac  noctem  clamatum  , populusque  eum 
diem  festum  habere  ac  servare  in  perpetuum  iussus. 

II.  Dum  consul  placandis  Romae  diis,  habendoque  delectu  dat 
operam,  Hannibal,  profectus  ex  hibernis,  quia  iam  Flaminium 
consulem  Arretium  pervenisse  fama  erat,  quum  aliud  longius, 
ceterum  commodius,  ostenderetur  iter,  propiorem  viam  per  pa- 
ludem petit,  qua  fluvius  Arnus  per  eos  dies  solito  magis  inunda- 
verat. Hispanos  et  Afros  (id  omne  veterani  erat  robur  exercitus)  , 
admixtis  ipsorum  impedimentis , necubi  consistere  coactis  neces- 
saria ad  usus  deessent,  primos  ire  iussit  ; sequi  Gallos,  ut  id 
agminis  medium  esset;  novissimos  ire  equites:  Magonem  inde  cum 

expeditis  Numidis  cogere  agmen , maxime  Gallos,  si  taedio  labo- 
ris loogaeqne  viae  ( ut  est  mollis  ad  talia  gens)  dilaberentnr  aut 
subsisterent,  cohibentem.  Primi,  qua  modo  praeirent  duces  per 
praealtas  fluvii  ac  profundas  voragines,  hausti  paene  limo , immer- 
gentesquese,  tamen  signa  sequebantur.  Galli  neque  sustinere  se 
prolapsi , neque  adsurgere  ex  voraginibus  poterant  ; aut  corpora 
aniinis , aut  animos  spe  sustinebant  : alii  fessa  aegre  trahentes 
membra  ; alii  , ubi  semel  victis  taedio  animis  procubuissent , inter 
iumenta,  et  ipsa  iacenlia  passim , morientes.  Maximeque  omnium 
vigiliae  conficiebant , per  quatriduum  iam  et  tres  noctes  toleratae  : 
quum,  omnia  obtinentibus  aquis , nihil,  ubi  in  sicco  fessa  sterne- 
rent corpora , inveniri  posset , cumulatis  in  aquas  sarcinis  insuper 
incumbebant.  Iumentorum  itinere  toto  prostratorum  passim  acervi 
tantum  , quod  exstaret  aqua  , quaerentibus  ad  quietem  parvi  tem- 
poris necessarium  cubile  dabant.  Ipse  Hannibal , aeger  oculis , ex 
verna  primum  intemperie  variante  calores  frigoraque , elephanto  , 
qui  unus  superfuerat,  quo  altius  ab  aqua  exstaret,  vectus;  vigiliis 
tandem  , et  nocturno  humore,  palustriqne  caelo  gravante  caput,  et 
quia  medendi  nec  locus  nec  tempus  erat,  altero  oculo  capitur. 

III.  Multis  hominibus  iumentisque  foede  amissis,  quum  tan- 
dem de  paludibus  emersisset , ubi  primum  in  sicco  potuit,  castra 
locat:  certumquc  per  praemissos  exploratores  habuit,  exercitum  ro- 
manum  circa  Arretii  moenia  esse.  Consulis  deinde  consilia  atque 
animum , et  situm  regionum , itineraque  , et  copias  ad  commeatus 
expediendos,  et  cetera,  quae  cognosse  in  rem  erat , summa*omnia 
cum  cura  inquirendo  exsequebatur.  Regio  erat  in  primis  Italiae  fer- 
tilis, etrusci  campi,  qui  Faesulas  iuter  Arretiumque  iaccnt,  fru- 
menti ac  pecoris  et  omnium  copia  rerum  opulenti.  Consul  ferox 
ab  consulatu  priore , et  non  modo  legum  ac  patrum  maiestatis , 
sed  ne  deorum  quidem  satis  metuens.  Hanc  insitam  ingenio  cius 
temeritatem  fortuna  prospero  civilibus  bellicisque  rebus  successu 
aluerat.  Itaque  salis  apparebat,  nec  deos  nec  homines  consulentem 
ferociter  omnia  ac  praepropere  acturum.  Quoque  pronior  esset  in 
vitia  sua , agitare  eum  atque  irritare  Poenus  parat  : et , laeva 
relicto  hoste , Faesulas  petens , medio  Etruriae  agro  praedatum 
profectus  , quantam  maximam  vastitatem  potest , caedibus  incen- 
diisque consuli  procul  ostendit.  Flaminius,  qui  ne  quieto  quidem 

hoste  ipse  quieturus  erat,  tum  vero  , postquam  res  sociorum  ante 
oculos  prope  suos  ferri  agique  vidit , suum  id  dedecus  ratus,  per 
mediam  iam  Italiam  vagari  Poenum,  atque,  obsistente  nullo,  ad 
ipsa  romana  moenia  ire  oppugnanda ; ceteris  omnibus  in  consilio 
salutaria  magis,  quam  speciosa,  suadentibus,  collegam  exspectan- 
dum, ut  coniunctis  exercitibus,  communi  animo  consilioque, 
rem  gererent  ; interim  equitatu  auxiliisque  levium  armorum  ab 
effusa  praedandi  licentia  hostem  cohibendum ; iratus  se  ei  con- 
silio proripuit ; signumque  simul  itineris  pugnacque  proposuit. 
« Quin  immo  Arretii  ante  moenia  sedeamus , inquit  ; bic  enim 
» patria  et  penates  sunt.  Hannibal  emissus  e manibus  perpopule- 
» tur  Italiam , vastandoque  et  urendo  omnia  ad  romana  moenia 
» perveniat;  nec  ante  nos  hinc  moverimus , quam , sicut  olim  Ca- 
» milium  ab  Yeiis,  C.  Flaminium  ab  Arretio  Patres  acciverint. » 
Ilace  simul  increpans , quum  ocius  signa  convelli  iuberet,  et  ipse 
in  equum  insiluisset,  equus  repente  corruit,  consulemque  lapsum 
super  caput  efTudit.  Territis  omnibus,  qui  circa  erant,  velut  foedo 
omine  incipiendae  rei , insuper  nuntiatur , signum  , omni  vi  mo- 
liente signifero,  convelli  nequire.  Conversus  ad  nuntium.  « Num 
» literas  quoque,  inquit,  ab  senatu  adfers,  quae  me  rem  gerere 
)>  vetent?  Abi,  nuntia,  signum  effodiant,  si  ad  convellendum 
)>  manus  prae  metu  obtorpuerint.  » Incedere  inde  agmen  coepit; 
primoribus,  super  quam  quod  dissenseraut  a consilio,  territis  etiam 
duplici  prodigio ; milite  in  vulgus  laeto  ferocia  ducis  , quum  spem 
magis,  ipsam  , quam  causam  spei , intueretur. 

IV.  Hannibal , quod  agri  est  inter  Cortonam  urbem  Trasyme- 
numque  lacum,  omni  clade  belli  pervastat , quo  magis  iram  hosti 
ad  vindicandas  sociorum  iniurias  acuat.  Et  iam  pervenerant  ad 
loca  insidiis  nata  , ubi  maxime  montes  Cortonenses  Trasymenus 
subit.  Yia  tantum  interest  perangusta , velut  ad  id  ipsum  de  indu- 
stria relicto  spatio  : deinde  paulo  latior  patescit  campus ; inde  col- 
les adsurguut.  Ibi  castra  in  aperto  locat,  ubi  ipse  cum  Afris  modo 
Ilispanisque  consideret.  Baliares  ceteramque  levem  armaturam  post 
montes  circumducit : equites  ad  ipsas  fauces  saltus,  tumulis  apte 
tegentibus  , locat ; ut , ubi  intrassent  Romani , obiecto  equitatu , 
clausa  omnia  lacu  ac  montibus  essent.  Flaminius  quum  pridie  solis 
occasu  ad  lacum  pervenisset , inexplorato , postero  die , vix  dum 

satis  certa  luce,  angustiis  superatis,  postquam  in  patentiorcm  cam- 
pum pandi  agmen  coepit , id  tantum  hostium  , quod  ei  adverso 
erat , conspexit : ab  tergo  et  super  caput  decepere  insidiae.  Poenus 
ubi , id  quod  petierat,  clausum  lacu  ac  montibus  , et  circumfusum 
suis  copiis  habuit  hostem  , signum  omnibus  dat  simul  invadendi. 
Qui  ubi , qua  cuique  proximum  fuit , decurrere , eo  magis  Roma- 
nis subita  atque  improvisa  res  fuit,  quod  orta  ex  lacu  nebula 
campo,  quam  montibus,  densior  sederat,  agminaque  hostium  ex 
pluribus  collibus  ipsa  inter  se  satis  conspecta , coque  magis  pariter 
decucurrerunt.  Romanus  clamore  prius  undique  orto , quam  satis 
cerneret,  se  circumventum  esse  sensit  ; et  ante  in  frontem  late- 
raque pugnari  eoeplum  est,  quam  satis  instrueretur  acies,  aut 
expediri  arma , stringique  gladii  possent. 

V.  Consul,  perculsis  omnibus,  ipse  satis  , ut  in  trepida  re, 
impavidus,  turbatos  ordiues,  vertente  se  quoque  ad  dissonos  clamo- 
res, instruit,  ut  tempus  locusque  patitur;  et,  quacumque  adire  audi- 
rique  potest,  adhortatur,  ac  stare  et  pugnare  iubet ; nec  enim  inde 
volte  aut  imploratione  deum , sed  vi  ac  virtute , evadendum  esse. 
Per  medias  acies  ferro  viam  fieri ; et , quo  timoris  minus  sit , 
eo  minus  ferme  periculi  esse.  Ceterum  prae  strepitu  ac  tumultu 
nec  consilium  uec  imperium  accipi  poterat:  laniumque  aberat,  ut 
sua  signa  atque  ordiocm  et  locum  Doscerel  miles  , ut  vix  ad  arma 
capienda  aptandaque  pugnae  competeret  auitmis ; opprimerentur- 
que  quidam,  onerati  magis  his,  quam  tecti  : ct  erat  in  tanta  cali- 
gine maior  usus  aurium  , quam  oculorum.  Ad  gemitus  vulnerum, 
ictusque  corporum  aut  armorum,  et  mixtos  strepentium  paven- 
tiumque  clamores , circumferebant  ora  oculosque.  Alii  fugientes 
pugnantium  globo  illati  haerebant : alios  redeuntes  in  pugnam 
avertebat  fugientium  agmen.  Deinde , ubi  in  omnes  paries  nequid- 
quam  impetus  capti , et  ab  lateribus  montes  ac  lacus  , a fronte  ct 
ab  tergo  hostium  acies  claudebat , apparuitque , nullam , nisi  ia 
dextra  ferroque,  salutis  spem  esse  ; tum  sibi  quisque  dux  adhorta- 
torque factus  ad  rem  gerendam  , ct  uoyu  de  integro  pugna  exorta 
est;  non  illa  ordinata  per  principes  hastatosque  ac  triarios,  nec 
ut  pro  signis  antesignani , post  signa  alia  pugnaret  acies ; nec  ut 
in  sua  legione  miles,  aut  cohorte,  aut  manipulo  esset.  Fors  con- 
globat , et  animus  suus  cuique  ante  aut  post  pugnandi  ordinem 

dabat : tanlusquc  fuit  ardor  armorum , adeo  intentus  pngnae  ani- 
mus, ut  eum  motum  terrae , qui  multarum  urbium  Italiae  magnas 
partes  prostravit,  avertitque  cursu  rapidos  amnes,  mare  fluminibus 
invexit,  montes  lapsu  ingenti  proruit,  nemo  pugnantium  senserit. 

VI.  Tres  ferme  horas  pugnatum  est,  et  ubique  atrociter:  circa 
consulem  tamen  acrior  infestiorque  pugna  est.  Eum  et  robora 
virorum  sequebantur,  et  ipse,  quacumque  in  parte  premi  ac  labo- 
rare senserat  suos , impigre  ferebat  opem  , insignemque  armis  et 
hostes  summa  vi  petebant,  et  tuebantur  cives : donec  insuber  eques 
(.Ducario  nomen  erat)  facie  quoque  noscitans,  « Consul,  en, 
» inquit , bic  est , popularibus  suis , qui  legiones  nostras  cecidit, 
» agrosque  et  urbem  est  depopulatus  : iam  ego  hanc  victimam 
» manibus  peremptorum  foede  civium  dabo:  » subditisque  calca, 
ribus  equo  , per  confertissimam  hostium  turbam  impetum  facit ; 
obtruncatoqnc  prius  armigero,  qui  se  infesto  venienti  obviam 
obiecerat,  consulem  lancea  transfixit:  spoliare  cupientem  triarii 
obieclis  scutis  arcuere.  Magnae  partis  fuga  inde  primnm  coepit ; 
et  iam  nec  lacus,  nec  montes  obstabant  pavori  : per  omnia  arcta 
praeruptaque  velut  caeci  evadunt : armaque  et  viri  super  alium 
alii  praecipitantur.  Pars  magna,  ubi  locus  fugae  deest,  per  prima 
vada  paludis  in  aquam  progressi , quoad  capitibus  humerisque 
extare  possunt,  sese  immergunt.  Fuere , quos,  inconsultus  pavor 
nando  etiam  capessere  fugam  impulerit.  Quae  ubi  immensa,  ac 
sine  spe  erat,  aut  deficientibus  animis  hanriebantur  gurgitibus, 
aut  nequidquam  fessi  vada  retro  aegerrime  repetebant , atque  ibi 
ab  ingressis  aquam  hostiam  equitibus  passim  trucidabantur.  Sex 
millia  ferme  primi  agminis,  per  adversos  hostes  eruptione  impigre 
facta,  ignari  omnium,  quae  post  se  agerentur,  ex  saltu  evasere. 
Et,  quum  in  tumulo  quodam  constitissent,  clamorem  modo  ac 
sonum  armorum  audientes,  quae  fortuna  pugnae  esset,  neque 
scire,  nec  perspicere  prae  caligine  poterant.  Inclinata  denique  re, 
quum  incalescente  sole  dispulsa  nebula  aperuisset  diem,  tum  li- 
quida iam  luce  montes  caropique  perditas  res,  stratamque  osten- 
dere foede  romanam  aciem.  Itaque,  ne  in  conspectos  procul  im- 
mitteretur eques,  sublatis  raptim  signis  , quam  citatissimo  poterant 
agmine , sese  abripuerunt.  Postero  die,  quum  super  cetera  extrema 
fames  etiam  instaret , fidem  dante  Maharbale , qui  cura  omnibus 

equestribus  copiis  nocte  consequutus  erat , si  arma  tradidissent , 
abire  cum  singulis  vestimentis  passurum , sese  dediderunt.  Quae 
punica  religione  servata  fides  ab  Hannibale  est,  atque  in  vincula 
omnes  coniecit. 

VII.  Haec  est  nobilis  ad  Trasymenum  pugna , atque  inter  pau- 
cas memorata  populi  romani  clades.  Quindecim  millia  Romano- 
rum in  acie  caesa  sunt ; decem  millia , sparsa  fuga  per  omnem 
Etruriam,  diversis  itineribus  urbem  petiere.  Mille  quingenti  ho- 
stium in  acie,  multi  postea  utrinque  ex  vulneribus  periere:  multi- 
plex caedes  ntrinque  facta  traditur  ab  aliis.  Ego  praeterquam  quod 
nihil  haustum  ex  vano  velim  , quo  nimis  inclinant  ferme  scriben- 
tium animi,  Fabium  aequalem  temporibus  huiusce  belli  potissimum 
auctorem  habui.  Hannibal , captivorum  qui  Latini  nominis  essent , 
sine  pretio  dimissis,  Romanis  in  vincula  datis , segregata  ex  hostinm 
coacervatorum  cumulis  corpora  suorum  quum  sepeliri  iussisset , 
Flaminii  quoque  corpus,  funeris  causa  magna  cum  cura  inquisi- 
tum, non  invenit.  Romae,  ad  primum  nuntium  cladis  eius,  cum 
ingenti  terrore  ac  tumultu  concursus  in  forum  populi  est  factus. 
Matronae  vagae  per  vias  , quae  repens  clades  allata  , quaeque  for- 
tuna exercitus  esset , obvios  percunctantur.  Et  quum  frequentis 
concionis  modo  turba  in  comitium  et  curiam  versa  magistratus 
vocaret;  tandem  haud  multo  ante  solis  occasum  M.  Pomponius 
praetor,  « Pugna,  inquit,  magna  victi  sumus,  » et,  quam- 
quam nihil  certius  ex  eo  auditum  est,  tamen  alius  ab  alio  impleti 
rumoribus  domos  referunt,  consulem  cum  magna  parte  copiarum 
caesum:  superesse  paucos , aut  fuga passim  per  Etruriam  spar- 
sos, aut  captos  ab  hoste.  Quot  casus  exercitus  victi  fuerant,  tot  in 
curas  dispertiti  eorum  animi  erant,  quorum  propinqui  sub  C.  Fla- 
minio consule  meruerant,  ignorantium,  quae  cuiusque  suorum 
fortuna  esset:  nec  quisquam  satis  certum  habet,  quid  aut  speret, 
aut  timeat.  Postero  , ac  deinceps  aliquot  diebus  , ad  portas  maior 
prope  mulierum,  quam  virorum,  multitudo  stetit,  aut  suorum 
aliquem , aut  nuntios  de  his  opperiens : circumfundebanturque 
obviis  sciscitantes;  neque  avelli,  utique  ab  notis,  prius  quam 
ordine  omnia  inquisissent , poterant.  Inde  varios  vultus  digredien- 
tiurn  ab  nuntiis  cerneres,  ut  cuique  aut  laeta  aut  tristia  nuntia- 
bantur : gratulantesquc  aut  consolantes  redeuntibus  domos  circum- 

fusos.  Feminarum  praecipue  et  gaudia  insignia  erant,  et  luctus. 
Vnam  in  ipsa  porta  , sospiti  filio  repente  oblatam , in  cospectu 
eius  exspirasse  ferunt;  alleram,  cui  mors  filii  falso  nuntiata  erat, 
moestam  sedentem  domi , ad  primum  conspectum  retentis  filii 
gaudio  nimio  exanimatam.  Senatum  praetores  per  dies  aliquot  ab 
orto  usque  ad  occidentem  solem  in  curia  retinent,  consultantes, 
quonam  duce , aut  quibus  copiis,  resisti  victoribus  Poenis  posset. 

VIII.  Prius  quam  satis  certa  consilia  essent , repens  alia  nun- 
tiatur clades:  qualuor  millia  equitum,  cum  C.  Ccntcnio  pro  prae- 
tore missa  ad  collegam  ab  Servilio  consule,  in  Vmbria , quo  post 
pugnam  ad  Trasymenum  auditam  averterant  iter,  ab  Hannibale  cir- 
cumventa. Eius  rei  fama  varie  homines  affecit:  pars,  occupatis 
maiore  aegritudine  animis,  levem,  ex  comparatione  priorum  , du- 
cere recentem  equitum  iacturam:  pars  non  id  , quod  acciderat,  per 
se  aestimare,  sed,  ut  in  affecto  corpore  quamvis  laevis  causa  magis 
quam  valido  gravior,  sentiretur;  ita  tum  aegrae  et  affectae  civitati 
quodeumque  adversi  inciderit,  non  rerum  magnitudine,  sed  viri- 
bus extenuatis,  quae  nihil,  quod  aggravaret,  pati  possent,  aesti- 
mandum esse.  Itaque  ad  remedium,  iam  diu  neque  desideratum, 
nec  adhibitum,  dictatorem  dicendum,  civitas  confugit;  et  quia  et 
cousul  aberat,  a quo  uno  dici  posse  videbatur,  nec  per  occupatam 
armis  punicis  Italiam  facile  erat  aut  nuntium,  aut  lileras  mitti, 
nec  dictatorem  populus  creare  poterat , quod  nunquam  ante  eam 
diem  factum  erat , prodictatorem  populus  creavit  Q.  Fabium  Ma- 
ximum , et  magistrum  equitum  M.  Minucium  Rufum.  Hisque  ne- 
gotium ab  senatu  datum,  ut  muros  turresque  urbis  firmarent,  et 
praesidia  disponerent,  quibus  locis  viderentur,  pontesque  rescin- 
derent fluminum : ad  penates  pro  urbe  dimicandum  esse,  quando 
Italiam  tueri  nequissent. 

IX.  Hannibal  recto  itinere  per  Vmbriam  usque  ad  Spoletum 
venit.  Inde , quum  perpopulato  agro  urbem  oppugnare  odortus 
esset,  cuiu  magna  caede  suorum  repulsus,  coniectans  ex  unius 
coloniae  haud  nimis  prospere  lentatae  viribus,  quanta  moles  ro- 
manae  urbis  esset,  in  agrum  picenum  avertit  iter,  non  copia  so- 
lum omnis  generis  frugum  abundantem,  sed  refertum  praeda,  quam 
effuse  avidi  atque  egentes  rapiebant.  Ibi  per  dies  aliquot  stativa 
habita;  rcfeclusque  miles,  hibernis  itineribus,  ac  palustri  via, 

proclioque,  magis  ad  eventum  secundo,  quam  levi  aut  facili  affe- 
ctus. Vbi  satis  quietis  datum  praeda  ac  populationibus  magis  quam 
otio  aut  requic , gaudentibus ; profectus  practutianum  hadrianum- 
que  agrum,  Marsos  inde  Marrucinosque  et  Pelignos  devastat,  cir- 
caque  Arpos  et  Luceriam , proximam  Apuliae  regionem.  Cn.  Ser- 
vilius consul,  levibus  proeliis  cum  Gallis  actis,  et  uno  oppido 
ignobili  expugnato,  postquam  de  collegae  exercitusque  caede  audi- 
vit, iam  moenibus  patriae  metuens,  ne  abesset  in  discrimine 
extremo,  ad  urbem  iter  intendit.  Q.  Fabius  Maximus  dictator  ite- 
rum, quo  die  magistratum  iniit,  vocato  senatu,  ab  diis  orsus, 
quum  edocuisset  Patres,  plus  negligentia  ceremoniarum  auspicio- 
rumque,  quam  temeritate  atque  inscitia,  peccatum  a C.  Flaminio 
consule  esse  , quaeque  piacula  irae  deum  essent , ipsos  deos  consu- 
lendos esse , pervicit , ut  quod  non  ferme  decernitur , nisi  quum 
tetra  prodigia  nuntiata  sunt,  decemviri  libros  Sibyllinos  adire 
iuberentur.  Qui,  inspectis  fatalibus  libris,  retulerunt  patribus 
quod  eius  belli  causa  votum  Marti  foret,  id  non  rite  factum, 
de  integro  atque  amplius  faciendum  esse : et  Iovi  ludos  magnos, 
et  aedes  Veneri  Erycinae,  ac  Menti  vovendas  esse,  et  suppli- 
cationem lectisterniumque  habendum,  et  ver  sacrum  vovendum, 
si  bellatum  prospere  esset,  resque  publica  in  eodem,  quo  anto 
bellum  fuisset,  statu  permansisset.  Senatus,  quoniam  Fabium 
belli  cura  occupatura  esset,  M.  Aemilium  praetorem,  ex  collegii 
pontificum  sententia,  omnia  ea  ut  mature  fiant,  curare  iubet. 

X.  His  senatusconsultis  perfectis , L.  Cornelius  Lentulus,  pon- 
tifex maximus,  consulente  collegio  praetorum,  omnium  primum 
populum  cosuiendum  de  vere  sacro  censet:  iniussu  populi  voveri 
non  posse.  Rogatus  in  haec  verba  populus.  « Velitis  iubcatisne 
m hoc  sic  fieri , si  respublica  populi  rouiaui  Quiritium  ad  quin- 
» quennium  proximum , sicut  velim  eam , salva  servata  erit  hisce 
u duellis  , ( quod  duellum  populo  romano  cum  Carthaginiensi  est , 
» quaeque  duella  cum  Gallis  sunt,  qui  cis  Alpes  sunt);  datum 
» donum  du it  populus  romanus  Quiritium,  quod  ver  attulerit  ex 
» suillo,  ovillo,  caprino,  bovillo  grege,  quaeque  profana  erunt, 
» Iovi  fieri,  ex  qua  dic  senatus  populusquc  iusserit.  Qui  faciet, 
» quando  volet , quaque  lege  volet,  facito:  quo  modo  faiit  probe 
» factum  esto:  si  id  moritur,  quod  fieri  oportebit,  profanum 

» esto  neque  scelus  eslo:  si  quis  rumpet  occidetve  insciens,  ne 
» fraus  esto : si  quis  clepsit , ne  populo  scelus  esto , neve  cui 
» cleptum  erit:  si  atro  die  faxit  insciens,  probe  factum  esto:  si 
» nocte,  sive  luce,  si  servus,  sive  liber  faxit,  probe  factum  esto: 
» si  anteidea  senatus  populusque  iusserit  fieri , ac  faxit,  eo  popu- 
» lus  solutus,  liber  esto.  » Eiusdem  rei  causa  ludi  magni  voti 
aeris  trecentis  tribus  millibus,  trecentis  triginta  tribus,  triente: 
praeterea  bubus  lovi  trecentis,  multis  aliis  divis  bubus  albis  , atque 
ceteris  hostiis.  Votis  rite  nuncupatis , supplicatio  edicta  : supplica* 
tumque  iere  cum  coniugibus  ac  liberis  non  urbana  multitudo  tan- 
tum, sed  agrestium  etiam,  quos  in  aliqua  sua  fortuna  publicae 
quoque  contingebat  cura.  Tum  lectisternium  per  triduum  habi- 
tum , decemviris  sacrorum  curantibus!  Sex  pulvinaria  in  conspectu 
juere : lovi  ac  Iunoni  unum ; alterum  Neptuno  ac  Minervae  ; ter- 
tium Marti  ac  Veneri;  quartum  Apollini  ac  Dianae;  quintum 
Vulcano  ac  Vestae ; sextum  Mercurio  ac  Cereri.  Tum  aedes  votae. 
Veneri  Erycinae  aedem  Q.  Fabius  Maximus  dictator  vovit;  quia 
ita  ex  fatalibus  libris  editum  erat,  ut  is  voveret,  cuius  maximum 
imperium  in  civitate  esset.  Menti  aedem  T.  Olacilius  praetor  vovit. 

XI.  Ita  rebus  divinis  peractis,  tum  de  bello  reque  de  publica 
dictator  retulit , quibus  quot*e  legionibus  victori  hosti  obviam  eun- 
dum esse  Patres  censerent.  Decretum , ut  ab  Cn.  Servilio  consule 
exercitum  acciperet : scriberet  praeterea  ex  civibus  sociisque , 
quantum  equitum  ac  peditum  videretur : cetera  omnia  ageret 
faceretque,  ut  e republica  duceret.  Fabius  duas  se  legiones  adie- 
cturum  ad  Servilianum  exercitum  dixit.  His,  per  magistrum  equi- 
tum scriptis,  Tibur  diem  ad  conveniendum  edixit:  edictoque  pro- 
posito, ut,  quibus  oppida  castellaquc  immunita  essent,  uti  in  loca 
tuta  commigrarent  ; ex  agris  quoque  demigrarent  omnes  regionis 
eius,  qua  iturus  Hannibal  esset ; tectis  prius  incensis,  ac  frugibus 
corruptis,  ne  cuius  rei  copia  esset:  ipse,  via  Flaminia  profectus 
obviam  consuli  exercituique , quum  ad  Tiberim  circa  Ocriculum 
prospexisset  agmen , consulemque  cum  equitibus  ad  se  prodeun- 
tem, viatorem  misit,  qui  consuli  nuntiaret,  ut  sine  lictoribus  ad 
dictatorem  veniret.  Qui  quum  dicto  paruisset,  cougressusquc  eorum 
ingentem  speciem  dictaturae  apud  cives  sociosque,  vetustate  iam 
prope  oblitos  cius  imperii,  fecisset;  literac  ab  urbe  allatae  sunt, 

naves  onerarias , commeatum  ab  Ostia  in  Hispaniam  ad  exercitam 
portantes , a classe  punica  circa  portum  Cosanum  captas  esse.  Ita- 
que extemplo  consul  Ostiam  proficisci  iussus,  navibusque,  quae  ad 
urbem  romanam  , aut  Ostiae  essent,  completis  milite  ac  navalibus 
sociis,  persequi  hostium  classem,  ac  litora  Italiae  tutari.  Magna 
vis  hominum  conscripta  Romae  erat:  libertini  etiam,  quibus  liberi 
essent,  et  aetas  militaris,  in  verba  iuraverant.  Ex  hoc  urbano 
exercitu,  qui  minores  quinque  et  triginta  annis  erant,  in  naves 
impositi:  alii,  ut  urbi  praesiderent,  relicti. 

XII.  Dictator,  exercitu  consulis  accepto  a Fulvio  Flacco  lega- 
to, per  agrum  sabinum  Tibur,  quo  diem  ad  conveniendum  edixe- 
rat novis  militibus,  venit:  inde  Praeneste  ac  transversis  limitibus 
inviam  latinam  est  egressus:  unde,  itineribus  summa  cum  cura 
exploratis , ad  hostem  ducit ; nullo  loco  , nisi  quantum  necessitas 
cogeret,  fortunae  se  commissurus.  Quo  primum  die  haud  procul 
Arpis  in  conspectu  hostium  posuit  castra,  nulla  mora  facta,  quin 
Poenus  educeret  in  aciem  , copiamque  pugnandi  faceret:  sed  ubi 
quieta  omnia  apud  hostes,  nec  castra  ullo  tumultu  mota  videt, 
increpans  quidem,  victos  tandem  quoque  martios  animos  Roma- 
nis, debeliatumquc  et  concessum  propalam  de  virtute  ac  gloria  es- 
se, in  castra  rediit:  ceterum  tacita  cura  animum  incensus,  quod 
cum  duce,  haudquaquatn  Flaminio  Sempronioque  simili,  futura 
sibi  res  esset , ac  tum  demum  edocti  malis  Romani  parem  Han- 
nibali duceni  quaesissent.  Et  prudentiam  quidem,  non  vim  dicta- 
oris  extemplo  timuit.  Constantiam  haud  dum  expertus , agitaro  ac 
tentare  animum  movendo  crebro  castra,  populandoquc  in  oculis 
eius  agros  sociorum , coepit.  Et  modo  citato  agmine  c conspectu 
abibat , modo  repente  in  aliquo  flexu  viae,  si  excipere  degressum  in 
aequum  posset,  occultus  subsistebat.  Fabius  per  loca  alta  agmen 
ducebat,  modico  ab  hoste  intervallo,  ut  neque  omitteret  eum , ne- 
que congrederetur.  Castris,  nisi  quantum  usus  necessario  cogeret, 
tenebatur  miles.  Pabulum  et  ligna  nec  pauci  petebant,  nec  passim: 
equitum  levisque  armaturae  statio,  composita  instructaque  in  subi- 
tos tumultus,  et  suo  militi  tuta  omnia,  et  infesta  effusis  hostium 
populatoribus  praebebat.  Neque  universo  periculo  summa  rerum 
committebatur:  ct  parva  momenta  levium  certaminum  ex  tuto  coe- 
ptorum , finitimo  receptu , assuefaciebant  territum  pristinis  cladibus 

militem,  minus  iam  tandem  aut  virtutis,  aut  fortunae  poenitere 
suae.  Sed  non  Hannibalem  magis  infestum  tam  sanis  consiliis  ha- 
bebat, quam  magistrum  equitum  ; qui  nihil  aliud  , quam  quod  im- 
par erat  imperio,  morae  ad  rem  publicam  praecipitandam  habebat, 
feroi  rapidusque  in  consiliis , ac  lingua  immodicus.  Primo  inter 
paucos,  dein  propalam  in  vulgus,  pro  cunctatore  segnem , pro  cauto 
timidum,  affingens  vicina  virtutibus  vitia,  compellabat;  premen- 
dorumque  superiorum  arte  (quae  pessima  ars  uimis  prosperis 
multorum  successibus  crevit)  sese  extollebat. 

XIII.  Hannibal  ex  Hirpinis  in  Samnium  transit;  beneventa- 
num  depopulatur  agrum;  Telesiam  urbem  capit;  irritat  etiam  de 
industria  ducem,  si  forte  accensum  tot  indignitatibus  cladibusquc 
sociorum  detrahere  ad  aequum  certamen  possit.  Inter  multitudinem 
sociorum  italici  generis,  qui  ad  Trasymenum  capti  ab  Hannibale 
dimissique  fuerant,  tres  Campani  equites  erant,  multis  iam  tum 
illecti  donis  promissisque  Hannibalis  ad  couciliandos  popularium 
animos.  Hi  nuntiantes,  si  in  Campaniam  exercitum  admovisset, 
Capuae  potiendae  copiam  fore;  quum  res  maior,  quam  auctores, 
esset,  dubium  Hannibalem  alternisque  fidentem  ac  diffidentem , 
tamen  ut  Campanos  ex  Samnio . peteret , moverunt.  Monitos,  ut 
etiam  atque  etiam  promissa  rebus  affirmarent,  iussosque,  cum 
pluribus  et  aliquibus  principum  redire  ad  se,  dimisit.  Ipse  imperat 
duci,  ut  se  in  agrum  casinatem  ducat:  edoctus  a peritis  regionum  , 
si  eum  saltum  occupasset , exitum  Romano  ad  opem  fercudam  so- 
ciis interclusurum.  Sed  punicum  abhorrens  ab  latinorum  nominum 
prolatione,  pro  Casino  Casilinum  dux  ut  acciperet,  fecit;  a ver- 
susque ab  suo  itinere , per  allifanum  calatinumque  et  calenum 
agrum,  in  campum  stellatcm  descendit:  ubi  quum  montibus  flu- 
minibusque clausam  regionem  circumspexisset,  vocatum  ducem 
percunctantur,  ubi  terrarum  esset?  Quum  is  Casilini  eo  die  man- 
surum eum  dixisset,  tum  demum  cognitus  est  error,  et  Casinum 
longe  inde  alia  regione  esse:  virgisque  caeso  duce,  et  ad  reliquo- 
rum terrorem  in  crucem  sublato,  castris  communitis , Maharbalem 
cum  equitibus  in  agrum  falcrnuni  praedatum  dimisit.  Vsque  ad 
aquas  sinuessanas  populatio  ea  pervenit : ingentem  cladem,  fugam 
tamen  terroremque  latius  Numidae  fecerunt.  Nec  tamen  is  terror, 
quum  omnia  bello  flagrarent,  fide  socios  dimovit:  videlicet  quia 

insto  et  moderato  regebantur  imperio ; nec  abnuebant , quod  unum 
vinculum  fidei  est,  melioribus  parere. 

XIV.  Yt  vero  ad  Vulturnum  flumen  castra  sunt  posita  , exure- 
baturque  amoenissimas  Italiae  ager,  villaequc  passim  incendiis 
fumabant,  per  iuga  Massici  montis  Fabio  ducente  , tum  prope  de 
integro  seditio  ab  duce  seditionis  accensa:  quieverant  enim  per 
pancos  dies:  quia , quum  celerius  solito  ductum  agmen  fuisset, 
festinari  ad  prohibendam  populationibus  Campaniam  crediderant. 
Vt  vero  in  extrema  iuga  Massici  montis  ventum  est,  hostesque  sub 
oculis  erant,  falerni  agri  colonorumquc  Siunessae  tecta  urentes, 
nec  ulla  erat  meutio  pugnae.  « Spectatumne  huc , inquit  Minu- 
» cius,  ut  rem  fruendam  oculis  , sociorum  caedes  et  incendia  ve- 
» nimus?  nec  si  nullius  alterius  nos , nc  civium  quidem  horum 
» pudet,  quos  Sinuessam  colonos  patres  nostri  miserant,  ut  ab 
» Samnite  hoste  tuta  haec  ora  esset ; quam  nunc  non  vicinus 
» Samnis  urit,  sed  Poenus  advena,  ab  extremis  orbis  terrarum 
» terminis,  nostra  cunctatione  et  socordia,  iam  huc  progressus. 
» Tantum  (proh !)  degeneramus  a parentibus  nostris,  ut,  praeter 
» quam  oram  illi  punicas  vagari  classes , dedecus  esse  imperii  sui 
» duxerint,  eam  nos  nunc  plenam  hostium  Numidarumque  ac 
» Maurorum  iam  factam  videamus?  Qui  modo,  Saguntum  oppu- 
» gnari  indignando,  non  homines  tantum,  sed  foedera  et  deos 
» ciebamus,  scandentem  moenia  romanae  coloniae  Hannibalem 
» lenti  spectamus.  Fumus  cx  incendiis  villarum  agrorumque  in 
» oculos  atque  ora  venit;  strepunt  aures  clamoribus  plorantium 
» sociorum,  saepius  nos,  quum  duorum  invocantium  opem.  Nos 
» hic  pecorum  modo  aestivos  saltns  deviasque  calles  exercitum 
» ducimus,  conditi  nubibus  silvisque.  Si  hoc  modo  peragrando 
» cacumina  saltusque  M.  Furius  recipere  a Gallis  urbem  voluis- 
» set , quo  hic  novus  Camillus,  nobis  dictator  unicus  in  rebus 
» affectis  quaesitus,  Italiam  ab  Hanuibalc  recuperare  parat,  Gal- 
» Iorum  Roma  esset:  quam  vereor,  ne,  sic  cunctantibus  nobis, 
» Hannibali  ac  Poenis  toties  servaverint  maiores  nostri ! Sed  vir 
» ac  vere  romanus,  quo  dic,  dictatorem  eum  ex  auctoritate  Pa- 
» trum  iussuque  populi  dictum , Veios  allatum  est,  quum  esset 
» satis  altum  lauiculum , ubi  sedens  prospectaret  hostem , dcsccn- 
» dit  in  aequum:  atque  illo  ipso  die  media  in  urbe,  qua  nuuc 

» legiones.  Quid?  post  multos  annos,  quum  ad  Furculas  Caudinas 
» ab  Samnite  hoste  sub  iugum  missi  sumus,  utrum  tandem  L.  Pa- 
» pirius  Cursor  iuga  Samnii  perlustrando,  an  Luceriam  premendo 
» obsidendoque , et  lacessendo  victorem  hostem , depulsum  ab  ro- 
» manis  cervicibus  iugum  superbo  Samniti  imposuit?  Modo  C.  Lu- 
» tatio  quae  alia  res,  quam  celeritas,  victoriam  dedit?  quod  po- 
» stero  die,  quam  hostem  vidit,  classem  gravem  commeatibus, 
» impeditam  suomet  ipsam  instrumento  atque  apparatu,  oppressit. 
» Stultitia  est,  sedendo  aut  votis  debellari  credere  posse:  armari 
» copias  oportet,  deducendas  in  aequum,  ut  vir  cum  viro  con- 
» grediaris.  Audendo  atque  agendo  res  romana  crevit , non  bis 
» segnibus  consiliis,  quae  timidi  cauta  vocant.  » Haec  velut  con- 
donanti Minucio  circumfundebatur  tribunorum  equitumque  ro- 
manorum  multitudo  , et  ad  aures  quoque  militum  dicta  ferocia 
volvebantur;  ac,  si  militaris  suffragii  res  esset,  haud  dubie  fere- 
bant, Minucium  Fabio  duci  praelaturos. 

XV.  Fabius  pariter,  in  suos  haud  minus  quam  in  hostes  inten- 
tus, prius  ab  illis  invictum  animum  praestat.  Quamquam  probe 
scit,  non  in  castris  modo  suis,  sed  iam  etiam  Romae  infamem 
suam  cunctationem  esse ; obstinatus  tamen  eodem  consiliorum 
tenore  aestatis  reliquum  extraxit,  ut  Hannibal,  destitutus  ab  spe 
summopere  petiti  certaminis,  iam  hibernis  locum  circumspectaret; 
quia  ea  regio  praesentis  erat  copiae , non  perpetuae , arbusta  vi- 
neaeque, consita  omnia  magis  amoenis,  quam  necessariis  fructi- 
bus : haec  per  exploratores  relata  Fabio.  Quum  satis  sciret,  per 
easdem  angustias , quibus  intraverat  falernum  agrum  rediturum, 
Calliculam  montem  et  Casilinum  occupat  modicis  praesidiis  ; quae 
urbs,  Vulturno  flumine  dirempta,  falernum  et  campanum  agros 
dividit : ipse  iugis  iisdem  exercitum  reducit , misso  exploratum 
cum  quadrigentis  equitibus  sociorum  L.  Hostilio  Mancino : qui 
ex  turba  iuvenum  audientium  saepe  ferociter  condonantem  ma- 
gistrum equitum,  progressus  primo  exploratoris  modo,  ut  ex  luto 
specularetur  hostem,  ubi  vagos  passim  per  vicos  Numidas  vidit, 
per  occasionem  etiam  paucos  occidit ; extemplo  occupatus  certamine 
est  animus,  excideruntquc  praecepta  dictatoris , qui , quantum  tuto 
posset,  progressum  prius  recipere  sese  iusserat,  quam  in  conspectum 

hostium  veniret.  Numidae,  alii  atque  alii  occursantes  refugientes- 
que,  ad  castra  prope  ipsum  cum  fatigatione  equorum  atque  horni* 
num  pertraxere.  Inde  Carthalo,  penes  quem  summa  equestris  impe- 
rii erat,  concitatis  equis  invectus,  quum  prius,  quam  ad  conicctum 
teli  veniret,  avertisset  hostem,  quinque  millia  ferine  continenti  cursu 
sequutus  est  fugientes.  Mancinus , postquam  nec  hostem  desistere 
sequi,  nec  spem  vidit  effugiendi  esse , cohortatus  suos  in  proelium 
rediit,  onmi  parte  virium  impar:  itaque  ipse  et  delecti  equitum 
circumventi  occiduntur.  Ceteri  effuso  rursus  cursu  Cales  primum , 
inde  prope  inviis  callibus  ad  dictatorem  perfugerunt.  Eo  forte  dio 
Minucius  se  coniunxerat  Fabio,  missus  ad  firmandum  praesidio 
saltum,  qui  super  Tarracinam,  in  artas  coactus  fauces,  imminet 
mari,  ne  immunito  Appiae  limite  Poenus  pervenire  in  agrum 
romanum  posset.  Coniunctis  exercitibus  dictator  ac  magister  equi- 
tum castra  in  viam  deferunt,  qua  Hannibal  ducturus  erat:  dno 
inde  millia  hostes  aberant. 

XVI.  Postero  die  Poeni,  qnod  viae  inter  bina  castra  erat, 
agminef complevere.  Quum  Romani  sub  ipso  constitissent  vallo, 
haud  dubie  aequiore  loco,  snccessit  tamen  Poenus  cum  expeditis 
equitibus,  atque  ad  lacessendum  hostem  carptim  et  procursando 
recipieudoque  sese  pugnavere:  restitit  suo  loco  romana  acies.  Lenta 
pugna  et  ex  dictatoris  magis,  quam  Hannibalis,  fuit  voluntate: 
ducenti  ab  Romanis,  octingenti  hostium  cecidere.  Inclusus  inde 
videri  Hannibal,  via  ad  Casilinum  obsessa : quum  Capua  et  Sam- 
nium, et  tantum  ab  tergo  divitum  sociorum,  Romanis  commeatus 
subveheret ; Poenus  coatra  inter  formiana  saxa  ac  Literni  arenas 
stagnaque  perhorrida  situ  hibernaturus  esset.  Nec  Ilaunibalem  fe- 
fellit, suis  se  artibus  peti.  Itaque,  quum  per  Casilinum  evadere 
non  posset,  petendique  montes  et  iugum  Calliculae  superandum 
esset,  necubi  Romanus  inclusum  vallibus  agmen  aggrederetur: 
ludibrium  oculorum,  specie  terribile,  ad  frustrandum  hostem  com- 
mentus, principio  noctis  furtim  succedere  ad  montes  statuit.  Fal- 
lacis consilii  talis  apparatus  fuit : faces  undique  ex  agris  collectae, 
fascesque  virgarum  atque  arida  sarmenta  praeligantur  cornibus 
boum,  quos  domitos  indomitosque  multos  ioter  ceteram  agrestem 
praedam  agebat:  ad  duo  millia  ferme  boum  effecta:  Hasdrubalique 
negotium  datum,  ut  primis  tenebris  noctis  id  armentum  accensis 

cornibus  ad  montes  ageret;  maxime,  si  posset,  super  saltus  ab 
hoste  insessos. 

XVII.  Primis  tenebris  silentio  mota  castra;  boves  aliquanto 
ante  signa  acti.  Vbi  ad  radices  montium  viasque  angustas  ventum 
est;  signum  extemplo  datur,  ut  accensis  cornibus  armenta  in 
adversos  concitentur  montes.  Et  metus  ipse  relucentis  flammae  ex 
capite  calorquc , iam  ad  vivum  ad  imaque  cornuum  adveniens , 
vehit  stimulatos  furore  agebat  boves.  Quo  repente  discursu,  haud 
secus  quam  silvis  montibusque  accensis , omnia  circum  virgulta 
ardere:  capitumque  irrita  quassatio,  excitans  flammam,  hominum 
passim  discurrentium  speciem  praebebat.  Qui  ad  transitum  saltus 
insidendum  locali  erant,  ubi  in  summis  montibus  ac  super  se 
quosdam  ignes  conspexerunt,  circumventos  sc  esse  rati,  praesidio 
excessere,  qua  minime  deusae  micabant  flammae,  velut  tutissimum 
iter,  petentes  summa  montium  iuga  ; tamen  in  quosdam  boves 
palatos  ab  suis  gregibus  inciderunt.  Et  primo,  quum  procul  cer- 
nerent, vcluti  flammas  spirantium  miraculo  attoniti  constiterunt: 
deinde,  ut  humana  apparuit  fraus,  tum  vero  insidias  rati  esse, 
dum  maiore  metu  concitant  se  in  fugam,  levi  quoque  armaturae 
hostium  incurrere.  Ceterum  nox  aequato  timore  neutros  pugnam 
incipientes  ad  lucem  tenuit.  Interea,  toto  agmine  Hannibal  trans- 
ducto  per  saltum , et  quibusdam  in  ipso  saltu  hostium  oppressis, 
in  agro  allifano  posuit  castra. 

XVIII.  Hunc  tumultum  sensitFabius:  ceterum  et  insidias  esse 
ratus,  et  ab  nocturno  utique  abhorrens  certamine,  suos  muni- 
mentis tenuit.  Luce  prima  sub  iugo  montis  praelium  fuit ; quo 
interclusam  ab  suis  levem  armaturam  facile  ( etenim  numero  ali- 
quantum praestabant)  Romani  superassem,  nisi  Hispanorum  cohors, 
ad  id  ipsum  remissa  ab  Hannibale,  pervenisset.  Ea  assuetior  mon- 
tibus, et  ad  concursandum  inter  saxa  rupesque  aptior  ac  levior, 
cum  velocitate  corporum , tum  armorum  habitu,  campestrem  ho- 
stem, gravem  armis  statariumque,  pugnae  genere  facile  elusit.  Ita 
haudquaquam  pari  certamine  digressi,  Hispani  fere  omnes  inco- 
lumes, Romani,  aliquot  suis  amissis,  in  castra  contenderunt.  Fa- 
bius quoque  movit  castra:  transgressusque  saltum  super  Allifas, 
loco  alto  ac  nnmito  consedit.  Tum,  per  Samnium  Romam  se  petere 
simulans,  Hannibal  usque  in  Pelignos  populabundus  rediit.  Fabius 

medius  inter  hostium  agmen  urbemque  Romam  iugis  ducebat ; nec 
absistens,  nec  congrediens.  Ex  Pelignis  Poenus  flexit  iter,  retroque 
Apuliam  repetens,  Geronium  pervenit;  urbem  metu,  quia  collapsa 
ruinis  pars  moenium  erat,  ab  suis  desertam.  Dictator  iu  larinate 
agro  castra  communiit.  Inde  sacrorum  causa  Romam  revocatus, 
non  imperio  modo,  sed  consilio  etiam,  ac  prope  precibus  agens 
cum  magistro  equitum,  ut  plus  consilio , quam  fortunae , confi- 
dat; et  se  potius  ducem,  quam  Sempronium,  Flaminiumque, 
imitetur.  Ne  nihil  actum  censeret,  extracta  prope  aestate  per 
ludificationem  hostis.  Medicos  quoque  plus  interdum  quiete, 
quam  movendo  atque  agendo , proficere.  Ilaud  parvam  rem 
esse,  ab  toties  victore  hoste  vinci  disiisse , et  ab  continuis  cla- 
dibus respirasse.  Haec  nequidquam  praemonito  magistro  equitum, 
Romam  est  profectus. 

XIX.  Principio  aestatis,  qua  haec  gerebantur,  in  Hispania  quo- 
que terra  marique  coeptum  bellum  est.  Hasdrubal  ad  eum  navium 
numerum,  quem  a fratre  instructum  paratumque  acceperat,  decem 
adiecit:  quadraginta  navium  classem  Himilconi  tradidit:  atque  ita 
Cartilagine  profectus  navibus  prope  terram,  exercitum  in  liture 
ducebat,  paratus  confligere,  quacumque  parte  copiarum  hostis 
occurrisset.  Cn.  Scipioni , postquam  movisse  ex  hibernis  hostem 
audivit,  primo  idem  consilii  fuit:  deiude,  minus  terra,  propter 
ingentem  famam  novorum  auxiliorum , concurrere  ausus,  delecto 
milite  ad  naves  imposito,  quinque  et  triginta  navium  classe  ire 
obviam  hosti  pergit.  Altero  ab  Tarracone  dic  ad  stationem  , decem 
millia  passuum  distantem  ab  ostio  Iberi  amnis,  pervenit.  Inde 
duae  Massiliensium  speculatoriae  praemissae  retulerunt , classem 
puuicam  stare  in  ostio  fluminis,  castraque  in  ripa  posita.  Itaque,, 
ut  improvidos  incautosque  universo  simul  effuso  terrore  opprime- 
ret, sublatis  ancoris  ad  hostem  vadit.  Multas  et  locis  altis  positas 
turres  Hispania  habet,  quibus  et  speculis  et  propugnaculis  adver- 
sus latrones  utuntur.  Inde  primo,  conspectis  hostium  navibus, 
datum  signum  Ilasdrubaii  est;  tumultusque  prius  in  terra  et  ca- 
stris, quam  ad  mare  et  ad  naves,  est  ortus,  nondum  aut  pulsu 
remorum  strepituque  alio  nautico  exaudito,  aut  aperientibus  clas- 
sem promontoriis:  quum  repente  eques,  alius  super  alium  ab 
Hasdrubale  missus,  vagos  in  litore,  quietosque  in  tentoriis  suis, 

nihil  minus  quam  hostem  aut  proelium  eo  die  exspectantes , con- 
scendere naves  propere  atque  arma  capere  iubet:  classem  romanam 
iam  haud  procul  portu  esse.  Haec  equites  dimissi  passim  impera- 
bant: mox  Hasdrubal  ipse  cum  omni  exercitu  aderat ; varioque 
omnia  tumultu  strepunt,  ruentibus  in  naves  simul  remigibus  mili- 
tibusque, fugientium  magis  e terra  , quam  iu  pugnam  euntium 
modo.  Vixdum  omnes  conscenderant,  quum  alii  resolutis  oris  in 
ancoras  evehuntur;  alii,  ne  quid  teneat,  ancoralia  incidunt; 
raplimque  omnia  praepropere  agendo , militum  apparatu  nautica 
ministeria  impediuntur , trepidatione  nautarum  capere  et  aptare 
arma  miles  prohibetur.  Et  iam  Bomauus  non  appropinquabat 
modo , sed  direxerat  etiam  in  pugnam  naves.  Itaque  non  ab  hoste 
et  proelio  magis  Poeni , quam  suoinet  ipsi  tumultu  turbati,  teutata 
verius  pugna , quam  inita  , in  fugam  averterunt  classem.  Et  quum 
adversi  amnis  os  lato  agmine  ac  tam  inultis  simul  venientibus  haud 
sane  intrabile  esset,  in  litus  passim  naves  egerunt : atque  alii  vadis, 
alii  sicco  litore  excepti,  parlim  armati,  partim  inermes,  ad  instru- 
ctam per  litus  aciem  suorum  perfugere.  Duae  tamen  primo  con- 
cursu captae  erant  punicae  naves,  quatuor  suppressae. 

XX.  Romani, quamquam  terra  hostium  erat,  armatamque  acietn 
toto  praetentam  in  litore  cernebant,  haud  cunctanter  insequuti  tre- 
pidam hostium  classem , naves  omnes  , quae  nou  aut  perfregerant 
proras  litores  illisas,  aut  carinas  fixerant  vadis,  religatas  puppibus 
in  altum  extraxere.  Ad  quinque  et  viginli  naves  ex  quadraginta 
cepere:  neque  id  pulcherrimum  eius  victoriae  fuit,  sed  quod  una 
levi  pugna  toto  eius  orae  mari  potiti  erant.  Itaque  ad  Honoscam 
classe  profecti,  cxsccnsionc  ab  navibus  in  terram  facta,  quam 
urbem  vi  cepissent,  captamquc  diripuissent,  Carthaginem  inde 
petunt:  atque,  omnem  agrum  circa  depopulati,  postremo  tecta 
quoque  coniuncta  muro  portisque  incenderunt.  Inde  iam  praeda 
gravis  ad  Longunticam  pervenit  classis : ubi  vis  magna  sparti  ad 
rem  uauticam  congesta  ab  Hasdrubale.  Quod  satis  in  usum  fuit, 
sublato,  ceterum  omne  incensum  est:  nec  continentis  modo  proie- 
ctas  ora  praetervecta,  sed  in  Ebusum  insulam  transmissum.  Vbi 
urbe,  quae  caput  insulae  est,  biduum  nequidquam  summo  labore 
oppugnata , ubi  in  spem  irritam  frustra  teri  tempus  auimadversum 
est,  ad  populationem  agri  versi,  direptis  aliquot  incensisque  vicis, 

maiore , quam  ex  coutincnti , praeda  parta , qnum  in  naves  se  re- 
cepissent, ex  Baliaribus  insulis  legati  pacem  petentes  ad  Scipionem 
venerunt.  Inde  flexa  retro  classis,  reditumque  in  citeriora  provin- 
ciae, quo  omnium  populorum,  qui  Iberum  incolunt,  multorum 
et  ultimae  Hispaniae  legati  concurrerunt.  Sed,  qui  vere  ditionis 
imperiique  romani  facti  sunt,  obsidibus  datis,  populi  amplius  fue- 
runt centum  viginti.  Igitur  terrestribus  quoque  copiis  satis  fidens 
Romanus  usque  ad  saltum  Castulonensem  est  progressus:  Hasdru- 
bal in  Lusitaniam  ac  propius  oceanum  concessit. 

XXI.  Quietum  inde  fore  videbatur  reliquum  aestatis  tempus, 
fuissetque  per  poenum  hostem;  sed,  praeterquam  quod  ipsorum 
Hispanorum  inquieta  avidaque  in  novas  res  sunt  ingenia,  Mando- 
nius  Indibilisque , qui  antea  Ilergetum  regulus  fuerat,  postquam 
Romani  ab  saltu  recessere  ad  maritimam  oram  , concitis  populari- 
bus , in  agrum  pacatum  sociorum  romauorum  populandum  vene- 
runt. Adversus  eos  tribunus  militum  cum  expeditis  auxiliis,  a Sci- 
pione missi,  levi  certamine,  ut  tumultuariam  manum,  fudere 
omnes:  occisis  quibusdam  captisque,  magna  pars  armis  exuta.  Hic 
tamen  tumultus  cedentem  ad  oceanum  Hasdrubalem  cis  Iberum  ad 
socios  tutandos  retraxit.  Castra  punica  in  agro  Iiercaoncnsium, 
castra  romana  ad  noVam  classem  erant,  quum  fama  repens  alio 
avertit  bellum.  Celtiberi,  qui  principes  regionis  suae  legatos  mise- 
rant, obsidesque  cederant  Romanis,  nuntio  misso  a Scipione  exciti, 
arma  capiunt,  provinciamque  Carthaginiensium  valido  exercitu 
invadunt:  tria  oppida  vi  expugnant.  Inde  cum  ipso  Hasdrubale 
duobus  proeliis  egregie  pugnantes  quindecim  millia  hostium  occi- 
derunt, quatuor  millia  cum  multis  militaribus  signis  capiunt. 

XXII.  Hoc  statu  rerum  in  Hispania,  P.  Scipio  in  Provinciam 
venit,  prorogato  pbst  consulatum  imperio  ab  senatu  missus,  cum 
viginti  longis  navibus,  et  octo  millibus  militum,  magnoque  com- 
meatu advecto.  Ea  classis  ingens  agmine  onerariarum  procul  visa, 
cum  magna  laetitia  civium  sociorumque,  portum  Tarraconis  ex 
alto  tenuit.  Ibi  milite  exposito , profectus  Scipio  fratri  se  coniun- 
giti  ac  deinde  communi  animo  consilioque  gerebant  bellum.  Oc- 
cupatis igitur  Carthaginiensibus  Celtiberico  bello,  haud  cunctanter 
Iberum  transgrediuntur,  nec  ullo  viso  hoste,  Saguntum  pergunt 
ire , quod  ibi  obsides  totius  Hispaniae  custodiae  traditos  ab  Han- 

nibalc  fama  erat  modico  in  arce  custodiri  praesidio.  Id  unum  pi- 
gnus inclinatos  ad  romanam  societatem  omnium  Hispaniae  popu- 
lorum animos  morabatur , nc  sanguine  liberum  suorum  culpa  de- 
fectionis lucretur.  Eo  vinculo  Hispaniam  vir  unus,  solerti  magis 
quam  fideli  consilio  , exsolvit.  Abclux  erat  Sagunti  nobilis  Hispa- 
nus, fidus  ante  Poenis:  tum  (qualia  plerumque  sunt  barbarorum 
ingenia)  cum  fortuna  mutaverat  fidem.  Ceterum  transfugam,  sine 
magnae  rei  proditione  venientem  ad  hostes  nihil  aliud  quam  unum 
vile  atque  infame  corpus  esse  ratus,  id  agebat,  ut  quam  maximum 
emolumentum  novis  sociis  esset.  Circumspectis  igitur  omnibus, 
quae  fortuna  potestatis  eius  poterat  facere,  obsid ibus  potissimum 
tradendis  animum  adiccit : eam  unam  rem  maxime  ratus  concilia- 
turam Romanis  principum  Hispaniae  amicitiam.  Sed  quum,  iniussu 
Bostaris  praefecti,  satis  sciret,  nihil  obsidum  custodes  facturos  esse, 
Bostarem  ipsum  arte  aggreditur.  Castra  extra  urbem  in  ipso  litore 
habebat  Bostar,  ut  aditum  ea  parte  intercluderet  Romanis.  Ibi  eum 
in  secretum  abductum,  velut  ignorantem,  monet,  quo  statu  sit  res. 
Metum,  continuisse  ad  eam  diem  Hispanorum  animos , quia 
procul  Romani  abessent,  nunc  cis  Iberum  castra  romana  esse, 
arcem  tutam  perfugiumque  novas  volentibus  res.  Itaque,  quos 
metus  non  teneat,  beneficio  et  gratia  devinciendos  esse.  Miranti 
Bostari  pcrcunctanlique , quodnam  id  subitum  tantae  rei  donum 
possit  esse?  « Obsides,  inquit,  in  civitates  remitte.  Id  et  privatim 
» parentibus,  quorum  maximum  nomen  in  civitatibus  est  suis, 
» ct  publice  populis  gratum  erit.  Vult  sibi  quisque  credi,  et  habita 
» fides  ipsam  plerumque  obligat  fidem.  Ministerium  restituendo- 
» rum  domos  obsidum  mihimet  deposco  ipse , ut  opera  quoque 
» impensa  consilium  adiuvem  meum , et  rei  suapte  natura  gratae , 
» quantam  insuper  gratiam  possim  , adiiciam.  » Homini , non  ad 
cetera  punica  ingeuia  callido,  ut  persuasit,  nocte  clam  progressus 
ad  hostium  stationes,  conventis  quibusdam  auxiliaribus  Hispanis, 
et  ab  iis  ad  Scipionem  perductus,  quid  afferret,  expromit.  Fide 
accepta  dataque,  ac  loco  et  tempore  constituto  ad  obsides  traden- 
dos, Saguntum  redit;  diem  insequentem  absumpsit  cum  Bostare 
mandatis  ad  rem  agendam  accipiendis.  Dimissus,  quum  se  nocte 
iturum,  ut  custodias  hostium  falleret,  constituisset,  ad  compositam 
cum  iis  horam  excitatis  custodibus  puerorum  profectus,  vcluti 


Digitized  by  Google 


71 

ignarus  in  praeparatas  sua  fraude  insidias  ducit:  in  castra  romana 
perducti.  Cetera  omnia  de  reddendis  obsidibus , sicut  cum  Bostare 
constitutum  erat,  acta  per  eundem  ordinem,  quo  si  Carthaginien- 
sium nomine  sic  ageretur.  Maior  aliquanto  Romanorum  gratia 
fuit  in  re  pari,  quam  quanta  futura  Carthaginiensium  fuerat. 
Illos  enim , graves  superbosque  in  rebus  secundis  expertos , fortuna 
et  timor  mitigasse  videri  poterat.  Romanus  primo  adventu,  inco- 
gnitus ante,  ab  re  clementi  liberalique  initium  fecerat:  et  Abelux, 
vir  prudens,  haud  frustra  videbatur  socios  mutasse.  Itaque  ingenti 
consensu  defectionem  omnes  spectare : armaque  extemplo  mota 
forent,  nihiems,  quae  Romanos  quoque  et  Carthaginienses  con- 
cedere in  tecta  coegit,  intervenisset. 

XXIII.  Haec  in  Hispania  quoque  secunda  aestate  punici  belli 
gesta,  quum  in  Italia  paulum  intervalli  cladibus  romanis  solers 
cunctatio  Fabii  fecisset.  Quae  ut  Hannibalem  non  mediocri  solli- 
citum cura  habebat,  tandem  eum  militiae  magistrum  delegisse 
Romanos  cernentem,  qui  bellum  ratione,  non  fortuna,  gereret; 
ita  contempta  erat  inter  cives , armatos  pariter  togatosque ; utique 
postquam , absente  eo , temeritate  magistri  equitum,  laeto  verius 
dixerim,  quam  prospero  eventu,  pugnatam  fuerat.  Accesserant 
duae  res  ad  augendam  invidiam  dictatoris : una  fraude  ac  dolo 
Hannibalis,  quod,  quum  a perfugis  ei  monstratus  ager  dictatoris 
esset,  omnibus  circa  solo  aequatis,  ab  uno  eo  ferrum  ignemque 
et  vim  omnem  hostium  abstineri  iussit,  ut  occulti  alicuius  pacti 
ea  merces  videri  posset:  altera  ipsius  facto,  primo  forsitau  dubio, 
quia  non  expectala  in  eo  senatus  auctoritas  est;  ad  extremum 
haud  ambigue  in  maximam  laudem  verso,  in  permutandis  captivis: 
quod,  sicut  primo  punico  bello  facium  erat,  convenerat  inter  du- 
ces romanum  poenumque,  ut,  quae  pars  plus  reciperet,  quam 
daret,  argenti  pondo  bina  et  selibras  in  militem  praestaret.  Du- 
centos quadraginta  septem  quum  plures  Romanus,  quam  Poenus, 
recepisset,  argentumque  pro  eis  debitum,  saepe  iactata  iu  senatu 
re,  quoniam  non  consuluisset  Patres,  tardius  erogaretur,  inviola- 
tum ab  hoste  agrum  , misso  Romam  Quinto  filio,  vendidit,  fidem- 
que publicam  impendio  privato  exsolvit.  Hannibal  pro  Geronii 
moenibus,  cuius  urbis,  captae  atque  incensae  ab  se,  in  u^um 
horreorum  pauca  reliquerat  tecta , in  stativis  erat.  Inde  frumenta- 


Digitized  by  Google 


72 

tum  duas  exercitus  partes  mittebat:  cum  tertia  ipse  expedita  io 
statione  erat,  simul  castris  praesidio , ct  circumspectans  , necunde 
impetus  in  frumentatores  fieret. 

XXIV.  Romanus  tunc  exercitas  in  agrolarinati  erat:  praeerat 
Minucius  magister  equitum,  profecto,  sicut  ante  dictum  est,  ad 
urbem  dictatore.  Ceterum  castra  , quae  in  moute  alto  ac  tuto  loco 
posita  fuerant,  iam  in  planum  deferuntor;  agitabantnrque  pro 
ingenio  ducis  consilia  calidiora,  ut  impetas  aut  in  frumentatores 
palatos,  aut  in  castra,  relicta  cum  levi  praesidio,  fieret.  Nec  Han- 
nibalem fefellit,  cum  duce  mutatam  esse  belli  rationem,  et  fero- 
cius, quam  consultius,  rem  hostes  gesturos.  Ipse  autem  (quod 
minime  quis  crederet) , quum  hostis  propius  esset,  tertiam  partem 
militum  frumentatum  , duabus  in  castris  retentis,  dimisit:  dein 
castra  ipsa  propius  hostem  movit,  duo  ferme  a Geronio  millia,  in 
tumulum  hosti  conspectum ; ut  intentum  sciret  esse  ad  frumenta- 
tores, si  qua  vis  fieret,  tutandos.  Propior  inde  ei  atque  ipsis  im- 
minens Romanorum  castris  tumultus  apparuit:  ad  quem  capicn- 
dqm  si  luce  palam  iretur,  quia  haud  dubie  hostis  breviore  via 
praeventurus  erat , nocte  clam  missi  Numidae  ceperunt.  Quos  te- 
nentes locum,  contempta  paucitate,  Romani  postero  die  quum 
eiecissent,  ipsi  eo  transferunt  castra.  Tum  itaque,  ut  exiguum 
spatii  vallum  a vallo  aberat , et  id  ipsum  totum  prope  compleverat 
romana  acies,  simul  et  per  aversa  castria  a castris  Hannibalis  equi* 
talus,  cum  levi  armatura  emissus  in  frumentatores,  late  caedem 
fugamque  hostium  palatorum  fecit.  Nec  acie  certare  Hannibal 
ausus;  quia  tanta  paucitate  vix  castra,  si  oppugnarentur,  tutari 
poterat.  lamque  artibus  Fabii  ( pars  exercitus  aberat) , iam  ferme 
sedendo  et  cunctando  bellum  gerebat,  recepcratque  suos  in  priora 
castra,  quae  pro  Geronii  moenibus  erant.  Iusta  quoque  acie  et 
collatis  signis  dimicatum , quidam  auctores  sunt : primo  concursu 
Poenum  usque  ad  castra  fusum , inde  eruptione  facta  repente  ver- 
sum terrorem  in  Romanos;  Num.  Decimii  Samnitis  deinde  inter» 
ventu  proelium  restitutum.  Hunc,  principem  genere  ac  divitiis  non 
Boviani  modo,  unde  erat,  sed  toto  Samnio,  iussu  dictatoris  octo 
millia  peditum,  et  equites  quingentos  ducentem  in  castra,  ab 
tergo  quum  apparuisset  Hannibali,  speciem  parti  utrique  prae- 
buisse novi  praesidii,  cum  Q.  Fabio  a Roma  venientis:  Hanoib*» 

lem  insidiarum  quoque  aliquid  timentem  recepisse  suos : Romanum 
insequutum,  adiuvante  Samnite,  duo  castella  eo  dic  expugnasse: 
sex  millia  hostium  caesa  , quinque  admodum  Romanorum  ; tamen 
in  tam  pari  prope  clade  famam  egregiae  victoriae  cum  vanioribus 
literis  magistri  equitum  Romam  perlatam. 

XXV.  De  his  rebus  persaepe  et  in  senatu  et  in  concione  actum 
est.  Quum,  laeta  civitate,  dictator  unus  nihil  nec  famae,  nec 
literis  crederet;  ut  vera  omnia  essent,  secnnda  se  magis,  quam 
adversa,  timere  diceret:  tura  M.  Metilius  tribunus  plebis,  id  enim 
ferendum  esse  negat.  Non  ‘praesentem  solum  dictatorem  obsti- 
tisse rei  bene  gerendae,  sed  absentem  etiam  gestae  obstare , et 
in  ducendo  bello  sedulo  .tempus  terere,  quo  diutius  in  magistratu 
sit,  solusqtie  et  Romae  et  in  exercitu  imperium  habeat.  Quippe 
consulum  alterum  in  acie  cecidisse;  alterum,  specie  classis 
punicae  persequendae,  procul  ab  Italia  ablegatum.  Duos  prae- 
tores Sicilia  atque  Sardinia  occupatos,  quorum  neutra  hoc  tem- 
pore provincia  praetore  egeat,  M.  Minucium  magistrum  equi- 
tum ne  hostem  videret,  ne  quid  rei  bellicae  gereret,  prope  in 
custodiam  habitum.  Itaque,  Hercule,  non  Samnium  modo,  quo 
iam,  tamquam  trans  Iberum  agro,  Poenis  concessum  sit,  et 
campanum,  calenumque,  et  falemum  agros  pervastatos  esse, 
sedente  Casilini  dictatore,  et  legionibus  populi  romani  agrum 
suum  tutante.  Exercitum  cupientem  pugnare , et  magistrum 
equitum,  clausos  prope  intra  vallum  retentos ; tanquam  hostibus 
captivis  arma  adempta.  Tandem,  ut  abscesserit  inde  dictator, 
ut  obsidione  liberatos,  extra  vallum  egressos  fudisse  ac  fugasse 
hostes.  Quas  ob  res,  ii  antiquus  animus  plebi  romanae  esset , 
audaciter  se  laturum  fuisse  de  abrogando  Q.  Fabii  imperio : 
nunc  modicam  rogationem  promulgaturum  de  aequando  magi- 
stri equitum  et  dictatoris  iure : nec  tamen  ne  ita  quidem  prius 
mittendum  ad  exercitum  Q.  Fabium,  quam  consulem  in  locum 
C.  Flaminii  suffecisset.  .Dictator  concionibus  se  absliouit,  ia 
actione  minime  popularis.  Ne  in  senatu  quidem  satis  aequis  auri- 
bus audiebatur,  tunc  quum  hostem  verbis  extolleret,  bienniique 
clades  per  temeritatem  atque  inscientiam  ducum  acceptas  referret : 
magistroque  equitum,  quod  contra  dictum  swtm  pugnasset , ra- 
tionem diceret  reddendam  esse.  Si  penes  se  summa  imperii  catt- 

siliique  sil,  propediem  effecturum , ut  sciant  homines,  bono 
imperatori  haud  magni  fortunam  momenti  esse : mentem  ratio - 
nemque  dominari.  Se  in  tempore,  et  sine  ignominia  servasse 
exercitum,  quam  mulla  millia  hostium  occidisse,  maiorem  glo- 
riam esse.  Huius  generis  orationibus  frustra  habitis,  et  consule 
creato  M.  Atilio  Regulo,  ne  praesens  de  iure  imperii  dimicaret, 
pridie  quam  rogationis. ferendae  dies  adesset , nocte  ad  exercitum 
abiit.  Luce  orta,  qunm  plebis  concilium  esset,  magis  tacita  invidia 
dictatoris  favorque  magistri  eqnitum  animos  versabat,  quam  satis 
audebant  homiues  ad  suadendum,  quod  vulgo  placebat , prodire:  et, 
favore  superante,  auctoritas  tamen  rogationi  deerat.  Vnus  inventus 
est  suasor  legis  G.  Tereutius  Varro,  qui  priore  anno  praetor  fue- 
rat, loco  non  humili  solum,  sed  etiam  sordido,  ortus:  patrem  la- 
nium fuisse  ferunt,  ipsum  institorem  mercis,  filioque  hoc  ipso  io 
servilia  eius  artis  ministeria  usum. 

XXXI.  Is  iuvenis,  ubi  ex  eo  genere  quacstns  pecunia  a patre 
relicta  animos  ad  spem  liberalioris  fortunae  fecit , togaque  et  forum 
placuere,  proclamando  pro  sordidis  hominibus  causisque  adversus 
rem  et  famam  bonorum , primum  in  notitiam  populi , deinde  ad 
honores  pervenit;  Quaestura  quoque  et  duabus  aedilitatibus , plebeia 
et  curuli,  postremo  et  praetura  perfunctus  , iam  ad  consulatus  spem 
quum  attolleret  animos , haud  parum  callide  auram  favoris  popu- 
laris ex  dictatoria  invidia  petiit , scitique  plebis  unus  gratiam  tulit. 
Omnes  eam  rogationem,  quique  Romae,  quique  io  exercitu  erant, 
aequi  atque  iniqui,  praeter  ipsum  dictatorem,  in  contumeliam 
eius  latam  acceperunt.  Ipse,  qua  gravitate  animi  criminantes  se  ad 
multitudinem  inimicos  tulerat,  eadem  et  populi  in  se  saevientis 
iniuriam  tulit:  acceptisque  in  ipso  itinere  literis  senatusconsulti  de 
aequato  imperio,  satis  fidens,  haudquaquam  cum  imperii  iure 
artem  imperandi  aequatam  , cumque  invicto  a civibus  hostibusque 
animo  ad  exercitum  rediit. 

XXVII.  Minucius  vero,  quum  iam  ante  vix  tolerabilis  fuisset 
secundis  rebus  ac  favore  vulgi,  tum  utiqne  immodice  immodeste- 
que,  non  Hannibale  magis  victo  ab  se,  quam  Q.  Fabio,  gloriari: 
Illum  in  rebus  asperis  unicum  ducem  ac  parem  quaesitum  Han- 
nibali, maiorem  minori,  dictatorem  magistro  equitum,  quod 
nulla  memoria  habeat  annalium,  iussu  popoli  aequatum  m 

eadem  civitate,  in  qua  magistri  equitum  virgas  ac  secures  di- 
ctatoris tremere  atque  horrere  soliti  sint : in  tantum  suam  feli- 
citatem virtutemque  enituisse.  Ergo  scquulurum  se  fortunam 
tuam,  si  dictator  in  cunctatione  ac  segnitie,  deorum  hominum- 
que iudicio  damnata,  perstaret.  Itaque,  quo  die  primum  con- 
gressus est  cum  Q.  Fabio,  statuendum  omnium  primum,  ait, 
esse,  quemadmodum  imperio  aequato  utantur.  Se  optimum  du- 
cere, aut  diebus  alternis,  aut,  si  maiora  intervalla  placerent, 
partitis  temporibus , alterius  summum  ius  imperiumque  esse;  ut 
par  hosti  non  solum  consilio , sed  viribus  etiam  esset,  si  quam 
occasionem  rei  gerendae  habuisset.  Q.  Fabio  haudquaquam  id 
placere:  omnia  enim  fortunam  habituram,  quaecumque  teme- 
ritas collegae  habuisset:  sibi  communicatum  cum  illo,  non 
ademptum,  imperium  esse;  itaque  se  nunquam  volentem  parte , 
qua  posset,  rerum  consilio  gerendarum  cessumm : nec  se  tem- 
pora aut  dies  imperii  cum  eo,  exercitus  divisurum  suisque 
consiliis,  quoniam  omnia  non  liceret,  quae  posset,  servaturum. 
Ita  obtinuit,  uti  legiones,  sicut  consulibus  mos  esset,  inter  se  di- 
viderent. Prima  et  quarta  Minucio,  secunda  et  tertia  Fabio  evene- 
runt : item  equites  pari  numero , sociumque  et  latini  nominis 
auxilia  diviserunt:  castris  se  quoque  separari  magister  equitum 
voluit. 

XXVIII.  Duplex  inde  Hannibali  gaudium  fuit : neque  enim 
quidquam  eorum , quae  apud  hostes  agerentur,  eum  fallebat , et 
perfugis  multa  indicantibus,  et  per  suos  explorantem  ; nam  et  li- 
beram Minucii  temeritatem  se  suo  modo  captaturum,  et  solertiae 
Fabii  dimidium  virium  decessisse.  Tumulus  erat  inter  castra  Mi- 
nucii Poenorumque:  eum  qui  occupassct,  haud  dubie  iniquiorem 
erat  hosti  locum  facturus.  Eum  non  tam  capere  sine  certamine 
volebat  Hannibal,  quamquam  id  operae  pretium  erat,  quam  cau- 
sam certaminis  cum  Minucio,  quem  semper  occursurum  ad  obsi- 
stendum satis  sciebat,  contrahere.  Ager  omnis  medius  erat  prima 
specie  inutilis  insidiatori,  quia  non  modo  silvestre  quidquam, 
sed  ne  vepribus  quidem  vestitum  habebat : re  ipsa  natus  tegendis 
insidiis,  eo  magis  quod  in  nuda  valle  nulla  talis  fraus  timeri  po- 
terat. Et  erant  in  anfractibus  cavae  rupes,  ut  quaedam  earum  du- 
cenos armatos  possent  capere.  In  has  latebras,  quot  quemque  locum 

apte  insidere  poterant,  quinque  millia  conduntur  peditum  equi>- 
tumque.  Necubi  tamen  aut  motus  alicuius  temere  egressi,  aut  ful- 
gor armorum  fraudem  in  valle  tam  aperta  detegeret ; missis  paucis 
prima  luce  ad  capiendum,  quem  ante  diximus,  tumulum,  avertit 
oculos  hostium.  Primo  statim  conspectu  contempta  paucitas : ac 
sibi  quisque  deposcere  pellendos  inde  hostes.  Ad  locum  capiendum 
dnx  ipse  inter  stolidissimos  ferocissimosque  ad  arma  vocat;  et 
vanis  animis  et  minis  increpat  hostem.  Principio  levem  armatu- 
ram dimittit,  deinde  conferto  agmine  mittit  equites:  postremo, 
quum  hostibus  quoque  subsidia  mitti  videret,  instructis  legionibus 
procedit.  Et  Hannibal,  laborantibus  suis  alia,  atque  alia,  crescente 
certamine,  mittens  auxilia  peditum  equitumque,  iam  iustam  exple- 
verat aciem , ac  totis  utrinque  viribus  certabatur.  Prima  levis 
armatura  Romanorum,  praeoccupatum  inferiore  loco  succedens 
tumulum,  pulsa  detrusaque  terrorem  in  succendentem  intulit  equi- 
tem, et  ad  signa  legionum  refugit.  Peditum  acies  inter  perculsos, 
impavida  sola  erat,  videbaturque,  si  iusta  aut  si  recta  pugna  esset, 
haudquaquam  impar  futura : tantum  animorum  fecerat , prospere 
ante  paucos  dies  res  gesta ! Sed  exorti  repente  insidiatores  eum 
tumultum  terroremque,  in  latera  utrinque  ab  tergoque  incursan- 
tes, fecerunt,  ut  neque  animus  ad  pugnam,  neque  ad  fugam  spes 
cuiquam  superesset. 

XXIX.  Tunc  Fabius,  primo  clamore  paventium  audito,  dcin 
conspecta  procul  turbata  acie,  «Ita  est,  inquit,  non  celerius, 
n quam  timui,  depreheudit  fortuna  temeritatem.  Fabio  aequatus 
» imperio  Hannibalem  et  virtute  fortuna  superiorem  videt : sed 
a aliud  iurgandi  succensendique  tempus  erit ; nunc  signa  extra 
a vallum  proferte.  Victoriam  hosti  extorqueamus,  confessionem 
» erroris  civibus.  » Iam  magna  ex  parte  caesis  aliis,  aliis  circum- 
spectantibus fugam,  Fabiana  se  acies  repente,  velul  caelo  demissa, 
ad  auxilium  ostendit.  Itaque,  prius  quam  ad  coniectum  teli  veni- 
ret, aut  manum  consereret,  et  suos  a fuga  effusa,  et  ab  nimis 
feroci  pugna  hostes  continuit.  Qui  solutis  ordinibus  vage  dissipati 
erant,  undique  confugerunt  ad  integram  aciem;  qui  plures  simul 
terga  dederant,  conversi  in  hostem,  volventesque  orbem,  nunc 
sensim  referre  pedem,  nunc  conglobati  restare.  Ac  iam  prope  una 
acies  facta  erat  victi  atque  integri  exercitus,  inferebautque  signa 

in  hostem;  quum  Poenus  receptui  cecinit,  palam  ferente  Hanniba- 
le,  ab  se  Minucium,  se  a Fabio  vicium.  Ita  per  variam  fortunam 
diei  maiore  parte  exacta,  quum  in  castra  reditum  esset ; Minucius, 
convocatis  militibus,  « Saepe  ego,  inquit,  audivi,  milites,  eum 
d primum  esse  virum,  qui  ipse  consudat,  quid  in  rem  sit;  secun- 
» dum  eum,  qui  bene  monenti  obediat : qui  nec  ipse  cousulere, 
» nec  alteri  parere  sciat,  eum  extremi  ingenii  esse.  Nobis  quoniam 
n prima  animi  ingeniique  negata  sors  est,  secundam  ac  mediani 
» teneamus : et,  dum  imperare  discimus,  parere  prudenti  in  ani- 
» mum  inducamus.  Castra  cum  Fabio  iungamus : ad  pretorium 
» eius  signa  quum  tulerimus,  ubi  ego  eum  parentem  appellavero, 
» quod  beneficio  eius  erga  nos  ac  maiestate  eius  dignum  est ; vos, 
» milites,  eos,  quorum  vos  modo  arma  dexteraeque  texerunt , 
» patronos  salutabitis,  et,  si  nihil  aliud,  gratorum  certe  nobis 
>.  animorum  gloriam  dies  haec  dederit.  » 

XXX.  Signo  dato,  couclamatur  inde,  ut  colligantur  vasa : pro- 
fecti et  agmiue  incedentes  ad  dictatoris  castra  iu  admirationem  et 
ipsum,  et  omnes,  qui  circa  erant,  converterunt.  Vt  constituta 
sunt  ante  tribunal  signa,  progressus  ante  alios  magister  equitufii, 
quum  patrem  Fabium  appellasset,  circumfusosque  militum  eius 
totum  agmen  patronos  consalutassct.  « Parentibus  , inquit,  meis, 
» dictator,  quibus  te  modo  nomine,  quo  fando  possum,  aequavi , 
» vitam  tantum  debeo  : tibi  quum  meam  salutem,  tum  omnium 
» horum.  Itaque  plebeiscitum,  quo  oneratus  magis,  quam  bono- 
» ratus  sum,  primus  auliquo  abrogoque:  et,  quod  tibi  mihique, 
» quod  exrcitibusque  his  tuis , servato  ac  conservatori  sit  felix , 
» sub  imperium  auspiciumque  tuum  redeo,  et  signa  haec  legio- 
» nesque  restituo.  Tu,  quaeso,  placatus  me  magisterium  equitum, 
m hos  ordines  suos  quemque  tenere  iuheas.  » Tum  dextrae  iutcr- 
iunctac,  militesque,  concione  dimissa,  a notis  ignotisque  benigne 
atque  hospitaliter  invitati;  laetusque  dies  ex  admodum  tristi  paulo 
ante  ac  prope  exeerabili  factus.  Romae,  ut  est  perlata  fama  rei 
gestae,  dein  literis  non  magis  ipsorum  imperatorum,  quam  vulgo 
militum  ex  utroque  exercitu  aQirmata , pro  se  quisque  Maximum 
laudibus  ad  caelum  ferre.  Par  gloria  apud  Hannibalem  hostesque 
Poenos  erat : ac  tum  demum  sentire,  cum  Romanis  atqu*  in  Italia 
bellum  esse.  Nam  biennio  ante  adeo  et  duces  romanos  et  milites 

spreverant,  ut  vix  cum  eadem  gente  bellum  esse  crederent,  cuius 
terribilem  eam  famam  a patribus  accepissent.  Hannibalem  quoque 
ex  acie  redeuntem  dixisse  ferunt,  tandem  eam  nubem,  quae  se- 
dere in  iugis  montium  solita  sit,  eum  procella  imbrem  dedisse. 

XXXI.  Dum  haec  geruntur  in  Italia,  Cn.  Servilius  Geminus 
consul  cum  classe  centum  viginti  navium,  circumvectus  Sardiniae 
et  Corsicae  oram,  et  obsidibus  utrinque  acceptis,  in  Africam  tran- 
smisit ; et  priusquam  in  continentem  exscensiones  faceret,  Me- 
ninge insula  vastata , et  ab  incolentibus  Cercinam,  ne  et  ipsorum 
ureretur  diripercturque  ager , decem  talentis  argenti  acceptis,  ad 
litoea  Africae  accessit,  copiasque  exposuit.  Inde  ad  populandum 
agrum  ducti  milites , navalesque  socii  iuxta  effusi , ac  si  insulis 
cultorum  egentibus  praedarentur.  Itaque  in  insidias  temere  illati, 
quum  a frequentibus  palantes,  ab  locorum  gnaris  ignari  circum- 
venirentur, cum  multa  caede  ac  foeda  fuga  retro  ad  naves  compulsi 
sunt.  Ad  mille  hominum , cum  his  Sempronio  Blaeso  quaestore, 
amissum : classis,  a litoribus  hostium  plenis,  trepide  soluta,  in  Si- 
ciliam cursum  tenuit,  traditaque  Lilybaei  T.  Otacilio  praetori, 
ut  ab  legato  cius  P.  Sura  Romam  reduceretur.  Ipse , per  Siciliam 
pedibus  profectus,  freto  in  Italiam  traiecit,  literis  Q.  Fabii  accitus 
et  ipse,  et  collega  cius  M.  Atilius,  ut  exercitus  ab  se,  exacto  iam 
prope  semestri  imperio,  acciperent.  Omnium  prope  annales  Fabium 
dictatorem  adversus  Hannibalem  rem  gessisse  tradunt : Goelius 
etiam  eum  primum  a populo  creatum  dictatorem  scribit  ; sed  et 
Coelium  ct  ceteros  fugit,  uni  consuli  Cn.  Servilio,  qui  tum  procul 
in  Gallia  provincia  aberat,  ius  fuisse  dicendi  dictatoris:  quam 
moram  quia  exspectare  territa  iam  clade  civitas  non  poterat,  eo 
decursum  esse  ut  a populo  crearetur,  qui  pro  dictatore  esset:  res 
inde  gestas,  gloriamque  insignem  ducis,  et  augentes  titulum  ima- 
ginis posteros,  ut,  qui  pro  dictatore,  dictator  diceretur,  facile 
obtinuisse. 

XXXII.  Consules,  Atilius  Fabiano,  Geminus  Servilius  Minu- 
ciano  exercitu  accepto,  hibernaculis  mature  communitis  (extremum 
auctumni  erat),  Fabii  artibus  cum  summa  inter  se  concordia  bel- 
lum gesserunt.  Frumentatum  exeunti  Hannibali  diversis  locis  op- 
portuni adgrant,  carpentes  agmen,  palatosque  excipientes.  In  casura 
universae  dimicationis,  quam  omnibus  anibus  petebat  hostis,  non 

veniebant:  adeoqne  inopia  est  coactus  Hannibal,  ut,  nisi  tum 
fugae  speciem  abeundo  timuisset,  Galliam  repetiturus  fuerit,  nulla 
relicta  spe  alendi  exercitus  in  eis  locis,  si  insequentes  consules 
eisdem  artibus  bellum  gererent.  Quum  ad  Geronium  iam  hieme 
impediente  constitisset  bellum,  Neapolitani  legati  Romam  venere: 
ab  iis  quadraginta  paterae  aureae  magni  ponderis  in  curiam  illatae, 
atque  ita  verba  facta,  ut  dicerent:  Scire  sese,  romani  populi 
aerarium  bello  exhauriri : et,  quum  iuxta  pro  urbibus  agrisque 
sociorum,  ac  pro  capite  atque  arce  Italiae , urbe  romana  atque 
imperio  geratur,  aequum  censuisse  Neapolitanos,  quod  auri  sibi 
quum  ad  templorum  ornatum,  tum  ad  subsidium  fortunae  a 
maioribus  relictum  foret,  eo  iuvare  populum  romanum.  Si  quam 
opem  in  sese  crederent,  eodem  studio  fuisse  oblaturos.  Gratum 
sibi  patres  romanos  populumque  facturum , si  omnes  res  Nea- 
politanorum suas  duxissent;  dignosque  indicaverint,  ab  quibus 
donum , animo  ac  voluntate  eorum , qui  libentes  darent,  quam 
re,  maius  ampliusque,  acciperent.  Legatis  gratiae  actae  pro  mu- 
nificentia curaque ; patera,  quae  ponderis  minimi  fuit,  accepta. 

XXXIII.  Per  eosdem  dies  speculator  Carthaginiensis,  qui  per 
biennium  fefellerat,  Romae  deprehensus,  praecisisque  manibus  di- 
missus : et  servi  quinque  et  viginti  in  crucem  acti , quod  in  campo 
Martio  coniurasscnt.  Indici  data  libertas,  et  acris  gravis  viginti 
millia.  Legati  et  ad  Philippum,  Macedonum  regem  missi , ad  de- 
poscendum Demetrium  Pharium,  qui,  bello  victus,  ad  eum  fugis- 
set ; et  alii  in  Ligures  ad  expostulandum , quod  Poenum  opibus 
auxiliisque  suis  iuvissent;  simul  ad  viseudum  ex  propinquo,  quae 
in  Boiis  atque  Insubribus  gererentur.  Ad  Pineum  quoque  regem 
in  Illyrios  legati  missi  ad  stipendium,  cuius  dies  exierat,  poscen- 
dum; aut,  si  diem  proferre  vellet,  obsides  accipiendos.  Adeo,  etsi 
bellum  ingens  in  cervicibus  erat,  nullius  usquam  terrarum  rei 
cura  Romanos,  ne  longinqua  quidem,  effugiebat.  In  religionem 
etiam  venit,  aedem  Concordiae,  quam  per  seditionem  militarem 
biennio  ante  L.  Manlius  praetor  in  Gallia  vovisset,  locatam  ad  id 
tempus  non  esse.  Itaque  duumviri  ad  eam  rem  creati  a M.  Aemilio 
praetore  urbis,  Cn.  Pupius  et  K.  Quintius  Flaminius , aedem  ia 
arce  faciendam  locaverunt.  Ab  eodem  praetore  ex  senatusconsulto 
literae  ad  consules  missae,  ut,  si  iis  videretur,  alter  eorum  ad 

consules  creandos  Romam  veniret:  se  in  eam  diem,  quam  iussis- 
sent,  comitia  edicturum.  Ad  haec  a consulibus  rescriptum,  Sine 
detrimento  reipublicae  abscedi  non  posse  ab  hoste.  Itaque  per 
interregem  comitia  habenda  esse  potius , quam  consulum  alter 
a bello  avocaretur.  Patribus  rectius  visum  est,  dictatorem  a con- 
sule dici  comitiorum  habendorum  causa.  Dictus  L.  Veturius  Philo, 
M.  Pomponium  Malhonem  magistrum  equitum  dixit.  His  vitio 
creatis,  iussisque  die  quarto  decimo  se  magistratu  abdicare,  ad 
interregnum  res  rediit. 

XXXIV.  Consulibus  prorogatum  in  annum  imperium.  Inter- 
reges proditi  a patribus  C.  Claudius,  Ap.  filius,  Centho,  inde 
P.  Cornelius  Asina.  In  eius  interregno  comitia  habita  magno  cer- 
tamine Patrum  ac  plebis  C.  Terentio  Varroni , quem  sui  generis 
hominem,  plebei  insectatione  principum , popularibusque  artibus 
Conciliatum , ab  Q.  Fabii  opibus  et  dictatorio  imperio  concussis 
aliena  invidia  spleudentem,  vulgus  et  extrahere  ad  consulatum  ni- 
tebatur, patres  summa  ope  obstabant,  ne  se  insectando  sibi  aequa- 
ri assuescerent  homines.  Q.  Baebius  Herennius,  tribunus  plebis, 
cognatns  C.  Terentii,  criminando  non  senatum  modo,  sed  etiam 
augures,  quod  dictatorem  prohibuissent  comitia  perficere,  per  in- 
vidiam eorum  favorum  candidato  suo  conciliabat.  Ab  hominibus 
nobilibus , per  multos  annos  bellum  quaerentibus,  Hannibalem 
in  Italiam  adductum:  ab  iisdem,  quum  debellari  possit , fraude 
id  bellum  trahi.  Cum  qua  tuor  militum  legionibus  universis  pu- 
gnari posse  apparuisse  eo , quod  M.  Minucius , absente  Fabio , 
prospere  pugnasset;  duas  legiones  hosti  ad  caedem  obiectas , 
deinde  ex  ipsa  caede  ereptas,  ut  paler  patronusque  appellaretur, 
qui  prius  vincere  prohibuisset  Romanos , quam  vinci.  Consules 
deinde  Fabianis  artibus,  quum  debellare  possent , bellum  tra- 
xisse. Id  foedus  inter  omnes  nobiles  ictum:  nec  finem  ante  belli 
habituros , quam  consulem  vere  plebeium , id  est , hominem 
novum  , fecissent.  Aam  plebeios  nobiles  iam  eisdem  initiatos 
esse  sacris,  et  contemnere  plebem,  ex  quo  contemni  desierint 
a patribus,  coepisse.  Cui  non  id  apparere,  id  actum  et  quaesitum 
esse , ut  interregnum  inirelur , ut  in  patrum  potestate  comitia 
essent?  Id  consules  ambos  ad  exercitum  morando  quaesisse:id 
postea,  quia  invitis  iis  dictator  esset  dictus  comitiorum  causa, 

expugnatum  este,  ut  vitiosus  dictator  per  augures  fieret.  Ha- 
bere igitur  interregnum  eos:  consulatum,  unum  certe,  plebis 
romanae  esse:  populum  liberum,  habiturum,  ac  daturum  ei, 
qui  magis  vere  vincere,  quam  diu  imperare,  malit. 

XXXV.  Quum  his  orationibus  accensa  plebs  esset , tribus  pa- 
triciis petentibus,  P.  Cornelio  Merenda , L.  Manlio  Vulsone , M.  Ae- 
milio Lepido,  duobus  nobilibus  iam,  familiarum  plebei,  C.  Atilio 
Serrano  et  Q.  Aelio  Pacto,  quorum  alter  pontifex,  alter  augur 
erat,  C.  Terentius  consul  unus  creatur,  ut  in  mauu  eius  essent 
eomitia  rogando  collegae.  Tum  experta  nobilius  , parum  fuisse  vi- 
rium in  competit  oribus  L.  Aemilium  Paulum,  qui  cum  M.  Livio 
consui  fuerat,  et  damnatione  collegae  et  sua  prope  ambustus  eva- 
serat, infestum  plebei,  diu  ac  multum  recusantem,  ad  petitionem 
compellit.  Is  proximo  comitiali  die,  concedentibus  omnibus,  qui 
cum  Varrone  certaverant,  par  magis  in  adversaudum,  quam  col- 
lega, datur  consuli.  Inde  praetoria  comitia  habita:  creati  M.  Pom- 
ponius Malho  et  P.  Furius  Philus.  Ilomae  iuri  dicundo  urbana 
sors  Pomponio , inter  cives  romanos  et  peregrinos  P.  Furio  Philo 
evenit.  Additi  duo  praetores,  M.  Claudius  Marcellus  in  Siciliam, 
L.  Postumius  Albinus  in  Galliam.  Omnes  absentes  creati  sunt; 
nec  cuiquam  eorum,  praeter  Terentium  consulem,  mandatus  ho- 
nos , quem  iam  non  antea  gessisset,  praeteritis  aliquot  fortibus  ac 
strenuis  viris , quia  in  tali  tempore  nulli  novus  magistratus  vide- 
batur mandandus. 

XXXVI.  Exercitus  quoque  multiplicati  sunt : quantae  autem 
peditum  equitumque  additae  sint  copiae,  adeo  et  numero  et  genere 
copiarum  variant  auctores,  ut  vix  quidquam  satis  certum  affirmare 
ausim.  Decem  millia  novorum  militum  alii  scripta  in  supplemen- 
tum ; alii  novas  quatuor  legiones , ut  octo  legionibus  rem  gererent: 
oumero  quoque  peditum  equitumque  legiones  auctas , millibus  pe- 
ditum et  centenis  equitibus  in  singulas  adicctis;  ut  quina  millia 
peditum,  treceni  equites  csseul;  socii  duplicem  numerum  equitum 
darent,  pedites  aequarent.  Septem  et  octoginta  millia  armatorum, 
et  ducentos  in  castris  romanis  , quum  pugnatum  ad  Cannas  est , 
quidam  auctores  sunt.  Illud  haudquaquam  discrepat,  maiore  conatu 
atque  impetu  rem  actam  , quam  prioribus  annis , quia  spem , posse 
vinci  hostem , dictator  praebuerat.  Ceterum,  priusquam  signa  ab 

nrbc  novae  legiones  moverent,  decemviri  libros  adire  atqae  inspicere 
iussi  propter  territos  valgo  homines  novis  prodigiis : nam  et  Ro- 
mae in  Aventino,  et  Ariciae,  nuntiatum  erat,  sub  idem  tempus 
lapidibus  pluisse;  et  multo  cruore  signa  in  Sabinis  Cereris,  aquas 
c fonte  calidas  manasse.  Id  quidem  etiam , quod  saepius  acciderat , 
magis  terrebat:  et  in  via  Fornicata , quae  ad  Campum  erat,  aliquot 
homines  dc  caelo  tacti  exanimatique  fuerant : ea  prodigia  ex  libris 
procurata.  Legati  a Paesto  pateras  aureas  Romam  attulerunt:  iis, 
sicut  Neapolitanis,  gratiae  actae  ; aurum  non  acceptum. 

XXXVII.  Per  eosdem  dies  ab  Hierone  classis  Ostiam  cum 
magno  commeatu  accessit.  Legati  syracusaui  in  senatum  introducti 
nuntiarunt : Caedem  C.  Flaminii  consulis  exercitusque  allatam 
adeo  aegre  tulisse  regem  Hieronem , ut  nulla  sua  propria  re- 
gnique sui  clade  moveri  magis  potuerit.  Itaque,  quamquam 
probe  sciat , magnitudinem  populi  romani  admirabiliorem  pro- 
pe adversis  rebus , quam  secundis  esse;  tamen  se  omnia , quibiu 
a bonis  fidelibusque  sociis  bella  iuvari  soleant,  misisse:  quae 
ne  accipere  abnuant , magno  opere  se  patres  conscriptos  orare. 
Iam  omnium  primum  omnis  causa  Victoriam  auream  pondo 
trecentum  viginti  afferre  sese : acciperent  eam  tenerenlque , et 
haberent  propriam  et  perpetuam.  Advexisse  etiam  trecenta  mil- 
lia modium  tritici , ducenta  hordei,  ne  commeatus  deessent : et, 
quantum  praeterea  opus  esset,  quo  iussissent,  subvecturos.  Milite 
atque  equite  scire,  nisi  romano,  latinique  nominis,  non  uti  po- 
pulum romanum : levium  armorum  auxilia  etiam  externa  vidisse 
in  castris  romanis.  Itaque  misisse  mille  sagittariorum  ac  fun- 
ditorum, aptam  manum  adversus  Baliares  ac  Mauros  , pugna- 
cesque  alias  missili  telo  gentes.  Ad  ea  dona  consilium  quoque 
addebant , Vt  praetor , cu»  provincia  Sicilia  evenisset , classem 
in  Africam  traiiceret , ut  et  hoste  in  terra  sua  bellum  habe- 
rent, minusque  laxamenti  daretur  iis  ad  auxilia  Hannibali 
submittenda.  Ab  senatu  ita  responsum  regi  est:  I irum  bonum 
egregiumque  socium  Hieronem  esse,  atque  uno  tenore,  ex  quo 
in  amicitiam  populi  romani  venerit , fidem  coluisse , ac  rem 
romanam  omni  tempore  ac  loco  munifice  adiuvisse : id , perinde 
ac  deberet , gratum  populo  romano  esse.  Aurum  et  a civitatibus 
quibusdam  allatum,  gratia  rei  accepta,  non  accepisse  populum 

romanum.  Victoriam  omenque  accipere;  tedemque  ei  se  Di- 
vae dare,  dicare  Capitolium , templum  Iovis  Optimi  Maximi. 
In  ea  arce  urbis  romanae  sacratam,  volentem  propitiamque , 
firmam  ac  stabilem  fore  populo  romano.  Funditores  sagittarii- 
que , et  frumentum  traditum  consulibus.  Quinqueremes  ad  navium 
classem  , quae  cum  T.  Otacilio  propraetore  in  Sicilia  erant,  quin- 
que et  vinginti  additae,  permissumque  est,  ut,  si  e re  publica  cen- 
seret esse,  in  Africam  traiiceret. 

XXXYIII.  Delectu  perfecto,  consules  paucos  morati  dies,  dum 
socii  ab  nomine  latino  venirent.  Milites  tunc,  quod  nunquam 
antea  factum  erat,  iure  iurando  ab  tribunis  militum  adacti,  iussu 
consulum  conventuros,  neque  iniussu  abituros.  Nam  ad  eam  diem 
nihil  praeter  sacramentum  fuerat ; et,  ubi  ad  decuriatum  aut  cen- 
turiatum convenissent,  sua  voluntate  ipsi  inter  se  equites  decu- 
riati, centuriati  pedites  coninrabant,  sese  fugae  atque  formidinis 
ergo  non  abituros,  neque  ex  ordine  recessnros,  nisi  teli  sumendi , 
aut  petendi,  et  aut  hostis  feriendi,  aut  civis  servandi  causa.  Id  ex 
voluntario  inter  ipsos  foedere  a tribunis  ad  legitimam  iuris  iurandi 
adactionem  translatum.  Conciones,  prius  quam  ab  urbe  signa  mo- 
verentur, consulis  Varronis  multae  ac  feroces  fuere , denuntiantes, 
bellum  arcessitum  in  Italiam  ab  nobilibus,  mansurumque  in  visce- 
ribus reipublicae,  si  plures  Fabios  imperatores  haberet;  se,  quo 
die  hostem  vidisset,  perfecturum.  Collegae  eius  Pauli  una  , pridie 
quam  ex  urbe  proficiscerentur,  concio  fuit  verior,  quam  gratior 
populo,  qua  nihil  inclementer  in  Varronem  dictum,  nisi  id  modo; 
Mirari  se,  quomodo  quis  dux,  prius  quam  aut  suum,  aut  ho- 
stium exercitum,  locorum  situm,  naturam  regionis  nosset,  iam 
nunc  togatus  in  urbe  sciret , quae  sibi  agenda  armato  forent;  et 
diem  quoque  praedicere  posset,  qua  cum  hoste  signis  collalis  es- 
set dimicaturus.  Se , quae  consilia  magis  res  dent  hominibus , 
quam  homines  rebus,  ea  ante  tempus  immatura  non  praeceptu- 
rum. Optare,  ut  quae  caute  atque  consulte  gesta  essent , satis 
prospere  evenirent.  Temeritatem,  praeterquam  quod  stulta  sit, 
infelicem  etiam  ad  id  locorum  fuisse  . Id  sua  sponte  apparebat , 
tuta  eum  celeribus  consiliis  praepositurum  : et,  quo  id  constantius 
perseveraret,  Q.  Fabius  Maximus  sie  eum  proficiscentem  alloquutus 
fertur: 

XXXIX.  « Si  aut  collegam  , id  quod  mallem  , fui  similem, 
7>  L.  Aemili,  haberes,  aut  tu  collegae  tui  similis  esses,  superva- 
» canca  esset  oratio  mea ; nam  et  duo  boni  consules,  etiam  me 
» indicente,  omnia  e republica  fide  vestra  faceretis,  et  mali,  nec 
» mea  verba  auribus  vestris,  nec  consilia  animis  acciperetis.  Nunc 
» et  collegam  tuutn  et  te  talem  virum  intuenti  mihi  tecum  omnis 
» oratio  est ; quem  video  nequidquam  et  virum  bonum  et  civem 
» fore.  Si  altera  parte  claudicet  respublica , malis  consiliis  idem 
» ac  bonis  iuris  et  potestatis  erit.  Erras  enim,  L.  Paule,  si  tibi 
n minus  certaminis  cum  G.  Terentio , quam  cum  Hannibale,  fu* 
» turum  censes.  Nescio,  an  infestior  hic  adversarius,  quam  ille 
» hostis,  maneat:  cum  illo  in  acie  tantum,  cum  hoc  omnibus  lo- 
» cis  ac  temporibus  certaturus  es  : et  adversus  Haunibalem  legio- 
» nesque  eius  tuis  equitibus  ac  peditibus  pugnandum  tibi  est : 
» Varro  dux  tuis  militibus  te  est  oppugnaturus.  Ominis  etiam  tibi 
» causa  absit  C.  Flaminii  memoria:  tamen  ille  cousul  demum, 
» et  iu  provincia , et  ad  exercitum , coepit  furere : hic  , prius 
» quam  peteret  consulatum , deinde  in  petendo  consulatu , nunc 
» quoque  consul , prius  quam  castra  videat  aut  hostem , insanit. 
» Et , qui  tantas  iam  nunc  procellas , proelia  atque  acies  iactan- 
» do,  inter  togatos  ciet,  quid  inter  armatam  iuventutem  censes 
» facturum,  et  ubi  extemplo  verba  res  sequitur?  Atqui  si  hic, 
» quod  facturum  se  denuntiat,  extemplo  pnguaverit,  aut  ego  rem 
» militarem , belli  hoc  genus,  hostem  hunc  ignoro,  aut  nobilior 
» alius  Trasymeno  locus  nostris  cladibus  erit.  Nec  gloriandi  tem- 
» pus  adversus  uuum  est;  et  ego,  contemnendo  potius  quam  ap- 
» petendo  gloriam,  modum  excesserim.  Sed  ita  res  habet:  una 
>s  ratio  belli  gerendi  adversus  Hannibalem  est,  qua  ego  gessi.  Nec 
» eventus  modo  hoc  docet  (stultorum  iste  magister  est),  sed  eadem 
» ratio,  quae  fuit,  futuraque,  donec  res  eaedem  manebunt,  im- 
» mutabilis  est.  In  Italia  bellum  gerimus  , in  sede  ac  solo  nostro; 
» omnia  circa  plena  civium  ac  sociorum  sunt ; armis  viris , equis, 
» commeatibus  iuvant  iuvabuntque:  id  iam  fidei  documentum  in 
» adversis  rebus  nostris  dederunt.  Meliores,  prudenliores , con- 
» stantiores  nos  tempus  diesque  facit.  Hannibal  contra  in  aiieDa, 
» in  hostili  est  terra , inter  omnia  inimica  iufestaque  procul  ab 
» domo,  procul  ab  patria.  Neque  illi  terra,  neque  mari  est  pax: 

» nullae  eum  urbes  accipiunt,  nulla  moenia:  nihil  usquam  sui 
i)  videt : in  diem  rapto  vivit.  Pariem  vix  tertiam  exercitus  eius 
» habet,  quem  Ibcrum  amnem  traiecit : plures  fames,  quam 
» ferrum,  absumpsit;  nec  his  paucis  iam  vicius  suppeditat.  Du- 
» bitas  ergo,  quin  sedendo  superaturi  simus  eum,  qui  senescat 
a in  dies?  non  commeatus,  non  supplementum,  non  pecuniam 
» habeat?  Quam  diu  pro  Geronii,  castelli  Apuliae  inopis,  tan- 
» quam  pro  Carthagiuis  moenibus?  Sed  ne  adversus  te  quidem 
» ego  gloriabor.  Cn.  Servilius  atque  Atilius,  proximi  consules, 
» vide,  quemadmodum  eum  ludificati  sint.  Haec  una  salutis  est 
» via,  L.  Paule,  quam  difficilem  infestamque  cives  tibi  magis, 
# quam  hostes,  facient.  Idem  enim  tui,  qnod  hostium  milites, 
■»  volent,  idem  Varro,  consul  romanus,  quod  Hannibal,  poenus 
» imperator,  cupiet.  Duobus  ducibus  unus  resistas,  oportet;  re* 
» sistes  autem,  adversus  famam  rumoresque  hominum  si  satis 
» firmus  steteris,  si  te  neque  collegae  vana  gloria,  neque  tua  falsa 
» infamia  moverit.  Veritatem  laborare  nimis  saepe  aiunt,  extingui 
i>  nunquam  : gloriam  qui  spreverit,  veram  habebit.  Sine,  timidum 
» pro  cauto,  tardum  pro  considerato,  imbellem  pro  perito  belli 
a vocent:  malo  te  sapiens  hostis  metuat,  quam  stulti  cives  lau* 
» dent.  Omnia  andcntem  contemnet  Hannibal ; nil  temere  agen- 
B tcm  metuet.  Nec  ego,  ut  nihil  agatur,  moueo:  sed  ut  agentem 
‘>  te  ratio  ducat,  non  fortuna:  tnae  potestatis  semper,  tuaque 
u omnia  sint.  Armatos  intentusque  sis,  neque  occasioni  tuae  de- 
» sis,  neque  suam  occasionem  hosti  des.  Omnia  non  properanti 
» clara  certaque  erunt:  festinatio  improvida  est,  et  caeca.  » 
XL.  Adversus  ea  oratio  consulis  baud  sane  laeta  fuit,  magis  fa- 
tentis,  ea,  quae  diceret,  vera  quam  facilia  factu  esse.  Dictatori 
magistrum  equitum  intolerabilem  fuisse  : quid  consuli  adversus 
collegam  seditiosum  ac  temerarium  virium  atque  auctoritatis 
fore  f Se  populare  incendium  priore  consulatu  semiustum  reffu- 
gisse  : optare,  ut  omnta  prospere  evenirent.  At,  si  quid  adversi 
caderet,  hostium  se  telis  potius,  quam  suffragiis  iratorum  ci- 
vium, caput  obiecturum.  Ab  hoc  sermone  profectum  Paulum 
tradunt,  prosequentibus  primoribus  patrum.  Plebeium  consulem 
sua  plebes  proseqouta,  turba,  qoam  dignitate,  conspectior.  Vt  in 
castra  venerunt,  permixto  novo  exercitu  ac  vetere,  castris  bifariam 

factis,  ut  nova  minora  essent  propius  Hannibalem,  io  veteribus 
maior  pars,  et  omne  robur  virium  esset ; tum  consulam  anni 
prioris  M.  Atilium,  aetatem  excusantem,  Romam  miserunt : Ge- 
minum Servilium  in  minoribus  castris  legioni  romanae , et  socium 
peditum  eqoitumque  duobus  milibus  praeficiunt.  Hannibal,  quam- 
quam parte  dimidia  auctas  hostium  copias  eernebat,  tamen  adventu 
consulum  mire  gaudere.  Non  solum  enim  nihil  ex  raptis  in  diem 
commeatibus  superabat,  sed  ne,  unde  raperet,  quidem  quidquam  reli- 
qui erat,  omni  undique  frumento,  postquam  ager  parum  tutus  erat, 
in  urbes  munitas  convecto,  ut  vix  decem  dierum  (quod  compertum 
postea  est)  frumentum  superesset,  Hispanorumque  ob  inopiam 
transitio  parata  fuerit,  si  maturitas  temporum  exspectata  foret. 

XLI.  Ceteram  temeritati  consulis  ac  praepropero  ingenio  ma- 
teriam etiam  fortuna  dedit:  quod  in  prohibendis  praedatoribus 
tumultaario  proelio,  ac  procursu  magis  militum,  quam  ex  prae- 
parato aut  iussu  imperatorum , orto , haudquaquam  per  Poenis 
dimicatio  fuit.  Ad  mille  et  septingenti  caesi  uon  plus  centum 
Romanorum  sociorumque  occisis.  Ceterum  victoribus  effuse  se- 
quentibus metu  insidiarum  obstitit  Paulus  consul;  cuius  eo  die 
(nam  alternis  imperitabant)  imperium  erat,  Varrone  indignante  ac 
vociferante,  emissum  hostem  e manibus ; debellarique,  ni  cessatum 
foret , potuisse.  Hannibal  id  damnum  haud  aegerrime  pati : quin 
potius  credere,  velut  inescatam  temeritatem  ferocioris  consulis,  ac 
novorum  maxime  militum  esse.  Et  omnia  ei  hostium,  baud  secus 
quam  sua,  nota  erant;  dissimiles  discordesque  imperitare;  duas 
prope  paries  tironum  militum  in  exercita  esse.  Itaque,  locum  et 
tempus  insidiis  aptum  se  habere  ratus,  nocte  proxima  nihil  praeter 
arma  ferentes  secum  milites  ducens,  castra  plena  omnis  fortunae 
publicae  privatacque  relinquit;  transque  proximos  montes  laeva 
pedites  instructos  condit,  dextra  equites,  impedimenta  per  con- 
vallem, medium  agmen,  traducit,  ut  diripiendis  velut  desertis  fuga 
dominorum  castris  occupatum  impedilumque  hostem  opprimeret. 

Crebri  relicti  in  castris  ignes,  ut  fides  fieret,  dum  ipse  longius 
spatium  fuga  praeciperet,  falsa  imagine  castrorum,  sicut  Fabiunt 
priore  anno  frustratus  esset,  tenere  in  locis  consules  voluisse. 

XLII.  Vbi  illuxit : subductae  primo  stationes,  deinde  propius 
adeuntibus  insolitum  silentium  admirationem  fecit.  Iam  satis  com- 

perta  solitudine , in  castris  concursus  fit  ad  praetoria  cousulura 
nuntiantium  fugam  hostium  adeo  trepidam  , ut,  tabernaculis  stan- 
tibus, castra  reliquerint:  quoque  fuga  obscurior  esset,  crebros 
etiam  relictos  ignes.  Clamor  inde  ortus,  ut  signa  proferri  iuberent, 
ducerentque  ad  persequendos  hostes,  ac  protinus  castra  diripienda : 
et  consul  alter  velut  unus  turbae  militaris  erat.  Paulus  etiam  atque 
etiam  dicere,  providendum  praecavendumque  esse.  Postremo,  quum 
aliter  ueque  seditionem , neque  ducem  seditionis  sustinere  posset, 
Marium  Statilium  praefectum  cum  turma  lucana  exploratum  mittit. 
Qm,  ubi  adequitavit  portis  subsistere  extra  munimenta  ceteris 
iussis , ipse  eum  duobus  equitibus  vallum  intravit;  speculatusquc 
omnia  eam  cura  renuntiat,  insidias  profecto  esse:  ignes  in  parte 
castrorum,  quae  vergat  in  hostem,  relictos:  tabernacula  aperta, 
et  omnia  cara  in  promptu  relicta:  argentum  quibusdam  locis  te- 
mere per  vias , velut  obiectum  ad  praedam  , vidisse.  Quae  ad  de- 
terrendos a cupiditate  animos  nuntiata  erant,  ea  accenderunt;  et, 
clamore  orto  a militibus,  ni  signum  detur,  sine  ducibus  ituros, 
haudquaquam  dux  defuit:  nam  extemplo  Varro  signum  dedit  pro- 
ficiscendi. Paulus,  quum  ei  sua  sponte  cunctanti  pulli  quoque 
auspicio  non  addixissent,  obnuntiari  iam  efferenti  porta  signa 
collegae  iussit.  Quod  quamquam  Varro  aegre  est  passus,  Flaminii 
tamen  recens  casus,  Glaudiique  consulis  primo  punico  bello  memo- 
rata navalis  clades , religionem  animo  incussit.  Dii  prope  ipsi  eo 
die  magis  distulere,  quam  prohibuere,  imminentem  postem  Roma- 
nis. Nam  forte  ita  evenit , ut , quum  referri  sigua  io  castra  iubeoti 
consuli  milites  non  parerent,  servi  duo,  Formiani  unus,  alteri 
Sidieini  equitis , qui , Servilio  atque  Atilio  consulibus , inter  pabu- 
latores excepti  a Numidis  fuerant , profugerent  eo  die  ad  dominos : 
qui  deducti  ad  consules  nuntiant,  omnem  exercitum  Hannibalis 
trans  proximos  montes  sedere  in  insidiis.  Horum  opportunus  adven- 
tus consules  imperii  potentes  fecit,  quum  ambitio  alterius  suam 
primum  apud  eos  prava  indulgentia  maiestatem  solvisset. 

XLHI.  Hannibal,  postquam  motos  magis  inconsulte  Romanos, 
quam  ad  ultimum  temere  evectos,  vidit,  nequidquam,  detecta 
fraude , in  eastra  rediit.  Ibi  plores  dies  propter  inopiam  frumenti 
manere  nequibat ; novaque  consilia  in  dies  non  apud  milites  solum, 
mixtos  ex  colluvione  omnium  gentium,  sed  etiam  apud  ipsum 

ducem,  oriebantur.  Nam  qnom  initio  fremitus,  deinde  aperta  fo- 
ederatio fuisset  exposcentium  stipendium  debitam , querentiomque 
annonam  primo,  postremo  famem;  et  mercenarios  milites,  maxime 
hispaoi  generis,  de  transitione  cepisse  consilium  fama  esset;  ipse 
etiam  interdom  Hannibal  de  fuga  Galliam  dicitur  agitasse,  ita 
ut , relicto  peditatu  omni , cum  equitibus  se  proriperet.  Quum  haec 
consilia  atque  hic  habitas  animorum  esset  in  castris , morere  inde 
statuit , in  calidiora  atque  eo  maturiora  messibus  Apuliae  loca ; 
simul  nt,  quo  longius  ab  hoste  reeessisset,  transfugia  impeditiora 
levibus  ingeniis  essent.  Profectas  est  nocte , ignibus  similiter  factis, 
tabernaculisque  paucis  in  spectem  relictis,  nl  insidiarum  par  priori 
metus  contineret  Romanos.  Sed  , per  eundem  Lucanum  Statiliam, 
omnibus  ultra  castra  transque  mentes  exploratis , quum  relatum 
esset,  visum  procul  hostium  agmen,  tum  de  insequende  eo  con- 
silia agitari  coepta.  Quum  utriusque  consulis  eadem,  quae  semper 
ante,  fuisset  sententia,  ceterum  Varroni  fere  omnes,  Paulo  nemo, 
praeter  Serviliam  , prioris  anni  consulem , assentiretur , maioris 
partis  sententia  ad  nobilitandas  clade romana  Cannas,  urgente  fato, 
profecti  sunt.  Prope  eum  vicum  Hannibal  castra  posuerat  aversa  a 
Vulturno  vento  , qui  campis  torridis  sieeilate  nubes  pulveris  vehit. 
Id  quum  ipsis  castris  percommodum  fuit,  tum  salutare  praecipue 
futurum  erat , quum  aciem  dirigerent , ipsi  aversi , terga  tantum 
afflante  vento,  in  obcaecatnm  pulvere  effuso  hostem  pugnaturi. 

XLIV.  Consoles,  satis  exploratis  itineribus,  sequentes  Poenum, 
nt  ventum  ad  Cannas  est , ubi  in  conspectu  Poenum  habebant , 
bina  castra  communiunt , eodem  fcraie  intervallo , quo  ad  Gero- 
nium, sicut  ante,  copiis  divisis.  Aufidus  amuis,  utrisque  castris 
affluens , aditum  aquatoribus  ex  sua  coiusque  opportunitate  haad 
sine  certamine  dabat.  Ex  minoribus  tamen  castris , quae  posita 
trans  Aufidum  erant,  liberius  aquabantur  Romani,  quia  ripa  ulte- 
rior nullum  habebat  hostium  praesidium.  Hannibal  spem  naclns, 
locis  natis  ad  equestrem  pugnam,  qua  parte  virium  invictus  erat, 
facturos  copiam  pugnandi  consules,  dirigit  aciem,  lacessitque  Nu- 
ntidarum  procursatione  hostes.  Inde  rursus  sollicitari  seditione 
militari  ac  discordia  consulum  romana  eastra,  quum  Paulus  Setn- 
proniique  et  Flaminii  temeritatem  Varroni,  Varro  speciosam  timi- 
dis ac  seguibus  ducibus  exemplum  Fabium  obiiceret ; testareturque 

deos  hominesquc  hic,  nullam  penes  se  culpam  esse,  quod  Jiam 
nibal  iam  velut  usu  cepisset  Italiam ; se  constrictum  a collega 
teneri;  ferrum  atque  arma  iratis  et  pugnare  capientibus  adimi 
militibus;  ille,  si  quid  proiectis  ac  proditis  ad  inconsultam  atque 
improvidam  pugnam  legionibus  accideret,  se  omnis  culpae  exsor- 
tem : omnis  eventus  participem  fore  diceret.  Videret , ut,  quibtu 
lingua  iam  prompta  ac  temeraria,  aeque  in  pugna  vigerent 
manus. 

XLV.  Dum  altercatioDiba9  magis , quam  consiliis  tempus  teri- 
tur , Hannibal  ex  acie,  quam  ad  multum  diei  tenuerat  instructam, 
quum  in  castra  ceteras  reciperet  copias , N umidas  ad  invadendos  es 
minoribus  castris  Romanorum  aquatores  trans  flumen  mittit.  Quam 
incooditam  turbam  quum  visdum  in  ripam  egressi  clamore  ac  tu- 
multu  fugassent,  in  stationem  quoque  pro  vallo  locatam,  atque  ipsas 
prope  portas  evecti  sunt.  Id  vero  indignum  visum  ,ab  tumultuario  au- 
xilio iam  etiam  castra  romana  terreri ; ut  ea  modo  una  causa , nc 
extemplo  transirent  flumen , dirigerentque  aciem , tenuerit  Roma- 
nos, quod  summa  imperii  eo  die  penes  Paulum  fuerit.  Itaque 
Yarro  postero  die,  cui  sors  eius  diei  imperii  erat,  nihil  consulto 
collega  , signum  pugnae  proposuit , instructasque  copias  flumen 
traduxit,  sequente  Paulo,  quia  magis  non  probare,  quam  non 
adiuvare,  consilium  poterat.  Transgressi  flumen  eas  quoque,  quas 
in  castris  minoribus  habuerant,  copias  suis  adiungunt : atque  ita 
iostructa  acie,  in  dextro  cornu  (id  erat  flumini  propius)  romanos 
equites  locant,  deinde  pedites:  laevum  cornu  extremi  equites 
sociornm,  intra  pedites,  ad  medium  inacti  legionibus  romanis 
tenuerunt:  iaculatores  cum  ceteris  levium  armorum  auxiliis  prima 
acies  facta.  Consules  cornua  tenuerunt ; Terentius  laevum,  Aemi- 
lius dextrum.  Gemino  Servilio  media  pugna  tuenda  data. 

XLVI.  Hannibal  luce  prima , Baliaribus  levique  alia  armatura 
praemissa,  transgressus  flumen,  ut  quosque  traduxerat,  ita  in  acie 
locabat.  Gallos  Hispanosquc  equites  prope  ripam  laevo  in  corno 
adversos  romanura  equitatum  : dextrum  cornu  Numidis  equitibus 
datum,  media  acie  peditibus  Armata;  ita  ut  Afrorum  utraque  cor- 
nua essent,  interponerentur  his  medii  Galli  atque  Hispaui.  Afros 
romanam  magna  ex  parte  crederes  aciem  ; ita  armati  erant,  armis 
ot  ad  Trebiam,  ceterum  magna  ex  parte  ad  Trasymenum  captis. 

Gallis  Hispanisque  scuta  eiusdem  formae  fere  erant;  dispares  ac 
dissimiles  gladii:  Gallis  praelongi,  ac  sine  mucronibus : Hispano, 
punctim  magis , quam  caesim,  assueto  petere  hostem,  brevitate 
habiles,  et  cum  mucronibus.  Sane  et  alius  habitus  gentium  harum 
tum  magnitudine  corporum , tum  specie  terribilis  erat.  Galli  su- 
per umbilicum  erant  nudi:  Hispani  linteis  praetextis  purpura 
tunicis , candore  miro  fulgentibus , constiterant.  Numerus  omnium 
peditum,  qui  tum  steterunt  in  acie,  millium  fuit  quadraginta, 
decem  equitum.  Duces  cornibus  praeerant;  sinistro  Hasdrubal, 
dextro  Maharbal : mediam  aciem  Hannibal  ipse  cum  fratre  Mago- 
ne  tenuit.  Sol , seu  de  industria  ita  locatis , seu  quod  forte  ita  sta- 
rent, peropportune  utrique  parti  obliquus  erat,  Romanis  in  me- 
ridiem, Poenis  io septemtrionem  versis.  Ventus  (Vulturnum  incolae 
regionis  vocant) , adversus  Romanis  coortus,  multo  pulvere  io  ipsa 
ora  volvendo  prospectum  ademit. 

XLV11.  Clamore  sublato,  procursum  ab  auxiliis  ; et  pugna  le- 
vibus primum  armis  commissa : deinde  equitum  gallorum  hispa- 
Dorumque  laevum  cornu  cum  dextro  romano  concurrit,  minime 
equestris  more  pugnae.  Frontibus  enim  adversis  concurreodum 
erat,  quia,  nullo  circa  ad  evagandum  relicto  spatio,  hinc  amnis, 
hinc  peditum  acies  claudebant  in  directum  utrinque  nitentes.  Stan- 
tibus ac  confertis  postremo  turba  equis,  vir  virum  amplexus  de- 
trahebat equo.  Pedestre  magna  iam  ex  parte  certamen  factum  erat : 
acrius  tamen,  quam  diutius,  pugnatum  est;  pulsique  romani equi- 
tes terga  vertunt.  Sub  equestris  finem  certaminis  coorta  est  pedi- 
tum pugna.  Primo  et  viribus  et  animis  pares  constabant  ordines 
Gallis  Hispanisque : tandem  Romani , diu  ac  saepe  connisi , aequa 
fronte  acieque  densa  impulere  hostium  cuneum  nimis  tenuem, 
eoque  parum  validum , a cetera  prominentem  acie.  Impulsis  deinde 
ac  trepide  referentibus  pedem  insistere  ; ac  tenore  uno  per  praeceps 
pavore  fugientium  agmen  in  mediam  primum  aciem  illati ; postre- 
mo, nullo  resistente,  ad  subsidia  Afrorum  pervenerunt,  qui 
utrinque  reductis  alis  constiterant,  media,  qua  Galli  Hispanique 
steterant,  aliquantum  prominente  acie:  qui  cuneus  ut  pulsus 
aequavit  frontem  primum,  deinde  nitendo  etiam  sinum  in  medio 
dadit,  Afri  circa  iam  cornua  fecerant;  irruentibusque  incaute  in 
medium  Romanis,  circumdedere  alas:  mox,  cornua  extendendo, 

clausere  et  ab  tergo  hostes.  Hinc  Romani,  defuncti  nequidquam 
proelio  uno , omissis  Gallis  Hispanisque , quorum  terga  cecide- 
rant , et  adversns  Afros  integram  pugnam  ineunt , non  tantum  eo 
iniquam,  quod  inclusi  adversns  circumfusos,  sed  etiam  quod 
fessi  cum  recentibus  ac  vegetis  pugnabant. 

XLVIIi.  Iam  et  sinistro  cornu  Romanis,  ubi  sociorum  equites 
adversus  Numidas  steterant ; consertum  proelium  erat,  segne  pri- 
mo, et  a.punica  coeptum  fraude.  Quingenti  ferme  Numidae, 
praeter  solita  arma  telaque,  gladios  occultos  sub  loricis  habentes, 
specie  transfugarum  quum  ab  suis , pamas  post  terga  habentes , 
adequitassent,  repente  ex  equis  desiliunt;  parmisque  et  iaculis  ante 
pedes  hostium  proiectis,  in  mediam  aciem  accepti,  ductique  ad 
ultimos,  considere  ab  tergo  iubentur ; ac,  dum  proelium  ab  omni 
parte,  conseritur,  quieti  manserunt.  Postquam  omnium  animos 
oculosque  occupaverat  certamen,  tum,  arreptis  scutis,  quae  passim 
inter  acervos  caesorum  corporum  strata  erant,  aversam  adoriuntur 
romanam  aciem ; tergaque  ferientes,  ac  poplites  caedentes,  stragem 
ingentem,  ac  maiorem  aliquando  pavorem  ac  tumultum,  fecerunt. 
Quum  alibi  terror  ac  fuga , alibi  pertinax  in  mala  iam  spe  proe- 
lium esset,  Hasdrubal , qui  ea  parte  praeerat,  subductos  ex  media 
acie  Numidas,  quia  segnis  eorum  cum  adversis  pugna  erat,  ad 
persequendos  passim  fugientes  mittit : Hispanos  et  Gallos  pedites, 
iam  Afris  prope  fessis  caede  magis  quam  pugna,  adiungit. 

XL1X.  Parte  altera  pugnae  Paulos,  quamquam  primo  statim 
proelio  funda  graviter  ictus  fuerat,  tamen  et  occurrit  saepe  cum 
coufertis  Hannibali,  et  aliquot  locis  proelium  restituit,  protegen- 
tibus eum  equitibus  romanis  omissis  postremo  equis,  quia  con- 
solem et  ad  regendum  equum  vires  deficiebant.  Tum  denuntianti 
cuidam,  iussisse  consulem  ad  pedes  descendere  equites,  dixisse 
Hannibalem  ferunt:  « Quam  mallem,  vinctos  mihi  traderetl  » 
Equitum  pedestre  proelium,  quale  iam  haud  dubia  hostium  victo- 
ria, fuit;  quum  victi  mori  in  vestigio  mallent,  quam  fugere; 
victores , morantibus  victoriam  irati,  trucidarent,  quos  pellere  non 
peteTant.  Pepulerunt  tamen  iam  paucos  superantes,  et  labore  ac 
vulneribus  fessos,  lude  dissipati  omnes  sunt,  equosque  ad  fugam, 
qui  poterant,  repetebant.  Gn.  Lentulus,  tribunus  militum,  quum, 
practcrvehens , equo,  sedentem  in  saxo  cruorc  oppletum  consulem 

vidisset:  a L.  Aemili , inquit,  quem  unum  insontem  culpae  cladis 
» hodiernae  dii  respicere  debeat,  cape  hunc  equum.  Dum  et  tibi 
» virium  aliquid  superest,  comes  ego  te  tollere  possum  ac  protege* 
u re:  ne  funestam  hanc  pugnam  morte  consulis  feceris;  etiam  sine 
i>  hoc  lacrymarum  satis  luctusque  est.  » Ad  ea  consul:  « Tu  qui- 
» dem , Cn.  Corneli , macte  virtute  esto ; sed  cave  frustra  mise- 
» rando  exiguum  tempus  e manibus  hostium  evadendi  absumas. 
» Abi,  nuntia  publice  Patribus,  urbem  romanam  muniant,  ac 
» prius , quam  hostis  victor  adveniat , praesidiis  firment ; priva* 
u timque  Q.  Fabio,  L.  Aemilium  praeceptorum  eius  memorem  et 
» vixisse,  et  adhuc  mori.  Me  in  hac  strage  militum  meorum  patere 
» exspirare,  ne  aut  reus  iterum  e consulatu  sim,  aut  accusator 
» collegae  existam,  ut  alieno  crimine  innocentiam  meam  prote- 
» gara.  » Haec  exigentes  prius  turba  fugientium  civium , deinde 
bostes,  oppressere : consulem,  ignorantes  quis  esset,  obruere  telis; 
Lentulum  inter  tnmultum  abripuit  equus:  tum  inde  effuse  fugiunt. 
Septem  millia  homiuum  in  minora  castra  decem  in  maiora,  dno 
ferme  in  vicum  ipsum  Caunas  perfugerunt:  qui  extemplo  a Car- 
thalone  atque  equitibus,  nullo  munimento  tegente  vicum , circum- 
venti sunt.  Consul  alter  seu  forte,  seu  consilio,  nulli  fugientium 
insertus  agmini,  cum  septuaginta  fere  equitibus  Venusiam  perfugit. 
Quadraginta  quinque  millia  peditum,  duo  millia  septingenti  equi- 
tes, et  tauta  prope  civium  sociorumque  pars,  caesi  dicuntur.-  in 
his  anibo  consulum  quaestores  L.  Atilius  et  L.  Furius  Bibaculus; 
unus  et  viginti  tribuni  militum  ; consulares  quidam,  praetoriique, 
et  aediGcii : inter  eos  Cn.  Servilium  Germinum  et  M.  Minucium 
numerant , qui  magister  equitum  priore  anno , aliquot  ante  consul 
fuerat : octoginta  praeterea  aut  senatores,  aut  qui  eos  magistratus 
gessissent,  unde  in  senatum  legi  deberent,  quum  sua  voluntate 
milites  ia  legionibus  facti  esseul.  Capta  eo  proelio  tria  millia  pedi- 
tum, et  equites  trecenti  dicuntur. 

L.  Haec  est  pugna  Cannensis,  Alliensi  cladi  nobilitate  par : 
ceterum  ut  illis,  qnae  post  pugnam  accidere,  levior,  quia  ab  hoste 
cessatum  est;  sic  strage  exercitus  gravior  foediorque.  Fuga  namque 
ad  Alliam  sicut  urbem  prodidit,  ita  exercitum  servavit : ad  Cannas 
fugientem  consnlem  vix  septuaginta  sequuti  sunt;  alterius  morien- 
tis  prope  totus  exercitus  fuit.  Binis  in  castris  quam  multitudo 

semiermis  sine  ducibus  esset , nuntium , qui  in  maioribus  erant, 
mittunt;  dum  proelio,  deinde  ex  laetitia  epulis  fatigato/  quies 
nocturna  hostes  premeret,  ut  ad  se  transirent : uno  agmine 
Canusium  abituros  esse.  Eam  sententiam  alii  totatn  aspernari : 
Cur  enim  illos,  qui  se  arcessant,  ipsos  non  venire,  quum  aeque 
coniungi  possent  ? quia  videlicet  plena  hostium  omnia  in  medio 
essent,  et  aliorum,  quam  sua,  corpora  tanto  periculo  mallent 
obticere.  Aliis  non  tam  sententia  displicere,  quam  animus  deesse. 
P.  Sempronius  Tuditanus,  tribunus  militum,  « Capi  ergo  mavul- 
» tis,  inquit,  ab  avarissimo  et  crudelissimo  hoste , aeslimarique 
n capita  vestra,  et  exquiri  pretia  ab  interrogantibus,  romamts  civis 
» sis,  an  latinus  socius,  ut  ex  tua  contumelia  et  miseria  alteri 
» honos  quaeratur?  Non  tu:  siquidem  L.  Aemilii  consulis,  qui 
» se  bene  mori,  quam  turpiter  vivere,  maluit,  et  tot  fortissimo- 
» rum  virorum,  qui  circa  eum  cumulati  iaccnt,  cives  estis.  Sed 
» ante,  quam  opprimit  lux,  maioraque  hostium  agmina  obsepiunt 
» iter,  per  hos,  qui  inordinati  atque  incompositi  obstrepunt  portis, 
» erumpamus.  Ferro  atque  audacia  via  fit,  quamvis  per  confertos 
» hostes.  Cuneo  quidem  hoc  laxum  atque  solutum  agmen,  ut  si 
» nihil  obstet,  transibimus.  Itaque  ite  mecum,  qui  et  vosmet  ipsos 
» et  rempublicaui  salvam  vultis.  » Haec  ubi  dicta  dedit,  stringit 
gladium,  cuneoque  facto  per  medios  vadit  hostes:  et  quum  in 
latus  dextrum,  quod  patebat,  Numidae  iacularentur,  translatis  in 
dextrum  scutis,  in  maiora  castra  ad  sexcentos  evaserunt;  atque  inde 
protenus,  alio  magno  agmine  adiunclo,  Canusium  incolumes  per- 
veniunt. Haec  apud  victos  magis  impetu  animorum,  quem  inge- 
nium suum  cuique  aut  fors  dabat,  quam  ex  consilio  ipsorum,  aut 
imperio  cuiusquam,  agebantur. 

Ll.  Hannibali  victori  quum  ceteri  circumfusi  gratularentur, 
suaderentque,  ut,  tanto  perfunctus  bello,  diei  quod  reliquum  esset, 
noctisque  insequentis,  quietem  et  ipsi  sibi  sumeret,  et  fessis 
daret  militibus;  Maharbal,  praefectas  equitum,  miuime  cessandum 
ratus:  « Imtno,  ut,  quid  hac  pugna  sit  actum,  scias,  die  quinto, 
» inquit,  victor  in  Capitolio  epulaberis.  Sequere:  cum  equite, 
n ut  prius  venisse,  quam  ventarum,  sciant,  praecedam.  » Han- 
nibali nimis  laeta  res  est  visa,  maiorque,  quam  ut  eam  statim 
capere  animo  posset.  Itaque,  voluntatem  se  laudare  Maharbalis, 

ait;  ad  consilium  pensandum  temporis  opus  esse.  Tum  Maharbal, 
» Non  omnia  nimirum  eidem  dii  dedere.  Vincere  scis,  Hannibal; 
» victoria  uti  nescis.  » Mora  eius  diei  satis  creditur  saluti  fuisse 
urbi  atque  imperio.  Postero  die  ubi  primum  illuxit,  ad  spolia 
legenda,  foedamque  etiam  hostibus  spectandam  stragem  insistunt. 
Iacebant  tot  Romanorum  millia,  pedites  passim  equitesque,  ut 
quem  cuique  fors  aut  pugna  iunxcrat  aut  fuga.  Assurgentes  qui- 
dam ex  strage  media  cruenti , quos  stricta  matutino  frigore  exci- 
taverant vulnera,  ab  hoste  oppressi  suot.  Quosdam  et  iacentes  vivos 
succisis  feminibus  poplilibusque  invenerunt,  nudantes  cervicem 
iugulumque,  et  reliquum  sanguinem  iubentes  haurire.  Inventi  sunt 
quidam  mersis  in  effossam  terram  capitibus,  quos  sibi  ipsos  fecisse 
foveas,  obruentesque  ora  superiecta  humo  interclusisse  spiritum 
apparebat.  Praecipue  convertit  omnes  substratus  Numida  mortuo 
superincubanti  Romano  vivus,  naso  auribusque  laceratis,  quum, 
manibus  ad  capiendum  telum  inutilibus,  in  rabiem  ira  versus, 
laniando  dentibus  hostem  expirasset. 

Lli.  Spoliis  ad  multum  diei  lectis,  Hannibal  ad  minora  ducit 
castra  oppugnanda,  et  omnium  primum,  brachio  obiecto,  flumine 
eos  excludit:  ceterum  ab  omnibus,  labore,  vigiliis,  vulneribus 
etiam  fessis,  maturior  ipsius  spe  deditio  est  facta.  Pacti , ut  arma 
atque  equos  traderent,  in  capita  romana  trecenis  nummis  quadri- 
gatis, in  socios  ducenis,  in  servos  centenis,  et  ut,  eo  pretio  preso- 
luto,  cum  singulis  abirent  vestimentis,  in  castra  hostes  acceperunt; 
traditique  in  custodiam  omnes  sunt,  seorsum  cives  sociique.  Dum 
tibi  tempus  teritur,  interca  quum  ex  maioribus  castris,  quibus  satis 
virium  aut  animi  fuit,  ad  quatttor  millia  bominum,  et  ducenti 
equites,  alii  agmine,  alii  palati  passim  per  agros,  quod  haud 
minus  tutum  erat , Canusium  perfugissent , castra  ipsa  ab  sauciis 
timidisque  eadem  conditione,  qua  altera,  tradita  hosti.  Praeda 
ingens  parta  est:  et,  praeter  equos  virosque,  et  si  quid  argenti 
(quod  plurimum  in  phaleris  equorum  erat;  nam  ad  vescendum 
facto  perexiguo,  utique  militantes,  utebantur ) , omnis  cetera  prae- 
da diripienda  data  est.  Tum  sepeliendi  causa  conferri  in  unum 
corpora  suorum  iussit : ad  octo  millia  fuisse  dicuntur  fortissimo- 
rum virorum.  Consulem  quoque  romanum  conquisitum  sepultum- 
que,  quidam  auctores  sunt.  Eos,  qui  Canusium  perfugerant,  mu- 

lier  Apula,  nomiac  Busa  , genere  clara  ac  divitiis , moenibus  tan- 
tum tectisque  a Canusinis  acceptos , frumento , veste , viatico  etiam 
iuvit:  pro  qua  ei  munificentia  postea,  bello  perfecto,  ab  senatu 
honores  habiti  sunt. 

LIII.  Ceterum,  quum  ibi  tribuni  militum quatuor  essent,  Fa- 
bius Maximus  de  legione  prima , cuius  paler  priore  anno  dictator 
fuerat,  et  de  legione  secunda  L.  Publicius  Bibulus  et  P.  Cornelius 
Scipio , et  de  legione  tertia  Ap.  Claudius  Pulcher , qui  proiime 
aedilis  fuerat;  omnium  consensu  ad  P.  Scipionem,  admodum 
adolescentem , et  ad  Ap.  Claudium  summa  imperii  delata  est. 
Quibus  consultantibus  inter  paucos  de  summa  rerum,  nuntiat 
P.  Furius  Philus  consularis  viri  filius:  Nequidquam  eos  perditam 
spem  fovere : desperatam  eomploratamque  rem  esse  publicam. 
Nobiles  iuvenes  quosdam,  quorum  principem  L.  Caecilium  Me- 
tellum, mare  ac  naves  spectare  ut,  deserta  Italia,  ad  regem 
aliquem  transfugiant.  Quod  malum , praeterquam  atrox , super  tot 
clades  etiam  novum,  quum  stupore  ac  miraculo  torpidos  defixisset, 
et,  qui  aderant,  consilium  advocaodum  de  eo  censerent ; tegat 
consilii  rem  esse  Scipio  iuvenis,  fatalis  dux  buinsce  belli.  Auden- 
dum atque  agendum , non  consultandum , ait , tn  tanto  malo 
esse.  Irent  secum  extemplo  armati , qui  rempublicam  salvam 
vellent.  Nullo  verius , quam  ubi  ea  cogitentur , hostium  castra 
esse.  Pergit  ire,  sequentibus  paucis,  in  hospitium  Metelli;  et, 
quum  concilium  ibi  iuveuum , de  quibus  allatum  erat , invenisset, 
stricto  super  capita  consultantium  gladio.  « Ex  mei  animi  senten- 
» tia,  inquit,  ut  ego  rempublicam  populi  romani  non  deseram  , 
» neque  alium  civem  romanum  deserere  patiar.  Si  sciens  fallo,  tu 
» me,  Iupiter  optime  maxime , domum  , familiam  , remque  meam 
» pessimo  leto  afficias ! In  haec  verba  , L.  Caecili , iures , postulo, 
» celerique , qui  adestis : qui  non  iuraverit , in  se  hunc  gladium 
» strictum  esse  sciat.  » Haud  secus  pavidi,  quam  si  victorem 
Hannibalem  cernerent , iurant  omnes ; custodiendosquc  semet  ipsos 
Scipioni  tradunt. 

LIV»  Eo  tempore , quo  haec  Canusii  agebantur , Venusiam  ad 
consulem  ad  quatuor  millia  peditum  equitumque , qui  sparsi  fuga 
per  agros  fuerant , pervenere.  Eos  omnes  Venusini  per  familias 
benigne  accipiendos  curandosquc  quum  divisissent , in  singulos 

equites  togas,  et  tunicas,  et  quadrigatos  uummos  quinos  vicenos, 
et  peditibus  denos,  et  arma,  quibus  deerant,  dederunt:  ceteraque 
publice  ac  privatim  hospitaliter  facta  ; certatumque , ne  a muliere 
canusioa  populus  Venusinus  officiis  vinceretur:  sed  gravius  onus 
Busae  multitudo  faciebat , et  iam  ad  decem  millia  hominum  erant. 
Appiusque  et  Scipio,  postquam  incolumen  esse  alterum  consulem 
aeceperunt,  nuntium  extemplo  mittunt,  quantae  secum  peditum 
equitumque  copiae  essent:  sciscitalumque  simul,  utrum  Venusiam 
adduci  exercitum , an  manere  iuberet  Canusii?  Varro  ipse  Canu- 
sium copias  traduxit : et  iam  aliqua  species  consularis  exercitus 
erat ; moenibusque  se  certe,  si  non  armis,  ab  hoste  videbantur 
defensuri.  Romam,  ne  has  quidem  reliquias  superesse  civium  socio- 
rumque , sed  occidione  occisos  cum  duobus  exercitibus  consules , 
deleta sque  omnes  copias,  allatum  fuerat.  Nuroquam,  salva  urbe, 
tantum  pavoris  lumultusque  intra  moenia  romana  fuit.  Itaque 
succumbam  oneri,  neqne  aggrediar  narrare,  quae  edissertando 
minora  vero  fecero.  Consule  exereituque  ad  Trasymenum  priore 
anno  amisso,  non  vulnus  super  vulnus,  sed  multiplex  clades , cum 
duobus  consulibus  duo  consulares  exercitus  amissi  nuntiabantur: 
nec  ulla  iam  castra  romana  nec  ducem , nec  militem  esse : Han- 
nibalis Apuliam , Samnium  ac  iam  prope  totam  Italiam  factam. 
Nulla  profecto  alia  gens  tanta  mole  cladis  non  obruta  esset.  Com- 
pares cladem  ad  Aegates  insulas  Carthaginiensium , proelio  navali 
acceptam,  qua  fraeti  Sicilia  ac  Sardioia  cessere,  hinc  vectigales  ac 
stipendiarios  fieri  se  passi  sunt ; aut  pugnam  adversam  in  Africa, 
cui  postea  hic  ipse  Hannibal  succubuit:  utilia  ex  parte  comparan- 
dae sunt,  nisi  quod  minore  animo  latae  sunt. 

LV.  P.  Furius  Philus  et  M.  Pomponius  praetores  senatum  in 
curiam  Hostiliam  vocaverunt,  ut  de  urbis  custodia  consulerent. 
Neque  eoim  dubitabant,  deletis  exercitibus,  hostem  ad  oppugnan- 
dam Romam,  quod  unum  opus  belli  restaret,  venturum.  Quum 
in  malis,  sicut  iogentibus,  ita  ignotis,  ue  consilium  quidem  satis 
expedirent,  obstreperetque  clamor  lamentantium  mulierum,  et, 
nondum  palam  facto,  vivi  mortuique  per  omnes  paene  domos  pro- 
miscue complorarentur;  tum  Q.  Fabius  Maximus  censuit,  equites 
expeditos  et  Appia  et  Latina  via  mittendos,  qui  obvios  percun- 
ctando  ( aliquos  profecto  ex  fuga  passim  dissipatos  fore ) refe- 

rant , quae  fortuna  consulum  atque  exercituum  sit;  et,  si  quid 
dii  immortales , miseriti  imperii,  reliquum  romano  nomini  fece- 
rint, ubi  eae  copiae  sint : quo  se  Hannibal  post  proelium  con- 
tulerit: quid  paret,  quid  agat,  acturusque  sil.  Haec  exploranda 
noscendaque  per  impigros  iuvenes  esse.  Illud  per  Patres  ipsos 
agendum,  quoniam  magistratuum  parum  sit , ut  tumultum  ac 
trepidationem  in  urbe  tollant,  matronas  publico  arceant,  con- 
tinerique  intra  suum  quamque  limen  cogant ; comploratus  fa- 
miliarum coBrceanl ; silentium  per  urbem  faciant ; nuntios  re- 
rum omnium  ad  praetores  deducendos  curent ; suae  quisque 
fortunae  domi  auctorem  exspectent,  custodesque  praeterea  ad 
portas  ponant,  qui  prohibeant  quemquam  egredi  urbem;  co- 
ganlque  homines  nullam,  nisi  urbe  ac  moenibus  salvis , salutem 
sperare.  F6i  conticuerit  tumultus,  recte  tum  in  curiam  Patres 
revocandos , consuledumque  de  urbis  custodia  esse. 

LVI.  Qunm  in  hanc  sententiam  pedibus  omnes  issent,  submo- 
taque  foro  per  magistratus  turba,  patres  diversi  ad  sedandos 
tumultus  discessissent;  tum  demum  literac  a Terentio  consule  al- 
late sunt:  L.  Aemilium  consulem  exercitumque  caesum;  ses» 
Canusii  esse,  reliquias  tantae  cladis  velut  ex  naufragio  colli- 
gentem : ad  decem  millia  militum  ferme  esse  incompositorum 
inordinatorumque : Poenum  sedere  ad  Cannas  in  captivorum 
pretiis  praedaque  alia;  nec  victoris  animo,  nec  magni  ducis 
more,  nundinantem.  Tum  privatae  quoque  per  domos  clades  vul- 
gatae sunt ; adeoque  totam  urbem  opplevit  lucius , ut  sacrum  an- 
niversarium Cereris  intermissum  sit;  quia  nec  lugentibus  id  facere 
est  fas,  nec  ulla  in  illa  tempestate  matrona  expers  luctus  fuerat. 
Itaque , ne  ob  eandem  causam  alia  quoque  sacra  publica  aut  pri- 
vata desererentur,  senatusconsulto  diebus  triginta  luctus  est  finitus. 
Ceterum  quum,  sedato  urbis  tumultu,  revocati  in  curiam  Patres 
essent,  aliae  insuper  ex  Sicilia  literae  allatae  sunt  ab  T.  Octacilio 
propraetore,  Regnum  Hieronis  classe  punica  vastari : cui  quum 
opem  imploranti  ferre  vellet,  nuntiatum  sibi  esse,  aliam  classem 
ad  Aegptes  insulas  stare , paratam  inslructamque ; ut,  ubi  se 
versum  ad  luendam  syracusanam  oram  Poeni  sensissent,  Lily- 
baeum extemplo  provinciamque  aliam  romanam  aggrederentur. 
Itaque  classe  opus  esse,  si  regem  socium  Siciliamque  tueri  vellent. 

TITI  UVII  BIST.  7 

LVII. Literis  consulis  propraetorisqac  lectis, censueruntM. Clau- 
dium, qui  classi  ad  Ostiam  stanti  praeesset,  Canusium  ad  exerci- 
tum mittendum , scribendumque  consuli,  ut,  quum  praetori  exer- 
citum tradidisset,  primoquoque  tempore,  quantum  per  commodum 
reipublicae  fieri  posset,  Romam  veniret.  Territi  etiam  super  lanias 
clades,  quum  ceteris  prodigiis,  tum  quod  duae  Vestales  eo  anno, 
Opimia  atque  Floronia , stupri  compertae,  et  altera  sub  terra,  ut 
mos  est , ad  portam  Collinam  necata  fuerat , altera  sibimet  ipsa 
mortem  consciverat.  L.  Cantibus,  scriba  pontificis,  quos  nunc 
minores  pontifices  appellant,  qui  cum  Floronia  stuprum  fecerat, 
a pontifice  maximo  eo  usque  virgis  in  comitio  caesus  erat,  ut  inter 
verbera  expiraret.  Hoc  nefas  quum  inter  tot  , ut  fit,  clades  in  pro- 
digium versum  esset,  decemviri  libros  adire  iussi  sunt.  EtQ.  Fa- 
bius Pictor  Delphos  ad  oraculum  missus  est  sciscitatum , quibus 
precibus  suppliciisque  deos  possent  placare,  et  quaenam  futura  finis 
tantis  cladibus  foret.  Interjm  ex  fatalibus  libris  sacrificia  aliquot 
extraordinaria  facta  ; inter  quae  Gallus  et  Galla  , Graecus  et  Grae- 
ca , in  foro  boario  sub  terra  vivi  demissi  suut  in  locum  saxo  con- 
septum,  iam  ante  hostiis  humanis,  minime  romano  sacro,  imbutum. 
Placatis  satis,  ut  rcbantur,  deis,  M.  Claudius  Marcellus  ab  Ostia 
mille  et  quingentos  milites,  quos  in  classem  scriptos  habebat, 
Romam  , ut  urbi  praesidio  essent , mittit ; ipse , legione  classis  (ea 
tertia  legio  erat ) cum  tribunis  militum  Teanum  Sidicinum  prae- 
missa, classe  tradita  P.  Furio  Philo  collegae  , paucos  postdies  Ca- 
nusium magnis  itineribus  contendit.  Dictator  ex  auctoritate  Patrum 
dictus  M.  Iunius,  et  Ti.  Sempronius  magister  cqnitum , delectu 
edicto , iuniores  ab  annis  septemdecim  et  quosdam  praetextatos 
scribunt : qualuor  ex  his  legiones,  et  mille  equites  effecti.  Item  ad 
socios  latiuumquc  nomen , ad  milites  ex  formula  accipiendos,  mit- 
tunt. Arma  , tela,  alia  parari  iubent:  et  vetera  hostium  spolia  de- 
trahunt templis  porticibusque.  Et  aliam  formam  novi  delectus  ino- 
pia liberorum  capitum  ac  necessitas  dedit:  octo  millia  iuvenum 
validorum  ex  servitiis,  prius  seiscitantes  singulos,  vellentne  mili- 
tare, empta  publice  armaverunt.  Hic  miles  magis  placuR,  quum 
pretio  minore  redimendi  captivos  copia  fieret. 

LVIII.  Namque  Hannibal,  secundum  tam  prosperam  ad  Cannas 
pugnam,  victoris  magis,  quam  bellum  gerentis , intentus  curis. 

quum,  captivis  productis  segregatisquc , socios,  sicut  ante  ad  Tre- 
biam Trasymennmque  lacum,  benigne  alloquutus,  sine  pretio  di- 
misisset: Romanos  quoque  voeatos,  quod  uumquam  alias  antea, 
satis  miti  sermones  alloquitur:  Aon  intemecinum  sibi  esse  cum 
Romanis  bellum:  de  dignitate  atque  imperio  certare.  Et  patres 
virtuti  romanae  cessisse:  et  se  id  adniti , ut  suae  in  vicem  simul 
felicitati  et  virtuti  cedatur;  itaque  redimendi  se  captivis  copiam 
facere.  Pretium  fore  in  capita,  equili  quingenos  quadrigatos 
nummos,  trecenos  pediti , servo  centenos.  Quamquam  aliquantum 
adiicebatur  eqflitibus  ad  id  pretium , quod  pepigerant  dedentes  se; 
laeti  tamen  quamcumque  conditionem  paciscendi  acceperunt.  Pla- 
cuit suffragio  ipsorum  decem  diligi,  qui  Romam  ad  senatum  irent: 
nec  pignus  aliud  fidei , quam  ut  iurarent  se  redituros,  acceptum. 
Missus  cum  bis  Carthalo,  nobilis  Carthaginiensis,  qui  si  forte  ad 
pacem  inclinarent  animos,  conditiones  ferret.  Quum  egressi  castris 
esseut,  unus  ex  iis  , minime  romani  ingenii  homo,  vel  ut  aliquid 
oblitus,  iurisiurandi  solvendi  causa  quum  in  castra  rediisset , ante 
noctem  comites  assequitur.  Vbi  eos  Romam  venire  nuntiatum  est , 
Carthaloni  obviam  lictor  missus , qui  dictatoris  verbis  nuntiaret, 
ut  ante  noctem  excederet  finibus  romanis. 

LIX.  Legatis  captivorum  senatus  ab  dictatore  datus  est.  Quo- 
rum princeps  M.  limius,  « Patres  conscripti,  inquit,  nemo  nostrum 
» ignorat,  nulli  unquam  civitati  viliores  fuisse  captivos,  quam 
» nostrae.  Ceterum,  nisi  nobis  plus  iusto  nostra  placet  causa,  non 
» alii  unquam  minus  negligendi  vobis,  quam  nos,  in  hostium 
» potestatem  venerunt.  Non  enim  in  acie  per  timorem  arma  tradi- 
» dimus;  sed,  quum  prope  ad  noctem  superstantes  cumulis  cncso- 
» rum  corporum  proelium  extraxissemus,  in  castra  recepimus  nos. 
» Diei  reliquum  ac  uoctem  insequentem,  fessi  labore  ac  vulneri- 
» bus,  vallum  sumus  tutati.  Postero  die,  qnum  circumsessi  ab 
» exercitu  victore  aqua  arceremur,  nec  ulla  iam  per  confertos 
» hostes  erumpendi  spes  esset,  nec  esse  nefas  duceremus  , quinqua- 
» ginta  millibus  hominum  ex  acie  nostra  trucidatis,  aliquem  ex 
» cannensi  pugna  romanum  militem  restare:  tum  demum  pacti 
» sumus  pretium,  quo  redempti  dimitteremur:  arma,  in  quibus 
« nihil  iam  auxilii  erat,  hosti  tradidimus.  Maiores  quoque  accc- 

» peramus  sc  a Gallis  attro  redemisse : et  patres  vestros , asperrimos 

» illos  ad  conditionem  pacis , legatos  tamen  captivorum  redimen- 
» dorum  gratia  Tarentum  misisse.  Atqui  et  ad  Alliam  cum  Gallis, 
» et  ad  Heracleam  cum  Pyrrho,  utraque  non  tam  clade  infamis, 
» quam  pavore  ac  fuga,  pugna  fuit.  Cannenses  campos  acervi 
» ronianorum  corporum  tegunt:  nec  supersumus  pagnae,  nisi  in 
» quibus  trucidandis  et  ferrum  et  vires  hostem  defecerunt.  Sunt 
» etiam  de  nostris  quidam,  qui  ne  in  acie  quidem  refugerunt, 
» sed  presidio  castris  relicti , quum  castra  traderentur  in  potesta- 
» tem  hostium  venerunt.  Haud  equidem  ullius  civis  et  commilito- 
» nis  fortunae  aut  conditioni  invideo , nec  premtndo  alium  me 
» extulisse  velim:  ne  illi  quidem  (nisi  pernicitatis  pedum  ct  cur- 
» sus  aliquod  praemium  est),  qui  pleriquc  inermes  ex  acie  fu- 
» gientes  non  prius , quam  Venusiae  aut  Canusii,  constiterunt, 
» se  nobis  merito  praetulerint,  gloriatique  siut,  in  se  plus,  quam 
» in  nobis , praesidii  reipublicae  esse.  Sed  illis  et  bonis  ac  fortibus 
» militibus  utemini ; et  nobis  etiam  promptioribus  pro  patria , 
» quod  beneficio  vestro  redempti,  atque  in  patriam  restituti  fue- 
» rimus.  Delectum  ex  omni  aetate  et  fortuna  habetis : octo  millia 
» servorum  audio  armari.  Non  minor  numerus  noster  est , nec 
» maiore  pretio  redimi  possumus,  quam  hi  emuntur.  Nam  si  con- 
» feram  nos  cum  illis , iniuriam  nomini  romano  faciam.  Illud 
» etiam  in  tali  consilio  animadvertendum  vobis  censeam,  Patres 
» conscripti  (si  tamen  duriores  esse  velitis,  quod  nullo  nostro 
» merito  faciatis) , cui  nos  hosti  relicturi  sitis;  Pyrrho  videlicet, 
» qui  nos  hospitum  numero  habuit  captivos,  an  barbaro  ac  Poe- 
» no , qui  utrum  avarior , an  crudelior  sit , vix  existimari  potest. 
» Si  videatis  catenas,  squalorem,  deformitatem  civium  vestrorum , 
» non  minus  profecto  vos  ea  species  moveat,  quam  si  ex  altera 
» parte  cernatis  stratas  Cannensibus  campis  legiones  vestras.  Intueri 
» potestis  sollicitudinem  ct  lacrymas  in  vestibulo  curiae  stantium 
» cognatorum  nostrorum,  exspectantiumque  responsum  vestrum. 
» Quum  ii  pro  nobis,  proque  iis,  qui,  absunt,  ita  suspensi  ac 
» solliciti  sint;  quem  censetis  animum  ipsorum  esse,  quorum  in 
» discrimine  vita  libertasque  est?  Si  me  dius  fidius,  ipse  io  nos 
» mitis  Hannibal  contra  naturam  suam  esse  velit,  nihil  tamen 
» nobis  vita  opus  esse  censeamus,  quum  indigni,  ut  a vobis  rc- 
» dimeremur,  visi  sumus.  Rediere  Romam  quondam  remissi  a 


Digitized  by  Google 


101 


))  Pyrrho  sine  pretio  capti:  sed  rediere  cum  legatis,  primoribus 
))  civitatis , ad  redimendos  sese  missis.  Redeam  ego  in  patriam , 
» trecentis  nummis  non  aestimatus  civis?  Suum  quisque  habet 
» animum , Patres  conscripti.  Scio  in  discrimine  esse  vitam  cor- 
ti pusque  meum:  magis  me  famae  periculum  movet,  ne  a vobis 
» damnati  ac  repulsi  abeamus;  neque  enim  vos  pretio  pepercisse 
» homines  credent.  » 

LX.  Vbi  is  finem  fecit,  extemplo  ab  ea  turba,  quae  in  comitio 
erat,  clamor  flebilis  est  sublatus,  manusque  ad  curiam  tendebant 
orantes,  ut  sibi  liberos,  fratres,  cognatos  redderent.  Feminas 
quoque  metus  ac  necessitas  in  foro  turbae  huic  virorum  immiscue- 
rat. Senatus,  submotis  arbitris,  consuli  coeptus.  Ibi  qnum  senten- 
tiis variaretur,  et  alii  redimendos  de  publico,  alii  nuliaro  publice 
impensam  faciendam , nec  prohibendos  ex  privato  redimi ; si  qui- 
bus argentum  in  praesentia  deesset,  dandam  ex  aerario  pecuniam 
mutuam,  praedibusque  ac  praediis  cavendum  populo,  censerent; 
tum  T.  Manlius  Torquatus,  priscae  ac  nimis  durae,  ut  plerisque 
videbatur,  severitatis,  interrogatus  sententiam,  ita,  loquutus 
fertur : « Si  tantummodo  postulassent  legati  pro  iis , qui  io  ho- 
» stiuin  potestate  sunt,  ut  redimerentur,  sine  ullius  insectatione 
» eorum , brevi  sententiam  peregissem.  Quid  enim  aliud  quam  ad- 
it monendi  essetis,  ut  morem  traditum  a patribus,  necessario  ad 
» rem  militarem  exemplo,  servaretis?  Nunc  autem  quum  prope 
» gloriati  sint,  quod  se  hostibus  dediderint,  praeferrique  non  captis 
» modo  in  acie  ab  hostibus,  sed  etiam  iis,  qui  Venusiam  Caou- 
» siumque  pervenerunt,  atque  ipsi  C.  Terentio  consuli,  aequum 
» censuerint,  nihil  vos  eorum , Patres  conscripti , quae  illic  acta 
» sunt,  ignorare  patiar.  Atque  utinam  haec,  quae  apud  vos  actu- 
» rus  sum,  Canusii  apud  ipsum  exercitum  agerem , optimum  testem 
» ignaviae  cuiusque  et  virtutis;  aut  unus  hic  saltem  adesset 
» P.  Sempronius,  quem  si  isti  ducem  sequuti  essent,  milites  ho- 
» die  in  castris  romanis,  non  captivi  in  hostium  potestate  essent! 
» Sed  quum,  fessis  pugnando  hostibus,  tum  victoria  laetis,  et  ipsis 
» plerisque  regressis  in  castra  sua , noctem  ad  erumpendum  libe- 
» ram  babuissent,  et  septem  armatorum  hominum  millia  perrum- 
» pere  etiam  confertos  hostes  potuissent;  neque  per  se  ipsi  id 
» facere  conati  sunt,  neque  alium  sequi  voluerunt.  Nocte  prope 

» tota  P.  Sempronius  Tuditanus  non  destitit  monere,  adhortari 
» cos,  dum  paucitas  hostium  circa  castra,  dum  quies  ac  silentium 
» esset,  dum  nox  inceptum  tegeret,  se  ducem  sequerentur:  ante 
» lucem  pervenire  in  tuta  loca,  in  sociorum  urbes  posse.  Sicut, 
» avorum  memoria , P.  Decius,  tribunus  militum,  in  Samnio; 
j>  sicut,  nobis  adolescentibus,  priore  punico  bello,  Calpurnius 
i>  Flamma  trecentis  voluntariis , quum  ad  tumulum  eos  capien- 
jj  dum,  situm  inter  medios  hostes,  duceret,  dixit:  « Moriamur, 
» milites , et  morte  nostra  eripiamus  ex  obsidione  circumventas 
» legiones.  » Si  hoc  P.  Sempronius  diceret;  nec  viros  quidem, 
» nec  Romanos  vos  duceret,  si  nemo  tantae  virtutis  exstitisset 
» comes.  Viam  non  ad  gloriam  magis,  quam  ad  salutem  , ferentem 
» demonstrat ; reduces  in  patriam , ad  parentes , ad  coniuges  ac 
)>  liberos  facit.  Yt  servemini,  deest  vobis  animus?  quid,  si  mo- 
» riendum  pro  patria  esset,  faceretis?  Quinquaginta  millia  civium 

* sociorumque  circa  vos  eo  ipso  die  caesa  iacent.  Si  tot  exempla 

* virtutis  non  movent , nihil  unquam  movebit : si  tanta  clades 
» vilem  vitam  non  fecit , nulla  faciet.  Liberi  atque  incolumes  de- 
» siderate  patriam ; imino  desiderate , dum  patria  est , dum  cives 
» cius  estis.  Sero  nunc  desideratis,  deminuti  capite,  abalienati 
» iure  civium,  servi  Carthaginiensium  facti.  Pretio  redituri  estis 
» eo,  unde  ignavia  ac  nequitia  abistis?  P.  Sempronium,  civem 
» vestrum , non  audistis , arma  capere  ac  sequi  se  iubentem  : 
» Hannibalem  post  paulo  audistis , castra  prodi , et  arma  tradi 
» iubentem.  Quam  ego  ignaviam  istorum  accuso,  quum  scelus 
» possim  accusare?  Non  enim  modo  sequi  recusarunt  bene  mo- 
» nentem , sed  obsistere  ac  retinere  conati  sunt,  ni  strictis  gladiis 
» viri  fortissimi  inertes  submovissent.  Prius,  inquam,  P.  Sem- 
» pronio  per  civium  agmen,  qoam  per  hostium,  fuit  erumpendum. 
» Hos  cives  patria  desideret?  Quorum  si  ceteri  similes  fuissent , 
» nemirtem  hodie  ex  iis,  qui  ad  Cauuas  pugnaverunt,  civem  ba- 
» beret.  Ex  millibus  septem  armatorum  sexcenti  exstiterunt , qui 
» erumpere  auderent,  qui  in  patriam  liberi  atque  armati  redirent: 
» ueque  iis  quadraginta  millia  hostium  obstitere.  Quam  tutum 
» iter  duarum  prope  legionum  agmini  futurum  censetis  fuisse? 
» Haberetis  hodie  viginti  millia  armatorum  Canusii,  fortium t 
» fidelium,  Patres  conscripti.  Nunc  autem  quemadmodum  hi  boni 

» fidelcsquc  ( nam  fortes  ne  ipsi  quidem  dixerint)  cives  esse  pos- 
» sunt?  nisi  quis  credere  potest  fuisse,  ut  erumpentibus,  quin 
» erumperent,  obsistere  conati  sunt:  aut  non  invidere  eos,  quum 
» incolumitati , tum  gloriae  illorum  per  virtutem  partae , quum 
» sibi  timorem  ignaviamque  servitutis  ignominiosae  causam  esse 
» sciant.  Maluerunt  in  tentoriis  latentes  simul  lucem  atque  hostem 
» expectarc , quum  silentio  noctis  erumpendi  occasio  esset.  At 
» enim  ad  erumpendum  e castris  defuit  animus ; ad  tutanda  for- 
» liter  castra  animum  habuerunt.  Dies  noctesque  aliquot  obsessi , 
» vallum  armis  , se  ipsi  tutati  vallo  sunt:  tandem  ultima  ausi  pas- 
» sique,  quum  omnia  subsidia  vitae  abessent,  afiectisquc  fame 
» viribus,  arma  iam  sustinere  nequirent,  necessitatibus  magis  hu- 
» manis,  quam  armis , victi  sunt.  Orto  sole  hostis  ad  vallum  acces- 
» sit:  ante  secandam  horam,  nullam  fortunam  certaminis  experti* 
» tradiderunt  arma  ac  se  ipsos.  Haec  vobis  ipsorum  per  biduum 
» militia  fuit!  quum  in  acie  stare  ac  pugnare  decuerat,  tum  in 
» castra  refugerunt:  quum  pro  vallo  pugnandum  erat , castra  tra- 
» diderunt , neque  in  acie , neque  in  castris  .utiles.  Vos  redimam  ? 
» Quum  erumpere  castris  operiet , cunctamiui  ac  manetis:  quum 
» manere,  castra  tutari  armis  neccsse  est;  et  castra,  et  arma,  et 
« vos  ipsos  traditis  hosti.  Ego  non  magis  istos  redimendos,  Patres 
» conscripti , censeo , quam  illos  dedendos  Hannibali , qui  per 
» medios  hostes  c castris  eruperunt,  ac  per  summam  virtutem  sc 
» patriae  restituerunt.  » 

LXI.  Postquam  Manlius  dixit , quamquam  patrum  quoque  ple* 
rosqne  captivi  cognatione  attingebant,  praeter  exemplum  civitatis 
minime  in  captivos  iam  inde  antiquitus  iudulgcnlis,  pecuniae  quo- 
que summa  homines  movit;  quia  nec  aerarium  exhaurire,  magna 
iam  summa  erogata  in  servos  ad  militiam  emendos  armaudosque, 
nec  Hannibalem  maxime  huiusce  rei,  ut  fama  erat , egeutem  locu- 
pletari volebant.  Quum  triste  responsum,  non  redimi  captivos, 
redditum  esset , novusque  super  veterem  luctus  tot  iactura  civium 
adiectus  esset,  cum  magnis  fletibus  questibusque  legatos  ad  portam 
prosequuli  sunt.  Vnus  ex  iis  domum  abiit,  quod  fallaci  reditu  in 
castra  iure  iurando  sc  exsolvisset.  Quod  ubi  innotuit,  rclatumque 
ad  senatum  est,  omnes  censuerunt,  comprehendendum,  et  custo- 
dibus publice  datis  deducendum  ad  Hannibalem  esse.  Est  et  alia 

de  captivis  fama,  decem  primos  venisse:  de  eis  quum  dubitatam 
in  senatu  esset , admitterentur  in  urbem , nec  ue , ita  admissos 
esse,  ne  tamen  iis  senatus  daretur.  Morantibus  deinde  longius 
omnium  spe,  alios  tres  insuper  legatos  venisse,  L.  Scribonium, 
et  G.  Calpurnium  , et  L.  Manlium.  Tum  demum  ab  cognato  Scri- 
bonii tribuno  plebis  de  redimendis  captivis  relatum  esse , nec  con- 
suisse redimendos  senatum ; et  novos  legatos  tres  ad  Hannibalem 
revertisse , decem  veteres  remansisse;  quod  per  causam  recogno- 
scendi nomina  captivorum  ad  Hannibalem  ei  itinere  egressi , reli- 
gione sese  exsolvissent.  De  iis  dedendis  magna  contentione  actum 
in  senatu  esse;  victosque  paucis  sententiis,  qui  dedendos  ccnsuc- 
rint.  Ceterum  proximis  censoribus  adeo  omnibus  notis  ignominiis- 
que confectos  esse , ut  quidam  eorum  mortem  sibi  ipsi  extemplo 
consciverint:  ceteri  non  foro  solum  omni  deinde  vita,  sed  prope 
luce  ac  publico  caruerint.  Mirari  magis , adeo  discrepare  inter 
auctores,  quam,  quid  veri  sit,  discernere  queas.  Quanto  autem 
maior  ea  clades  superioribus  cladibus  fuerit,  vel  ea  res  indicio  est, 
quod,  qui  sociorum  ad  eam  diem  firmi  steterant , tum  labore  coe- 
perunt , nulla  profecto  alia  de  re , quam  quod  desperaverant  de 
imperio.  Defecero  autem  ad  Poenos  hi  populi : Atellani , Calatini, 
Hirpini,  Apulorum  pars,  Samnites  praeter  Pentros,  Bruttii  omnes, 
Lucani;  praeter  hos  Surrentini , et  Graecorum  omnis  ferine  ora  : 
Tarentini,  Metapontini,  Crotonienses,  Locrique,  et  Cisalpini 
omnes  Galli.  Nec  tamen  hae  clades  defectionesque  sociorum  move- 
runt , ut  pacis  unquam  mentio  apud  Romanos  fieret ; neque  ante 
consulis  Romam  adventum,  nec  postquam  is  rediit , renovavitque 
memoriam  acceptae  cladis.  Quo  in  tempore  ipso  adeo  magno  animo 
civitas  fuit,  ut  cousuli,  ex  tanta  clade,  cuius  ipse  causa  maxime 
fuisset,  redeuuti  et  obviam  itum  frequenter  ab  omnibus  ordini- 
bus sit , et  gratiae  actae , quod  de  re  publica  non  desperassct : 
cui , si  Carthaginiensium  ductor  fuisset , nihil  recusandum  sup- 
plicii foret. 

LIBER  III 


— ix* 


I.  Hannibal,  post  cannensem  pugnam,  castra  capta  ac  dire- 
pta, confestim  ex  Apulia  in  Samnium  moverat : accitus  in  Hirpinos 
a Statio,  pollicente,  se  Compsam  traditurum.  Compsanus  erat  Trc- 
bius  nobilis  inter  suos:  sed  premebat  eum  Mopsiorum  factio, 
familiae  per  gratiam  Romanorum  potentis.  Post  famam  cannensis 
pugnae,  vulgatumque  Trebii  sermonibus  adventum  Hannibalis, 
quum  Mopsiani  nrbe  excessissent ; sine  certamine  tradita  urbs 
Poeno,  praesidiumque  acceptum  est.  Ibi  praeda  omni  atque  impe- 
dimentis relictis,  exercitu  partito,  Magonem  regionis  eius  urbes, 
aut  deficientes  ab  Romanis  accipere,  aut  detrectantes  cogere  ad  de- 
fectionem iubet.  Ipse  per  agrum  campanum  mare  inferum  petit , 
oppugnaturus  Neapolim , ut  urbem  maritimam  haberet.  Vbi  fines 
Neapolitanorum  intravit , Numidas  partim  insidiis  ( et  pleraeque 
cavae  sunt  viae,  sinusque  occulti),  quacumque  apte  poterat,  di- 
sposuit: alios,  prae  se  actam  praedam  ex  agris  ostentantes,  obe- 
quitare portis  iussit.  In  quos,  quia  nec  multi  et  incompositi  vide- 
bantur , quum  turma  equitum  erupisset , ab  cedentibus  consulto 
tracta  in  insidias , circumventa  est : nec  evasisset  quisquam , ni 
mare  propinquum  , et  haud  procul  litore  naves , piscatoriae  plerae- 
que, conspectae  peritis  nandi  dedissent  effugium.  Aliquot  tamen  eo 
proelio  nobiles  iuvenes  capti  caesique  sunt : inter  quos  et  Hegeas, 
praefectus  equitum,  intemperantius  cedentes«sequutus,  cecidit : ab 
urbe  oppugnanda  Poenum  absterruere  conspecta  moenia,  haudqua- 
quam  prompta  oppugnanti. 

II.  Inde  Capuam  flectit  iter,  luxuriantem  longa  felicitate  atque 
indulgentia  fortunae,  maxime  tamen,  inter  corrupta  omnia,  licen- 
tia plebis  , sine  modo  libertatem  exercentis.  Senatum  et  sibi  et 
plebi  obnoxium  Pacuvius  Calavius  fecerat ; nobilis  idem  ac  popu- 

laris  homo , ceterum  malis  artibus  naclus  opes.  Is  quum  eo  forte 
anno,  quo  res  male  gesta  ad  Trasymenum  est,  in  summo  magi- 
stratu esset,  iam  diu  infestam  senatui  plebem  ratus,  per  occasionem 
novandi  res,  magnum  ausuram  facinus,  ut,  si  in  ea  loca  Hannibal 
cum  victore  exercitu  venisset,  trucidato  senatu  traderet  Capuam 
Poenis ; improbus  homo  , sed  non  ad  extremum  perditus  quum 
mallet  incolumi,  quam  eversa,  republica  dominari , nullam  autem 
incolumem  esse  orbatam  publico  consilio  crederet,  rationem  iniit, 
qua  et  senatum  servaret,  et  obnoxium  sibi  ac  plebi  faceret.  Vocato 
senatu  , quum  sibi  defectionis  ab  Romanis  consilium  placiturum 
nullo  modo,  nisi  necessarium  fuisset,  praefatus  esset;  quippe 
qui  liberos  ex  Ap.  Claudii  filia  haberet,  filiamque  Romam  nu- 
ptum Livio  dedisset ; ceterum  maiorem  multo  rem  magisque  ti- 
mendam instare.  Non  enim  per  defectionem  ad  tollehdum  ex  ci- 
vitate senatum  plebem  spectare,  sed  per  caedem  senatus  va- 
cuam rempublicam  tradere  Hannibali  ac  Poenis  velle.  Eo  se 
periculo  posse  liberare  eos,  si  se  permittant  sibi,  et,  certami- 
num in  republica  obliti , credant.  Quum  omnes  victi  metu  per- 
mitterent : « Claudam  in  curia  vos,  inquit,  et,  tanquam  ct  ipse 
» cogitati  facinoris  particeps,  approbando  consilia,  quibus  nc- 
» quidquam  adversarer,  viam  saluti  vestrae  inveniam.  In  hoc 
» fidem,  quam  vultis  ipsi,  accipite.  » Fide  data  egressus,  claudi 
curiam  iubet,  praesidiumque  in  vestibulo  reliquit ; ne  quis  adire 
curiam  iniussu  suo,  neve  inde  egredi  possit. 

III.  Tunc  vocato  ad  concionem  populo.  « Quod  saepe,  inquit, 
» optastis,  Campani  ut  supplicii  sumendi  vobis  ex  improbo  ac 
» detestabili  senatu  potestas  esset ; eam  uunc,  non  per  tumultum 
» expuguantes  domos  singulorum,  quas  praesidiis  clientium  ser- 
n vorumque  tnentur,  cum  summo  vestro  periculo,  sed  tutam  ha- 
» betis  ac  liberam.  Clausos  omnes  in  curiam  accipite,  solos,  iner- 
» mes:  nec  quidquaqi  raptim  , aut  forte  temere  egeritis.  De  sin- 
» gulorum  capite  vobis  ius  sententiae  dicendae  faciam,  ut , quas 
» quisque  meritus  est,  poenas  pendat.  Sed  ante  omnia  ita  vos  irae 
» indulgcre  oportet , ut  poliorem  ira  salutem  atque  utilitatem  vc- 
» stram  habeatis.  Etenim  hos  (ut  opinor)  odistis  senatores  ; non 
» senatum  omnino  habere  non  vultis.  Quippe  aut  rex  ( quod  abo- 
» minandum ) , aut,  quod  unum  liberae  civitatis  consilium  est , 

» senatus  habendus  est.  Itaque  duae  res  simul  agendae  sunt  vobis, 
» ut  ct  veterem  senatum  tollatis , et  novum  cooptetis.  Citari  sin- 
» gulos  senatores  iubebo,  de  quorum  capite  vos  consulam  : quod 
» de  quoque  censueritis,  fiet.  Sed  prius  in  eius  locum  virum  for- 
» tem  ac  strenuum  novum  senatorem  cooptabitis  , quam  de  noxio 
» supplicium  sumatur.  » Inde  consedit,  et,  nominibus  in  urnam 
coniectis,  citari , quod  primum  forte  nomen  excidit , ipsumque  e 
curia  produci  iussit.  Vbi  auditum  est  noinen,  malum  et  improbum 
pro  se  quisque  clamare,  et  supplicio  dignum.  Tum  Pacuvius.  « Vi- 
» deo,  quae  de  hoc  sententia  sil  data.  Eligite  pro  malo  atque 
» improbo  bonum  senatorem  et  iustum.  » Primo  silentium  erat 
inopia  potioris  subiiciundi ; deinde,  quum  aliquis,  omissa  vere- 
cundia, quempiam  nominasset , multo  maior  extemplo  clamor 
oriebatur,  quum  alii  negarent  nossc;  alii  nunc  probra  , nunc  humi- 
litatem, sordidamque  inopiam  , et  pudendae  artis  aut  quaestus  ge- 
nus obiicerent.  Hoc  multo  magis  in  secundo  ac  tertio  citato  senatore 
est  factum;  ut  ipsius  poenitere  homines  appareret,  quem  autem 
in  eius  substituerent  locum , deesse : quia  nec  eosdem  nominari  at- 
tinebat, nihil  aliud  quam  ad  andieoda  probra  nominatos,  et  multo 
humiliores  obscurioresque  ceteri  erant  eis , qui  primi  memoriae 
occurrebant.  Ita  dilabi  homines , notissimum  quodque  malum  ma- 
xime tolerabile  dieenteS  esse , iubentesque  senatum  ex  custodia 
dimitti. 

IV.  Hoc  modo  Pacuvius  quum  obnoxium  vitae  beneficio  sena- 
tum multo  sibi  magis,  quam  plebi,  fecisset,  sine  armis,  iam  omni- 
bus concedentibus,  dominabatur.  Hinc  senatores,  omissa  dignitatis 
libertatisque  memoria,  plebem  adulari,  salutare,  benigne  invitare, 
apparatis  accipere  epulis  , eas  causas  suscipere , ei  semper  parti 
adesse,  secundum  eam  litem  iudices  dare,  quae  magis  popularis, 
aptiorque  in  vulgus  favori  conciliando  esset.  Iam  vero  nihil  in  se- 
natu actum  aliter  , quam  si  plebis  ibi  esset  concilium.  Prona  sem- 
per civitas  in  luxuriam , non  ingeniorum  modo  vitio  , sed  affluenti 
copia  voluptatum,  et  illecebris  omnis  amoenitatis  maritimae  terre- 
strisque  ; tum  vero  ita  obsequio  principnm  et  licentia  plebei  lasci- 
vire, ut  nec  libidini,  nec  sumptibus  modus  esset.  Ad  contemptum 
legum,  magistratuum,  senatus,  accessit  tum,  post  cannensem  cla- 
dem, ut,  cuius  aliqua  erat  verecundia,  romanum  quoque  imperium 

spernerent.  Id  modo  erat  in  mora , ne  extemplo  deficerent,  quod 
connubium  vetustum  multas  familias  claras  ac  potentes  Romanis 
miscuerat ; et  quod  , quum  militarent  aliquot  apud  Romanos,  ma- 
ximum vinculum  erant  trecenti  equites , nobilissimus  quisque 
Campanorum,  in  praesidia  sicularum  urbium  delecti  ab  Romanis 
ac  missi. 

Y.  Horum  parentes  cognatiquc  aegre  pervicerunt,  ut  legati  ad 
consulem  romanum  mitterentur.  Ii,  nondum  Canusium  profectum, 
sed  Venusiae  cum  paucis  ac  semiermibus  consulem  invenerunt, 
quam  poterat  maxime  miserabilem  bonis  sociis;  superbis  atque 
infidelibus,  ut  erant  Campani,  spernendum.  Et  auxit  rerum  suarum 
suique  contemptum  consul  nimis  detegendo  cladem  nudandoque : 
nam  quum  legati,  aegre  ferre  senatum  populumque  campanum, 
adversi  quidquam  evenisse  Romanis,  nuntiassent,  pollicerenturque 
omnia,  quae  ad  bellum  opus  essent  ; « Morem  magis,  inquit , lo- 
» quendi  cura  sociis  servastis  , Campani  , iubentes , quae  opus 
» essent  ad  bellum,  imperare,  quam  convenienter  ad  praesentem 
» fortunae  nostrae  statum  loquuti  estis.  Quid  enim  nobis  ad  Can- 
» nas  relictum  est , ut , quasi  aliquid  habeamus  , id,  quod  deest , 
» expleri  ab  sociis  velimus  ? Pedites  vobis  imperemus , tanquam 
» equites  habeamus?  pecuniam  deesse  dicamus  , tanquam  ea  tan- 
» tum  desit?  Nihil,  ne  quod  suppleremus  quidem,  nobis  reliquit 
» fortuna.  Legiones,  equitatus,  arma,  signa,  equi  viriquc , pccu- 
» nia,  commeatus,  aut  in  acie,  aut  binis  postero  die  amissis  castris 
» perierunt.  Itaque  non  iuvetis  nos  in  bello  oportet , Campani , 
» sed  paene  bellum  pro  nobis  suscipiatis.  Veniat  in  mentem , ut 
» trepidos  quondam  maiores  vestros  intra  moenia  compulsos , nec 
» Samnitem  modo  hostem,  sed  etiam  Sidicinum  paventes,  receptos 
» in  fidem  apud  Saticulam  defenderimus  , cocptumque  propter  vos 
» cum  Samnitibus  bellum  per  centum  prope  annos,  variante  for- 
» tuna  eventum,  tulerimus.  Adiicitead  haec,  quod  foedus  aequum 
» deditis,  quod  leges  vestras  quod  ad  extremum  (id  quod  ante 
» cannenscm  certe  cladem  maximum  fuit ) civitatem  nostram  ma- 
ti gnac  parti  vestrum  dedimus,  communicavimusquc  vobiscum. 
» Itaque  communem  vos  hanc  cladem , quae  accepta  est,  credere, 
» Campani , oportet,  communem  patriam  tuendam  arbitrari  esse. 
» Non  cum  Samnite  aut  Etrusco  res  est,  ut  quod  a nobis  ablatum 

» sit,  in  Italia  tamen  imperium  maneat.  Poenus  hostis  , ne  Afri- 
» cae  quidem  indigenam , ab  ultimis  terrarum  oris , freto  Oceani 
» Herculisquc  columnis , expertem  omnis  iuris  et  conditionis  et 
» linguae  prope  humanae,  militem  trahit.  Hunc,  natura  et  mo- 
» ribus  immitem  ferumque,  insuper  dux  ipse  efferavit,  pontibus 
» ac  molibus  ex  humanorum  corporum  strue  faciendis  , et  (quod 
» proloqui  etiam  piget)  vesci  humanis  corporibus  docendo.  Hos 
» infandis  postos  epulis  , quos  contingere  etiam  nefas  sit , videre 
» atque  habere  dominos  , et  ex  Africa  et  a Carthagine  iura  pe- 
» tere,  et  Italiam  Numidarum  ac  Maurorum  pati  provinciam 
» esse,  cui  non,  genito  modo  in  Italia,  detestabile  sit?  Pulchrum 
» erit  , Campani , prolapsum  clade  romauum  imperium  , vestra 
» fide  , vestris  viribus  retentum  ac  recuperatum  esse.  Triginta 
» millia  peditum , quatunr  equitum  arbitror  ex  Campania  scribi 
n posse  : iam  pecuniae  affatim  est,  frumentique.  Si  parem  fortu- 
» nae  vestrae  fidem  habetis,  nec  Hannibal  se  vicisse  sentiet,  nec 
» Romani  victos  esse.  » 

VI.  Hac  oratione  consulis  dimissis  redeuntibusque  domum  le- 
gatis , unus  ex  iis  , Vibius  Virrius , Tempus  venisse,  ait,  quo 
Campani  non  agrum  solum,  ab  Romanis  quondam  per  iniuriam 
ademptum , recuperare , sed  imperio  etiam  Italiae  potiri  pos- 
sint. Foedus  enim  cum  Hannibale , quibus  velint  legibus  factu- 
ros : neque  controversiam  fore , quia,  quum  ipse  confecto  bello 
Hannibal  victor  in  Africam  decedat'  exercitumque  deportet, 
Italiae  imperium  Campanis  relinquatur.  Haec  Virrio  loquenti 
assensi  omnes,  ita  renuntiant  legionem  , uti  deletum  omnibus  vi- 
deretur nomen  romanum.  Extemplo  plebis  ad  defectionem  ac  pars 
maior  senatus  spectare:  extracta  tamen,  auctoritatibus  seniorum, 
per  paucos  dies  est  res ; postremo  vicit  sententia  plurium,  ut  iidem 
legati , qui  ad  consulem  romanum  ierant,  ad  Hannibalem  mitte- 
rentur. Quo  priusquam  iretur , certumque  defectionis  consilium 
esset,  Romam  legatos  missos  a Campanis,  in  quibusdam  annalibus 
invenio,  postulantes,  ut  alter  consul  Campanus  fieret , si  rem  ro- 
manarn  adiuvari  vellent.  Indignatione  orta,  sobmoveri  a curia  ius- 
sos  esse;  missumque  lictorem,  qui  ex  urbe  educeret  cos,  atque  co 
die  mauere  extra  fines  romanos  iuberet.  Quia  nimis  compar  La- 
tinorum quondam  postulatio  erar,  Coeli  usque  et  alii  id , haud 

sine  causa,  praetermiserant  scriptores,  ponere  pro  certo  sum 
veritus. 

VII.  Legati  ad  Hannibalem  venerunt , pacemque  cum  eo  con- 
ditionibus fecerunt : Ne  quis  imperator  magistratusve  Poenorum 
ius  ullum  in  civem  campanum  haberet,  neve  civis  campanus 
invitus  militaret , munusve  faceret:  ut  suae  leges,  sui  magistra- 
tus Capuae  essent:  ut  trecentos  ex  romanis  captivis  Poenus 
daret  Campanis,  quos  ipsi  elegissent;  cum  quibus  equitum  Cam- 
panorum, qui  in  Sicilia  stipendia  facerent,  permutatio  fieret. 
Haec  pacta  : alia  insuper,  quam  quae  pacta  erant,  facinora  Cam- 
pani ediderunt ; nam  praefectos  socium  civesque  romanos  alios , 
partim  aliquo  militiae  munere  occupatos,  partim  privatis  negotiis 
implicitos  , plebs  repente  omnes  comprehensos  , vclut  custodiae 
causa , balneis  includi  iussit : ubi,  fervore  atque  aestu  anima  in- 
terclusa, foedum  in  modum  exspirarent.  Ea  nc  fierent,  neu  legatio 
mitteretur  ad  Poenum  , summa  ope  Decius  Magius  , vir  cui  ad 
summatn  auctoritatem  nihil,  praeter  sanam  civium  mentem,  defuit, 
restiterat.  Vt  vero  praesidium  mitti  ab  Hannibale  audivit,  Pyrrhi 
superbam  dominationem , miscrabilcmque  Tarentinorum  servitu- 
tem, exempla  referens,  primo  nc  reciperetur  praesidium,  palam 
vociferatus  est:  deinde,  ut  receptum  aut  eiicerelur,  aut  malum 
facinus,  quod  a vetustissimis  sociis  consanguineisque  defecissent, 
forti  ac  memorabili  facinore  purgare  vellent,  ut,  interfecto  punico 
praesidio,  restituerent scflomanis.  Haec  (neque  enim  occulte  age- 
bantur ) quum  relata  Hannibali  essent,  primo  misit,  qui  vocarent 
Magium  ad  sese  in  castra  : deinde,  quum  is  ferociter  negasset  se 
iturum  (nec  enim  Hannibali  ius  esse  in  civem  campanum),  con- 
citatus ira  Poenus,  comprehendi  hominem,  vinctumquc  attrahi  ad 
se  iussit.  Veritus  deinde,  nc  quid  inter  vim  tumultus,  atque  ex 
concitatione  animorum  inconsulti  certaminis  oriretur,  ipse,  prae- 
misso nuntio  ad  Marium  Blosium,  praetorem  campanum,  postero 
die  se  Capuae  futurum,  proficiscitur  e castris  cum  modico  prae- 
sidio. Marius  concione  advocata  edicit , ut  frequentes  cum  coniu- 
gibus  ac  liberis  obviam  irent  Hannibali.  Ab  universis  id  non  obe- 
dienter  modo,  sed  enise,  favore  etiam  vulgi , et  studio  visendi  tot 
iam  victoriis  clarum  imperatorem,  factum  est.  Decius  Magius  nec 
obviam  egressus  est , nec,  quo  timorem  aliquem  ex  conscientia  si- 

pni  fi  caro  posset,  privalitn  se  tenuit : in  foro  cum  filio  clientibusque 
paucis  otiose  inambulavit,  trepidante  tota  civitate  ad  excipiendum 
Pocnuni  viseudumque.  Hannibal,  ingressus  urbem,  senatum  extem- 
plo postulat , prccantibusque  inde  primoribus  Campanorum , ne 
quid  eo  die  seriae  rei  gereret,  diemque  ut  ipse  adventu  suo  festum 
laetus  ac  libeus  celebraret ; quamquam  praeceps  ingenio  in  iram 
erat , tamen  , ne  quid  in  principio  negaret,  visenda  urbe  magnam 
diei  partem  consumpsit. 

VIII.  Deversatus  est  apud  Ninnios  Celeres,  Stenium  Paenvium- 
que  , inclytos  nobilitate  ac  divitiis.  Eo  Pacuvius  Calavius , de  quo 
ante  dictum  est,  princeps  factionis  eius,  quae  traxerat  rem  ad 
Poenos,  filium  iuvonem  adduxit,  abstractum  a sinu  Decii  Magii 
ac  latere,  cum  quo  ferocissime  pro  romana  societate  adversus  pu- 
nicum  foedus  steterat ; nec  eum  aut  inclinata  in  partem  alteram 
civitas,  aut  patria  maiestas  sententia  depulerat.  Huic  tum  pater 
iuveni  Hannibalem  deprecando  magis,  quam  purgando,  placavit  ; 
victusque  patris  precibus  lacrymisque,  etiam  ad  coenam  cum  cum 
patre  vocari  iussit : cui  convivio  neminem  Campanum  , praeter- 
quam hospites  Iubelliumque  Tauream  , insignem  bello  virum  , 
adhibiturus  erat.  Coeperunt  epulari  de  die,  et  convivium  non  ex 
more  punico,  aut  militari  disciplina  esse,  sed,  ut  in  civitate  atque 
etiam  domo,  diu  ad  varias  omnium  voluptatum  illecebras  instructa. 
Ynus  nec  dominorum  invitatione,  nec  ipsius  interdum  Hannibalis, 
Calavii  filius  Perolla  vinci  potuit ; ipse  valetudinem  excusans  , 
patre  animi  quoque  eius  haud  mirabilem  interturbationem  cau- 
sante.  Solis  ferine  occasu  patrem  Calavium , ex  convivio  egressum, 
sequutus  filius,  ubi  in  secretum  (hortus  erat  posticis  aedium  par- 
tibus) pervenerunt,  « Consilium,  inquit,  affero , pater , quo  uon 
» veniam  solum  peccati , quod  defecimus  ad  Hannibalem,  impe- 
» traturi  ab  Romanis,  sed  iu  mullo  maioro  dignitate  et  gratia 
» simus  Campani , quam  unquam  fuimus.  » Quum  mirabundus 
pater,  quidnam  id  esset  consilii,  quaereret;  toga  reiccta  ab  hu- 
mero, latus  succinctum  gladio  nudat:  a lam  ego,  inquit,  san- 
» guinc  Hannibalis  sanciam  romanum  foedus.  Te  id  prius  scire 
» volui , si  forte  abesse,  dum  facinus  patratur , malles.  » 

IX.  Quae  ubi  vidit  audivitque  senex,  velut  si  iam  agendis,  quae 
audiebat,  iuteresset,  amens  metu  , « Per  ego  te,  inquit,  fili,  quae- 

» cumque  iura  liberos  iuugunt  parentibus,  precor  quaesoque , ne 
» ante  oculos  patris  facere  ct  pati  omnia  infanda  velis.  Paucae 
» horae  sunt , intra  quas  iurantes  per  quidquid  deorum  est , 
» dextrae  dextras  iungentes,  fidem  obstrinximus,  ut  sacratas  fide 
» manus,  digressi  ab  colloquio,  extemplo  in  eum  armaremus? 
» Ab  hospitali  mensa  surgis,  ad*quam  tertius  Campanorum  adhi- 
» bitus  es  ab  Hannibale,  ut  eam  ipsam  mensam  cruentares  hospi- 
» tis  sanguine?  Hannibalem  pater  filio  meo  potui  placare,  filium 
» Hannibali  non  possum?  Sed  sit  nihil  sancti,  non  fides,  non  re- 
» ligio,  non  pietas:  audenlur  infanda,  si  non  perniciem  nobis 
» cum  scelere  efferunt.  Vnus  aggressurus  es  Hannibalem?  Quid 
» illa  turba  tot  liberorum  servorumque?  quid  in  unum  intenti 
» omnium  oculi?  quid  tot  dextrae ? torpescentne  in  amentia  illa? 
» Vultum  ipsius  Hannibalis,  quem  armati  exercitus  sustinere  ne- 
» queunt,  quem  horret  populus  romanus,  tu  sustinebis?  et,  alia 
» auxilia  desint , me  ipsum  ferire , corpus  meum  opponentem  pro 
» corpore  Hannibalis , sustinebis?  Atqui  per  meum  pectus  peten- 
» dus  ille  tibi , transfigend usque  est.  Deterreri  hic  sine  te  potius, 
» quam  illic'  vinci:  valeant  preces  apud  te  meae,  sicut  pro  te  ho- 
» die  valuerunt.  » Lacrymantcm  inde  iuvenem  cernens , medium 
complectitur,  atque,  osculo  haerens,  non  ante  precibus  abstitit, 
quam  pervicit,  ut  gladium  poneret,  fidemque  daret,  nihil  factu- 
rum tale.  Tum  invenis,  « Ego  quidem,  inquit,  quam  patriae  de- 
» beo,  pietatem  exsolvam  patri.  Tuam  doleo  vicem,  cui  ter  pro- 
» ditae  patriae  sustinendum  est  crimen ; semel,  quum  defectionis 
» ab  Romanis , iterum , quum  pacis  cum  Hanuibale  fuisti  auctor ; 
» tertio  hodie,  quum  restituendae  Romanis  Capuae  mora  atque 
)>  impedimentum  es.  Tu,  patria,  ferrum,  quo  pro  te  armatus  hanc 
» arcem  hostium  inii,  quando  parens  extorquet,  recipe.  » Haec 
quum  dixisset,  gladium  in  publicum  trans  maceriam  horti  abiecit: 
et,  quo  minus  res  suspecta  esset,  se  ipse  convivio  reddidit. 

X.  Postero  die  senatus  frequens  datus  Hannibali ; ubi  prima  eius 
oratio  perblanda  ac  benigna  fuit,  qua  gratias  egit  Campanis,  quod 
amicitiam  suam  Romae  societati  praeposuissent:  et  inter  cetera 
magnifica  promissa  pollicitus : brevi  caput  Italiae  omni  Capuam 
fore,  iuraque  inde  cum  ceteris  populis  Romanum  etiam  petiturum. 
Ynum  esse  exsortem  punieae  amicitiae  foederisque  secum  facti , 

quem  neque  esse  Campanum,  neque  dici  debere,  Magium  De- 
cium. Eum  postulare,  ut  sibi  dedatur,  ac  se  praesente  de  eo  refe- 
ratur, senatusque  consultum  fiat.  Omnes  in  eam  sententiam  ierunt: 
quamquam  magnae  parti  et  vir  indignus  ea  calamitate,  et  haud 
parvo  initio  minui  videbatur  ius  libertatis.  Egressus  curia,  in  tem- 
plo magistratus  consedit;  comprebendique  Decium  Magium,  atque 
ante  pedes  destitutum  causam  dicere  iussit.  Qui,  quum,  manente 
ferocia  animi,  negaret  lege  foederis  id  cogi  posse,  tum  iniectae 
catenae,  ducique  ante  lictorem  in  castra  est  iussus.  Quoad  capite 
aperto  est  ductus,  concionabundus  incessit,  ad  circumfusam  undi- 
que multitudinem  vociferans:  « Habetis  libertatem,  Campani, 
» quam  petistis.  Foro  medio,  luce  clara,  videntibus  vobis  nulli 
» Campanorum  secundus,  vinctus  ad  mortem  rapior.  Quid  violen- 
» tius  Capua  capta  fieret?  Ite  obviam  Hannibali,  exornate  urbem, 
» diemque  adventus  eius  consecrate,  ut  hunc  triumphum  de  cive 
» vestro  spectetis.  » Haec  vociferanti,  quum  moveri  vulgus  vide- 
retur, obvolutum  caput  est,  ociusque  rapi  extra  portam  iussus. 
Ita  in  castra  perducitur ; extemploque  impositus  in  navim,  et  Car- 
thaginem missus ; ne,  motu  aliquo  Capuae  ex  indignitate  rei  orto, 
senatum  quoque  poeniteret  dediti  principis,  et,  legatione  missa 
ad  repetendum  eum,  ne  aut  negando  rem  quam  primum  peterent, 
offendendi  sibi  novi  socii,  aut  tribuendo,  habendus  Capuae  esset, 
seditionis  ac  turbarum  auctor.  Navem  Cyrenas  detulit  tempestas 
quae  tum  in  ditione  regum  erant.  Ibi  quum  Magius  ad  statuam 
Ptolemaei  regis  confugisset,  deportatus  a custodibus  Aicxandriam 
ad  Ptolemaeum,  quum  enm  decuisset,  contra  ius  foederis  vinctum 
se  ab  Hannibale  esse,  vinculis  liberatur:  permissumque,  ut  redi- 
ret, seu  Romam,  seu  Capuam  mallet.  Nec  Magius  Capuam  sibi 
tulam  dicere;  et  Romam  eo  tempore,  quo  inter  Romanos  Cam- 
panosque  bellum  sit,  transfugae  magis,  quam  hospitis,  fore  do- 
micilium. Nusquam  malle,  quam  in  regno  eius,  vivere,  quem 
vindicem  atque  auctorem  habeat  libertatis. 

XI.  Dum  haec  geruutur,  Q.  Fabius  Pictor  legatus  a Delphis 
Romam  rediit,  responsumque  ex  scripto  recitavit:  divi  quoque 
in  eo  erant,  quibus,  quoque  modo  supplicaretur.  Tum,  « Si  ita 
o faxitis,  Romani,  vestrae  res  meliores,  faciliorcsque  eruut : ma- 
k gisque  ex  sententia  respublica  vestra  vobis  procedet,  victoriaque 

» duelli  populi  romani  erit.  Pythio  Appollini,  repuhlica  Testra 
* bene  gesta  servataqne , lucris  meritis  donum  mittitote,  deqne 
» praeda,  manubiis:  spoliisque  honorem  habetote,  lasciviam  a 
» vobis  prohibetote.  » Haec  ubi  ex  graeco  carmine  interpretata 
recitavit,  tum  dixit,  se  oraculo  egressum  ertemplo  his  omnibus 
divis  rem  divinam  thure  nr,  vino  fecisse;  iusiumqtie  ab  templi 
antistite,  sicut  coronatus  laurea  corona  et  oraculum  adisset,  et 
rem  divinam  fecisset , ita  coronatum  navim  adseendere , nec 
ante  deponere  eam,  quam  Romam  pervenisset.  Se,  quaecumque 
imperata  sint,  cum  summa  religione  ac  diligentia  exsequutum; 
coronam  Romae  in  aram  Appollinis  deposuisse.  Senatus  decrevit, 
ut  cae  res  divinae  snpplicationesqae  primo  quoque  tempore  cum 
cura  fierent.  Dum  haec  Romae  atque  in  Italia  geruntur,  nuntius 
victoriae  ad  Cannas  Carthaginem  venerat  Mago,  Hamilcaris  filins; 
uon  ex  ipsa  acie  a fratre  missus,  sed  reteotns  aliquot  dies  in  reci- 
piendis civitatibus  Bruttiorum,  quaeque  deficiebant.  Is,  qnum  ei 
senatus  datus  esset,  res  gestas  in  Italia  a fratre  exponit;  Cum  sex 
imperatoribus  eum,  quorum  qualuor  consules,  duo  dictator  ac 
magister  equitum  fuerint,  cum  sex  consularibus  exercitibus  acie 
conflixisse : occidisse  supra  ducenta  millia  hostium:  supra  quin- 
quaginta millia  cepisse.  Ex  quatuor  consulibus  duos  occidisse: 
ex  duobus  saucium  alterum,  alterum,  toto  exercitu  amisso,  vix 
tumquinquaginta  hominibus  effugisse.  Magistrum  equitum,  quae 
consularis  potestas  sit,  fusum  fugatutnque : dictatorem,  quia  se 
in  aciem  nunquam  commiserit,  unicum  haberi  imperatorem, 
Rruttios  Apulosque,  parlim  Samnitium  ac  Lucanorum  defecisse 
ad  Poenos.  Capuam,  quod  caput,  non  Campaniae  modo,  sed, 
post  afflictam  rem  romanam  cannensi  pugna,  Italiae  sit,  Han- 
nibali se  tradidisse.  Pro  his  tantis  totque  victoriis , verum  esse, 
grates  diis  immortalibus  agi  haberiqne. 

XII.  Ad  fidem  deinde  tam  laetarum  rerum,  effudi  in  vestibulo 
curiae  iussit  annulos  aureos,  qui  tantus  acervus  fuit,  ut,  metien- 
tibns  dimidium  super  tres  modios  explesse,  sint  quidam  auctores. 
Fama  tenuit,  quae-propior  vero  est,  haud  plus  fuisse  modio.  Adie- 
C't  deinde  verbis,  qno  maioris  cladis  indicium  esset,  neminem, 
nisi  equitem,  atque  eorum  ipsorum  primores,  id  gerere  insigne. 
Summa  fuit  orationis,  Quo  propius  spem  belli  proficiendi  sit, 

co  magis  omni  ope  htvandum  Hannibalem  cslc;  procul  enim 
ah  domo  militiam  esse,  in  media  hostiam  terra.  Magnam  vim 
frumenti,  pecuniae,  absumi;  et  tot  acies,  ut  hostium  exercitus 
delesse , ita  victoris  etiam  copias  parte  aliqua  minuisse.  Mitten- 
dum igitur  supplementum  esse , mittendam  in  stipendium  pecu- 
niam frMmentumque  tam  bene  meritis  de  nomine  punico  mili- 
tibus, Secundum  haec  dicta  Magonis  laetis  omnibus,  Himilco,  vir 
factionis  Barcinae,  locum  Hannonis  increpandi  esse  ratus.  « Quid 
o est,  Hanno?  inquit.  Eliam  nunc  poenitet  belli  suscepti  adver- 
» sus  Romanos?  Iube  dedi  Hannibalem:  veta  in  tam  prosperis 
» rebus  grates  diis  immortalibus  agi:  Audiamus  romanum  senato- 
» reni  in  Carthaginiensium  curin.  » Tum  Hanno:  Tacuissem  ho- 
» die,  Patres  conscripti,  ne  quid  in  communi  omnium  gaudio, 
» minus  laetum  quod  esset  vobis,  loquerer.  Nunc  interroganti 
u senatori , poeniteatne  me  adhuc  suscepti  adversus  Romanos 
» belli,  si  reticeam,  aut  superbus,  aut  obnoxius  videar:  quorum 
» alterum  est  boniinis  alienae  libertatis  obliti,  alterum  suae. 
» Respondeam  igitur  Himilconi,  non  desisse  poenitere  me  belli, 
» neque  desiturum  ante  invictum  vestrum  imperatorem  incusare, 
» quam  finitum  aliqua  tolerabili  conditione  bellum  videro:  nec 
» mihi  pacis  antiquae  desiderium  ulla  alia  res,  quam  pax  nova, 
» finiet.  Itaque  ista,  quae  modo  Mago  iactavit , Himilconi  cete- 
» risque  Hannibalis  satellitibus  iam  laeta  sunt.  Milii  possunt  laeta 
» esse,  quia  res  bello  bene  gestae,  si  volumus  fortuna  uti,  pa- 
» cem  nobis  aequiorem  dabunt:  uam  si  praetermittimus  hoc 
» tempus,  quo  magis  dare,  quam  accipere,  possumus  videri  pacem , 
» vereor,  ne  haec  quoque  laetitia  luxuriet  nobis,  ac  vana  evadat, 
w Quae  taineu  nunc  quoque  qualis  est?  Occidi  exercitus  hostium: 
» mittite  milites  mihi.  Quid  aliud  rogares,  si  esses  victus?  Hostium 
» ccpi  bina  castra,  praedae  videlicet  plena  el  commeatuum : fru- 
» mentum  et  pecuniam  date.  Quid  aliud  , si  spoliatus,  si  exutus 
» castris  esses,  pateres?  Et,  ne  omnia  ipse  mirer  (mihi  quoque 
» enim,  quoniam  respondi  Himilconi,  interrogare  ius fasque  est), 
« velim  seu  Himilco,  seu  Mago  respondeat:  quum  ad  intcrnecio- 
» nem  romani  imperii  pugnatum  ad  Cannas  sil,  constelquo  in 
» defectione  totam  Italiam  esse;  primum  ecquis  latioi  nominis 
» populus  defecerit  ad  nos?  deinde  ecquis  homo,  ex  quinque -et 


Digitized  by  Google 


H<5 


» triginta  tribubus,  ad  Hannibalem  transfugerit?  » Quum  utruni- 
que  Mago  negasset ; « Hostium  quidem  ergo,  inquit,  adhuc  nimis 
» multum  superest:  sed,  multitudo  ea  quid  animornm,  quidve 
u spei  habeat , scire  velim.  » 

XIII.  Quum,  id  nescire,  Mago  diceret:  « Nihil  facilius  scitu 
» est,  inquit.  Ecquos  legatos  ad  Hannibalem  Romani  miserunt  de 
» pace?  ecquam  denique  mentionem  pacis  Romae  factam  esse, 
» allatum  ad  vos  est?  « Quum  id  quoque  negasset:  » Bellum  igi- 
» tur,  inquit,  tam  integrum  habemus,  quam  habuimus,  qua  die 
» Hannibal  in  Italiam  est  transgressus.  Quam  varia  victoria  priore 
# punico  bello  fuerit,  plerique,  qui  meminerimus,  supersumus. 
» Nunquam  terra  marique  magis  prosperae  res  nostrae  visae  sunt, 
x>  quam  ante  consules  C.  Lutatium  et  A.  Postumium  fuerunt.  Lu- 
it latio  et  Postumio  consulibus,  devicti  ad  Aegates  insulas  sumus. 
» Quod  si  (id  quod  dii  omen  avertant)  nunc  quoque  fortuna  ali- 
» quid  variaverit,  tum  pacem  speraris,  quum  vinceremur,  quam 
» nunc,  quum  vincimus,  dat  nemo?  Ergo,  si  quis  de  pace  con- 
» sulet,  seu  deferenda  hostibus,  seu  accipienda,  habeo,  quid  sen- 
ti tentiac  dicam:  si  de  iis,  quae  Mago  postulat,  refertis;  nec 
» victoribus  mitti  attinere  puto,  et  frustrantibus  nos  falsa  atque 
» inani  spe  multo  minus  censeo  mittenda  esse.  » Haud  multos 
movit  Hanuonis  oratio : nam  ct  simultas  cum  familia  Barcina  le- 
viorem auctorem  faciebat , et  occupati  animi  praesenti  laetitia  ni- 
hil, quo  vanius  lieret  gaudium  suum,  auribus  admittebant;  debel- 
lat uroque  mox  fore,  si  adniti  paululum  voluissent,  rcbanlur.  Itaque 
ingenti  consensu  fit  senatusconsultum,  ut  Hannibali  quatuor  Nu- 
midurum  millia  in  supplementum  mitterentur ; et  quadragiuta  ele- 
phanti, et  argenti  multa  talenta;  dictatorque  cum  Magone  in 
Hispaniam  praemissus  est  ad  conducenda  viginti  millia  peditum , 
quatuor  equitum,  quibus  exercitus,  qui  in  Italia,  quique  in  His- 
pania erant,  supplerentur. 

XIV.  Ceterum  haec,  ut  in  secundis  rebus,  segniter  otioseque 
gesta.  Romanos,  praeter  insitam  industriam  animis,  fortuna  etiam 
cunctari  prohibebat:  nam  nec  consul  ulli  rei,  quae  per  eum  agenda 
esset,  deerat;  ct  dictator  M.  Iunius  Pera,  rebus  divinis  perfectis, 
latoqne,  ut  solet,  ad  populum,  ut  equum  escendere  liceret,  praeter 
duas  urbanas  legiones,  quae  principio  anni  a consulibus  conscriptae 

Fuerant,  servorum  delectum,  cohortesque  et  agro  piceno  et  gal- 
lico  collectas,  ad  ultimum  prope  desperatae  reipublicae  auxilium , 
quum  hooesta  utilibus  cedunt,  descendit,  edixitque:  Qui  capita- 
lem fraudem  ausi,  quique  pecuniae  iudicali  in  vinculis  essent , 
qui  eorum  apud  se  milites  fierent , eos  noxa  pecxmiaque  sese 
exolvi  iussurum.  Ea  sex  millia  hominum  gallicis  spoliis,  quae 
triumpho  C.  Flaminii  translata  erant,  armavit:  itaque  cum  viginti 
quinque  millibus  armatorum  ab  urbe  proficiscitur.  Hannibal,  Ca- 
pua recepta,  quum  iterum  Neapolitanorum  animos,  partim  spe, 
partim  metu,  nequidquam  tentasset,  in  agrum  nolanum  exercitum 
traducit;  (et)  ut  non  hostiliter  statim,  quia  non  desperabat  volun- 
tariam deditionem,  ita,  si  morarentur  spem , nihil  eorum,  quae 
pati  aut  timere  possent,  praetermissurus.  Senatus,  ac  maxime  pri 
mores  eius  in  societate  romana  cum  fide  perstare : plebs  novarum, 
ut  solet , rerum  atque  Hannibalis  tota  esse ; metumque  agrorum 
populationis,  et  patienda  in  obsidione  multa  gravia  indignaque 
proponere  animo;  neque  auctores  defectionis  deerant.  Itaque  ubi 
senatum  metus  cepit,  si  propalam  tenderent,  resisti  multitudini 
concitatae  non  posse:  secunda  simulando  dilationem  mali  inve- 
niunt. Placere  enim  sibi  defectionem  ad  Hannibalem  simulant; 
quibus  autem  conditionibus  in  foedus  amicitiamque  novam  trans- 
erant, parum  constare.  Ita  spatio  sumpto,  legatos  propere  ad  prae- 
torem romanum  Marcellum  Claudium,  qui  Casilini  cum  exercitu 
erat,  mittunt,  docentque:  quanto  in  discrimine  sit  nolana  res; 
agrum  Hannibalis  esse,  et  Poenorum;  urbem  extemplo  futuram, 
ni  subveniatur:  concedendo  plebi  senatum,  ubi  velint,  defecturos 
se;  ne  deficere  praefestinarent,  effecisse.  Marcellus,  collaudatis 
Nolanis,  eadem  simulatione  extrahi  rem  in  suum  adventum  iussit: 
interim  celari,  quae  secum  acta  essent,  spemqne  omnem  auxilii 
romani.  Ipse  a Casilino  Calatiam  petit,  atque  inde,  Vulturno  amni 
traiecto,  perque  agrum  Saticulanum  Irebianumque  super  Suessu- 
lam , per  montes  Nolani  pervenit. 

XV.  Sub  adveutum  praetoris  romani,  Poenus  agro  nolano 
excessit,  et  ad  mare  proxime  Neapolim  descendit,  cupidus  mari- 
timi oppidi  potiundi,  quo  cursus  navibus  tutus  ex  Africa  esset. 
Ceterum,  postquam  Neapolim  a praelecto  romano  teneri  accepit 
{M.  Iuuius  Silanus  erat,  ab  ipsis  Neapolitanis  accitus ) Neapoli 

quoque,  sicut  Nola,  omissa,  petit  Nuceriam.  Eam  qtram  aliquam-  • 
diu  circumsedisset,  saepe  vi,  saepe  sollicitandis  nequidqnam  nunc 
plebe , nunc  principibus , fame  demum  in  deditionem  -accepit , 
pactns,  nt  inermes  cnm  singulis  abirent  vestimentis:  deinde  ut 
qui  a principio  mitis  omnibus  halicis,  praeter  Romanos , videri 
vellet,  praemia  atque  honores,  qui  remanerent,  ac  militare  seeum 
voluissent,  proposuit.  Nec  ea  spe  quemquam  tenuit:  dilapsi  omnes, 
qnoctimqne  hospitia , aut  fortuitus  animi  impetns  tulit,  per  Cam- 
paniae urbes,  matrime  Nolam  Netrpnltmqne.  Quum  ferme  triginta 
senatores,  ac  forte  primus  quisqne,  Capuam  perissent,  exclusi 
inde,  quod  portas  Hannibali  clausissent,  Cumas  se  contulerunt. 
Nufccriae  praeda  militi  data  est;  urbs  direpta  atque  incensa.  Nolam 
Marcellus  non  sni  magis  fiducia  praesidii,  qnam  volnntatc  prin- 
eipum,  habebat:  plebs  timebatur,  et  ante  omnes  L.  Rantios, 
quem  consensus  attentatae  defectionis,  ac  metos  a praetore  romano 
nunc  ad  proditionem  patriae,  nunc , si  ad  id  fbrtuna  defuisset,  ad 
transfugiendum  stimulabat.  Erat  invenis  acer,  et  sociorum  ea  tem- 
pestate prope  nobilissimus  eques,  seminecem  enm  ad  Cannas  in 
acervo  caesornm  corporum  inventum,  curatumque  benigne  etiam 
cum  donis  Hannibal  domum  remiserat.  Ob  eius  gratiam  meriti 
rem  nolanam  in  ius  dirionemqnc  dare  voluerat  Poeno;  anxinm- 
que  eum  et  sollicitum  cnra  novandi  res  praetor  cernebat.  Ceterum , 
quum  aut  poena  cohibendus  esset,  aut  beneficio  conciliandus,  sibi 
assumpsisse,  quam  hosti  ademisse,  fortefn  ac  strenuum  maluit 
socium,  accitumque  ad  se  benigne  appellat : Mullos  eum  invidos 
inter  populares  habere ; inde  existimatu  facile  esse,  quod  nemo 
eivis  nolanus  sibi  indicaverit , quam  multa  eius  egregia  faci- 
nora militaria  essent.  Sed,  qui  in  romanis  militaverit  castris, 
non  posse  obscuram  eius  virtutem  esse.  Multos  sibi,  qui  cum  eo 
stipendia  fecerint , referre , qui  esset  vir  ille , quaeque  et  quo- 
ties pericula  pro  salute  ac  dignitate  populi  romani  adisset : uti- 
que cannensi  proelio  non  prius  pugna  abstiterit,  quam  prope 
exanguis  ruina  superincidentium  virorum  , equorum  armo- 
rumque sil  oppressus,  « Itaque  macte  virtute  esto,  inquit.  Apud 
» me  tibi  omnis  honos,  atque  omne  praemium  erit:  et,  qno 
» frequentior  mecum  fueris , senties  eam  rem  tibi  dignitati  at- 
j o que  emolumento  esse.  » Laetoque  iuveni  promissis  equum 

. eximium  dono  dat,  bigatosque  quingentos  quaestorem  nume- 
rare iobcl;  lictoribus  imperat,  ut  cnm  se  adire,  quoties  velit, 
patiantur. 

XVI.  Hac  comitate  Marcelli  ferocis  invenis  animus  adeo  est 
mollitus,  ut  nemo  inde  sociorum  rem  romanam  fortius  ac  fidelius 
iuverit.  -Quum  Hannibal  ad  portas  esset  (Nolam. enim  rursus  a 
Nuceria  moverat  castra),  plebesquc  nolaua  de  integro  ad  defectio- 
nem spectaret,  Marcellus  sub  adveulum  hostium  intra  muros  se 
recepit;  non  castris  metuens,  sed  ne  prodendae  urbis  occasionem 
nimis  mullis  in  eam  imminentibus  dare.  Instrui  deinde  ulrinque 
acies  coeptae,  Romanorum  pro  moenibus  Nolae , Poenorum  ante 
castra  sua:  proelia  hinc  parva  inter  urbem  castraque,  et  vario 
eventu  fiebant,  quia  duces  nec  prohibere  paucos  temere  provocan- 
tes, nec  dare  signum  universae  pugnae  volebant.  In  hac  continua 
iam  duorum  exercituum  statione,  principes  Nolanorum  nuntiant 
Marcello,  nocturna  colloquia  inter  plebem  ac  Poenos  fieri ; sta- 
tutumque esse,  ut,  quum  romana  acies  egressa  portis  iret,  im- 
pedimenta eorum  ac  sarcinas  diriperent,  clauderent  deinde 
portas,  murosque  occuparent , ut  potentes  rerum  suarum  atque 
urbis,  Poenum  inde  pro  Homano  acciperent.  Haec  ubi  nuntiata 
sunt  Marcello,  collaudatis  senatoribus  nolauis,  prius  quam  aliquis 
motus  initis  oriretur,  fortunam  pugnae  experiri  statuit.  Ad  tres 
portas  in  hostes  versas  tripartito  exercitum  instruxit:  iuipodimenta 
subsequi  i ussit:  calones,'  lixasque,  et  invalidos  milites  vallum 
ferre.  Media  porta  robora  legionum,  et  rotnauos  equites;  duabus 
cicca  portis  novos  milites,  levemque  armaturam,  ac  sociorum  equi- 
tes statuit.  Nolani  muros  portasque  adire  vetiti;  subsidiaque  desti- 
nata impedimentis  data,  ne,  occupatis  proelio  legionibus,  in  ea 
impetus  fieret:  ita  instructi  intra  portas  stabant.  Hannibali,  sub 
signis  (id  quod  per  aliquot  dies  fecerat)  ad  muitmn  diei  in  acie 
«tanti,  primo  miraculo  esse,  quod  nec  exercitus  romanus  porta 
egrederetur,  nec  armatus  quisquam  in  muris  esset:  ratus  deiude 
prodita  colloquia  esse,  metuque  resides  factos,  pariem  militum 
in  castra  remittit,  iussos  propere  apparatum  omnem  oppugnandae 
urbis  in  primam  aciem  afferre;  salis  fidens,  si  cunctantibus  in- 
staret, tumultum  aliquem  in  urbe  plebem  moturam.  Dum  in  sua 
quisque  ministeria  discursu  trepidat  ad  prima  signa,  sncceditque 

ad  moros  acies,  patefacta  repente  porta,  MarceUos  signa  canere,  . 
clamorcmque  tolli , ac  pedites  primum , deinde  equites , quanto 
maximo  possunt  impetu,  in  hostem  erumpere  iubet.  Sed  terroris 
tnmultusque  in  aciem  inediam  intulerant,  quam  duabus  circa 
portis  P.  Valerius  Flaccus  et  C.  Aurelius  legati  in  cornua  hostium 
erupere.  Addidere  elamorem  lixae  calonesque,  et  alia  turba  custo- 
diae impedimentorum  apposita,  ut  paucitatem  maxime  spernenti- 
bus Poenis  ingentis  repente  exercitus  speciet»  fecerint.  Vix  equidem 
ausim  affirmare,  quod  quidam  auctores  sunt,  d»o  millia  et  octin- 
gentos hostium  caesos ; no»  plus  quingentos  Romanum  amisisse. 
Sire  tanta , sire  minor  victoria  fuit,  ingens  eo  die  res,  ac  neseio, 
an  maxima  Hio  bello  gesta  sit : non  vinci  enim  ab  Hannibale  tunc 
vincentibus  difficilius  fuit,  quam  postea  vincere. 

XVil.  Hannibal,  spe  potiundae  Nelae  adempta,  quum  Aeerras  . 
recessisset , Marcellus  extemplo,  clausis  portis,  custodibusque  di- 
spositis, ne  quis  egrederetur,  quaestionem  in  foro  de  iis,  qui 
dam  in  colloquiis  hostium  fuerant,  habuit:  sapra  septuaginta 
damnatos  proditionis  securi  percussit,  bonaque  eorum  iussit  pu- 
blica populi  romani  esse;  et,  summa  rerum  senatui  tradita,  cum 
exercitu  omni  profectus,  supra  Suessulam  eastris  positis  consedit. 
Poenus,  Acerras  primum  ad  voluntariam  deditionem  conatus  per- 
licere,  postquam  obstinatos  vidit',  obsidere  inde  atque  oppugnare- 
parat.  Ceteram  Acerranis  plus  animi  quam  virium  erat:  itaque, 
desperata  tutela  nrbis,  ut  circumvallari'  moenia  viderunt,  prius 
quam  contionarentur  hostium  opera , per  intermissa  munimenta, 
neglectasque  custodias  silentio  noctis  dilapsi,  per  vias  iaviaque,  qua 
quemque  aut  consilium  aat  error  tulit,  in  urbes  Campaniae,  quas 
satis  certum  erat  non  mutasse  fidem,  perfugerant.  Hannibal,  Acer- 
ris direptis  atque  incensis,  quum  a Casilino  dictatorem  romanum, 
legionesque  novas  acciri  nantiassent , ne  quis  tam  propinquis  ho- 
stium castris  Capuam  quoque  recurrat,  exercitum  ad  Casilinum 
ducit.  Casilinum  eo  tempore  quingenti  Praenestini  habebant,  cum 
paucis  Romanis  latiniqae  nominis,  quos  eodem  audita  eannensis 
clades  contulerat : hi,  non  confecto  Praeneste  ad  diem  delectu-, 
serius  profecti  domo,  quum  Casilinum  ante  adversae  pugoae  famam 
venissent , et  aliis  aggregarent  sese  Romanis  sociisque,  profecti  & 
Casilino  cum  satis  magno  agmine  irent:  avertit  eos  retro  CasiU- 

num  nuntius  canncnsis  pugnae.  Ibi  quum  dies  aliquot , suspecti 
Campani,  timcnlesque^cavendis  ac  struendis  invicem  insidiis  tra- 
duxissent, ianique  de  Capuae  defectione  agi,  accipique  Hannibalem 
salis  pro  certo  haberent ; interfectis  nocte  oppidanis,  partem  urbis 
quae  cis  Vulturnum  est  ( eo  enim  dividitur  anmi),  occupavere; 
idquc  praesidium  Casilini  habebant  Romani.  Additur  et  Perusina 
cohors,  homines  quadringenti  sexaginta,  eodem  nnntio,  quo  Prae- 
nestini paucos  ante  dies,  Casilinum  compulsi : et  satis  ferme  arma- 
torum ad  tam  exigua  moenia,  et  flumine  altera  parte  cincta,  tuen- 
da erat:  penuria  frumenti,  nimium  etiam  ut  videretur  hominum, 
efficiebat. 

XVIII.  Hannibal  quum  iam  inde  haud  procul  esset,  Gaetulos 
cum  praefecto,  nomine  Isalca,  praemittit:  ac  primo,  si  fiat  collo- 
quii copia,  verbis  «benignis  ad  portas  aperiendas,  praesidiumque 
accipiendum  perficere  iubet ; si  in  pertinacia  perstent,  rem  gerere 
ac  tentare,  si  qua  parte  invadere  urbem  possit.  Vbi  ad  moenia 
accessere,  quia  silentium  erat,  solitudo  visa ; metuque  concessum 
barbarus  ratus,  moliri  portas,  et  claustra  refringere  parat,  quum, 
patefactis  repente  portis , cohortes  duae,  ad  id  ipsum  instructae 
intus,  ingenti  cum  tumultu  erumpunt,  stragemque  hostium  faciunt. 

Ita  primis  repulsis,  Maharbal,  cum  maiore  robore  virorum  missus, 
nec  ipse  eruptionem  cohortium  sustinuit.  Postremo  Hannibal , ca- 
stris ante  ipsa  moenia  oppositis , parvam  urbem  parvumque  prae- 
sidium summa  vi  atque  omnibus  copiis  oppugnare  parat ; ac,  dnm 
instat  lacessilquc,  corona  undique  circumdatis  moenibus,  aliquot 
milites,  et  promptissimum  quemque,  e muro  turribusque  ictos, 
amisit.  Semel  ultro  erumpentes  agmine  elephantorum  opposito 
prope  interclusit,  trepidosque  compulit  in  urbem,  satis  multis,  ut 
ex  tanta  paucitate,  iuterfectis:  plures  cecidissent,  ni  nox  proelio 
intervenisset.  Postero  die  omnium  animi  ad  oppugnandum  accen- 
duntur; utique  postquam  corona  aurea  muralis  proposita  est,  atque 
ipse  dux  castelli,  plano  loco  positi,  segnem  oppugnationem  Sagunti 
expugnatoribus  exprobrabat,  Cannarum,  Trasymcnique,  et  Trebiae  • 
singulos  admonens,  uoiversosque.  Inde  vineae  quoque  coeptae  agi, 
cuniculique:  nec  ad  varios  fonatus  hostium  aut  vis  ulla,  aut  ara 
deerat.  Socii  Romanorum  propugnacula  adversus  vineas  statuere, 
transversis  cuniculis  hostium  cuniculos  excipere,  et  palam  et  clam 


Digitized  by  Google 


TSE- 


122 

coeptis  obviam  ire,  donec  pudor  etiam  Hannibalem  ab  incepto 
avertit:  castrisque  communitis,  ac  praesidia. modico  imposito,  ne 
omissa  res  videretur,  in  hiberna  Capuam  concessit.  Ibi  partem 
maiorem  hiemis  eicrcitum  in  tectis  habuit,  adversus  omnia  humana 
mala  saepe  ac  diu  durantem,  bonis  inexpertum  atque  insuetum: 
itaque,  quos  nulla  mali  vicerat  vis,  perdidere  nimia  bona  ac  vo- 
luptates immodicae ; et  eo  impensius,  quo  avidius  ex  insolentia  in 
eas  se  merserant.  Somnus  enim,  et  vinnm,  et  epulae,  et  scorta, 
. . balineaque,  et  otium  consuetudine  in  dies  blandius,  ita  enervave- 
rant corpora  animosque,  ut  magis  deinde  praeteritae  victoriae  eos, 
quam  pracscutes  tutarentur  vires;  maiusque  id  peccatum  ducis 
apud  peritos  artium  militarium  haberetur,  quam  quod  non  ex  can- 
ncusi  acic  protinus  ad  urbem  romanam  duxisset:  illa  enim  cuncta- 
tio distulisse  modo  victoriam  videri  potuit;  hi<^  error,  vires  ade- 
misse ad  vincendum.  Itaque,  hercule,  velut  si  cum  alio  exercitu 
a Capua  exiret,  nihil  usquam  pristinae  disciplinae  tenuit : nam  et 
redierunt  pleriqnc  scortis  impliciti;  et,  ubi  primam  sub  pellibus 
haberi  coepti  sunt,  viaque  et  alius  militaris  labor  excepit,  tironum 
modo  corporibus  animisque  deficiebant ; et  deinde  per  omne  aesti- 
vorum tempus  magna  pars  sine  commeatibus  ab  signis  dilabeban- 
tur:  neque  aliae  latebrae,  quam  Capua,  desertoribus  erant. 

XIX.  Ceterum,  mitescente  iani  hieme,  educto  ex  hibernis  mi- 
lite, Casilinum  redit ;.  ubi,  quamquam  ab  oppugnatione  cessatum 
arat,  obsilio  tamen' continuata  oppidanos  praesidiumque  ad  ulti- 
mum inopiae  adduxerat.  Castris  rouiauis  Ti.  Sempronius  praeerat, 
dictatore  auspiciorum  repetendorum  causa  profecto  Romam.  Mar- 
cellum et  ipsum  cupientem  ferre  auxilium  obsessis,  et  Vulturnus 
amnis  infiatus  aquis,  et  prcce3  Nolanorum  atque  Accrrauorum 
teuebaut,  Campanos  timentium,  si  praesidium  romanum  abscessis- 
set. Gracchus,  assidens  tantum  Casilino,  quia  praedictum  erat 
dictatoris,  ne  quid  absente  eo  rei  gereret,  nihil  movebat ; quamquam, 
quae  facile  omnem  patientiam  vincerent,  nuntiabantur  a Casilino: 
nam  et  praecipitasse  se  quosdam  non  tolerantes  famem,  constabat, 
et  stare  inermes  io  muris,  nuda  corpora  ad  missilium  telorum 
ictus  praebcDtcs.  Ea  aegre  patiens  Gracchus,  quum  neque  pugnant 
eonserere  dictatoris  iniussu  auderet  (pugnandum  autem  esse,  si 
palam  frumentum  importaret,  videbat),  neque  clam  importandi 

spes  esset,  farre,  ex  agris  circa  undique  convento , quum  complura 
dolia  complesset,  nuntium  ad  magistratnm  Casilinum  misit,  ut 
exciperent  dolia,  quee  amnis  deferret.  Inscquenti  nocte,  intentis 
omnibus  in  flamen  ac  spem  ab  nuntio  romano  factam , dolia  medio 
missa  amni  defluxerunt:  aequaliter  inter  omnes  frumentum  divi- 
sum. Id  postero  quoque  die  ac  tertio  facium  est:  nocte  et  mitte- 
bantur et  perveniebant ; eo  custodias  hostium  fallebant.  Imbribus 
deinde  continuis  citatior  solito  amnis  transverso  vortice  dolia  im- 
pulit ad  ripam,  quam  hostes  servabant.  Ibi  haerentia  inter  obnata 
ripis  salicta  conspiciuntur;  nuntiatuinque  Hannibali  est;  et  deinde 
intentiore  custodia  cantum,  ne  quid  falleret.  Vulturno  ad  urbem 
missum.  Nuces  tamen  fnsae  ab  romanis  castris,  quum  medio  amni 
ad  Casilinum  defluerent,  cratibus  excipiebantur.  Postremo  ad  id 
ventum  inopiae  csl,  ut  lora  dctraclasquc  scutis  pelles,  ubi  fervida 
mollissent  aqua,  mandere  conarentur,  nec  muribus  aliove  animali 
abstinerent,  et  omne  herbarum  radicumquc  genus  aggeribus  infimis 
inori  eruerent;  et,  quum  hostes  obarassent,  quidquid  herbidi  ter- 
reni extra  murum  erat,  raporum  semCn  inieccniut,  ut  llaunibal 
« Eone  usque,  dum  ea  nascantur,  ad  Casilinum  sessurus  sum?  » 
exclamaret : et,  qui  nullam  antea  pactionem  nuribus  admiserat , 
tum  dentum  agi  secum  est  passus  de  redemptione  liberorum  ca- 
pitum: septunces  auri  in  singulos  pretium  convenit.  Fide  ac- 
cepta, sese  tradiderunt ; donec  omne  aurum  persolutum  est,  in 
vinculis  habiti:  tum  remissi  Cumas  cum  fide.  Id  verius  est,  quum 
ab  equite  in  abeuntes  immisso  interfectos : Praenestini  maxima 
pars  fuere.  Ex  quingentis  septuaginta , qui  in  praesidio  fuerunt, 
minus  dimidium  ferrum  famesque  absumpsit:  ceteri  incolumes 
Praeneste  cum. praetore  suo  Manieio  (scriba  is  antea  fuerat)  re- 
dierunt. Statua  eius  indicio  fuit,  Praeneste  in  foro  statuta,  lori- 
cata, amicta  toga,  velato  capite:  et  tria  signa  cum  titulo  lamnae 
aeneae  inscripto,  Monicium  pro  militibus , qui  (JasUini  in  prae- 
sidio fuerint , votum  vovisse.  Idem  titulus  tribus  signis  in  aede 
Fortunae  positis  fuit  sobiectus. 

XX.  Casilinum  oppidum  redditum  Campanis  est,  firmatum 
septingentorum  militum  de  exercitu  Hannibalis  praesidio:  ne,  ubi 
Poenus  inde  abscessisset,  Romani  oppugnarent.  Praenestinis  mili- 
tibus senatus  romanus  duplex  stipendium,  et  quinquennii  militiao 

vacationem  decrevit:  civitate  quum  donarentur  ob  virtutem,  non 
mutaverunt.  Perusinorum  casus  obscurior  fama  est : quia  nec  ipso- 
rum monumento  ullo  est  illustratus , nec  decreto  Romauorum. 
Eodem  tempore  Petelinos,  qui  uni  ex  Bruttiis  manserant  in  ami- 
cilia  romana,  non  Carthaginienses  modo,  qui  regionem  obtinebant, 
sed  Bruttii  quoque  ceteri,  ob  separata  ab  se  consilia  oppugnabant. 
Quinus  quum  obsistere  malis  nequirent  Petelini , legatos  Romam 
ad  praesidium  petendum  miserunt.  Quorum  preces  lacrymaeque  (in 
questus  enim  flebiles,  quum  sibimet  ipsi  consulere  inssi  sunt,  sese 
in  vestibulo  curiae  profuderunt)  ingentem  misericordiam  Patribus 
ac  populo  moverunt.  Consultique  iterum  a M.  Pomponio  praetore 
Patres,  circumspectis  omnibus  imperii  viribus,  fateri  coacti,  nihil 
iam  longinquis  sociis  in  se  praesidii  esse,  redire  domum,  fideque 
ad  ultimum  expleta,  consulere  sibimet  ipsos  in  reliquum  praesenti 
fortuna  iusserunt.  Haec  postquam  renuntiata  legatio  Petelinis  est, 
tantus  repente  moeror  parvorque  senatum  eorum  cepit,  ut  pars  pro- 
fugiendi, qua  quisque  posset,  ac  deserendae  urbis  auctores  essent ; 
pars,  quando  deserti  a veteribus  sociis  essent,  adiungendi  se  ceteris 
Bruttiis,  ac  per  eos  dedendi  Hannibali.  Vicit  tamen  ea  pars,  quae 
nihil  raptim  nec  temere  agendum  consulendumque  de  integro  cen- 
suit.  Relaxata  postero  die  per  minorem  trepidationem  tenuerunt  opti- 
mates, ut  convectis  omnibus  ex  agris,  urbem  ac  muros  firmarent. 

XXI.  Per  idem  fere  tempus  literae  ex  Sicilia  Sardiniaque  Ro- 
mam allatae.  Priores  ex  Sicilia  T.  Otacilii  propraetoris  in  senatu 
recitatae  sunt : P.  Furium  praetorem  cum  classe  ex  Africa  Li- 
lybaeum venisse:  ipsum  graviter  saucium  in  discrimine  ultimo 
vitae  esse.  Militi  et  navalibus  sociis  neque  stipendium,  neque 
frumentum  ad  diem  dari;  neque,  unde  detur,  esse.  Magnopere 
suadere,  ut  quam  primum  ea  mittantur:  sibique,  si  ita  videa- 
tur, ex  novis  praetoribus  sucessorem  mittant.  Eademqne  ferme 
de  stipendio  frumentoque  ab  A.  Cornelio  Mammula  propraetore  ex 
Sardinia  scripta.  Responsum  utrisque,  non  esse,  unde  mitteretur; 
kissique  ipsi  classibus  atque  exercitibus  suis  consulerent.  Otacilius, 
ad  unicum  subsidium  populi  romani  Hieronem  legatos  quum  mi- 
sisset, in  stipendium,  quanti  argenti  opus  fuit,  et  sex  mensium 
frumentum  accepit.  Cornelio  in  Sardinia  civitates  sociae  benigne 
contulerunt:  et  Romae  quoque  propter  penuriam  argenti  triumviri 

mensarii,  rogatione  M.  Minucii  tribuni  plebis,  facti,  L.  Aemilius 
Papus,  qui  consul  censorque  fuerat,  et  M.  Attilius  Regulus,  qui 
bis  consul  fuerat,  et  L.  Scribonius  Libo,  qui  tum  tribunus  plebis 
erat:  et  duumviri  creati,  M.  et  C.  Atilii,  aedem  Concordiae , quam 
L.  Manlius  praetor  voverat , dedicaverunt,  et  tres  pontitices  creat», 
Q.  Caecilius  Metellus,  et  Q.  Fabius  Maximus,  et  Q.  Fulvius  Flac- 
cus,  in  locum  P. Scantinii  demortui,  et  L.  Aemilii  Pauli  consulis, 
et  Q.  Aelii  Paeti,  qui  ceciderant  pugna  cannensi. 

XXII.  Quum  cetera  , quae  continuis  cladibus  fortuna  minuerat, 
quantum  consiliis  humanis  assequi  poterant,  Patres  cxplessent; 
tandem  se  quoque,  et  solitudinem  curiae,  paucitatemqne  couve- 
nientium  ad  publicum  consilium  respexerunt.  Neque  enim  post 
L.  Aemilium  et  C.  Flaminium  censores  senatus  lectus  fuerat,  quum 
tantum  senatorum  adversae  pugnae,  ad  boc  sui  quemque  casus  per 
quinquennium  absumpsissent.  Quum  de  ea  re  M’.  Pomponius  prae- 
tor, dictatore  post  Casilinum  amissum  profecto  iam  ad  exercitum, 
exposcentibus  cunctis  retulisset:  tum  Sp.  Carvilius,  quum  longa 
oratione  non  solum  inopiam  senatus,  sed  paucitatem  etiam  civium, 
et  quibus  in  Patses  legerentur , conquestus  esset , explendi  senatus 
causa,  et  iungendi  arctius  latini  nominis  cum  popolo  romano, 
magnopere  se  suadere  dixit , ut  ex  singulis  populis  Latinorum , 
binis  senatoribus,  si  Patres  romani  censuissent,  civitas  daretur, 
atque  in  demortuorum  locum  in  senatum  legereutur.  Eam  senten- 
tiam haud  aequioribus  animis,  quam  ipsorum  quondam  postulatum 
Latiuoium,  Patres  audierunt:  et,  quum  fremitus  indignantium 
tota  curia  esset,  et  praecipue  Manlius,  esse  etiam  nunc  stirpis 
eius  virum,  diceret,  ex  qua  quondam  in  Capitolio  consul  mi- 
natus esset , quem  Latinum  in  curia  vidisset , eum  sua  manu  se 
interfecturum ; Q.  Fabius  Maximus , nunquam  rei  ullius  alieniore 
tempore  mentionem  factam  in  senatu , dixit,  quam  inter  tam 
suspensos  sociorum  animos,  incertamque  fidem  id  factum,  quod 
insuper  sollicitaret  eos : eam  unius  hominis  temerariam  vocem 
silentio  omnium  extinguendam  esse:  et,  si  quid  unquam  arcani 
sanctive  ad  silendum  in  curia  fuerit , id  omnium  maxime  te- 
gendum, occulendum,  obliviscendum , pro  non  dicto  habendum 
esse.  Ita  eius  rei  oppressa  mentio  est.  Dictatorem , qui  censor  ante 
fuisset,  vetustissirausque  ex  cis,  qui  viverent,  censoriis  esset, 

creari  placuit,  qui  senatum  legeret,  accirique  C.  Terentium  con- 
sulem ad  dictatorem  dicendum  iusscrunt.  Qui  quum  ex  Apulia, 
relicto  ibi  praesidio,  magnis  itineribus  Hornam  rediisset , nocte 
proxima , ut  mos  erat , M.  Fabium  Buteonem  ex  senatusconsulto 
sine  magistro  equitum  dictatorem  in  sex  menses  dixit. 

XXill.  Is  ubi  cum  lictoribus  in  rostra  escendit , neque  duos 
dictatores  tempore  uno,  quod  nunquam  antea  factum  esset, 
probare  se,  dixit,  neque  dictatorem  se  sine  magistro  equitum: 
nec  censoriam  vim  uni  permissam,  et  eidem  iterum:  nec  dicta- 
tori , nisi  rei  gerendae  castsa  creato , in  sex  menses  datum 
imperium.  Quae  immoderata  fors , tempus  ac  necessitas  fece- 
rint, iis  se  modum  impositurum:  nam  neque  senatu  quemquam 
moturum  ex  iis,  quos  C.  Flaminius,  L.  Aemilius  censores  in 
senatum  legissent , transcribi  tantum  recitarique  eos  iussurum, 
ne  penes  unum  hominem  indicium  arbilriumque  de  fama  ac 
moribus  senatoris  fuerit;  et  ita  in  demortuorum  locum  sublectu- 
rum, ut  ordo  ordini,  non  homo  homini  praelatus  videretur. 
Recitato  vetere  senatu  , inde  primos  in  demortuorum  locum  legit, 
qui  post  L.  Aemilium  et  C.  Flaminium  censores  curulem  magi- 
stratum cepissent,  necdum  in  senatum  lecti  essent;  ut  quisque 
eorum  primus  creatus  erat.-  tum  legit,  qui  aediles,  tribnni  plebei, 
quacsloresve  fuerant : tum  ex  iis,  qui  magistratus  cepissent,  qui 
spolia  ex  hoste  fixa  domi  haberent,  aut  civicam  coronam  accepis- 
sent. Ita  centum  septuaginta  septem  cum  ingenti  approbatione  ho- 
minum iu  senatum  lectis,  extemplo  se  magistratu  abdicavit,  pri- 
vatusque de  rostris  descendit,  lictoribus  abire  iussis:  turbaeque 
se  immiscuit  privatas  agentium  res , tempus  hoc  sedulo  ferens , ne 
deducendi  sui  causa  populum  de  foro  abduceret.  Neque  tamen 
elanguit  cura  hominum  ea  mora , frequentesque  eum  domum  de- 
duxerunt. Consul  nocte  insequenti  ad  exercitum  rediit,  non  facto 
certiore  senatu , comitiorum  causa  in  Vrbc  retineretur, 

XXIV.  Postero  die  consultatus  a M'.  Pomponio  praetore  sma- 
tus  decrevit,  dictatori  scriheudum , uti,  si  e rcpuhliea  censeret 
esse , ad  consules  subrogandos  veniret  cum  magistro  equitum  et 
praetore  M.  Marcello,  ut  ex  iis  praesentibus  noscere  Patres  pos- 
sent, qno  statu  respublica  esset,  consiliaque  ex  rebus  caperent. 
Qui  acciti  erant , omnes  venerunt,  relictis  legatis , qui  legionibus 

pracesscnt.  Dictator,  de  sc  pauca  ac  modice  loquulus,  in  magi- 
strum equitnm,  Ti.  Sempronium  Gracchum,  magnam  partem 
gloriae  vertit;  comitiaque  edixit,  quibus  L.  Postumius  tertium 
absens,  qui  tmn  Galliam  provinciam  obtinebat,  et  Ti.  Sempronius 
Gracchus  , qni  tum  magister  equitum,  et  aedilis  curulis  erat, con- 
sules creantur.  Praetores  inde  creati,  M.  Valerius  Laevinus, 
Ap.  Claudius  Pulcher,  Q.  Fulvius  Flaccus , Q.  Mucius  Scaevola. 
Dictator,  creatis  magistratibus,  Teanum  in  hiberna  ad  exercitum 
rediit,  relicto  magistro  equitum  Romae , qui , quum  post  paucos 
dies  magistratum  initurus  esset , de  exercitibus  scribendis  compa- 
randisque  in  annum  Patres  consuleret.  Quum  eae  res  maxime 
agerentur,  nova  clades  nuntiata,  aliam  super  aliam  ctunulautc  in 
eum  annum  fortuna;  L.  Postumium,  consulem  designatum,  in 
Gallia  ipsnm  atque  exercitum  deletos.  Silva  erat  vasta  (Litanam 
Galli  vocabant ) , qua  exercitum  traducturus  erat : eius  silvae  dextra 
laevaquc circa  viam  Galli  arbores  ita  inciderant,  ut  immotae  sta- 
rent, momento  levi  impulsae  occiderent.  Legiones  duas  romauas 
habebat  Postumius,  sociamque  ab  supero  mari  tantum  conscripse- 
rat, ut  viginti  quinque  millia  armatorum  in  agros  hostium  indu- 
xerit. Galli  oram  extremae  silvae  quum  circumsedissent,  ubi  intra- 
vit agmen  saltum  , tum  extremas  arborum  succisarum  impellunt, 
tjuae,  alia  in  aliam,  instabilem  perse,  ac  male  haerentem,  inci- 
dentes , ancipiti  strage  arma  , viros , equos  obruerunt,  ut  vix  decem 
homines  effugerent:  nam  quum  exanimali  pleriquc  essent  arborum 
truncis,  fragmeolisquc  ramorum , ceteram  quoque  multitudinem, 
inopinato  malo  trepidam  , Galli , saltum  omnem  armati  circumse- 
dentes, interfecerunt;  paucis  c tanto  numero  captis,  qni  fluminis 
pontem  petentes,  obsesso  ante  ab  hostibus  ponte  interclusi  sunt.  Ibi 
Postumius,  omni  vi,  ne  caperetur,  dimicans,  occubuit.  Spolia 
corporis,  caputqnc  ducis  praecisum  Boii  ovantes  templo,  quod 
sanctissimum  est  apud  cos  intulere : purgato  inde  capite,  ut  mos 
iis  est,  calvam  auro  caelavere.  Idque  sacrum  vas  iis  erat,  quo  so- 
lemnibus  libarent:  poculuinquc  idem  sacerdoti  esse,  ac  templi 
antistitibus.  Praeda  quoque  haud  minor  Gallis  quam  victoria, 
fuit:  nam  etsi  magna  pars  animalium  strage  silvae  oppressa  erat, 
tamen  ceterae  res,  quia  nihil  dissipatum  fuga  est,  stratae  per 
omnem  iaccaiis  agminis  ordinem  inventae  sunt. 


Digitized  by  Googl 


128 


XXV.  Hac  nuntiata  clade,  quum  per  dies  multos  in  tanto  pa- 
vore fuisset  civitas,  ut,  taberuis  clausis,  velut  nocturna  solitudine 
per  urbem  acta , senatus  aedilibus  negotium  daret,  ut  urbem  cir- 
cumirent, apeririqne  tabernas,  et  moestitiae  publicae  speciem  urbi 
demi  iuberent ; tum  Ti.  Sempronius  senatum  habuit , consolatus- 
que  Patres  est,  et  adhortatus,  ne,  qui  cannensi  ruinae  non  suc- 
oubuissent , ad  minores  calamitates  animos  submitterent.  Quod 
ad  Carthaginienses  hostes  Hannibalemque  allinet,  prospera 
modo  essent , sicut  speraret  futura,  g allicum  bellum  et  omitti 
tuto  et  deferri  posse ; ultionemque  eam  fraudis  in  deorum  ac 
populi  romani  potestate  fore.  De  hoste  poeno  exercitibusque , 
per  quos  id  bellum  gereretur , consultandum  atque  agitandum. 
Ipse  primum,  quid  peditum  equitumque,  quid  civium,  quid 
sociorum  in  exercitu  esset  dictatoris,  disseruit.  Tum  Marcellus 
suarum  copiarum  summam  exposuit.  Quid  in  Apulia  cum  C.  Te- 
rentio consule  esset,  a peritis  quaesitum  est : nec,  unde  consula- 
res exercitus  satis  firmi  ad  tantum  bellum  efficerentur,  inibatur 
ratio.  Itaque  Galliam,  quamquam  stimulabat  iusta  ira,  omitti  eo 
anno  placuit.  Exercitus  dictatoris  consuli  decretus  est:  de  exercitu 
Marcelli,  qui  eorum  ex  fuga  cannensi  essent,  iu  Siciliam  eos  tra- 
duci, atque  ibi  militare,  donec  in  Italia  bellum  esset,  placuit: 
eodem  ex  dictatoris  legionibus  reiici  militem  minimi  quemque 
roboris,  nullo  praestituto  militiae  tempore,  nisi  qui  stipendiorum 
legitimorum  esset.  Duae  legiones  urbanae  alteri  consuli,  qui  in 
locum  L.  Postumii  suffectus  esset,  decretae  sunt:  eumque,  quum 
primum  salvis  auspiciis  posset,  creari  placuit.  Legiones  praeterea 
duas  primo  quoque  tempore  ex  Sicilia  acciri:  atque  inde  consul , 
cui  legiones  urbanae  evenissent , militum  sumeret  quantum  opus 
esset.  C.  Terentio  consuli  propagari  in  annum  imperium : neque 
de  eo  exercitu , quem  ad  praesidium  Apuliae  haberet,  quidquam 
minui. 

XXVI.  Dum  haec  in  Italia  geruntur  apparanturque,  nihilo  se- 
gnius io  Hispania  bellum  erat;  sed  ad  eam  diem  magis  prosperum 
Romanis.  P.  et  Cn.  Scipionibus  inter  se  partitis  copias,  ut  Cnaeus 
terra,  Publius  navibus  rem  gereret;  Hasdrubal,  poenoruui  impe- 
rator, neutri  parti  virium  salis  fidens,  procul  ab  hoste,  intervallo 
ac  locis  tutus,  tenebat  se,  quoad  multum  ac  diu  obtestanti  qualuor 

millia  peditum,  et  quingenti  equites  in  supplementum  missi  et 
Africa  sunt.  Tum,  refecta  tandem  spe,  castra  propius  hostem  mo- 
vit: classemque  et  ipse  instrui  pararique  iubet  ad  iusulas  mariti- 
niamque  oram  tutandam.  In  ipso  impetu  movendarum  de  integro 
rerum,  perculit  eum  praefectorum  navium  transilio,  qui,  post 
classem  ad  Iberum  per  pavorem  desertam  graviter  increpiti,  nun- 
quam deinde  satis  fidi  aut  duci  aut  Carthaginiensium  rebus  fuerant. 
Fecerant  hi  transfugae  motum  in  Carpesiorum  gente,  desciveraut- 
que  iis  auctoribus  urbes  aliquot:  una  etiam  ab  ipsis  vi  capta  fuerat. 
In  eam  gentem  versum  ab  Romanis  bellum  est ; infestoque  exercitu 
Hasdrubal  ingressus  agrum  hostium,  pro  captae  ante  dies  paucos 
urbis  moenibus,  Chalbum,  nobilem  Carpesiorum  ducem,  cum 
valido  exercitu  castris  sese  tenentem,  aggredi  statuit.  Praemissa 
igitur  levi  armatura,  quae  eliceret  hostes  ad  certamen,  pedilutn 
partem  ad  depopulandum  per  agros  passim  dimisit,  ut  palantes 
exciperent.  Simul  et  ad  castra  tumultus  erat,  et  per  agros  fugaque 
et  caedes ; deinde  undique  diversis  itineribus  quum  in  castra  se 
recepissent,  adeo  repente  decessit  animis  pavor,  ut  non  ad  muni- 
menta modo  defendenda  satis  animorum  esset,  sed  etiam  ad  laces- 
sendum hostem  proelio.  Erumpunt  igitur  agmine  e castris,  tripu- 
diantes more  suo;  repenlinaque  eorum  audacia  terrorem  hosti, 
paulo  ante  ultro  lacessenti,  inenssit.  Itaque  et  ipse  Hasdrubal  in 
collem  satis  arduum,  tutum  flumine  etiam  obiecto,  tum  copias 
subducit,  et  praemissam  levem  armaturam,  equilesque  palatos 
eodem  recipit:  nec  aut  colli  aut  flumini  satis  fidens,  vallo  castra 
permunit.  In  hoc  alterno  pavore  certamina  aliquot  sunt  contracta  : 
nec  Numida  Hispano  eques  par  fuit;  nec  iaculator  Mauras  caetrato, 
velocitate  pari,  robore  animi  viriumque  aliquantum  praestanti. 

XXVII.  Postquam  neque  elicere  Poenum  ad  certamen  obversati 
castris  poterant , neque  castrorum  oppugnatio  facilis  erat ; urbem 
Ascuam,  quo,  fines  hostium  ingrediens,  Hasdrubal  frumentum 
commeatusque  alios  convexerat,  vi  capiunt,  omnique  circa  agro 
potiuntur:  nec  iam,  aut  in  agmine,  aut  in  castris,  ul!o'imperio 
contineri.  Quam  abi  negligentiam  ex  re,  ut  fit,  bene  gesta  oriri 
senserat  Hasdrubal,  cohortatus  milites,  ut  palatos  sine  signis  hostes 
aggrederentur,  degressus  colle,  pergit  ire  acie  instructa  ad  castra: 
quem  ut  adesse  tumultuose  nuntiavere  fugientes  ex  speculis  statio- 

nibusque,  ad  arma  conclamatum  est.  Vt  quisque  arma  ceperat,  sine 
imperio,  sine  signo,  incompositi,  inordinati  in  proelium  ruunt. 
Iam  primi  conseruerant  manus,  quum  alii  catervatim  currerent, 
alii  nondum  e castris  exissent:  tamen  primo  ipsa  audacia  terruere 
hostem:  deinde,  rari  in  confertos  iljati,  quum  paucitas  parum 
tuta  esset,  respicere  alii  alios,  et  undique  pulsi  coire  in  orbem; 
et  duro  corporibus  applicantur,  armaque  armis  iungunt,  in  arctum 
compulsi,  quum  vix  movendis  armis  satis  spatii  esset,  corona  ho- 
stium cincti,  ad  multum  diei  caeduntur.  Exigua  pars,  eruptione 
facta,  silvas  ac  montes  petit:  parique  terrore  et  castra  sunt  deserta, 
et  universa  gens  postero  die  in  deditionem  venit.  Nec  diu  in  pacato 
mansit:  nam  subinde  ab  Carthagine  allatum  est,  ut  Hasdrubal 
primo  quoque  tempore  in  Italiam  exercitum  duceret.  Quae  vulgata 
res  per  Hispaniam  omnium  ferme  animos  ad  Romanos  avertit. 
Itaque  Hasdrubal  extemplo  literas  Carthaginem  mittit,  indicans, 
quanto  fama  profectionis  suae  damno  fuisset.  Si  vero  inde  perge- 
ret, prius  quam  Iberum  transiret,  Romanorum  Hispaniam  fore; 
nam,  praeterquam  quod  nec  praesidium,  nec  ducem  haberet, 
quem  relinqueret  pro  se,  eos  imperatores  esse  romanos,  quibus 
vix  aequis  viribus  resisti  possit.  Itaque  si  ulla  Hispaniae 
cura  esset,  successorem  sibi  cum  valido  exercitu  mitterent; 
cui,  ut  omnia  prospere  evenirent,  non  tamen  otiosam  provin- 
ciam fore. 

XXVIII.  Hae  literae  quamquam  primo  admodum  moverunt  se- 
natum, tamen,  quia  Italiae  cura  prior  potiorque  erat,  nihil  de 
Hasdrubale,  neque  de  copiis  eius  mutatum  est.  Himilco  cum  exer- 
citu iusto  et  ancta  classe,  ad  retinendam  terra  marique  ac  tuendam 
Hispaniam,  est  missus;  qui,  ut  pedestres  navalesque  copias  traie- 
cit,  castris  communitis,  navalibusqucsubductis,  et  vallocirfumdatis, 
cum  equitibus  delectis  ipse,  quantum  maxime  accelerare  poterat, 
per  dubios  iufestosque  populos  iuxta  intentus  ad  Hasdrubalem 
pervenit.  Quum  decreta  senatus  mandataque  exposuisset,  atque 
edidicisset  ipse  iu  vicem,  quemadmodum  tractandum  bellum  in 
Hispania  foret,  retro  in  sua  castra  rediit ; nulla  re,  quam  cele- 
ritate, tutior,  quod  undique  abierat  ante  quam  consentirent. 
Hasdrubal , prius  quam  moveret  castra,  pecunias  imperat  populis 
ommbus  suae  ditionis,  satis  gnarus,  Hannibalem  transitus  quosdam 

pretio  mercatum:  nec  auxilia  gallica  aliter,  quam  conducta,  ha- 
buisse; inopem,  tantum  iter  ingressum,  vix  penetraturum  ad 
Alpes  fuisse.  Pecuniis  igitur  raptim  exactis,  ad  Iberum  descendit. 
Decreta  Carthaginiensium  et  Hasdrubalis  iter  ubi  ad  Romanos 
sunt  perlata,  omnibus  omissis  rebus,  ambo  duces,  iunctis  copiis, 
ire  obviam  coeptis  atque  obsistere  parant;  rati,  si  Hannibali,  vix 
per  se  ipsi  tolerando  Italiae  hosti,  Hasdrubal  dux,  atque  hispa- 
niensis  exercitus  esset  iunctus,  illum  romani  fiuem  imperii  fore. 
His  anxii  curis  ad  Iberum  contrahunt  copias;  et,  transitu  amne, 
quum  diu  consultassent , utrum  castra  castris  conferrent,  an  satis 
haberent,  sociis  Carthaginiensium  oppugnandis,  morari  ab  itinere 
proposito  hostem,  urbem  a propinquo  flumiue  Iberam  appellatam, 
opulentissimam  ea  tempestate  regionis  eius , oppugnare  parant. 
Quod  ubi  sensit  Hasdrubal,  pro  ope  ferenda  sociis,  pergit  ipse  ire 
ad  urbem,  deditam’  nuper  in  fidem  Romanorum,  oppugnandam. 
Ita  iain  coepta  obsidio  omissa  ab  Romanis  est,  et  in  ipsum  Has- 
drubalem versum  bellum. 

XXIX.  Quinque  militum  intervallo  castra  distantia  habuere 
paucos  dies;  nec  sine  levibus  proeliis,  nec  ut  in  aciem  exirent. 
Tandem  uno  eodemque  die  velut  ex  composito  utrinque  signum 
pugnae  propositum  est,  atque  omnibus  copiis  in  campum  descen- 
sum. Triplex  stetit  romana  acies;  velitum  pars  inter  antesignanos 
locata,  pars  post  signa  accepta,  equites  cornua  cinxere.  Hasdrubal 
mediam  aciem  Hispanis  firmat:  in  cornibus,  dextro  Poenos  locat, 
laevo  Afros,  mercenariorumque  auxilia:  equitum  Numidas  Poe- 
norum peditibus,  ceteros  Afris  pro  cornibus  apponit.  Nec  omnes 
Numidae  in  dextro  locati  cornu,  sed  quibus,  desultorum  in  modum, 
binos  trahentibus  equos  inter  acerrimam  saepe  pugnam  in  recen- 
tem equum  ex  fesso  armatis  transultare  mos  erat : tanta  velocitas 
ipsis,  tamque  docile  equorum  genus  est.  Quum  hoc  modo  instructi 
starent,  imperatorum  ulriusquc  partis  haud  ferme  dispares  spes 
erant:  nam  nc  multum  quidem  aut  numero,  aut  genere  militum, 
hi  aut  illi  praestabant.  Militibus  longe  dispar  animus  erat : Roma- 
nis enim,  quamquam  procul  a patria  pugnarent,  facile  persuase- 
rant duces,  pro  Italia  atque  urbe  romana  eos  pugnare.  Itaque, 
velut  quibus  reditus  in  patriam  eo  discrimine  pugnae  verteretur , 
obstinaverant  animis,  vincere  aut  mori.  Minus  pertinaces  viros 

habebat  altera  acies:  nam  maxima  pars  Hispani  erant,  qui  vinci 
in  Hispaniam,  quam  victores  in  Italiam  trahi,  malebant.  Primo 
igitur  concursu,  quum  vix  pila  coniecta  essent,  retulit  pedem 
media  acies,  inferentibusque  sese  magno  impetu  Romanis  terga 
vertit.  Nihilo  segnius  in  cornibus  proelium  fuit:  hinc  Poenus, 
hinc  Afer  urget ; et  velut  in  circumventos  proelio  ancipiti  pugnant. 
Sed  quum  in  medium  tota  iam  coisset  romaua  acies,  satis  virium 
ad  dimovenda  hostium  cornua  habuit.  Itaque  duo  diversa  proelia 
erant.-  utroque  Romani,  ut  qui,  pulsis  tandem  mediis,  et  numero 
et  robore  virorum  praestarent,  haud  dubie  superarunt.  Magna  vis 
hominum  ibi  occisa;  et,  nisi  Hispani  vixdum  conserto  proelio 
tam  effuse  fugissent,  perpauci  ex  tota  superfuissent  acie.  Equestris 
pugna  nulla  admodum  fuit;  quia,  simul  inclinatam  mediam  aciem 
Mauri  Numidaeque  viderunt,  extemplo  fuga  effusa  nuda  cornua 
elephantis  quoque  prae  se  actis,  deseruere.  Et  Hasdrubal,  nsque 
ad  ultimum  eventum  pugnae  moratus,  e media  caede  cum  paucis 
effugit:  castra  Romani  cepere  atque  diripuere.  Ea  pugna,  si  qua 
dubia  in  Hispania  erant,  Romanis  adiunxit:  Ilasdrubalique  non 
modo  in  Italiam  traducendi  exercitus,  sed  ne  manendi  quidem 
satis  tuto  in  Hispania,  spem  reliquit.  Quae  postquam  literis  Sci- 
pionum Romae  vulgata  sunt,  non  tam  victoria,  quam  prohibito 
Hasdrubalis  in  Italiam  transitu,  lactabantur. 

XXX.  Dum  haec  in  Hispania  geruntur,  Petelia  in  Bruttiis, 
aliquot  post  mensibus,  quam  coepta  oppugnari  erat,  ab  Himilcone, 
praefecto  Hannibalis,  expugnata  est.  Multo  sanguine  ac  vulneribus 
ea  Poenis  victoria  stetit : nec  ulla  magis  vis  obsessos,  quam  fames, 
expugnavit.  Absumptis  enim  frugum  alimentis,  carnisque  omnis 
generis  quadrupedum,  sutrinae  postremo  coriis,  herbisque,  et  ra- 
dicibus et  corticibus  teneris,  strictisquc  rubis  vixere;  nec,  antequam 
vires  ad  standum  in  muris,  ferendaque  anna  deerant,  expugnati 
sunt.  Recepta  Petelia,  Poenus  ad  Consentiam  copias  traducit;  quam, 
minus  pertinaciter  defensam,  intra  paucos  dies  in  ditionem  ac- 
cepit. Iisdem  ferme  diebus  et  Bruttiorum  exercitus  Crotonem , 
graecam  urbem,  circumsedit,  opulentam  quondam  armis  virisque, 
tum  iam  adeo  multis  magnisque  cladibus  afflictam,  ut  omnis  aetatis 
ruinus  viginti  millia  civium  superessent.  Itaque  urbe  a defensoribus 
vasta  facile  politi  sunt  hostes : arx  lautum  rcteuta,  io  quam  inter 

tumultum  captae  urbis  e media  caede  quidam  effugere.  Et  Locren- 
ses descivere  ad  Bruttios  Poenosque,  prodita  multitudine  a princi- 
pibus. Rhegini  tantummodo  regionis  eius  et  in  fido  erga  Romanos, 
et  potestatis  suae  ad  ultimum  manseruot.  In  Siciliam  quoque  eadem 
inclinatio  animorum  pervenit;  et  ue  domus  quidem  Hieronis  tota 
ab  defectione  abstinuit:  namque  Gelo  maximus  stirpis,  contempta 
simul  senectute  patris,  simul  post  cannensem  cladem  romana  so- 
cietate, ad  Poenos  defecit;  movissetque  in  Sicilia  res,  nisi  mors 
adeo  opportuna,  ut  partem  quoque  suspicione  adspergcrct,  arman- 
tem cum  multitudinem,  sol licitantemque  socios  absumpsisset.  Haec 
eo  anno  in  Italia,  in  Africa,  in  Sicilia,  in  Hispania  vario  eventu 
acta.  Exitu  anni  Q.  Fabius  Maximus  a senatu  postulavit,  ut  aedem 
Veneris  Erycinae,  quam  dictator  vovisset,  dedicare  liceret.  Senatus 
decrevit,  ut  Ti.  Sempronius  consul  designatus,  quum  honorem 
inisset,  ad  populum  ferret,  ut  Q.  Fabium  duumvirum  esse  iube- 
rent  aedis  dedicandae  causa.  Et  M.  Aemilio  Lepido,  qui  bis  consul 
augurque  fuerat,  filii  tres,  Lucius,  Marcus,  Quintus,  ludos  fu- 
nebres per  triduum,  et  gladiatorum  paria  duo  et  viginti  per  tri- 
duum in  foro  dederunt.  Aediles  curules,  C.  Laetorius  et  Ti.  Sem- 
pronius Gracchus,  consul  designatus,  qui  in  aedilitate  magister 
equitum  fuerat,  ludos  romanos  fecerunt,  qui  per  triduum  instau- 
rati sunt.  Plcbeii  ludi  aedilium  M.  Aurelii  Cottae  et  M.  Claudii 
Marcelli  ter  instaurati.  Circumacto  tertio  anno  punici  belli,  Ti. 
Sempronius  consul  Idibus  Martiis  magistratum  iniit.  Praetores 
Q.  Fulvius  Flaccus,  qui  ante  bis  consul  censorque  fuerat,  urba- 
nam ; £1.  Valerius  Laevinus  peregrinam  sortem  in  jurisdictione 
habuit.  Ap.  Claudius  Pulcher  Siciliam,  Q.  Mucius  Scaevola  Sar- 
diniam sortiti  sunt.  M.  Marcello  proconsule  imperium  esse  populus 
iussit,  quod  post  cannensem  cladem  unus  romanorum  imperatorum 
in  Italia  prospere  rem  gessisset. 

XXXI.  Senatus,  quo  die  primum  est  in  Capitolio  consultus, 
decrevit,  ot,  quo  eo  anno  duplex  tributum  imperaretur,  simplex 
eonfestim  exigeretur,  ex  quo  stipendium  praesens  omnibus  militi- 
bus daretur,  praeterquam  qui  milites  ad  Cannas  fuissent.  De  exerci- 
tibus ita  decreverunt,  ut  duabus  legionibus  urbanis  Ti.  Sempronius, 
consul  Cales  ad  conveniendum  diem  ediceret:  inde  ut  legiones  in 
castra  Claudiana  supra  Suessulam  deducerentur.  Quae  ibi  legiones 

essent  (erant  autem  canncnsis maxime  exercitus),  eas  Ap.  Claudius 
Pulcher  praetor  in  Siciliam  traiiceret;  quaeque  in  Sicilia  essent, 
Romam  deportarentur.  Ad  exercitum  , cui  ad  conveniendum  Cales 
edicta  dies  erat,  M.  Claudius  Marcellus  missus,  isque  iussus  in 
castra  Claudiana  deducere  urbanas  legiones.  Ad  veterem  exercitum 
accipiendam,  dcduccndumque  inde  ia  Siciliam  T.  Metilius  Croto 
legatus  ab  Ap.  Claudio  est  missus.  Taciti  primo  expectaverunt  ho- 
mines, uti  consul  comitia  collegae  creando  haberet:  deinde,  ubi 
ablegatum,  velut  de  industria,  M.  Marcellum  viderunt,  quem 
maxime  consulem  in  cum  annum  ob  egregie  in  praetura  res  gestas 
creari  volebant,  fremitus  in  curia  est  ortus.  Quod  ubi seusit  con- 
sul, « Vtrumque,  inquit,  e republica  fuit,  Patres  conscripti,  et 
» M.  Claudium  ad  permutandos  exercitus  in  Campaniam  profici- 
» sci,  et  comitia  non  prius  edici,  quam  is  inde,  confecto,  quod 
» mandatum  est,  negotio  revertisset ; ut  vos  consulem , quem 
» tempus  reipublicae  postularet,  quem  maxime  vultis,  haberetis.  » 
Ita  de  comitiis,  donec  rediit  Marcellus,  silentium  fuit.  Interea 
dnumviri  creati  suut  Q.  Fabius  Maximus  et  T.  Otacilius  Crassus, 
aedibus  dedicandis,  Menti  Otacilius,  Fabius  Veneri  Erycinae. 
Vtraquc  in  Capitolio  est,  canali  uno  discretae.  Et  de  trecentis  equi- 
tibus campanis,  qui  in  Sicilia  cum  fide  stipendiis  emeritis,  Romam 
venerant,  dcin  latum  ad  populum,  ut  cives  romani  essent;  item 
uti  municipes  cumani  essent , pridie  quam  populus  catnpanus  a 
populo  romano  defecisset.  Maxime,  ut  hoc  ferretur,  moverat, 
quod , quorum  hominum  essent , scire  se  ipsi  negabant ; veterc 
patria  relicta , in  eam,  in  quam  redierant,  nondum  adseit^.  Post- 
quam Marcellus  ab  exercitu  rediit , comitia  uni  consuli  rogando 
in  locum  L.  Postumii  edicuntur.  Creatur  ingenii  consensu  Mar- 
cellus, qui  extemplo  magistratum  occiperet:  cui  iucuuti  consula- 
tum quum  tenuisset,  vocati  augures  vitio  creatum  videri  pronun- 
tiaverunt; vulgoque  Patres  ita  fama  ferebant,  quod  tum  primum 
duo  plebcii  consules  facti  essent,  id  deis  cordi  non  esse.  In  locum 
Marcelli,  ubi  is  se  magistratu  abdicavit,  suffectus  Fabius  Maximus 
tertium.  Mare  arsit  eo  anno  : ad  Sinuessam  bos  equuleum  peperit: 
signa  Lanuvii  ab  Iunonis  Sospitae  cruore  manavere,  lapidibusque 
circa  id  templum  pluit.  Ob  quem  imbrem  novemdiale,  ut  adsolet , 
sacrum  fuit:  ceteraque  prodigia  cum  cura  expiata. 

XXXII.  Consules  exercitus  inter  sese  diviserunt.  Fabio  exerci- 
tus, cui  M.  Iunius  dictator  praefuerat,  evenit ; Sempronio  volones 
qui  fierent,  et  sociorum  viginti  quinque  millia;  M.  Valerio  prae- 
tori legiones,  quae  ex  Sicilia  redissent,  decretae;  M.  Claudius 
proconsul  ad  eum  exercitum,  qui  supra  Suessulam  Nolae  praesi- 
deret, missus:  praetores  in  Siciliam  ac  Sardiniam  profecti.  Con- 
sules edixerunt,  quoties  in  senatum  vocassent,  uti  senatores,  qui- 
busque in  senatu  dicere  sententiam  liceret,  ad  portam  Capenam 
convenirent.  Praetores,  quorum  iuris  dictio  erat,  tribunalia  ad 
Piscinam  publicam  posuerunt.  Eo  vadimonia  fieri  iusserunt:  ibi- 
que  eo  anno  ius  dictum  est.  Interim  Carthaginem , unde  Mago 
frater  Hannibalis  duodecim  millia  peditum,  et  mille  quingentos 
equites,  viginti  elephantos,  mille  argenti  talenta  in  Italiam  trans- 
missurus erat  cum  praesidio  sexaginta  navium  longarum,  nuntius 
affertur,  in  Hispania  rem  male  gestam,  omnesqtic  ferme  eius 
provinciae- populos  ad  Romanos  defecisse.  Erant,  qui  Magonem 
cum  classe  ea  copiisque,  omissa  Italia,  in  Hispaniam  averterent, 
quum  Sardiniae  recipiendae  repentina  spes  adfulsit.  Parvum  ibi 
exercitum  romanum  esse:  veterem  praetorem  inde,  A.  Corne- 
lium, provinciae  peritum  decedere,  novum  expeclari.  Ad  hoc , 
fessos  iam  animos  Sardorum  esse  diuturnitate  imperii;  et  pro- 
ximo iis  anno  acerbe  atque  avare  imperatum:  gravi  tributo , 
et  collatione  iniqua  frumenti  pressos : nihil  deesse  aliud,  quam 
auctorem,  ad  quem  deficerent.  Haec  clandestina  legatio  per  prin- 
cipes missa  erat,  maxime  eam  rem  moliente  Hampsicora , qui  tum 
auctoritate  atque  opibus  longe  primus  erat.  His  nuntiis  prope  nno 
tempore  turbati  erectique  Magonem  cum  classe  sua  copiisque  in 
Hispaniam  mittunt:  in  Sardiniam  Hasdrubalem  deligunt  ducem; 
cl  tantum  ferme  copiarum,  quautum  Magoni,  decernunt.  Et  Ro- 
mae consules,  transactis  rebus,  quae  in  Vrbe  agendae  erant,  mo- 
vebant iam  sese  ad  bellum.  Ti  Sempronius  militibus  Sinuessam 
diem  ad  conveniendum  edixit;  et  Q.  Fabius,  consulto  prius  senatu, 
nt  frumenta  omnc6  ex  agris,  ante  Kaleudas  Ionias  primas,  in 
urbes  munitas  convehereut.  Qui  non  invexisset , eius  se  agrum 
populaturum,  servos  sub  hasta  venditurum,  villas  incensurum. 
Ne  praetoribus  quidem,  qui  ad  ius  dicendum  creati  erant,  vacatio 
ab  belli  admiuislratione  data  est.  Valerium  praetorem  in  Apuliam 

ire  placuit , ad  exercitum  a Terentio  accipiendum : quum  ei  Si- 
cilia legiones  venissent,  iis  potissimum  uti  ad  regionis  eius  prae- 
sidium: Terentianum  mitlit  cum  aliquo  legatorum.  Et  viginti  quiu- 
que  naves  M.  Valerio  datae  sunt,  quibus  oram  maritimam  inter 
Brundisium  ac  Tarentum  tutari  posset : par  navium  numerus 
Q.  Fulvio  praetori  urbano  deeretus  ad  suburbana  litora  tutanda. 
C.  Terentio  proconsuli  negotium  datum,  ut  in  piceno  agro  con- 
quisitionem militum  haberet,  locisque  iis  praesidio  esset.  Et  T. 
Otacilius  Crassus,  postquam  aedem  Mentis  in  Capitolio  dedicavit, 
iu  Siciliam  eam  imperio,  qui  classi  pracesset,  missus. 

XXXIII.  In  hanc  dimicationem  duorum  opulentissimorum  in 
terris  populorum  omnes  reges  gentesque  animos  intenderant.  Inter 
quos  Philippus , Macedonum  rex , eo  magis,  quod  propior  Italiae 
ac  mari  tantum  Ionio  discretus  erat.  Is  ubi  primum  fama  accepit, 
Hannibalem  Alpes  transgressum;  ut  bello  inter  Romanos  Pocnum- 
que  orto  laetatus  erat,  ita,  ntrius  populi  mallet  victoriam  esse, 
incertis  adhuc  viribus,  fluctuatus  animo  fuerat.  Postquam  tertia 
iam  pugna , tertia  victoria  cum  Poenis  erat,  ad  fortunam  inclina- 
vit, legatosque  ad  Hannibalem  misit:  qui,  vitantes  portus  brun- 
disinum  tarentinumque , quia  custodiis  navium  romanarum  te- 
nebantur, ad  Laciniae  Iunonis  templum  in  terram  egressi  sunt. 
Inde  per  Apuliam  petentes  Capuam , media  in  praesidia  romana 
illati  sunt ; deduclique  ad  M.  Valerium  Laevinum  praetorem,  circa 
Luceriam  castra  habentem.  Ibi  intrepide  Xenophanes,  legationis 
princeps,  a Philippo  rege  se  missam,  ait,  ad  amicitiam  societa- 
temque iuDgeudam  eum  populo  romano:  mandata  habere  ad  con- 
sules, ac  senatum  populumque  romauum.  Praetor,  inter  defectio- 
nes veterum  sociorum,  nova  societate  tam  clari  regis  laetus  admo- 
dum, hostes  pro  hospitibus  comiter  accepit : dat,  qui  prosequantur, 
itinera  cum  cura  demonstrent,  quae  loca  quosque  saltus,  aut 
Romanus , aut  hostes  teneant.  Xenophanes  per  praesidia  romana 
in  Campaniam,  inde,  qua  proximum  fuit,  in  castra  Hannibalis 
pervenit,  foedusque  cnm  eo  atque  amicitiam  iunxit  legibus  his: 
wt  Philippus  rex  quam  maxima  classe  ( ducentas  autem  naves 
videbatur  effecturus ) »n  Italiam  traiiceret,  et  vastaret  mariti~ 
» nam  oram:  bellum  pro  parte  tua  terra  marique  gereret.  !r6* 
debellatum  esset,  Italia  omnis  eum  ipsa  urbe  Roma  Carthagi- 

nietuium  atque  Hannibalis  esset , praedaque  omnis  Hannibali 
cederet.  Perdomita  Italia , navigarent  in  Graeciam,  bellumque , 
eum  quibus  regibus  placeret,  gererent : quae  civitates  continen- 
tis, quae  insulae  ad  Macedoniam  vergunt,  eae  Philippi  regni- 
que eius  essent. 

XXXIV.  In  has  fermc  leges  inter  Poenum  ducem  legatosque 
Macedonum  ictum  foedus,  missique  cum  iis  ad  regis  ipsius  fir- 
mandam fidem  legati,  Gisgo,  et  Bostar,  et  Mago,  eodem  ad  Iunonis 
Laciniae  templum,  ubi  navis  occulta  in  statione  erat,  perveniunt: 
inde  profecti,  quum  iam  altum  tenerent,  eonspecti  a classe  romana 
sunt,  quae  praesidio  erat  Calabriae  litoribus.  P.  Valerius  Flaccus 
cercuros  ad  persequendam  retrahendamque  navem  quum  misisset , 
primo  fugere  regii  conati:  deinde,  nbi  celeritate  vinci  senserunt , 
tradunt  se  Romanis,  et  ad  praefectum  classis  addueti : quum  quae- 
reret , qui , et  unde  , et  quo  tenderent  cursum:  Xenophanes  primo, 
satis  iam  semel  felix , mendacium  stroere , a Philippo  se  ad  Ro- 
manos missum , ad  M.  Valerium , ad  quem  unum  iter  tutum 
fuerit,  pervenisse.  Campaniam  superare  nequisse,  septam  hostium 
praesidiis.  Deinde , ut  punieus  cnltus  habitusque  suspectos  legatos 
fecit  Hannibalis  * interrogatosque  sermo  prodidit ; tum , comitibus 
eorum  seductis,  ac  metu  territis,  literae  quoque  ab  Hannibale  ad 
Philippum  inventae , et  pacta  inter  regem  Macedonum  poenumque 
ducem.  Quibus  satis  cognitis,  optimum  visum  est,  captivos  comi- 
tcsquc  eorum  Romam  ad  senatum,  aut  ad  coDSules,  ubicumque 
essent,  quam  primum  deportare.  Ad  id  celerrimae  quinque  naves 
delectae,  ac  L.  Valerius  Antias , qui  praeesset,  missus : eique man- 
datum, ut  in  omoes  naves  legatos  separatim  custodiendos  divide- 
ret, daretque  operam,  ne  quod  iis  colloquium  inter  se,  neve  quae 
eommunicatio  consilii  esset.  Per  idem  tempus  Romae  quum  A.  Cor- 
nelius Mammula,  ex  Sardinia  provincia  decedens,  retulisset,  qui 
status  rerum  in  insula  esset , bellum  ac  defectionem  omnes  specta- 
re ; Q.  Mucium , qui  successisset  sibi , gravitate  caeli  aquarumque 
adveuieuteiu  exceptum  , non  tam  in  periculosum,  quam  longum, 
morbum  implicitum,  diu  ad  belli  vim  sustinendam  inutilem  fore, 
exercitumque  ibi  ut  salis  firmum  pacatae  provinciae  praesidio  esse, 
ita  parum  bello,  quod  motum  iri  videretur:  decreverunt  Patres, 
ut  Q.  Fulvius  Flaccus  quinque  millia  peditum,  quadringentos 

equites  scriberet,  eamque  legionem  primo  quoque  tempore  in  Sar- 
diniam traiiciendam  curaret,  milteretque  cum  imperio,  quem  ipsi 
videretur,  quirem  gereret,  quoad  Mucius  convaluisset.  Ad  eam 
rem  missus  est  T.  Manlius  Torquatus,  qui  bis  consul  censorque 
fuerat,  subegeratque  in  consulatu  Sardos.  Sub  idem  fere  tempus 
et  a Carthagine  in  Sardiniam  classis  missa,  duce  Hasdrubale,  cui 
Calvo  cognomen  erat,  foeda  tempestate  vexata,  ad  Baliares  insulas 
deiicitur:  ibique  (adeo  non  armamenta  modo,  sed  etiam  alvei 
navium  quassati  erant)  subductae  naves  dum  reficiuntur , aliquan- 
tum temporis  triverunt. 

XXXV.  In  Italia  quum  post  cannensem  pugnam  , fractis  par- 
tis alterius  viribus,  alterius  mollitis  animis,  segnius  bellum  esset: 
Campani  per  se  adorti  sunt  rem  cumanam  suae  ditionis  facere;  pri- 
mo sollicitantes,  ut  ab  Romanis  deficerent:  ubi  id  parum  processit; 
dolum  ad  capiendos  eos  comparant.  Campanis  omnibus  statum  sa- 
crificium ad  Hamas:  eo  senatum  campanum  venturum  certiores 
Cumanos  fecerunt;  petierunlque,  ut  et  cumanus eo  senatus  veniret 
ad  consultandum  communiter,  ut  eosdem  uterque  populus  socios 
hoslesque  haberet:  praesidium  ibi  armatum  sese  habituros,  ne  quid 
ab  Romano  Poeuove  periculi  esset.  Cumani  (quamquam  suspecta 
fraus  erat)  nihil  abnuere  ; ita  tegi  fallax  consilium  posse  rati.  Iote- 
rim  Ti.  Sempronius  consul  romanus  Sinuessae,  quo  ad  convenien- 
dum diem  edixerat,  exercitu  lustrato,  transgressus  Vulturnum 
flumen,  circa  Liternum  castra  posuit.  Ibi,  quia,  otiosa  stativa 
erant,  erebro  decurrere  milites  cogebat,  ut  tirones  (ea  maxima 
pars  volonum  erat)  assuescerent  signa  sequi,  et  in  acie  agnoscere 
ordines  suos.  Inter  quae  maxima  inerat  cura  duci ; itaque  legatis 
tribunisque  praeceperat,  ne  qua  exprobratio  cuiquam  veleris  for- 
tunae discordiam  inter  ordines  sereret:  vetus  miles  tironi,  liber 
voloni  sese  exaequari  sineret : omnes  satis  honestos  generososque 
ducerent,  quibus  arma  sua  signaque  populus  romanus  commi- 
sisset. Quae  fortuna  coSgisset  ita  fieri,  eandem  cogere  tueri 
facium.  Ea  non  maiore  cura  praecepta  ab  ducibus  sunt,  quam  a 
militibus  observata  ; brevique  tanta  concordia  coaluerant  omnium 
animi,  ut  prope  iu  oblivionem  veniret,  qua  ex  conditione  quisque 
esset  miles  factus.  Haec  agenti  Graccho  legati  cumani  nuntiarunt, 
quae  a Campanis  legatio  paucos  ante  dies  venisset,  et  quid  iis  ipsi 

respondissent,  triduum  post  eum  diem  festum  esse:  non  senatum 
solum  omnem  ibi  futurum , sed  castra  etiam  et  exercitum  Campa- 
num. Gracchus,  iussis  Cumanis  omnia  ex  agris  in  urbem  conve- 
here, et  manere  iutra  muros , ipse  pridie,  quam  statum  sacrificium. 
Campanis  esset,  Cumas  movit  castra:  Hamae  iude  tria  millia 
passuum  absunt.  Iam  Campani  co  frequentes  ex  composito  conve- 
nerant, nec  procul  inde  in  occulto  Marius  Alfius  medixtuticus 
{summus  magistratus  erat  Campanis)  cum  quatuordecim  millibus 
armatorum  habebat  castra,  sacrificio  apparando,  et  inter  id  in- 
struendae fraudi  aliquanto  intentior,  quam  muniendis  castris,  aut 
ulli  militari  operi.  Triduum  sacrificatum  ad  Hamas : nocturnum 
erat  sacrum,  ita  ut  ante  mediam  noctem  compleretur.  Huic  Grac- 
chus insidiandum  tempori  ratus,  custodibus  ad  portas  positis,  ne 
quis  enuntiare  posset  coepta,  et  ab  decima  diei  hora  coactis  mili- 
tibus corpora  curare , somnoque  operam  dare,  ut  primis  tenebris 
convenire  ad  signum  possent,  vigilia  ferme  prima  tolli  iussit  signa; 
silentique  profectus  agmine  , quum  ad  Hamas  media  nocte  perve- 
nisset , castra  campana , ut  in  pervigilio  neglecta , simul  omnibus 
portis  invadit:  alios  somno  stratos , alios  perpetrato  sacro  inermes 
redeuntes  obtruncat.  Hominum  eo  tumultu  nocturno  caesa  plus 
duo  millia,  cum  ipso  duce  Mario  Allio:  capta  sunt  signa  militaria 
quatuor  et  triginta. 

XXXVI.  Gracchus,  minus  centum  militum  iactura  castris  ho- 
stium potius,  Cumas  se  propere  recepit,  ab  Hannibale  metuens, 
qui  super  Capuam  in  Tifatis  habebat  castra.  Nec  eum  provida  fu- 
turi fefellit  opinio:  nam  simul  Capuam  ea  clades  est  nuntiata, 
ratus  Hannibal,  ab  re  bene  gesta  insolenter  laetum  exercitum 
tironum  magna  ex  parte  servorumque,  spoliantem  victos,  prae- 
dasque agentem,  ad  Hamas  se  inventurum;  citatum  agmen  praeter 
Capuam  rapit,  obviosque  ex  fuga  Campanorum  dato  praesidio 
Capuam  duci , saucios  vehiculis  portari  iubet.  Ipse  Hamis  vacua 
ab  hostibus  castra,  nec  quidquam  praeter  recentis  vestigia  caedis, 
strataque  passim  corpora  sociorum  invenit.  Auctores  erant  quidam, 
ut  proliuus  inde  Cumas  duceret , urbemque  oppugnaret.  Id  quam- 
quam haud  modice  Hannibal  cupiebat,  ut,  quia  Neapolim  non 
potuerat,  Cumas  saltem , maritimam  urbem , haberet;  tamen , quia 
praeter  arma  nihil  secum  miles,  rapliin  acto  agmine,  extulerat, 

retro  in  rastra  supra  Tifata  se  recepit,  lude,  fatigatus  Campano* 
rum  precibus,  sequeuli  die  cum  omni  apparatu  oppugnadae  urbis 
Cumas  redit ; perpopulatoque  agro  cumano , mille  passus  ab  urbe 
rastra  locat,  quum  Gracchus  magis  verecundia  in  tali  necessitate 
deserendi  socios,  implorantes  fidem  suam  populique  romani , sub* 
stitisset,  quam  satis  fidens  exercitui.  Nec  alter  consul  Fabius,  qui 
ad  Cales  castra  habebat,  Vulturnum  flnmen  traducere  audebat 
exercitum;  occnpatus  primo  auspiciis  repetendis  dein  prodigiis, 
quae  alia  super  alia  nuntiabantur , expiantique  ea  haud  facile  li* 
tari  haruspices  respondebant. 

XXXVII.  Hae  causae  quum  Fabium  tenerent,  Semproninsin 
obsidione  erat ; et  iam  operibus  oppugnabatur.  Adversus  ligneam 
ingentem , admotam  urbi , aliam  turrem  ex  ipso  muro  excitavit 
consul  romanns , aliquanto  altiorem : quia  muro  satis  per  se  alto 
subicctis  validis  subliciis  pro  solo  usus  erat.  Inde  primum  saxis, 
sudibusque ; et  ceteris  missilibus  propugnatores  moenia  atque  urbem 
tuebantur:  postremo,  ubi  promoveudo  adiunctam  muro  viderunt 
turrem , facibus  ardentibus  plurimum  simul  ignem  coniecerunt. 
Quo  incendio  trepida  armatorum  multitudo  quum  de  turre  sese 
praecipitaret,  eruptio  ex  oppido  simul  duabus  portis  stationes  ho- 
stium  fudit  fugavitque  in  castra  ; ut  eo  die  obsesso,  quam  obsi- 
denti, similior  esset  Poenus.  Ad  mille  trecenti  Carthaginiensium 
caesi,  et  undesexaginta  vivi  capti;  qui,  circa  muros  et  in  statio- 
uibus  solute  ac  negligenter  agentes,  quum  nibil  minus,  quam 
eruptionem,  timuissent,  ex  improviso  oppressi  fuerant.  Gracchus 
prius,  quam  se  hostes  ab  repentino  pavore  colligerent,  receptui 
signum  dedit , ac  suos  intra  muros  recepit.  Postero  dio  Hannibal , 
laetum  secunda  re  consulem  insto  proelio  ratus  certaturum , aciem 
inter  castra  atque  urbem  iostrnxit.  Ceterum  postquam  neminem 
moveri  ab  solita  custodia  urbis  vidit , nec  committi  quidquam  te- 
merariae spei , ad  Tifata  redit  infecta  re.  Quibus  diebus  Cumae 
liberatae  sunt  obsidione , iisdem  diebus  et  in  Lucanis  ad  Grumen- 
tum  Ti.  Sempronius,  cui  Longo  cognomen  erat,  cum  Hannone 
Poeno  prospere  pugnat.  Supra  duo  millia  hostium  occidit,  et  du- 
centos octoginta  milites  amisit;  signa  militaria  ad  quadraginta 
unum  cepit : pulsus  finibus  lucanis  Hanno  retro  in  Bruttios  sese 
recepit.  Et  ex  Hirpinis  oppida  tria , quae  a populo  romano  defe- 

cerant , vi  recepta  per  M.  Valerium  praetorem , Vereelliura,  Ycscel- 
lium,  et  Sicilinum:  et  auctores  defectionis  securi  percussi.  Supra 
inille  captivorum  sub  hasta  venierunt;  praeda  alia  militi  concessa, 
exercitus  Luceriam  reductus. 

XXXVIII.  Dum  haec  io  Lucanis  atque  in  Hirpinis  geruntur, 
quinque  naves,  quae  Macedonum  atque  Poenorum  captos  legatos 
Romam  portabant , ab  supero  mari  ad  inferum  circumvectae  prope 
omnem  Italiae  oram , quum  praeter  Cumas  velis  ferrentur , neque, 
hostium  an  sociorum  essent,  satis  sciretur,  Gracchus  obvium  ex 
classe  sua  naves  misit.  Quum  percunctando  in  vicem  cognitum 
esset,  consulem  Cumis  esse;  naves  Cumas  appulsae , captivique  ad 
consulem  deducti , et  literae  datae.  Consul,  literis  Philippi  atque 
Hannibalis  perlectis,  consignata  omnia  ad  senatum  itinere  terrestri 
misit:  navibus  devehi  legatos  iussit.  Quum  eodem  fere  die  literae 
legatique  Romam  venissent , et,  percunctatione  facta,  dicta  cum 
scriptis  congruerent , primo  gravis  cura  Patres  incessit , cernentes, 
quanta  vix  tolerantibus  punicum  bellum  inacedonici  belli  moles 
instaret.  Cui  tamen  adeo  non  succubuerunt , ul  extemplo  agita- 
retur, quemadmodum  ultro  inferendo  bello  averterent  ab  Italia 
hostem.  Captivis  in  vincula  condi  iussis,  comitibusque  eorum  sub 
hasta  venditis,  ad  naves  viginti  quinque,  quibus  P.  Valerius 
Flaccus  praefectus  praeerat,  viginti  paratas  alias  decernunt.  His 
comparatis  deductisque,  et  additis  quinque  navibus,  quae  adve- 
xerant captivos  legatos , triginta  naves  ab  Ostia  Tarentum  pro- 
fectae: iussusque  P.  Valerius,  militibus  Varroniauis  , quibus  L. 
Apustius  legatus  Tarenti  praeerat , in  naves  impositis , quinquaginta 
navium  classe  non  tueri  modo  Italiae  oram , sed  explorare  de  ma- 
cedonico  bello.  Si  congruentia  literis  legatorumque  indiciis  Phi- 
lippi consilia  essent  , ut  M.  Valerium  praetorem  literis  certiorem 
faceret:  isque,  L.  Apustio  legato  exercitui  praeposito,  Tarentum 
ad  classem  profectus,  primo  quoque  tempore  in  Macedoniam 
transmitteret,  daretque  operam,  ut  Philippum  in  regno  contine- 
ret. Pecunia  ac  classem  tuendam  bellumque  maccdooicum  ea  de- 
creta est , quae  Ap.  Claudio  in  Siciliam  missa  erat , ut  redderetur 
Hieroni  regi:  ea  perL.  Apustium  legatum  Tarentum  est  devecta. 
Simul  ab  Hierone  missa  ducenta  millia  modium  tritici , et  hor- 
dei centum. 

XXXIX.  Dum  haec  Romani  parant  aguntque , ad  Philippum 
captiva  navis , una  ex  iis,  quae  Romam  missae  erant,  excursu 
refugit:  inde  scitum,  legatos  cum  literis  captos.  Itaque  ignarus 
de  iis,  quae  cum  Hannibale  legatis  suis  convenissent,  quaeque 
legati  eius  ad  se  allaturi  fuissent,  legationem  alia  cum  eiusdem 
mandatis  mittit.  Legati  ad  Hannibalem  missi,  Heraclitus,  cui 
Scotino  cognomen  erat,  et  Crito  Beroeaeus  et  Sositheus  Magnes: 
hi  prospere  tulerunt  ac  retulerunt  mandata.  Sed  prius  se  aestas  cir- 
cumegit , quam  movere  ac  moliri  quidquam  rex  posset : tantum 
navis  una  capta  cum  legatis  momenti  fecit  ad  dilationem  immi- 
nentis Romanis  belli.  Et  circa  Capuam,  trangresso  Vulturnum 
Fabio  post  expiata  tandem  prodigia , ambo  consules  rem  gerebant. 
Compuileriam , et  Trebulam,  et  Saticulam,  urbes,  quae  ad  Poe- 
num defecerant,  Fabius  vi  cepit:  praesidiaque  in  iis  Hannibalis 
Campanique  permulti  capti.  Et  Nolae,  sicut  priore  anno,  senatus 
Romanorum,  plebs  Hannibalis  erat:  consiliaque  occulta  de  caede 
priucipum  et  proditione  urbis  inibantur.  Quibus  ne  incepta  pro- 
cederent, inter  Capuam  castraque  Hannibalis,  quae  in  Tifatis 
erant , traducto  exercitu  , Fabius  super  Vesurium  in  castris  Clau- 
dianis consedit;  inde  M.  Marcellum  proconsulem  cum  iis  copiis, 
quas  habebat,  Nolam  in  praesidium  misit. 

XL.  Et  in  Sardinia  res  per  T.  Manlium  praetorem  administrari 
coeptae  , quae  omissae  erant , postquam  Q.  Mucius  praetor  gravi 
morbo  est  implicitus.  Manlius,  navibus  longis  ad  Carales  subductis, 
navalibusque  sociis  armatis , ut  terra  rem  gereret,  et  a praetore 
exercitu  accepto , duo  et  viginti  millia  peditum,  mille  et  ducentos 
equites  confecit.  Cum  his  equitum  pedilumquc  copiis  profectus  in 
agrum  hostium  haud  procul  ab  Hampsicorae  castris  castra  posuit: 
Hampsicora  tum  forte  profectus  erat  in  Fellitos  Sardos,  ad  iuven- 
tutem  armandam,  qua  copias  augeret.  Filius  cius  , nomine  Hiostns, 
castris  praeerat ; is , adolescentia  ferox , temere  proelio  inito  fusus 
fugatusque.  Ad  tria  millia  Sardorum  eo  proelio  caesa  , octingenti 
ferme  vivi  capti.  Alius  exercitus  primo  per  agros  silvasque  fuga 
palatus ; dein , quo  ducein  fugisse  fama  erat , ad  urbem  nomine 
Cornum , caput  eius  regionis,  confugit.  Debcllatumque  eo  proelio 
in  Sardinia  esset,  ut  classis  punica  cum  duce  Hasdrubale,  quae 
tempestate  deiecta  ad  Baliares  erat , in  tempore  ad  spem  rebellandi 

advenisset.  Manlius  post  famam  appulsae  punicae  classis , Carales 
se  recepit:  ea  occasio  Hampsicorac  data  Poeno  se  iungendi.  Hasdru- 
bal, copiis  in  terram  expositis,  et  classe  remissa  Carthaginem,  duce 
Hampsicora  ad  sociorum  populi  romani  agrum  populandum  pro- 
fectus’, Carales  perventurus  erat,  ni  Manlius  obvio  exercitu  ab 
effusa  eum  populatione  continuisset.  Primo  castra  castris  modico 
intervallo  sunt  obiecta , deinde  procursationes  leviaque  certamina 
vario  eventa  inita : postremo  descensum  in  aciem  , signisque  col- 
lutis , iusto  proelio  per  quatuor  horas  pugnatam.  Diu  pugnam  an- 
cipitem  Poeni,  Sardis  facile  vinci  assuetis,  fecerunt:  postremo  ct 
ipsi , quum  omnia  circa  strage  ac  fuga  Sardorum  repleta  essent , 
fusi:  ceterum  terga  dantes,  circumducto  cornu,  quo  pepulerat 
Sardos,  inclusit  Romanus.  Caedes  inde  magis,  quam  pugna,  fuit: 
duodecim  millia  hostium  caesa  Sardorum  simul  Pocnorumque , 
ferme  tria  millia  et  septingenti  capti , et  signa  militaria  septem 
et  viginti. 

XLI.  Anteomnia  claram  et  memorabilem  pugnam  fecit  Hasdru- 
bal imperator  captus  , ct  Hanno , et  Mago,  nobiles  Carthaginienses: 
Mago  ex  gente  Barcina,  propinqua  cognatione  Hannibali  iunctus; 
Hanno  auctor  rebellionis  Sardis,  bellique  cius  haud  dubie  conci- 
tor. Nec  Sardorum  duces  minus  nobilem  eam  pugnam  cladibus  suis 
fecerunt:  nam  et  filius  Hampsicorae  Hiostus  in  acie  cecidit;  et 
Hampsicora , cum  pancis  equitibus  fugiens,  ut  super  aflictas  res 
necem  quoque  filii  audivit,  nocte,  ne  cuius  interventus  coepta 
impediret , mortem  sibi  conscivit.  Ceteris  urbs  Cornus  eadem,  quae 
ante,  fugae  receptaculum  fuit.  Quam  Manlius,  victore  exercitu 
aggressus,  intra  paucos  dies  recepit.  Deinde  aliae  quoque  civitates, 
quae  ad  Hampsicoram  Poenosque  defecerant,  obsidibus datis , de- 
diderunt sese.  Quibus  stipendio  frumentoque  imperato , pro  cuius- 
que , aut  viribus,  aut  delicto,  Carales  exercitum  reduxit.  Ibi  na- 
vibus longis  deductis,  impositoque,  quem  secum advexerat , milite, 
Romam  navigat,  Sardiniamque  perdomitam  nuntiat  Patribus:  et 
stipendium  quaestoribus , frumentum  aedilibus  , captivosque  Fulvio 
praetori  tradidit.  Per  idemtempusT.  Otacilius  praetor,  quinquaginta 
navium  ab  Lilybaeo  classe  in  Africam  transvectus,  depopulatusque 
agrum  Carthaginiensem,  quum  Sardiniam  inde  peteret,  quo  fama 
erat  Hasdrubalem  a Baliaribus  nuper  traiecisse , classi  Africam 

repetenti  oecurrit , levique  certamine  in  alto  commisso,  septem 
inde  naves  cum  sociis  navalibus  cepit:  ceteras  metus  haud  secus, 
quam  tempestas , passim  disiecit.  Per  eosdem  forte  dies  et  Bomilcar 
cum  militibus,  ad  supplementum  Carthagine  missis,  elephantisque 
et  commeatu  , Locros  accessit.  Quem  ut  incautum  opprimeret  Ap. 
Claudius  per  simulationem  provinciae  circumeundae  Messanam 
raptim  exercitu  ducto,  aestu  suo  Locros  traiecit.  lam  inde  Bomil- 
car ad  Hannonem  in  Bruttios  profectus  erat,  et  Locrenses  por- 
tas Romanis  clauserunt.  Appius  magno  conatu  nulla  re  gesta,  Mes- 
sanam repetit.  Eadem  aestate  Marcellus  ab  Nola,  quam  praesidio 
obtinebat , crebras  excursiones  in  agrum  hirpinum  et  Samnites 
Caudinos  fecit:  adeoque  omnia  ferro  atque  igui  vastavit,  ut  anti- 
quarum cladium  Samnio  memoriam  renovaret. 

XLII.  Itaque  eitemplo  legati , ad  Hanuibalem  missi  simul  ex 
utraque  gente , ita  Poenam  alloqnuti  sunt:  « Hostes  populi  ro- 
» mani,  Hannibal , fuimus  primum  per  nos  ipsi,  quoad  nostra 
» arma , nostrae  vires  nos  tutari  poterant.  Postquam  iis  parum 
» fidebamus , Pyrrho  regi  nos  adiunximus : a quo  relicti  pacem 
» necessariam  accepimus,  fuimusque  in  ea  per  annos  prope  quin- 
» qnaginla , ad  id  tempus,  quo  io  Italiam  venisti.  Tua  nos  non 
» magis  virtus  fortunaque,  quam  unica  comitas  ac  benignitas  erga 
« cives  nostros , quos  captos  nobis  remisisti , conciliavit  tibi , 
» ut,  te  salvo  atque  incolumi  amico,  non  modo  populum  roma- 
» num  , sed  ne  deos  quidem  iratos  ( si  dici  fas  est ) timeremus. 
» At,  hercule,  non  solum  incolumi  et  victore,  sed  praesente  te, 
» quum  ploratum  prope  coniugum  ac  liberorum  nostrorum  exau- 
» dire,  et  flagrantia  tecta  posses  conspicere,  ita  sumus  aliquoties 
» hac  aestate  devastati , ut  M.  Marcellus,  non  Hannibal,  vicisse 
» ad  Cannas  videatur  ; glorienturque  Romani , te , ad  unum  modo 
» ictum  vigentem , velut  aculeo  emisso,  torpere.  Per  centum  prope 
» annos  cum  populo  romano  bellum  gessimus , nullo  externo 
u adiuti  nec  duce,  nec  exercitu:  nisi  quod  per  biennium  Pyrrhus 
n nostro  magis  milite  suas  auxit  vires,  quam  suis  viribus  nos  de- 
» fendit.  Non  ego  secundis  rebus  nostris  gloriabor,  duos  consules, 
» ac  duos  consulares  exercitas  a nobis  sub  iugum  missos,  et  si 
» quo  alia  aut  laeta  aut  gloriosa  nobis  evenerunt.  Quae  aspera 
» adversaque  tunc  acciderunt , minore  indignatione  referre  possu- 

» mus,  quam  quaebodie  eveniunt.  Magni  dictatores  cum  magistris 
» equitum,  bini  consules  cum  binis  consularibus  exercitibus  ingre- 
» diebantur  fines  nostros;  ante  explorato  et  subsidiis  positis,  et 
» sub  signis  ad  populandum  ducebant.  Nunc  proprii  unius  et  parvi 
» ad  tuendam  Nolam  praesidii  praeda  sumus,  lam  ne  manipula- 
» tim  quidem,  sed  latronum  modo,  percursant  totis  finibus  nostris 
» negligentius,  quam  si  in  romano  vagarentur  agro.  Causa  autem 
» baec  est,  quod  neque  tu  defendis,  et  nostra  iuventus,  quae,  si 
» domi  esset,  tutaretur,  omnis  sub  signis  militat  tuis.  Nec  te,  nec 
» exercitum  tuum  norim , nisi , a quo  tot  romanas  acies  fusas 
» stratasque  esse  sciam,  ei  facile  esse  ducam  opprimere  populato- 
» res  nostros  vagos,  sine  signis,  palatos,  quo  quemque  trahit, 
» quamvis  vana,  praedae  spes.  N umidarum  paucorum  illi  quidem 
» praeda  erunt,  praesidiumque  missum  nobis  ct  Nolae  ademeris, 
» si  modo,  quos,  ut  socios  haberes,  dignos  duxisti,  haud  iudiguos 
» iudicas,  quos  in  fidem  receptos  tuearis.  » 

XLII1.  Ad  ea  Hannibal  respondit : Omnia  simul  facere  Hir - 
pinos  Samnites  que ; et  indicare  clades  suas , et  petere  praesi- 
dium,  et  queri  indefensos  se  neglectosque.  Indicandum  autem 
fuisse  primum,  dein  petendum  praesidium;  postremo,  ni  impe- 
traretur, tum  denique  querendum,  frustra  opem  imploratam. 
Exercitum  sese  non  in  agrum  hirpinum  samnilemve,  ne  et  ipse 
oneri  esset,  sed  in  proxima  loca  sociorum  populi  romani  ad- 
ducturum. Iis  populandis  et  militem  suum  repleturum  se , et 
metu  procul  ab  iis  submoturum  hostes.  Quod  ad  bellum  roma- 
num  allineret,  si  Trasymeni  quam  Trebiae,  si  Cannarum 
quam  Trasymeni  pugna  nobilior  esset ; Cannarum  se  quoque 
memoriam  obscuram  maiore  et  clariore  victoria  facturum.  Cum 
hoc  responso  muneribusque  amplis  legatos  dimisit.  Ipse,  praesidio 
modico  relicto  in  Tifatis,  profectus  cetero  exercitu  ire  Nolam 
pergit.  Eodem  Hanno  ex  Brultis,  cum  supplemento  Carthagine 
advecto  atque  elephantis,  venit.  Castris  baud  procul  positis,  longe 
alia  omaia  inquirenti  comperta  sunt,  quam  quae  a tegatis  sociorum 
audierat:  nihil  enim  Marcellus  ita  gerebat , ut  aut  fortunae,  aut 
temere  hosti  commissum  dici  posset.  Explorato,  cum  firmisque 
praesidiis,  tuto  receptu,  praedatum  ierat : omniaque,  velut  adver- 
sus praesentem  Hannibalem,  cauta  provisaque  fuerunt.  Tum  ubi 

sensit  hostem  adventare,  copias  iDtra  moenia  tenuit:  per  muros 
inambulare  senatores  nolanos  iussit,  et  omnia  circa  explorare, 
quae  apud  hostes  fierent.  Ex  iis  Hanno,  quum  ad  murum  succes- 
sisset, Herennium  Bassum  et  Herium  Pettium,  ad  colloquium  evo- 
catos , permissuque  Marcelli  egressos,  per  interpretem  alloquitur. 
Hannibalis  virtutem  fortunamque  extollit;  populi  romani  obterit 
senescentem  cum  viribus  maiestatem.  Quae  ei  paria  essent,  ut 
quondam  fuissent,  tamen  expertis,  quam  grave  romanum  impe- 
rium socii*,  quanta  indulgentia  Hannibalis  etiam  in  captivos 
omnes  ilalici  nominis  fuisset,  punicam  romanae  societatem 
atque  amicitiam  praeoptandam  esse.  Si  ambo  consules  cum  suis 
exercitibus  ad  Nolam  essent,  tamen  non  magis  pares  Hanni- 
bali futuros,  quam  ad  Cannas  fuissent:  nedum  praetor  unus, 
cum  paucis  et  novis  militibus,  Nolam  tutari  possit.  Ipsorum , 
quam  Hannibalis,  interesse,  capta  an  tradita  Nola  potiretur. 
Politurum  eam  , ut  Capua  Nuceriaque  potitus  esset  : sed,  quid 
inter  Capuae  Nuceriaeque  fortunam  interessel , ipsos  prope  in 
medio  silos  Nolanos  scire.  Nolle  ominari,  quae  captae  urbi 
cessura  forent:  sed  potius  spondere,  si  Marcellum  cum  prae- 
sidio ac  Nolam  tradidissent,  neminem  aliam,  quam  ipsos, 
legem,  qua  in  societatem  amicitiamque  Hannibalis  venirent, 
dicturum. 

XLIV.  Ad  ea  Herennius  Bassus  respondit : Multos  annos  iam 
inter  romanum  nolttftumque  populum  amicitiam  esse , cuius 
neutros  ad  eam  diem  poenitere;  et  *i6i  cum  fortuna  mutanda 
fides  fuerat,  sero  iam  esse  mutare  eam.  Dedituris  se  Hannibali 
«on  fuisse  arcessendum  romanum  praesidium:  cum  iis,  qui  ad 
se  tuendos  venissent,  omnia  sibi  et  esse  consociata , et  ad  ulti- 
mum fore.  Hoc  colloquium  abstulit  spem  Hannibali  per  proditio- 
nem recipiendae  Nolae : itaque  oppidum  corona  circumdedit,  ut 
simul  ab  omni  parte  moenia  aggrederetur.  Quem  ut  successisse 
muris  Marcellus  vidit,  instructa  intra  portam  acie,  cum  magno 
tumultu  erupit:  aliquot  primo  impetu  perculsi  caesique  sunt; 
dein,  concursu  ad  pugnantes  facto,  aequatisque  viribus,  atrox 
coepit  esse  pugna.  Memorabilisque  inter  paucas  fuisset,  in  ingen- 
tibus procellis  effusus  imber  diremisset  pugnantes.  Eo  die,  com- 
misso modico  certamine,  atque  irritatis  animis,  in  urbem  Romani, 

Poeni  in  castra  sese  receperunt:  tamen  Poenorum  prima  eruptione 
perculsi  ceciderunt  haud  plus  quam  triginta,  Romanorum  nullus. 
Imber  continens  per  noctem  totam  usque  ad  horam  tertiam  diei 
insequentis  tenuit;  itaque,  quamquam  utraque  pars  avidi  certa- 
minis erant,  eo  die  tenuerunt  sese  tamen  munimentis.  Tertio  die, 
Hannibal  partem  copiarum  praedatum  in  agrum  nolanum  misit. 
Quod  ubi  animadvertit  Marcellus,  extemplo  in  aciem  copias  eduxit : 
neque  Hannibal  detrectavit.  Mille  fere  passuum  inter  urbem  erant 
castraque:  eo  spatio  (et  sunt,  omnia  campi  circa  Nolam)  concurrerunt . 
Clamor,  ex  parte  utraqne  sublatus,  proximos  ex  cohortibus  iis, 
quae  in  agros  praedatum  exierant , ad  proelium  iam  commissum 
revocavit.  Et  Nolani  aciem  romanam  auxerunt:  quos  collaudatos 
Marcellus  in  subsidiis  stare,  et  saucios  ex  acie  efferre  iussit ; pugna 
abstinere,  ni  ab  se  signum  accepissent. 

XLV.  Proelium  erat  anceps  : summa  vi  et  duces  hortabantur, 
et  milites  pugnabant.  Marcellus  victis  aute  diem  tertium,  fugatis 
ante  paucos  dies  a Cumis,  pulsis  priore  anno  ab  Nola  ab  eodem 
se  duce,  milite  alio,  instare  iubet.  Non  omnes  esse  in  acie : prae- 
dantes vagari  in  agro : sed,  qui  pugnent , marcere  campana 
luxuria,  vino,  et  scortis,  omnibusqne  lustris  per  totam  hiemem 
confectos.  Abisse  illam  vim  vigoremque , dilapsa  esse  robora 
corporum  animorumque,  quibus  Pyrenaei  Alpiumque  superata 
sint  iuga;  reliquias  illorum  virorum,  vix  arma  membraque  su- 
stinentes, pugnare:  Capuam  Hannibali  Cannas  fuisse.  Ibi  vir- 
tutem bellicam,  ibi  militarem  disciplinam , ibi  praeteriti  tem- 
poris famam,  ibi  spem  futuri  extinctam.  Quum  haec  expro- 
brando hosti  Marcellus  suorum  militum  animos  erigeret,  Hannibal 
multo  gravioribus  probris  increpat : Arma  signaque  eadem  se 
noscere,  quae  ad  Trebiam  Trasymcnumque,' postremo  ad  Can- 
nas viderit  habueritque.  Militem  alium  profecto  se  in  hiberna 
Capuam  duxisse,  alium  inde  eduxisse.  » Legatuinne  romanum , 
» et  legionis  unius  atque  alae  magno  certamine  vix  toleratis  pu- 
» gnam,  quos  binae  acies  consulares  nunquam  sustinuerant?  Mar- 
» cellus,  tirone  milite  ac  nolanis  subsidiis,  inultus  nos  iam  iterum 
u lacessit?  Vbi  ille  meus  miles  est,  qui  erepto  ex  equo  C.  Fla- 
» minio  cousuli  caput  abstulit?  ubi,  qui  L.  Paulum  ad  Cannas 
» occidit?  Ferrum  nunc  hebet?  an  dextrae  torpent?  an  quid  pro- 

n digii  est  aliud?  Qui  pauci  pl  ures  vincere  soliti  estis,  nunc  paucis 
» plures  vix  restatis.  Romam  vos  expugnaturos,  si  quis  duceret, 
» fortes  lingua,  iaetabatis.  Enim  minor  est  res;  hic  experiri  vim 
» virtutemque  volo:  expugnate  Nolam,  campestrem  urbem,  non 
» (lumine,  non  mari  septam.  Hinc  vos  ex  tam  opulenta  urbe 
» praeda  spoliisqnc  onustos  vel  ducam,  quo  voletis,  vel  sequar.  » 
XLV1.  Nec  bene,  nec  male  dicta  profuerunt  ad  confirmandos 
auimos.  Quum  omni  parte  pellerentur,  Romanisque  crescerent 
animi,  non  duce  solum  adhortante,  sed  Nolanis  etiam  per  clamo- 
rem, favoris  indicem,  accendentibus  ardorem  pugnae;  terga  Poeni 
dederunt,  atque  in  castra  compulsi  sunt:  quae  oppugnare  cupien- 
tes milites  romanos  Marcellus  Nolam  reduxit,  cum  magno  gaudio 
et  gratulatione  etiam  plebis,  quae  ante  inclinatior  ad  Poenos  fuerat. 
Hostium  plus  quinque  millia  caesa  eo  die,  vivi  capti  sexcenti,  et 
signa  militaria  undeviginti,  et  duo  elephanti : quatuor  in  acie  oc- 
cisi. Romanorum  minus  mille  interfecti.  Posterum  diem,  induciis 
tacitis,  sepeliendo  utrinque  caesos  in  acie,  consumpserunt.  Spolia 
hostium  Marcellus,  Vulcano  votum,  cremavit.  Tertio  post  die  (ob 
iram  credo  aliquam,  aut  spem  liberalioris  militiae)  mille  ducenti 
septuaginta  duo  equites,  mixti  Numidae  Hispanique,  ad  Marcel- 
lum transfugerunt:  eorum  forti  fidelique  opera  in  eo  bello  usi 
sunt  saepe  Romani.  Ager  Hispanis  in  Hispania,  Numidis  in  Africa 
post  bellum,  virtutis  causa,  datus  est.  Hannibal,  ab  Nola  remisso 
in  Bruttios  Hannone,  cura  quibus  venerat  copiis,  ipse  Apuliae 
hiberna  petit,  circaque  Arpos  consedit.  Q.  Fabius,  ut  profectum 
in  Apuliam  Hannibalem  audivit,  frumeuto  ab  Nola  Neapolique 
in  ea  castra  convecto,  quae  super  Suessulam  erant,  muninlcntisque 
firmatis,  et  praesidio,  quod  per  hiberna  ad  tutandum  locum  satis 
esset,  relicto,  ipse  Capuam  propius  movit  castra  agrumque  cam- 
panum  ferro  ignique  est  depopulatus:  donec  coacti  sunt  Campani, 
nihil  admodum  viribus  suis  fidentes,  egredi  portis,  et  castra,  ante 
urbem  in  aperio  communire.  Sex  millia  armatorum  habebant, 
peditem  imbellem;  equitatu  plus  poterant:  itaque  equestribus  proe- 
liis lacessebant  hostem.  Ioter  multos  nobiles  equites  campanos 
Cerrinus  Tu  bellius  erat,  cognomine  Taurea:  civis  indidem  erat, 
longe  omnium  Campanorum  fortissimus  eques;  adeo  ut,  quum 
apud  Romanos  militaret,  unus  eum  Romanus  Claudius  Asellus 

gloria  equestri  aequaret.  Hunc  Taurea  quum  diu  perlustrans  oculis 
obequitasset  hostium  turmis,  tandem  facto  silentio,  ubi  esset  Clau- 
dius Asellus,  quaesivit,  et,  quoniam  verbis  secum  de  virtute 
ambigere  solitus  esset,  cur  non  ferro  decerneret:  daretque 
opima  spolia  victus , aut  victor  caperet  ? 

XLVII.  Haec  ubi  Asello  nuntiata  sunt  id  castra,  id  modo  ino- 
ratus, ut  consulem  percunctaretur,  liceretue  extra  ordipcm  in 
provocantem  hostem  pugnare,  permissu  eius  arma  extemplo  cepit: 
provectusque  ante  stationes  equo,  Tauream  nomiue  compellavit, 
congredique,  ubi  vellet,  iussit.  lam  Romani  ad  spectaculum  pugnae 
eius  frequentes  exierant:  et  Campani  non  vallum  modo  castrorum, 
sed  moenia  etiam  urbis  prospectantes  repleverant.  Quum  iain  ante 
ferocibus  dictis  rem  nobilitassem,  infestis  hastis  concitarunt  equos: 
dein  libero  spatio  inter  se  ludificantes,  sine  vulnere  pugnam  extra- 
hebant. Tum  Campanus  Romano,  « Equorum,  inquit,  hoc,  non 
» equitum , erit  certamen,  nisi  c campo  in  cavam  hanc  viam 
» demittimus  equos:  ibi  nullo  ad  evagandum  spatio  cominus 
» conserentur  manus.  » Dicto  prope  citius  equum  in  viam  Clau- 
dius deiecit.  Taurea,  verbis  ferocior,  quam  re,  « Minime,  sis, 
» inquit,  cantherium  in  fossam:  » quae  vox  in  rusticum  inde 
proverbium  prodita.  Claudius  quum  ea  via  longe  perequitasset, 
nullo  obvio  hoste  in  campum  rursum  evectus,  increpans  ignaviam 
hostis,  cum  magno  gaudio  et  gratulatione  victor  in  castra  redit. 
Huic  pugnae  equestri  rem  (quam  vera  sit,  communis  existimatio 
est)  mirabilem  certe,  adiiciunt  quidam  annales:  quum  refugientem 
ad  urbem  Tauream  Claudius  sequeretur,  patenti  hostium  portae 
invectum,  per  alteram,  stupentibus  miraculo  hostibus,  intactum 
evasisse. 

XLVIII.  Quieta  inde  stativa  fuere,  ac  retro  etiam  consul  mo- 
vit castra,  ut  sementem  Campani  facerent:  nec  ante  violavit  agrum 
campanum,  quam  iam  altae  in  segetibus  herbae  pabulum  praebere 
poterant:  id  convexit  in  Claudiana  castra  super  Suessulam;  ibique 
hiberna  aedificavit  M.  Claudio  proconsuli  imperavit,  ut,  retento 
Nolae  necessario  ad  tuendam  urbem  praesidio,  ceteros  milites  di- 
mitteret Romam,  ne  oneri  sociis,  et  sumptui  reipublicae  essent. 
Et  Ti.  Gracchus  a Cumis  Luceriam  in  Apuliam  legiones  quum 
duxisset,  M.  Valerium  inde  praetorem  Brundusium,  cura  eo, 

quem  Luceriae  habuerat,  exercitu  misit,  tuerique  oram  qgri  Sal- 
lentini, et  providere,  quod  ad  Philippum  bellumque  macedonicum 
allineret,  iussit.  Exitu  aestatis  eius,  qua  haec  gesta  perscripsimus, 
literae  a P.  et  Cn.  Scipionibus  venerunt,  quantas  quamque  pro- 
speras in  Hispania  res  gessissent.  Sed  pecuniam  in  stipendium,  ve- 
stimentaque, et  frumentum  exercitui , et  sociis  navalibus  omnia 
deesse.  Quod  ad  stipendium  attineat,  si  aerarium  inops  esset,  se 
aliquam  rationem  inituros,  quo  modo  ab  Hispanis  sumant.  Cetera 
utique  ab  Roma  mittenda  esse  : nec  aliter  aut  exercitum  aut  pro- 
vinciam attineri  posse.  Literis  recitatis,  nemo  oinnium  erat,  quin, 
et  vera  scribi,  et  postulari  aequa,  fateretur:  sed  occurrebat  animis, 
quantos  eiercitus  terrestres  navalesque  tuerentur,  quantaque  nova 
classis  mox  paranda  esset,  si  bellum  macedonicum  moveretur. 
Siciliam  ac  Sardiniam  , quae  ante  bellum  vectigales  fuissent , 
vir  praesides  provinciarum  exercitus  alere:  tributo  sumptus  sup- 
peditari: eum  ipsum  tributum  conferentium  numerum  tantis 
exercituum  stragibus,  et  ad  Trasymenum  lacum,  et  ad  Cannas, 
imminutum;  qui  superessenl  pauci,  si  multiplici  gravarentur 
stipendio , alia  perituros  peste.  Itaque  , nisi  fide  staret  respublica, 
opibus  non  staturam.  Prodeundum  in  concionem  Fulvio  praetori 
esse,  indicandas  populo  publicas  necessitates : cohortandosque , 
qui  redempturis  auxissent  patrimonia,  ut  reipublicae,  ex  qua 
crevissent,  ad  tempus  commodarent : conducerentque  ea  lege 
praebenda,  quae  ad  exercitum  Hispaniensem  opus  essent,  ut, 
quum  pecunia  in  aerario  esset,  iis  primis  solveretur.  Haec  prae- 
tor in  concione  edixit,  qua  die  vestimenta,  frumentum,  hispa- 
niensi  exercitui  praebenda,  quaeque  alia  opus  essent  navalibus  so- 
ciis, esset  locaturus. 

XLIX.  Vbi  ea  dies  venit,  ad  conducendum  tres  societates  ade- 
rant hominum  undeviginti,  quorum  duo  postulata  fuere:  unum, 
ut  militia  vacarent,  dum  in  eo  publico  essent;  alterum,  ut,  quae 
in  naves  imposuissent,  ab  hostium  lempestatisque  vi  publico  peri- 
culo essent.  Ytroque  impetrato,  conduxerunt;  privalaque  pecunia 
respublica  administrata  est:  hi  mores,  eaque  caritas  patriae  per 
omnes  ordines  velut  tenore  uno  pertinebat.  Quemadmodum  con- 
ducta omnia  magno  animo  sunt,  sic  sumina  fide  praebita,  nec  secus 
quam  si  ex  opulento  aerario,  ut  quondam,  alerentur.  Quum  hi 

commeatus  venerunt,  Ulilurgi  oppidum  ab  Hasdrubale,  ac  Magone, 
et  Hannibale,  Bomilcaris  filio,  ob  defectionem  ad  Romanos,  op- 
pugnabatur. Inter  haec  trina  castra  hostium  Scipiones,  quum  io 
urbem  sociorum  magno  certamine  ac  strage  obsistentium  perve- 
nissent, frumentum,  cuius  inopia  erat,  advexerunt:  cohorlatique 
oppidanos,  ut  eodem  animo  moenia  tutarentur,  quo  pro  se  pu- 
gnantem romanum  exercitum  vidissent,  ad  castra  maxima  oppu- 
gnanda, quibus  Hasdrubal  praeerat,  ducunt.  Eodem  et  duo  duces 
et  duo  exercitus  Carthaginiensium,  ibi  rem  summam  agi  cernentes, 
convenerunt : itaque  eruptione  e castris  pugnatum  est.  Scxagiuta 
hostium  millia  eo  die  in  pugna  fuerunt,  sexdccim  circiter  Roma- 
nis.  Tamen  adeo  haud  dubia  victoria  fuit,  ut  plures  numero,  quam 
ipsi  erant,  Romani  hostium  occiderint:  ceperint  amplius  tria  millia 
hominum,  paulo  minus  mille  equorum,  utidcscxaginla  militaria 
signa,  septem  elephantos,  quinque  in  proelio  occisis:  trinisque 
castris  eo  die  potiti  snnt.  (Iliturgi  obsidiouc  liberato,  ad  Iniibiti 
oppugnandum  punici  exercitus  traducti,  suppletis  copiis  ex  pro- 
vincia, ut  quae  maxime  omnium  belli  avida,  modo  praeda  aut 
merces  esset,  et  tum  iuveutule  abundante.  Iterum  signis  collatis, 
eadem  fortuna  utriusqoc  partis  pugnatum:  supra  tredecim  millia 
hostium  caesa,  supra  duo  capta,  cum  signis  duobus  et  quadraginta, 
et  novem  elephantis.  Tum  vero  omnes  prope  Hispaniae  populi  ad 
Romanos  defecerunt:  multoque  maiores  ea  aestate  in  Hispania, 
quam  in  Italia , res  gestae. 

f.  V t ex  Campania  in  Bruttios  reditum  est,  Hanno,  adiutori- 
bus  et  ducibus  Bruttiis,  graecas  urbes  tcntavit,  eo  facilius  in  so- 
cietate manentes  romana,  quod  Bruttios,  quos  et  oderant,  et  me- 
tuebant, Carthaginiensium  partis  factos  cernebant.  Rhegium  pri- 
mum tentatum  est,  diesque  aliquot  ibi  nequidquam  assumpti. 
Interim  Locrenses  frumentum,  lignaque,  et  cetera  necessaria  usi- 
bus ex  agris  in  urbem  rapere,  etiam  ne  quid  relictum  praedae 
hostibus  esset:  et  in  dies  maior  omnibus  portis  multitudo  effundi. 
Postremo  ii  modo  relicti  in  urbe  erant,  qui  reficere  mnros  ac 
portas , telaque  in  propugnacula  congerere  cogebantur.  In  per- 
mixtam omnium  aetatum  ordinumque  multitudinem,  et  vagantem 
in  agris  magna  ex  parte  inermem,  Hamilcar  Poenus  equites  emi- 
sit; qui,  violare  quemquam  vetiti,  tantum,  ut  excluderent  ab 
urbe  fuga  dissipatos,  turmas  obiecere.  Dux  ipse,  loco  superiore 
capto  unde  agros  urbemque  posset  conspicere,  Bruttiorum  cohor- 
tem adire  muros,  atque  evocare  principes  Locrensium  ad  collo- 
quium iussit,  et,  pollicentes  amicitiam  Hannibalis,  adhortari  ad 
urbem  tradendam.  Bruttiis  in  colloquio  nullius  rei  primo  fides  est  : 
deinde,  ut  Poenus  apparuit  ia  eollibus,  et  refugientes  pauci  aliam 
omnem  multitudinem  in  potestate  hostium  esse  afferebant;  tom, 
metu  victi , consulturos  se  populum  responderunt.  Advocataque 
extemplo  concione,  quum  et  levissimus  quisqne  novas  res,  novam- 
que  societatem  mallent,  et,  quorum  propinqui  extra  urbem  in- 
terclusi ab  hostibus  erant,  velut  obsidibtts  datis,  pigneratos  habe- 
rent animos;  pauci  magis  taciti  probarent  coostantem  fidem,  quam 
probatam  tueri  auderent ; haud  dubio  in  speciem  consensu  fit  ad 
Poenos  deditio.  L.  Atilio  praefecto  praesidii,  quinque  cum  eo  mi- 
lites rumam  eraut,  clam  in  portum  deductis,  atque  impositis  in 

naves , ul  Rhegium  deveherentur,  Hamilcarem  Poenosqne  ea  con- 
ditione, ut  foedus  extemplo  aequis  legibus  fieret,  in  urbem  acce- 
perunt : cuius  rei  prope  non  servata  fides  deditis  est,  quum  Poenus 
dolo  dimissum  Romanum  incusaret;  Locrenses  profugisse  ipsum 
causarentur.  Insequuti  etiam  equites  sunt,  si  quo  casu  in  freto 
aestus  morari,  aut  deferre  naves  in  terram  posset.  Et  eos  quidem, 
quos  sequebantur,  non  sunt  adepti:  alias  a Messana  traiicientes 
freto  Rhegium  naves  conspexerunt.  Milites  erant  romani  a Claudio 
praetore  missi  ad  obtinendam  urbem  praesidio:  itaqne  Rhegio  ex- 
templo abscessnm  est.  Locrensibus  iussu  Hannibalis  data  pai,  ut 
liberi  svis  legibus  viderent;  urbs  pateret  Poenis,  portus  in  pote- 
statem Locrensium  esset;  societas  eo  iure  staret,  ut  Poenus 
Locrensem , Locrensisque  Poenum  pace  ac  bello  iuvaret. 

II.  Sic  a freto  Poeni  reducti,  frementibus  Bruttiis,  quod  Rhe- 
gium ac  Locros,  quas  urbes  direpturos  se  destinaverant,  intactas 
reliquissent.  Itaque  per  se  ipsi , conscriptis  armatisque  iuventutis 
suae  quindecim  millibus,  ad  Crotonem  oppugnandum  pergunt  ire, 
graecam  et  ipsam  urbem  , et  maritimam : plurimum  accessuram 
opibus,  si  in  ora  maris  urbem  portu  ac  moenibns  validam  tenuis- 
sent, crcdeutes.  Ea  cura  angebat,  quod  neque  non  arcessere  ad 
auxilium  Poenos  satis  audebant,  ne  quid  non  pro  sociis  egisse 
viderentur;  et,  si  Poenus  rursus  magis  arbiter  pacis,  quamadiutor 
belli,  fuisset,  ne  in  libertatem  Crotonis:  sicut  ante  Locrorum, 
frustra  pugnaretur.  Itaque  optimum  visum  est,  ad  Hannibalem 
mitti  legatos,  caverique  ab  eo,  ut  receptus  Croto  Bruttiorum  esset. 
Hannibal  quum  praesentium  eam  consultationem  esse  respondisset, 
et  ad  Hannonem  eos  reiecisset,  ab  Hannone  nihil  certi  ablatum  : 
nec  enim  diripi  volebaqj  nobilem  atque  opulentam  urbem ; et  spe- 
rabant, quum  Bruttius  oppugnaret,  Poenos  nec  probare,  nec 
iuvare  eam  oppugnationem  appareret , eo  maturius  ad  se  defectu- 
ros. Crotone  nec  consilium  unum  inter  populares,  nec  voluntas 
erat : unus  velut  morbus  invaserat  omnes  Italiae  civitates,  ul  ple- 
bes ab  optimatibus  dissentirent ; senatus  Romanis  faveret:  plebs 
ab  Poenos  rem  traheret.  Eam  dissensionem  in  urbe  perfuga  nun- 
tiat Bruttiis;  Aristomachum  esse  principem  plebis,  tradendaeque 
auctorem  urbis;  et  in  vasta  urbe  lateque  omnibus  disiectis  moeni- 
bus raraset  stationes  custodiasque  senatorum  esse:  quacumque  cu- 

stodiant  plebis  homines,  ea  patere  aditum.  Auctore  ac  duce  perfuga, 
Bruttii  corona  cinxerunt  urbem:  acceptique  a plebe  primo  impetu  lo- 
cos omnes,  praeter  arcem,  cepere.  Arcem  optimates  tenebant,  prae- 
parato iam  ante  ad  talem  casum  perfugio.  Eodem  Aristomachus  per- 
fugit; tanquamPoenis,  non  Bruttiis,  auctor  urbis  tradendae  fuisset. 

III.  Vrbs  Croto  murum  in  circuitu  patentem  duodecim  millia 
passuum  habuit,  ante  Pyrrhi  in  Italiam  adventum.  Post  vastitatem 
eo  bello  factam  vix  pars  dimidia  habitabatur : flumen,  quod  medio 
oppido  fluxerat,  extra  frequentia  tectis  loca  praeterfluebat ; et  ars 
procul  iis,  quae  habitabantur.  Sex  millia  aberat  ab  urbe  nobile 
templum  (ipsa  urbe  erat  nobilius)  Laciniae  Iunouis,  sanctum 
omnibus  circa  populis.  Lucus  ibi,  frequenti  sylva  et  proceris  abie- 
tis arboribus  septus , laeta  in  medio  pascua  habuit,  ubi  omnis  ge- 
neris sacrum  deae  pascebatur  pecus  sine  ullo  pastore ; separatimque 
egressi  cuiusque  generis  greges  nocte  remeabant  ad  stabula,  nun- 
quam insidiis  ferarum,  non  fraude  violati  hominum.  Magni  igitur 
fructus  ei  eo  pecore  capti,  columnaque  inde  aurea  solida  facta  et 
sacrata  est:  inclylumque  templum,  divitiis  etiam,  non  tantum  san- 
ctitate, fuit.  Ac  miracula  aliqua  affingunt,  ut  plerumque  tam  in- 
siguibus  locis.  Fama  est,  aram  esse  in  vestibulo  templi,  cuius  ci- 
nerem nullus  unquam  moveat  ventus.  Sed  arx  Crotonis,  una  parte 
imminens  mari,  altera,  vergente  in  agrum,  situ  tantum  naturali 
quondam  munitia,  postea  et  muro  cincta  est,“  qua  per  aversas  ru-  _ 
pes  ab  Dionysio,  Siciliae  tyranno,  per  dolum  fuerat  capta.  Eam 
tum  arcem,  satis,  ut  videbatur,  tutam,  Crotonialum  optimates 
tenebant,  circumsedente  cum  Bruttiis  eps  etiam  plebe  sua.  Postre- 
mo Bruttii,  quum  suis  viribus  inexpugnabilem  viderent  arcera, 
coacti  necessitate,  Hannonis  auxilium  implorant.  Is,  conditionibus 
ad  deditionem  compellere  Crotoniatas  conatus,  ut  coloniam  Brut- 
tiorum eo  deduci , antiquamque  frequentiam  recipere  vastam  ac 
desertam  bellis  urbem  paterentur,  omnium  neminem  praeter  Ari- 
stomachum,  novit:  morituros  se  affirmabant  citius, quam,  immixti 
Bruttiis,  in  alienos  ritus,  mores  legesque,  ac  mox  linguam  etiam 
verterentur.  Aristomachus  unus,  quando  nec  suadendo  ad  deditio- 
nem satis  valebat , nae,  sicut  urbem  prodiderat,  locum  prodendae 
arcis  inveniebat,  transfugit  ad  Hannonem.  Locrenses  brevi  post 
legati,  quum  permissu  Hannonis  arcem  intrassent,  persuadent,  ut 

traduci  sc  in  Locros  paterentur , nec  ultimo  experiri  vellent.  Iam 
hoc  ut  sibi  liceret,  impetraverant  et  ab  Hannibale,  missis  ad  ipsum 
legatis.  Ita  Crotonem  excessum  est,  deductique  Crotoniatae  ad 
mare  naves  conscendunt.  Locros  omnis  multitudo  abeunt.  In  Apu- 
lia ne  hierns  quidem  quieta  inter  Romanos  atque  Hannibalem  erat. 
Luceriae  Sempronius  consul,  Hannibal  haud  procul  Arpis  hiber-  • 
nabat.  Inter  eos  levia  proelia  ex  occasione  aut  opportunitate  huius 
aut  illius  partis,  oriebantur:  meliorque  cis  Romanus,  et  in  dies 
cautior  tutiorque  ab  insidiis  fiebat. 

VI.  In  Sicilia  Romanis  omnia  mutaverat  mors  Hieronis,  re- 
gnumque ad  Hieronyimum,  nepotem  eius,  translatum.  Puerum, 
vixdum  libertatem,  nedum  dominationem,  modice  laturum,  et 
actas,  et  ingenium,  et  tutores,  atque  amici  praecipitandum  in 
omnia  vitia  acceperunt.  Quae  ita  futura  cernens  Hiero  ultima  se- 
uecta  voluisse  dicitur  liberas  Syracusas  relinquere,  ne  sub  domi- 
natu puerili,  per  ludibrium,  bonis  artibus  partum  firmatumque 
interiret  regnum.  Huic  consilio  eius  summa  ope  obsistere  filiae,  no- 
men regium  penes  puerum  futurum  ratae,  regimen  rerum  omnium 
penes  se  virosque  suos,  Andranodorum  et  Zoippum:  nam  ii  tu- 
torum primi  relinquebantur.  Non  facile  erat  nonagesimum  iam 
agenti  annum,  circumsesso  dies  noctesque  mulieribus  blanditiis, 
liberare  animum , et  convertere  ad  publicam  privata  curam.  Itaque 
tutores  modo  quindecim  puero  reliquit:  quos  precatus  est  moriens, 
ut  fidem  erga  populum  romanum,  quinquaginta  annos  ab  se  cultam, 
inviolatam  servarent,  iuvenemque  suis  potissimum  vestigiis  insi- 
stere vellent,  disciplinaeque  in  qua  edoctus  esset:  haec  mandata. 
Quum  expirasset,  per  tutores  testamento  prolato,  pueroque  in 
concionem  producto  (erat  autem  quindecim  tunc  ferme  annorum)  , 
paucis , qui  per  concionem  ad  excitandos  clamores  dispositi  erant, 
approbantibus  testamentum,  ceteris  velut  patre  amisso  in  orba  ci- 
vitate omnia  timentibus,  funus  fit  regium,  magis  amore  civium  et 
caritate,  quam  cura  suorum,  celebre.  Deinde  ceteros  tutores  sub- 
movet Andranodorus,  iuvenem  iam  esse  dictitans  Hieronymum, 
ac  regni  potentem : deponeudoque  tutelam  ipse,  quae  cum  pluribus 
communis  erat,  in  se  unum  omnium  vires  couvertit. 

V.  Vix  quidem  ulli  bono  moderatoque  regi  facilis  erat  favor 
apud  Syracusauos,  succedenti  tantae  caritati  Hieronis.  Verum  enim 


-"V— ' 


Digitized  by  Google 


156 


vero  Hieronymus,  velut  suis  vitiis  desiderabilem  efficere  vellet 
avum,  primo  statim  conspectu,  omnia  quam  disparia  essent,  osten* 
dit:  nam  qui  per  tot  annos  Hieronem,  filiumque  eius  Gelonem 
nec  vestis  habitu , nec  alio  ullo  insigni  differentes  a ceteris  civibus 
vidissent,  conspexere  purpuram,  ac  diadema,  ac  satellites  armatos, 
• quadrigisque  etiam  aliorum  equorum  interdum  ex  regia  proceden- 
tem , more  Dionysii  tyranni.  Hunc  tam  superbum  apparatum  ha- 
bitumque convenientes  sequebantur  contemptus  omnium  hominum, 
superbae  aures,  contumeliosa  dicta;  rari  aditus,  non  alienis  modo, 
sed  tutoribus  etiam  libidines  novae,  inhumana  crudelitas.  Itaque 
tantus  omnes  terror  invaserat,  ut  quidam  ex  tutoribus  aut  morte 
voluntaria,  aut  fuga  praeverterent  metum  suppliciorum.  Tres  ex 
iis,  quibus  solis  aditus  in  domum  familiarior  erat,  Andranodorus 
et  Zoippus,  generi  Hieronis,  et  Thraso  quidam,  de  aliis  quidem 
rebus  haud  magnopere  audiebantur:  tendendo  autem  duo  ad 
Carthaginienses,  Thraso  ad  societatem  romanam  , certamine  ac 
studiis  interdum  in  se  convertebant  animum  adolescentis;  quum 
couiuratio,  in  tyranni  caput  facta,  indicatur  per  Calonem  quen- 
dam,  aequalem  Hieronymi,  et  iam  inde  a puero  in  omnia  fami- 
liaria iura  assuetum.  Index  unum  ex  coniuratis  Thcodolum,  a quo 
ipse  appellatus  erat,  nominare  potuit : qui  comprehensus  extem- 
plo, traditusque  Andranodoro  torquendus,  de  se  ipse  haud  cun- 
ctanter fassus,  conscios  celabat.  Postremo,  quum  omnibus  intole- 
randis patientiae  humanae  cruciatibus  laceraretur,  victum  malis 
se  simulans,  avertit  ab  consciis  in  insontes  indicium.  Thrasonem 
esse  auctorem  consilii  mentitus,  nec,  nisi  tam  potenti  duce  con- 
fisos, rem  tantam  ausuros.  Ab  latere  inde  eos  nominant  tyranni, 
quorum  capita  vilissima  fingenti  inter  dolores  gemilusque  occur- 
rere. Maxime  animo  tyranni  credibile  indicium  Thraso  nominatus 
fecit:  ita  extemplo  traditur  ad  supplicium  adiectique  poenae  ceteri 
iuxta  insontes.  Consciorum  nemo,  quum  diu  socius  consilii  tor- 
queretur, aut  latuit,  aut  fugit:  tantum  illis  in  virtute  ac  fide 
Theodoti  fiduciae  fuit;  tantumque  ipsi  Theodoto  virium  ad  arcana 
occultanda. 

VI.  Ita,  quod  unum  vinculum  cum  Romanis  societatis  erat, 
Thrasone  sublato  e medio,  extemplo  haud  dubie  ad  defectionem 
res  spectabat : legatique  ad  Hannibalem  missi ; ac  remissi  ab  eo 

cum  Hannibale,  nobili  adolescente,  Hippocrates  et  Epicydes,  nati 
Carthagine  , sed  oriundi  ab  Syracusis  exuleavo,  Poeni  ipsi  ma- 
terno genere.  Per  hos  iuncta  societas  Hannibali  ac  Syracusano 
tyranno:  nec  invito  Hannibale  apud  tyrannum  manserunt.  Ap. 
Claudius  praetor,  cuius  Sicilia  provincia  erat,  ubi  ea  accepit, 
extemplo  legatos  ad  Hieronymum  misit:  qui,  quum  sese  ad  reno-  * 
vandam  societatem , qua  cum  avo  fuisset,  venisse  dicerent,  per 
ludibrium  auditi  dimissique  sunt  ab  quererente  per  iocum  Hiero- 
nymo , quae  fortuna  eis  pugnae  ad  Cannas  fuisset;  vix  credi- 
bilia enim  legatos  Hannibalis  narrare.  Velle,  quid  veri  sit, 
scire,  ulex  eo,  utram  spem  sequatur,  consilium  capiat.  Ro- 
mani , quum  serio  legationes  audire  coepisset , redituros  se  ad 
eum  dicentes  esse,  monito  magis  eo,  quam  rogato,  ne  fidem 
temere  mutaret , proficiscuntur.  Hieronymus  legatos  Carthaginem 
misit  ad  foedus  ex  societate  cum  Hannibale  faciendum.  Pacto  cou- 
veuit,  ut,  quum  Romanos  Sicilia  expulissent  (id  autem  brevi  fore, 
si  uaves  atque  exercitum  misissent) , Himera  amnis , qui  ferme 
insulam  dividit,  finis  regni  syacusani  ac  punici  imperii  esset. 
Aliam  deinde,  inflatus  assentationibus  eorum  qui  cum  non  Hieronis 
lanium , sed  Pyrrhi  etiam  regis , materni  avi , iubebant  meminisse, 
legationem  misit,  qua  aequum  censebat,  Sicilia  sibi  omni  cedi; 
Italiae  imperium  proprium  quaeri  Carthaginiensi  populo.  Hanc  le- 
vitatem ac  iactationcm  animi  neque  mirabantur  in  iuvene  furioso , 
neque  arguebant,  dummodo  averterent  eum  ab  Romanis. 

VII.  Sed  omnia  ineo  praecipitia  ad  exitium  fuerunt:  nam 
quum,  praemissis  Hippocrate  atque  Epicyde  cum  binis  millibus 
armatorum  ad  lentandas  urbes , quae  praesidiis  tenebantur  ronia- 
nis,  et  ipse  in  Leontinos  cum  cetero  omni  exercitu  (erant  autem 
ad  quindecim  millia  peditum  equitumque)  profectus  esset;  liberas 
aedes  coniurati  (et  omnes  forte  militabant)  imminentes  viae  angu- 
stae, qua  descendere  ad  forum  rex  solebat,  sumpserunt.  Ibi,  quum 
instructi  armatique  ceteri  transitum  expcctantcs  starent,  uni  ex 
eis  (Dinomeni  fuit  nomen),  quia  custos  corporis  erat,  partes 
datae  sunt,  ut,  quum  appropinquaret  ianuae  rex,  per  causam 
aliquam  in  angustiis  sustineret  ab  tergo  agmen.  Ita  , ut  convenerat, 
factum  est.  Tanquam  laxaret  elatum  pedem  ab  stricto  nodo,  mo- 
ratus turbum  Dinomenes,  tantum  intervalli  fecit,  ut,  quum  in 

praetereuntem  sine  armatis  regem  impetus  fieret,  confoderetur 
aliquot  prius  vulneribus , quam  succurri  posset.  Clamore  et  tu- 
multu audito,  in  Dinomenem,  iam  haud  dubie  obstantem,  tela 
roniiciuutur:  inter  quae  tamen,  duobus  acceptis  vulneribus,  eva- 
sit. Fuga  satellitum,  ut  iacentcm  videre  regem,  facta  est.  Inter- 
fectores pars  in  forum  ad  multitudinem  laetam  libertate , pars  Sy- 
racusas pergunt,  ad  praeoccupanda  Andranodori  regiorumqne  alio- 
rum consilia.  Incerto  rerum  statu,  Ap.  Claudius  bellum  oriens  ex 
propinquo  quum  cerneret,  senatum  literis  certiorem  fecit,  Siciliam 
Carthaginiensi  populo  et  Haunibali  conciliari.  Ipse  adversus  Syra- 
cusana consilia,  provinciam  regnique  fines  omnia  convertit  prae- 
sidia. Exitu  anni  eius  Q.  Fabius  ex  auctoritate  senatus  Puteolos, 
per  bellum  coeptum  frequentari  emporium,  cummuniit,  praesi- 
diumque imposuit.  Inde  Romam  comitiorum  causa  veniens  in  eum, 
quem  primum  diem  comitialem  habuit,  comitia  edixit;  atque  ex 
itinere  praeter  urbem  in  campum  descendit.  Eo  die  quam  sors 
praerogativae  Aniensi  iuniorum  exisset,  eaque  T.  Otacilium, 
M.  Aemilium  Regillum  consules  diceret,  tum  Q.  Fabius;  silentio 
facto  , tali  oratione  est  usus : 

VIII.  , « Si  aut  pacem  in  Italia  , aut  bellutn  cum  eo  hoste habe- 
» remus,  in  quo  negligentiae  laxior  locus  esset,  qui  vestris  stu- 
» diis,  quae  in  campum  ad  mandandos,  quibus  velitis  , honores  af- 
» fertis,  moram  ullam  offerret , is  mihi  parum  meminisse  videretnr 
» vestrae  libertatis.  Sed  quum  in  hoc  bello,  in  hoc  hoste,  nun- 
» quam  ab  ullo  duce  siuc  ingenti  uostra  clade  erratum  sit , eadem 
» vos  cura  , quam  in  aciem  armati  descenditis , inire  suffragium  ad 
» creandos  consules  decet,  et  sibi  sic  quemque  dicere  : Hannibali 
» imperatori  parem  consulem  nomino.  Hoc  anno  ad  Capuam 
» Iubellio  Taureae  campano  summo  equiti  provocanti  summus 
« romanus  eques  Asellus  Claudius  est  oppositus:  adversus  Gallum, 
» quondam  provocantem  in  ponte  Anienis  T.  Manlium,  fidentem 
» et  animo  et  viribus,  misere  maiores  nostri:  ob  eandem  causam 
).'  haud  multis  annis  post  fuisse  non  negaverim,  cur  M.  Valerio 
» non  diffideretnr  adversus  similiter  provocantem  arma  capienti 
» Gallum  ad  certamen.  Quemadmodum  pedites  equitesque  opta- 
» mus , ut  validiores,  si  minus , ut  pares  hosti  habeamus  ; ita  duci 
» hostium  parem  imperatorem  quaeramus.  Quum , qui  est  sam- 


Digitized  by  Google 


159 

» mus  in  civitate  dux  , eum  legerimus ; tamen  repente  lectus , iu 
» annum  creatus,  adversas  veterem  ac  perpetuum  imperatorem 
» comparabitur,  nullis  neque  temporis,  neque  iuris  inclusum  an- 
» gustiis,  quominus  ita  omnia  gerat  administretque,  ut  tempora 
» postulabunt  belli.  Nobis  autem  in  apparatu  ipso , ac  tantum  in- 
» choantibus  res,  annus  circumagitur.  Quoniam,  quales  viros 
» creare  vos  consules  deceat , satis  est  dictum ; restat  ut  pauca  de 
» eis,  in  quos  praerogativae  favor  inclinavit , dicam.  M.  Aemilius 
» Regillus  flamen  est  Quirinalis , quem  neque  mittere  ab  sacris , 
» neque  retinere  possumus,  ut  non  deum  aut  belli  deseramus  cu- 
» ram.  Otacilius  sororis  meae  filiam  uxorem  atque  ex  ea  liberos 
» habet.  Celerum  non  ea  vestra  in  me  maioresque  meos  merita 
» sunt,  ut  non  potiorem  privatis  necessitudinibus  rem  publicam 
» habeam.  Quilibet  nautarum  vectorumque  tranquillo  mari  gubcr- 
» nare  potest:  ubi  saeva  orta  tempestas  est,  ac  turbato  mari  rapi- 
» lur  vento  navis , tum  viro  et  gubernatore  opus  est.  Non  tran- 
» quillo  navigamus,  sed  iam  aliqnot  procellis  submersi  paene  sumus. 
» Itaque,  quis  ad  gubernacula  sedat,  summa  cura  providendum 
» ac  praecavendum  vobis  est.  In  nomine  te  experti , T.  Otacili , 
» re  sumus:  haud  sane,  cur  ad  maiora  tibi  fidamus  , documenti 
» quidquam  dedisti.  Classem  hoc  anuo,  cui  tu  praefuisti,  trium 
» rerum  causa  paravimus : ut  Africae  oram  popularetur:  ut  tuta 
» nobis  Italiae  litora  essent ; ante  omnia , ne  supplementum  cum 
» stipendio  commeatuque  ab  Carthagine  Hannibali  transportaretur. 
» Create  consulem  T.  Otacilium,  non  dico,  si  omnia  haec,  sed  si 
» aliquid  eorum  reipublicae  praestitit.  Sin  autem , te  classem  obti- 
» nente  , etiam,  velut  pacato  mari , quaelibet  Hannibali  tuta  atque 
» integra  ab  domo  venerunt;  si  ora  Italiae  infestior  hoc  anno, 
» quam  Africae,  fuit:  quid  dicere  potes,  curte  potissimum  du- 
» cem  Hannibali  hosti  opponant?  Si  consul  esses,  dictatorem  di- 
» cendum  exemplo  maiorum  nostrorum  censeremus.  Nec  tu  id 
» indignari  posses , aliquem  in  civitate  romana  meliorem  bello 
n haberi,  quam  te.  Magis  nullius  interest,  qua  tua,  T.  Otacili 
» non  imponi  cervicibus  tuis  onus,  sub  quo  concidas.  Ego  magno- 
» pere  suadeo,  eodem  animo,  quo,  si  stantibus  vobis  in  aciem 
» armatis  repente  detegendi  duo  imperatores  essent,  quorum  ductu 
» atque  auspicio  dimicaretis , hodie  quoque  consules  creetis  : qui- 

» bos  sacramento  liberi  vestri  dicant,  ad  quornm  edictum  conve- 
u niant  sub  quorum  tutela  atque  cura  militent.  Lacus  Trasymenus 
» et  Cannae  tristia  ad  recordationem  exempla,  sed  ad  praecaven- 
di dum  simile  utili  documento  sunt.  Praeco,  Aniensem  iuniorum 
» in  suffragium  revoca.  » 

IX.  Quum  T.Otacilius  ferociter,  cum  continuare  consulatum 
velle,  vociferaretur  atque  obstreperet,  lictores  ad  eum  accedere 
consul  iussit;  et,  quia  in  Vrbcm  non  inierat,  protinus  in  campum 
«x  itinere  profectus,  admonuit,  cum  securibus  sibi  fasces  praeferri. 
Iterum  praerogativa  suffragium  init;  creatiquc  in  ea  consules 
Q.  Fabius  Maximus  quartum,  M.  Marcellus  tertium.  Eosdem  con- 
sules ceterae  centuriae  sine  variatione  ulla  dixerunt.  Et  praetor 
unus  refectus  Q.  Fulvius  Flaccus:  novi  alii  creati,  T.  Otacilius 
Crassus  iterum,  Q.  Fabius  consulis  filius,  qui  tum  aedilis  curulis 
erat,  P.  Cornelius  Lentulus.  Comitiis  praetorum  perfectis,  sena- 
tusconsultum factum  est , ut  Q.  Fulvio  extra  ordinem  urbana 
provincia  esset ; isque  potissimus,  consulibus  ad  bellum  profectis, 
Vrbi  praeesset.  Aquae  magnae  bis  eo  anno  fuerunt ; Tiberisque 
agros  inundavit  cum  magna  strage  tectorum  , pccorumque  et  ho- 
minum pernicie.  Quinto  anno  secundi  punici  belli  Q.  Fabius  Ma- 
ximus quartum,  M.  Claudius  Marcellus  tertium,  consulatum 
ineuntes , plus  solito  converterant  in  se  civitatis  animos;  multis 
enim  annis  tale  consulum  par  non  fuerat.  Referebant  senes , sic 
Maximum  Rullum  cum  P.  Decio  ad  bellum  gallicura,  sic  postea 
Papirium  Carviliumque  adversus  Samnites  Bruttiosqoe  et  lucauuin 
eum  tarentino  populum , consules  declaratos.  Absens  Marcellus 
consul  creatus,  quum  ad  exercitum  esset;  praesenti  Fabio  atque 
ipso  comitia  habente , consulatus  coutinuatus.  Tempus  ac  necessitas 
belli  ac  discrimen  summae  rerum  faciebant , ne  quis  aut  exem- 
plum exquireret,  aut  suspectum  cupiditatis  imperii  consulem  ha- 
beret. Quin  laudabant  potius  magnitudinem  animi,  quod,  quum 
summo  imperatore  esse  opus  reipublicae  sciret , seque  eum  haud 
dubie  esse,  minoris  invidiam  suam,  si  qua  ex  re  oriretur,  quam 
utilitatem  reipublicae,  fecisset. 

X.  Quo  die  magistratum  inierunt  consules , senatus  in  Capitolio 
est  habitus:  decrctumque  omnium  primum  , ut  consules  sortirentur 
coinpararentve  inter  se , uter  censoribus  creandis  comitia  haberet 

prins,  qnam  ad  exercitum  proficisceretur.  Prorogatum  deinde 
imperium  omnibus,  qui  ad  exercitus  erant , iussique  in  provinciis 
manere.  Ti.  Gracchus  Luceriae,  ubi  cum  volonum  exercitu  erat, 
C.  Terentius  Varro  in  agro  Piceno , M.  Pomponius  in  gallico : 
ex  praetoribus  prioris  anni  pro  praetore  Q.  Mucius  obtineret  Sar- 
diniam, M.  Valerius  ad  Brundusium  orae  maritimae,  intentus 
adversus  omnes  motus  Philippi  Macedonum  regis,  praeesset.  P.  Cor- 
nelio Lentulo  praetori  Sicilia  decreta  provincia  ; T.  Otacilio  classis 
eadem,  quam  adversus  Carthaginienses  priore  anno  habuisset.  Pro- 
digia eo  anno  multa  nuntiata  sunt ; quae  quo  magis  credebant 
simplices  ac  religiosi  homines,  eo  plura  nuntiabantur  : Lanuvii  in 
aede  intus  Sospitae  Iunonis  corvos  nidum  fecisse : in  Apulia  pal- 
mam viridem  arsisse:  Mantuae  stagnum  effusum  Mincio  amni 
cruentum  visum  : et  Calibus  creta,  et  Romae  in  foro  Boario  san- 
guine pluisse:  et  in  vico  Istrico  fontem  sub  terra  tanta  vi  aquarum 
fluxisse,  ut  serias  doliaque,  quae  in  eo  loco  erant,  provoluta  velut 
impetus  torrentis  tulerit : lacta  de  caelo  atrium  publicum  in  Capi- 
tolio, aedem  in  campo  Vulcani,  arcem  in  Sabinis  publicamque 
viam,  murum  ac  portam  Gabiis.  Iam  alia  vulgata  miracula  erant: 
hastam  Martis  Praeneste  sua  sponte  promotam : bovem  in  Sicilia 
loquutum  : infantem  in  utero  matris  in  Marrucinis,  Io  triumphe! 
clamasse  : ex  muliere  Spoleti  virum  factum : Hadriae  aram  in  caelo 
speciesque  hominum  circum  eam  , cum  candida  veste,  visas  esse. 
Quin  Romae  quoque  in  ipsa  urbe  , secundum  apum  examen  in 
foro  visum,  afiirmantcs  quidam , legiones  se  armatas  in  Ianiculo 
videre , concitaverunt  civitatem  ad  arma.  Qui  tum  in  Ianiculo 
essent,  negarunt  quemquam  ibi,  praeter  assuetos  collis  eius  culto- 
res, apparuisse.  Haec  prodigia  hostiis  maioribus  procurata  sunt 
ex  haruspicum  responso  : et  supplicatio  omnibus  deis , quorum 
pulvinaria  Romae  essent,  indicta  est. 

XI.  Perpetratis,  quae  ad  pacem  deum  pertinebant,  de  rcpublica 
belloque  gerendo , et  quantum  copiarum  , et  ubi  quaeque  essent, 
consules  ad  senatum  retulerunt.  Duodeviginti  legionibus  bellum 
geri  placuit : binas  consules  sibi  sumere : binis  Galliam  Siciliamque 
ac  Sardiniam  obtineri,  duabusque  Q.  Fabium  praetorem  Apuliae, 
duabus  volonum  Ti.  Gracchum  circa  Luceriam  praeessc;  singulas 
C.  Terentio  proconsuli  ad  Picenum,  et  M.  Valerio  ad  classem  circa 

Brundisium  relinqui,  ct  duas  Vrbi  praesidio  esse.  Hic  ut  numerus 
legionum  expleretur,  sex  novae  legiones  erant  scribendae.  Eas 
primo  quoque  tempore  consules  scribere  iussi , et  classem  parare ; 
ut  cum  eis  navibus,  quae  pro  Calabriae  litoribus  in  statione  essent, 
centum  quinquaginta  longarum  navium  classis  eo  anno  expleretur. 
Delectu  habito  , ct  centum  navibus  novis  deductis,  Q.  Fabius  co- 
mitia censoribus  creandis  Imbuit  : creati  M.  Atilius  Regulus  et 
P.  Furius  Philus.  Quum  increbresceret  rumor , bellum  in  Sicilia 
esse,  T.  Otacilius  eo  cum  classe  proficisci  iussus  est.  Quum  dees- 
sentnautac,  consules  ex  senatusconsulto  edixerunt,  ut,  qtii,  L.  Ae mi- 
lio } C.  Flamino  censoribus,  millibus  aeris  quinquaginta  ipse 
aut  pater  eius  census  fuisset  usque  ad  centum  millia,  aut  cu* 
postea  res  lania  esset  facta,  nautam  unum  cum  sex  mensium 
stipendio  daret:  qui  supra  centum  millia  usque  ad  trecenta 
millia,  tres  nautas  cum  stipendio  annuo:  qui  supra  trecenta 
millia xisque  ad  decies  aeris,  quinque  nautas:  qui  supra  decies, 
septem:  senatores  octo  nautas  cum  annuo  stipendio  darent.  Ex 
hoc  edicto  dati  nautae,  armati , instructique  ab  dominis,  cum  tri- 
ginta dierum  coctis  cibariis  naves  conscenderunt.  Ium  primum  est 
factum , ut  classis  romana  sociis  navalibus,  privata  impensa  para- 


tis, compleretur. 

XII.  Hic  maior  solito  apparatus  praecipue  conterruit  Campa- 
nos,  ne  ab  obsidione  Capuae  bellum  cius  anni  Romani  inciperent. 
Itaque  legatos  Hannibalem  oratum  miserunt,  ut  Capuam  exerci- 
tum admoveret:  ad  eam  oppugnandam  novos  exercitus  scnbt 
Romae;  nec  ullius  urbis  defectioni  magis  infensos  eorum  ani- 
mos esse.  Id  quia  tam  trepidi  nuntiabant,  maturandum  Hannibal 
ratus  , ne  praevenirent  Romani , profectus  Arpis , ad  Tifata  in  ve- 
teribus castris  super  Capuam  consedit.  Inde  Nunnd.s  H.span.sque 
ad  praesidium  simul  castrorum,  simul  Capuae  relictis,  cum  cetero 
exercitu  ad  lacum  Averni  per  speciem  sacrificandi , re  ipsa  ut  len- 
taret Puteolos  quodque  ibi  praesidii  erat,  descendit  Maximus, 
postquam  Hannibalem  Arpis  profectum,  et  regred,  m Campaniam, 
allatum  est,  nec  die  nec  nocte  intermisso  itinere,  ad  exercitum 
redit : ct  Ti.  Gracchum  ab  Luceria  Beneventum  copias  admovere, 
Q Fabium  praetorem  (is  filius  consulis  erat)  Luceriam  Graccho 
succedere  iubet.  In  Siciliam  eodem  tempore  duo  praetores  profecti. 

P.  Cornelius  ad  exercitum,  Otacilius,  qui  maritimae  orae  reique 
navali  praeesset;  et  ceteri  in  suas  quasque  provincias  profecti  : et, 
quibus  prorogatum  imperium  erat,  easdem,  quas  priore  anno,  re- 
giones obtinuerunt. 

XIII.  Ad  Hannibalem , quum  ad  lacum  Averni  esset,  quinque 
nobiles  iuvenes  ab  Tarento  venerunt , parlim  ad  Trasymenum  la- 
cum , partim  ad  Cannas  capti , dimissique  domos  cum  eadem  co- 
mitate, qua  usus  adversus  omnes  Romanorum  socios  Poenus  fuerat. 
Ii,  memores  beneficiorum  eius  perpulisse  magnam  partem  se 
iuvenlulis  Tarentinae,  referunt , ut  Hannibalis  amicitiam  ac 
societatem,  quam  populi  romani , mallent;  legatosque  ab  suis 
missos  rogare  Hannibalem,  ut  exercitum  propius  Tarentum 
admoveat.  Si  signa  eius,  si  castra  conspecta  a Tarento  sint, 
haud  ullam  intercessuram  moram , quin  urbs  dedatur.  In  pote- 
state i umorum  plebem,  in  manu  plebis  rem  tarenlinam  esse. 
Hannibal  collaudatos  eos,  oneralosquc  ingentibus  promissis  domum 
ad  coepta  maturanda  redire  iubet : se  in  tempore  adfuturum  esse  : 
hac  cum  spe  dimissi  Tarentini.  Ipsum  ingens  cupido  incesserat 
Tarenti  potiundi:  urbem  esse  videbat,  quum  opulentam  nobileui- 
que,  tum  maritimam,  et  in  Macedoniam  opportune  versam;  re- 
gemque Philippum  hunc  portum , si  transiret  in  Italiam , quum 
Brundisium  Romani  haberent,  petiturum.  Sacro  inde  perpetrato, 
ad  quod  venerat,  et,  dum  ibi  moratur,  pervastato  agro  cumano 
usque  ad  Miseni  promontorium , Puteolos  repente  agmen  conver- 
tit, ad  opprimendum  praesidium  romanum.  Sex  millia  hominum 
erant,  et  locus  munimento  quoque,  non  natura  modo,  tutus.  Tri- 
duum ibi  moratus  Poenus , ab  omni  parte  tentato  praesidio,  dein- 
de, ut  nihil  procedebat,  ad  populandum  agrum  neapolitanum , 
magis  ira  quam  potiundae  urbis  spe , processit.  Adventu  eius  in 
propinquum  agrum  nolana  mota  est  plebs,  iam  diu  aversa  ab  Ro- 
manis, et  infesta  senatui  suo.  Itaque  legati  ad  arcessendum  Han- 
nibalem, cum  haud  dubio  promisso  tradendae  urbis,  venerunt. 
Praevenit  inceptum  eorum  Marcellus  consul , a primoribus  accitus: 
die  uno  Suessulam  a Calibus,  quum  Volturnus  amnis  traiicientem 
moratus  esset,  contenderat.  Inde  proxima  nocte  sex  millia  peditum, 
equitesque  trecentos,  qui  praesidio  senatui  essent,  Nolam  intro- 
misit : et,  uti  a consule  omnia  impigre  facta  sunt  ad  praeoccupau- 

dam  Nolam , ita  Hannibal  tempus  terebat ; bis  iam  ante  nequid- 
quam  tentata  re , segnior  ad  credendum  Nolanis  factus. 

XIV.  Iisdem  diebus  et  Q.  Fabius  consul  ad  Casilinum  tentan- 
dum,  quod  praesidio  punico  tenebatur,  venit ; et  ad  Beneventum  , 
velut  ex  composito,  parte  altera  Hanno  ex  Bruttiis  cum  magna 
peditum  equitumque  manu,  altera  Ti.  Gracchus  ab  Luceria  accessit  ; 
qui  primo  oppidum  intravit.  Deinde,  ut  Hannonem  tria  millia  fer- 
mc  ab  urbe  ad  Calorem  fluvium  castra  posuisse , et  inde  agrum 
populari  audivit,  et  ipse,  egressus  moenibus,  mille  ferme  passus 
ab  hoste  castra  locat;  ibique  concionem  militum  habuit.  Legiones 
magna  ex  parte  volonum  habebat;  qui  iam  alterum  annum  liberta- 
tem tacite  mereri,  quam  postulare  palam,  maluerant.  Senserat 
tamen  hibernis  egrediens  murmur  in  agmine  esse  quaerentium,  en 
unquam  liberi  militatim  essent?  scripseratque  senatui , non  tam 
quid  desiderarent , quam  quid  meruissent : bona  fortique  opera 
eorum  se  ad  eam  diem  usum:  neque  ad  exemplum  iusti  militis 
quidquam  eis,  praeter  libertatem , deesse.  De  eo  permissum  ipsi 
erat,  faceret,  quod  e republica  duceret  esse.  Itaque  prius  quam 
cum  hoste  manum  consereret , pronuntiat , tempus  venisse  eis  li- 
bertatis, quam  diu  sperassent,  potiundae.  Postero  die  signis 
collutis  dimicaturum  puro  ac  patenti  campo,  ubi  sine  ullo  insi- 
diarum metu  vera  virtute  geri  res  posset:  qui  caput  hostis  relis- 
lisset,  eum  se  extemplo  liberum  iussurum  esse:  qui  loco  cessis- 
set, in  eum  servili  supplicio  animadversurum.  Suam  cuique  for- 
tunam in  manu  esse : libertatis  auctorem  eis  non  se  fore  solum, 
sed  consulem  M.  Marcellum  et  universos  Patres;  quos,  con- 
sultos ab  se  de  libertate  eorum,  sibi  permisisse.  Literas  inde 
consulis  ac  senatusconsultum  recitavit:  ad  quae  clamor  cum  in- 
genti assensu  est  sublatus.  Pugnam  poscebant,  signumque  ut  daret 
extemplo,  ferociter  instabant.  Gracchus,  proelio  in  posterum  diem 
pronuntiato,  concionem  dimisit.  Milites  laeti,  praecipue  quibus 
merces  navatae  in  unum  diem  operae  libertas  futura  erat,  armis 
expediendis  quod  reliquum  consumunt. 

XV.  Postero  die,  ubi  signa  coeperunt  canere,  primi  omnium 
parati  instructiquc  ad  praetorium  conveniunt.  Sole  orto,  Gracchus 
iu  aciem  copias  educit:  nec  hostes  moram  dimicandi  fecerunt.  De- 
cem et  septem  millia  peditum  erant , maxima  ex  parte  Bruttii  ac 


Digitized  by  Googl 


165 

Lucani : equites  mille  ducenti ; inter  quos  pauci  admodum  Italici , 
ceteri  Numidae  fere  omnes  Maurique.  Pugnatum  est  cl  acriter, 
et  diu.  Quatuor  horis  neutro  inclinata  est  pugna : nec  alia  magis 
Romanum  impediebat  res,  quam  capita  hostium  pretia  libertati 
facta.  Nam  ut  quisque  hostem  impigre  occiderat,  primum  capite 
aegre  inter  turbam  tumuitumque  abscideudo  tempus  terebat:  dein- 
de, occupata  dextra  tenendo  caput,  fortissimus  quisque  pugnator 
esse  desierat:  segnibus  ac  timidis  tradita  pugna  erat.  Quod  ubi  tri- 
buni militum  Graccho  nuntiaverunt , neminem  stantem  iam  vul- 
nerari hostem,  carnificari  tacentes,  et  in  dextris  militum  pro 
gladiis  humana  capita  esse  : signum  dari  propere  iussit , proii- 
cerent  capita  invaderentque  hostem.  Claram  salis  et  insignem 
virtutem  esse:  nec  dubiam  libertatem  futuram  stremtis  viris. 
Tum  redintegrata  pugna  est , et  eques  etiam  in  hostem  emissus: 
quibus  quum  impigre  Numidae  concurrissent,  nec  segnior  equi- 
tum , quam  peditum , pugna  esset , iterum  in  dubium  adducta  res. 
Quum  utrinque  duces,  Romanus  Bruttium  Lucanumquc,  toties 
a maioribus  suis  victos  subaclosque;  Poenus  mancipia  romana  et 
ex  ergastulo  militem  verbis  obtereret ; postremo  pronuntiat  Grac- 
chus, esse  nihil,  quod  de  libertate  sperarent,  nisi  eo  die  fusi 
fug alique  hostes  essent. 

XVI.  Ea  demum  vox  ita  animos  accendit , atque  renovato  cla- 
more, velul  alii  repente  facti,  tanta  vi  se  in  hostem  intulerunt, 
ut  sustineri  ultra  non  possent.  Primo  antesignani  Poenorum,  deinde 
signa  perturbata , postremo  tota  impulsa  acies ; inde  haud  dubie' 
terga  data ; ruuntque  fugientes  in  castra , adeo  pavidi  trepidique, 
ut  ne  in  portis  quidem  aut  vallo  quisquam  restiterit , ac  prope  con- 
tiuculi  agmine  Romani  insequuti  novum  de  integro  proelium, 
inclusi  hostium  vallo,  ediderint.  Ibi,  sicut  pugna  impeditior  in 
angustiis,  ita  caedes  atrocior  fuit:  et  adiuvere  captivi,  qui,  rapto 
inter  tumultum  ferro,  conglobati  et  ab  tergo  ceciderunt  Poenos, 
et  fugam  impedierunt.  Itaque  minus  duo  millia  hominum  ex  tanto 
exercitu,  et  ea  maior  pars  equitum,  cum  ipso  duce  effugerunt: 
alii  omnes  caesi  aut  capti:  capta  et  signa  duodequadraginta:  ex 
victoribus  duo  millia  ferme  cecidere.  Praeda  omnis  (praeterquam 
hominum  captorum)  militi  concessa  est : et  pecus  exceptum  est, 
quod  intra  dies  triginta  domini  cognovissent.  Quum  praeda  onusti 

in  castra  redissent,  quatuor  millia  ferme  volonnm  militum,  qui 
pugnaverant  segnius , nec  in  castra  irruperant  simul , metu  poe- 
nae collem  haud  procul  castris  ceperunt.  Postero  die  per  tribunos 
militum  inde  deducti , concione  militum  advocata  a Graccho,  su- 
perveniunt. Vbi  quum  proconsul  veteres  milites  primum,  prout 
cuiusque  virtus  atque  opera  in  ea  pugna  fuerat,  militaribus  donis 
donassct,  tunc,  quod  ad  volones  attineret,  omnes,  ait,  malle 
laudatos  a se,  dignos  indignosque ; quam  quemquam  eo  die 
castigatum  esse.  Quod  bonum,  faustum,  felixque  reipublicae 
ipsisque  esset,  omnes  eos  liberos  esse  iubere.  Ad  quam  vocem 
quum  clamor  ingenti  alacritate  sublatus  esset , ac.  nunc  complexi 
iuter  se  gratulantesque , nunc  manus  ad  caelum  tollentes,  bona 
omnia  populo  romano  Gracchoque  ipsi  precarentur;  tum  Grac- 
chus: « Priusquam  omnes  iurc  libertatis  aequassem,  inquit, 
# neminem  nota  strenui  aut  iguavi  militis  notasse  volui.  Nunc, 
» exsoluta  iam  fide  publica  , ne  discrimen  omne  virtutis  ignaviac- 
» que  pereat , nomina  eorum , qui , detrectatae  pugnae  memores , 
» secessionem  paulo  ante  fecerunt,  referri  ad  me  iubebo:  cila- 
» tosque  singulos  iureiurando  adigam,  nisi  queis  morbus  causa 
» erit,  non  aliter,  quam  stantes,  cibum  potionemque,  quoad  sti- 
» pendia  facient , capturos  esse.  Hanc  mulctam  ita  aequo  animo 
» ferctis,  si  reputabitis,  nulla  ignaviae  nota  leviore  vos  designari 
» potuisse.  » Signum  deinde  colligendi  vasa  dedit:  militesque 
praedam  portantes  agentesque,  per  lasciviam  ac  iocum  ita  ludi- 
bundi Beneventum  rediere , ut  ab  epulis  per  celebrem  festumque 
diem  actis,  non  ex  acie,  reverti  viderentur.  Beneventani  omnes 
turba  effusa  quum  obviam  ad  portas  exissent , complecti  milites , 
gratulari,  vocare  in  hospitium.  Apparata  convivia  omnibus  in 
propatulo  aedium  fuerant:  ad  ea  invitabant,  Gracchumque  ora- 
bant, ut  epulari  permitteret  militibus.  Et  Gracchus  ita  permisit, 
in  publico  epularentur  omnes:  ante  suas  quibusque  fores  prolata 
omnia.  Pileati  aut  lana  alba  velatis  capitibus  volones  epulati  sunt  ; 
alii  accubantes,  alii  stantes,  qui  simul  ministrabant  vescebant urqne. 
Digna  res  visa  , ut  simulacrum  celebrati  eius  dici  Gracchus , post- 
quam Romam  rediit,  pingi  iuberet  in  aede  Libertatis,  quam  pa- 
ter eius  in  Aventino  ex  mulctatitia  pecunia  faciendam  curavit 
dedieavitque. 


Digitized  by  Google 


167 

XVII.  Dum  haec  ad  Beneventum  geruntur , Hannibal , depo- 
pulatus agrum  neapolitanum , ad  Nolam  castra  movet.  Quem  ubi 
adventare  consul  sensit,  Pomponio  propraetore  cum  eo  exercitu, 
qui  super  Suessulam  in  castris  crai , accito , ire  obviam  hosti  parat 
nec  moram  dimicandi  facere.  C.  Claudium  Neronem  cum  robore 
equitum  silentio  noctis  per  aversam  maxime  ab  hoste  portam  emit- 
tit; circumvectumque  occulte  subsequi  sensim  agmen  hostium 
iubet,  et,  quum  coortum  proelium  videret,  ab  tergo  se  obiiccre. 
Id  errore  viarum,  an  exiguitate  temporis,  Nero  exsequi  non  po- 
tuerit , incertum  est.  Absente  eo  quum  proelium  commissum  esset, 
superior  quidem  haud  dubie  Romanus  erat : sed , quia  equites  non 
adfuere  in  tempore,  ratio  compositae  rei  turbata  est.  Non  ausus 
insequi  cedentes  Marcellus,  vincentibus  suis  signum  receptui  de- 
dit. Plus  tamen  duo  millia  hostium  eo  die  caesa  traduntur : Ro- 
mani miniis  quadringentis.  Solis  fere  occasu  Nero,  diem  noctem- 
que nequidquam  fatigatis  equis  hominibusque , ne  viso  quidem 
hoste  rediens,  adeo  graviter  est  ab  consule  increpitus,  ut  per  eum 
stetisse  diceret,  quo  minus  accepta  ad  Cannas  redderetur  hosti 
clades.  Postero  die  Romanus  in  aciem  descendit : Poenus , tacita 
etiam  confessione  victus , castris  se  tenuit.  Tertio  dic , silentio 
noctis,  omissa  spe  Nolae  potiundae , rei  nunquam  prospere  ten- 
tatae,  Tarentum  ad  certiorem  spem  proditionis  proficiscitur. 

XVIII.  Nec  minore  animo  res  romana  domi,  quam  militiae, 
gerebatur.  Censores,  vacui  ab  operum  locandorum  cura , propter 
inopiam  aerarii , ad  mores  hominum  regendos  animum  adverterunt 
castigandaque  vitia,  quae,  velut  diutinis  morbis  aegra  corpora  ex 
se  gignunt,  nata  bello  erant.  Primum  eos  citaverunt,  qui  post 
Cannensem  pugnam  rempublicam  deseruisse  Italiaque  excessisse 
velle  dicebantur.  Princeps  eorum  L.  Caecilius  Metellus  quaestor 
tum  forte  erat.  Iusso  deinde  eo  ceterisque  eiusdem  noxae  reis  cau. 
sam  dicere,  quum  purgari  nequissent , pronuntiarunt , verba  ora- 
tionemque eos  adversus  rempublicam  habuisse  , quo  coniuralio 
deserendae  Italiae  causa  fieret.  Secundum  eos  citati  nimis  callidi 
exsolvendi  iurisiurandi  interpretes,  qui  captivorum,  ex  itinere 
regressi  clam  in  castra  Hannibalis,  solutum , quod  iuraverant  re* 
dituros , rebantur.  His  superioribusquo  illis  equi  adempti , qui 
publicum  equum  habebant , tribuque  moti,  aerarii  omnes  facti. 

Neque  senatu  modo  aut  equestri  ordine  regendo  cura  se  censorum 
tenuit.  Nomina  omnium  ex  Juniorum  tabulis  excerpserunt , qui 
quadriennio  non  inilitassent , quibus  neque  vacatio  iusta  militiae, 
neque  morbus  causa  fuisset : et  ea  supra  duo  millia  nominum  in 
aerarios  relata,  tribuque  omnes  moti.  Additumquc  inerti  censoriae 
notae  triste  senatusconsultum : ut  ii  omnes , quos  censores  notas- 
sem, pedibus  mererent,  mitterentnrque  in  Siciliam  ad  cannensis 
exercitus  reliquias , cui  militum  generi  non  prius , quam  pulsus 
Italia  hostis  esset,  finitum  stipeudiorum  tempus  erat.  Quum  cen- 
sores, ob  inopiam  aerarii,  se  iam  locationibus  abstinerent  aedium 
sacrarum  tuendarum  curuliumque  equorum  praebendorum  ac  si- 
milium his  rerum  ; convenere  ad  eos  frequentes  , qui  hastae  huius 
generis  assueverant,  hortatique  censores,  ut  omnia  perinde  agerent, 
locarent,  ac  si  pecunia  in  aerario  esset : neminem,  nisi  bello  con- 
fecto, pecuniam  ab  aerario  petiturum  esse.  Convenere* deinde  do- 
mini eorum,  quos  Ti.  Sempronius  ad  Beneventum  manu  emiserat : 
arcessitosque  se  ab  triumviris  mensariis  esse  dixerunt,  ut  pretia 
servorum  acciperent:  ceterum  non  ante,  quam  bello  confecto, 
accepturos  esse.  Quum  haec  inclinatio  animorum  plebis  ad  susti- 
nendam inopiam  aerarii  fieret ; pecuniae  quoque  pupillares  primo , 
deinde  viduarum,  coeptae  conferri ; nusquam  eas  tutius  sanctius- 
que  deponere  credentibus,  qui  deferebant,  quam  in  publica  fide. 
Inde,  si  quid  emptum  paratumque  pupillis  ac  viduis  foret,  a 
quaestore  perscribebantur.  Manavit  ea  privatorum  benignitas  ex  urbe 
etiam  in  castra , ut  non  eques,  non  centurio  stipendium  acciperent, 
mercenariumque  increpantes  vocarent,  qui  accepisset. 

XIX.  Q.  Fabius  consul  ad  Casilinum  castra  habebat,  quod  duum 
millium  Campanorum  et  septiugentorum  militum  Hanuibalis  tene- 
batur praesidio.  Praeerat  Statius  Metius,  missus  ab  Cn.  Magio 
Atellano,  qui  eo  anno  medixtuticus  erat,  servitiaque  et  plebem 
promiscue  armabat,  ut  castra  romana  invaderet,  intento  consule 
ad  Casilinum  oppugnandum.  Nihil  eorum  Fabium  fefellit:  itaque 
Nolam  ad  collegam  mittit,  allero  exercitu,  dum  Casilinum  op- 
pugnatur, opus  esse,  qui  Campanis  opponatur.  Vel  ipse,  relicto 
Nolae  praesidio  modico , veniret , vel , si  eum  Nola  teneret,  et 
necdum  securae  res  ais  Hannibale  essent,  se  Ti-  Gracchum 
proconsulem  a Benevento  acciturum.  Hoc  nuntio  Marcellus, 

duobus  militum  millibus  Nolae  io  praesidio  relictis , cum  cetero 
exercitu  Casilinum  venit,  adveoluque  eius  Campani,  iam  moventes 
sese,  quieverunt.  Ita  a duobus  consulibus  Casilinum  oppugnari 
coeptum.  Ybi  quum  multa,  succedentes  temere  moenibus,  romani 
milites  acciperent  vulnera,  neque  satis  inceptis  succederet,  Fabius 
omittendam  rem  parvam  ac  iuxta  magnis  diilicilem,  abscedendum- 
que  inde  censebat,  quum  res  maiores  instarent.  Marcellus,  multa 
magnis  ducibus  sicut  non  aggredienda,  ita  semel  aggressis  non 
dimittenda  esse,  dicendo,  quia  magna  famae  momenta  in  utramque 
partem  fierent,  tenuit,  ne  irrito  incepto  abiretur.  Vineae  inde 
omniaque  alia  operum  machinationumque  genera  quum  admove- 
rentur, Campanique  Fabium  orarent,  ut  abire  Capuam  tuto  lice- 
ret; paucis  egressis,  Marcellus  vportam , qua  egrediebatur , occu- 
pavit , caedesque  promiscue  omnium  circa  portam  primo , deinde , 
irruptione  facta  , etiam  in  urbe  fieri  coepta  est.  Quinquaginta  fere 
primo  egressi  Campanorum,  quum  ad  Fabium  confugissent,  prae- 
sidio eius  Capuam  pervenerunt.  Casilinum  , inter  colloquia  cuncta- 
tionemque petentium  fidem,  per  occasionem  captum  est.  Captivi, 
quique  Campanorum,  quique  Ilaunibalis  militum  erant,  Romam 
missi,  atque  ibi  in  carccre  inclusi  sunt:  oppidanorum  turba  per 
finitimos  populos  in  custodiam  divisa. 

XX.  Quibus  diebus  a Casilino,  re  bene  gesta,  recessum  est, 
eis  Gracchus  in  Lucanis  aliquot  cohortes,  in  ea  regione  conscriptas, 
cum  praefecto  sociorum  in  agros  hostium  praedatum  misit.  Eos 
effuso  palatos  Hanno  adortus,  haud  multo  minorem,  quam  ad 
Beneventum  acceperat , reddidit  hosti  cladem , atque  in  Bruttios 
raptim,  ne  Gracchus  assequeretur,  concessit.  Consules,  Marcellus 
retro,  unde  venerat,  Nolam  redit;  Fabius  in  Samnium  ad  popu- 
landos agros  recipiendasque  armis,  quae  defecerant,  urbes  pro- 
cessit. Caudinus  Samnis  gravius  devastatus;  perusti  late  agri,  prae- 
dae pecudum  hominumque  actae.  Oppida  vi  capta,  Compulteria, 
Telesia,  Compsa,  Melae,  Fulfulae  et  Orbitanium.  Ex  Lucanis 
Blandae : Apulorum  Aecae  oppugnatae.  Millia  hostium  in  his  ur- 
bibus viginti  quinque  capta  aut  occisa  ; et  recepti  perfugae  trecenti 
septuaginta : quos  quum  Romam  misisset  consul , virgis  in  comitio 
caesi  omnes , ac  de  saxo  deiecti.  Haec  a Q.  Fabio  intra  paucos  dies 
gesta.  Marcellum  ab  gerundis  rebus  valetudo  adversa  Nolae  tenuit. 

Et  a praetore  Q.  Fabio,  cui  circa  Luceriam  provincia  erat,  Accua 
oppidum  per  cos  dies  vi  captum  ; stativaque  ad  Ardoueas  commu- 
nita. Dum  haec  aliis  locis  ab  Romanis  geruntur , iam  Tarentum 
pervenerat  Hannibal,  cum  maxima  omnium,  quacumque  ierat, 
clade : in  tarentino  demum  agro  pacatum  incedere  agmen  coepit. 
Nihil  ibi  violatum  , neque  usquam  viam  excessum  est ; apparebat- 
que,  non  id  modestia  militum  aut  ducis,  nisi  ad  conciliandos  Ta- 
rentinorum animos,  fieri.  Ceterum  quum  propemodo  muris  acces- 
sisset, nullo  ad  conspectum  primi  agminis,  utrebatur,  motu  facto, 
castra  ab  urbe  ferme passus  mille  locat.  Tarenti , triduo  ante,  quam 
Hannibal  ad  moenia  accederet,  a M.  Valerio  propraetore,  qui 
classi  ad  Brundisium  praeerat,  missus  M.  Livius,  primore  con- 
scripta iuventute,  dispositisque  ad  omnes  portas  circaque  muros, 
qua  res  postulabat,  stationibus,  die  ac  nocte  plurimum  intentus, 
neque  hostibus , neque  dubiis  sociis  loci  quidquam  praebuit  ad 
tentandum.  Quare  diebus  aliquot  frustra  ibi  absumptis  Hannibal, 
quum  eorum  nemo  , qui  ad  lacum  Averni  adissent , aut  ipsi  veni- 
rent, aut  nuntium  literasve  mitterent,  vana  promissa  se  temere 
sequulum  cernens,  castra  inde  movit.  Tum  quoque,  intacto  agro 
tarentino  (quamquam  simulata  lenitas  nihildum  profuerat,  tamen 
spe  labefactandae  fidei  haud  absistens),  Salapiam  ut  venit,  fru- 
mentum ex  agris  metapontino  atque  heraclicnsi  (iam  media  aestas 
exacta  erat,  et  hibernis  placebat  locus)  comportat.  Praedatum 
inde  Numidae  Maurique  per  Sallentinum  agrum  proximosque 
Apuliae  saltus  dimissi.  Vnde  ceterae  praedae  haud  multum,  equo- 
rum greges  maxime  abacti : e quibus  ad  quatuor  millia  domanda 
equitibus  divisa. 

XXI.  Romani,  quum  bellum  nequaquam  contemnendum  in 
Sicilia  oriretur , morsque  tyranni  duces  magis  impigros  dedisset 
Syracusanis,  quam  causam  aut  animos  mutasset,  M.  Marcello  alteri 
consulum  eam  provinciam  decernunt.  Secundum  Hieronymi  caedem 
primo  tumultuatum  in  Leontinis  apud  milites  fuerat,  vociferatum- 
que ferociter,  parentandum  regi  sanguine coniuratorum  esse.  Dein- 
de libertatis  restitutae  dulce  auditu  nomen  crebro  usurpatum  , spes 
facta  ex  pecunia  regia  largitionis  militiaeque  fungendae  potioribus 
ducibus,  et  relata  tyranni  foeda  scelera  foedioresque  libidines  adeo 
mutavere  animos , ut  insepultum  iaccre  corpus  paulo  ante  deside- 

rati  regis  paterentur.  Quum  ceteri  ex  coniuratis  ad  exercitum  obti- 
nendum remansissent,  Theodotus  ex  Sosis  regiis  equis,  quanto 
maximo  cursu  poterant,  ut  ignaros  omnium  regios  opprimerent, 
Syracusas  contendunt.  Ceterum  praevenerat  non  fama  solum  (qua 
nihil  in  talibus  rebus  est  celerius) , sed  nuntius  etiam  ex  regiis 
servis.  Itaque  Andranodorus  et  Insulam  et  arcem  et  alia,  quae 
poterat,  quaeque  opportuna  erant,  praesidiis  firmarat.  Hexapylo 
Tbeodotus  ac  Sosis  post  solis  occasum  iam  obscura  luce  invecti , 
quum  cruentam  regiam  vestem  atque  insigne  capitis  ostentarent, 
travecti  per  Tycham , simul  ad  libertatem , simul  ad  arma  vocan- 
tes, in  Achradinam  convenire  iubent.  Multitudo  pars  procurrit  in 
vias,  pars  in  vestibulis  stat;  pars  ex  tectis  fenestrisque  prospectant, 
et,  quid  rei  sit,  rogitant.  Omnia  luminibus  collucent,  strepituque 
vario  complentur.  Armati  locis  patentibus  congregantur.  Inermes 
ex  Olympii  Iovis  templo  spolia  Gallorum  lllyriorumque,  dono 
data  Hieroni  a populo  romano  fixaque  ab  eo , detrahunt , precantcs 
Iovem , ut  volens  propitius  praebeat  sacra  arma,  pro  patria,  pro 
deum  delubris,  pro  libertate  sese  armantibus.  Haec  quoque  multi- 
tudo, stationibus  per  principes  regionum  urbis  dispositis,  adiun- 
gitur.  In  Insula  inter  cetera  Andranodorus  praesidiis  firmat  horrea 
publica.  Loeus , saxo  quadrato  septus  atque  arcis  in  modum  emu- 
nitus , capitur  ab  iuventute , quae  praesidio  eius  loci  attributa  erat 
mittuntqne  nuntios  in  Achradinam,  horrea  frumentumque  in  se- 
natus potestate  esse. 

XXII.  Luce  prima  populus  omnis  armatus inermisque  in  Achra- 
dinam ad  curiam  convenit.  Ibi  pro  Concordiae  ara,  quae  in  eo 
sita  loco  erat,  cx  principibus  unus  nomine  Polyaenus  concionem 
et  liberam  et  moderatam  habuit:  Servitudinis  indignitatisque  ho - 
mines  expertos  adversus  notum  malum  irritatos  esse.  Discordia 
civilis  quas  importet  clades,  audisse  magis  a patribus  Syracu - 
sanos,  quam  ipsos  vidisse.  Arma  quod  impigre  ceperint,  lau- 
dare: magis  laudaturum , si  non  utantur , nisi  ultima  necessitate 
coacti.  In  praesentia  legatos  ad  Andranodorum  mitti  placere, 
qui  denuntient,  ut  in  potestate  senatus  ac  populi  sit,  portas 
Insulae  patefaciat,  reddat  praesidium.  Si  tutelam  alieni  regni 
suum  regnum  velit  facere,  eundem  se  censere,  mullo  acrius 
ab  Andranodoro , quam  ab  Hieronymo,  repeti  libertatem.  Ab 

h&c  concione  legati  missi  sunt.  Senatus  inde  haberi  coeptus  est  : 
quod  sicut,  regnante  Hierone,  manserat  publicum  consilium,  ita 
post  mortem  eius,  anteeam  diem,  nulla  de  re  neque  convocati, 
neque  consulti  fueraut.  Yt  ventum  ad  Andranodorum  est,  ipsum 
quidem  movebat  et  civium  consensus,  et  quum  aliae  occupatae 
urbis  partes  , tum  pars  Insulae,  velut  munitissima,  prodita,  atque 
alienata.  Sed  evocatum  eum  ab  legatis  Damarata  uxor,  filia  Hie- 
ronis , inflata  adhuc  regiis  animis  ac  muliebri  spiritu , admonet 
saepe  usurpatae  Dionysii  tyranni  vocis,  qua,  pedibus  tractum, 
non  insidentem  equo,  relinquere  tyrannidem,  dixerit,  debere. 
Facile  esse  momento,  quo  quis  velit,  cedere  possessione  magnae 
fortunae:  facere  et  parare  eam,  difficile  atque  arduum  esse. 
Paulum  sumeret  spatii  ad  consultandum  ab  legatis.  Eo  uteretur 
ad  arcessendos  ex  Leontinis  milites:  quibus  si  pecuniam  regiam 
pollicitus  esset , omnia  in  potestate  eius  futura.  Haec  muliebria 
eonsilia  Andranodorus  neque  tota  aspernatus  est , neque  extemplo 
accepit : tutiorem  ad  opes  affectandas  ratus  esse  viam , si  in  prae- 
sentia tempori  cessisset.  Itaque  legatos  renuntiare  iussit,  futurum 
se  in  senatus  ac  populi  potestate.  Postero  die  luce  prima , pate- 
factis Insulae  portis,  in  forum  Achradinae  venit.  Ibi  in  aram 
Concordiae , ex  qua  pridie  Polyaenus  condonatus  erat , escendit , 
orationemque  eam  orsus  est , qua  primum  cunctationis  suae  ve- 
niam petivit.  Se  enim  clamas  habuisse  portas,  non  separantem 
suas  res  a publicis,  sed  stridis  semel  gladiis  timentem,  qui 
finis  caedibus  esset  futurus:  utrum,  quod  satis  libertati  foret, 
contenti  nece  tyranni  essent,  an,  quicumque  aut  propinquitate, 
aut  affinitate,  aut  aliquibus  ministeriis  regiam  contigissent, 
alienae  culpae  rei  trucidarentur.  Postquam  animadverterit, 
eos,  qui  liberassent  patriam,  servare  etiam  liberatam  velle, 
atque  undique  consuli  tn  medium,  non  dubitasse,  quin  et  cor- 
pus suum,  et  celera  omnia,  quae  suae  fidei  tutelaeque  essent, 
quoniam  eum,  qui  mandasset,  suus  furor  absumpsisset,  patriae 
restitueret.  Conversus  deinde  ad  interfectores  tyrauni , ac  nomine 
appellans  Theodotum  ac  Sosina:  Facinus,  inquit,  memorabile  fe- 
cistis. Sed,  mihi  credite,  inchoata  vestra  gloria,  nondum  per- 
fecta est ; periculumque  ingens  manet,  nisi  paci  et  concordiae 
consulitis,  ne  libera  efferatur  res  publica. 

XXIII.  Post  hanc  orationem  claves  portarum  pecuniaeque  re- 
giae ante  pedes  eorum  posuit : atque  illo  quidem  die  dimissi  ex 
concione  laeti,  circa  omnia  fana  deum  supplicaverunt  cum  coniu- 
gibus  ac  liberis : postero  die  comitia  praetoribus  creandis  habita. 
Creatus  in  primis  Andranodorus ; ceteri  magna  ex  parte  interfe- 
ctores tyranni.  Duos  etiam  absentes,  Sopatrum  ac  Dinomenem, 
fecerunt.  Qui , auditis,  quae  Syracusis  acta  erant,  pecuniam  re- 
giam, quae  in  Leontinis  erat,  Syracusas  devectam,  quaestoribus 
ad  id  ipsum  creatis  tradiderunt;  et  ea,  quae  in  Insula  erat  et 
Achradina,  tradita  est:  murique  ea  pars,  quae  ab  cetera  urbe 
nitnis  firmo  munimento  iutersepiebat  Insulam , consensu  omnium 
deiccta  est.  Scqnutae  et  ceterae  res  hanc  inclinationem  animorum 
ad  libertatem.  Hippocrates  atque  Epicydes,  audita  morte  tyranni, 
quam  Hippocrates,  etiam  nuntio  interfecto,  celare  voluerat,  de- 
serti a militibus,  quia  id  tutissimum  ex  praesentibus  videbatur, 
Syracusas  rediere.  Vbi  ne  suspecti  obversarentur,  tanquam  novandi 
res  aliquam  occasionem  quaerentes;  praetores  primum,  dein  per 
eos  senatum  adeunt.  Ab  Hannibale  se  missos  praedicant  ad  Hie- 
ronymum, tanquam  amicum  ac  socium : paruisse  imperio  eius , 
cuius  imperator  suus  voluerit:  velle  ad  Hannibalem  redire. 
Celerum,  quum  iter  tutum  non  sit,  vagantibus  passim  per  totam 
Siciliam  romanis  armis , petere,  ut  praesidii  dent  aliquid,  quo 
Locros  in  Italiam  perducantur.  Gratiam  magnam  eos  parva 
opera  apud  Hannibalem  inituros.  Facile  res  impetrata:  abire 
enim  duces  regios,  quum  peritos  militiae,  tum  egentes  eosdem 
atque  audaces,  cupiebant:  sed,  quod  volebant,  non,  quam  matu- 
rato opus  erat,  naviter  expediebant.  Interim  iuvenes  militares  et 
assueti  militibus,  nunc  apud  eos  ipsos,  nunc  apud  transfugas, 
quorum  maxima  pars  ex  navalibus  sociis  Romanorum  erat,  nunc 
etiam  apud  infimae  plebis  homines , crimina  serebant  in  senatum 
optimatesque : id  moliri  clam  eos  atque  struere , ut  Syracusae 
per  speciem  reconciliatae  societatis  in  ditione  Romanorum  sint  ; 
dein  factio  et  pauci  auctores  foederis  renovati  dominentur. 

XXIV.  His  audiendis  credendisque  opportuna  multitudo,  maior 
in  dies,  Syracusas  confluebat:  nec  Epicydi  solum  spem  novanda- 
rum rerum,  sed  Aodranodoro  etiam,  praebebat.  Qui,  fessus  tan- 
dem uxoris  vocibus,  monentis,  nunc  illud  esse  tempus  occupandi 

res , dum  turbata  omnia  nova  atque  incondita  libertate  essent , 
dum  regiis  stipendiis  pastus  obversaretur  miles,  dum  ab  Hanni- 
bale missi  duces , assueti  militibus,  iuvare  possent  incepta,  cum 
Themisto,  cui  Gelonis  filia  nupta,  rem  consociatam  paucos  post 
dies  Aristoni  cuidam  tragico  actori,  cui  ct  alia  arcana  committere 
assuerat,  incaute  operit.  Huic  et  genus  et  fortuna  honesta  erant; 
uec  ars,  quia  nihil  tale  apud  Graecos  pudori  est,  ea  deformabat. 
Itaque,  fidem  potiorem  ratus,  quam  patriae  debebat,  iudicium 
ad  praetores  defert.  Qui  ubi  rem  haud  vanam  esse  certis  indiciis 
compererunt , consultis  senioribus  , et  auctoritate  eorum  praesidio 
ad  fores  posito,  ingressos  curiam  Thcmistum  atque  Andranodo- 
rum  interfecerunt;  et  quum  tumultus  ab  re  in  speciem  atrociore, 
causam  aliis  ignorantibus , ortus  esset , silentio  taudem  facto,  in- 
dicent in  curiam  introduxerunt.  Qui  quum  ordine  omnia  edocuis- 
set, et  principium  coniurationis  factum  ab  Harmcniae,  Gelonis 
filiae,  nuptiis,  quibus  Themisto  iuncta  esset;  Afrorum  Hispano- 
rumque  auxiliares  instructos  ad  caedem  praetorum  principumque 
aliorum ; bonaque  eorum  praedae  futura  interfectoribus  pronuntia- 
tum, iam  mercenariorum  manum  assuetam  imperiis  Andranodori 
paratam  fuisse  ad  Insulam  rursus  occupandam  ; singula  deinde, 
quae  per  quosque  agerentur,  totamque  viris  armisque  instructam 
coniurationem  ante  oculos  posuisset;  senatui  quidem  tam  iure 
caesi,  quam  Hieronymus,  videbantur.  Ante  curiam  variae  atque 
incertae  rerum  multitudinis  clamor  erat.  Quam,  ferociter  mini- 
tantem in  vestibulo  curiae,  corpora  coniuratorum  eo  metu  com- 
presserunt, ut  silentes  integram  plebem  in  concionem  sequerentur. 
Sopatro  mandatum  ab  senatu  et  ab  collegis , ut  verba  faceret. 

XXV.  Is,  tanquam  reos  ageret,  ab  anteacta  vita  orsus,  quae- 
cumque post  Hieronis  morfem  sceleste  atque  impie  facta  essent, 
Andranodorum  ac  Thcmistum  arguit  fecesse.  Quid  enim  sua  spon- 
te fecisse  Hieronymum  puerum,  ac  vixdum  pubescentem  facere 
potuisse?  2'utores  ac  magistros  eius  sub  aliena  invidia  regnasse. 
Itaque  aut  ante  Hieronymum , aut  certe  cum  Hieronymo  perire 
eos  debuisse.  At  illos , debitos  iam  morti  destinatosque , alia  nova 
scelera  post  mortem  tyranni  molitos:  palam  primo,  quum  clau- 
sis Andranodorus  Insulae  portis  hereditatem  regni  creverit, 
quaeque  procurator  tenuerat,  pro  domino  possederit;  proditus 

deinde  ab  eis,  qui  in  Insula  erant,  circumsessus  ab  universa 
civitate , quae  Achradinam  tenuerit , nequidquam  palam  atque 
aperte  petitum  regnum  clam  et  dolo  affectare  conatus  sit,  et 
ne  beneficio  quidem  atque  honore  potuerit  vinci,  quum  inter 
liberatores  patriae  insidiator  ipse  libertatis  creatus  esset  praetor. 
Sed  animos  eis  regios  coniuges  regias  fecisse , alteri  Hieronis, 
alteri  Gelonis , filias  nuptas.  Sub  hauc  vocem  ex  omnibus  parti- 
bus concionis  clamor  oritur,  nullam  earum  vivere  debere,  nec 
quemquam  supcrcssc  tyrannorum  stirpis.  Haec  natura  multitudinis 
est;  aut  servit  humiliter,  aut  superbe  dominatur : libertatem,  quae 
media  est,  nec  spernere  modice,  nec  habere  sciunt:  et  non  ferine 
desunt  irarum  indulgentes  ministri , qui  avidos  atque  intempe- 
rantes plebeiorum  animos  ad  sanguinem  et  caedes  irritent,  sicut 
tum  extemplo  praetores  rogationem  promulgarunt:  acceptaque 
paene  prius,  quam  promulgata , est,  ut  omnis  regia  stirps  interfi- 
ceretur; missique  a praetoribus  Damaratam  Hieronis,  et  Harmoniam 
Gelonis  filias,  coniuges  Andranodori  et  Themisli,  interfecerunt. 

XXVI.  Heraclea  erat  filia  Hieronis,  uxor  Zoippi;  qui  legatus 
ab  Hieronymo  ad  regem  Ptolemaeum  missus,  voluntarium  consci- 
verat exilium.  Ea  quum  ad  se  quoque  venire  praescisset,  in  sa- 
crarium ad  Penates  confugit  cum  duabus  filiabus  virginibus,  re- 
solutis crinibus , miserabilique  alio  habitu : et  ad  ea  addidit  preces, 
nunc  per  memoriam  Hieronis  patris  Gelonisque  fratris,  ne  se 
innoxiam  invidia  Hieronymi  conflagrare  sinerent.  Nihil  se  ex 
regno  illius,  praeter  exilium  viri,  habere:  neque  fortunam 
suam  eandem  vivo  Hieronymo  fuisse,  quam  sororis : neque  in- 
terfecto eo  causam  eandem  esse.  Quid?  quod,  si  Andranodoro 
consilia  processissent , illa  cum  viro  fuerit  regnatura ; sibi  cum 
ceteris  serviendum.  Si  quis  Zoippo  nuntiet , interfectum  Hiero- 
nymum, ac  liberatas  Syracusas , cui  dubium  esse,  quin  extemplo 
conscensurus  sit  navim,  atque  in  patriam  rediturus?  Quantum 
spes  hominum  falli!  In  liberata  patria  coniugem  eius  ac  liberos 
de  vita  dimicare;  quid  obstantes  libertati,  aut  legibus?  Quod 
ab  se  cuiquam  periculum , a sola  ac  prope  vidua,  et  puellis  in 
orbitate  degentibus , esse?  At  enim  periculi  quidem  nihil  ab  se 
timeri:  invisam  tamen  regiam  stirpem  esse.  Ablegarent  ergo 
procul  ab  Syracusis  Siciliaque,  et  asportari  Alexandriam  iube- 

rent,  ad  virum  uxorem , ad  patrem  filias.  Aversis  auribus  ani- 
misque, casse  ne  tempus  tereretur,  ferrum  quosdam  expedientes 
cernebat.  Tum,  omissis  pro  se  precibus , puellis  ut  saltem  parce- 
rent, orare  institit:  a qua  aetate  etiam  hostes  iratos  abstinere, 
ne,  tyrannos  ulciscendo,  quae  odissent,  scelera  imitarentur. 
Inter  haec  abstractam  a penetralibus  iugulant:  in  virgines  deinde, 
respersas  matris  cruore,  impetum  faciunt.  Quae,  alienata  mente 
simul  luctu  metuque,  velut  captae  furore,  eo  cursu  se  ex  sacrario 
proriperunt , ut , si  effugium  patuisset  in  publicum , impleturae 
urbem  tumultu  fuerint.  Tum  quoque  haud  magno  aedium  spatio, 
inter  medios  tot  armatos,  aliquoties  integro  corpore  evaserunt, 
tenentibusque,  quum  tot  ac  tam  validae  eluctandae  manus  essent, 
sese  eripuerunt:  tandem,  vulneribns  confectae,  qnum  omnia  re- 
plessent  sanguine,  exanimes  corruerunt;  caedemque  per  se  mise- 
rabilem miserabiliorem  casus  fecit,  quod  paulo  post  nuntius  venit, 
mutatis  repente  ad  misericordiam  animis,  ne  interficerentur.  Ira 
deinde  ex  misericordia  orta,  quod  adeo  festinatum  ad  supplicium, 
neque  locus  poenitendi,  aut  regressus  ab  ira  relictus  esset.  Itaque 
fremere  multitudo,  et  in  locum  Andranodori  ac  Themisti  (nam 
ambo  praetores  fuerant)  comitia  poscere:  quae  nequaquam  ex  sen- 
tentia praetorum  futura  essent. 

XXVII.  Statutus  est  comitiis  dies : quo,  nec  opinantibus  omni- 
bus, unus  ex  ultima  turba  Epicydem  nominavit,  tum  inde  alius 
Hippocratem.  Crebriores  deinde  eae  voces,  et  cum  haud  dubio 
assensu  multitudinis  esse:  et  erat  confusa  concio,  non  populari 
modo,  sed  militari  qnoque  turba,  magna  ex  parte  etiam  perfugis, 
qui  omnia  novare  capiebant,  permixtis.  Praetores  dissimulare  pri- 
mo, et  trahenda  re  esse:  postremo  victi  consensu,  et  seditionem 
metuentes , pronuntiant  eos  praetores.  Nec  illi  primo  statim  creati 
nudare,  quid  vellent;  quamquam  aegre  ferebant,  et  de  induciis 
dierum  decem  legatos  isse  ad  Appium  Cladium,  et,  impetratis 
eis,  alios,  qui  de  foedere  antiquo  renovando  agerent,  missos.  Ad 
Murgantiam  tum  classem  navium  centum  Romanus  habebat,  quo- 
nam evaderent  motus  ex  caedibus  tyrannorum  orti  Syracusis,  quove 
eos  ageret  nova  atque  insolita  libertas , opperiens.  Per  eosdem  dies 
quum  ad  Marcellum,  venientem  in  Siciliam,  legati  Syracusani 
missi  ab  Appio  essent,  auditis  conditionibus  pacis,  Marcellus, 

posse  rem  convenire  ratus,  et  ipse  legatos  Syracusas  qui  coram 
cum  praetoribus  de  renovando  foedere  agerent,  misit.  Et  iam  ibi 
nequaquam  eadem  quies  et  tranquillitas  erat.  Postquam  punicam 
classem  accessisse  Pachynum  adlatum  est,  dempto  timore  Hippo- 
crates et  Epicydes,  nunc  apud  mercenarios  milites,  nunc  apud 
transfugas,  prodi  Romano  Syracusas,  criminabantur.  Vt  vero  Ap- 
pius naves  ad  hostium  portus,  quo  aliae  partis  hominibus  animus 
accederet,  in  statione  habere  coepit,  ingens  in  speciem  criminibus 
vanis  accesserat  fides:  ac  primo  etiam  tumultuose  decurrerat  mul- 
titudo ad  prohibendos,  si  in  terram  egrederentur. 

XXVlil.  Iu  hac  turbatione  rerum  in  concionem  vocari  placuit. 
Vbi  quum  alii  alio  tenderent,  nec  procul  seditione  res  esset,  Apol- 
louides,  priucipum  unus,  orationem  salutarem,  ut  in  tali  tempore, 
habuit,  nec  spem  salutis,  nec  perniciem  propiorem  unquam  ci- 
vitati ulli  fuisse.  Si  enim  uno  animo  omnes  vel  Romanos  vel  ad 
Carthaginienses  inclinent,  nullius  civitatis  statum  fortunatiorem 
beatioremve  fore.  Si  alii  alio  trahant  res,  non  inter  Poenos  Ro- 
mnnosque  bellum  atrocius  fore,  quam  inler  ipsos  Syracusanos ; 
quum  intra  eosdem  muros  pars  utraque  suos  exercitus,  sua 
arma  , suos  habitura  sit  duces.  Itaque,  ut  omnes  idem  sentiant, 
summa  vi  agendum  esse : utra  societas  sit  utilior , eam  longe 
minorem  ac  levioris  momenti  consultationem  esse.  Sed  tamen 
Hieronis  potius,  quam  Hieronymi,  auctoritatem  sequendam  in 
sociis  legendis , vel  quinquaginta  annis  feliciter  expertam  ami- 
citiam nunc  incognitae,  quondam  infideli,  praeferendam.  Esse 
etiam  momenti  aliquid  ad  consilium,  quod  Carthaginiensibus 
ita  pax  negari  possit,  ut  non  utique  in  praesentia  bellum  cum 
eis  geratur : cum  Romanis  extemplo  aut  pacem , aut  bellum 
habendum.  Quo  minus  cupiditatis  ac  studii  visa  est  oratio  habere, 
eo  plus  auctoritatis  habuit.  Adiectum  est  praetoribus  ac  delectis 
senatorum  militare  etiam  consilium  : iussi  et  duces  ordinum  prae- 
fectique auxiliorum  simul  consulere.  Quum  saepe  acta  res  esset 
magnis  certaminibus,  postremo,  quia  belli  cum  Romanis  gerendi 
ratio  nulla  apparebat,  pacem  fieri  placuit,  mittique  cum  eis  lega- 
tos ad  rem  confirmandam. 

XXIX.  Dies  haud  ita  multi  intercesserunt,  quum  ex  Leontinis 
legati,  praesidium  finibus  suis  orantes,  veneruDt:  quae  legatio 

peropportuna  visa  ad  multitudinem  iucoorditam  ac  tumultuosam 
exonerandam,  ducesque  eius  ablegandos.  Hippocrates  praetor  du- 
cere eo  transfugas  iussus:  sequuti  multi  ex  mercenariis  auxiliis, 
quatuor  millia  armatorum  'effecerunt.  Et  mittentibus  ct  missis  ea 
laeta  expeditio  fuit:  nam  et  illis,  quod  iam  diu  cupiebant,  no- 
vandi res  occasio  data  est;  et  bi,  sentinam  quandam  urbis  rati 
exhaustam,  laetabantur.  Ceterum  levaverunt  modo  in  praesentia 
velut  corpus  aegrum , quo  mox  in  graviorem  morbum  recideret. 
Hippocrates  enim  finitima  provinciae  romanac  pruno  furtivis  excur- 
sionibus vastare  coepit:  deinde,  quum  ad  tuendos  sociorum  agros 
missum  ab  Appio  praesidium  esset,  omnibus  copiis  impetum  in 
oppositam  stationem  cum  caede  multorum  fecit.  Quae  quum  essent 
nuntiata  Marcello,  legatos  extemplo  Syracusas  misit,  qui  pacis 
fidem  ruptam  esse  dicerent:  nec  belli  defuturam  unquam  causam, 
nisi  Hippocrates  atque  Kpieydes  uon  ab  Syracusis  inodo,  sed  tota 
procul  Sicilia,  ablegarentur.  Epicydes,  ne  aut  reus  criminis  absen- 
tis fratris  praesens  esset,  aut  deesset  pro  parte  sna  concitando 
bello,  profectus  et  ipse  in  Leontinos,  quia  satis  eos  adversus  po- 
pulum roinanum  convitatos  cernebat,  avertere  ab  Syracusis  coepit. 
Nam  ila  eos  pacem  pepigisse  cum  Romanis,  ut  quicumque 
populi  sub  regibus  fuissent,  et  suae  ditionis  essent ; nec  iam  li- 
bertale  contentos  esse,  nisi  etiam  regnent  ac  dominenlur.  Re- 
nuntiandum igitur  eis  esse,  Leontinos  quoque  aequum  censere 
liberos  esse,  vel  quod  in  solo  urbis  suae  tyrannus  ceciderit,  vel 
quod  ibi  primum  conclamatum  ad  libertatem,  relictisque  regiis 
ducibus  Syracusas  sil  concursum.  Itaque  aut  eximendum  id  de 
foedere  esse,  aut  legem  eam  foederis  non  accipiendam.  Facili 
multitudini  persuasum  \ legatisque  Syracusanorum,  et  de  caede  sta- 
tionis romanac  querentibus,  et  Hippocratem  atque  Epicydem  abire 
seu  Locros,  seu  quo  alio  mallent,  dummodo  Sicilia  cederent, 
iubentibus  ferociter  responsum  est,  Neque  mandasse  sese  Syra- 
cusanis, ut  pacem  pro  se  cum  Romanis  facerent : neque  teneri 
alienis  foederibus.  Haec  ad  Romanos  Syracusani  detulerunt,  ab- 
nuentes, Leontinos  in  sua  potestate  esse:  itaque  integro  secum 
foedere  bellum  Romanos  cum  iis  gesturos;  neque  sese  defuturos 
ei  bello ; ita  ut  in  potestatem  redacti  suae  rursus  ditionis  essent, 
sicut  pax  convenisse t. 

XXX.  Marcellus  cum  omni  exercitu  profectus  in  Leontinos, 
Appio  quoque  accito , ut  altera  parte  aggrederetur , tanto  ardore 
militum  est  usus  ab  ira  inter  conditiones  pacis  interfectae  stationis, 
ut  primo  impetu  urbem  expugnarent.  Hippocrates  atque  Epicydes, 
postquam  capi  muros  refringique  portas  videre,  in  arcem  sese  cum 
paucis  recepere:  inde  clam  nocte  Hcrbessum  perfugiunt.  Syracu- 
sanis, octo  millium  armatorum  agmine  profectis  domo,  ad  Mylam 
flumen  nuntius  occurrit,  captam  urbem  esse;  cetera  falsa  mixta 
veris  ferens,  caedem  promiscuam  militum  atque  oppidanorum 
faciam , nec  quemquam  puberem  arbitrari  superesse:  direptam 
urbem:  bona  locupletium  donata.  Ad  nuntium  tam  atrocem  con- 
stitit agmen  ; concitatisque  omnibus,  duces  (erant  autem  Sosis  ac 
Dinomencs),  quid  agerent,  consultabant.  Terroris  speciem  haud 
vanam  mendacio  praebuerant  verberati  ac  securi  percussi  transfu- 
gae ad  duo  millia  hominum.  Ceterum  Leontinorum  militumque 
aliorum  nemo,  post  captam  urbem,  violatus  fuerat;  suaque  omnia 
cis,  nisi  quae  primus  tumultus  captae  urbis  absumpserat,  restitue- 
bantur. Nec  ut  Leontinos  irent,  proditos  ad  caedem  commilitones 
querentes,  perpelli  potuere,  nec  ut  eodem  loco  certiorem  nuntium 
expectarent.  Quum  ad  defectionem  inclinatos  animos  cernerent 
praetores,  sed  eum  motum  haud  diutnrnum  fore,  si  duces  amen- 
tiae sublati  essent,  exercitum  ducunt  Megaram.  Ipsi  cum  paucis 
equitibus  Herbessum  proficiscuntur,  spe,  territis  omuibus,  per 
proditionem  urbis  potiuBdae:  quod  ubi  frustra  eis  fuit  inceptum, 
vi  agendum  rati,  postero  die  Megaris  castra  movent,  ut  Herbes- 
sum omnibus  copiis  oppugnarent.  Hippocrates  et  Epicydes,  non 
tam  tutum  prima  specie,  quam  unum,  spe  undique  abscissa,  con- 
silium esse  rati , ut  se  militibus  permitterent,  et  assuetis  magna 
ex  parte  sibi,  et  tum  fama  caedis  commilitonum  accensis,  obviam 
agmini  procedunt.  Prima  forte  signa  sexcentorum  Cretensium 
erant,  qui  apud  Hieronymum  meruerant  sub  eis,  et  Hannibalis 
beneficium  habebant,  capti  ad  Trasymenum  inter  Romanorum 
auxilia  dimissique.  Quos  ubi  ex  signis  armorumque  habitu  cogno- 
vere Hippocrates  atque  Epicydes,  ramos  oleae  ac  velamenta  alia 
supplicium  porrigentes,  orare,  ut  reciperent  sese  receptosque  tuta - 
rentur , neu  proderent  Syracusanis , a quibus  mox  ipsi  truci- 
dandi populo  romano  dederentur. 

XXXI.  Enimvero,  conclamant,  Bonum  ul  animum  haberent ; 
omnem  te  cum  illis  fortunam  subituros.  Inter  hoc  colloquium 
signa  constiterant,  lenebaturque  agmen;  necdum,  quae  morae 
causa  foret,  ‘pervenerat  ad  duces.  Postquam  Hippocralen  atque 
Epicyden  adesse  pervasit  rumor,  fremitusque  toto  agmine  erat 
haud  dubie  approbantium  adveutum  eorum;  extemplo  praetores 
citatis  equis  ad  prima  signa  perrexerunt.  Qui  mos  ille,  quae  li- 
centia Cretensium  esset,  rogitantes  coltoquia  serendi  cum  hoste, 
iniussuque  praetorum  miscendi  eos  agmini  suo ? Comprehendi 
iniiciquc  catenas  insscrunt  Hippocrati.  Ad  quam  vocem  tantus 
extemplo  primum  a Cretensibus  clamor  est  ortus,  deinde  exceptus 
ab  aliis,  ut  facile,  si  ultra  leoderent,  appareret  eis  timendum 
esse.  Solliciti  incertiqnc  rerum  suarum  Megaram , unde  profecti 
erant , referri  signa  iubent,  nuntiosque  de  statu  praesenti  Syracu- 
sas mittunt.  Fraudem  quoque  Hippocrates  addit,  inclinatis  ad 
omnem  suspicionem  animis;  et,  Cretensium  quibusdam  ad  itinera 
insidenda  missis,  velut  interceptas  lileras,  quas  ipse  composuerat, 
recitat:  Praetores  stracvsani  consvli  Marcello.  Secun- 

dum salutem,  ut  adsolet,  scriptum  erat:  Recte  eum  atque  ordine 
fecisse , quod  in  Leontinis  nulli  pepercisset.  Sed  omnium  mer- 
cenariorum militum  eandem  esse  causam,  nec  unquam  Syra- 
cusas quieturas , donec  quidquam  externorum  auxiliorum,  aut 
in  urbe,  aut  in  exercitu  suo  esset.  Itaque  daret  operam,  ut 
eos,  qui  cum  suis  praetoribus  castra  ad  Megaram  haberent, 
*n  suam  potestatem  redigeret,  ac  supplicio  eorum  liberaret 
tandem  Syracusas.  Haec  quum  recitata  essent,  cum  tanto  clamore 
ad  arma  discursum  est,  ut  praetores  inter  tumultum  pavidi  adequi- 
taverint Syracusas.  Et  ne  fuga  quidem  eorum  seditio  compressa  est, 
impetusque  in  syracusanos  milites  fiebant:  nec  ab  ullo  temperatum 
foret,  ni  Epicydes  atque  Hippocrates  irae  multidudinis  obviam 
isseut;  non  a misericordia  aut  humano  consilio,  sed  ne  spem  redi- 
tus praeciderent  sibi,  et  quum  ipsos  simul  milites  fidos  haberent, 
simul  obsides,  tum  cognatos  quoque  eorum  atque  amicos  tanto 
merito  primum,  dein  pignore  sibi  conciliarent:  espertique,  quam 
vana  ant  levi  aura  mobile  vulgus  esset,  militem  nancti  ex  eo  nu- 
mero, qui  in  Leontinis  circumsessis  erant,  subornant,  ut  Syracusas 
perferret  nuntium  convenientem  eis,  quae  ad  Mylam  falso  nuntiata 

erant;  auctoremque  se  exhibendo,  ac  velut  visa,  quaednbia  erant  , 
narrando,  concitaret  iras  hominum. 

XXXII.  Huic  non  apud  valgum  modo  fides  fuit,  sed  senatum 
quoque  in  curia  introductus  movit.  Haud  vani  quidam  homines 
palam  ferre,  perbene  detectam  i«  Leontinis  esse  avaritiam  et 
crudelitatem  Romanorum.  Eadem , si  intrassent  Syracusas  , 
aut  foediora  etiam,  quo  maius  ibi  avaritiae  proemium  esset, 
facturos  fuisse.  Itaque  claudcudas  cuncti  portas  et  custodiendam 
urbem  censere:  sed  non  ab  eisdem  omnes  timere,  nec  eosdem 
odisse:  ad  militare  genus  omne  partemque  magnam  plebis  invisum 
esse  nomen  romanum.  Praetores  optimatiamque  pauci,  quamquam 
inflati  vano  nuntio  erant,  tamen  ad  propius  praeseDtiusque  ma- 
lum cautiores  esse.  Et  iam  ad  Hexapylom  erant  Hippocrates  atque 
Epicydes ; serebanturque  colloquia  per  propinquos  popularium, 
qui  in  exercita  erant,  ut  portas  aperirent,  sinereotque  communem 
patriam  defendi  ab  impetu  Romanorum.  Iam,  unis  foribus  Hexa- 
pyli apertis,  coepti  erant  recipi,  quum  praetores  intervenerunt. 
Et  primo  imperio  minisque,  deinde  auctoritate,  deterrendo  po- 
stremo, ut  omnia  vana  erant,  obliti  maiestatis,  precibus  agebant, 
ne  proderent  patriam  tyranni  ante  satellitibus,  et  tum  corrupto- 
ribus exercitus.  Sed  surdae  ad  haec  omnia  aures  concitatae  multi- 
tudinis erant,  nec  minore  intus  vi,  quam  fortis  portae  effringe- 
bantur; effractisque  omnibus,  totum  Hexapylo  agmen  receptum 
est.  Praetores  in  Achradinam  cum  iuventule  popularium  confu- 
giunt: mercenarii  milites  perfugaeque,  et  quidquid  regiorum  mi- 
litum Syracusis  erat,  agmen  hostium  augent.  Ita  Achradina  quoque 
primo  impetu  capitur,  praetoresque  (nisi  qui  inter  tumultum 
effugerunt ) , omnes  interficiuntur.  Nox  caedibus  finem  fecit.  Po- 
stero die  servi  ad  pileum  vocati,  et  carcere  vincli  emissi  confusa- 
que  haec  omnis  multitudo  Hippocraten  alqne  Epicyden  creant 
praetores;  Syracusaeque , quum  breve  tempus  libertas  affulsisset, 
in  antiquam  servitutem  reciderunt. 

XXXIII.  Haec  nuntiata  quum  essent  Romanis,  ex  Leontinis 
inota  sunt  extemplo  castra  ad  Syracusas : et  ab  Appio  legati  per 
portum  missi  forte  in  quinqueremi  erant.  Praemissa  quadriremis, 
quum  inlrasset  fauces  portus,  capitur;  legati  aegre  effugerunt. 
Et  iam  non  modo  pacis,  sed  ne  belli  quidem  iura  relicta  erant  ; 

quum  romanus  exercitas  ad  Olympium  ( Iovis  id  templum  est ) 
mille  et  quingentis  passibus  ab  urbe  castra  posuit.  Inde  quoque 
legatos  praemitti  placuit:  quibus,  ne  intrarent  urbem,  extra  por- 
tam Hippocrates  atque  Epicydes  obviam  cum  suis  processerunt. 
Romanus  orator  non  bellum  se  Syracusanis , sed  opem  auxi- 
liumque afferre,  ait,  et  eis,  qui,  ex  media  caede  elapsi,  per- 
fugerint ad  se,  et  eis,  qui,  metu  oppressi,  foediorem,  non  exi- 
lio solum,  sed  etiam  morte,  servitutem  patiantur : nec  caedem 
nefandam  sociorum  inultam  Romanos  passuros.  Itaque  si  eis , 
qui  ad  se  perfugerint,  tutus  in  patriam  reditus  pateat,  caedis 
auctores  dedantur,  et  libertas  legesque  Syracusanis  restituan- 
tur, nihil  armis  opus  esse.  Si  ea  non  fiant,  quicumque  in  mora 
sil,  bello  persequuturos.  Ad  ea  Epicydes,  Si  qua  ad  se  mandata 
haberent,  responsum  eis,  ait,  se  daturos  fuisse,  quum  in  eorum, 
ad  quos  venerint,  manu  res  syracusana  esset,  tum  reverteren- 
tur. Si  bello  lacessant,  ipsa  re  intellecturos,  nequaquam  idem 
esse  Syracusas  ac  Leontinos  oppugnare.  Ita  legatis  relictis  portas 
clausit.  Inde  terra  marique  simul  coeptae  oppugnari  Syracusae: 
terra  ab  Hexapylo,  mari  ab  Achradina,  cuius  murus  flucta  allui- 
tur. Et  quia,  sicut  Leontinos  terrore  ac  primo  impetu  ceperant, 
non  diffidebant , vastam  disiectamque  spatio  urbem  parte  aliqua 
ne  invasnros,  omuem  apparatam  oppugnandarum  urbium  muris 
admoverunt. 

XXXIV.  Et  habuisset  tanto  impetu  coepta  res  fortunam,  nisi 
unus  homo  Syracusis  ea  tempestate  fuisset.  Archimedes  is  erat , 
unicus  spectator  caeli  siderumque  mirabilior  tamen  inventor  ac 
machinator  bellicorum  tormentorum  operumque,  quibus  ea  , quae 
hostes  ingenti  mole  agerent,  ipse  perlevi  momento  ludificaretur. 
Murum  per  inaequales  ductum  colles  (pleraque  alta  et  difficilia 
aditu,  submissa  quaedam  et  quae  planis  vallibus  adiri  possent), 
ut  cuique  aptum  visum  est  loco , ita  omni  genere  tormentorum , 
instruxit.  Achradinae  murum,  qui,  ut  ante  dictum  est,  mari  al- 
luitur, ex  quinqueremibus  Marcellus  oppugnabat.  Ex  ceteris  na- 
vibus sagittarii  funditoresque  et  velites  etiam,  quorum  telum  inha- 
bile ad  remittendum  imperitis  est,  vix  quemquam  sine  vulnere 
consistere  in  muro  patiebantur.  Hi,  quia  spatio  missilibus  opus  est, 
procul  muro  tenebant  naves,  lunctac  aliae  binae  ad  quinqueremes, 

deruptis  interioribus  remis,  ut  latus  lateri  applicaretur,  quum 
exteriore  ordine  remorum  velut  naves  agerentur,  turres  contabu- 
latas nrachinamcntaque  alia  quatiendis  muris  portabant.  Adversus 
hunc  navalem  apparatum  Archimedes  variae  maguitndinis  tormenta 
in  muris  disposuit.  In  eas,  quae  procul  erant,  naves  saxa  ingenti 
pondere  emittebat-,  propiores  levioribus,  coque  magis  crebris, 
petebat  telis:  proslrcmo,  ut  sui  vulnera  iutacti  tela  in  hostem  in- 
gerereut,  murum  ab  imo  ad  summum  crebris,  cubitalibus  fere, 
cavis  aperuit-,  per  quae  cava  pars  sagittis,  pars  scorpionibus  mo- 
dicis ex  occulto  petebant  hostem.  Quae  propius  quaedam  snbibant 
naves,  quo  interiores  ictibus  tormentorum  essent,  in  eas  tollenone 
super  murum  eminente  ferrea  manus,  firmae  catenae  illigata, 
qunrn  iniecta  prorae  esset,  gravi  libramento  plumbi  recellente  ad 
solum,  suspensa  prora,  navim  ia  puppim  statuebat:  dcin,  remissa 
subito  velut  ex  muro  cadentem  navim  cum  ingenti  trepidatione 
nautarum  ita  nndae  affligebat,  ut,  etiamsi  recta  reciderat,  aliquan- 
tum aquae  acciperet.  Ita  maritima  oppugnatio  est  clusa,  omnisque 
vis  est  eo  versa,  ut  totis  viribus  terra  aggrederentur.  Sed  ea  quoque 
pars  eodem  omni  apparatu  tormentorum  instructa  erat,  Hieronis 
impensis  curaque  per  multos  annos,  Archimedis  unica  arte.  Natura 
etiam  iuvabat  loci,  quod  saxum,  cui  imposita  muri  fundamenta 
sunt,  magna  ex  parte  ita  proclive  est,  ut  non  solum  missa  tormento, 
sed  etiam  quae  pondere  suo  provoluta  essent,  graviter  in  hostem 
inciderent.  Eadem  causa  ad  subeundum  arduum  aditum  instabilem- 
<pre  ingressum  praebebat.  Ita,  consilio  habito,  quum  omnis  cona- 
tus ludibrio  esset,  absistere  oppugnatione  atque  obsidendo  tantum 
arcere  terra  marique  coaimeatibus  hostem  placuit. 

XXXV.  Interim  Marcellus,  cum  tertia  fere  parte  exercitus  ad 
recipiendas  urbes  profectus,  quae  in  motu  rerum  ad  Carthaginien- 
ses defecerant,  Helorum  atque  Herbessum,  dedentibus  ipsis,  reci- 
pit. Megara  vi  capta  diruit  ac  diripuit  ad  reliquorum,  ac  maxime 
Syracusanorum,  terrorem.  Per  idem  fere  tempus  et  Himilco,  qui 
ad  Paciiyni  promontorium  classem  diu  tenuerat,  ad  Heracleam  , 
«juam  vocant  Minoam,  quinque  et  viginli  millia  peditum,  tria 
equitum,  duodecim  elephantos  exposuit;  nequaquam  cum  quantis 
copiis  ante  tenuerat  ad  Pachynum  elassera.  Sed  postquam  ab  Hip - 
poerate  occupatae  Syracusae  erant,  profectus  Carthaginem  adis- 


184 

t usque  ibi  et  ab  legatis  Hippocratis  literisquc  Hannibalis,  qui  ve- 
nisse tempus  aiebat  Siciliae  per  summum  decus  repetendae,  et  ipse 
baud  vanus  praesens  monitor  facile  perpulerat,  ut  quantae  maximae 
possent,  peditum  equitomque  copiae  in  Siciliam  traweerentur. 
Adveniens  Heracleam,  inter  paucos  dies  inde  Agrigentum  recipit : 
aliarumqoc  civitatum,  quae  partis  Carthaginiensium  erant,  adeo 
accensae  sunt  spes  ad  pellendos  Sicilia  Romanos,  ut  postremo  etiam, 
qui  oblidebantur  Syracusis,  animos  sustuleriDt,  et  parte  copiarum 
satis  defendi  urbem  posse  rati,  ita  inter  se  munera  belli  partiti 
sint,  ut  Epicydes  pracesset  custodiae  urbis,  Hippocrates,  Himil- 
coni  coniunctus,  bellam  adversus  consulem  romanum  gereret.  Cum 
decem  millibus  peditum,  qumgeutis  equitibus  nocte  per  intermissa 
custodiis  loca  profectus,  castra  circa  Acrillas  urbem  ponebat.  Mu- 
nientibus supervenit  Marcellus,  ab  Agrigento  iam  occupato,  quum 
frustra  eo  praevenire  hostem  festinans  tetendisset , rediens ; nihil 
minus  ratus,  quam  illo  tempore  ac  loeo  Syracusanum  sibi  exercitum 
obviam  fore;  sed  tamen  metu  Hunilconis  Poenorumquc  (ut  quibus 
nequaquam  eis  copiis  qnas  habebat,  par  esset)  quam  poterat  ma- 
xime intentus  atque  agmine  ad  omnes  casus  composito  ibat. 

XXXVI.  Forte  ea  cura,  quae  erat  adversus  Poenos  praeparata, 
adversus  Siculos  usui  fuit.  Castris  ponendis  in  compositos  ac  disper- 
sos nanctus  eos  et  pierosque  inermes,  quod  peditum  fuit,  circum- 
venit: eqoes,  levi  certamine  inito,  cum  Hippocrate  Aeras  perfugit. 
Ea  pugna  deficientes  ab  Romanis  quum  prohibuisset  Siculos,  Mar- 
cellus Syracusas  rediit:  et  post  paucos  dies  Himilco,  adiunct» 
Hippocrate,  ad  flumcu  Anapum,  octo  ferine  inde  millia,  castra 
posuit.  Sub  idem  fere  tempus  et  naves  longae  quinque  et  quinqua- 
ginta Carthaginiensium  cum  Bomilcare,  classis  praefecto,  in  ma- 
gnum portum  Syracusas  ex  alto  decurrere ; et  romana  item  classis  , 
triginta  quinqueremes , legionem  primam  Panormi  exposuere;  ver- 
sumque ab  Italia  bellum  (adeo  uterque  populus  in  Siciliam  intentus) 
fuisse  videri  poterat.  Legionem  romanani,  quae  exposita  Panormi 
erat,  venientem  Syracusas  praedae  haud  dubie  sibi  futuram  Hi- 
milco  ratus,  via  decipkur.  Mediterraneo  namque  Poenus  itinere 
duxit;  legio  maritimis  locis  classe  prosequente,  ad  Ap.  Claudium, 
Pachynum  cum  parte  copiarum  obviam  progressum,  pervenit.  Nec 
diutius  Poeni  ad  Syracusas  inorati  sunt;  et  Bomilcar  simul  pa- 

rum  fidens  navibus  suis,  duplici  facile  numero  classem  habentibus 
Romanis,  simul  inutili  mora  cernens  nihil  aliud  ab  suis  quam 
inopiam  aggravari  sociorum , velis  in  altum  datis , in  Africam  trans- 
misit. Et  Himilco,  sequutns nequidquam  Marcellum  Syracusas,  si 
qua,  priusquam  maioribus  copiis  iungeretur , occasio  pugnandi 
esset,  postquam  ea  nulla  contigerat,  tutumque  ad  Syracusas  et 
munimento  et  viribus  hostem  cernebat,  ne  frustra  adsidendo 
spectaudoque  obsidionem  sociorum  tempus  tereret,  castra  inde 
movit;  ut,  quocumque  vocasset  defectionis  ab  Romanis  spes, 
admoveret  exercitum , ac  praesens  suas  res  foventibus  adderet  ani- 
mos. Murgantiam  primum,  prodito  ab  ipsis  praesidio  romano, 
recepit ; ubi  frumenti  magna  vis  commeatusqne  omnis  generis  con- 
vecti erant  Romanis. 

XXXVII.  Ad  hane defectionem  erecti suntet  aliarum  civitatum 
animi:  praesidiaque  romana  aut  pellebantur  arcibus,  aut  prodita 
per  fraudem  opprimebantur.  Henna , excelso  loco  ac  praerupto  un- 
dique sita , quum  loco  inexpugnabilis  erat,  tum  praesidium  in  arce 
validum  praefectumque  praesidii  haud  sane  opportunum  insidiao- 
tibus  habebat.  L.  Pinarius  erat  vir  acer , et  qui  plus  in  eo  , ne  pos- 
set decipi , quam  in  fide  Siculorum , reponeret.  Et  tum  intenderant 
eum  ad  cavendi  omnia  curam  tot  auditae  proditiones  defcctioncsque 
urbium,  et  clades  praesidiorum.  Itaque  uocte  dieque  iuxta  parata 
inslructaque  omnia  custodiis  ac  vigiliis  erant : nec  ab  armis  aut 
loco  suo  miles  abscedebat.  Quod  ubi  Hennensium  principes,  iara 
pacti  cum  Himilcone  de  proditione  praesidii,  animadverterunt, 
nulli  occasioni  fraudis  Romanum  patere,  palam  rentur  agendum. 
Vrbem  arcemque  tuae  potestatis,  aiunt,  debere  esse , si  liberi 
in  societatem,  non  servi  in  custodiam,  traditi  essent  Romanis. 
Itaque  claves  portarum  reddi  sibi  aequum  censent.  Bonis  sociis 
fidem  suam  maximum  vinculum  esse  : et  ita  sibi  populum  ro- 
manum  senatumque  gratias  habiturum , si  volentes  ac  non  coacti 
mansissent  in  amicitia.  Ad  ea  Romanus , Se  in  praesidio  impo- 
situm esse,  dicere,  ab  imperatore  suo ; clavesque  portarum  et 
custodiam  arcis  ab  eo  accepisse  ; quae  net  suo  nec  Hennensium 
arbitrio  haberet,  sed  eius,  qui  commisisset.  Praesidio  decedere 
apud  Romanos  capital  esse ; et  nece  liberorum  etiam  suorum 
eum  legem  parentes  sanxisse.  Consulem  Marcellum  haud  pro- 

rui  esse:  ad  eam  mitterent  legatos,  cuius  iuris  atque  arbitrii 
esset.  Se  vero  negare  illi  missuros;  testarique,  si  verbis  nihil  age- 
rent, vindictam  aliquam  libertatis  suae  quaesituros.  Tum  Pinarius: 
At  illi,  si  ad  consulem  gravarentur  mittere,  sibi  saltem  darent 
populi  concilium:  ut  sciretur,  utrum  ea  paucorum  denuntiata, 
an  universae  civitatis  essent.  Consensu  in  posterum  diem  concio 
edicitor. 

XXXY1II.  Postquam  ab  eo  colloquio  in  arcem  sese  recepit, 
convocatis  militibus,  « Credo  ego  vos  audisse,  milites,  inquit,  quem- 
» admodum  praesidia  romana  ab  Siculis  circumventa  et  oppres- 
» sa  sint  per  hos  dies.  Eam  vos  fraudem,  deum  primo  benignitate, 
» dein  vestra  ipsi  virtute,  dies  noctesque  perstando  ad  pervigilando 
» in  armis,  vitastis.  Vtinam  reliquum  tempus  nec  patiendo  infan- 
» da  , nec  faciendo,  traduci  possit!  ilaec  occulta  in  fraude  cautio 
» est,  qua  usi  adhuc  sumus:  cui  quoniam  parum  succedit,  aperte 
» ac  propalam  claves  portarum  reposcunt;  quas  simul  tradideri- 
» mus,  Carthaginiensium  extemplo  Henna  erit,  foediusque  hic 
» trucidabimur,  quam  Murgantiae  praesidium  interfectum  est. 
» Noctem  unam  aegre  ad  consultandum  sumpsi,  qua  vos  certiores 
» periculi  instantis  facerem.  Orta  luce  concionem  habituri  sunt 
» ad  criminandum  me  concilandumque  in  vos  populum.  Itaque 
» crastino  die  aut  vestro,  aut  Hennensium  sanguine  Henna  inun- 
» dabitur.  Nec  praeoccupati  spem  ullam , nec  occupantes  periculi 
» quidquam  habebitis : qui  prior  strinxerit  ferrum , eius  victoria 
» erit.  Intenti  ergo  omnes  armatique  signum  expectabilis.  Egckin 
» concione  ero ; et  tempus,  quoad  omnia  instructa  sint , loquendo 
» altercandoque  traham.  Quum  toga  signum  dedero,  tum  mihi 
» undique  clamore  sublato  turbam  invadite,  ac  sternite  oinnia 
» ferro;  et  cavete,  quisquam  supersit,  a quibus  aut  vis,  aut  fraus 
» timeri  possit.  Vos , Ceres  mater  ac  Proserpina,  precor,  celeri 
» superi  infernique  dii , qui  hanc  urbem,  hos  sacratos  lacus  lu- 
» cosque  colitis,  ut  ita  nobis  volentes  propitii  adsitis  si  vitandae, 
» non  ferendae  fraudis  causa  hoc  consilii  capimus.  Pluribus  vos  , 
» milites,  hortarer,  si  cum  armatis  dimicatio  futura  esset:  iner- 
» mes,  incautos  ad  satietatem  trucidabitis.  Et  consulis  castra  in 
» propinquo  sunt,  ne  quid  ab  Himilcone  et  Carthaginiensibus 
s>  timeri  possit.  » 

XXXIX.  Ab  hac  adhortatione  dimissi  corpora  curant.  Postero 
die  alii  aliis  locis,  ad  obsidenda  itinera  claudendosque  oppositi 
exitus,  pars  maxima  super  theatrum  circaque , assueti  et  ante 
spectaculis  concionum,  consistunt.  Productus  ad  populum  a magi- 
stratibus praefectus  romanus , quum  consulis  ea  de  re  ius  ac  pote- 
statem esse , non  suam , et  pleraque  eadem  , quae  pridie,  dixisset; 
primo  sensim  ac  plures  reddere  claves,  dein  iam  una  voce  id 
omnes  i uberent,  cunctantique  ac  differenti  ferociter  minitarentur, 
nec  viderentur  ultra  vim  ultimam  dilaturi;  tum  praefectus  toga 
signum,  ut  convenerat , dedit;  militesque  intenti  dudum  ac  parati, 
alii  superne  in  aversam  concionem  clamore  sublato  decurrunt, 
alii  ad  exitus  theatri  conferti  obsistunt.  Caeduntur  Hennenses  ca- 
vea inclusi,  coaccrvanturquc,  non  caede  solum , sed  etiam  fuga; 
quum  alii  super  aliorum  capita  ruerent , atque  integri  sauciis,  vivi 
mortuis  incidentes,  cumularcfltur.  Inde  passim  discurritur,  et  urbis 
captae  modo  fugaque  et  caedes  omnia  tenet : nihilo  remissiore  mi- 
litum  ira,  quod  turbam  inermem  caedebant,  quam  si  periculum 
par  et  ardor  certaminis  eos  irritaret.  Ita  Henna  aut  malo,  aut 
necessario  facinore  retenta.  Marcellus  nec  factum  improbavit , et 
praedaro  Hennensium  militibus  concessit,  ratus,  timore  deterritos 
temperaturos  proditionibus  praesidiorum  Siculos.  Atque  ea  clades, 
ut  urbis  in  media  Sicilia  sitae,  claraequc  vel  ob  insignem  muni- 
mento naturali  locum , vel  ob  sacrata  omnia  vestigiis  raptae  quon- 
dam Proserpinae,  prope  uno  die  omnem  Siciliam  pervasit.  Et  quia 
caede  infanda  rebantur,  non  hominum  tantum,  sed  etiam  deorum 
sedem  violatam  esse , tum  vero,  qui  etiam  ante  dubii  fuerant, 
defecere  ad  Poenos.  Hippocrates  inde  Murgantiam,  Himilco  Agri- 
gentum sese  recepit,  quum  acciti  a proditoribus  nequidquam  ad 
Hennam  exercitum  admovissent.  Marcellus  retro  in  Leontinos  re- 
dit ; frumentoque  et  commeatibus  aliis  in  castra  convectis , prae- 
sidio modico  ibi  relicto,  ad  Syracusas  obsidendas  venit.  Inde  Ap. 
Claudio  Romam  ad  consulatum  petendum  misso,  T.  Quintium  Cri- 
spinum  in  eius  locum  classi  castrisque  praeficit  veteribus : ipse  hiber- 
nacula quinque  millia  passuum  Hexapylo  (Leonta  vocant  locum)  com- 
muniit aedificavitque.Haec  inSicilia  usque  ad  principium  hiemis  gesta . 

XL.  Eadem  aestate  et  cum  Philippo  rege,  quod  iam  ante  suspe- 
ctum fuerat,  motum  bellum  est.  Legati  ab  Orico  ad  M.  Valerium 

praelorem  venerunt,  praesidentem  classi  Brundisio  Calabriaequc 
circa  litoribus,  nuntiantes,  Philippum  primam  Appolloniam  lentasse, 
lembis  biremibus  centum  viginti  flumine  adverso  subvectum:  dein- 
de, ut  ea  res  tardior  spe  fuerit,  ad  Oricum  clam  nocte  exercitum 
admovisse;  eamque  urbem  sitam  in  plano,  neque  moenibus,  neque 
viris  atque  armis  validam,  primo  impetu  oppressam  esse.  Haec 
nuntiantes  orabant , ut  opem  ferret , hostemque  haud  dubium  Ro- 
manis terra  aut  maritimis  viribus  arceret ; qui  ob  nullam  aliam 
causam,  nisi  quod  imminerent  Italiae  , peterentur.  M.  Valerius, 
praesidio  loci  eius  relicto  P.  Valerio  legato  cum  classe  instructa 
parataque,  et,  quod  longae  naves  militum  capere  non  poterant, 
iu  onerarias  impositis,  altero  die  Oricum  pervenit;  urbemque 
eam  levi  tenente  praesidio , quod  recedens  inde  reliquerat  Philip- 
pus, haud  magno  certamine  recepit.  Legati  eo  ab  Apollonia  vene- 
runt, nuntiantes,  in  obsidione  sese*,  quod  deficere  ab  Romanis 
nollent,  esse;  neque  sustinere  ultra  vim  Macedonum  posse,  nisi 
praesidium  mittatur  romanum.  Facturum  se,  quae  vellent,  polli- 
citus , duo  millia  delectorum  navibus  longis  mittit  ad  ostium 
fluminis , cum  praefecto  socium , Q.  Naevio  Crista , viro  impigro 
et  perito  militiae.  Is,  expositis  in  terram  militibus  navibusque 
Oricum  retro,  unde  venerat,  ad  ceteram  classem  remissis,  milites 
procul  a flumine  per  viam  minime  ab  regiis  obsessam  duxit,  et 
nocte,  ita  ut  nemo  hostium  sentiret,  urbem  est  ingressus.  Dic 
insequenti  quievere,  dum  praefectus  iuventutem  Appolloniatum  ar- 
maque et  urbis  vires  inspiceret.  Vbi  ea  visa  inspectaque  satis  ani- 
morum fecere,  simnlque  ab  exploratoribus  comperil,  quanta  socor- 
dia ac  negligentia  apud  hostes  esset;  silentio  noctis  ab  urbe  sine 
ullo  tumultu  egressus,  castra  hostium  adeo  neglecta  atque  aperta 
intravit,  ut  satis eonstaret , prius  mille  homioum  vallum  intrasse, 
quam  quisquam  sentiret,  ac,  si  caede  abstinuissent,  pervenire  ad 
tabernaculum  regium  potuisse.  Caedes  proximorum  portae  excitavit 
hostes.  Inde  tantus  terror  pavorque  omnes  occupavit,  ut  non  modo 
alius  quisquam  arma  caperet,  aut  castris  pellere  conaretur; 
sed  etiam  ipse  rex,  sicut  somno  excitus  erat,  prope  seminudus 
fugiens,  militi  quoque,  nedum  regi,  vix  decoro  habitu  , ad  flumen 
navesque  perfugerit.  Eodem  et  alia  turba  effusa  est.  Paulo  minus 
tria  millia  militum  in  castris  aut  capta,  aut  occisa:  plus  tamen 

hominum  aliquanto  captum , quam  caesum  est.  Castris  direptis , 
Appolloniatae  catapultas,  balistas  tormentaque  alia,  quae  oppugna^ 
dae  urbi  comparata  erant,  ad  tuenda  moenia,  si  quando  similis 
fortuna  venisset,  Appolloniam  devexere:  cetera  omuis  praeda  ca- 
strorum Romanis  concessa  est.  Haec  quum  Oricum  essent  nuntiata, 
M.  Valerius  classem  extemplo  ad  ostium  lluminis  duxit,  ne  navibus 
capessere  fugam  rex  posset.  Itaque  Philippus,  neque  terrestri,  ne- 
qne  navali  certamine  satis  fore  parem  se  fidens,  subductis  aut  incen- 
sis navibus,  terra  Macedoniam  petiit,  magna  ex  parte  inermi  exer- 
citu spoliatoque.  Romana  classis  cum  M.  Valerio  Orici  hibernavit. 

XLI.  Eodem  anno  in  Hispania  varie  res  gestae;  nam  prius, 
quam  Romani  amnem  Iberum  transirent,  ingentes  copias  Hispa- 
norum Mago  et  Hasdrubal  fuderunt:  defecissetque  ab  Romanis 
nlterior  Hispania,  ni  P.  Cornelius , raptim  traducto  exercitu  Ibe- 
rum, dnbiis  sociorum  animis  in  tempore  advenisset.  Primo  ad  ca- 
strum Altum  (locus  est  insignis  caede  magni  Hamilcaris)  castra 
Romani  habuere.  Arx  erat  munita,  et  convexerant  ante  frumentum: 
tamen,  quia  omnia  circa  hostium  plena  erant,  agmenque  romanuin 
impune  incursatum  ab  equitibus  hostium  fuerat,  et  ad  duo  millia, 
aut  moratorum  aut  palantium  per  agros,  interfecta,  cessere  inde 
Romani  propius  pacata  loca,  et  ad  montem  Victoriae  castra 
communivere.  Eo  Cn.  Scipio  cum  omnibus  copiis,  et  Hasdrubal 
Gisgonis  filius  tertius  Carthaginiensium  dux,  cum  exercitu  iusto 
advenit:  contraque  castra  romana  trans  fluvium  omnes  consedere. 
P.  Scipio,  cum  expeditis  clam  profectus  ad  loca  circa  visenda,  haud 
fefellit  hostes;  oppressissentque  eum  in  patentibus  campis,  ni  tu- 
mulum in  propinquo  cepisset.  Ibi  quoque  circumsessus  adventu 
fratris  obsidione  eximitur.  Castulo,  urbs  Hispaniae  valida  ac  no- 
bilis, et  adeo  coniuncta  societate  Poenis,  ut  uxor  inde  Hannibali 
esset,  ad  Romanos  defecit.  Carthaginienses  llliturgin  oppugnare 
adorti , quia  praesidium  ibi  romanum  erat ; videbanturque  iuopia 
eum  locum  maxime  expugnaturi.  Cn.  Scipio,  ut  sociis  praesidioque 
ferret  opem,  cum  legione  expedita  profectus,  inter  bina  castra 
cum  magna  caede  hostium  urbem  est  ingressus , et  postero  dic 
eruptione  aeque  felici  pugnavit.  Supra  duodecim  millia  hominum 
caesa  duobus  proeliis:  plus  mille  capti,  cuni  sex  et  triginta  mili- 
taribus signis.  Ita  ab  Illiturgi  recessum  est.  Bigerra  inde  urbs  (so- 

cia  et  hacc  Romanorum  eratj  a Carthaginiensibus  oppugnari  coepta 
eat.  Eam  obsidionem  sine  certamine  adveniens  Cn.  Scipio  solvit. 

XLII.  Ad  Mundam  exinde  castra  puuica  mota : et  Romani  eo 
confestim  sequuti  snnt.  Ibi  signis  collatis  pugnatum  per  quatuor 
ferme  horas ; egregicque  vincentibus  Romanis  signum  receptui  est 
datum,  quod  Cn.  Scipionis  femur  tragula  confixum  erat ; pavorque 
circa  cum  ceperat  milites , ne  mortiferum  esset  vulnus.  Ceterum 
haud  dubium  fuit,  quiu,  nisi  ea  mora  intervenisset,  castra  eo 
die  puuica  capi  potuerint.  lam  non  milites  solum,  sed  elephanti 
etiam  usque  ad  vallum  acti  erant,  superque  ipso  novem  et  triginta 
elephanti  pilis  confixi.  Hoc  quoque  proelio  ad  duodecim  millia 
hominum  dicuntur  caesa,  prope  tria  capta,  cum  signis  militaribus 
septem  et  quinquaginta.  Ad  Auringen  inde  nrbem  Poeni  recessere; 
et,  ut  territis  instaret,  sequutus  Romanus.  Ibi  iterum  Scipio  lecti* 
cula  in  aciem  illatus  conflixit:  nec  dubia  victoria  fuit ; minus  ta- 
men dimidio  hostium,  quam  antea,  quia  pauciores  superfuerant, 
qui  pugnarent,  occisum.  Sed  gens  nata  instaurandis  reparandisque 
bellis,  Magone  ad  conquisitione  militum  fratre  misso,  brevi  re- 
plevit exercitum,  animosque  ad  tentandum  de  integro  certamen 
fecit.  Alii  plerique  milites,  sicut  pro  parte  toties  intra  pancos  dies 
victa,  iisdem  animis,  quibus  prius,  ita  eodem  eventu  pugnavere. 
Plus  octo  millia  hominum  caesa : haud  multo  minus  quam  mille 
captum,  et  signa  militaria  quinquaginta  octo;  et  spolia  plurima 
gallica  fuere,  aurei  torques  armillaeque,  magnus  numerus.  Duo 
etiam  insignes  reguli  Gallorum  (Moenicapto  et  Civismaro  nomina 
erant)  eo  proelio  ceciderunt.  Octo  elephanti  capti,  tres  occisi. 
Quum  iam  res  prosperae  in  Hispania  essent,  verecundia  Romanos 
tandem  cepit,  Saguntum  oppidum,  quae  causa  belli  esset,  octavum 
iam  annum  sub  hostium  potestate  esse.  Itaque  id  oppidum,  vi 
pulso  praesidio  punico,  receperunt,  cultoribusquc  antiquis ; quos 
vis  reliquerat  belli,  restituerunt:  et  Turdetanos,  qui  contraxerant 
cius  cum  Carthaginiensibus  belluni  in  potestatem  redactos  sub  co- 
rona vendiderunt,  urbemque  eorum  delevere. 

XLI1I.  Haec  in  Hispania,  Q.  Fabio,  M.  Claudio  consulibus, 
gesta.  Romae  quum  tribuni  plebis  novi  magistratum  inissent , 
extemplo  censoribus,  P.  Furio  et  M.  Attilio,  a L.  Metello  tribuno 
plebis  dies  dicta  ad  populum  est.  Quaestorem  eum,  proximo  anno, 

adempto  equo,  tribu  moverant,  atque  aerarium  fecerant,  propter 
conjurationem  deserendae  Italiae  ad  Cannas  factam.  Sed  novem 
tribunorum  auxilio  vetiti  causam  in  magistratu  dicere  dimissique 
fuerant.  Ne  lustrum  perficerent,  mors  prohibuit  P.  Furii.  M.  Ati- 
lius magistratu  se  abdicavit.  Consularia  comitia  habita  a Q.  Fabio 
Maximo  consule:  creati  consules  ambo  absentes  Q.  Fabius  Maxi- 
mus consulis  filius,  et  Ti.  Sempronius  Gracchus  iterum.  Praetores 
fiunt  M.  Attilius,  et,  qui  tum  aediles  curules  eraut,  P.  Sempronius 
Tuditanus,  ct  Cn.  Fulvius  Centumalns,  et  M.  Aemilius  Lepidus. 
Ludos  sceuicos  per  quatriduum  eo  anno  primum  factos  ab  curuli- 
bus aedilibus,  memoriae  proditur.  Aedilis  Tuditanus  hic  erat,  qui 
ad  Cannas,  pavore  aliis  in  tanta  clade  torpentibus,  per  medio3 
hostes  evasit.  Comitiis  perfectis,  auctore  Q.  Fabio  consnle,  desi- 
gnati consules  Hornam  arcessiti  magistratum  inierunt:  senatumqnc 
de  bello  ac  provinciis  suis  practorumquc,  et  de  exercitibus,  qui- 
bus quique  praeessent,  consuluerunt. 

XLIV.  Itaque  provinciae  atque  exercitus  divisi.  Bellum  cum 
Hannibale  consulibus  mandatum , ct  exercitunm  unus , quem  ipse 
Sempronius  habuerat,  alter,  queui  Fabius  consul:  eae  binae  erant 
legiones.  M.  Aemilius  praetor,  cuius  peregrina  sors  erat,  iuris  di- 
ctione M.  Attilio  collegae,  praetori  urbano,  mandata,  Luceriam 
provinciam  haberet,  legiooesqne  duas,  quibus  Q.  Fabius,  qui 
tum  consul  erat,  praetor  praefuerat.  P.  Sempronio  provincia  Ari- 
minum , Cn.  Fulvio  Suessula,  cum  binis  item  legionibus,  evene- 
runt; ut  Fulvius  urbauas  legiones  duceret,  Tuditanus  a M.  Pom- 
ponio acciperet.  Prorogata  imperia  proviociaequc , M.  Claudio 
Sicilia  finibus  eis,  quibus  regnum  Hieronis  fuisset;  Lentulo  pro- 
praetori provincia  vetus;  T.  Octacilio  classis:  exercitus  nulli  additi 
novi  M.  Valerio  Graecia  Macedoniaque  cum  legione  ct  classe, 
quam  haberet:  Q.  Mucio  cum  vetere  exercitu  (duae  autem  legio- 
nes erant)  Sardiuia;  C.  Terentio  legio  una,  cui  iam  praeerat,  ct 
Picenum.  Scribi  praeterea  duae  legiones  urbanae  iussae  et  viginti 
millia  sociorum.  His  ducibus,  his  copiis,  adversus  multa  simul , 
aut  mota,  aut  suspecta,  bella  munierunt  romaoum  imperium. 
Consules  duabus  urbanis  legionibus  scriptis  supplementoque  in  alias 
lecto,  prius,  quam  ab  Vrbe  moverent,  prodigia  procurarunt,  quae 
nuntiata  erant.  Murus  ac  portae  tactae,  ct  Ariciae  etiam  lovis 

ardos  de  caelo  tacta  fuerat  : et  alia  ludibria  oculorum  auriumque 
credita  pro  veris:  navium  longarum  species  in  flumine  Tarracinae 
quae  nullae  erant,  visae,  et  in  Iovis  Vicilini  templo,  quod  in 
compsano  agro  est,  arma  concrepuisse , et  flumen  Amiterni  cruen- 
tum fluxisse.  His  procuratis  ex  decreto  poutificum,  profecti  consu- 
les, Sempronius  in  Lucanos,  in  Apuliam  Fabius.  Pater  filio  lega- 
tus ad  Suessulam  in  castra  venit.  Quem  obviam  filius  progredere- 
tur, lictoresque  verecundia  maiestalis  eius  taciti  anteirent,  praeter 
undecim  fasces  equo  praevectus  senex,  ut  consul  animadvertere 
proximum  lictorem  iussit,  et  is,  ut  descenderet  ex  equo,  incla- 
mavit; tum  demum  desiliens,  « Experiri,  inquit,  volui,  fili, 
» satin’ scires,  consulem  te  esse.  » 

XLV.  In  ea  castra  Dasius  Altiuius  arpinus  clam  nocte  cum 
tribus  servis,  venit,  promittens,  si  sibi  praemio  foret,  se  Arpos 
proditarum  esse.  Quum  eam  rem  ad  consilium  retulisset  Fabius, 
aliis  pro  transfuga  verberandus  necandusque  videri,  ancipitis 
animi  communis  hostis,  qui  post  Cannensem  cladem,  tanquam 
cum  fortuna  fidem  stare  oporteret,  ad  Hannibalem  discessisset 
traxissetque  ad  defectionem  Arpos;  quumque  res  romana  con- 
tra spem  votaque  eius  velul  resurgeret,  turpius  videatur  novam 
referre  proditionem  proditis  olim;  qui  aliunde  stet  semper, 
aliunde  sentiat,  infidus  socius,  vanus  hostis;  ad  Faleriorum 
Pyrrhive  proditorem  tertium  transfugis  documentum  esset.  Con- 
tra ea  consulis  pater  Fabius,  temporum  oblitos  homines,  in  me- 
dio ardore  belli,  tanquam  in  pace,  libera  de  quoque  arbitrio 
agere,  aiebat:  qui,  quum  illud  potius  agendum  atque  eis  cogi- 
tandum sit,  si  quo  modo  fieri  possit,  ne  qui  socii  a populo 
romano  desciscant,  id  non  cogitent,  documentum  autem  dicant 
statui  oportere,  si  quis  resipiscat,  et  antiquam  societatem  respi- 
ciat.  Quod  si  abire  ab  Romanis  liceat,  redire  ad  eos  non  liceat , 
cui  dubium  esse,  quin  brevi  deserta  ab  sociis  romana  res  foe- 
deribus punicis  omnia  in  Italia  iuncta visura  sit?  Se  tamen  non 
eum  esse,  qui  Altinio  fidei  quidquam  censeat  habendum,  sed 
mediam  consequuturum  consilii  viam.  Neque  eum  pro  hoste, 
neque  pro  socio  in  praesentiam  habitum,  libera  custodia  haud 
procul  a castris  placere  in  aliqua  fida  civitate  servari  per  belli 
tempus:  perpetrato  bello,  tum  consultandum,  utrum  defectio 

prior  plus  merita  sit  poenae,  an  hic  reditus  veniae.  Fabio  assensnm 
est;  catenisque  ligatus,  traditur  et  ipse  et  comites:  et  aurisatis  ma- 
gnum pondus,  quod  secum  tum  attulerat,  ei  servari  iussum.  Cali- 
bus eum  interdiu  solutum  custodes  sequebantur:  nocte  clausum 
adservabant.  Arpis  domi  primum  desiderari  quaerique  est  coeptus : 
dein  fama,  per  totam  urbem  vulgata,  tumultum,  ut  principe  amisso, 
fecit : metuque  rerum  novarum  exemplo  nuntii  ad  Hannibalem  missi. 
Quibus  nequaquam  offensus  Poenus,  quia  et  ipsum,  ut  ambiguae 
fidei  virum,  suspectum  iam  pridem  habebat,  et  causam  nactus  erat 
tam  ditis  hominis  bona  possidendi  vendendique : ceterum  ut  irae  ma- 
gis, quam  avaritiae,  datum  crederent  homines,  crudelitatem  quoque 
gravitati  addidit;  coniugemquc  ciusac  liberos  in  castra  accitos,  quae- 
stione prius  habita,  primum  defuga  Altinii,  dein  quantum  auri  ar- 
gentique domirelictuin  esset,  satis  cognitisomnibus,  vivos  combussit. 

XLVI.  Fabius,  ab  Suessula  profectus,  Arpos  primum  institit 
oppugnare.  Vbi  quum  a quingentis  fere  passibus  castra  posuisset, 
contemplatus  ex  propinquo  situm  urbis  moeniaque , quae  pars  tu- 
tissima moenibus  erat,  qua  maxime  neglectam  custodiam  vidit,  ea 
potissimum  aggredi  statuit.  Comparatis  omnibus,  quae  ad  urbes 
oppugnandas  usui  sunt,  centurionum  robora  ex  loto  exercitu  dele- 
git, tribunosque  viros  fortes  eis  praefecit,  et  milites  sexcentos, 
quantum  satis  visum  est,  attribuit:  cosque,  ubi  quartae  vigiliae 
signum  cecinisset,  ad  eum  locum  scalas  iussit  ferre.  Porta  ibi  hu- 
milis et  angusta  erat,  via  infrequenti  per  desertam  pariem  urbis. 
Eam  portam  scalis  prius  transgressos  ad  murum  pergere,  et  ex 
interiore  parte  vi  claustra  refriugereiubet,  et  tenentes  partem  urbis 
cornu  signum  dare,  ut  ceterae  copiae  admoverentur:  parata  omnia 
atque  instructa  sese  habiturum.  Ea  impigre  facta;  et,  quod  impe- 
dimentum agentibus  fore  videbatur,  id  maxime  ad  fallendum  adiu- 
vit.  Imber,  ab  nocte  media  coortus,  custodes  vigilesque,  dilapsos 
e stationibus,  subfugere  in  tecta  coegit;  sonituque  primo  largioris 
procellae  strepitum  molientium  portam  exaudiri  prohibuit,  lentior 
deinde  aequaliorque  accidens  auribus  magnam  partem  hominum 
sopivit.  Postquam  portam  tenuerunt,  corniciues  in  via  paribus  in- 
tervallis dispositos  canere  iubent,  ut  consulem  excirent.  Id  ubi  fa- 
ctum ex  composito  est,  signa  efferri  consul  iubet,  ac  paulo  ante 
lucem  per  effractam  portam  urbem  ingreditur. 

XLVn.  Tum  demnm  hostes  excitati  sunt , iam  et  imbre  con- 
quiescente , et  propinqua  luce.  Praesidium  in  urbe  erat  Hanniba- 
lis, quinque  millia  fcrme  armatorum  : et  ipsi  Arpini  tria  millia 
hominum  armabant.  Eos  primos  Poeni,  ne  quid  ab  tergo  fraudis 
esset , hosti  opposuerunt.  Pugnatum  primo  in  tenebris  angustisque 
viis  est;  quum  Romani  non  vias  tantum  , sed  tecta  etiam  proxima 
portae  occupassent,  ne  peti  superne  ac  vulnerari  possent.  Cogniti 
inter  se  quidam  Arpinique  et  Romani ; atque  inde  colloquia  coepta 
fieri,  percunctantibus  Romanis,  quid  sibi  vellent  Arpini ; quam  ob 
noxam  Romanorum,  quod  ob  mcritnm  Poenorum  pro  alienigenis 
ac  barbaris  Italici  adversus  veteres  socios  Romanos  bellum  gererent, 
et  vectigalem  ac  stipendiariam  Italiam  Africae  facerent?  Arpinis 
purgantibus,  ignaros  omnium  se  venum  a principibus  datos  Poeno, 
captos  oppressosque  a paucis  esse.  Initio  orto,  plures  eum  pluribus 
colloqui.  Postremo  praetor  arpinus  ab  suis  ad  consulem  deductus; 
fideque  data  inter  signa  aciesque,  Arpini  repente  pro  Romanis 
adversus  Carthaginiensem  arma  verterunt.  Hispani  quoque,  paul 
minus  mille  homines,  nihil  praeterea  cum  consule  pacti , quam  ut 
sine  fraude  punienm  emitteretur  praesidium,  ad  consulem  transtu- 
lerunt signa.  Carthaginiensibus  portae  patefactae,  cmissique  cum 
fide  incolumes  ad  Hannibalem  Salapiam  venerunt.  Arpi  sine  clade 
ullius,  praeterquam  unius  veteris  proditoris,  novi  perfugae,  resti- 
tuti ad  Romanos.  Hispanis  duplicia  cibaria  dari  iussa;  operaque 
eorum  forti  ac  fideli  persaepe  res  publica  usa  est.  Quum  consul 
alter  in  Apulia,  alter  in  Lucania  esset;  equites  centum  duodecim 
nobiles  Campani,  per  speciem  praedandi  ex  hostium  agro,  permissu 
magistratuum  ab  Capua  profecti,  ad  castra  romana , quae  super 
Suessulam  erant,  venerunt.  Stationi  militum,  q ni  essent,  dixerunt, 
colloqui  sese  cum  praetore  velle.  Cn.  Fulvius  castris  praeerat : cui 
ubi  nuntiatum  est,  decem  ex  eo  numero  iussis  inermibus  deduci 
ad  se,  ubi,  quae  postularent,  audivit  (nihil  autem  aliud  petebant, 
quam  ut,  Capua  recepta,  bona  sibi  restituerentur) , in  fidem  omnes 
accepti.  Et  ab  altero  praetore  Sempronio  Tuditano  oppidum  Ater- 
num  expugnatum.  Amplius  septem  millia  hominum  capta,  et  aeris 
argentique  signati  aliquantum.  Romae  foedum  incendium  per  duas 
noctes  ac  diem  unum  tenuit:  solo  aequata  omuia  inter  Salinas  ac 
portam  Carmentalem,  cum  Aequimaelio  Iugarioque  vico.  In  tem- 

piis  Fortunae  ac  Matris  Matutae  et  Spei  extra  portam  late  vagatus 
ignis  sacra  profanaque  ninlta  absumpsit. 

XLV1II.  Eodem  anno  P.  et  Gn.  Cornelii , quum  in  Hispania 
res  prosperae  essent,  mnltosque  et  veteres  reciperent  socios , et  novos 
adiicerent,  in  Africam  quoque  spem  extenderunt.  Syphax  erat  rex 
Nnmidarum,  subito  Carthaginiensibus  hostis  factus:  ad  eum  centu- 
riones tres  legatos  miserunt,  qui  cnm  eo  amicitiam  sociclatemqtie 
facerent,  et  pollicerentur,  si  perseveraret  urgere  bello  Carthagi- 
nienses, gratam-eam  rem  fore  senatui  populoque  romano,  et  adni- 
suros,  ut  in  tempore  et  bene  cumulatam  gratiam  referant.  Grata 
ea  legatio  Barbaro  fuit;  colloquutusque  cum  legatis  de  ratione 
belli  gerendi,  ut  veterum  militum  verba  audivit,  quam  multarum 
rerum  ipse  ignarus  esset,  ex  comparatione  tam  ordinatae  discipli- 
nae, animum  advertit.  Tum,  primum  ut  pro  bonis  ad  fidelibus 
sociis  facerent,  oravit,  ut  duo  legationem  referrent  ad  impera- 
tores suos ; unus  apud  sese  magister  rei  militaris  remaneret. 
Rudem  ad  pedestria  bella  Numidarum  gentem  esse , equis  tan- 
tum habilem.  Ita  iam  inde  a principiis  gentis  maiores  suos  bella 
gessisse , ita  se  a pueris  instietos ; sed  habere  hostem  pedestri 
fidentem  Marte.  Cui  si  aequari  robore  virium  velit , et  sibi  pedi- 
tes comparandos  esse ; et  ad  id  multitudine  hominum  regnum 
abundare:  sed  armandi  ornandique  et  instruendi  eos  artem 
ignorare.  Omnia,  velut  forte  congregata  ttirba,  vasta  ac  teme- 
raria esse.  Facturos  se  in  praesentia  , quod  vellet,  legati  responde- 
runt; fide  accepta,  ut  remitteret  extemplo  eum,  si  imperatores  sui 
non  comprobassent  facium.  Q.  Statorio  nomen  fuit,  qui  ad  regem 
remansit.  Cum  duobus  Romanis  reliquis  Numida  legatos  in  Hispa- 
niam misit  ad  accipiendam  fidem  ad  imperatoribus  romanis.  Iisdem 
mandavit,  ut  protenus  Numidas,  qui  intra  praesidia  Carthaginien- 
sium auxiliares  essent,  ad  transitionem  perlicerent.  Et  Slatorius 
ex  multa  iuventute  regi  pedites  conscripsit;  ordinatosque  proxime 
morem  romanum  instruendo  et  decurrendo  signa  sequi  et  servare 
ordines  docuit;  et  operi  aliisque  iustis  militaribus  ita  assuefecit, 
ut  brevi  rex  non  equiti  magis  fideret,  quam  pediti;  collatisque 
aequo  campo  signis,  iusto  proelio  Carthaginiensem  hostein  supe- 
raret. Romanis  quoque  in  Hispania  legatorum  regis  adventus  ma- 
gno emolumento  fuit : namque  ad  famam  eorum  transitiones  cre- 

brae  ab  Namidis  coeptae  fieri.  Ita  cum  Syphace  Romanis  i uncta 
amicitia  est.  Quod  ubi  Carthaginienses  acceperunt,  extemplo  ad 
Galam,  in  parte  altera  Numidiae  (Massyli  ea  gens  vocatur)  regnan- 
tem, legatos  mittunt. 

XLIX.  Filium  Gala  Masinissam  habebat,  septem  et  decem  an- 
nos natum,  ceterum  iuvenem  ea  indole,  ut  iam  tum  appareret, 
latius  regnum  opulentiusque , quam  accepisset,  fpeturuni.  Legati, 
quoniam  Syphax  se  Romanis  iunxisset,  ut  potentior  societate 
eorum  adversus  reges  populosque  Africae  esset  * docent,  melius 
fore  Galae  quoque,  Carthaginiensibus  iungi  quamprimum , ante 
quam  Syphaxin  Hispaniam , aut  Romani  in  Africam  transeant: 
opprimi  Syphacem , nihildum  praeter  nomen  ex  foedere  romano 
habentem,  posse.  Facile  persuasum  Galae , filio  deposcente  id  bel- 
lum, ut  exercitum  mitteret;  qui,  Carthaginiensium  legionibus 
coniunctis,  magno  proelio  Syphacem  devicit.  Triginta  millia  eo 
proelio  hominum  caesa  dicuutur.  Syphax  cum  paucis  equitibus  in 
Maurusios  ex  acie  Numidas  (extremi  prope  occanum  adversus 
Gades  colunt)  refugit;  affluentibusque  ad  famam  eius  undique 
Barbaris  ingentes  brevi  copias  armavit.  Cum  quibus  ante  quam  in 
Hispaniam,  angusto  diremptam  freto,  traiiceret,  Masinissa  cum 
victore  exercitu  advenit : isque  ibi  cum  Syphace  ingenti  gloria  per 
se,  sine  ullis  Carthaginiensium  opibus,  gessit  bellum.  In  Hispania 
nihil  memorabile  gestum , praeterquam  quod  Celtiberum  juventu- 
tem eadem  mcrcede,  qua  pacta  cum  Carthaginiensibus  erat,  impe- 
ratores romani  ad  se  perduxerunt:  et  nobilissimos  Hispanos  supra 
trecentos  in  Italiam  ad  sollicitandos  populares,  qui  inter  auxilia 
Hannibalis  erant,  miserunt.  Id  modo  eius  anni  in  Hispania  ad 
memoriam  insigne  est,  quod  mercenarium  militem  in  castris  ne- 
minem ante,  quam  tum  Celtiberos,  Romani  habuerunt. 

I.  JJum  haec  ia  Africa  atque  in  Hispania  gerantur,  Hannibal 
io  agro  tercntino  aestatem  consumpsit,  spe  per  proditionem  urbis 
Tarentinorum  potiundae.  Ipsorum  interim  et  Sallentinorum  igno- 
biles urbes  ad  eum  defecerunt.  Eodem  tempore  in  Bruttiis  ex  duo- 
decim populis,  qui  anno  priore  ad  Poenos  desciverant , Consentini 
et  Thurini  in  fidem  populi  romani  redierunt.  Et  plures  rediissent, 
ni  T.  Pomponius  Vcientanus,  praefectus  socium,  prosperis  aliquot 
populationibus  in  agro  bruttio  iusti  ducis  speciem  nactus,  tumultua- 
rio exercitu  coacto,  cura  Hannone  conflixisset.  Magna  ibi  vis  ho- 
minum, sed  inconditae  turbae  agrestium  servorumque,  caesa  aut 
capta  est : minimumque  iacturae  fuit , quod  praefectus  inter  ceteros 
est  captus,  et  tum  temerariae  pngnae  auctor,  et  ante  publicanus, 
omnibus  malis  artibus  et  reipublicac  et  societatibus  infidus  dauino- 
susque.  Sempronius  consul  in  Lucanis  multa  proelia  parva , haud 
ullum  dignum  memoratu,  fecit;  et  ignobilia  oppida  Lucanorum 
aliquot  expugnavit.  Quo  diutius  trahebatur  bellum,  et  variabant 
secundae  adversaeque  res  non  fortunam  magis,  quam  animos,  ho- 
minum ; tanta  religio,  et  ea  magna  ex  parte  externa,  civitatem 
incessit , nt  aut  homines,  aut  dii  repente  alii  viderentur  facti.  Nec 
iam  in  secreto  modo  atque  intra  parietes  abolebantur  romani  ritus; 
sed  in  publico  etiam  ac  foro  Capitolioque  mulierum  turba  erat, 
nec  sacrificantium , nec  precantium  deos  patrio  more.  Sacrificuli 
ac  vates  ceperant  hominum  mentes:  quorum  numerum  auxit  rusti- 
ca plebs,  ei  incultis  diutino  bello  infestisque  agris  egestate  et  metu 
in  Vrbem  compulsa,  et  quaestus  ex  alieno  errore  facilis,  quem 
velut  ex  concessae  artis  usu  exercebant.  Primo  secretae  bonorum 
indignationes  exaudiebantur,  deinde  ad  Patres  etiam  et  ad  publicam 
querimoniam  excessit  res.  Incusati  graviter  ab  senatu  aediles  trium- 

viriqne  capitales,  quod  non  prohiberent,  quum  emovere  eam  mul- 
titudinem e foro , ac  disiicerc  apparatus  sacrorum  conati  essent, 
haud  procul  abfuit  , quin  violarentur.  Ybi  potentius  iam  esse  id 
malum  apparuit,  quam  ut  minores  per  magistratus  sedaretur, 
M.  Atilio , praetori  Yrbis  , negotium  ab  senatu  datum  est , ut  his 
religionibus  populum  liberaret.  Is  et  in  concione  senatusconsultum 
recitavit,  et  edixit,  Vt,  quicumque  libros  vaticinos  precalionesve 
aut  artem  sacrificandi  conscriptam  haberet,  eos  libros  omnes 
Uterasque  ad  se  ante  calendas  apriles  deferret:  neu  quis,  in 
publico  sacrove  loco , novo  aut  externo  ritu  sacrificaret. 

II.  Et  aliquot  publici  sacerdotes  mortui  eo  anno  sunt:  L.  Cor- 
nelius Lentulus  pontifex  maximus,  et  C.  Papirius  C.  F.  Maso  pon- 
tifex , et  P.  Furius  Philus  augur,  et  C.  Papirius  L.  F.  Maso  de- 
cemvir sacrorum.  In  Lentuli  locum  M.  Cornelius  Cethegus,  in 
Papirii  Cn.  Servilius  Caepio,  pontifices  suffecti  sunt.  Augur  crea- 
tus L.  Quintius  Flaminius,  decemvir  sacrorum  L.  Cornelius  Len- 
tulus. Comitiorum  consularium  iam  adpetebat  tempus;  sed,  quia 
consules  a bello  intentos  avocare  non  placebat,  Ti.  Sempronius 
consul  comitiorum  causa  dictatorem  dixit  C.  Claudium  Centho- 
nem:  ab  eo  magister  equitum  est  dictus  Q.  Fulvius  Flaccus.  Di- 
ctator primo  comitiali  die  creavit  consules  Q.  Fulvium  Flaccum, 
magistrum  equitum,  et  Ap.  Claudium  Pulchrum,  cui  Sicilia  pro- 
vincia in  praetura  fuerat.  Tum  praetores  creati  Cn.  Fulvius  Flaccus, 
C.  Claudius  Nero,  M.  Iunius  Silanus,  P.  Cornelius  Sulla.  Comitiis 
perfectis,  dictator  magistratu  abiit.  Aedilis  curulis  fuit  eo  anno 
cum  M.  Cornelio  Cethego  P.  Cornelius  Scipio,  cui  post  Africano 
fuit  cognomen.  Huic  petenti  aedilitatem  quum  obsisterent  tribuni 
plebis,  negantes  rationem  eius  habendam  esse,  quod  nondum  ad 
petendum  legitima  aetas  esset:  « Si  me,  inquit,  omnes  Quintos 
» aedilem  facere  volunt  satis,  annorum  habeo.  » Tanto  inde  fa- 
vore ad  suffragium  ferendam  in  tribus  discursum  est,  ut  tribuni 
repente  incepto  destiterint.  Aedilitia  largitio  haec  fuit:  ludi  romani 
pro  temporis  illius  copiis  magnifice  facti  et  diem  unum  instaurati,  et 
congii  olei  in  vicos  singulos  dati.  L.Yillius  Tappulus  et  M. Fundanius 
Fundulus,  aediles  plcbeii,  aliquot  matronas  apud  populum  probari 
accusarunt;  quasdam  ex  eis  damnatas  in  exilium  egerunt.  Ludi 
plebeii  per  biduum  instaurati ; et  Iovis  epulum  fuit  ludorum  causa. 

III.  Q.  Fulvius  Flaccus  tertium , Ap.  Claudius  consulatum 
ineunt.  Et  praetores  provincias  sortiti  sunt;  P.  Cornelius  Sulla 
urbanam  et  peregrinam,  quae  duorum  ante  sors  fuerat,  Cn.  Ful- 
vius Flaccus  Apuliam,  C.  Claudius  Nero  Suessulam,  M.  Iunius 
Silanus  Tuscos.  Consulibus  bellum  cura  Hannibale  et  binae  legiones 
decretae:  alter  a Q.  Fabio  superioris  anni  cousule,  alter  a Fulvio 
Ccntumalo  acciperet.  Praetorum,  Fulvii  Flacci,  quae  Luceriae 
sub  Aemilio  praetore;  Neronis  Claudii,  quae  in  Piceno  sub  C.  Te- 
rentio fuissent,  legiones  essent.  Supplementum  in  eas  quisque  scri- 
beret sibi  M.  Iunio  in  Tuscos  legiones  urbanae  prioris  anni  datae. 
Ti.  Sempronio  Graccho  et  P.  Sempronio  Tuditano  imperium  pro- 
vinciaeque Lucani  et  Galliae  cum  suis  exercitibus  prorogatae:  item 
P.  Lentulo,  qua  vetus  provincia  in  Sicilia  esset;  M.  Marcello 
Syracusae,  et  qua  Hieronis  regnum  fuisset:  T.  Otacilio  classis: 
Graecia  M.  Valerio:  Sardinia  Q.  Mucio  Scaevolae;  Hispaniae 
P.  et  Cu.  Corneliis.  Ad  veteres  exercitus  duae  urbanae  legioues  a 
consulibus  scriptae,  summaque  trium  et  viginti  legionum  eo  anno 
effecta  est.  Delectum  consulum  M.  Postumii  Pyrgensis  cum  magno 
prope  motu  rerum  facium  impediit.  Publicanus  erat  Postumius, 
qui  multis  annis  parem  fraude  avaritiaque  neminem  in  civitate 
habuerat,  praeter  T.  Pomponium  Veientanum,  quem,  populantem 
temere  agros  in  Lucanis,  ductu  Hannonis  priore  anno  ceperant 
Carthaginienses.  Ili,  quia  publicum  periculum  erat  a vi  tempesta- 
tis in  iis,  quae  portarentur  ad  exercitus,  et  ementiti  erant  falsa 
naufragia,  et  ea  ipsa,  quae  vera  renuntiaverant,  fraude  ipsorum 
facta  erant,  non  casu.  In  veteres  quassasque  naves  paucis  et  parvi 
pretii  rebus  impositis,  quum  mersissent  eas  in  alto,  exceptis  in 
praeparatas  scaphas  nautis,  multiplicesfuissemerces  ementiebantur. 
Ea  fraus  indicata  M.  Atilio  praetori  priore  anno  fuerat,  ac  per 
eum  ad  senatum  delata,  nec  tamen  ullo  senatusconsulto  notata : 
quia  Patres  ordinem  publicanorum  in  tali  tempore  offensum  nole- 
bant. Populus  severior  vindex  fraudis  erat;  excitatique  tandem  duo 
tribuni  plebis  Sp.  et  L.  Carvilii,  quum  rem  invisam  infameraque 
cernerent,  ducentum  millium  aeris  muictam  M.  Postumio  dixerunt. 
Cui  certandae  quum  dies  advenisset , conciliumque  tam  frequens 
plebis  adesset,  ut  multitudinem  area  Capitolii  caperet;  pero- 
rata causa,  spes  una  videbatur  esse , si  C.  Servilius  Casca  tribunus 

plebis,  qai  propinquus  cognatusque  Postumio  erat,  prius,  quam 
ad  suiTragium  tribus  vocarentur,  intercessisset.  Testibus  datis, 
tribuni  populum  submoverunt;  sitellaque  allata  est,  ut  sortirentur, 
ubi  Latini  suiTragium  ferrent.  Interim  publicani  Cascae  instare, 
ut  concilio  diem  eximeret.  Populus  reclamare:  et  forte  in  cornu 
primus  sedebat  Casca,  cui  simul  metus  pudorque  animum  versa- 
bat. Quum  in  eo  parum  praesidii  esset , turbandae  rei  causa  publi- 
cani per  vacuum  in  submoto  locum  cuneo  irruperunt,  iurgantes 
simul  cum  populo  tribunisque.  Nec  procul  dimicatione  res  erat, 
quum  Fulvius  consul  tribunis.  « Nonne  videtis,  inquit,  vos  in 
» ordinem  coactos  esse , et  rem  ad  seditionem  spectare , ui  propere 
» dimittitis  plebis  concilium?  » 

IV.  Plebe  dimissa , senatus  vocatur , et  consules  referunt  de 
concilio  plebis  turbato  vi  atque  audacia  publicanorum.  M.  Furium 
Camillum,  cuius  exilium  ruina  Vrbis  sequuta  fuerit,  damnari 
te  ab  iratis  civibus  passum  esse.  Decemviros  ante  eum,  quorum 
legibus  ad  eum  diem  viverent,  multos  postea  principes  civitatis, 
iudicium  de  se  populi  passos , Postumium  Pyrgensem  suffragium 
populo  romano  extorsisse,  concilium  plebis  sustulisse,  tribunos 
in  ordinem  coegisse,  contra  populum  romanum  aciem  instruxis- 
se, locum  occupasse,  ut  tribunos  a plebe  intercluderet,  tribus 
in  suffragium  vocari  prohiberet.  Nihil  aliud  a caede  ac  dimi- 
catione continuisse  homines,  nisi  patientiam  magistratuum, 
quod  cesserint  in  praesentia  furori  atque  audaciae  paucorum, 
vincique  se  ac  populum  romanum  passi  sint:  et  comitia,  quae 
reta  t>t  atque  armis  prohibiturus  erat,  ne  causa  quaerentibus 
dimicationem  daretur  , voluntate  ipsius  sustulerint.  Haec  quum 
ab  optimo  quoque  pro  atrocitate  rei  acta  essent , vimque  eam  con- 
tra rempublicam  et  pernicioso  exemplo  factam,  senatus  decresset; 
confestim  Carvilii  tribuni  plebis,  omissa  mulctae  certatione,  rei 
capitalis  diem  Postumio  dixerunt;  ac,  ni  vades  daret,  prehendi 
a viatore  atque  in  carcerem  duci  iusserunt.  Postumius,  vadibus 
datis,  non  adfuit.  Tribuni  plebem  rogaverunt,  plcbesque  ita  scivit: 
Si  M.  Postumius  ante  calendas  maias  non  prodisset , citatusque 
eo  die  non  respondisset  neque  excusatus  esset ; videri  eum  in 
exilio  esse,  bonaque  eius  venire,  ipsi  aqua  et  igni  placere  in- 
terdici. Singulis  deinde  eorum,  qui  turbae  ac  tumultus  concia- 

tores  fuerant , rei  capitalis  diem  dicere  ac  vades  poscere  cecperunt. 
Primo  non  dantes,  deinde  etiam  eos,  qui  dare  possent,  in  car- 
cerem coniiciebant : cuius  rei  periculum  vitantes  plerique  in  exi- 
lium  abierunt. 

V.  Hunc  fraus  publicanorum , deinde  fraudem  audacia  prote- 
gens , exitum  habuit.  Comitia  inde  pontifici  maximo  creando  sunt 
habita;  ea  comitia  novus  pontifex  M.  Cornelius  Cethegus  habuit. 
Tres  ingenti  certamine  petieruut:  Q.  Fulvius  Flaccus  consul,  qui 
et  ante  bis  consul  et  censor  fuerat:  et  T.  Manlius  Torquatus,  et 
ipse  duobus  consulatibus  et  censura  insignis ; et  P.  Licinius  Cras- 
sus, qui  et  aedilitatem  curulem  petiturus  erat.  Hic  senes  honora- 
tosque  invenis  in  eo  certamine  vicit.  Ante  hunc,  intra  centum 
annos  et  vigioti , nemo  praeter  P.  Cornelium  Calussam,  pontifex 
maximus  creatus  fuerat,  qui  sella  curuli  non  sedisset.  Consules 
qunm  aegre  delectum  conficerent,  quod  inopia  iuniorum  non  fa- 
cile in  utrumque,  ut  et  novae  urbanae  legiones,  et  supplementum 
veteribus  scriberetur,  sufficiebat;  senatus  absistere  eos  incepto 
vetuit,  et  triumviros  binos  creari  iussit:  alteros,  qui  citra,  alte- 
ros, qui  ultra  quinquagesimum  lapidem  in  pagis  forisque  et  con- 
ciliabulis  omnem  copiam  ingenuorum  inspicerent,  et,  si  qui  , 
roboris  salis  ad  ferenda  arma  habere  viderentur,  etiamsi  non 
dum  militari  aetate  essent , milites  facerent  Tribuni  plebis , si 
iis  videretur,  ad  populum  ferrent,  ut,  qui  minores  septem  et 
decem  annis  sacramento  dixissent , iis  perinde  stipendia  pro- 
cederent , ac  si  septem  et  decem  annorum , aut  maiores , milites 
facti  essent.  Ex  hoc  senatusconsulto  creati  triumviri  bini  conqui- 
sitionem ingenuorum  per  agros  habuerunt.  Eodem  tempore  ex 
Sicilia  literaeM.  Marcelli  de  postulatis  militum,  qui  cum  P.  Len- 
tulo militabant,  in  senatu  recitatae  sunt : cannensis  reliquiae  cladis 
hic  exercitus  erat,  relegatus  in  Siciliam,  sicut  ante  dictum  est , ne 
ante  puuici  belli  finem  in  Italiam  reportaretur. 

VI.  Hi  permissu  Lentuli  primores  equitum  centurionumque  et 
robora  ex  legionibus  peditum  legatos  in  hiberna  ad  M.  Marcellum 
miserunt,  e quibus  unus,  potestate  dicendi  facta,  « Consulem, 

» inquit,  te,  M.  Marcelle , in  Italiam  adissemus,  quum  primuin 
» de  nobis,  etsi  non  iniquum,  certe  triste  senatusconsultum  factum 
o est , nisi  hoc  sperassemus,  in  provinciam  nos  morte  regum  tur- 

» batam  ad  grave  bellam  adversus  Siculos  simul  Poenosque  mitti, 
» et  sanguine  nostro  vulneribusque  nos  senatui  satis  facturos  esse; 
» sicut  patrum  memoria,  qui  capti  a Pyrrho  ad  Heracleam  erant , 
» adversus  Pyrrhum  ipsum  pugnantes  satis  fecerunt.  Quamquam 
» quod  ob  meritum  nostrum  succensuistis,  Patres  conscripti  , no- 
» bis,  aut  succensctis?  Ambo  mihi  consules  et  universum  senatum 
» intueri  videor,  quum  te,  M.  Marcelle,  intueor:  quem  si  ad 
» Cannas  consulem  habuissemus , melior  et  reipublicae  et  nostra 
» fortuna  esset.  Sine,  quaeso,  priusquam  de  conditione  nostra 
» queror,  noxam,  cuius  arguimur,  nos  purgare.  Si  non  deum  ira, 
» nec  fato,  cuius  lege  immobilis  rerum  humanarum  ordo  seritur, 
» sed  culpa  periimus  ad  Cannas,  cuius  tandem  ea  culpa  fuit?  mi- 
» litum,  an  imperatorum?  Equidem  miles  nihil  unquam  dicam 
» de  imperatore  ineo,  cui  praesertim  gratias  sciam  ab  senatu  actas, 
» quod  non  desperaverit  de  republica ; cui  post  fngam  ab  Cannis 
» per  omnes  annos  prorogatum  imperium.  Ceteros  item  ex  reli- 
» liquiis  cladis  cius,  quos  tribunos  militum  habuimus,  honores 
» petere  et  gerere , et  provincias  obtinere  audivimus.  An  vobis 
» vestrisque  liberis  ignoscitis  facile.  Patres  conscripti,  in  haec 
» vilia  capita  saevitis?  et  consuli  primoribusque  aliis  civitatis 
» fugere , quum  spes  alia  nulla  esset , turpe  non  fuit ; milites 
» utique  morituros  in  aciem  misistis?  Ad  Alliam  prope  omnis 
» exercitus  fugit:  ad  Furculas  Caudinas,  ne  expertus  quidem  cer- 
» tamen , arma  tradidit  hosti,  ut  alias  pudendas  clades  exercituum 
» taceam:  tamen  tantum  abfuit  ab  eo,  ut  ulla  ignominia  iis  exer- 
u citibus  quaereretur,  ut  et  urbs  Roma  per  eum  exercitum,  qui 
:»  ab  Allia  Veios  transfugerat,  recuperaretur;  et  caudinae  legiones, 
» quae  sinearmis  redierant  Romam,  armatae  remissae  in  Samnium, 
i»  eundem  illum  hostem  sub  iugum  miserint,  qui  hac  sua  ignomi- 
» nia  laetatus  fuerat.  Cannensem  vero  quisquam  exercitum  fugae 
» aut  pavoris  insimulare  potest,  ubi  plus  quinquaginta  millia  ho- 
» minum  ceciderunt?  unde  consul  cum  equitibus  septuaginta  fu- 
i>  git?  unde  nemo  superest , nisi  quem  hostis  caedendo  fessus 
» reliquit?  Quum  captivis  redemptio  negabatur,  nos  vulgo  homi- 
» nes  laudabant , quod  reipublicae  nos  reservasseuius ; quod  ad 
» consulem  Venusiam  redissemus , et  speciem  iusti  exercitus  fecia- 
li semus.  Nunc  deteriore  conditione  sumus,  quam  apud  patres 

» nostros  fnerant  captivi.  Quippe  illis  arma  tantum  atque  ordo 
» militandi,  locusque,  in  quo  tenderent  in  castris,  est  mutatus: 
» quae  tamen,  semel  navata  reipublicac  opera,  et  uno  felici  proe- 
» lio , recuperarunt.  Nemo  eorum  relegatus  in  exilium  est : ne- 
» mini  spes  emerendi  stipendia  adempta  : hostis  denique  est  datus, 
» cum  quo  dimicantes,  aut  vitam  semel,  aut  ignominiam  finirent. 
» Nos,  quibus,  nisi  quod  commisimus,  ut  quisquam  ex  cannensi 
» acie  miles  romanus  superesset,  nihil  obiici  potest,  non  solum 
» a patria  procul  Italiaque,  sed  ab  hoste  etiam,  relegati  sumus; 
» ubi  senescamus  in  exilio,  ne  qua  spes,  ne  qua  occasio  abolen- 
» dae  ignominiae,  ne  qua  placandae  civium  irae , ne  qua  denique 
» bene  moriendi  sit.  Neque  ignominiae  finem,  nec  virtutis  prae- 
» mium  petimus ; modo  experiri  animum  et  virtutem  exercere 
» liceat:  laborem  et  periculum  petimus,  ut  virorum,  ut  militum 
» olficio  fungamur.  Bellum  in  Sicilia  iam  alterum  annum  ingenti 
» dimicatione  geritur : urbes  alias  Poenus,  alias  Romanus  expu- 
» gnat:  peditum,  equitum  acies  concuirunt;  ad  Syracusas  terra 
» marique  res  geritur  : clamorem  pugnantium  crepitumque  armo- 
» rum  exaudimus,  resides  ipsi  ac  segnes,  tanquam  nec  manus, 
» nec  arma  habeamus.  Servorum  legionibus  Ti.  Sempronius  consul 
» toties  iam  cum  hoste  signis  collatis  pugnavit : operae  pretium 
» habent,  libertatem  civitatemque.  Pro  servis  saltem  ad  hoc  bellum 
» emptis  vobis  sumus : congredi  cum  hoste  liceat , et  pugnando 
» quaerere  libertatem.  Vis  tu  mari,  vis  terra,  vis  acie,  vis  urbibus 
» oppugnandis  experiri  virtutem  ? Asperrima  quaeque  ad  laborem 
» periculumque  deposcimus,  ut,  quod  ad  Cannas  faciundum  fuit, 
» quam  primum  fiat ; quoniam,  quidquid  postea  viximus,  id  omne 
» destinatum  ignominiae  est.  » 

VII.  Sub  haec  dicta  ad  genua  Marcelli  procubuerunt.  Marcellus 
id  nec  iuris , nec  potestatis  suae  esse  dixit : senatui  scripturum  se, 
omniaque  de  sententia  Patrum  facturum  esse.  Hae  literae  ad  novos 
consules  allatae,  ac  per  eos  in  senatu  recitatae  sunt;  consultusque 
de  his  literis  ita  decrevit  senatus  : Militibus,  qui  ad  Cannas  com- 
militones suos  pugnantes  deseruissent,  senatum  nihil  videre,  cur 
respublica  committenda  sil.  Si  M.  Claudio  proconsuli  aliter  vi- 
deretur, faceret,  quod  e republica  fideque  sua  videret ; dum  ne 
quis  eorum  munere  vacaret,  neu  dono  militari  virtutis  ergo  do- 

naretur,  neu  in  Italiam  reportaretur,  donec  hostis  in  terra  Italia 
esset.  Comitia  deinde  a praetore  urbano  de  senatus  sententia  ple- 
bisque scitu  sunt  habita  : quibus  creati  sunt  quinqueviri  muris 
turribusque  reficiendis , et  triumviri  bini ; nui  sacris  conquirendis 
donisque  persignandis  ; alteri  reficiendis  aedibus  Fortunae  et  matris 
Matutae  intra  portam  Carmentalem,  sedet  Spei  extra  portam ; quae 
priore  anno  incendio  consumptae  fuerant.  Tempestates  foedae  fue- 
re : in  Albano  monte  biduum  continenter  lapidibus  pluit.  Tacta 
de  caelo  multa;  duae  in  Capitolio  aedes ; vallum  in  castris  multis 
locis  supra  Suessulam,  et  duo  vigiles  exanimati.  Murus  turresque 
quaedam  Cumis  non  ictae  modo  fulminibus, sed  etiam  decussae. 
Reate  saxum  ingens  visam  volitare : sol  rubere  solito  magis  san- 
guineoque  similis.  Horum  prodigiorum  causa  diem  unum  supplica- 
tio fuit , et  per  aliquot  dies  consules  rebus  divinis  operam  dede- 
runt ; et  per  eosdem  dies  sacrum  novemdiale  fuit.  Quum  Tarenti- 
norum defectio  iain  diu  et  in  spe  Hannibali , et  in  suspicione 
Romanis  esset,  causa  forte  extrinsecus  maturandae  eius  intervenit. 
Phileas  Tarentinus,  diu  iam  per  speciem  legationis  Romae  quum 
esset,  vir  inquieti  animi,  et  minime  otium,  quo  tum  diutino 
senescere  videbatur , patientis  , aditum  sibi  ad  obsides  tarentinos 
invenit.  Custodiebantur  in  atrio  Libertatis  minore  cura , quia  nec 
ipsis,  ner  civitati  eorum  fallere  Romanos  expediebat.  Hos  crebis 
colloquiis  sollicitatos,  corruptis  aedituis  duobus,  quum  primis 
tenebris  custodia  eduxisset,  ipse  comes  occulti  itineris  factus  pro- 
fugit. Ln<*e  prima  vulgata  per  Vrbem fuga  est : missique,qui  se- 
querentur, ab  Tarracina  comprehensos  omnes  retraxerunt.  Deducti 
in  comitio,  virgisque,  approbante  populo,  caesi,  de  saxo  defi- 
ciuntur. 

VIII.  Huius  atrocitas  poenae  duarum  uobilissimarum  iu  Italia 
graecarum  civitatum  animos  irritavit,  quum  publice,  tum  etiam 
singalos  privatim,  ut  quisque  tara  foede  interemptos , aut  propin- 
quitate, aut  amicitia  contingebat.  Ex  iis  tredecim  fere  nobiles 
iuvenes  tarentini  coniuraverunt,  quorum  principes  Nico  et  Phi- 
lemeuus  erant.  Hi,  prius,  quam  aliquid  moverent,  colloquendum 
eum  Hannibale  rati,  nocte  per  speciem  venandi  urbem  egressi, 
ad  eum  proficiscuntur:  et  quum  haud  procul  castris  abessent, 
ceteri  silva  prope  viam  sese  occuluerunt;  Nico  et  Philemenus, 

progressi  ad  stationes  comprehensique , nitro  id  petentes,  ad  Han- 
nibalem deducti  sunt.  Qui  quum  et  causas  consilii  sui,  et  quid 
pararent,  exposuissent,  collaudati  oneratique  promissis  iubentur, 
ut  fidem  popularibus  facerent,  praedandi  causa  se  urbem  egressos, 
pecora  Carthaginiensium , quae  pastum  propulsa  essent , ad  urbem 
agere.  Tuto  ac  sine  certamine  id  facturos,  promissum  est.  Con- 
specta ea  praeda  iuvenum  est;  minusque,  iterum  ac  saepius  id 
eos  audere,  miraculo  fuit.  Congressi  cum  Hannibale  rursus,  fide 
sanxerunt , liberos  Tarentinos  leges  suaque  omnia  habituros,  neque 
ullum  vectigal  Poeno  pensuros,  praesidium  ve  invitos  recepturos: 
prodita  praesidia  Carthaginiensium  fore.  Haec  ubi  convenerunt, 
tunc  vero  Philemenus  consuetudinem  nocte  egrediundi  redeun- 
dique  in  urbem  frequentiorem  facere  (et  erat  venandi  studio  in- 
signis) : canesque  et  alius  apparatus  sequebatur;  captumque  ferme 
aliquid,  aut  ab  hoste  ex  praeparato  ablatum  reportando,  donabat 
aut  praefecto , aut  custodibus  portarum.  Nocte  maxime  commeare 
propter  metum  hostium,  credebant.  Vbi  iam  eo  consuetudinis 
adducta  res  est,  ut,  quocumque  noctis  tempore  sibilo  dedisset  si- 
gnum, porta  aperiretur,  tempus  agendae  rei  Hanuibali  visum  est. 
Tridui  viam  aberat : ubi , quo  minus  mirum  esset , uno  eodemque 
loco  stativa  eum  tamdiu  habere , aegrum  simulabat.  Romanis  quo- 
que, qui  in  praesidio  Tarenti  erant,  suspecta  esse  iam  segnis  mora 
eius  desierat. 

IX.  Ceterum  postquam  Tarentum  ire  constituit , decem  millibus 
peditum  atque  equitum , quos  in  expeditione  velocitate  corporum 
ac  levitate  armorum  aptissimos  esse  ratus  est,  electis,  quarta  vi- 
gilia noctis  signa  movit:  praemissisque  octoginta  fere  Numidis 
equitibus  praecepit,  ut  discurrerent  circa  vias  perlustrarentque 
omnia  oculis , ne  quis  agrestium  procul  spectator  agminis  falleret; 
praegressos  retraherent,  obvios  occiderent,  ut  praedonum  magis, 
quam  exercitus  accolis  species  esset.  Ipse,  raptim  agmine  acto, 
quindecim  ferme  millium  spatio  castra  ab  Tarento  posuit ; et , ne 
ibi  quidem  nuntiato,  quo  pergerent,  tantum  convocatos  milites 
monuit,  via  omnes  irent,  nec  deverti  quemquam,  aut  excedere 
ordinem  agminis  paterentur , et  in  primis  intenti  ad  imperia  acci- 
pienda essent , neu  quid  nisi  ducum  iussu  facerent : se  in  tempore 
editurum,  quae  vellet  agi.  Eadem  ferme  hora  Tarentum  fama  per- 

venerat,  Numidas  equites  paucos  populari  apros,  terroremque  late 
agrestibus  iniccisse.  Ad  quem  nuntium  nihil  ultra  motus  praefc-. 
ctus  romanus,  quam  ut  partem  cquitnm  postero  dic  luce  prima 
iuberet  exire  ad  arcendum  populationibus  hostem.  In  cetera  adeo 
nihil  ob  id  intenta  cura  est , ut  contra  pro  argumento  fuerit  illa 
procursatio  Numidarum,  Hannibalem  excrcilumque  castris  non 
movisse.  Hannibal  concubia  nocte  movit:  dui  Philemenus  erat, 
cum  solito  captae  venationis  onere.  Ceteri  proditores  ea , quae  com- 
posita erant,  exspectabant.  Convenerat  autem,  ut  Philemenus, 
portula  assueta  venationem  inferens,  armatos  induceret:  parte  alia 
portam  Temcnida  adiret  Hannibal : ea  mediterranea  regione  orien- 
tem spectabat.  Aliquantum  intra  moenia  includuntur.  Quum  portae 
appropinquaret,  editus  ex  composito  ignis  ab  Hannibale  est  reful- 
sitque.  Idem  redditum  ab  Nicoue  -signum ; exstinctae  deinde  utjrin- 
que  flammae  sunt.  Hannibal  silentio  ducebat  ad  portam.  Nico  ex 
improviso  adortus  sopitos  vigiles  in  cubilibus  suis  obtruncat,  por- 
tamque aperit.  Hannibal  cum  peditum  agmine  aggreditur,  equites 
subsistere  iubet;  ut,  quo  res  postulet,  occurrere  libero  campo 
possent.  Et  Philemcntis  portulae  parte  alia,  qua  commeare  assue- 
rat, appropinquabat.  Nota  vox  eius  et  familiare  iam  signum  quum 
excitasset  vigilem,  dicenti,  vix  sustinere  grandis  bestiae  onus, 
portula  aperitur.  Inferentes  aprum  duos  iuvenes  sequutus  ipse  cum 
expedito  venatore,  vigilem,  incautius  miraculo  magnitudinis  in 
eos , qui  ferebant , versum , venabulo  traiicit.  Ingressi  deinde  tri- 
ginta fere  armati  ceteros  vigiles  obtruncaut , refringuntque  portam 
proximam : et  agmen  sub  signis  confcslim  irrupit.  Inde  cum  si- 
lentio in  forum  ducti,  Hannibali  sese  coniunxernnt.  Cum  duobus 
millibus  Gallorum  Poenus,  in  tres  divisis  partes,  per  urbem  di- 
mittit Tarentinos,  et  itinera  quam  maxime  frequentia  occupare 
iubet;  tumultu  orto,  Romanos  passim  caedi,  oppidanis  parci. 
Sed,  nt  fieri  id  posset,  praecipit  invenibus  tarentinis,  ut,  ubi 
quem  suorum  procul  vidissent,  quiescere  et  silere  ac  bono  animo 
esse  iuberent. 

X.  Iam  tumultus  erat  clamorque , qualis  esse  in  capta  urbe 
solet;  sed,  quid  rei  esset,  nemo  satis  pro  certo  scire.  Tarentini 
Romanos  ad  diripiendam  urbem  credere  coortos:  Romanis  seditio 
aliqua  cum  fraude  videri  ab  oppidanis  mota.  Praefectus  primo 

excitatus  tumultu,  in  portum  effugit:  inde,  acceptus  scapha,  in 
arcem  circumvehitur.  Terrorem  et  tuba  audita  ex  theatro  faciebat : 
nam  et  romaDa  erat , a proditoribus  ad  hoc  ipsum  praeparata ; et 
inscienter  a Graeco  inflata,  quis,  aut  quibus  signum  daret,  incer- 
tum efficiebat.  Vbi  illuxit,  et  Romanis  punica  et  gallica  arma 
cognita,  tum  dubitationem  exemerunt;  et,  Graeci,  Romanos  pas- 
sim  caede  stratos  cernentes,  ab  Hannibale  captam  urbem  senserunt. 
Postquam  lux  certior  erat , et  Romani,  qui  caedibus  superfuerant, 
in  arcem  confugerant,  conliccscebatquc  paulatim  tumultus,  tum 
Hannibal  Tarentinos  sine  armis  convocare  iubet.  Convenere  omnes, 
praeterquam  qui , cedentes  in  arcem , Romanos  ad  omnem  adeun- 
dam simul  fortunam  prosequuti  fuerant.  Ibi  Hannibal,  benigne 
alloquutus  Tarentinos , testatusque , quae  praestitisset  civibus  eo- 
rum, quos  ad  Trasymenum  aut  ad  Cannas  cepisset,  simul  in  do- 
minationem superbam  Romanorum  invectus , recipere  se  in  domos 
suas  quemque  iussit,  et  foribus  nomen  suum  inscribere:  se  domos 
eas,  quae  inscriptae  non  essent,  signo  extemplo  dato,  diripi  ius- 
surum.  Si  quis  hospitio  civis  romani  (vacuas  autem  tenebant 
domos)  nomen  inscripsisset,  eum  se  pro  hoste  habiturum.  Concione 
dimissa,  quum  titulis  notatae  fores  discrimen  pacatae  ab  hostili 
domo  fecissent,  signo  dato,  ad  diripienda  hospitia  romana  passim 
discursum  est:  et  fuit  praedae  aliquantum. 

XI.  Postero  die  ad  oppugnandam  arcem  ducit:  quam  quum  et 
mari,  quo  in  peninsulae  modum  pars  maior  circumluitur,  praealtis 
rupibus,  et  ab  ipsa  urbe  muro  et  fossa  ingenti  septam  videret, 
eoque  nec  vi , ncc  operibus  expugnabilem  esse ; ne  aut  se  ipsum 
cura  tuendi  Tarentinos  a maioribus  rebus  moraretur,  aut  in  relictos 
sine  valido  praesidio  Tarentinos  impetum  cx  arce,  quum  vellent, 
Romani  facerent,  vallo  urbem  ab  arce  intersepire  statuit:  non  sine 
illa  etiam  spe,  cum  prohibentibus  opus  Romanis  manum  posse 
conseri,  et,  si  ferocius  procucurrissent,  magna  caede  ita  attenuari 
praesidii  vires,  ut  facile  per  se  ipsi  Tarentini  urbem  ab  iis  tueri 
possent.  Vbi  coeptura  opus  est,  patefacta  repente  porta,  in  munien- 
tes impetum  fecerunt  Romani;  pcllique  se  statio  passa  est,  quae 
pro  opere  erat,  ut  successu  cresceret  audacia,  pluresque  et  longius 
pulsos  persequerentur.  Tum  signo  dato  coorti  undique  Poeni  sunt, 
quos  instructos  ad  hoc  Hannibal  tenuerat;  nec  sustinere  impetam 

Romani,  sed  ab  effusa  fuga  loci  angustiae  cos,  impeditaque  alia 
opere  iam  coepto,  alia  apparatu  operis,  morabantur.  Plurimi  iu 
fossam  praecipitavere , occisiquc  sunt  plurcs  in  fuga , quam  in  pugna. 
Inde  et  opus  nullo  prohibente  fieri  coeptum.  Fossa  ingens  ducta 
et  vallum  intra  eam  erigitur:  modicoquc  post  intervallo  murum 
etiam  eadem  regione  addere  parat , ut  vel  sine  praesidio  tueri  se 
adversus  Romanos  possent.  Reliquit  tamen  modicum  praesidium, 
nt  simul  *in  faciendo  muro  adiuvaret.  Ipse , profectus  cum  ceteris 
copiis,  ad  Galaesum  flumen  (quinque  millia  ab  urbe  abest)  posuit 
castra.  Ex  iis  stativis  regressus  ad  inspiciendum  opus  (quod  ali- 
quantum opinione  eius  celerius  creverat)  spem  cepit,  etiam  arcem 
expugnari  posse:  et  est.  non  altitudine,  ut  cetera  , tuta,  sed  loco 
plano  posita,  et  ab  urbe  muro  tantum  ac  fossa  divisa.  Quum  iam 
machinationum  omni  genere  et  operibus  oppugnaretur,  missum 
a Metaponto  praesidium  Romauis  fecit  animum,  ut  nocte  ex  im- 
proviso opera  hostium  invaderent.  Alia  disiecerunt , alia  igni  cor- 
ruperunt ; isque  finis  Hannibali  fuit  ea  parte  arcem  oppugnandi. 
Reliqua  erat  in  obsidione  spes,  nec  ea  satis  efficax,  quia  arcem 
tenentes,  quae  in  peninsula  posita  imminet  faucibus  portus,  mare 
liberum  habebant;  urbs  contra  exclusa  maritimis  commeatibus, 
propiusque  inopiam  erant  obsidentes,  quam  obsessi.  Hannibal, 
convocatis  principibus  Tarentinorum , omnes  praesentes  difficulta- 
tes exposuit:  neque  arci*  tam  munitae  expugnandae  viam  cer- 
nere, neque  in  obsidione  quidquam  habere  spei,  donec  mari 
potiantur  hostes.  Quod  *i  nave*  sint,  quibus  commeatus  invehi 
prohibeant,  extemplo  aut  abscessuros , aut  dedituros  se  hostes. 
Assenliebantur Tarentini ; ceterum  ei,  qui  consilium  afferret,  opem 
quoque  in  eam  rem  afferendam  esse,  censebant.  Punicas  enim 
naves  ex  Sicilia  accitas  id  posse  facere:  suas,  quae  sinu  exiguo 
intus  inclusae  essent,  quum  claustra  portus  hostis  haberet, 
ecquem  ad  modum  inde  in  apertum  mare  evasuras?  « Evadent, 
» inquit  Hannibal.  Multa,  quae  impedita  natura  sunt,  consilio 
» expediuntur.  Yrbcm  in  campo  sitam  habetis  : planae  et  salis  la- 
» tae  viae  patent  in  omnes  partes.  Via,  quae  in  portum  per  me- 
» diam  urbem  ad  mare  transmissa  est , plaustris  transveham  naves 
» haud  magna  mole.  Et  mare  nostrum  erit,  quo  nunc  hostes  po- 
» tiuntur;  et  illinc  mari,  hinc  terra  circumsidebimus arcem.  Immo 

# brevi  aat  relictam  ab  hostibus,  aut  cum  ipsis  hostibus  capie- 
» mus.  » Haec  oratio  non  spem  modo  effectus , sed  ingentem  etiam 
ducis  admirationem  fecit.  Contracta  extemplo  undique  plaustra 
iunctaque  inter  se;  et  machinae  ad  subducendas  naves  admotae, 
munitumque  iter,  quo  faciliora  plaustra  minorque  moles  in  transitu 
esset.  Iumenta  inde  et  homines  contracti , et  opus  impigre  coe- 
ptum; paucosquepost  dies  classis  instructa  ac  parata  circumvehitur 
arcem  , et  ante  os  ipsum  portus  ancoras  iacit.  Hunc  statum  rerum 
Hannibal  Taremti  reliquit,  regressus  ipse  in  hiberna.  Ceterum 
defectio  Tareutinorum  utrum  priore  anno,  an  hoc,  facta  sit,  in 
diversum  auctores  trahunt : plures  propioresque  aetate  memoriae 
rerum  hoc  anno  tradunt  factam. 

XII.  Romae  consules  praetoresque  usque  ante  diem  quintum 
kalendas  maias  Latinae  tenuerunt : eo  die  perpetrato  sacro  in  mon- 
te, in  suas  quique  provincias  proficiscuntur.  Religio  deinde  nova 
obiecta  est  ex  carminibus  marcianis.  Vates  hic  Marcius  illustris 
fuerat,  et  quum  conquisitio  priore  anno  ex  senatusconsulto  talium 
librorum  fieret,  inM.  Atilii  praetoris  urbani,  qui  eam  rem  age- 
bat, manus  venerant:  is  protinus  novo  praetori  Sullae  tradiderat. 
Ex  huius  Marcii  duobus  carminibus,  alterius  post  rem  actam  editi 
cum  rato  auctoritas  eventu,  alteri  quoque,  cuius  nondum  tempus 
venerat,  afferebat  fidem.  Priore  carmine  cannensis  praedicta  clades 
in  haec  ferme  verba  erat:  Amnem  Troiug ena  Cannam  Romane 
fuge:  ne  te  alienigenae  cogant  in  campo  Diomedis  conserere 
manus.  Sed  neque  credes  tu  mihi,  donec  compleris  sanguine 
campum;  multaque  millia  occisa  tua  deferat  amnis  in  pontum 
magnum  ex  terra  frugifera;  piscibus  atque  avibus  ferisque , quae 
incolunt  terras , iis  fuat  esca  caro  tua : nam  mihi  ita  Iupiler 
fatus  est.  Et  Diomedis  argivi  campos  et  Cannam  flumen,  qui  mi- 
litaverant in  iis  locis,  iuxta  atque  ipsam  cladem  agnoscebant.  Tum 
alterum  carmen  recitatum,  non  eo  tantum  obscurius,  quia  incer- 
tiora futura  praeteritis  sunt,  sed  perplexius  etiam  scripturae  genere. 
« Hostem,  Romani,  si  expellere  vultis  vomicamque,  quae  gentium 
» venit  longe,  Apollini  vovendos  censeo  ludos,  qui  quotannis 
» comiter  Apollini  fiant : quum  populus  dederit  ex  publico  partem, 
n privati  uti  conferaut  pro  se  suisque.  Iis  ludis  faciendis  praeerit 
» praetor  is,  qui  ius  populo  plebeique  dabit  summum.  Decemviri 

» graeco  ritu  hostiis  sacra  faciant.  Haec  si  recte  faxitis,  gaudebitis 
» semper,  fietque  res  vestra  melior:  nam  is  divus  exstinguet  per- 
» duelles  vestros,  qui  vestros  campos  pascunt  placide.  » Ad  id 
carmen  explanandum  diem  unum  sumpserunt.  Postero  die  sena- 
tusconsultum factum  est , ut  decemviri  libros , de  ludis  Apollini 
reque  divina  faciunda , inspicerent.  Ea  qunm  inspecta  rclataque 
ad  senatum  essent,  censuerunt  Patres:  Apollini  ludos  vovendos 
faciundosque ; et,  quando  ludi  facti  essent,  duodecim  millia 
aeris  praetori  ad  rem  divinam  et  duas  hostias  maiores  dandas. 
Alterum  senatusconsultum  faetnm  est,  Vt  decemviri  sacra  graeco 
ritu  facerent  iisque  hostiis  , Apollini  bove  aurato  et  capris  duabus 
albis  auralis,  Latonae  bove  femina  aurata.  Ludos  praetor  in 
circo  maximo  quum  facturus  esset , edixit,  ut  populus  per  eos  lu- 
dos stipem  Apollini,  quantum  commodum  esset,  conferret.  Haec 
est  origo  ludorum  Apollinarium  victoriae,  non  valetudinis  ergo, 
tit  plerique  rentur,  votorum  factorumque.  Populus  coronatus  spe- 
ctavit : matronae  supplicavere : valgo  apertis  ianuis  in  propatulis 
epulati  sunt,  celeberqne  dies  omni  ceremoniarum  genere  fuit. 

XIII.  Quum  Hannibal  circa  Tarentum,  consules  ambo  in  Samnio 
essent,  sed  circumsessuri  Capuam  viderentur;  quod  malum  diu- 
turnae obsidionis  esse  solet,  iam  famem  Campani  sentiebant,  quia 
sementem  facere  prohibuerant  eos  romani  exercitus.  Itaque  legatos 
ad  Hannibalem  miserunt,  orantes,  ut  prius,  quam  consules  in 
agros  suos  educerent  legiones , viaeque  omnes  hostium  praesidiis 
insiderentur,  frnmentum  ex  propinquis  locis  convehi  iuberet  Ca- 
puam. Hannibal,  Hannonem  ex  Bruttiis  cum  exercitu  in  Campa- 
niam transire  , et  dare  operam , ut  frumenti  copia  fieret  Campanis, 
iussit.  Hanno,  ex  Bruttiis  profectus  cum  exercitu,  vitabundus  ca- 
stra hostium  consulesque  , qui  in  Samnio  erant,  quum  Benevento 
iam  appropinquaret,  tria  passuum  millia  ab  ipsa  urbe  loco  edito 
castra  posuit.  Inde  ex  sociis  circa  populis,  quo  aestate  comporta- 
tum erat , devehi  frumentum  in  castra  iussit ; praesidiis  datis,  quae 
commeatus  cos  prosequerentur.  Capuam  inde  nuntium  misit , qua 
die  in  castris  ad  accipiendum  frumentum  praesto  essent,  omni 
undique  genere  vehiculorum  iumentorumque  ex  agris  contracto. 
Id  pro  cetera  socordia  negligeutiaque  a Campanis  actum.  Paulo 
plus  quadringenta  vehicula  missa , et  pauca  praeterea  iumenla. 

Ob  id  castigatis  ab  Haunone,  quod  ne  fames  quidem,  quae  mutas 
accenderet  bestias , curam  eorum  stimulare  posset , alia  prodicta 
dies  ad  frumentum  maiore  apparatu  petendum.  Ea  omnia,  sicut 
acta  erant,  quum  enuntiata  Beneventanis  essent,  legatos  decem 
extemplo  ad  consules  (circa  Bovianum  castra  Romanorum  erant) 
miserunt.  Qui  quum , auditis,  quae  ad  Capuam  agerentur,  inter 
se  comparassent , ut  alter  in  Campaniam  exercitum  duceret;  Ful- 
vius, cui  ea  provincia  obvenerat,  profectus,  nocte  Beneventi 
moenia  est  ingressus.  Ex  propinquo  cognoscit,  Hannonem  cum 
exercitus  parte  profectum  frumentatum : per  quaestorem  Campanis 
datum  frumentum : duo  millia  plaustrorum , inconditam  iner- 
memque  aliam  turbam,  advenisse:  per  tumultum  ac  trepidationem 
omnia  agi,  castrorumque  formam  et  militarem  ordinem,  immixtis 
agrestibus  iis  ex  terris,  sublatum.  His  satis  compertis,  consul  mili- 
tibus edicit,  signa  tantum  armaque  in  proximam  noctem  expedirent : 
castra  punica  oppugnanda  esse.  Quarta  vigilia  profecti,  sarcinis 
omnibus  impcdimcnlisqne  Beneventi  relictis,  paulo  ante  lucem 
quum  ad  castra  pervenissent,  tantum  pavoris  iniecerunt,  ut,  si  in 
plano  castra  posita  essent , haud  dubie  primo  impetu  capi  potuerint. 
Altitudo  loci  et  munimenta  defenderunt , quae  nulla  exparte  adiri, 
nisi  arduo  ac  difficili  ascensu,  poterant.  Luce  prima  proelium 
ingens  accensum  est  : nec  vallum  modo  lutantur  Poeni,  sed  , ut 
quibus  locus  aequior  esset,  deturbant  nitentes  perardua  hostes. 

XIV.  Vicit  tamen  omnia  pertinax  virtus,  et  aliquot  simul  par- 
tibus ad  vallum  ac  fossas  perventum  est ; sed  cum  mullis  vulneri- 
bus ac  militum  pernicie.  Itaque  convocatis  tribunis  militum  consul , 
absistendum  temerario  incepto,  ait:  tutius  sibi  videri,  reduci  eo 
die  exercitum  Beneventum  : dein  postero  castris  se  hostium  iun- 
gi, ne  exire  inde  Campani,  neve  Hanno  regredi  posset.  Id  quo 
facilius  obtineatur , collegam  quoque  et  exercitum  eius  se  acci- 
turum, totumque  eo  versuros  bellum.  Haec  consilia  ducis,  quum 
iam  receptui  canerent,  clamor  militum  aspernantium  tam  segne 
imperium  disiccit.  Proxima  portae  hostium  erat  cohors  Peligna; 
cuius  praefectus  Vibius  Accuacus  arreptum  vexillum  trans  vallum 
hostium  traiccit.  Exsecratus  inde  seque  et  cohortem,  si  eius  vexilli 
hostes  potiti  essent,  princeps  ipse  per  fossam  vallumque  in  castra 

irrumpit.  Iamque  intra  vallum  Peligui  pugnabant , quum  altera 

parte,  Valerio  Flacco  tribono  militum  tertiae  legionis  exprobranto 
Romanis  ignaviam , qui  sociis  captorum  castrorum  concederent  de- 
cus, T.  Pedanius,  princeps  primus  centurio,  quum  siguifero  signum 
ademisset.  « Iam  hoc  signum  et  hic  centurio , inquit,  intra  vallum 
» hostium  erit.  Sequantur , qui  capi  signum  ab  hoste  prohibituri 
» sunt.  » Manipulares  sui  primum  trascendentem  fossam,  dein 
legio  tota  sequuta  est.  Iam  et  consul , ad  conspectum  transgredien- 
tium  vallum  mutato  consilio,  ab  revocando  iid  incitandos  hortan- 
dosque  versus  milites  , ostendere,  in  quanto  discrimine  ac  periculo 
fortissima  cohors  sociorum  et  civium  legio  esset.  Itaque  pro  se 
quisque  omnes  per  aequa  atque  iniqua  loca  , quum  undique  tela 
coni  i cerentur,  armaque  et  corpora  hostes  obiicerent,  pervadunt 
irrutnpuntque.  Multi  vulnerati,  etiam,  quos  vires  sanguisque  dese- 
reret; ut  intra  vallum  hostium  caderent,  nitebantur.  Capta  itaque 
momento  temporis,  velut  in  plano  sita  nec  permunita  castra. 
Caedes  inde,  non  iam  pugna  erat,  omnibus  intra  vallum  permixtis. 
Supra  sex  millia  hostium  occisa , supra  septem  millia  capitum , 
eum  frumentatoribus  campanis  omnique  plaustrorum  et  iumen- 
torum  apparatu,  capta:  et  alia  ingens  praeda  fuit,  quam  Hanno, 
populabundus  passim  quum  isset,  ex  sociorum  populi  romani  agris 
traxerat.  Inde,  deiectis hostium  castris,  Beneventum  reditum  est, 
praedamque  ibi  ambo  consules  ( nam  et  Ap.  Claudius  eo  post  pau- 
cos dies  venit ) vendiderunt  diviseruntque.  Et  donati,  quorum  opera 
castra  hostium  capta  erant : ante  alios  Accuaeus  Pelignus,  et  T.  Pe- 
danius princeps  tertiae  legionis.  Hanno  ab  Cominio  Cerito,  quo 
nuntiata  castrorum  clades  est , cum  paucis  frumentatoribus,  quos 
forte  sccum  habuerat ; fugae  magis,  quam  itineris,  modo  in  Brut- 
tios rediit. 

XV.  Et  Campani,  audita  sua  pariter  sociorumque  clade,  legatos 
ad  Hannibalem  miserunt,  qui  nuntiarent,  duos  consules  ad  Be- 
neventum esse , diei  iter  a Capua  ; tantum  non  ad  portas  et 
muros  bellum  esse.  Ni  propere  subveniat,  celerius  Capuam, 
quam  Arpos , »n  potestatem  hostium  venturam.  Ne  Tarentum 
quidem,  non  modo  arcem  , tanti  debere  esse , ut  Capuam,  quam 
Carthagini  aequare  sit  solitus,  desertam  indefensamque  populo 
romano  tradat.  Hannibal,  curae  sibi  fore  rem  campanam  pollici- 
tus, in  praesentia  duo  millia  equitum  cum  legatis  mittit,  quo 


Digitized  by  Googl 


213 

praesidio  agros  populationibus  possent  prohibere.  Romanis  interim, 
sicut  aliarum  rerum,  arcis  tareotinae  praesidiique , quod  ibi  obsi- 
deretur, cura  esset  C.  Servilius  legatus,  cx  auctoritate  Patrum  a 
P.  Cornelio  praetore  in  Etruriam  ad  frumentum  coCmendum  mis- 
sus, cum  aliquot  navibus  onustis  in  portum  tarentinum  inter  ho- 
stium custodias  pervenit.  Cuius  adventu , qui , ante , in  exigua  spe, 
vocati  saepe  ad  transitionem  ab  hostibus  per  colloquia  erant,  ultro 
ad  transeundum  hostes  vocabant  sollicilabanlque.  Et  erat  satis  va- 
lidum praesidium  , traductis  ad  arcem  Tarenti  tuendam,  qui  Me- 
taponti erant,  militibus.  Itaque  Metapontini  extemplo,  metu,  quo 
tenebantur,  liberati,  ad  Hannibalem  defecere.  Hoc  idemeademora 
maris  et  Thurini  fecerunt : movit  eos  non  Tarentinorum  magis 
defectio  Metapontinorumquc,  quibus,  indidem  ex  Achaia  oriundi, 
etiam  cognatione  iuncti  erant,  quam  ira  in  Romanos  propter  obsi- 
des nuper  interfectos.  Eorum  amici  cognatique  literas  ac  nuntios 
ad  Hannonem  Magonemque,  qui  in  propinquo  in  Bruttiis  erant, 
miserunt,  si  exercitum  ad  moenia  admovissent,  se  in  potesta- 
tem eorum  urbem  tradituros  esse.  M.  Atinius  Thuriis  cam  modico 
praesidio  praeerat.  Quem  facile  elici  ad  certamen  temere  ineandum 
rebantur  posse;  non  militum,  quos  perpaucos  habebat,  fiducia, 
quam  iuventulis  thurinae.  Eam  ex  industria  centuriaverat  arrnave* 
ratque  ad  tales  casus.  Divisis  copiis  inter  se,  duces  Poeni  quum 
agrum  thurinum  ingressi  essent , Hanno  cum  peditum  agmine 
infestis  signis  ire  ad  urbem  pergit.  Mago  cum  equitatu,  tectus 
collibus  ad  tegendas  insidias  oppositis,  subsistit.  Atinius,  peditam 
tantum  agmine  per  exploratores  comperto , in  aciem  copias  educit, 
et  fraudis  intestinae,  et  hostium  insidiarum  ignarus.  Pedestre 
proelium  fuit  persegne , paucis  in  prima  acie  pugnantibus  Roma- 
nis ; Thurinis  exspectantibus  magis  , quam  adiuvantibus , eventum: 
et  Carthaginiensium  acies  de  industria  pedem  referebat,  ut  ad 
terga  collis  ab  equite  suo  insessi  hostem  incautum  pertraheret.  Quo 
ubi  ventum  est,  coorti  cum  clamore  equites  prope  inconditam 
Thurinorum  turbam,  nec  satis  fido  animo,  unde  pugnabat,  stan- 
tem , extemplo  in  fugam  avertorunt.  Romani , quamquam  circum- 
ventos hinc  pedes,  hinc  eques  urgebat,  tamen  aliquandiu  pugnam 
traxere.  Postremo  et  ipsi  terga  vertunt , atque  ad  urbem  fugiunt. 
Ibi  proditores  conglobati,  quum  popularium  agmen  patentibus 

portis  accepissent , ubi  Romanos  fusos  ad  urbem  ferri  viderunt, 
conclamant,  instare  Poenum,  permixtosque  et  hostes  urbem  tn- 
vasuros,  ni  propere  portas  claudant.  Ita  exclusos  Romanos  prae- 
buere hosti  ad  caedem:  Atinius  tamen  cura  paucis  receptus.  Seditio 
inde  paulisper  tenuit,  quum  alii  urbem  tuendam,  inde  alii  ceden- 
dum fortunae  , et  tradendam  urbem  victoribus  censerent.  Ceterum, 
ut  plerumque,  fortuna  et  consilia  mala  vicerunt : Atinio  cum  suis 
ad  mare  ac  naves  deducto , magis  quia  ipsi , ob  imperium  in  sc 
mite  ac  iustum,  consultum  volebant,  quam  respectu  Romanorum, 
Carthaginienses  in  urbem  accipiunt.  Consules  a Benevento  iu  Cam- 
panum agrum  legiones  ducunt,  non  ad  frumenta  modo,  quae  iaiu 
in  hibernis  eraut,  corrumpenda,  sed  ad  Capuam  oppugnandam; 
nobilem  se  consulatum  tam  opulentae  urbis  excidio  rati  facturos, 
simul  et  ingens  flagitium  imperio  dempturos,  quod  urbi  tam  pro- 
pinquae tertium  annum  impunita  defectio  esset.  Ceterum , ne  Be- 
neventum siue  praesidio  esset,  et  ut  ad  subita  belli,  si  Hannibal 
(quod  facturum  haud  dubitabant)  ad  opem  ferendam  sociis  Ca- 
puam venisset,  equites  vim  sustinere  possent,  Ti.  Gracchum  ex 
Lucanis  cum  equitatu  ac  levi  armatura  Beneventum  venire  iubent; 
legionibus  stativisque  ad  obtinendas  res  in  Lucanis  aliquem  prae- 
ficeret. 

XVI.  Graccho,  prius  quam  ex  Lucanis  moveret,  sacrificanti 
triste  prodigium  factum  est.  Ad  exta,  sacrificio  perpetrato,  angues 
duo  ei  occulto  allapsi,  edere  iecur,  conspectique  repente  ex  oculis 
abierunt.  Id  quum  haruspicum  monitu  sacrificium  instauraretur, 
atque  intentius  exta  reserata  servarentur ; iterum  ac  tertium  venisse 
tradunt,  libatoqueiecinore  intactosangnesabiissc.  Quum  haruspices, 
ad  imperatorem  id  pertinere  prodigium,  praemonuissent,  et  ab 
occultis  cavendum  hominibus  consultisquc , nulla  tamen  providen- 
tia fatum  imminens  moveri  potuit.  Flavius  Lucanus  fuit,  caput 
partis  eius  Lucanorum,  quum  pars  ad  Hannibalem  defecisset,  quae 
cum  Romanis  stabat:  et  iam  anno  in  magistratu  erat;  ab  eisdem 
illis  creatus  praetor.  Is,  mutata  repente  voluntate , locum  gratiae 
apud  Poenum  quaerens , neque  transire  ipse , neque  trahere  ad 
defectionem  Lucanos  satis  habuit,  nisi  imperatoris  et  eiusdem 
hospitis  proditi  capite  ac  sanguine  foedus  cum  hostibus  sanxisset. 
Ad  Magonem,  qui  in  Bruttiis  praeerat,  clam  in  colloquium  venit; 

fideque  ab  eo  accepta,  si  romanum  iis  imperatorem  tradidisset, 
liberos  cum  suis  legibus  venturos  in  amicitiam  Lucanos,  deducit 
Poenum  in  locum,  quo  erat  cum  paucis  Gracchum  adducturus. 
Magonem  ibi  pedites  equitesque  armare,  et  capere  eas  latebras, 
ubi  ingentem  numerum  occuleret,  iubet.  Loco  satis  iuspccto  atque 
undique  explorato , dies  composita  gerendae  rei  est.  Flavius  ad  ro- 
manum imperatorem  venit:  Rem  se,  ait,  magnam  inchoasse, 
ad  quam  perfieiendam  ipsius  Gracchi  opera  opus  esse.  Omnium 
populorum  praetoribus , qui  ad  Poenum  in  illo  communi  Italiae 
motu  descissent , persuasisse , ut  redirent  in  amicitiam  Roma- 
norum; quando  res  quoque  romana , quae  prope  exitium  clade 
cannensi  venisset,  in  dies  melior  atque  auctior  fieret;  Hanniba- 
lis vis  senesceret , ac  prope  ad  nihilum  venisset.  Veteri  delicto 
haud  implacabiles  fore  Romanos : nullam  unquam  gentem  ma- 
gis exorabilem,  promptioremque  veniae  dandae  fuisse.  Quoties 
rebellioni  etiam  maiorum  suorum  ignotum?  Haec  ab  se,  ait, 
dicta:  ceterum  ab  ipso  Graccho  eadem  haec  audire  malle  eos, 
praesentisque  contingere  dextram:  id  pignus  fidei  secum  ferre. 
Locum  se  consiliis  dixisse  a conspectu  amotum,  haud  procul 
a castris  romanis.  I bi  paucis  verbis  transigi  rem  posse , ut  omne 
nom$n  Incanum  in  fide  ac  societate  romana  sil.  Gracchus , frau- 
dem et  sermoni  et  rei  abesse  ratus,  ac  similitudine  viri  captus, 
cum  lictoribus  ac  turma  equitum  e castris  profectus , duce  hospite 
in  insidias  praecipitatur.  Hostes  subito  exorti ; et,  ne  dubia  pro- 
ditio esset,  Flavius  his  se  adiungit:  tela  undique  in  Gracchum 
atque  equites  coniiciuntur.  Gracchus  ex  equo  desilit.  Idem  ceteros 
facere  iubet,  horlaturque,  Vt,  quod  unum  reliquum  fortuna  fe- 
cerit , id  cohonestent  virtute.  Reliquum  autem  quid  esse  paucis, 
a multitudine  in  valle,  silva  ac  montibus  septa,  circumventis  , 
praeter  mortem  ? Id  referre , utrum  praebentes  corpora  peco- 
rum modo  inulti  trucidentur,  an , toto  animo  a patiendo 
exspectandoque  eventu  in  impetum  atque  iram  verso , agentes 
cudenlesque , perfusi  hostium  cruore , inter  exspirantium  inimi- 
corum cumulata  armaque  et  corpora  cadant.  Lucanum  prodi- 
torem ac  transfugam  omnes  peterent.  Qui  eam  victimam  prae 
se  ad  inferos  misisset,  eum  decus  eximium  egregiumque  sola- 
tium  suae  morti  inventurum.  Inter  haec  dicta , paludamento  cir- 

cum  laevum  brachium  intorto  { nam  nc  scuta  quidem  secum  extu- 
lerant ) , in  hostes  impetum  fecit.  Maior , quam  pro  numero  ho- 
minum, editur  pugna.  Iaculis  maxime  aperta  corpora  Romanorum, 
et,  quum  undique  ex  allioribus  locis  in  cavam  vallem  coniectus 
esset , transfiguntur.  Gracchum , iam  nudatum  praesidio,  vivum 
capere  Poeni  nituntor.  Ceterum  ille , conspicatus  Lucanam  hospi- 
tem inter  hostes,  adeo  infestus  confertos  invasit,  ut  parci  ei  sine 
multorum  pernicie  non  posset.  Exanimem  cum  Mago  extemplo  ad 
llanuibalem  misit,  ponique  cum  captis  simul  fascibus  ante  tri- 
bunal imperatoris  iussit.  Haec  vera  fama  est.  Gracchus  iu  Lucanis 
ad  campos,  qui  Veteres  vocantur,  periit. 

XVII.  Sunt,  qui  in  agro  beneventano,  prope  Calorem  fluvium, 
ostendant  a castris  cum  lictoribus  ac  tribus  servis  lavandi  causa 
progressum,  quum  forte  inter  salicta  innata  ripis  laterent  hostes, 
nudum  atque  inermem,  saxisque  , quae  volvit  amnis,  propugnan- 
tem, interfectum.  Sunt , qui  haruspicum  monitu  quingentos  passus 
a castris  progressum  , uti  loco  puro  ea , quae  ante  dicta  prodigia 
sunt , procuraret , ab  insidentibus  forte  locum  duabus  turmis  Nu- 
raidarum  circumventum  scribant:  adeo  nec  locus,  nec  ratio  mortis 
in  viro  tam  claro  et  insigni  constat.  Funeris  quoque  Gracchi  va- 
ria est  fama.  Alii  in  castris  romanis  sepultum  ab  suis,  alii  ab  Han- 
nibale (et  ea  vulgatior  fama  est)  tradunt  in  vestibulo  punicorum 
castrorum  rogum  cxtructum  esse : armatum  exercitum  decucur- 
risse cum  tripudiis  Hispanorum  , motibusqne  armorum  et  corpo- 
rum, suae  cuique  genti  assuetis  ,-ipso  Hannibale  omni  rerum  ver- 
borumque honore  exsequias  celebrante.  Haec  tradunt,  qui  in  Lu- 
canis rei  gestae  auctores  sunt.  Si  illis,  qui  ad  Calorem  fluvium 
interfectum  memorant,  credere  velis,  capitis  tantum  Gracchi  ho- 
stes potiti  sunt.  Eo  delato  ad  Hannibalem,  missus  ab  coconfestim 
Carthalo,  qui  in  castra  romana  ad  Cn.  Cornelium  quaestorem 
deferret : is  funus  imperatoris  in  castris , celebrantibus  cum  exer- 
citu Beneventanis , fecit. 

XVIII.  Consules,  agrum  campanum  ingressi,  quum  passim  po- 
pularentur, eruptione  oppidanorum  et  Magonis  cum  'equitatu 
territi  et  trepidi,  ad  signa  milites  palatos  passim  revocarunt;  et, 
vixdum  instructa  acie  fusi,  supra  mille  et  quingentos  milites  ami- 
serunt. Inde  ingens  ferocia  superbae  suopte  ingenio  geuti  crevit, 


217 


multisque  proeliis  lacessebant  Romanos.  Sed  intentiores  ad  caveu* 
dum  consules  uua  pugna  fecerat,  incaute  atque  inconsulte  inita: 
restituit  tamen  bis  animos,  et  illis  minuit  audaciam  parva  una  res; 
sed  in  bello  nihil  tam  leve  est,  quod  non  magnae  interdum  rei 
momentum  faciat.  T.  Quintio  Crispino  Badius  campanus  hospes 
erat,  perfamiliari  hospitio  iunctus : creverat  consuetudo,  quod 
aeger  Romae  apud  Crispinum  Badius  ante  defectionem  campanam 
liberaliter  comiterque  curatus  fuerat.  Tum  Badius,  progressus  ante 
stationes,  quae  pro  porta  stabant,  vocari  Crispinum  iussit:  quod 
ubi  est  Crispino  nuntiatum , ratus  colloquiftm  amicum  ac  fami- 
liare quaeri,  manente  memoria,  etiam  in  discidio  publicorum  foe- 
derum, privati  iuris , paulum  a ceteris  processit.  Postquam  in 
conspectum  venere,  « Provoco  te,  inquit,  ad  pugnam,  Crispine, 
» Badius:  conscendamus  equos,  submotisque  aliis,  uter  bello 
» melior  sit,  decernamus.  » Ad  ea  Crispinus,  nec  sibi,  nec  illi,  ait, 
hostes  deesse , in  quibus  virtutem  ostendant:  se  , etiamsi  in  acie 
occurrat , declinaturum,  ne  hospitali  caede  dextram  violet; 
conversusque  abibat.  Enimvero  ferocius  tum  Campanus  increpare 
mollitiem  ignaviamque,  et  se  digna  probra  in  insontem  iacere, 
hospitalem  hostem  appellans,  simulantemque  parcere,  cui  sciat 
parem  se  non  esse.  Si  parum  publicis  foederibus  ruptis  dirempta 
simul  et  privata  tura  esse  putet,  Badium  campanum  T.  Quin- 
tio Crispino  romano , palam  duobus  exercitibus  audientibus, 
renuntiare  hospitium.  Nihil  sibi  cum  eo  consociatum  , nihil  foe- 
deratum hosti  cum  hoste , cuius  patriam  ac  penates  publicos 
privalosque  oppugnatum  venisset.  Si  vir  esset,  congrederetur. 
Diu  cunctantem  Crispinum  perpulere  turmales , ne  impune  insul- 
tare Campanum  pateretur.  Itaque  tantum  inoratus,  dum  impera- 
tores consuleret,  permitterentne  sibi  extra  ordinem  in  provocantem 
hostem  pugnare  , permissu  eorum  arma  cepit , equumque  conscen- 
dit, et  Badium,  nomine  compellans,  ad  pugnam  evocavit.  Nulla 
mora  a Campano  facta  est:  infestis  equis  concurrerunt.  Crispinus 
supra  scutum  sinistrum  humerum  Badio  hasta  transfixit , superque 
delapsum  cum  vulnere  ex  equo  desiluit,  ut  pedes  iacentem  confi- 
ceret. Badius,  priusquam  opprimeretur,  parma  atque  equo  relicto, 
ad  suos  aufugit.  Crispinus,  equum  , armaque  capta , et  cruentam 
cuspidem  insignis  spoliis  ostentans,  cum  magna  laude  et  gratula- 

tioue  militum,  ad  consules  est  deductus,  laudatusquc  ibi  magni- 
fice,  et  donis  donatus. 

XIX.  Hannibal  ex  agro  bcneventano  castra  ad  Capuam  quum 
movisset,  tertio  post  die,  quam  venit,  copias  in  aciem  eduxit; 
haudquaquam  dubius,  quod  Campanis,  absente  se,  paucos  ante 
dies  secunda  fuisset  pugna,  quin  multo  minus  se  suumque  toties 
victorem  exercitum  sustinere  Romani  possent.  Ceterum , postquam 
pugnari  coeptum  est,  equitum  maxime  incursu,  quum  iaculis 
obrueretur,  laborabat  romana  acies;  donec  signum  equitibus  datum 
est,  ut  in  hostem  admitterent  equos:  ita  equestre  proelium  erat, 
quum  procul  visus  Sempronianus  exercitus,  cui  Cn.  Cornelius 
quaestor  praeerat,  utrique  parti  parem  metum  praebuit,  ne  hostes 
novi  adventarent.  Vclut  ex  composito  utrinque  signum  receptui 
datum ; reductique  in  castra  prope  aequo  Marte  discesserunt.  Plu- 
res  tamen  ab  Romanis  primo  incursu  equitum  ceciderunt.  Inde 
consules,  ut  averterent  Capua  Hannibalem,  nocte,  quae  sequuta 
est,  diversi,  Fulvius  in  agrum  cumanum,  Claudius  in  Lucanos 
abiit.  Postero  die,  quum  vacua  castra  esse  Romanorum  nuntiatum 
Hannibali  esset,  et  duobus  agminibus  diversos  abiissc;  incertus 
primo,  utrum  sequeretur,  Appium  institit  sequi.  Ille,  circumducto 
hoste,  qua  voluit,  alio  itinere  ad  Capuam  rediit.  Hannibali  alia 
in  his  locis  bene  gerendae  rei  fortuna  oblata  est.  M.  Centenius 
fuit  cognomine  Penula,  insignis  inter  primipili  centuriones,  et 
magnitudine  corporis,  et  animo.  Is,  perfunctus  militia , per  P.  Cor- 
nelium Sullam  praetorem  in  senatum  introductus , petit  a Patribus, 
uti  sibi  quinque  millia  militum  darentur:  se,  peritum  et  hostis 
et  regionum , brevi  operae  pretium  facturum;  et,  quibus  artibus 
ad  id  locorum  nostri  et  duces  et  exercitus  capti  forent,  iis 
adversus  inventorem  usurum.  Id  non  promissum  magis  stolide, 
quam  stolide  creditum ; tauquam  eaedem  militares  et  imperatoriae 
artes  essent.  Data,  pro  quinque,  octo  millia  militum;  pars  dimi- 
dia cives , pars  socii ; et  ipse  aliquantum  voluntariorum  itinere  in 
agris  concivit,  ac  prope  duplicato  exercitu,  in  Lucanos  pervenit; 
ubi  Hannibal , ncquidquain  sequutus  Claudium , substiterat.  Haud 
dubia  res  est,  quippe  inter  Hannibalem  ducem  et  centurionem, 
exercitusque , alterum  vincendo  veteranum , alterum  novum  totum, 
et  magna  ex  parte  etiam  tumultuarium  ac  semiermem.  Vt  conspecta 

inter  se  agmina  sunt,  et  neutra  pars  detrectavit  pugnam,  extemplo 
instructae  acies:  pugnatum  tamen,  ut  iu  nulla  pari  re,  duas  am- 
plius horas,  concitata  et,  donec  dux  stetisset , romana  acie.  Postquam 
is,  non  pro  vctere  fama  solum,  sed  etiam  metu  futuri  dedecoris,  ' 
si  sua  temeritate  contractae  cladi  superesset,  obiectans  se  hostium 
telis,  cecidit;  fusa  extemplo  est  romana  acies : sed  adeo  ne  fugae 
quidem  iter  patuit,  omnibus  viis  ab  equite  insessis,  ut  ex  tanta 
multitudine  vix  mille  evaserint ; ceteri  passirn , alii  alia  peste , 
absumpti  sint. 

XX.  Capua  a consulibus  iterum  summa  vi  obsideri  coepta  est; 
quaeque  in  eam  rem  opus  erant , comportabamur  parabanturque. 
Casilinum  frumentum  convectum:  ad  Vulturni  ostium,  ubi  nunc 
urbs  est,  castellum  communitum  (ante  Fabius  Maximus  munie- 
rat): praesidium  impositum,  ut  mare  proximum  et  flumen  in  po- 
testate essent.  In  ea  duo  maritima  castella  frumentum,  quod  ex 
Sardinia  nuper  missum  erat,  quodque  M.  Iunius  praetor  ex  Etru- 
ria coemerat,  ab  Ostia  convectum  est,  ut  exercitui  perhiemem 
copia  esset.  Ceterum  super  eam  cladem,  quae  in  Lucanis  accepta 
erat,  volonum  quoque  exercitus,  qui,  vivo  Graccho,  summa  fide 
stipendia  fecerat , velut  exauctoratus  morte  ducis , ab  signis  disces- 
sit. Hannibal  non  Capuam  neglectam , neque , ut  tanto  discrimine, 
desertos  volebat  socios;  sed,  prospero  ex  temeritate  unius  romani 
ducis  successu,  in  alterius  ducis  exercitusque  opprimendi  occasio- 
nem imminebat.  Cn.  Fulvium  praetorem  Apuli  legati  nuntiabant, 
primo,  dum  urbes  quasdam  Apulorum,  quae  ad  Hannibalem 
descivissent,  oppugnaret,  intentius  rem  egisse;  postea  nimio  suc- 
cessu et  ipsum  et  milites , praeda  impletos,  in  tantam  licentiam 
socordiamque  effusos,  ut  nulla  disciplina  militiae  esset.  Quum 
saepe  alias,  tum  paucis  diebus  ante  expertus,  qualis  sub  inscio 
duce  exercitus  esset,  in  Apuliam  castra  movit. 

XXI.  Circa  Herdoniam  romanae  legiones  et  praetor  Fulvius 
erant:  quo  ubi  allatum  est,  hostes  adventare , prope  est  factum, 
ut  iniussu  praetoris  signis  convulsis  in  aciem  exirent;  nec  res  ulla 
magis  tenuit,  quam  spes  haud  dubia,  suo  id  arbitrio,  ubi  vellent, 
acturos.  Nocte  insequenti  Hannibal , quum  tumultuatum  in  castris, 
et  plerosque  ferociter,  signum  ut  daret,  institisse  duci  ad  arma 
vocantes  sciret , haud  dubius  prosperae  pugnae  occasionem  dari , 


Digitized  by  Google 


220 

tria  millia  expeditorum  militum  in  villis  circa  vepribusque  et  sil- 
vis disponit,  qui,  signo  dato,  simul  omnes  e latebris  exsisterent; 
et  Magonem  ac  duo  ferrae  millia  equitum,  qua  fugam  inclinatu- 
ram credebat,  omnia  itinera  insidere  iubet:  his  nocte  praeparatis, 
prima  luce  in  aciem  copias  educit.  Nec  Fulvius  est  cunctatus,  non 
tam  sua  ulla  spe,  quam  militum  impetu  fortuito  tractus.  Itaque 
eadem  temeritate,  qua  processum  in  aciem  est,  instruitur  ipsa 
acies  ad  libidinem  militum  forte  procurrentium  consistentiumque, 
quo  loco  ipsorum  tulisset  animus,  deinde  per  libidinem  aut  metum 
deserentium  locum.  Prima  legio  et  sinistra  ala  io  primo  instructae, 
ct  in  longitudinem  porrecta  acies:  clamantibus  tribunis,  nihil  in- 
trorsus roboris  ac  virium  esse , et,  quacumque  impetum  fecisset 
hostis,  perrupturos ; nihil,  quod  salutare  esset,  non  modo  ad  ani- 
mum, sed  ne  ad  aures  quidem  admittebant.  Et  Hannibal , haud- 
quaquam  similis  dux,  neque  simili  exercitu,  neque  ita  instructo 
aderat.  Ergo  ne  clamorem  quidem  atque  impetum  primum  eorum 
Romani  sustinere.  Dux,  stultitia  ct  temeritate  Centenio  par,  animo 
nequaquam  comparandus , ubi  rem  inclinatam  ac  trepidantes  suos 
vidit,  equo  arrepto,  cum  ducentis  ferme  equitibus  effugit:  cetera 
a fronte  pulsa  , a tergo  atque  alis  circumventa , acies  eo  usque  est 
caesa , ut  ex  duodeviginti  millibus  hominum  duo  millia  haud  amplius 
evaserint.  Castris  hostes  potiti  sunt. 

XXII.  Hae  clades , super  aliam  alia , Romam  quum  essent 
nuntiatae,  ingens  quidem  et  luctus  ct  pavor  civitatem  cepit:  sed 
tamen,  quia  consules,  ubi  summa  rerum  esset,  ad  id  locorum 
prospere  rem  gererent , minus  his  cladibus  commovebantur.  Legatos 
ad  consules  mittunt  C.  Laetorium,  M.  Metilium , qui  nuntiarent, 
ut  reliquias  duorum  exercituum  cum  cura  colligerent,  darentque 
operam,  ne  per  metum  ac  desperationem  hosti  se  dederent  (id 
quod  post  canneusein  accidisset  cladem) , et  ut  desertores  de  exer- 
citu volonum  conquirerent.  Idem  negotii  P.  Cornelio  datum , cui 
et  delectus  mandatus  erat : isque  per  fora  conciliabulaque  edixit, 
ut  conquisitio  volonum  fieret,  iique  ad  signa  reducerentur.  Haec 
omnia  intentissima  cura  acta.  Ap.  Claudius  consul,  D.  Iunio  ad 
ostium  Vulturni,  M.  Aurelio  Cotta  Puteolis  praeposito,  qui,  ut 
quaeque  naves  ex  Etruria  ac  Sardinia  accessissent,  extemplo  in 
castra  mitterent  frumentum , ipse  ad  Capuam  regressus , Q.  F ulvium 

collegam  invenit  Casilini , omnia  inde  portantem  molientemque 
ad  oppugnandam  Capuam.  Tum  ambo  circumsederunt  urbem,  et 
Claudium  Neronem  praetorem  ab  Suessula  ex  Claudianis  castris 
exciverunt.  Is  quoque  modico  ibi  praesidio  ad  tenendum  locum 
relicto,  ceteris  omnibus  copiis  ad  Capuam  descendit.  Ita  tria  prae- 
toria circa  Capuam  erecta , tres  et  exercitus , diversis  partibus  opus 
aggressi , fossa  valloque  circumdare  urbem  parant , et  castella  exci- 
tant modici  intervallis;  multisque  simul  locis  cum  prohibentibus 
opera  Campanis  co  eventu  pugnant,  ut  postremo  portis  muroque 
se  contineret  Campanus.  Prius  tamen , quam  haec  continuarentur 
opera , legati  ad  Hannibalem  missi , qui  quererentur , desertam 
ab  eo  Capuam,  ac  prope  redditam  Romanis;  obtestarenturque , 
ut  tunc  saltem  opem  non  circumsessis  modo,  sed  etiam  circum- 
vallatis, ferret.  Consulibus  litcrae  a P.  Cornelio  praetore  missae , 
Vi,  prius  quam  clauderent  Capuam  operibus,  potestatem  Cam- 
panis facerent,  ut,  qui  eorum  vellent , exirent  ab  Capua,  suas- 
que  res  secum  auferrent.  Liberos  fore  suaque  omnia  habituros, 
qui  ante  idus  marlias  exissent : post  eam  diem,  quique  exissent, 
quique  ibi  mansissent,  hostium  futuros  numero.  Ea  pronuntiata 
Campanis,  atque  ita  spreta,  ut  ultro  dicerent  contumelias,  mina- 
renturqne,  Hannibal  ab  Herdonia  Tarentum  duxerat  legiones;  spe, 
aut  vi,  aut  dolo,  arcis  tarentinae  potiundae.  Quod  ubi  parum  pro- 
cessit , ad  Brundusium  flexit  iter , prodi  id  appidum  ratus.  Ibi 
quoque  quum  frustra  tereret  tempus , legati  carapani  ad  eum  ve- 
nerunt, querentes  simul  oranlesquc:  quibus  Hannibal  magnifice 
respondit,  et  antea  solvisse  obsidionem,  et  nunc  adventum  suum 
consules  non  laturos.  Cum  hac  spe  dimissi  legati  vix  regredi  Ca- 
puam, iam  duplici  fossa  valloque  cinctam,  potuerunt. 

XXIII.  Quum  maxime  Capua  circumvallaretur,  Syracusarum 
oppugnatio  ad  finem  venit , praeterquam  vi  ac  virtute  ducis  exerci- 
tusque , intestina  etiam  proditione  adiuta.  Namque  Marcellus  ini- 
tio veris  incertus,  utrum  Agrigentum  ad  Himilconem  et  Hippo- 
cratem verteret  bellum , an  obsidione  Syracusas  premeret,  quam- 
quam nec  vi  capti  videbat  posse  inexpugnabilem  terrestri  ac  mari- 
timo situ  urbem,  nec  fame,  quam  prope  liberi  ab  Carthagine 
commeatus  alerent;  tamen,  ne  quid  inexpertum  relinqueret,  trans- 
fugas syracusanos  (erant  autem  apud  Romanos  aliqui  nobilissimi 

viri , inter  defectionem  ab  Romanis , quia  ab  novis  consiliis  abhor- 
rebant , pulsi)  colloquiis  suae  partis  tentare  hominum  animos  ius- 
sit,  et  fidem  dare,  si  traditae  forent  Syracusae,  liberos  cos  ac  suis 
legibus  victuros  esse.  Non  erat  colloquii  copia,  quia  multorum 
animi  suspecti  omnium  curam  oculosque  converterent,  ne  quid 
falleret  tale  admissum.  Servus  unus  exsulum,  pro  transfuga  intro- 
missus in  urbem,  conventis  paucis,  initium  colloquendi  de  tali 
re  fecit.  Deinde  in  piscatoria  quidam  navi,  retibus  operti,  cir- 
cnmvcctique  ita  ad  castra  romaua,  colloquutique  cum  transfugis; 
ct  idem  saepius  eodem  modo  alii  atque  alii:  postremo  ad  octoginta 
facti.  Et,  quum  iam  composita  omnia  ad  proditionem  essent, 
indicio  delato  ad  Epicyden  per  Attalum  queudam,  indignantem 
sibi  rem  creditam  non  esse  , necati  omnes  cum  cruciatu  sunt.  Alia 
subinde  spes,  postquam  haec  vana  evaserat,  excepit.  Damippus 
quidam  Lacedaemonius,  missus  ab  Syracusis  ad  Philippum  regem, 
captus  ab  romanis  navibus  erat : huius  utique  redimedi  et  Epi- 
cydae  cura  erat  ingens;  nec  abnuit  Marcellus,  iam  tum  Aetolorum, 
cuius  gentis  socii  Lacedaemonii  erant,  amicitiam  affectantibus 
Romanis.  Ad  colloquium  de  redemptione  cius  missis,  medius  ma- 
xime atque  utrisque  opportunus  locus,  ad  portum  Trogiliorum, 
propter  turrim,  quam  vocant  Galeagram,  est  visus.  Quo  quum 
saepius  commearent , unus  ex  Romanis,  ex  propinquo  murum  con- 
templatus, numerando  lapides  aestimandoque  ipse  secnm,  quid  in 
fronte  paterent  singuli,  altitudinem  muri,  quantum  proxime  conie- 
ctura  poterat,  permensus,  humilioremque  aliquanto  pristina  opi- 
nione sua  et  ceterorum  omnium  ratus  esse,  et  vel  mediocribus 
scalis  superabilem,  ad  Marcellum  rem  defert.  Haud  spernenda 
visa.  Sed,  quum  adiri  locus,  qui  ob  id  ipsum  intentius  custodie- 
batur, non  posset,  occasio  quaerebatur:  quam  abtulit  transfuga, 
nuntians,  diem  festum  Dianae  per  triduum  agi,  et,  quia  alia  in 
obsidione  desint,  vino  largius  epulas  celebrari,  et  ab  Epicyde  prae- 
bito universae  plebei , et  per  tribus  a principibus  diviso.  Id  ubi 
accepit  Marcellus,  cum  paucis  tribunorum  militum  colloquutus, 
electisque  per  eos  ad  rem  tantam  agendam  audendamque  idoneis 
centurionibus  militibusque,  et  scalis  in  occulto  comparatis , ceteris 
signum  dari  iubet , ut  mature  corpora  curarent,  quietique  darent : 
nocte  in  expeditionem  eundum  esse.  Inde  ubi  id  temporis  visum, 

quo  de  die  epulatis  iam  vini  satias  principiumque  somni  esset, 
signi  unius  milites  ferre  scalas  iussit;  et  ad  mille  fere  armati  tenui 
agmine  per  silentium  eo  deducti.  Vbi  sine  strepitu  ac  tumultn  pri- 
mi evaserunt  in  murum , sequuti  ordine  alii , quum  priorum 
audacia  dubiis  etiam  animum  faceret. 

XXIV.  Iam  mille  armatorum  ceperant  partem  , quum  ceterae 
admotae,  pluribusque  scalis  in  murum  evadebant,  signo  ab  Hexa- 
pylo dato;  quo  per  ingentem  solitudinem  erat  perventum,  quia 
magna  pars,  in  turribus  epulati , aut  sopiti  vino  erant , aut  semi- 
graves potabaut : paucos  tamen  eorum  oppressos  in  cubilibus  inter- 
fecerunt. Prope  Hexapylon  est  portula  magna  vi  refringi  coepta; 
et  e muro  ex  composito  tuba  datum  signum  erat.  Et  iam  undique, 
non  furtim,  sed  vi  aperta,  gerebatur  res:  quippe  ad  Epipolas, 
frequentem  custodiis  locum , perventum  erat , terrendique  magis 
hostes  erant,  quam  fallendi;  sicut  territi  sunt:  nam  simul  ac  tu- 
barum est  auditus  cantus,  clamorque  tenentium  muros  partemque 
urbis,  omnia  teneri  custodes  rati,  alii  per  murum  fugere,  alii 
salire  de  muro,  praecipitarique  turba  paventium.  Magna  pars  ta- 
men ignara  tanti  mali  erat , et  gravatis  omnibus  vino  somnoque, 
et,  in  vastae  magnitudinis  urbe , partium  sensu  non  salis  pertinente 
in  omnia.  Sub  luce,  Hexapylo  effracto,  Marcellus,  omnibus  copiis 
urbem  ingressus , excitavit  convcrtitquc  omnes  ad  arma  capienda , 
opemque,  si  quam  possent,  iam  captae  prope  urbi  ferendam. 
Epicydes , ab  Insula , quam  ipsi  Nason  vocant , citato  profectus 
agmine , haud  dubius  , quin  paucos , per  negligentiam  custodum 
transgressos  murum,  expulsurus  foret,  occurrentibus  pavidis,  tu- 
multum augere  eos,  dictitans,  et  maiora  ac  terribiliora  vero  afferre, 
postquam  conspexit  omnia  circa  Epipolas  armis  completa , lacessito 
tantum  hoste  paucis  missilibus , retro  in  Achradinam  agmen  con- 
vertit, non  tam  vim  multitudinemque  hostium  metuens,  quam  ne 
qua  intestina  fraus  per  occasionem  oriretur , clausasque  inter  tu- 
multum Achradinae  atque  Insulae  inveniret  portas.  Marcellus,  ut, 
moenia  ingressus,  ex  superioribus  locis  urbem,  omnium  ferme  illa 
tempestate  pulcherrimam,  subiectam  oculis  vidit,  illacrymasse  di- 
citur, partim  gaudio  tantae  perpetratae  rei , partim  vetusta  gloria 
urbis.  Atheniensium  classes  demersae , et  duo  ingentes  exercitus 
cum  duobus  clarissimis  ducibus  deleti  occurrebant,  et  tot  bella 

cum  Carthaginiensibus  tanto  cum  discrimine  gesta ; tot  tam  opu- 
lenti tyranni  regesque;  praeter  ceteros  Hiero,  quum  recentissimae 
memoriae  rex,  tum  ante  omnia  r quae  virtus  ei  fortunaque  sua 
dederat,  beneficiis  iu  populum  romanum  insignis.  Ea  quum  uni* 
versa  occurrerent  animo , subiretque  cogitatio,  iam  illa  momento 
horae  arsura  omnia,  et  ad  cineres  reditura;  prius  quam  signa 
Achradinam  admoveret , praemittit  Syracusanos , qui  intra  praesidia 
romana , ut  ante  dictum  est,  fuerant,  ut  alloquio  leni  perlicerent 
hostes  ad  dedendam  urbem. 

XXV.  Tenebant  Achradinae  portas  murosque  maxime  transfu- 
gae, quibus  nulla  erat  per  conditiones  veniae  spes.  Ii  nec  adire 
muros,  nec  alloqui  quemquam  passi : itaque  Marcellus,  postquam 
id  inceptum  irritum  fuit,  et  Euryalum  signa  referri  iussit.  Tumu- 
lus est  in  extrema  parte  urbis  versus  a mari,  viaeque  imminens 
ferenti  in  agros,  mediterraneaeque  insulae,  percommode  situs  ad 
commeatus  excipiendos.  Praeerat  huic  arci  Philodemus  Argivus, 
ab  Epicyde  impositus,  ad  quem  missus  a Marcello  Sosis,  unus 
ex  interfectoribus  lyrauni , quum , longo  sermone  habito , dilatus 
per  frustrationem  esset,  retulit  Marcello,  tempus  eum  ad  delibe- 
randum sumpsisse.  Quum  is  diem  de  die  differret,  dum  Hippocra- 
tes atque  Himilco  admoverent  castra  legionesque,  haud  dubius, 
si  in  arcem  accepisset  eos,  deleri  romanum  exercitum  inclusum 
muris  posse;  Marcellus,  ut  Euryalum  neque  tradi,  neque  capi 
vidit  posse,  inter  Neapolim  et  Tycham  (nomina  partium  urbis  et 
instar  urbium  sunt)  posuit  castra,  timens,  ne,  si  frequentia  intras- 
set  loca , contineri  ab  discursu  miles  avidus  praedae  non  posset. 
Legati  eo  ab  Tycha  et  Neapoli  cum  infulis  et  velamentis  venerunt, 
precantes,  ut  a caedibus  et  ab  incendiis  parceretur.  De  quorum 
precibus,  quam  postulatis,  magis  consilio  habito,  Marcellus  ex 
omnium  sententia  edixit  militibus,  ne  qui  liberum  corp us  vio- 
laret : celera  praedae  futura.  Castraque  tectis  parietum  pro  muro 
septa.  Portis  regione  platearum  patentibus  stationes  praesidiaque 
disposuit,  ne  quis  in  discursu  militum  impetus  in  castra  fieri  pos- 
set. inde,  signo  dato,  milites  discurrerunt : refractisque  foribus, 
quum  omnia  terrore  ac  tumultu  streperent , a caedibus  tamen  tem- 
peratum est.  Rapinis  nullus  ante  modus  fuit , quam  omnia  diu- 
turna felicitate  cumulata  bona  egessere.  Inter  haec  et  Philodemus, 

quum  spes  auxilii  nulla  esset,  fide  accepta , nt  inviolatus  ad  Epi- 
cydern  rediret,  deducto  praesidio,  tradidit  tumulum  Romanis. 
Aversis  omnibus  ad  tumultum  ex  parte  captae  urbis , Bomilcar, 
noctem  eam  nactus , qua  propter  vim  tempestatis  stare  ad  anco- 
ram in  salo  romana  classis  non  posset , cum  triginta  quinque  navi- 
bus ex  portu  syracusano  profectus , libero  mari  vela  in  altum  de- 
dit, quinque  et  quinquaginta  navibus  Epicydae  et  Syracusanis 
relictis;  edoctisque  Carthaginiensibus,  in  quanto  res  Syracusana 
discrimine  esset,  cum  centum  navibus  post  paucos  dies  redit,  mul- 
tis (ut  fama  est)  donis  ex  Hieronis  gaza  ab  Epicyde  donatus. 

XXVI.  Marcellus , Euryalo  recepto  praesidioque  addito,  una 
cura  erat  liber,  ne  qua  ab  tergo  vis  hostium  in  arcem  accepta 
inclusos  impeditosque  moenibus  suos  turbaret.  Achradinam  inde, 
trinis  castris  per  idonea  dispositis  loca,  spe  ad  inopiam  omnium 
rerum  inclusos  redacturum,  circumsedit.  Quum  per  aliquot  dies 
quietae  stationes  utrinque  fuissent,  repente  adventus  Hippocratis 
et  Hirailconis,  ut  ultro  undique  oppugnarentur  Romani,  fecit. 
Nam  et  Hippocrates,  castris  ad  magnum  portum  communitis,  si- 
quoque  iis  dato,  qui  Achradinam  tenebant,  castra  vetera  Roma- 
num adortus  est,  quibus  Crispious  praeerat;  et  Epicydes  eru- 
ptionem in  stationes  Marcelli  fecit;  et  classis  punica  litori , quod 
inter  urbem  et  castra  romana  erat , appulsa  est , ne  quid  praesidii 
Crispino  submitti  a Marcello  posset.  Tumultum  tamen  maiorem 
hostes  praebuerunt,  quam  certamen  :nam  et  Crispinum  Hippocra- 
tem non  repulit  tantum  munimentis,  sed  insequutus  etiam  est 
trepide  fugientem  ; et  Epicyden  Marcellus  in  urbem  compulit : 
satisque  iam  etiam  in  posterum  videbatur  provisum , ne  quid  ab 
repentinis  eorum  excursionibus  periculi  foret.  Accessit  et  pestilen- 
tia , commune  malum , quod  facile  utrorumque  auimos  averteret 
. a belli  consiliis.  Nam  tempore  autumni  et  locis  natura  gravibus, 
multo  tamen  magis  extra  urbem , quam  in  urbe , intoleranda  vis 
- aestus  per  utraque  castra  omnium  ferme  corpora  movit.  Et  primo 
temporis  ac  loci  vitio  et  aegri  erant , et  moriebantur  : postea  cura- 
tio ipsa  et  contactus  aegrorum  vulgabat  morbos ; ut  aut  neglecti 
, desertique.  qui  incidissent,  morerentur,  aut adsidentes  curantesque 
eadem  vi  morbi  repletos  secum  traherent ; quotidianaque  funera 
et  mors  ob  oculos  esset,  et  undique  dies  uoctcsque  ploratus  audi- 

rcntur.  Postremo  ita  assuetudine  mali  efferaverant  animos,  nt  non 
modo  lacrymis  iustoque  comploratu  prosequerentur  mortuos , sed 
ne  efferrent  quidem , aut  sepelirent , iacerentque  strata  exanima 
corpora  in  cospectu  similem  mortem  exspectantium ; mortuique 
aegros,  aegri  validos,  cum  metu,  tum  tabe  ac  pestifero  odore 
corporum  conficerent.  Et,  ut  ferro  potius  morerentur,  quidam 
invadebant  soli  hostium  stationes.  Multo  tamen  vis  maior  pestis 
Poenorum  castra,  quam  romana  (diu  circumsedendo  Syracusas, 
caelo  aquisque  assuerant  magis ) , affecerat.  Ex  hostium  esercitu 
Siculi , ut  primum  videre  ex  gravitate  loci  vulgari  morbos , in  suas 
quisque  propinquas  urbes  dilapsi  sunt.  At  Carthaginienses , quibus 
nusquam  receptus  erat,  cum  ipsis  ducibus  Hippocrate  atque  Hi- 
milcoue , ad  internecionem  omnes  perierant.  Marcellus,  ut  tanta 
vis  ingruebat  mali , traduxerat  in  urbem  suos;  infirmaque  corpora 
tecta  et  umbrae  recreaverant.  Multi  tamen  ex  romano  exercitu 
eadem  peste  absumpti  sunt. 

XXVII.  Deleto  terrestri  punico  exercitu , Siculi , qui  Hippo- 
cratis milites  fuerant,  in  haud  magna  oppida,  ceterum  et  situ  et 
munimentis  tuta  (tria  millia  alterum  ab  Syracusis,  alterum  quin- 
decim abest ) , eo  et  commeatus  e civitatibus  suis  comportabant; 
et  auxilia  arcessebant.  Interea  Bomilcar,  iterum  cum  classe  pro- 
fectus Carthaginem , ita  exposita  fortuna  sociorum , ut  spem  fa- 
ceret , non  ipsis  modo  salutarem  opem  ferri  posse , sed  Romanos 
quoque  in  capta  quodammodo  urbe  capi,  perpulit,  ut  onerarias 
naves  quam  plurimas  omni  copia  rerum  onustas  secum  mitterent 
classemque  suam  augerent.  Igitur , centum  triginta  navibus  longis 
et  septingentis  onerariis  profectus  a Carthagiuc , satis  prosperos 
ventos  ad  trajiciendum  in  Siciliam  habuit.  Sed  iidem  venti  superare 
eum  Pachynum  prohibebant.  Bomilcaris  adventus,  fam<t primo, 
dein  praeter  spem,  mora  , quum  gaudium  et  metum  in  vicem  Ro-  . 
manis  Syracusanisque  praebuisset,  Epieydes  metuens,  ne,  si  per- 
gerent iidem,  qui  tum  tenebant,  ab  ortu  solis  flare  per  diesplures 
venti,  classis  punica  Africam  repeteret,  tradita  Achradina  merce- 
nariorum militum  ducibus,  ad  Bomilcarem  navigat.  Classem  iu 
statione  versa  in  Africam  habentem,  atque  timentem  navale  proe- 
lium , non  tam  qubd  impar  viribus  aut  numero  navium  esset  (quippe 
etiam  plures  habebat),  quam  quod  venti  aptiores  romanae,  quam 

suae,  classi  flarent,  perpulit  tandem , ut  fortunam  navalis  certa- 
minis experiri  vellet.  Et  Marcellus,  quum  et  siculum  exercitum 
et  tota  insula  conciri  videret , et  cum  ingenti  commeatu  classem 
punicam  adventare,  ne  simul  terra  marique  inclusus  urbe  hostium 
urgueretur,  quamquam  impar  numero  navium  erat,  prohibere 
aditu  Syracusarum  Bomilcarem  constituit.  Duae  classes  infestae 
circa  promontorium  Pachynum  stabant,  ubi  prima  tranquillitas 
maris  in  altum  evexisset,  concursurae.  Itaque,  cadente  iam  Euro, 
qui  per  dies  aliquot  saevierat,  prior  Bomilcar  movit : cuius  prima 
classis  petere  altum  visa  est,  quo  facilius  superaret  promontorium. 
Ceterum,  postquam  tendere  ad  se  romanas  naves  vidit,  incertum 
qua  subita  territus  re,  Bomilcar  vela  in  altum  dedit,  missisque 
nuntiis  Heracleam , qui  onerarias  retro  in  Africam  repetere  iube- 
rent,  ipse,  Siciliam  praetervectus,  Tarentum  petit.  Epicydes,  a 
tanta  repente  destitutus  spe  , ne  in  obsidionem  magna  ex  parte 
captae  urbis  rediret.  Agrigentum  navigat,  exspectaturus  magis  eveu- 
tum , quam  inde  quidquam  moturus. 

XXVIII.  Quae  ubi  in  castra  Siculorum  sunt  nuntiata,  Epicyden 
Syracusis  excessisse , a Carthaginiensibus  relictam  insulam,  et  prope 
iterum  Romanis  traditam ; legatos  de  conditionibus  dedendae  urbis, 
explorata  prius  per  colloquia  voluntate  eorum,  qui  obsidebantur, 
ad  Marcellum  mittunt.  Quum  haud  ferme  discreparet,  quin,  quae 
ubique  regum  fuissent,  Romanorum  essent,  Siculis  cetera  cum 
libertate  ac  legibus  suis  servarentur;  evocatis  ad  colloquium  his, 
quibus  ab  Epicyde  creditae  res  erant,  missos  se  simul  ad  Mar- 
cellum, simul  ad  eos  ab  exercitu  Siculorum,  aiunt,  ut  una 
omnium,  qui  obsiderentur  quique  extra  obsidionem  essent,  for- 
tuna esset ; neve  alteri  proprie  sibi  paciscerentur  quidquam.  Re- 
cepti deinde  ab  iis,  ut  necessarios  hospitesque  alloquerentur,  expo- 
sitis, quae  pacta  iam  cmn  Marcello  haberent,  oblata  spe  salutis 
perpulere  eos,  ut  secum  praefectos  Epicydis,  Polyclitum  et  Phi- 
listionem et  Epicyden,  cui  Sindon  cognomen  erat,  aggrederentur. 
Interfectis  iis  et  multitudine  ad  concionem  vocata  / ct  inopiam, 
qua  ipsi  inter  se  fremere  occulte  soliti  erant,  conquesti,  quam- 
quam tot  mala  urguerent,  negarunt,  fortunam  accusandam  esse, 
quod  in  ipsorum  esset  potestate , quamdiu  ea  paterentur.  Romanis 

cau%um  oppugnandi  Syracusas  fuisse  caritatem  Syracusanorum, 

non  odium:  nam,  ut  occupatas  res  ab  satellitibus  Hannibalis, 
deinde  Hieronymi,  Hippocrate  atque  Epicyde  audierint,  tum 
bellum  movisse,  et  obsidere  urbem  coepisse,  ut  crudeles  tyran- 
nos eius,  non  ut  ipsam  urbem,  expugnarent.  Hippocrate  vero 
interempto,  Epicyde  intercluso  ab  Syracusis , et  praefectis  eius 
occisis , Carhaginiensibus  omni  possessione  Siciliae  terra  ma- 
rique  pulsis , quam  superesse  cassam  Romanis , cur  non,  perinde 
ac  si  Hiero  ipse  viveret,  unicus  romanae  amicitiae  cultor,  in- 
columes Syracusas  esse  velint  ? Itaque  nec  urbi  nec  hominibus 
aliud  periculum , quam  ab  semetipsis,  esse , si  occasionem  re- 
conciliandi se  Romanis  praetermisissent  ( eam  autem,  qualis 
illo  momento  horae  sit,  nullam  deinde  fore) , simul  libertas  ab 
impotentibus  tyrannis  apparuisset. 

XXIX.  Omnium  ingenti  assensu  audita  ea  oratio  est.  Praetores 
tamen  prius  creari,  quam  legatos  nominari,  placuit:  ex  ipsorum 
deinde  praetorum  numero  missi  oratores  ad  Marcellum.  Quorum 
princeps,  « Neque  primo,  inquit,  Syracusani  a vobis  defecimus, 

» sed  Hieronymus,  nequaquam  tam  in  vos  impius,  quam  in  nos: 

» nec  postea  pacem , tyranni  caede  compositam , Syracusanus 
» quisquam,  sed  satellites  regii  Hippocrates  atque  Epicydes,  op- 
ii) pressis  nobis  hinc  metu , hinc  fraude,  turbaverunt.  Nec  quisquam 
» dicere  potest,  aliquando  nobis  libertatis  tempus  fuisse,  quod 
» pacis  vobiscum  non  fuerit.  Nunc  certe  caede  eorum  , qui  oppres- 
» sas  tenebant  Syracusas,  quum  primum  nostri  arbitrii  esse  coe- 
» pimus,  extemplo  venimus  ad  tradenda  arma;  dedendos  nos, 

» urbem , moenia ; nullam  recusandam  fortunam , quae  imposita 
» a vobis  fuerit.  Gloriam  captae  nobilissimae  pulcherrimaeque 
» urbis  graecarum  dii  tibi  dederunt,  Marcelle.  Quidquid  umquam 
» terra  marique  memorandum  gessimus,  id  tui  triumphi  titulo 
» accedit.  Famae  ne  credi  velis,  quanta  urbs  a te  capta  sil,  quam 
» posteris  quoque  eam  spectaculo  esse  (quo  quisque  terra  , quisque 
» mari  venerit,  nunc  nostra  de  Atheniensibus  Carthaginiensibus- 
» que  tropaea  , nunc  tua  de  nobis  ostendat) , incolumcsque  Syra- 
» cusas  familiae  vestrae  sub  clientela  nominis  Marcellorum  tute- 
» laque  habendas  tradas.  Ne  plus  apud  vos  Hieronyma,  quam 
» Hieronis,  memoria  momenti  faciat.  Diutius  ille  multo  amicus 
» fuit,  quam  hic  hostis:  et  illius  etiam  benefacta  persensistis;  ■ 

» huius  amentia  ad  perniciem  tantum  ipsius  valuit.  » Omnia  et 
impetrabilia  et  tuta  erant  apud  Romanos.  Inter  ipsos  plus  belli  ac 
periculi  erat:  namque  transfugae  , tradi  se  Romanis  rati,  merce- 
nariorum quoque  militum  auxilia  in  eundem  compulere  metum  ; 
arreptisque  armis  praetores  primum  obtruocant,  inde  ad  caedem 
Syracusanorum  discurrunt,  quosque  fors  obtulit,  irati  interfecere, 
atque  omnia,  quae  in  promptu  erant,  diripuerunt.  Tum,  ne  sine 
ducibus  essent,  sex  praefectos  creavere,  ut  terni  Achradinae  ac 
Naso  praeessent.  Sedato  tandem  tumultu,  exsequentibus  sciscitan- 
do mercenariis,  quae  acta  cum  Romanis  essent,  dilucere,  id  quod 
erat , coepit ; aliam  suam  ae  perfugarum  causam  esse. 

XXX.  Iu  tempore  legati  a Marcello  redierunt,  falsa  eos  suspi- 
cione incitatos  memorantes,  nec  causam  expetendae  poenae  eorum 
ullam  Romanis  esse.  Erat  ex  tribus  Achradinae  praefectis  Hispa- 
nus, Mericus  nomine.  Ad  eum  inter  comites  legatorum  de  indu- 
stria unus  ex  Hispanorum  auxiliaribus  est  missus;  qui,  sine  arbi- 
tris Mericum  nanctus,  primum,  quo  in  statu  reliquisset  Hispa- 
niam (et  nuper  inde  venerat) , exponit:  Omnia  Romanis  ibi  obti- 
neri armis.  Posse  eum,  si  operae  pretium  faciat,  principem 
popularium  esse;  seu  militare  cum  Romanis,  seu  in  patriam 
reverti  libeat.  Contra,  si  malle  obsideri  pergat,  quam  spem 
esse  terra  marique  clauso  ? Motus  his  Mericus,  quum  legatos  ad 
Marcellum  mitti  placuisset,  fratrem  inter  eos  mittit,  qui,  per 
eundem  illum  Hispanum  secretus  ab  aliis  ad  Marcellum  deductus, 
quum  fidem  accepisset  composuissetque  agendae  rei  ordinem, 
Achradinam  redit.  Tum  Mericus,  ut  ab  suspicione  proditionis 
averteret  omnium  animos,  negat  sibi  placere,  legatos  commeare 
ultro  citroque,  neque  recipiendum  quemquam,  neque  mittendum; 
et,  quo  intentius  custodiae  serventur,  opportuna  dividenda 
praefectis  esse,  ut  suae  quisque  partis  tutandae  reus  sit.  Omnes 
assensi  sunt  partibus  dividundis;  ipsi  regio  evenit  ab  Arethusa 
fonte  usque  ad  ostium  magni  portus.  Id  ut  scirent  Romani , fecit. 
Itaque  Marcellus  nocte  navem  onerariam  cum  armatis  remulco 
quadriremis  trahi  ad  Achradinam  iussit,  exponitque  milites  re- 
gione portae,  quae  prope  fontem  Arethusam  est.  Hoc  quum  quarta 
vigilia  factum  esset,  exspositosque  milites  porta,  ut  convenerat, 
recepisset  Mericus , luce  prima  Marcellus  omnibus  copiis  moenia 

Achradinae  aggreditor,  ita  ut  non  eos  solum,  qui  Achradinam 
tenebant , in  se  converteret,  sed  ab  Naso  etiam  agmina  armatorum 
concurrerent , relictis  stationibus  suis,  ad  vim  et  impetum  Roma- 
norum arcendum.  In  hoc  tumultu  actuariae  naves,  instructae  iam 
ante  circumvectaeque,  ad  Nasum  armatos  exponunt,  qui,  improviso 
adorti  semiplenas  stationes  et  adapertas  fores  portae,  qua  paulo 
ante  excurrerant  armati,  haud  magno  certamine  Nasum  cepere, 
desertam  trepidatione  et  fuga  custodum : neque  ullis  minus  praesi- 
dii aut  pertinaciae  ad  manendum,  quam  transfugis,  fuit,  quia, 
ne  suis  quidem  satis  credentes  se,  medio  certamine  effugerunt. 
Marcellus  ut  captam  esse  Nasum  didicit,  et  Achradinae  ragioncra 
unam  teneri  Mcricumquc  cum  praesidio  suis  adiunctum,  receptui 
cecinit;  ne  regiae  opes,  quarum  fama  maior,  quam  res,  erat, 
diriperentur. 

XXXI.  Suppresso  impetu  militum , et  iis,  qui  in  Achradina 
erant,  transfugis  spatium  locusque  fugae  datus  est;  et  Syracusani, 
tandem  liberi  metu,  portU  Achradinae  apertis,  oratores  ad  Mar- 
cellum mittunt,  nihil  petentes  aliud,  quam  incolumitatem  sibi  li- 
berisque suis.  Marcellus,  consilio  advocato,  et  adhibitis  etiam  Sy- 
racusanis, qui  per  seditiones  pulsi  ab  domo  intra  praesidia  romana 
erant,  respondit;  non  plura  per  annos  quinquaginta  benefacta 
Hieronis , quam  paucis  his  annis  maleficio  eorum,  qui  Syracu- 
sas tenuerint,  erga  populum  romanum  esse.  Sed  pleraque  eorum, 
quo  debuerint,  recidisse;  foederumque  ruptorum  ipsos  ab  se  gra- 
viores mullo , quam  populus  romanus  voluerit , poenas  exegisse. 
Se  quidem  tertium  annum  circumsedere  Syracusas : non  ut  po- 
pulus romanus  servam  civitatem  haberet,  sed  ne  transfugarum 
duces  captam  et  oppressam  tenerent.  Quid  potuerint  Syracusani 
facere,  exemplo  vel  eos  Syracusanorum  esse,  qui  intra  praesi- 
dia romana  fuerint , vel  hispanum  ducem  Mericum,  qui  prae- 
sidium tradiderit,  vel  ipsorum  Syracusanorum  postremo , serum 
quidem,  sed  forte  consilium.  Omnium  sibi  laborum  periculo- 
rumque, circa  moenia  syracusana  terra  marique  tam  diu  exhau- 
storum , nequaquam  tantum  fructum  esse  quam  capere  Syracu- 
sas potuisse.  Inde  quaestor  cum  praesidio  ad  Nasum  ad  accipien- 
dam pecuniam  regiam  custodiendamque  missus,  Vrbs  diripienda 
militi  data  est,  custodibus  divisis  per  domos  eorum,  qui  intra 

praesidia  romana  fuerant.  Quum  multa  irae,  multa  avaritiae,  foeda 
exempla  ederentur,  Archimcdcn,  memoriae  proditum  est , in  tanto 
tumultu,  quantum  capta  urbs  in  discursu  diripientium  militum 
ciere  poterat,  intentum  formis,  quas  in  pulvere  descripserat,  ab 
ignaro  milite,  quis  esset,  interfectum:  aegre  id  Marcellum  tulisse, 
sepulturaequc  curam  habitam;  et  propiuquis  etiam  inquisitis  ho- 
nori praesidioque  nomen  ac  memoriam  eius  fuisse.  Hoc  maxime 
modo  Syracusae  captae:  in  quibus  praedae  tantum  fuit,  quantum 
vix  capta  Carthagine  tum  fuisset,  cum  qua  viribus  aequis  certa- 
batur. Paucis  ante  diebus,  quam  Syracusae  caperentur,  T.  Olacilius 
cum  quinqueremibus  octoginta  Vlicam  ab  Lilybaeo  transmisit,  et, 
quum  ante  lucem  porfum  intrasset,  onerarias  frumento  onustas 
cepit;  egressusque  in  terram,  depopulatus  est  aliquantum  agri 
circa  Vticam,  praedamque  omnis  generis  retro  ad  naves  egit.  Lily- 
baeum tertio  die,  quam  inde  profectus  erat , cum  centum  triginta 
onerariis  navibus  frumento  praedaque  onustis  rediit ; idque  fru- 
mento extemplo  Syracusas  misit.  Quod  ni  tam  in  tempore  subve- 
nisset, victoribus  victisque  pariter  perniciosa  fames  instabat. 

XXXII.  Eadem  aestate  in  Hispania,  quum  biennio  ferme  nihil 
admodum  memorabile  factum  esset,  consiliisque  magis,  quam  ar- 
mis, bellum  gereretur,  romani  imperatores  egressi  hibernis  copias 
coniuuxerunt.  Ibi  consilium  advocatum , omniumque  in  unum 
congruerunt  sententiae:  quando  ad  id  locorum  id  modo  actum 
esset,  ut  Hasdrubalem  tendentem  in  Italiam  relinerent,  tempus 
esse  id  iam  agi,  ut  bellum  in  Hispania  finiretur:  et  satis  ad  id 
virium  credebant  accessisse , viginli  millia  Celtiberorum  ea  hyeme 
ad  arma  excitata.  Tres  exercitus  erant:  Hasdrubal  Gisgonis  filius 
et  Mago  , coniunctis  castris,  quinque  ferme  dierum  iter  ab  Roma- 
nis aberant.  Propior  erat  Hamilcaris  filius  Hasdrubal,  vetus  in 
Hispania  imperator.  Ad  urbem  nomine  Anitorgin  exercitum  habe- 
bat. Eum  volebant  prius  opprimi  duces  romani : et  spes  erat  satis 
superquead  id  virium  esse.  Illa  restabat  cura,  ne,  fuso  eo  perculsi, 
alter  Hasdrubal  et  Mago,  in  avios  saltus  montesque  recipientes 
sese,  bellum  extraherent.  Optimum  igitur  rati,  divisis  bifariam 
copiis  totius  simul  Hispaniae  amplecti  bellum , ita  inter  se  divi- 
serunt , ut  P.  Cornelius  duas  partes  exercitus  Romanorum  socio- 
rumque adversus  Magonem  duceret  atque  Hasdrubalem ; Cn.  Cor- 

nelius  cum  tertia  parte  veteris  exercitus  Celtiberis  adiunctis,  cum 
Hasdrubale  Barcino  bellum  gereret.  Yna  profecti  ambo  duces  exer- 
citusque,  Celtiberis  praegredientibus , ad  urbem  Anitorgin  iu 
conspectu  hostium  , dirimente  amni , ponunt  castra.  Ibi  Cn.  Sci- 
pio, cum  quibus  ante  dictum  est  copiis,  substitit,  et  P.  Scipio 
profectus  ad  destinatam  belli  partem. 

XXXIII.  Hasdrubal  postquam  animadvertit,  exiguum  romanuui 
exercitum  in  castris,  et  spem  omnem  in  Celtiberorum  auxiliis 
esse;  peritus  omnis  barbaricae  et  praecipue  omnium  earum  gen- 
tium, in  quibus  per  tot  annos  militabat,  perfidiae,  facili  linguae 
commercio,  quum  utraque  castra  plena  Hispanorum  essent,  per 
occulta  colloquia  paciscitur  magna  mercede  cum  Celtiberorum 
principibus,  ut  copias  inde  abducant.  Nec  atrox  visum  facinus: 
non  enim,  ut  in  Romanos  verterent  arma,  agebatur;  et  merces, 
quanta  vel  pro  bello  satis  esset , dabatur,  ne  bellum  gererent;  et 
quum  quies  ipsa , tum  reditus  domum  fructusque  videndi  suos 
suaque,  grata  vulgo  erant.  Itaque  non  ducibus  facilius,  quam 
multiludiui , persuasum  est:  simul  ne  metus  quidem  ab  Romanis 
erat,  quippe  tam  paucis,  si  vi  retinerent.  Id  quidem  cavendum 
semper  romanis  ducibus  erit , exemplaque  haec  vere  pro  documen- 
tis habenda,  ne  ita  externis  credant  auxiliis,  ut  non  plus  sui  ro- 
boris suarumque  proprie  virium  in  castris  habeant.  Signis  repente 
sublatis  Celtiberi  abeunt,  nihil  aliud  quaerentibus  causam,  obte- 
stantibusque ut  manerent , Romanis  respondentes,  quam  domestico 
se  avocari  bello.  Scipio,  postquam  socii  nec  precibus,  ne  vi  re- 
tineri poterant , nec  se,  aut  parem  sine  illis  hosti  esse,  aut  fratri 
rursus  coniungi  vidit  posse , nec  ullum  aliud  salutare  consilium  in 
promptu  esse,  retro,  quantum  posset , cedere  statuit ; in  id  omni 
cura  intentus,  necubi  hosti  aequo  se  committeret  loco;  qui , trans- 
gressus flumen,  prope  vestigiis  abeuntium  insistebat. 

XXXIV.  Per  eosdem  dies  P.  Scipionem  par  terror,  periculum 
maius  ab  novo  hoste , urgebat.  Masinissa  erat  iuvenis,  eo  tempore 
socius  Carthaginiensium,  quem  deinde  clarum  potentemque  ro- 
mana  fecit  amicitia.  Is  tum  cum  equitatu  Numidarum  et  advenien- 
ti P.  Scipioni  occurrit,  et  deinde  assidue  dies  noctesque  infestus 
aderat , ut  non  vagos  tantum , procul  a castris  lignatum  pabula- 
tumque  progressos , exciperet , sed  ipsis  obsequitaret  castris , in- 

Vectusque  in  medias  saepe  stationes  omnia  ingenti  tumultu  turba- 
ret. Noctibus  quoque  saepe  incursu  repentino  in  portis  valloque 
trepidatum  est ; nec  aut  locus , aut  tempus  ullum  vacuum  a metu 
ac  sollicitudine  erat  Romanis:  compulsisque  intra  vallum , adempto 
rerum  omnium  usu,  quum  prope  iusta  obsidio  esset,  futuramque 
arctiorem  eam  appareret,  si  se  Indibilis,  quem  cum  septem 
millibus  et  quingentis  Suessetaoorum  adventare  fama  erat,  Poenis 
coniunxisset ; dux  cautus  et  providens  Scipio , victus  necessitatibus, 
temerarium  capit  consilium , ut  nocte  Indibili  obviam  iret,  et,  quo- 
cumque occurrisset  loco,  proelium  consereret.  Relicto  igitur  mo- 
dico praesidio  in  castris,  praepositoque  T.  Fonteio  legato,  media 
nocte  profectus,  cum  obviis  ho3tibus  manus  conseruit.  Agmina 
magis,  quam  acies,  pugnabant:  superior  tamen , ut  in  tumultuaria 
pugna,  Romanus  erat.  Ceterum  et  equites  Numidae  repente,  quos 
fefellisse  se  dux  ratus  erat,  ab  lateribus  circumfusi,  magnum  ter- 
rorem intulere.  Contracto  adversus  Numidas  certamine  novo,  ter- 
tius insuper  advenit  hostis , duces  poeni,  assequuli  ab  tergo  iam 
pugnantes ; ancepsque  proelium  Romanos  circumsteterat , incertos 
in  quem  potissimum  hostem  , quamve  in  partem  conferti  eruptio- 
nem facerent.  Pugnanti  hortantique  imperatori  et  offerenti  se , ubi 
plurimus  labor  erat,  latus  dextrum  lancea  traiicitur:  cuneusque 
is  hostium,  qui  in  confertos  circa  ducem  impetum  fecerat,  ut  exa- 
nimem labentem  ex  equo  Scipionem  vidit,  alacres  gaudio  cum 
clamore  per  totam  aciem  nuntiantes  discurrunt ; imperatorem  ro- 
manura  cecidisse.  Haec  pervagata  passiin  vox,  ut  et  hostes  haud 
dubie  pro  victoribus,  et  Romani  pro  victis  essent,  fecit.  Fuga 
confestim  ex  acie,  duce  amisso,  fieri  coepta  est;  ceterum  ut  ad 
erumpendum  inter  Numidas  leviumque  armarum  alia  auxilia  haud 
difficilis  erat ; ita  efTugere  tantum  equitum  , aequantiumque  equos 
velocitate  peditum  vix  poterant;  caesique  prope  plur.es  in  fuga, 
quam  in  pugna , sunt.  Nec  superfuisset  quisquam , ni  praecipiti 
iam  ad  vesperum  die  nox  intervenisset. 

XXXV.  Haud  segniter  inde  duces  poeni  fortuna  usi,  confestim 
e proelio , vix  necessaria  quiete  data  militibus,  ad  Hasdrubalem 
Hamilcaris,  citatum  agmen  rapiunt,  non  dubia  spe , quum  coniun- 
xissent,  debellari  posse.  Quo  ubi  est  ventum,  inter  exercitus  du-  • 
cesque,  victoria  recenti  laetos,  gratulatio  ingens  facta,  imperatore 

taDto  cum  omni  exercitu  deleto , et  alteram  pro  haud  dubia  parem 
victoriam  exspectantes.  Ad  Romanos  nondum  quidem  fama  tantae 
cladis  pervenerat,  sed  moesturo  quoddam  silentium  erat  et  tacita 
divinatio,  qualis  iam  praesagientibus  animis  imminentis  mali  esse 
solet ; imperator  ipse , praeterquam  quod  ab  sociis  se  desertum , 
hostium  tantum  auctas  copias  sentiebat , coniectura  etiam  et  ratione 
ad  suspicionem  acceptae  cladis , quam  ad  ullam  bonam  spem , 
pronior  erat:  Quonam  modo  enim  Hasdrubalem  ac  Magonem, 
nisi  defunctos  suo  bello,  sine  certamine  adducere  exercitum 
potuisse?  Quomodo  autem  non  obstitisse,  aut  ab  tergo  sequutum 
fratrem?  ut,  si  prohibere,  quo  minus  in  unum  coirent  et  duces 
et  exercitus  hostium , non  posset , ipse  certe  cum  fratre  coniun- 
geret  copias.  His  anxius  curis,  id  modo  esse  salutare  in  praesens 
credebat,  cedere  inde,  quantum  posset : et  inde  una  nocte , ignaris 
hostibus,  et  ob  id  quietis,  aliquantum  emensus  est  iter.  Luce , ut 
senserunt  profectos  hostes,  praemissis  Numidis,  quam  poterant 
maxime  citato  agmiue  sequi  coeperunt:  ante  noctem  assequuti 
Numidae,  nunc  ab  tergo,  nunc  in  latera  incursantes.  Consistere 
coeperunt , ac  tutari  agmen , quantum  possent ; tamen  , tuto  ut 
simul  pugnarent  procedcrentque , Scipio  hortabatur , prius  quam 
pedestres  copiae  assequerentur. 

XXXVI.  Ceterum  nunc  agendo,  nunc  sustinendo  agmen,  quum 
aliquamdiu  haud  multum  procederetur , et  nox  iam  instaret,  re- 
vocate proelio  suos  Scipio;  et  collectos  in  tumulum  quendam, 
non  quidem  satis  tutum  (praesertim  agmini  perculso),  editiorem 
tamen  quam  cetera  circa  erant,  subducit.  Ibi  primo,  impedimen- 
tis et  equitatu  in  medium  receptis,  circumdati  pedites  haud  diffi- 
culter impetus  incursaotium  Numidarum  arcebant : deiu,  postquam 
toto  agmine  tres  imperatores  cum  Iribus, iustis  exercitibus  aderant, 
apparcbatque,  parum  armis  ad  tuendum  locum  sine  munimento 
valituros  esse:  circumspectare  atque  agitare  dux  coepit,  si  quo 
modo  posset  vallum  circuminiicere.  Sed  erat  adeo  nudus  tumulus 
et  asperi  soli , ut  nec  virgulta  vallo  caedendo , nec  terra  cespiti 
faciendo  aut  ducendae  fossae,  aliive  ulli  operi  apta  inveniri  posset: 
nec  natura  quidquam  satis  arduum  aut  abscissum  erat,  quod  bosti 
aditura  ascensumve  difficilem  praeberet ; omnia  fastigio  leni  sub- 
vexa. Yt  tamen  aliquam  imaginem  valli  obiicerent,  clitellas  illigatas 


235 

oneribus,  relui  struentes  ad  altitudinem  solitam , circumdabant; 
cumulo  sarcinarum  omnis  generis  obiecto,  ubi  ad  moliendum  cli- 
tellae defuerant.  Punici  exercitus  postquam  advenere,  in  tumulum 
quidem  perfacile  agmen  erexere , muuilionis  vero  facies  nova  pri- 
mo eos  velut  miraculo  quodam  tenuit,  quum  duces  undique  vo- 
ciferarentur, Quid  starent?  et  non  ludibrium  illud,  vix  feminis 
puerisve  morandis  satis  validum,  distraherent  diriperentque? 
Captum  hostem  teneri,  latentem  post  sarcinas.  Haec  contemptim 
duces  increpabant:  ceterum,  neque  transilire,  neque  moliri  onera 
obiecta,  nec  caedere  stipatas  clitellas  ipsisque  obrutas  sarcinis,  facile 
erat.  Tardatis  diu  , qu  um  amolita  obiecta  onera  armatis  dedissent 
viam  , pluribusque  idem  partibus  fieret,  capta  iam  undique  castra 
erant:  pauci  ab  multis  perculsique  a victoribus  passim  caedeban- 
tur. Magna  pars  tamen  militum , quum  in  propinquas  refugisset 
silvas,  in  castra  P.  Scipionis,  quibus  T.  Fonteius  legatus  praeerat, 
perfugerunt.  Cn.  Scipionem  alii  in  tumulo  primo  impetu  hostium 
caesum  tradunt:  alii  cum  paucis  in  propinquam  castris  turrim 
perfugisse ; hanc  igni  circumdatam,  atque  ita  exustis  foribus,  quas 
nulla  moliri  potuerunt  vi,  captam;  omnesque  intus  cum  ipso  im- 
peratore occisos.  Anno  octavo , postquam  in  Hispaniam  venerat, 
Cn.  Scipio,  undetrigesimo  die  post  fratris  mortem , est  interfectus. 
Luctus  ei  morte  eorum  non  Romae  maior,  quam  per  totam  Hispa- 
niam , fuit.  Quin  apud  cives  partem  doloris  et  exercitus  amissi  et 
alienata  provincia  et  publica  trahebat  clades : Hispaniae  ipsos  lu- 
gebant desiderabantque  duces:  Cnaeum  tamen  magis,  quo  diutius 
praefuerat  iis , priorque  et  favorem  occupaverat,  et  specimen  iusti- 
tiae  temperantiaeque  romanae  primus  dederat. 

XXXVII.  Quum  deletus  exercitus  amissaeque  Hispaniae  vide- 
rentur, vir  unus  res  perditas  restituit.  Erat  iu  exercitu  L.  Marcius 
Septimi  filius,  eques  romanus,  impiger  iuvenis,  animique  et  inge- 
nii aliquanto,  quam  pro  fortuna,  in  qua  erat  natus,  maioris. 
Ad  summam  indolem  accesserat  Cn.  Scipionis  disciplina , sub  qua 
per  tot  annos  omnes  militiae  artes  edoctus  fuerat.  Hic,  et  ex  fuga 
collectis  militibus,  et  quibusdam  de  praesidiis  deductis,  haud  conte- 
mnendum exercitum  fecerat,  iunxeratque  cum  T.  Fonteio  P.  Sci- 
pionis legato.  Sed  tantum  praestitit  eques  romanus  auctoritate  inter 
milites  atque  honore,  ut,  castris  citra  Iberum  comunitis , quum 

ducem  exercituum  comitiis  militaribus  creari  placuisset,  subeuntes 
alii  aliis  in  custodiam  valli  stationesque,  donec  per  omnes  suffra- 
ginm  iret,  ad  L.  Marcium  cuncti  summam  imperii  detulerint. 
Omne  inde  tempus  (exiguum  id  fuit)  muniendis  castris  convehen- 
disque  commeatibus  consumptum ; et  omnia  imperia  milites , cum 
impigre , tum  haudquaquam  abiecto  animo , exsequebantur.  Ceterum 
postquam  Hasdrubalem  Gisgonis,  venientem  ad  reliquias  belli  de- 
lendas, transisse  Iberumet  appropinquare  allatum  est,  signumque 
pugnae  propositum  ab  novo  duce  milites  viderunt ; recordati,  quos 
paulo  ante  imperatores  habuissent , quibusque  et  ducibus  et  copiis 
freti  prodire  ad  pugnam  soliti  essent,  flere  omnes  repente  et  offen- 
sare capita  ; et  alii  manus  ad  caelum  tendere , deos  incusantes,  alii, 
strati  humi , suum  quisque  nominatim  ducem  implorare:  neque 
sedari  lamentatio  poterat,  excitantibus  centurionibus  mauipuleres, 
et  ipso  mulcente  et  increpante  Marcio,  quid  in  muliebres  et  inu- 
tiles se  proiecissent  fletus  potius , quam  ad  tutandos  semelipsos 
et  rempublicam  secum  acuerent  animos?  et  ne  inultos  impera- 
tores suos  iacere  sinerent:  quum  subito,  clamor  turbarnmque 
sonus  (iam  enim  prope  vallum  hostes  erant)  exauditur.  Inde,  verso 
repente  in  iram  luctu,  discurrere  ad  arma,  ac,  velut accensi  rabie, 
discurrunt  ad  portas , et  in  hostem , negligenter  atque  incomposite 
venientem,  incurrunt.  Extemplo  improvisa  res  pavorem  incutit 
Poenis ; mirabundique , unde  tot  hostes  tam  subito  exorti , prope 
deleto  exercitu,  forent,  unde  tanta  audacia,  tanta  fiducia  sui 
victis  ac  fugatis,  quis  imperator  duobu s Scipionibus  caesis  exsti- 
tisset, quis  castris,  praeesset,  quis  signum  dedisset  pugnae,  ad  haec 
tot  tam  nec  opinata , primo  omnium  incerti  stupenlesque  referunt 
pedem : dein , valida  impressione  pulsi , terga  vertunt.  Et  aut  fu- 
gientium caedes  foeda  fuisset,  aut  temerarius  periculosusque  se- 
quentium impetus,  ui  Marcius,  propere  receptui  dedisset  signum, 
obsistensqae  ad  prima  signa , quosdam  et  ipse  retinens , concitatam 
repressisset  aciem.  Inde  in  castra  avidos  adhuc  cacdisque  et  sangui- 
nis reduxit.  Carhaginienses , trepide  primo  ab  hostium  vallo  acti , 
postquam  neminem  insequi  viderunt,  metu  substitisse  rati,  con- 
temptim  rursus  et  sedato  gradu  in  castra  abeunt.  Par  negligentia 
in  castris  custodiendis  fuit  nam , etsi  propinquus  hostis  erat,  tamen 
reliquias  eum  esse  duorum  exercituum  ante  paucos  dies  deletorum 

succurrebat.  Ob  hoc  quum  omnia  neglecta  apud  hostes  essent, 
exploratis  iis , Marcius  ad  consilium  , prima  specie  temerarium  ma- 
gis, quam  audax,  animum  adiecit,  ut  ultro  castra  hostium  oppu- 
gnaret: facilius  esse  ratus,  unius  Hasdrubalis  expugnari  castra, 
quam,  si  se  rursus  tres  exercitus  ac  tres  duces  iunxissent,  sua 
defendi : simul  aut,  si  successisset  coeptis,  recepturum  se  afflictas 
res;  aut,  si  pulsus  esset,  tamen  ultro  inferendo  arma,  contemptum 
sui  dempturum. 

XXXVIII.  Ne  tamen  subita  res  et  nocturnus  terror  etiam  non 
suae  fortunae  consilium  perturbaret , alloquendos  adhortandosque 
sibi  milites  ratus,  concione  advocata  ita  disseruit:  « Vel  mea 
# erga  imperatores  nostros  vivos  mortuosque  pietas , vel  praesens 
» omnium  nostrum,  milites,  fortuna  fidem  cuivis  facere  potest, 

» mihi  hoc  imperium,  ut  amplum  iudicio  vestro,  ita  re  ipsa  grave 
» ac  sollicitum  esse.  Quo  enim  tempore,  nisi  metus  moerorem 
» obstupefaceret,  vix  ita  compos  mei  essem,  ut  aliqua  solatia  in- 
» venire  aegro  animo  possem ; cogor  vestram  omnium  vicem  (quod 
» difficillimum  in  luctu  est ) unus  consulere;  et  ne  tum  quidem, 

» ubi,  quonam  modo  has  reliquias  duorum  exercituum  patriae 
» conservare  possim,  cogitandum  est , avertere  animum  ab  assiduo 
» moerore  libet.  Praesto  est  enim  acerba  memoria , et  Scipiones 
» me  ambo  dies  noctesque  curis  insomniisque  agitant  et  excitant 
» saepe  somno:  neu  se,  neu  invictos  per  octo  annos  in  his  terris 
» milites  suos,  commilitones  vestros,  neu  rempublicam  patiar 
» inultam,  et  suam  disciplinam  suaque  instituta  sequi  iubenl;  et, 

» ut  imperiis  vivorum  nemo  obedientior  me  uno  fuerit,  ita  post 
» mortem  suam , quod  quaque  in  re  facturos  illos  fuisse  maxime 
» censeam,  id  optimum  ducere.  Vos  quoque  velim,  milites,  non 
» lamentis  lacrymisque,  tanquam  exstinctos  prosequi  (vivunt  vi- 
xi geatque  fama  rerum  gestarum),  sed,  quotiescumque  occurret 
» memoria  illorum  , velut  si  adhorlanles  signumque  dantes  vidca- 
» tis  eos,  ita  proelia  intre.  Nec  alia  profecto  species,  hesterno  ' 
» die  oculis  animisque  vestris  oblata,  memorabile  illud  edidit 
» proelium;  quo  documentum  dedistis  hostibus,  non  cum  Scipio- 
» nibus  exstinctum,  esse  nomen  romanum , et  cuius  populi  vis  atque 
» virtus  non  obruta  sit  cannensi  clade , ex  omni  profecto  saevitia 
» fortunae  emersuram  esse.  Nunc,  quia  tantum  ausi  estis  sponte  * 

a vestra,  experiri  libet,  quantum  audeatis  duce  vestro  auctore. 
» Non  enim  hesterno  die,  quum  signum  receptui  dedi  sequenti- 
» bus  effuse  vobis  turbatum  hostem,  frangere  audaciam  vestram, 
» sed  differre  in  maiorem  gloriam  atque  opportunitatem,  volui; 
*>  ut  postmodo  praeparati  incautos ; armati  inermes , atque  etiam 
» sopitos , per  occasionem  aggredi  possetis.  Nec  huius  occasionis 
» spem , milites , forte  temere , sed  ex  re  ipsa  conceptam  habeo. 
» A vobis  quoque  profecto  si  quis  quaerat,  quonam  modo  pauci 
» a multis,  victi  a victoribus  castra  tutati  sitis;  nihil  aliud  re- 
» spondeatis,  quam  id  ipsum  timentes  vos  omnia  et  operibus  fir- 
» mata  habuisse,  et  ipsos  paratos  instructosque  fuisse.  Et  ita  se 
» res  habet:  ad  id,  quod,  ne  timeatur,  fortuna  facit,  minime  tuti 
» sunt  homines;  quia,  quod  neglexeris;  incautum  atque  apertum 
» habeas.  Nihil  omnium  nunc  minus  metuunt  hostes,  quam  ne 
» obsessi  modo  ipsi  atque  oppugnati  castra  sua  ultro  oppugnemus. 
» Audemus,  quod  credi  non  potest  ausuros  nos:  eo  ipso,  quod 
» difficillimum  videtur,  facillimum  erit.  Tertia  vigilia  noctis  si- 
» lenti  agmine  ducam  vos:  exploratum  habeo,  non  vigiliarum 
» ordinem,  non  stationes  iustas  esse:  clamor  in  portis  auditus 
» et  primus  impetus  castra  ceperit.  Tum  inter  torpidos  somno 
» paventesque  ad  nec  opinatum  tumultum , et  inermes  in  cubi- 
» libus  suis  oppressos,  illa  caedes  edatur,  a qua  vos  hesterno  die 
» revocatos  aegre  ferebatis.  Scio,  audax  videri  consilium:  sed  in 
» rebus  asperis  et  tenui  spe  fortissima  quaeque  consilia  tutissima 
» sunt;  quia,  si  in  occasionis  momento,  cuius  praetervolat  op- 
» portunitas,  cunctatus  paulum  fueris,  nequidquam  mox  omissam 
» quaeras.  Vnus  exercitus  in  propinquo  est:  duo  haud  procul 
» absunt.  Nunc  aggredientibus  spes  aliqua  est:  et  iam  tentastis 
» vestras  atque  illorum  vires.  Si  diem  proferimus,  et  hesternae 
» eruptionis  fama  contemni  desierimus , periculum  est,  ne  omnes 
» duces,  omnes  copiae  conveniant.  Tres  deinde  duces,  tres  exer- 
» citus  sustinebimus  hostium,  quos"  Gn.  Scipio,  incolumi  exercitu, 
» non  sustinuit?  Vt  dividendo  copias  periere  duces  nostri,  ita 
» separati  ac  divisi  opprimi  possunt  hostes:,  alia  belli  gerendi  via 
» nulla  est.  Proinde  nihil , praeter  noctis  proximae  opportunita- 
» tem,  exspectemus.  Ite,  diis  bene  iuvantibus  corpora  curate,  ut 
» integri  viventesque,  eodem  animo  in  castra  hostium  irrutapa- 

d tis , quo  vestra  tutati  estis.  » Laeti  et  audiere  ab  novo  duce 
novum  consilium  , et,  quo  audacius  erat,  magis  placebat.  Reliquum 
diei  expediendis  armis  et  curatione  corporum  consumptum,  et 
maior  pars  noctis  quieti  data  est:  quarta  vigilia  movere. 

XXXIX.  Erant  ultra  proxima  castra  sex  millium  intervallo 
distantes  aliae  copiae  Poenorum.  Vallis  cava  intererat,  condensa 
arboribus:  in  huius  silvae  medio  ferme  spatio,  cohors romana  arte 
punica  abditur  et  equites.  Ita,  medio  itinere  intercepto,  ceterae 
copiae  silenti  agmine  ad  proximos  hostes  ductae  ; et,  quum  statio 
nulla  pro  portis,  neque  in  vallo  custodiae  essent,  velutin  sua  ca- 
stra, nullo  usquam  obsistente,  penetravere:  inde  signa  canunt, 
et  tollitur  clamor.  Pars  semisomnos  hostes  caedunt:  pars  ignes  casis, 
stramento  arido  tectis , iniiciunt;  pars  portas  occupant,  ut  fugam 
intercludant.  Hostes  simul  ignis,  clamor,  caedes  velut  alienatos  sen- 
sibus, nec  audire,  nec  providere  quidquam  sinunt.  Incidunt  iner- 
mes inter  catervas  armatorum  : alii  ruunt  ad  portas,  alii  obseptis 
itineribus  super  vallum  saliunt;  et,  ut  quisque  evaserat,  protinus 
ad  castra  altera  fugiunt : ubi  ab  cohorte  et  equitibus  ex  occulto 
procurrentibus  circumventi  caesique  ad  unum  omnes  sunt:  quam- 
quam , etiam  si  quis  ex  ea  caede  effugisset,  adeo  raptim  captis 
propioribus  castris  in  altera  transcursum  castra  ab  Romanis  est,  ut 
praevenire  nuntius  cladis  non  posset.  Ibi  vero,  quo  longius  ab  hoste 
aberant,  et  quia  sub  lucem  pabulatum,  lignatum  et  praedatum 
quidam  dilapsi  fuerant,  neglecta  magis  omnia  ac  soluta  invenere: 
arma  tantum  in  stationibus  posita ; milites  inermes , aut  humi  se- 
dentes accubantcsque,  aut  obambulantes  ante  vallum  portasque. 
Cum  his  tam  securis  solutisque  Romani , calentes  adhuc  ab  recenti 
pugna  ferocesque  victoria , proelium  ineunt : itaque  nequaquam 
resisti  in  portis  potuit.  Intra  portas,  concursu  ex  totis  castris  ad 
primum  clamorem  et  tumultum  facto,  atrox  proelium  oritur;  diu- 
que  tenuisset,  ni  cruenta  scuta  Romanorum  visa,  indicium  alterius 
cladis  Poenis , atque  inde  pavorem  iniecissqnt.  Hic  terror  in  fugam 
avertit  omnes;  effusique,  qua  iter  est,  nisi  quos  caedes  oppressit, 
exuuntur  castris.  Ita  nocte  ac  die  bina  castra  hostium  expugnata 
ductu  L.  Mercii:  ad  triginta  septenrmillia  hostium  caesa  , 'guctor 
est  Claudius,  qui  annales  Acilianos  ex  graeco  io  latioum  sermonem 
vertit ; captos  ad  mille  octingentos  triginta ; praedam  ingentem 

partam : in  ea  fuisse  clypeum  argenteum  pondo  centum  triginta 
octo,  cum  imagine  Barcini  Hasdrubalis.  Valerius  Antias  una  castra 
Magonis  capta  tradit;  septem  millia  caesa  hostium:  altero  proelio, 
eruptione  pugnatum  cum  Hasdrubale;  decem  millia  occisa,  quatuor 
millia  trecentos  triginta  captos.  Piso  quinque  millia  hominum , 
quum  Mago  cedentes  nostros  effuse  sequeretur , caesa  ex  insidiis 
scribit.  Apud  omnes  magnum  nomen  Mercii  ducis  est;  et  verae 
gloriae  eius  etiam  miracula  addunt : flammam  ei  concionanli  fusam 
e capite , sine  ipsius  sensu , cum  magno  pavore  circumstantium 
militum:  munimentumque  victoriae  eius  de  Poenis,  usque  ad  in- 
censum Capitolium,  fuisse  in  templo  clypeum , Marcium  appella- 
tura, cum  imagine  Hasdrubalis.  Quietae  deinde  aliquandiu  in 
Hispania  res  fuere,  utrisque,  post  tantas  acceptas  in  vicem  illa- 
tasque  clades,  cunctantibus  periculum  summae  rerum  facere. 

XL.  Dum  haec  in  Hispania  geruntur,  Marcellus  captis  Syra- 
cusis , quum  cetera  in  Sicilia  tanta  fide  atque  integcritate  compo- 
suisset, ut  non  modo  suam  gloriam,  sed  etiam  maiestatem  populi 
romani,  augeret,  ornamenta  urbis,  signa,  tabulasque,  quibus 
abundabant  Syracusae,  Romam  devexit.  Hostium  quidem  illa  spolia 
et  parta  belli  iure:  ceterum  inde  primum  initium  mirandi  graeca- 
rum  artium  opera,  licentiaeque  huic  sacra  profanaque  omnia  vulgo 
spoliandi  factum  est:  quae  postremo  in  romanos  deos,  templum 
id  ipsum  primum,  quod  a Marcello  eximie  ornatum  est,  vertit. 
Visebantur  enim  ab  externis  ad  portam  Capenam  dedicata  a Mar- 
cello templa,  propter  excellentia  eius  generis  ornamenta,  quorum 
perexigua  pars  comparet.  Legationes  omnium  ferme  civitatum  Si- 
ciliae ad  eum  conveniebant.  Dispar  ut  causa  earum , ita  conditio 
erat : qui  ante  captas  Syracusas  aut  non  desciverant , aut  redierant 
in  amicitiam  ,-  ut  socii  fideles  accepti  cullique ; quos  metus  post 
captas  Syracusas  dediderat,  ut  victi  a victore  leges  acceperunt. 
Erant  tapien  haud  parvae  reliquiae  belli  circa  Agrigentum  Roma- 
nis ; Epicydes  et  Hanno  duces  reliquit  prioris  belli  yet  tertius  novus 
ab  Hannibale  in  locum  Hippocratis  missus,  Libyphoenicum  gene- 
ris Hipponiates  ( Mutinem , populares  vocabant) vir  impiger,  et 
sub  iJSnuibale  magistro  omnes,  belli  artes  edoctus.  Huicab  Epicyde 
. et  Hahqone  Numidae  dati  auxiliares:  cum  quibqs  ita  pervagatus 
•st  hostium  agros,  ita  socios,  ad  retinendos  in  fide  animos  eorum 

ferendumqne  in  tempore  cuique  auxilium,  adiit , ut  brevi  tempore 
totam  Siciliam  impleret  nomiois  sui , nec  spes  alia  maior  apud  fa- 
ventes rebus  Carthaginiensium  esset.  Itaque  inclusi  ad  tempus 
moenibus  Agrigenti  dux  poenus  syracusanusquc , non  consilio 
Mutiuis,  quam  fiducia  magis  ausi  egredi  extra  muros,  ad  Himeram 
amnem  posuerunt  castra.  Quod  ubi  perlatum  ad  Marcellum  est, 
extemplo  copias  movit,  et  ab  hoste  quatuor  ferme  millium  inter- 
vallo consedit,  quid  agereut  pararentve  expectaturus.  Sed  nullum 
neque  locum,  neque  tempus  cunctationi  consiliove  dedit.  Mutincs 
transgressas  amnem,  ac  stationibus  hostium  cum  ingenti  terrore 
ac  tumultu  invectus.  Postero  die  prope  iusto  proelio  compulit 
hostem  intra  munimenta.  Inde  revocatus  seditione  Numidarum 
in  castris  facta,  quum  trecenti  ferme  eorum  Heracleam  Minoam 
concessissent,  ad  mitigandos  revocandosque  eos  profectus,  magno- 
pere monuisse  duces  dicitur,  ne  absente  se  cum  hoste  manus  con- 
sererent. Id  ambo  aegre  passi  duces,  magis  Hanno,  iamanleauxius 
gloria  eius:  Mutinem  sibi  modum  facere,  degenerem  Afrum 
imperatori  carthaginietisi,  misso  ab  senatu  populoque.  Is  perpulit 
cunctantem  Epicyden,  ut,  transgressi  flumen,  in  aciem  exirent: 
nam  si  Mutinem  opperirentur,  et  secunda  pugnae  fortuna  evenis- 
set, haud  dubie  Mutinis  gloriam  fore. 

XLI.  Enimvero  indignum  ratus  Marcellus,  se,  qui  Hannibalem 
subnisum  victoria  cannensi  ab  Nola  repulisset,  his  terra  marique 
victis  ab  se  hostibus  cedere,  arma  propere  capere  milites,  et  efferri 
signa  iubet.  Instruenti  exercitum  decem  effusis  equis  advolant  ex 
hostium  acie  Numidae,  nuntiantes,  populares  suos,  primum  ea 
seditione  motos , qua  trecenti  ex  numero  suo  concesserint  Hera- 
cleam, dein  quod  praefectum  suum  ab  obtrectantibus  ducibus 
gloriae  eius  sub  ipsam  certaminis  diem  allegatum  videant,  quietu- 
ros in  pugna.  Gens  fallax  promissi  fidem  praestitit:  itaque  et  Ro- 
manis crevit  animus,  nuntio  celeri  per  ordines  misso , destitutum 
ab  equite  hostem  esse,  quem  maxime  timuerant:  et  territi  hostes, 
praeterquam  quod  maxima  parte  virium  suarum  non  iuvabatur, 
timore  etiam  incusso , ne  ab  suo  et  ipsi  equite  oppugnarentur : 
itaque  haud  magni  certaminis  fuit.  Primus  clamor  atque  impetus 
rem  decrevit.  Numidae,  quum  in  concursu  quieti  stetissent  in  cor- 
nibus, ut  terga  dantes  suos  viderunt,  fugae  tantum  parumper 

comites  facti,  postquam  omnes  Agrigentum  trepido  agmine  peten- 
tes viderunt,  ipsi  metu  obsidionis  passim  in  civitates  proximas 
dilapsi.  Multa  millia  hominum  caesa  captaque  et  octo  elephanti. 
Haec  nltima  in  Sicilia  Marcelli  pugna  fuit ; victor  inde  Syracusas 
rediit:  iam  ferme  in  exitu  annus  erat.  Itaque  senatus  Romae  de- 
crevit, ut  P.  Cornelius  praetor  literas  Capuam  ad  consules  mit- 
teret: dum  Hannibal  procul  abesset,  nec  ulla  magni  discriminis 
res  ad  Capuam  gereretur , alter  eorum  , si  ita  videretur,  ad  magi- 
stratus subrogandos  Romam  veniret.  Literis  acceptis,  inter  se  con- 
sules compararunt,  ut  Claudius  comitia  perficeret,  Fulvius  ad  Ca- 
puam maneret.  Consules  Claudius  creavit  Cn.  Fulvium  Centuma- 
lum  et  P.  Sulpicium  Servii  filium  Galbam , qui  nullum  antea  cu- 
rulem magistratum  gessisset.  Praetores  deinde  creati,  L.  Cornelius 
Lentulus,  M.  Cornelius  Cethegus,  C.  Sulpicius,  C.  Calpurnius 
Piso.  Pisoni  iurisdictio  urbana,  Sulpicio  Sicilia,  Cethego  Apulia, 
Lentulo  Sardinia  evenit.  Consulibus  prorogatum  in  annum  impe- 
rium est. 


wvWln/vw 


Digitized  by  Google 


LIBER  VI 


I.Cn.  FulviusCcnlumalus,P.SulpiciusGalba  consules,  quum 
idibus  martiis  magistratum  inissent,  senatu  in  Capitolium  vocato, 
de  republica  , de  adminislratione  belli , de  provinciis  exercitibusque 
Patres  consuluerunt.  Q.  Fulvio,  Ap.  Claudio  prioris  anni  consu- 
libus, prorogatum  imperium  est,  atque  exercitus,  quos  habebant, 
decreti;  adieclumquc,  ne  a Capua,  quam  obsidebant,  abscederent, 
prius  quam  expugnassent.  Ea  tum  cura  maxime  intentos  habebat 
Romanos;  non  ab  ira  tantum,  quae  in  nullam  unquam  civitatem 
iustior  fuit,  quam  quod  urbs  tam  nobilis  ac  potens,  sicut  defe- 
ctione sua  traxerat  aliquot  populos,  ita  recepta  inclinatura  rursus 
animos  videbatur  ad  veteris  imperii  respectum.  Et  praetoribus 
prioris  anni,  M.  iunio  in  Etruria,  P.  Sempronio  in  Gallia,  cum 
binis  legionibus  quas  habuerant,  prorogatum  est  imperium.  Pro- 
rogatum et  M.  Marcello,  ut  pro  consule  in  Sicilia  reliqua  belli 
perficeret  eo  exercitu,  quem  haberet.  Si  supplemento  opus  esset, 
suppleret  de  legionibus,  quibus  P.  Cornelius  propraetor  in  Sicilia 
pracesset;  dura  nc  quem  militem  legeret  ex  eo  numero,  quibus 
senatus  missionem  reditumque  in  patriam  negasset  ante  belli  finem. 
C.  Sulpicio,  cui  Sicilia  evenerat,  duae  legiones , quas  P.  Cornelius 
habuisset,  decretae,  et  supplementum  de  exercitu  Cn.  Fulvii,  qui 
priore  anno  in  Apulia  foede  caesus  fugatusqne  erat.  Huic  generi 
militum  senatus  eundem,  quem  Cannensibus,  finem  statuerat  mili- 
tiae; additum  etiam  utrorumque  ignominiae  est,  nc  in  oppidis 
hibernarent,  neve  hiberna  propius  ullam  urbem  decem  millibus 
passuum  aedificarent.  L.  Cornelio  in  Sardinia  duae  legiones  datae, 
quibus  Q.  Mucius  praefuerat.  Supplementum,  si  opus  esset,  con- 
sules scribere  iussi.  T.  Otaeilio  et  M.  Valerio  Siciliae  Graeciaeque 

ora  cum  legionibus  classibusque,  quibus  praeerant,  decretae. 
Quinquaginta  Graeci,  cum  legione  una,  centum  Siculi  cum  dua- 
bus legionibus  habebant  naves.  Tribus  et  viginti  legionibus  roma- 
uis  eo  anno  bellum  terra  marique  est  gestum. 

II.  Principio  eius  anni  quum  de  literis  L.  Marcii  referretur, 
res  gestae  magnificae  senatui  visae:  titulus  honoris  (quod  , imperio 
non  populi  iussu,  non  ex  auctoritate  Patrum  dato,  Propraetor 
senatui,  scripserat)  magnam  partem  hominum  offendebat.  Rem 
mali  exempli  esse,  imperatores  legi  ab  exercitibus,  et  solemne 
auspicatorum  comitiorum  in  castra  et  provincias,  procul  ab  legi- 
bus magistratibusque,  ad  militarem  temeritatem  transferri.  Et, 
quum  quidam  referendum  ad  senatum  ceuserent,  melius  visum 
differri  eam  consultationem,  donec  proficiscerentur  equites,  qui 
ab  Marcio  literas  attulerant.  Rescribi  de  frumento  et  vestimentis 
exercitus  placuit:  eam  utramque  rem  curae  fore  senatui.  Adscri- 
bi  autem,  Propraetori  L.  Marcio,  non  placuit;  ne  id  ipsum, 
quod  consultationi  reliquerant,  pro  praeiudicato  ferret.  Dimissis 
equitibus,  de  nulla  re  prius  consules  retulerunt,  omniumque  in 
unum  sententiae  congruebant,  agendum  cum  tribunis  plebis  esse, 
primo  quoque  tempore  ad  plebem  ferrent,  quem  cum  imperio 
mitti  placeret  in  Hispaniam  ad  eum  exercitum,  cui  Cn.  Scipio 
imperator  praefuisset:  ea  res  cum  tribunis  acta  promulgalaque 
est.  Sed  aliud  certamen  occupaverat  animos : C.  Sempronius  Blae- 
sus die  dicta  Cn.  Fulvium,  ob  exercitum  in  Apulia  amissum,  in 
concionibus  vexabat ; multos  imperatores  temeritate  atque  in- 
scientia exercitum  in  locum  praecipitem  perduxisse  dictitans ; 
neminem,  praeter  Cn.  Fulvium,  ante  corrupisse  omnibus  vitiis 
legiones  suas,  quam  proderet.  Itaque  vere  dici  posse,  prius  eos 
perisse,  quam  viderent  hostem ; nec  ab  Hannibale,  sed  ab 
imperatore  suo , victos  esse.  Neminem,  quum  suffragium  ineat , 
satis  cernere,  cui  imperium,  cui  exercitum  permittat.  Quid 
interfuisse  inter  Ti.  Sempronium?  Quum  ei  servorum  exercitus 
datus  esset,  brevi  effecisse  disciplina  atque  imperio,  ut  nemo 
eorum  generis  ac  sanguinis  sui  memor  in  acie  esset,  praesidio 
sociis,  hostibus  terrori  essent.  Cumas,  Beneventum  aliasque 
urbes  eos  velul  e faucibus  Hannibalis  ereptas  populo  romano 
restituisse.  Cn.  Fulvium  Quiritium  Romanorum  exercitum,  ho- 

nesle  genitos,  liberaliter  educatos,  servilibus  vitiis  imbuisse. 
Ergo  effecisse , ut  feroces  et  inquieti  inter  socios , ignavi  et 
imbelles  inter  hostes  essent;  nec  impetum  modo  Poenorum , 
sed  ne  clamorem  quidem  sustinere  possent.  Nec  hercule  mirum 
esse , milites  in  acie  non  stetisse , quum  primus  omnium  impe- 
rator fugeret.  Magis  mirari  se,  aliquos  stantes  cecidisse,  et  non 
omnes  comites  Cn.  Fulvii  fuisse  pavoris  ac  fugae.  C.  Flaminium, 
L.  Paulum,  L.  Postumium , Cn.  ac  P.  Scipiones  cadere  in  acie 
maluisse,  quam  deserere  circumventos  exercitus.  Cn.  Fulvium 
prope  unum  nuntium  deleti  exercitus  Romam  redisse.  Facinus 
indignum  esse,  cannensem  exercitum,  quod  ex  acie  fugerit, 
in  Siciliam  deportatum , ne  prius  inde  dimittatur,  quam  hostis 
ex  Italia  decesserit,  et  hoc  idem  Cn.  Fulvii  legionibus  nuper 
decretum:  Cn.  Fulvio  fugam  ex  proelio,  ipsius  temeritate  com- 
misso , impunitam  esse , et  eum  in  ganea  lustrisque,  ubi  inven- 
tam egerit,  senectutem  acturum:  milite,  qui  nihil  aliud  pec- 
caverint, quam  quod  imperatoris  similes  fuerint,  relegatos  prope 
in  exilium , ignominiosam  pali  militiam.  Adeo  imparem  liber- 
tatem Romae  diti  ac  pauperi , honorato  atque  inhonorato  esse. 

III.  Reus  ab  se  culpam  in  milites  transferebat:  Eos  ferociter 
pugnam  poscentes  productos  in  aciem,  non  eo,  quo  voluerint 
(quia  serum  diei  fuerit),  sed  postero  die,  et  tempore  et  loco 
aequo  instructos,  seu  famam,  seu  vim  hostium  non  sustinuisse. 
Quum  effuse  omnes  fugerent,  se  quoque  turba  ablatum:  ut 
Varronem  catwensi  pugna,  ut  multos  alios  imperatores.  Qui 
autem  solum  se  restantem  prodesse  reipublicae , nisi  si  mors 
sua  remedio  publicis  cladibus  futura  esset,  potuisse?  Non  se 
inopia  commeatus , non  in  loca  iniqua  incaute  deductum,  non 
agmine  inexplorato  euntem  insidiis  circumventum.  Vi  aperta, 
armis,  acie  victum:  nec  suorum  animos,  nec  hostium,  in  pote- 
state habuisse.  Suum  cuique  ingenium  audaciam  aut  pavorem 
facere.  Bis  est  accusatus,  pecuniaque  anquisitum:  tertio,  testibus 
datis,  quum , praeterquam  quod  omnibus  probris  onerabatur,  iu- 
rati  permulti  dicerent,  fugae  pavorisque  initium  a praetore  ortum; 
ab  eo  desertos  milites,  quam  haud  vanum  timorem  ducis  crederent, 
terga  dedisse;  tanta  ira  accensa  est,  ut  capita  anquirendum  concio 
succlamarat.  De  eo  quoque  novum  ccrlameu  ortum:  nam,  quum 

tribunus  bis  pecunia  anquisisset,  tertio  capitis  se  anquirere  diceret; 
tribuni  plebis  appellati , collegae  negarunt,  re  in  mora  esse , quo 
minus,  quod  ei  more  maiorum  permissum  esset,  seu  legibus,  seu 
moribus  mallet,  anquireret,  quoad  vel  capitis,  vel  pecuniae 
iudicasset  privato.  Tum  Sempronius,  perduellionis  se  indicare 
Cn.  Fulvio,  dixit,  diemque  comitiis  ab  C.  Calpurnio  praelorp 
Yrbis  petit.  Inde  alia  spes  ab  reo  tenfata  est;  si  adesse  in  indicio 
Q.  Fulvius  frater  posset,  florens  tum  et  fama  rerum  gestarum,  et 
propinqua  spe  Capuae  potiundae.  Id  quum  per  literas  miserabiliter 
pro  fratris  capite  scriptas  petisset  Fulvius,  negassentque  Patres  e 
rcpublica  esse , abscedi  a Capua ; postquam  dies  comitiorum  aderat, 
Cn.  Fulvius  cxulatum  Tarquinios  abiit.  Id  ei  iustum  exilium  esse, 
scivit  plebs. 

IV.  Inter  haec  vis  omnis  belli  versa  in  Capuam  erat : obsideba- 
tur tamen  acrius,  quam  oppugnabatur;  nec  aut  famem  tolerare 
servitia  ac  plebs  poterant,  aut  mittere  nuntios  ad  Hannibalem  per 
custodias  tam  arctas.  Inventus  est  Numida , qui , acceptis  literis, 
evasurum  se  professus,  ut  promissum  praestaret,  per  media  romana 
castra  nocte  egressus , spem  accendit  Campanis,  dum  aliquid  virium 
superesset,  ab  omni  parte  eruptionem  tentandi.  Ceterum  in  multis 
certaminibus  equestria  proelia  ferme  prospera  faciebant;  pedites 
superabantur.  Sed  nequaquam  tam  laetum  vincere , quam  triste 
vinci  ulla  parte  erat  ab  obsesso  et  prope  expugnato  hoste.  Inita 
tandem  ratio  est,  ut,  quod  viribus  deeret , arte  aequaretur.  Ex 
omnibns  legionibus  electi  sunt  iuvenes,  maxime  vigore  ac  levitate 
corporum  veloces:  eis  parmae  breviores,  quam  equestres:  et  septe- 
na iacula  quaternos  longa  pedes  data,  praefixa  ferro,  quale  hastis 
velitaribus  inest.  Eos  singulos  in  equos  suos  accipientes  equites  as- 
suefecerunt, et  vehi  post  sese , et  desilire  perniciter , ubi  signum 
datum  esset.  Postquam  assuetudine  quotidiana  salis  intrepide  visum 
est  fieri,  in  campum,  qui  medius  inter  castra  murumque  erat , 
adversus  instructos  Campanorum  equites  processerunt ; et , ubi  ad 
ronicctum  teli  ventum  est,  signo  dato  velites  desiliunt.  Pedestris 
inde  acies  ex  equitatu  repente  in  hostium  equites  incurrit , iacula- 
que  cum  impetu  alia  super  alia  emittunt.  Quibus  plurimis  in  equos 
virosque  passim  coniectis  permultos  vulneraverunt : pavoris  tamen 
plus  ex  re  nova  atque  inopinata  iniectum  est;  et  in  perculsum 

hostem  equites  invecti  fugam  stragemque  eornm  usque  ad  portas 
fecerunt:  inde  equitatu  quoque  superior  romana  res  fuit.  Iustitu- 
tum,  ut  velites  in  legionibus  essent.  Auctorem  peditum  equiti  im- 
miscendorum centurionem  Q.  Navium  ferunt,  bonorique  id  ei 
apud  imperatorem  fuisse. 

V.  Quum  in  hoc  statu  ad  Capuam  res  essent,  Hannibalem  di- 
versum tarentinac  arcis  potiundae  Capuaeque  retinendae  trahebant 
curae.  Vicit  tamen  respectus  Capuae,  inquam  omnium  sociorum 
hostiumque  conversos  videbat  animos;  documento  futurae,  qua- 
lemcumque  eventum  defectio  ab  Romanis  habuisset.  Igitur  magna 
parte  impedimentorum  relicta  in  Bruttiis  et  omni  graviore  arma- 
tu , cum  delectis  peditum  equitumque , quam  poterat  aptissimis 
ad  maturandum  iter,  in  Campaniam  contendit:  sequuti  tamen  tam 
raptim  euntem  tres  et  triginta  elephanti.  In  valle  occulta  post 
Tifata  montem  imminentem  Capuae  consedit.  Adveniens  quum 
castellum  Galatiam,  praesidio  vi  pulso,  cepisset,  in  circumsedentes 
Capuam  se  vertit.  Praemissis  ante  nuntiis  Capuam , quo  tempore 
castra  romana  aggressurus  esset,  ut  eodem  et  illi , atl  eruptionem 
parati,  portis  omnibus  sese  effunderent , ingentem  praebuit  terro- 
rem : nam  alia  parte  ipse  adortus  est:  alia  Campani  omnes,  pedites 
equitesque,  et  cum  iis  punicum  praesidium,  cui  Bostar  et  Hanno 
praeerant , erupit.  Romani , ut  in  re  trepida , ne  ad  unam  con- 
currendo partem  aliquid  indefensi  relinquerent,  ita  inter  se  copias 
partiti  sunt:  Ap.  Claudius  Campanis,  Fulvius  Ilanuibali  est  oppo- 
situs: C.  Nero  propraetor  cum  equitibus  sextae  legionis  via,  quae 
Suessulam  fert;  C.  Fulvius  Flaccus  legatus  cum  sociali  equitatu 
constitit  e regione  Vulturni  amnis.  Proelium  non  solito  modo 
clamore  ac  tumultu  est  coeptum,  sed  ad  alium  virorum,  equorum 
armorumque  sonum , disposita  in  muris  Campanorum  imbellis 
multitudo  tantum  cum  aeris  crepitu , qualis  in  defectu  lunae  si- 
lenti nocte  cieri  solet,  edidit  clamorem , ut  averteret  etiam  pugnan- 
tium animos.  Campanos  facile  a vallo  Appius  arcebat:  maior  vis 
ab  altera  parte  Fulvium,  Hannibal  et  Poeni,  urguebant.  Legio  ibi 
sexta  loco  cessit:  qua  pulsa,  cohors  Hispanorum  cum  tribus  ele- 
phantis usque  ad  vallum  pervasit;  superatque  mediani  aciem  Ro- 
manorum , et  in  ancipili  spe  ac  periculo  erat , utrum  in  castra 
perrumperet,  an  intercluderetur  a suis.  Quem  pavorem  legionis 

pcriculumque  castrorum  Fulvius  ubi  vidit,  Q.  Navium  primorcsque 
alios  centurionum  hortatur,  ut  cohortem  hostium  sub  vallo  pu- 
gnantem invadant.  In  summo  discrimine  rem  verti:  aut  viam 
dandam  iis  esse,  et  minore  conatu,  quam  condensam  aciem 
irrupissent,  in  castra  irrupturos;  aut  conficiendos  sub  vallo  esse. 
Nec  magni  certaminis  rem  fore:  paucos  esse  ab  suis  interclu- 
sos; et  quae  , dum  paveat  Romanus,  interrupta  acies  videatur, 
eam,  si  se  ulrinque  in  hostem  vertat,  ancipili  pugna  medios 
circumventuram.  Navius  ubi  haec  imperatoris  dicta  accepit,  se- 
cundi hastati  signum  ademptum  signifero  in  hostes  infert;  iactu- 
rum  in  medios  eos  minitans,  ni  se  propere  sequantur  milites,  et 
partem  capessant  pugnae.  Ingens  corpus  erat,  et  arma  honestabant; 
et  sublatum  alte  signum  converteret  ad  spectaculum  cives  hostes- 
que. Ceterum,  postquam  iam  ad  signa  pervenerat  Hispanorum, 
tum  undique  in  eum  tragulae  coniectae,  et  prope  tota  in  unum 
acies  versa : sed  neque  hostium  multitudo , neque  telorum  vis  ar- 
cere impetum  eius  viri  potuerunt. 

VI.  Et ‘M.  Atilius  legatus,  primi  principis  ex  eadem  legione 
signum  inferri  in  cohortem  Hispanorum,  coegit;  et,  qui  castris 
praeerant,  L.  Porcius  Licinus  et  T.  Popili  i us  legati  pro  vallo 
acriter  propugnant,  elephantosque  transgredientes  in  ipso  vallo 
conficiunt.  Quorum  corporibus  quum  oppleta  esset  fossa , velut 
aggere  aut  ponte  iniecto,  transitum  hostibus  dedit.  Ibi  per  stragem 
jacentium  elephantorum  atrox  edita  caedes.  Altera  in  parte  castro- 
rum iam  impulsi  erant  Campani  punicumque  praesidium  , et  sub 
ipsa  porta  Capuae,  quae  Vulturnum  fert,  pugnabatur:  neque  tam 
armati  irrumpentibus  Romanis  resistebant,  quani  quod  porta, 
ballistis  scorpionibusque  instructa,  missilibus  procul  hostes  arcebat. 
Et  suppressit*impelum  Romanorum  vulnus  imperatoris  Ap.  Clau- 
dii, cui,  suos  ante  prima  signa  adhorlanli,  sub  laevo  humero 
summum  pectus  gaeso  ictum  est:  magna  tamen  vis  hostium  ante 
portam  est  caesa ; ceteri  trepidi  in  urbem  compulsi.  Et  Hannibal, 
postquam  cohortis  Hispanorum  stragem  vidit,  summaque  vi  castra 
hostium  defendi , omissa  oppugnatione,  recipere  signa  et  convertere 
agmen  peditum,  obiecto  a tergo  equitatu , ne  hostis  instaret,  coe- 
pit. Legionum  ardor  ingens  ad  hostem  insequendum  fuit:  sed 
Flaccus  receptui  cani  iussil;  satis  ad  utrumque  profectum  ratus. 

ut  et  Campani,  quam  haud  multum  in  Hannibale  praesidii  esset, 
et  ipse  Hannibal  sentiret.  Caesa  eo  die,  qui  huius  pugnae  auctores 
sunt,  octo  millia  hominum  de  Hannibalis  exercitu,  tria  ex  Cam- 
panis tradunt;  signaque  Carthaginiensibus  quindecim  adempta, 
duodeviginti  Campanis.  Apud  alios  nequaquam  tantam  molem  pu- 
gnae inveni,  plusque  pavoris,  quam  certaminis,  fuisse;  quum 
inopinato  in  castra  romana  Numidae  Ilispanique  cum  elephantis 
irrupissent;  elephanti , per  media  castra  vadentes,  stragem  taber- 
naculorum ingenti  sonitu  ac  fugam  abrumpentium  vincula  jumen- 
torum facerent : fraudem  quoque  super  tumultum  adicctam , im- 
missis ab  Hannibale,  qui  (habuit  aliquot)  gnari  latinae  linguae 
iuberent  consulum  verbis,  quoniam  amissa  castra  essent,  prose 
quemque  militum  in  proximos  montes  fugere:  sed  eam  celeriter 
cognitam  fraudem  oppressamque  magna  caede  hostium;  elephantos 
igni  e castris  exactos.  Hoc  ultimum  (utcumque  initum  finilumquc 
est)  ante  deditionem  Capuae  proelium  fuit.  Medixtuticus,  qui 
summus  magistratus  apud  Campanos  est,  eo  anno  Seppius  Lcsius 
erat,  loco  obscuro  tenuique  fortuna  ortus.  Matrem  eius  quondam, 
pro  pupillo  eo  procurantem  familiare  ostentum,  quum  respondisset 
haruspex,  summum  quod  esset  imperium  Capuae,  perventuram 
ad  eum  puerum,  nihil  ad  eam  spem  agnoscentem,  dixisse  ferunt 
» Nae  tu  perditas  res  Campanorum  narras,  ubi  summus  honos  ad 
» filium  meum  perveniet!  » Ea  ludificatio  veri,  et  ipsa  in  verum 
vertit:  nam  quum  fame  ferroque  urguerentur,  nec  spes  ulla  su- 
peresset,  iis,  qui  nati  in  spem  honorum  erant,  honores  detrectan- 
tibus, Lesius,  querendo  desertam  ac  proditam  a primoribus  Ca- 
puam, summum  magistratum  ultimus  omnium  Campanorum  cepit. 

VII.  Ceterum  Hannibal,  ut  nec  hostes  elici  amplius  ad  pugnam 
vidit,  nec  per  castra  eorum  perrumpi  ad  Capuam  posse , ne  suos 
quoque  commeatus  intercluderent  novi  consules,  abscedere  irrito 
incepto  et  movere  a Capua  statuit  castra.  Multa  secum,  quo  iam 
inde  ire  pergeret,  volventi  subiit  animum  impetus , caput  ipsum 
belli  Romam  petendi : cuius  rei  semper  cupitae  praetermissam  oc- 
casionem post  cannensem  pugnam  et  alii  vulgo  fremebant,  et  ipse 
non  dissimulabat.  Nec  opinato  pavore  ac  tumultu , non  esse  despe- 
randum, aliquam  partem  urbis  occupari  posse,  at,  si  Roma  «n 
discrimine  esset , Capuam  extemplo  omissuros  aut  ambo  impe- 

ratores  romanos , aut  alterum  ex  iis;  et,  si  divisissent  copias, 
utrumque  infirmiorem  factum  aut  sibi,  aut  Campanis , bene 
gerendae  rei  fortunam  daturos  esse.  Yna  ea  cura  angebat  : ne, 
ubi  abscessisset , extemplo  dederentur  Campani.  Numidam  prom- 
ptum ad  omnia  audenda  donis  perlicit,  ut,  literis  acceptis,  specie 
transfugae  castra  romana  ingressus,  altera  parte  Capuam  clam  per- 
vadat. Literae  autem  erant  adhortatione  plenae:  Profectionem 
suam , quae  salutaris  illis  foret,  abstracturam  ad  defendendam 
Romam  ab  oppugnanda  Capua  duces  atque  exercitus  romanos. 
Ne  desponderent  animos:  tolerando  paucos  dies  totam  solutu- 
ros obsidionem.  Inde  naves  in  flumine  Vulturno  comprehensas 
subigi  ad  id,  quod  iam  ante  praesidii  causa  fecerat,  castellum  ius- 
sit.  Quarum  ubi  tantam  copiam  esse , ut  una  nocte  traiici  posset 
exercitus,  allatum  est,  cibariis  decem  dierum  praeparatis,  deductas 
nocte  ad  fluvium  legiones  ante  lucem  traiecit. 

VIII.  Id  prius  quam  fieret,  ita  futurum  compertum  ex  transfu- 
gis, Fulvius  Flaccus  senatui  Romam  quum  scripsisset,  varie  ho- 
minum animi  pro  cuiusque  ingenio  affecti  sunt.  Vt  in  re  tam  tre- 
pida , senatu  extemplo  vocato , P.  Cornelius,  cui  Asinae  cognomen 
erat,  omnes  duces  exercitusque  ex  tota  Italia,  neque  Capuae,  ne- 
que ullius  alterius  rei  memor,  ad  Vrbis  praesidium  revocabat. 
Fabius  Maximus  , abscedi  a Capua  terrerique  et  circumagi  ad  nu- 
tus comminationesque  Hannibalis,  flagitiosum  ducebat:  Qui  ad 
Cannas  victor  ire  tamen  ad  Vrbem  ausus  non  esset,  eum,  a 
Capua  repulsum,  spem  potiundae  urbis  Romae  cepisse?  Non  ad 
Romam  obsidendam,  sed  ad  Capuae  liberandam  obsidionem, 
ire.  Romam  cum  eo  exercitu,  qui  ad  urbem  esset,  lovem, 
foederum  ruptorum  ab  Hannnibale  testem,  deosque  alios  defen- 
suros esse.  Has  diversas  sententias  media  sententia  P.  Valerii  Flacci 
vicit;  qui  utriusque  rei  memor,  imperatoribus,  qui  ad  Capuam 
essent,  scribendum  censuit:  Quid  ad  Vrbem  praesidii  esset, 
quantas  autem  Hannibal  copias  duceret , aut  quanto  exrcitu 
ad  Capuam  obsidendam  opus  esset,  ipsos  scire.  Si  et  Romam 
e ducibus  alter,  et  exercitus  pars  mitti  posset,  u(  ab  reliquo 
et  duce  et  exercitu  Capua  recte  obsideretur;  inter  se  compara- 
rent Claudius  Fulviusque , utri  obsidenda  Capua,  utri,  ad  pro- 
hibendam obsidione  patriam,  Romam  ventandum  esset.  Hoc 

senatusconsulto  Capuam  perlato,  Q.  Fulvius  procousul,  cui,  col- 
lega ex  vulnere  aegro , eundum  Romam  erat , e tribus  exercitibus 
milite  electo,  ad  quindecim  millia  peditum,  mille  equites,  Vultur- 
num traducit.  Inde  quum  Hannibalem  Latina  via  iturum  satis 
comperisset , ipse  per  Appiae  municipia , quaeque  propter  eam 
viam  sunt,  Setiam,  Coram,  Lanuvium  praemisit,  ut  commeatus 
paratos  et  in  urbibus  haberent,  et  ex  agris  deviis  in  viam  profer- 
rent, praesidiaqiie  in  urbes  contraherent,  ut  sua  cuique  respublica 
in  manu  esset. 

IX.  Hannibal,  quo  die  Vulturnum  est  trausgressus,  haud  pro- 
cul a flumine  castra  posuit.  Postero  die  praeter  Cale9  in  agrum 
sidicinum  pervenit.  Ibi  diem  unum  populando  moratus,  per  Sues- 
sulam, allifanumque  et  casinatem  agrum  via  Latina  ducit.  Sub 
Casinum  biduo  stativa  habita  et  passim  populationes  factae.  Inde, 
praeter  Interamnam  Aquinumque,  in  fregellanum  agrum  ad  Lirim 
fluvium  ventum : ubi  intercisum  pontem  a Fregellanis  morandi 
itineris  causa  invenit.  Et  Fulvium  Vulturnus  timuerat  amnis,  na- 
vibus ab  Hannibale  incensis,  rates  ad  traiiciendum  exercitum,  in 
magna  inopia  materiae,  aegre  comparantem.  Traiecto  ratibns  exer- 
citu , reliquum  Fulvio  expeditum  iter,  non  per  urbes  modo,  sed 
circa  viam,  expositis  benigne  commeatibus , erat : alacrcsque  mili- 
tes alius  alium,  ut  adderet  gradum , memor  ad  defendendam  ire 
patriam,  hortabantur.  Romam  fregellanus  nuutius,  diem  noctem-» 
que  itinere  continuato,  ingentem  attulit  terrorem.  Tumultuosius, 
quam  allatura  erat , cursos  hominum , adfingentium  vana  auditis, 
totam  Yrbem  conciverat.  Ploratus  mulierum  non  ex  privatis  solum 
domibus  exaudiebatur;  sed  undique  matronae,  in  publicum  effu- 
sae , circa  deum  delubra  discurrunt,  crinibus  passis  aras  verrentes, 
nixae  genibus,  supinas  manus  ad  caelum  ac  deos  tendentes,  oran- 
tesque,  ut  urbem  romanam  e manibus  hostium  eriperent,  ma- 
tresque romanas  et  liberos  parvos  inviolatos  servarent.  Senatus 
magistratibus  in  foro  praesto  est,  si  quid  consulere  velint.  Alii 
accipiunt  imperia,  disceduntquc  ad  suas  quisque  officiorum  partes: 
alii  offerunt  se,  si  quo  usus  operae  sit.  Praesidia  in  arce,  in  Ca- 
pitolio, in  muris,  circa  Vrbem  , in  monte  etiam  Albano  atque 
arce  Acsulana  ponuntur.  Inter  hunc  tumultum  Q.  Fulvium  procon- 
sulem profectum  cum  exercitu  a Capua  affertur : cui  ne  minuere^ 

tur  imperium,  si  iu  Vrbem  venisset,  decernit  senatus,  ut  Q.  Fulvio 
par  cum  consulibus  imperium  esset.  Hannibal,  infestius  perpopu- 
lato agro  fregellano  propter  intercisos  pontes,  per  frusinatem  fe- 
rentinalemquc  et  anagnimim  agrum  in  lavicanum  venit.  Inde  Algido 
Tusculum  petiit:  nec  receptus  moenibus,  infra  Tusculum  dextrorsus 
Gabios  descendit.  Inde  in  Pupiniam  exercitu  demisso , octo  millia 
passuum  ab  Roma  posuit  castra.  Quo  propius  hostis  accedebat, 
eo  maior  caedes  fiebat  fugientium,  praecedentibus  Numidis;  plu- 
resque  omnium  generum  atque  aetatum  capiebantur. 

X.  In  hoc  tumultu  Fulvius  Flaccus,  porta  Capena  cum  exercitu 
Romani  ingressus , media  urbe  per  Carinas  Esquilias  contendit. 
Inde  egressus,  inter  Esquilinam  Collinamque  portam  posuit  ca- 
stra; aediles  plebis  commeatum  eo  comportarunt;  consules  sena- 
tusque in  castra  venerunt : ibi  de  summa  republica  consultatum. 
Placuit,  consules  circa  portas  Collinam  Esquilinamque  ponere  ca- 
stra : C.  Calpurnium  praetorem  urbanum  Capitolio  atque  arci 
praeesse:  et  senatum  frequentem  in  foro  contineri,  si  quid  in  tam 
subitis  rebus  consulto  opus  esset.  Inter  haec  Hannibal  ad  Anienem 
fluvium,  tria  millia  passuum  ab  Yrbe,  castra  admovit.  Ibi  stativis 
positis,  ipse  cum  duobus  millibus  equitum  a porta  Collina  usque 
ad  Herculis  templum  est  progressus;  atque,  unde  proxime  pote- 
rat, moenia  situmque  Vrbis  obequitans  contemplabatur.  Id  eum 
• tam  licenter  atque  otiose  facere,  Flacco  indignum  visum  est.  Ita- 
que immisit  equites,  submoverique  atque  in  castra  redigi  hostium 
equitatum  iussit.  Quum  commissum  proelium  esset,  consules  tran- 
sfugas Numidarum , qui  tum  in  Aventino  ad  mille  et  ducentos 
erant,  media  Yrbe  transire  Esquilias  iusserunt ; nullos  aptiores, 
inter  convalles  tectaque  hortorum  et  sepulcra  aut  cavas  undique 
vias,  ad  pugnandum  futuros  rati.  Quos  quum  ex  arce  Capitolioque 
clivo  Publicio  in  equis  decurrentes  quidam  vidissent,  captum 
Aventinum  conclamaverunt.  Ea  res  tantum  tumultum  ac  fagam 
praebuit,  ut,  nisi  castra  punica  extra  Vrbem  fuissent,  effusura 
se  omnis  pavida  multitudo  fuerit.  Tunc  in  domos  atque  in  tecta 
rofugiebanl,  vagosque  in  viis  suos  pro  hostibus  lapidibus  telisque 
incessebant.  Nec  comprimi  tumultus  aperirique  error  poterat , 
refertis  itineribus  agrestium  turba  pecorumque  , quae  repentinus 
pavor  in  Yrbem  compulerat.  Equestre  proelium  secundum  fuit, 

submotique  hostes  suot ; et,  quia  multis  locis  comprimendi  tumul- 
tus eraut,  qui  temere  oriebautur,  placuit,  omnes,  qui  dictatores, 
consules  censoresve  fuissent,  cum  imperio  esse,  donec  recessisset 
a muris  hostis.  Et  diei  quod  reliquum  fuit,  et  nocte  iusequeuti, 
multi  temere  excitati  tumultus  sunt  compressique. 

XI.  Postero  die  transgressus  Anienem  Hannibal  in  aciem  omnes 
copias  eduxit;  ncc  Flaccus  consulcsque  certamen  detrectavere. 
Instructis  ulrinque  exercitibus  in  eius  pugnae  casum,  in  qua  urbs 
Roma  victori  praemium  esset,  imber  ingens  grandine  mixtus  ita 
utramque  aciem  turbavit , ut  vix  armis  retentis  in  castra  sese  re- 
ceperint, nullius  rei  minore,  quam  hostium  metu.  Et  postero  die 
eodem  loco  acies  instructas  eadem  tempestas  diremit.  Ybi  recepis- 
sent se  in  castra , mira  serenitas  cum  tranquillitate  oriebatur.  In 
religionem  ea  res  apud  Poenos  versa  est;  auditaque  vox  Hannibalis 
fertur,  Poliundae  sibi  urbis  Romae  modo  menlem  non  dari, 
modo  fortunam.  Minuere  etiam  spem  eius  aliae,  parva  magnaque  , 
res ; magna  illa,  quod , quum  ipse  ad  moenia  urbis  Romae  arma- 
tus sederet,  milites  sub  vexillis  in  supplementum  Hispaniae  pro- 
fectos audivit : parva  autem,  quod  per  eos  dies  cum  forte  agrum  , 
in  quo  ipse  castra  haberet , venisse,  nihil  ob  id  deminuto  pretio, 
cognitum  ex  quodam  captivo  est.  Id  vero  adeo  superbum  atque 
indiguum  visum,  eius  soli,  quod  ipse  bello  captum  possideret  ha- 
berelquc,  inventum  Romae  emptorem,  ut,  extemplo  vocato  prae- 
cone, tabernas  argentarias,  quae  circa  forum  romantim  tunc  essent, 
iusscrit  venire.  His  motus  ad  Tutiam  fluvium  castra  retulit,  sex 
millia  passuum  ab  Vrbe.  Inde  ad  locum  Feroniae  pergit  ire , 
templum  ea  tempestate  inclytum  divitiis.  Capenates  aliqui  accolae 
eius  erant;  primitias  frugum  eo  donaque  alia  pro  copia  portau- 
tes,  mullo  auro  argentoque  id  exornatum  habebant : his  omuibus 
donis  tum  spoliatum  templum.  Aeris  acervi,  quum  rudera  milites 
religione  inducti  iacereat , post  profectionem  Ilanuibalis  magni 
inventi.  Huius  populatio  templi  haud  dubia  inter  scriptores  est. 
Coelius,  Romam  euntem  ab  Ereto  devertisse  eo  Hannibalem , tra- 
dit ; iterque  eius  ab  Reate  Cutiliisquc  et  ab  Amiterno  orditur.  Ex 
Campania  io  Samnium  , inde  in  Pelignos  perveuisse;  praeterque 
oppidum  Sulmonem  in  Marrucinos  transisse ; inde  albeusi  agro  in 
Marsos,  hinc  Amiternum  Forulosque  vicum  venisse.  Neque  ibi 

error  est,  quod  tanti  exercitus  vestigia  intra  tam  brevis  aevi  memo- 
riam potuerint  confundi:  isse  enim  ea  constat.  Tantum  id  interest; 
veneritne  eo  itinere  ad  Vrbem,  an  ab  Vrbe  in  Campaniam  redierit. 

XII.  Ceterum  non  quantum  pertinaciae  ad  premendam  obsidio- 
ne Capuam  Romanis  fuit,  tantum  ad  defendendam  Hannibali: 
namque  ex  Lucanis  in  bruttium  agrum,  ad  fretum  vero  ac  Rhe- 
gium eo  cursu  contendit,  ut  prope  repentino  adventu  incautos 
oppresserit.  Capua  etsi  nihilo  segnius  obsessa  per  eos  dies  fuerat, 
tamen  adventum  Flacci  sensit ; et  admiratio  orta  est,  non  simul 
regressum  Hannibalem.  Inde  per  colloquia  intellexerunt,  relictos 
se  desertosque,  et  spem  Capuae  retinendae  deploratam  apud  Poe- 
nos esse.  Accessit  edictum  proconsulis  ex  scnatasconsulto  proposi- 
tum vulgatumque  apud  hostes : ut  qui  civis  catnpanus  ante  cer- 
tam diem  transisset , sine  fraude  esset.  Nec  ulla  facta  est  transitio, 
metus  magis  eos  quam  fide,  continente;  quia  maiora  in  defectione 
deliquerant,  quam  quibus  ignosci  posset.  Ceterum  quemadmodum 
nemo  privato  consilio  ad  hostem  transibat,  ita  nihil  salutare  iu 
medium  consulebatur.  Nobilitas  rem  publicam  deseruerat,  neque 
in  senatum  cogi  poterat.  In  magistratu  autem  erat,  qui  non  sibi 
honorem  adiecisset,  sed  indignitate  sua  vim  ac  ius  magistratui, 
quem  gerebat , demsisset.  Iam  ne  in  foro  quidem , aut  publico  loco, 
principum  quisquam  apparebat:  domibus  inclusi  patriae  occasum 
cum  suo  exitio  in  dies  exspectabant.  Summa  curae  omnis  in  Bo- 
starem Hannonemque  praefectos  praesidii  punici  versa  erat,  suo, 
non  sociorum,  periculo  sollicitos.  Hi,  conscriptis  ad  Hannibalem 
literis,  non  libere  modo,  sed  etiam  aspere,  quibus  non  Capuam 
solam  traditam  in  manum  hostibus,  sed  se  quoque  et  praesidium 
*n  omnes  cruciatus  proditos,  incusabant:  abiisse  eum  in  Brut- 
tios, velul  avertentem  sese , ne  Capua  in  oculis  eius  caperetur. 
At  hercule  Romanos  ne  oppgunatione  quidem  urbis  romanae 
abstrahi  ab  Capua  obsidenda  potuisse : tanto  constantiorem  ini- 
micum Romanum,  quam  amicum  Poenum  esse.  Si  redeat  Ca- 
puam bellumque  omne  eo  vertat  et  se  et  Campanos  paratos 
eruptioni  fore.  Non  cum  Rheginis  neque  Tarentinis  bellum  ge- 
sturos transisse  Alpes:  u6i  romanae  legiones  sint,  ibi  et  Car- 
thaginiensium exercitus  debere  esse.  Sic  ad  Cannas,  sic  ad 
Trasymenum  rem  bene  gestam;  cotundo,  conferendo  cum  hoste 

c attra,  fortunam  tentando.  In  banc  sententiam  literae  conscriptae 
Numidis,  proposita  inercede  iam professis  operam,  dantur.  Hi  spe- 
cie transfugarum  quum  ad  Flaccam  in  castra  venissent , ut  inde 
tempore  capto  abirent,  famesque,  quae  tam  diu  Capuae  erat, 
nulli  non  probabilem  causam  transitionis  faceret;  mulier  repente 
campana  in  castra  venit,  scortum  transfugarum  unius,  indicatque 
imperatori  romano,  Numidas  fraude  composita  transisse,  literasque 
ad  Hannibalem  ferre:  id  unum  ex  iis,  qui  sibi  rem  aperuisset, 
arguere  sese  paratam  esse.  Productus  primo  satis  constanter  igno- 
rare se  mulierem  simulabat:  paulatim  dein  convictus  veris,  quum 
tormenta  posci  et  parari  videret,  fassus  id  ita  esse;  literaeque  pro- 
latae; et  additum  etiam  indicio,  quod  celabatur,  et  alios  specie 
transfugarum  Numidas  vagari  in  castris  romanis.  Hi  supra  septua- 
ginta comprehensi , et  cum  transfugis  novis  mulcati  virgis  mani- 
busque praecisis  Capuam  rediguntur.  Conspectum  tam  triste  sup- 
plicium fregit  animos  Campanorum. 

XIII.  Concursus  ad  curiam  populi  factus  coegit  Lesium  sena- 
tum vocare;  et  primoribus,  qui  iam  diu  publicis  consiliis  aberant, 
propalam  minabantur,  nisi  venirent  in  senatum , circa  domos  eo- 
rum ituros  se,  et  in  publicum  omnes  vi  extracturos  esse:  is  timor 
frequentem  senatum  magistratui  praebuit.  Ibi  quum  ceteri  de  le- 
gatis mittendis  ad  imperetores  romanos  agerent,  Vibius  Virrius, 
qui  defectionis  ab  Romanis  auctor  fuerat,  interrogatus  sententiam, 
negat,  eos,  qui  de  legalis  et  de  pace  ac  deditione  loquantur, 
memimsre,  nec  quid  facturi  fuerint,  si  Romanos  in  potestate 
habuissent;  nec  quid  ipsis  patiendum  sit.  Quid!  vos,  inquit, 
» eam  deditionem  fore  censetis , qua  quondam , ut  adversus  Samni- 
» tes  auxilium  impetraremus , nos  nostraque  omnia  Romanis  dedi- 
» dimus?  Iam  e memoria  excessit,  quo  tempore,  et  in  qua  for- 
» tuna  a populo  romano  defecerimus?  iam,  quemadmodum  in  de- 
» fectione  praesidium,  quod  poterat  emitti,  per  cruciatum  et  ad 
» contumeliam  necarimus?  quoties  in  obsidentes,  quam  inimice 
» eruperimus,  castra  oppugnarimus?  Hannibalem  vocaverimus, 
» ad  opprimendos  eos?  hoc  quod  recentissimum  est,  ad  oppugnan- 
» dam  Romam  hinc  eum  miserimus?  Age  contra,  quae  illi  infeste 
» in  nos  fecerint,  repetite;  ut  ex  eo,  quid  speretis,  habeatis. 
» Quum  hostis  alienigena  in  Italia  esset , et  Hannibal  hostis , et 

» cuncta  bello  arderent,  omissis  omnibus,  omisso  ipso  Han- 
» nibale,  ambo  consules  el  duo  consulares  exercitus  ad  Capuam 
» oppugnandam  miserunt.  Alterum  aunum  circumvallatos  inclu- 
» sosque  nos  fame  macerant,  et  ipsi  nobiscum  ultima  pericula  ac 
» gravissimos  labores  perpessi , circa  vallum  ac  fossas  saepe  truci- 
» dati,  et  prope  ad  extremum  castris  exsuti.  Sed  omitto  haec: 
» vetus  atque  usitata  res  est,  in  oppugnanda  hostium  urbe  labores 
» ac  pericula  pali.  Illud  irae  atque  odii  exsecrabilis  indicium  est. 
» Hannibal  ingentibus  copiis  peditum  equitumque  castra  oppu- 
» gnavit,  et  ex  parte  cepit:  tanto  periculo  nihil  moti  sunt  ab  obsi- 
» dioue.  Profectus  traus  Vulturnum  perussit  calenum  agrum: 
» nihil  tanta  sociorum  clade  avocati  sunt.  Ad  ipsam  urbem  Romam 
» infesta  signa  ferri  iussit:  eam  quoque  tempestatem  immiuentem 
» spreverunt.  Transgressus  Anienem,  tria  millia  passuum  ab  Vrbe 
» castra  posuit ; postremo  ad  moenia  ipsa  et  ad  portas  accessit : 
» Romam  se  adempturum  eis , nisi  omitterent  Capuam , ostendit. 
» Non  omiserunt.  Feras  bestias,  caeco  impetu  ac  rabie  concitatas, 
» si  ad  cnbilia  et  catulos  earum  ire  pergas,  ad  opem  suis  ferendam 
» avertas.  Romjmos  Roma  circumsessa , coniuges , liberi , quorum 
» ploratus  hinc  prope  exaudiebantur , arae , foci,  deum  delubra, 
» sepulcra  maiorum  temerata  ac  violata , a Capua  non  averterunt: 
» tanta  aviditas  supplicii  expetendi,  tanta  sanguinis  nostri  hau* 
» riendi  est  sitis  ! Nec  iniuria  forsitan  : nos  quoque  idem  fecisse- 
u mus,  si  data  fortuna  esset.  Itaque  quando  aliter  diis  immorta- 
» libus  visum  est,  quum  mortem  ne  recusare  quidem  debeam, 
» cruciatus  contumeliasque,  quas  sperat  hostis,  dum  liber,  dum 
» mei  potens  sum  effugere  morte,  praeterquam  honesta,  etiam 
» leni,  possum.  Nou  videbo  Ap.  Claudium  et  Q.  Fulvium  victo* 
» ria  insolenti  subnisos,  neque  vinctus  per  urbem  romanam  trium- 
» phi  spectaculum  trahar,  ut  deinde  incarcere,  aut  ad  palum 
» deligatus,  lacerato  virgis  tergo,  cervicem  securi  romanae  subii- 
» ciam  : nec  dirui  incendique  patriam  videbo : nec  rapi  ad  stuprum 
» matres  campanas,  virginesque  et  ingenuos  pueros.  Albam  , unde 
» ipsi  oriundi  erant,  a fundamentis  proruerunt,  ne  stirpis,  ne 
» memoria  originum  suarum  exstaret : nedum  eos  Capuae  parsu- 
» ros  credam,  cui  infestiores  , quam  Carthagini,  sunt.  Itaque qui- 
» bus  vestrum  ante  fato  cedere , quam  haec  tot  tam  acerba  videant , 

» in  animo  est , iis  apud  mc  hodie  epulae  instructae  parataeqne 
» sunt.  Satiatis  vino  ciboque  poculum  idem,  quod  mihi  datum 
» fuerit,  circumferetur  : ea  potio  corpus  ab  cruciatu,  animum  a 
» contumeliis,  oculos,  aures,  a videndis  audiendisque omnibus 
» acerbis  indignisque,  quae  manent  victos,  vindicabit.  Parati 
» erunt,  qui  magno  rogo  in  propatulo  aedium  accenso  corpora 
» exanima  iniiciant.  Haec  una  via  et  honesta  et  libera  ad  mortem : 
» et  ipsi  virtutem  mirabuntur  hostes,  et  Hannibal  fortes  socios 
» sciet  ab  se  desertos  ac  proditos  esse.  » 

XIV.  Hanc  orationem  Virrii  plures  audierunt  cum  assensu, 
quam  forti  animo  id,  quod  probabant,  exsequi  potuerunt.  Maior 
pars  senatus,  multis  saepe  bellis  expertam  populi  romani  clemen- 
tiam haud  diffidentes  sibi  quoque  placabilem  fore,  legatos  ad  deden- 
dam Romanis  Capuam  decreverunt  miseruntque.  Vibium  Virrium 
septem  et  viginti  ferme  senatores  domum  sequuti  sunt  epulatique 
cum  eo;  et,  quantum  facere  potuerant,  alienatis  mentibus  vino 
ab  imminentis  sensu  mali,  venenum  omnes  sumpserunt : inde  misso 
convivio,  dextris  inter  se  datis  nltimoque  complexu  , collacriman- 
tes suum  patriaeque  casum,  alii,  ut  eodem  rogo  cremarentur, 
manserunt,  alii  domos  digressi  sunt.  Impletae  cibis  vinoque  venae 
minus  efficacem  in  maturanda  morte  vim  veneni  fecerunt : itaque 
noctem  totam  plerique  eorum  et  diei  insequentis  partem  quum 
animam  egissent ; omnes  tamen , prius  quam  aperirentur  hostibus 
portae,  exspirarunt.  Postero  die  porta  Iovis,  quae  adversus  castra 
romana  erat,  iussu  proconsulis  aperta  est.  Ea  intromissa  legio  una 
et  duae  alae  cum  C.  Fulvio  legato.  Is  quum  omnium  primum  arma 
telaque,  quae  Capuae  erant,  ad  se  conferenda  curasset,  custodiis 
ad  omnes  portas  dispositis,  ne  quis  exire  aut  emitti  posset,  prae- 
sidium punicum  comprehendit,  senatum  campanum  ire  in  castra 
ad  imperatores  romanos  iussit.  Quo  quum  venissent , extemplo  his 
omnibus  catenae  iniectae,  iussique  ad  quaestores  deferre,  quod 
auri  argentique  haberent.  Auri  pondo  septuaginta  fuit,  argenti  tria 
millia  pondo  et  ducenta.  Senatores  quinque  et  viginti  Cales  in  cu- 
stodiam, duodetriginta  Teanum  missi:  quorum  de  sententia  maxi- 
me descitum  ab  Romanis  constabat. 

XV.  De  supplicio  campani  senatus  haudquaqnam  inter  Fulvium 
Claudiumque  conveniebat.  Facilis  impetrandae  veniae  Claudius , 

Fulvio  durior  sententia  erat.  Itaque  Appius  Romam  ad  senatum 
arbitrium  eius  rei  totum  reiiciebat:  percunctandi  etiam  aequum 
esse  potestatem  fieri  Patribus , num  communicassent  consilia  cum 
aliquibus  sociorum  latini  nominis  municipiorum  ; et  num  ope 
eorum  in  bello  forent  et  municipiorum  adiuti.  Id  vero  minime 
committendum  esse,  Fulvius  dicere,  ut  sollicitarentur  criminibus 
dubiis  sociorum  fidelium  animi,  et  subiicerentur  indicibtts , 
queis , neque  quid  facerent,  neque  quid  dicerent,  quidquam 
unquam  pensi  fuisset ; itaque  se  eam  quaestionem  oppressurum 
exstinc turumque.  Ab  hoc  sermone  quum  digressi  essent,  et  Ap- 
pius, quamvis  ferociter  loquenlem  collegam , non  dubitaret  tamen 
literas  super  tanta  re  ab  Roma  exspectaturum;  Fulvius,  ne  id  ipsum 
impedimentum  incepto  foret,  dimittens  praetorium,  tribunis  mili- 
tum ac  praefectis  socium  imperavit,  uti  duobus  millibus  equitum 
delectis  denuntiarent,  ut  ad  tertiam  buccinam  praesto  essent.  Cum 
hoc  equitatu  nocte  Teanum  profectus,  prima  luce  portam  intravit , 
atque  in  forum  perrexit : concursuque  ad  primum  equitum  in- 
gressum facto,  magistratum  Sidicinam  citari  iussit , imperavitque, 
ut  produceret  Campanos,  quos  in  custodia  haberet.  Producti 
omnes  virgisque  caesi  ac  securi  percussi.  Inde  citato  equo  Cales 
percurrit:  ubi  quum  in  tribunali  consedisset,  productique  Cam- 
pani deligarentur  ad  palum,  eques  citus  ab  Roma  venit,  literasque 
a C.  Calpurnio  praetore  Fulvio  et  senatusconsultum  tradidit.  Mur- 
mur ab  tribunali  totam  concionem  pervasit,  differri  rem  integram 
ad  Patres  de  Campanis;  et  Fulvius,  id  ita  esse  ratus,  acceptas 
literas  neque  resolutas  quum  in  gremio  reposuisset , praeconi  im- 
peravit , ut  lictorem  lege  agere  iuberet : ita  de  iis  quoque , qui  Ca- 
libus erant,  sumptum  supplicium.  Tum  literae  lectae  senatusque 
consultum,  serum  ad  impediendam  rem  actam:  quae  summa  ope 
approperata  erat,  ne  impediri  posset.  Consurgentem  iam  Fulvium 
Taurea  Iubellius campanus,  per  mediam  vadens  urbem  turbamque, 
nomine  inclamavit,  et,  quum  mirabundus  quidnam  sese  vellet, 
resedisset  Flaccus,  « Me  quoque,  inquit,  iube  occidi , ut  gloriari 
» possis,  multo  fortiorem,  quam  ipse  es,  virum  abs  te  occisum 
» esse.  » Quum  Flaccas  negaret,  profecto  satis  compotem  mentis 
esse,  modo,  prohiberi  etiam  se,  si  id  vellet;  senatusconsulto , 
diceret;  tum  Iubellius,  « Quandoquidem,  inquit,  capta  patria, 

m propinquis  amicisqtie  amissis,  quum  ipse  manu  mea  coniugem 
» liberosque  interfecerim,  ne  quid  indigni  paterentur,  mihi  ne 
u mortis  quidem  copia  eadem  est,  quae  his  civibus  meis;  petatur 
* a virtute  invisae  huius  viUfe^viudieta.  » Atque  ita  gladio,  quem 
veste  texerat,  per  adversum  pectus  transfi%us,  ante  pedes  impera- 
toris moribundus  procubuit. 

XVI.  Quia  et  quod  ad  supplicium  attinet  Campanorum  et  ple- 
raque alia  de  Flacci  unius  sententia  acta  erant,  mortuum  Ap.  Clau- 
dium sub  deditionem  Capuae,  quidam  tradunt:  hunc  quoque 
ipsum  Tauream  neque  sua  sponte  venisse  Cales,  neque  sua  manu 
interfectum;  sed,  dum  inter  ceteros  ad  palum  deligatur,  quia 
parum  inter  strepitus  exaudiri  possent,  quae  vociferabatur,  silen- 
tium fieri  Flaccum  iussisse ; tum  Tauream  illa , quae  ante  memo- 
rata sunt,  dixisse,  virum  se  fortissimum  ab  nequaquam  pari  ad 
virtutem  occidi;  sub  haec  dicta  iussu  proconsulis  praeconem  ita 
pronuntiasse:  a Lictor,  viro  forti  adde  virgas,  et  in  eum  primum 
» lege  age.  » Lectum  quoque  senatusconsultum , prius  quam  se- 
curi feriret,  quidam  auctores  sunt:  sed,  quia  adseriptum  in  se- 
natusconsulto fuerit , st  ei  videretur , integram-  rem  ad  senatum 
reiiceret,  interpretatum  esse,  quid  magis  e republica  duceret, 
aestimationem  sibi  permissam.  Capuam  a Calibus  reditum  est, 
Atellaque  et  Calatia  in  deditionem  acceptae.  Ibi  quoque  in  cos,  qui 
capita  rerum  erant,  animadversum.  Ita  ad  septuaginta  principes 
senatus  interfecti;  trecenti  ferme  nobiles  Campani  in  carcerem 
conditi : alii , per  sociorum  latini  nominis  urbes  in  custodias  dati , 
variis  casibus  interierunt : multitudo  alia  civium  campanorum  ve- 
num data.  De  urbe  agroque  reliqua  consultatio  fuit , quibusdam 
delendam  censentibus  urbem  praevalidam,  propinquam,  inimicam. 
Ceterum  praesens  utilitas  vicit:  nam  propter  agrum , quem  omni 
fertilitate  terrae  satis  constabat  primum  in  Italia  esse , urbs  ser- 
vata est,  ut  esset  aliqua  aratorum  sedes.  Vrbi  frequentandae  mul- 
titudo incolarum  liberlinorumque  et  institorum  opificumque  re- 
tenta: ager  omnis  et  tecta  publica  populi  romani  facta.  Ceterum 
habitari  tantum,  tanquam  urbem,  Capuam  frequentarique  placuit: 
«orpus  nullum  civitatis,  nec  senatus,  nec  plebis  concilium,  nec 
magistratus  esse.  Sine  consilio  publico,  sine  imperio , multitudi- 
nem , nullius  rei  inter  se  sociam , ad  consensum  inhabilem  fore. 

Praefectum  ad  iura  reddenda  ab  Roma  quotannis  missuros.  Ita 
ad  Capuam  res  compositae , consilio  ab  omni  parte  laudabili ; severe 
et  celeriter  in  maxime  noxios  animadversum ; multitudo  civium 
dissipata  in  nullam  spem  reditus ; non  saevitum  incendiis  ruinisque 
in  tecta  innoxia  murosque ; et  cum  emolumento  quaesita  etiam 
apud  socios  lenitatis  species  incolumitate  urbis  nobilissimae  opu- 
lentissimaeque , cuius  minis  omnis  Campania,  omnes,  qni  Cam- 
paniam circa  accolunt,  populi  ingemuissent;  confessio  expressa 
hosti,  quanta  vis  in  Romanis  ad  expetendas  poenas  ab  infidelibus 
sociis,  et  quam  nihil  in  Hannibale  auxilii  ad  receptos  in  fidem 
tuendos  esset. 

XVII.  Romani  Patres,  perfuncti,  quod  ad  Capuam  attinebat, 
cura  , C.  Neroni  ex  iis  duabus  legionibus , quas  ad  Capuam  ha- 
buerat, sex  millia  peditum  et  trecentos  equites  quos  ipse  legisset, 
et  socium  latini  nominis  peditum  numerum  parem  et  octingentos 
equites  decernunt.  Eum  exercitum  Puteolis  in  naves  impositum 
Nero  in  Hispaniam  transportavit.  Quum  Tarraconem  navibus  ve- 
nisset , expositisque  ibi  copiis  et  navibus  subductis , socios  quoque 
navales  multitudinis  augendae  causa  armasset ; profectus  ad  Ibe- 
rum  flumen,  exercitum  ab  T.  Fonteio  etL.  Marcio  accepit : inde 
pergit  ad  hostes  ire.  Hasdrubal  Hamilcaris  ad  Lapides  atros  castra 
habebat  in  Ausetanis  ; is  locus  est  inter  oppida  Illiturgin  et  Men- 
tissam:  huius  saltus  fauces  Nero  occupavit.  Hasdrubal,  ne  in 
arcto  res  esset,  caduceatorem  misit,  qui  promitteret,  si  inde  mis- 
sus foret , se  omnem  exercitum  ex  Hispania  deportaturum.  Quam 
rem  quum  laeto  auimo  Romanus  accepisset,  diem  posterum  Ha- 
sdrubal colloquio  petivit,  ut  Romani  leges  conscriberent  de  tradendis 
arcibus  urbium  dieque  statuenda,  ad  quam  praesidia  deduceren- 
tur, suaque  omnia  sine  fraude  Poeni  deportarent.  Quod  ubi  impe- 
travit, extemplo  primis  tenebris  atque  inde  tota  nocte,  quod  gra- 
vissimum exercitus  erat,  Hasdrubal,  quacumque  posset,  evadere 
c saltu  iussit.  Data  sedulo  opera  est,  ne  multi  ea  nocte  exirent, 
ut  ipsa  paucitas  quum  ad  hostem  silentio  fallendum  aptior,  tum 
ad  evadendum  per  arctas  semitas  ac  difficiles  esset.  Ventum  inse- 
quenti  die  ad  colloquium  est : sed  loquendo  plura  scribendoque  , 
dedita  opera,  quae  in  rem  non  essent,  die  consumpto,  in  poste- 
rum dilatum  est.  Addita  insequens  nox  spatium  dedit  et  alios  emit- 

lendi : nec  postero  die  res  finem  invenit.  Ita  aliquot  dies  disceptan- 
do palam  de  legibus , noctcsque  emittendis  clam  e castris  Cartha- 
giniensibus, absumptae;  et,  postquam  maior  pars  emissa  exercitus 
erat,  iarn  ne  iis  quidem,  quae  ultro  dicta  erant,  stabatur,  minas- 
que ac  minus  ( cum  timore  simul  fide  decresceute ) conveniebant. 
Iam  ferme  pedestres  omnes  copiae  evaserant  c saltu  ; quum  prima 
luce  densa  nebula  saltum  onmem  camposquc  circa  intexit.  Quod 
ubi  sensit  Hasdrubal,  mittit  ad  Neronem,  qui  in  posterum  diem 
colloquium  differret ; illum  diem  religiosum  Carthaginiensibus  ad 
agendum  quidquam  rei  seriae  esse : ne  tum  quidem  suspecta  fraus. 
Quum  data  esset  venia  eius  diei , extemplo  Hasdrubal , cum  equi- 
tatu elepantisque  castris  egressus,  sine  ullo  tumultu  in  tutum 
. evasit.  Hora  ferme  quarta  dispulsa  sole  nebula  aperuit  diem,  va- 
cuaque  hostium  castra  conspexerunt  Romani.  Tum  demum  Clau- 
dius, punicam  fraudem  agnoscens,  ut  se  dolo  captum  sensit,  pro- 
ficiscentem institit  sequi , paratus  confligere  acie  : sed  hostis  detre- 
ctabat pugnam  ; levia  tamen  proelia  inter  extremum  punicum  agmen 
praecursoresque  Romanorum  fiebant. 

XVIII.  Inter  haec  Hispaniae  populi,  nec  qui  post  cladem  ac- 
ceptam defecerant,  redibant  ad  Romanos,  nec  ulli  novi  deficiebant. 
Et  Romae  senatui  populoque,  post  receptam  Capuam , non  Italiae 
iam  maior,  quam  Hispaniae,  cura  erat:  et  exercituro  augeri, et 
imperatorem  mitti  placebat.  Nec  tamen,  quem  mitterent,  satis 
constabat,  quam  illud,  ubi  duo  summi  imperatores  intra  dies  tri- 
ginta cecidissent,  qui  in  locum  duorum  succederet,  extraordinaria 
cura  deligendum  esse.  Quum  alii  alium  nominarent,  postremam 
eo  decursum  est , ut  populus  proconsuli  creando  in  Hispaniam 
comitia  haberet;  diemque  comitiis  consules  edixerunt.  Primo  exspe- 
ctaverant, ut,  qui  se  tauto  imperio  dignos  cederent,  nomioa 
profiterentur.  Quae  ut  destituta  exspectactio  est,  redintegratus  luctus 
acceptae  cladis  desideriumque  imperatorum  amissorum.  Moesta 
itaque  civitas,  prope  inops  consilii,  comitiorum  die  tamen  iu 
campum  descendit ; atque  in  magistratus  versi  circumspectant  ora 
principum,  aliorum  alios  intuentium,  fremuntque,  adeo  perditas 
res  desperatumque  de  republica  esse,  ut  nemo  audeat  in  Hispa' 
niam  imperium  accipere;  quum  subito  P.  Cornelius,  illius,  qui 
iu  Hispania  ceciderat , filius,  quatuor  et  viginti  ferme  annos  natus, 

professns  se  petere,  in  superiore,  unde  conspici  posset, loco  con- 
stitit. In  quem  postquam  omnium  ora  conversa  sunt , clamore  ac 
favore  ominati  extemplo  sunt  felix  faustumque  imperium.  Iussi 
deinde  inire  confusum  suffragium,  ad  unum  omnes  non  centu- 
riae modo,  sed  etiam  homines,  P.  Scipioni  imperium  esse  in  His- 
pania i usserunt.  Ceterum  post  rem  actam  , ut  iam  resederat  impe- 
tus animorum  ardorque,  silentium  subito  ortum,  et  tacita  cogi- 
tatio, quidnam  egissent?  num  favor  plus  valuisset,  quam  ratio? 
Aetatis  maxime  poenitebat : quidam  fortunam  etiam  domus  hor- 
rebant nomenque  ex  funestis  duabus  familiis  in  eas  provincias  , 
ubi  inter  sepulcra  patris  patruique  res  gerendae  essent,  profi- 
ciscentis. 

XIX.  Quam  ubi  ab  re  tanto  impetu  acta  sollicitudinem  curam-  . 
que  hominum  animadvertit,  advocata  concione,  ita  de  aetate  sua 
imperioque  mandato  et  bello,  quod  gerendum  esset,  magno  ela- 
toque  animo  disseruit,  ut  ardorem  eum,  qui  resederat,  excitaret 
rursus  novaretque;  et  impleret  homines  certioris  spei,  quam  quan- 
tam fides  promissi  humani  aut  ratio  ex  fiducia  rerum  subiicere 
solet.  Fuit  enim  Scipio  non  veris  tantum  virtutibus  mirabilis,  sed 
arte  quoque  quadam  ab  iuventa  in  ostentationem  earum  compo- 
situs: pleraque  apud  multitudinem , aut  per  nocturnas  visa  species, 
aut  velat  divinitus  mente  monita , agens ; sive  et  ipse  capti  qua- 
dam superstitione  animi,  sive  ut  imperia  consiliaque,  velut  sorte 
oraculi  missa , sine  cunctatione  assequeretur.  Ad  hoe  iam  inde  ab 
initio  praeparans  animos,  ex  quo  togam  virilem  sumpsit,  nullo  die 
prius  ullam  publicam  privatamque  rem  egit,  quam  in  Capitolium 
iret  ingressusque  aedem  consideret,  et  plerumque  solus  in  secreto 
ibi  tempus  tereret.  Hic  mos , per  omnem  vitam  servatus , seu 
consulto , seu  temere , vulgatae  opinioni  fidem  apud  quosdam  fe- 
cit, stirpis  eum  divinae  virum  esse:  rctulitque  famam,  in  Ale- 
xandro Magno  prius  vulgatam , et  vanitate  et  fabula  parem  , anguis 
immanis  concubitu  conceptum,  et  in  cubiculo  matris  eius  persaepe 
visam  prodigii  eius  speciem,  intcrventuqne  hominum  evolutam 
repente  atque  ex  oculis  elapsam.  His  miraculis  nunquam  ab  ipso 
elusa  fides  est : quin  potius  aucta  arte  quadam , nec  abnuendi  tale 
quidquam,  nec  palam  affirmandi.  Multa  alia  eiusdem  generis, 
alia  vera,  alia  assimilata,  admirationis  humanae  in  eo  iuveuo 

excesserant  modum , quibus  freta  tunc  civitas  aetati  baudquaquam 
maturae  taotam  molem  rerum  tantumque  imperium  permisit.  Ad 
eas  copias,  quas  ex  vetere  exercitu  Hispania  habebat,  quaeque  a 
Puteolis  cum  G.  Nerone  traiectae  erant,  decem  millia  militum  et 
mille  equites  adduntur : et  M.  Iunius  Silanus  propraetor  adiutor 
ad  res  gerendas  datus  est.  Ita  cum  trigiata  navium  classe  ( omnes 
autem  quinqueremes  erant)  ostiis  tiberinis  profectus  praeter  oram 
tusci  maris,  Alpes  atque  gallicum  sinum,  et  dciude  Pyrenaei  cir- 
cumvectus promontorium,  Emporiis  urbe  graeca  (oriundi  et  ipsi 
a Phocaea  sunt)  copias  exposuit:  inde  sequi  navibus  iussis,  Tar- 
raconem pedibus  profectus , conventum  omnium  sociorum  (etenim 
legationes  ad  famam  adventus  eius  ex  omni  se  provincia  effude- 
rant) , habuit.  Naves  ibi  subduci  iussit,  remissis  quatuor  triremi- 
bus Massiliensium,  quae  officii  causa  ab  domo  prosequutae  fue- 
rant. Responsa  inde  legationibus  suspensis  varietate  tot  casuum 
dare  coepit,  ita  elato  ab  ingenti  virtutum  suarum  fiducia  animo, 
ut  nullum  ferox  verbum  excideret,  ingensque  omnibus,  quae  di- 
ceret, quum  maiestas  inesset,  tum  fides. 

XX.  Profectus  ab  Tarracone , et  civitates  sociorum  et  hiberna 
exercitus  adiit;  collaudavitque  milites,  quod,  duabus  tantis  cladi- 
bus deinceps  icti , provinciam  obtinuissent , nec  fructum  secunda- 
rum rerum  sentire  hostes  passi , omni  cis  Iberum  agro  eos  arcuis- 
sent, sociosque  cum  fide  tutati  essent.  Mareium  secum  habebat 
eum  tanto  honore , ut  facile  appareret , nihil  minus , quam  vereri, 
ne  quis  obstaret  gloriae  suae.  Successit  inde  Neroni  Silanus,  et  in 
hiberna  novi  milites  deducti.  Scipio , omnibus,  quae  adeunda  agen- 
daque  erant,  mature  aditis  peractisque,  Tarraconem  concessit. 
Nihilo  minor  fama  apud  hostes  Scipionis  erat,  quam  apud  cives 
sociosque,  et  divinatio  quaedam  futuri,  quo  minus  ratio  timoris 
reddi  poterat  oborti  temere , maiorem  inferens  metum.  In  hiberna 
diversi  concesserant:  Hasdrubal  Gisgonis  usque  ad  occanunt  et 
Gades  : Mago  in  mediterranea  , maxime  supra  Castulonensem  sal- 
tum : Hasdrubal  Hamilcaris  filius  proximus  lbero  circa  Saguntum 
hibernavit.  Aestatis  eius  eitremo , qua  capta  est  Capua  et  Scipio 
in  Hispania  venit , punica  classis,  ex  Sicilia  Tarentum  accita  ad 
arcendos  commeatus  praesidii  romani,  quod  in  arce  tarentina  erat, 
clauserat  quidem  omnes  ad  arcem  a mari  aditus;  sed  assidendo 

diatias  arctiorem  annonam  sociis,  quam  hosti,  faciebat.  Non  enim 
tantum  subvehi  oppidanis  per  pacata  litora  apertosque  portus 
praesidio  navium  punicarum  poterat,  quantum-  frumenti  classis 
ipsa  turba  navali  mixta  ex  omni  genere  hominum  absumebat:  ut 
arcis  praesidium,  etiam  sine  invecto  (quia  pauci  erant),  ex  ante 
praeparato  sustentari  posset ; Tarentinis  classique  ne  invectum  qui* 
dem  sufficeret.  Tandem  maiore  gratia , quam  venerat,  classis  dimis- 
sa est.  Annona  haud  multum  laxaverat,  quia,  remoto  maritimo 
praesidio , subvehi  frumentum  non  poterat. 

XXI.  Eiusdem  aestatis  exitu  M.  Marcellus  ex  Sicilia  provincia 
quum  ad  Yrbem  venisset,  a C.  Calpurnio  praetore  senatus  ei  ad 
aedem  Bellonae  datus  est.  Ibi  quum  de  rebus  a se  gestis  disseruis- 
set, questus  leniter  non  suam  magis , quam  militum,  vicem,  quod 
provincia  confecta  exercitum  deportare  non  licuisset,  postulavit, 
ut  triumphanti  Yrbem  inire  liceret:  id  non  impetravit.  Quum  mul- 
tis verbis  actum  esset,  utrum  minus  conveniret,  cuius  nomine 
absentis,  ob  res  prospere  ductu  eius  gestas,  supplicatio  decreta  fo- 
ret et  diis  immortalibus  habitus  honos,  ei  praesenti  negare  trium- 
phum; an,  quem  tradere  exercitum  successori  iussissent  (quod, 
uisi  manente  in  provincia  bello,  non  decerneretur),  eum  quasi 
debellato  triumphare,  quum  exercitus,  testis  meriti  atque  immeriti 
triumphi,  abesset:  medium  visum,  ut  ovans  Yrbem  iniret.  Tribuni 
plebis  ex  auctoritate  senatus  ad  populum  tulerunt,  ut  M.  Mar- 
cello, quo  die  Yrbem  ovans  iniret,  imperium  esset.  Pridie  quam 
Yrbem  iniret,  in  monte  Albano  triumphavit:  inde  ovans  multam 
prae  se  praedam  in  Yrbem  intulit.  Cum  simulacro  capturum  Sy- 
racusarum catapultae  balistaeque  et  alia  omnia  instrumenta  belli 
lata , et  pacis  diuturnae  regiaeque  opulentiae  ornamenta , argenti 
aerisque  fabrefacti  vis,  alia  supplex  pretiosaque  vestis  et  multa 
nobilia  signa , quibus  inter  primas  Graeciae  urbes  Syracusae  orna- 
tae fuerant : punicae  quoque  victoriae  signum , octo  ducti  elephanti. 
Et  non  minimum  fuit  spectaculum  cum  coronis  aureis  praeceden- 
tes Sosis  syracusanus  et  Mericus  hispanus:  quorum  altero  duce 
nocturno  Syracusas  introitum  erat ; alter  Nasum , quodque  ibi  prae- 
sidii erat,  prodiderat:  his  ambobus  civitas  data  et  quingena  iugera 
agri.  Sosidiinagro  syracusano,  qui  aut  regius,  aut  hostium  populi 
romani  fuisset,  et  aedes  Syracusis  cuius  vellet  eorum,  in  quos 

belli  iure  animadversum  esset ; Mcrico  Hispanisque,  qui  cum  eo 
transierant,  urbs  agerque  in  Sicilia  ex  iis,  qui  u populo  romano 
defecissent , iussa  dari.  Id  M.  Cornelio  mandatum,  ut,  ubi  ei  vi- 
deretur , urbem  agrumque  eis  assignaret.  In  eodem  agro  Belligeni, 
per  quem  illectus  ad  transitionem  Mericus  erat,  quadringenta 
iugera  agri  decreta.  Post  profectionem  ex  Sicilia  Marcelli,  punica 
classis  octo  millia  peditum,  tria  numidarum  equitum  exposuit: 
ad  eos  murgantinae  desciverunt  terrae.  Sequutae  defectionem  carum 
Hybla  et  Macella  sunt  et  ignobiliores  quaedam  aliae:  et  Numidae, 
praefecto  Mutine,  vagi  per  totam  Siciliam,  sociorum  populi  ro- 
mani  agros  urebant.  Super  haec  exercitus  romanus  iratus,  partim 
quod  cum  imperatore  non  devectus  ex  provincia  esset,  partim  quod 
in  oppidis  hibernare  vetiti  erant , segni  fungebantur  militia : ma- 
gisque eis  auctor  ad  seditionem , quam  animus , deerat.  Inter  has 
diiiicultates  M.  Cornelius  praetor  et  militum  animos,  nunc  conso- 
lando, nunc  castigando,  sedavit,  et  civitates  omnes,  quae  defece- 
rant, in  ditionem  redegit;  atque  ex  his  Murgantiam  Hispanis, 
quibus  urbs  agerque  debebatur,  ex  senatusconsulto  attribuit. 

XXII.  Consules,  quum  ambo  Apuliam  provinciam  haberent 
minusque  iain  terroris  a Poenis  et  Hannibale  esset , sortiri  iussi 
Apuliam  Macedoniamque  provincias.  Sulpicio  Macedonia  evenit, 
isque  Laevino  successit.  Fulvius,  Romam  comitiorum  causa  arces- 
situs, quum  comitia  consulibus  rogandis  haberet,  praerogativa  Ve- 
turia iuniorum  declaravit  T.  Manlium  Torquatum  et  T.  Otacilium. 
Manlius,  qui  praesenserat,  gratulandi  causa  quum  turba  coiret, 
nec  dubius  esset  consensus  populi , magna  circumfusus  turba  ad 
tribunal  consulis  venit,  petitque,  ut  pauca  sua  verba  audiret,  cen- 
turiamque,  quae  tulisset  suffragium,  revocari  iubcret.  Erectis 
omnibus  eipectatione,  quidnam  postulaturus  esset , oculorum  vale- 
tudinem excusavit.  Impudentem  et  gubernatorem  et  imperatorem 
esse , qui , quum  alienis  oculis  ei  omnia  agenda  jin( , postulet 
sibi  aliorum  capita  ac  fortunas  committi.  Proinde,  si  videretur, 
et  redire  in  suffragium  Veturiam  iuniorum  iuberet,  et  meminis- 
set in  consulibus  creandis  belli,  quod  in  Italia  sit , temporum- 
que reipublicae.  Vixdum  requiesse  aures  a strepitu  et  tumultu 
hostili,  quo  paucos  ante  menses  assederint  prope  moenia  roma- 
na.  Post  bacc  quum  centuria  frequens  succlamassct , nihil  se  mu- 

tare  sententiae,  eosdemque  consules  dicturos  esse;  tum  Tor- 
quatus, Neque  ego  vestros,  inquit,  mores  consul  ferre  potero, 
neque  vos  imperium  meum.  Redite  in  suffragium,  et  cogitate 
bellum  punicum  in  Italia  et  hostium  ducem  Hannibalem  esse. 
Tum  centuria,  et  auctoritate  mota  viri,  et  admirantium  circa  fre- 
mitu, petit  a consule  ut  Veturiam  seniorum  citaret:  Velle  se  cum 
maioribus  natu  colloqui  et  ex  auctoritate  eorum  consules  dicere. 
Citatis  Veturiae  senioribus , datum  secreto  in  Ovili  cum  his  collo- 
quendi tempus.  Seniores  de  tribus  consulendum  dixerunt  esse,  duo- 
bus iam  plenis  honorum,  Q.  Fabio  et  M.  Marcello,  et,  si  utique 
novum  aliquem  adversus  Poenos  consulem  creari  vellent,  M.  Vale- 
rium Laevinum  egregie  adversus  Philippum  regem  terra  marique 
res  gessisse.  Ita  de  tribus  consultatione  data , senioribus  dimissis, 
iuniores  suffragium  ineunt.  M.  Claudium  Marcellum , fulgentem 
tum  Sicilia  domita,  et  M.  Valerium  absentes  consules  dixerunt: 
auctoritatem  praerogativae  omnes  centuriae  sequutae  sunt.  Eludant 
nunc  antiqua  mirantes : non  equidem , si  qua  sit  sapientium  civi- 
tas , quam  docti  fingunt  magis , quam  norunt , aut  principes  gra- 
viores teraperantioresque  a cupidine  imperii , aut  multitudinem 
melius  moratam  censeam  fieri  posse.  Centuriam  vero  iuniorum  se- 
niores consulere  voluisse,  quibus  imperium  suffragio  mandaret, 
vix  ut  verisimile  sit,  parentum  quoque  hoc  saeculo  vilis  levisque 
apud  liberos  auctoritas  fecit. 

XXIII.  Praetoria  inde  comitia  habita.  P.  Manlius  Vulso  et 
L.  Manlius  Aoidinus  et  C.  Laetorius  et  L.  Cincius  Alimentus 
creati  sunt.  Forte  ita  incidit,  ut  comitiis  perfectis  nuntiaretur, 
T.  Otacilium,  quem  T.  Manlio,  nisi  interpellatus  ordo  comitiorum 
esset , collegam  absentem  daturus  fuisse  videbatur  populus,  mor- 
tuum io  Sicilia  esse.  Ludi  Apollinares  et  priore  anuo  fuerant,  et, 
eo  anno  ut  fierent,  referente  Calpurnio  praetore,  senatus  decrevit, 
ut  in  perpetuum  voverentur.  Eodem  anno  prodigia  aliquot  visa 
nuntiataque  sunt:  in  aede  Concordiae  Victoria,  quae  in  culmine 
erat , fulmine  icta  decussaque , ad  Victorias , quae  in  antefixis 
erant,  haesit,  neque  inde  procidit : et  Anagnia  et  Fregellis , nun- 
tiatum est,  murum  portasque  de  caelo  tactas;  et  in  foro  Subertano 
sanguinis  rivos  per  diem  totum  fluxisse,  et  Ereti  lapidibus  pluisse, 
et  Reate  mulam  peperisse.  Ea  prodigia  hostiis  maioribus  sunt  pro- 

curata , et  obsecratio  in  unum  diem  populo  indicta  et  novemdiale 
sacram.  Sacerdotes  publici  aliquot  eo  anno  demortui  sunt  novi- 
que suffecti:  in  locum  M\  Aemilii  Numidae  decemviri  sacrorum 
M.  Aemilius  Lepidus ; in  locum  M'.  PompoDii  Mathonis  pontifi- 
cis C.  Livius ; in  locum  Sp.  Carvilii  Maximi  auguris  M.  Servilius. 
T.  Otacilius  Crassus  pontifex  quia  exacto  anno  mortuus  erat,  ideo 
nominatio  in  locum  eius  nou  est  facta.  C.  Claudius  flamen  dialis, 
quod  exta  perperam  dederat,  flaminio  abiit. 

XXIV.  Per  idem  tempus  M.  Valerius,  Laevinus,  tentatis  prius 
per  secreta  colloquia  principum  aniinis,  ad  iudictum  ante  ad  id 
ipsum  concilium  Aetolorum  classe  expedita  venit.  Vbi  quum  Syra- 
cusas Capuamquc  captas,  in  fidem  in  Sicilia  Italiaque  rerum  secun- 
darum , ostentasset,  adiecissetque,  iam  inde  a maioribus  traditum 
morem  Romanis  colendi  socios,  ex  quibus  alios  in  civitatem 
atque  aequum  secum  ius  accepissent,  alios  in  ea  fortuna  habe- 
rent, ut  socii  esse,  quam  cives , mallent.  Aetolos  eo  in  maiore 
futuros  honore,  quod  gentium  transmarinarum  in  amicitiam 
primi  venissent.  Philippum  eis  et  Mucedonas  graves  accolas 
esse;  quorum  se  vim  ac  spiritus  et  iam  fregisse,  et  eo  redactu- 
rum esse,  ut  non  his  modo  urbibus,  quas  per  vim  ademissent 
Aetolis,  excedant,  sed  ipsam  Macedoniam  'infestam  habeant. 
Et  Acarnanas , quos  aegre  ferrent  Aetoli  a corpore  suo  direm- 
ptos, restituturum  se  in  antiquam  formulam  iurisque  ac  ditionis 
eorum.  Haec,  dicta  promissaque  ab  romano  imperatore , Scopas, 
qui  tum  praetor  gentis  erat,  et  Dorimachus,  priuceps  Aetolorum, 
affirmaverunt  auctoritate  sua , minore  cum  verecundia  et  maiore 
cum  fide  vim  maiestatcmque  populi  romani  extollentes.  Maxime 
tamen  spes  potiundae  movobat  Acarnaniae  : igitur  conscriptae  con- 
ditiones, quibus  in  amicitiam  societatemque  populi  romani  veni- 
rent; additumque,  ut,  si  placeret  vellenlque,  eodem  iure  ami- 
citiae Elei  Lacedaemoniique , et  Attalus,  et  Pleuratus  et  Scer- 
dilaedus  essent  (Asiae  Attalus,  hi  Thracum  et  Illyriorum  reges). 
Bellum  ut  extemplo  Aetoli  cum  Philippo  terra  gererent;  navibus 
ne  minus  viginti  quinqueremibus  adiuvaret  Romanus.  Vrbium 
Corcyrae  tenus  ab  Aetolia  incipienti  solum  tectaque  et  muri  cum 
agris  Aetolorum;  alia  omnis  praeda  populi  romani  esset ; da- 
rentque  operam  Romani,  ut  Acamumam  Aetoli  haberent.  Si 

Aetoli  pacem  cum  Philippo  facerent,  foederi  adscriberent , ita 
ratam  eorum  pacem , si  Philippus  arma  ab  liomanis  sociisque, 
quique  eorum  ditionis  essent,  abstinuisset.  Item,  si  populus  ro - 
manus  foedere  iungerelur  regi,  ut  caveret,  ne  ius  ei  belli  infe- 
rendi Aetolis  sociisque  eorum  esset.  Haec  convenerant,  conscripta* 
que  biennio  post  Olympiae  ab  Aetolis,  in  Capitolio  ab  Romanis, 
ut  testata  sacralis  monumentis  essent,  sunt  posita.  Morae  causa 
fuerant  retenti  Romae  diutius  legati  Aetolorum : nec  tamen  impe- 
dimento id  rebus  gerendis  fuit.  Et  Aetoli  extemplo  moverunt  adver- 
sus Philippum  bellum : et  Laevinus  Zacynthum  (parva  insula  est 
propinqua  Aetoliae:  urbem  unam  eodem,  quo  ipsa  est,  nomine 
habet) , eam  praeter  arcem  vi  cepit,  et  Oeniadas  Nasumque  Acar- 
nanum captas  Aetolis  contribuit.  Philippum  quoque  satis  implica- 
tum bello  finitimo  ratus , ne  Italiam  Poeuosque  et  pacta  cum  Han- 
nibale posset  respicere,  Corcyram  ipse  se  recepit. 

XXY.  Philippo  Aetolorum  defectio  Pellae  hibernanti  allata  est: 
itaque , quia  primo  vere  moturus  exercitum  in  Graeciam  erat, 
Illyrios  finitimasque  eis  urbes  alterno  metu  quietas  ut  Macedonia 
haberet,  expeditionem  subitam  in  Oricinorum  atque  Apolionialium 
fines  fecit , egressosque  Apolloniatas  cum  magno  terrore  atque  pa- 
vore compulit  intra  muros.  Vastatis  proximis  Illyrici,  in  Pelago- 
niam eadem  celeritate  vertit  iter:  inde  Dardanorum  urbem,  sitam 
in  Macedonia,  transitum  Dardanis  facturam,  cepit.  His  raptim 
actis , memor  actolici  iunclique  cum  eo  romani  belli , per  Pelago- 
niam et  Lyncum  et  Bottiaeam : in  Thessaliam  descendit.  Ad  bellum 
secum  adversus  Aetolos  capessendum  incitari  posse  homines  crede- 
bat; et,  relicto  ad  fauces  Thessaliae  Perseo  cum  quatuor  millibus 
armatorum  ad  arcendos  aditu  Aetolos,  ipse , prius  quam  maioribus 
occuparetur  rebus,  m Macedoniam  atque  inde  in  Thraciam  exer- 
citum ac  Maedos  duxit.  Incurrere  ca  gens  in  Macedoniam  solita 
erat,  ubi  regem  occupatum  externo  bello  ac  sine  praesidio  esse 
regnum  sensisset.  Ad  Phragandas  igitur  vastare  agros,  et  urbem 
* Iamphorinam  , caput  arcemque  Maedicae,  oppugnare  coepit.  Sco- 
pas, ubi  profectum  in  Thraciam  regem  occupatumque  ibi  bello 
audivit,  armata  omni  iuventute  Aetolorum,  bellum  inferre  Acar- 
naniae parat.  Adversus  quos  Acarnanum  gens  et  viribus  impar , et 
iam  Oeniadas  Nasumque  amissa  cernens  romanaque  insuper  arma 

ingruere  , ira  magis  instruit,  quam  consilio  , bellum.  Coniugibus 
liberisque  et  senioribus  supra  sexagiuta  annos  in  propinquam  Epi- 
rum missis , ab  quindecim  ad  sexaginta  annos  coniurant , nisi  vi- 
ctores, se  non  redituros.  Qui  victus  acie  excessisset , eum  ne  quis 
urbe , tecto,  mensa , lare  reciperet , diram  exsecrationem  in  popu- 
lares, obtestationem  quam  sanctissimam  potuerunt  adversus  hospi- 
tes, composuerunt;  precatique  simul  Epirotas  sunt,  ut,  qui  suo- 
rum in  acie  cecidissent,  eos  uno  tumulo  contegerent,  adhiberentque 
humatis  titulum:  hic  siti  svnt  acabnanes,  qei,  adversys 

VIM  ATQUE  INIVRIAM  AETOLORVM  PRO  PATRIA  PVGNANTES  MORTEM 

occvbvervnt.  Per  haec  incitatis  animis,  castra  in  extremis  fini- 
bus suis  obvia  hosti  posuerunt.  Nuntiis  ad  Philippum  missis, 
quanto  res  in  discrimine  esset,  omittere  Philippum  id,  quod 
in  manibus  erat , coegerunt  bellum , Iamphorina  per  deditionem 
recepta,  et  prospero  alio  successu  rerum.  Aetolorum  impetum  tar- 
daverat primo  coniurationis  fama  acarnanicae : deinde  auditus  Phi- 
lippi adventus  regredi  etiam  in  intimos  coegit  fines.  Nec  Philippus, 
quamquam,  ne  opprimerentur  Acarnanes,  itineribus  magnis  ierat, 
ultra  Dium  est  progressus.  Inde,  quum  audisset reditum  Aetolorum 
ex  Acarnania,  et  ipse  Pellam  rediit. 

XXVI.  Laevinus,  veris  principio  a Corcyra  profectus  navi- 
bus, superato  Leucata  promontorio , quum  venisset  Naupactum  , 
Anticyram  inde  se  petiturum  edixit,  ut  praesto  ibi  Scopas  Aetoli- 
que  essent.  Sita  Anticyra  est  in  Locride  laeva  parte  sinum  Corin- 
thiacum intrantibus : breve  terra  iter  eo,  brevis  navigatio  ab  Nau- 
pacto est.  Tertio  ferme  post  die  utrinque  oppugnari  coepta  est : 
gravior  a mari  oppugnatio  erat;  quia  et  tormenta  machinaeque 
omnis  generis  in  navibus  erant,  et  Romani  inde  oppugnabant. 
Itaque  intra  peucos  dies  recepta  urbs  per  deditionem  Aetolis  tra- 
ditur, praeda  ex  pacto  Romanis  cessit.  Literae  Laevino  redditae, 
consulem  eum  absentem  declaratum,  et  successorem  venire  P.  Sul- 
picium. Ceterum,  diuturno  ibi  morbo  implicitus,  serius  spe 
omnium  Romam  venit,  M.  Marcellus,  quum  idibus  martiis  con- 
sulatum inisset,  senatum  eo  die,  moris  modo  causa,  habuit,  pro- 
fessus, nihil  se,  absente  collega,  neque  de  republica,  neque  de 
provinciis , acturum.  Scire  se , frequentes  Siculos  prope  Vrbem 
in  villis  obtrectatorum  suorum  esse.  Quibus,  tantum  abesse , ut 

per  te  non  liceat  palam  Romae  crimina  edita  fictaque  ab  ini- 
mici* vulgare,  ut , ni  simularent,  aliquem  sibi  timorem,  absente 
collega,  dicendi  de  consule  esse,  ipse  eis  extemplo  daturus  se- 
natum fuerit.  Vbi  quidem  collega  venisset,  non  passurum  quid- 
quam prius  agi,  quam  ut  Siculi  in  senatum  introducantur. 
Delectum  prope  a M.  Cornelio  per  totam  Siciliam  habitum, 
ut  quam  plurimi  questum  de  se  Romam  venirent.  Eundem  lite- 
ris falsis  Vrbem  implesse,  bellum  in  Sicilia  esse,  ut  suam 
laxsdem  minuat.  Moderati  animi  gloriam  eo  die  adeptus  consui  , 
senatum  dimisit ; ac  prope  iustitium  omnium  rerum  futurum  vide- 
batur, donec  alter  consul  ad  Vrbem  venisset.  Otium,  ut  solet, 
excitavit  plebis  rumores : belli  diuturnitate  et  vastatos  agros  circa 
Vrbem,  qua  infesto  agmine  isset  Hannibal,  et  exhaustam  de- 
lectibus Italiam,  et  prope  quotannis  exercitus  caesos  quereben- 
tur ; et  consules  bellicosos  ambo , viros  acres  nimis  et  feroces , 
creatos,  qui  vel  in  pace  tranquilla  bellum  excitare  possent, 
nedum  in  bello  respirare  civitatem  forent  passuri. 

XXVII.  Interrupit  hoc  sermones  nocte,  quae  pridie  quinqua- 
trus  fuit,  pluribus  simul  locus  circa  forum  incendium  ortum: 
eodem  tempore  septem  tabernae,  quae  postea  quinque,  et  argen- 
tariae, quae  nunc  novae  appellantur,  arsere.  Comprehensa  postea 
privata  aedificia;  neque  enim  tum  basilicae  erant:  comprehensae 
lautumiae,  forumque  piscatorium,  et  atrium  regium.  Aedes  Vestae 
vix  defensa  est  trecedim  maxime  servorum  opera , qui  in  publicum 
redempti  ac  manumissi  sunt.  Nocte  ac  die  continuatum  incendium 
fuit;  nce  ulli  dubium  erat,  humana  id  fraude  factum  esse,  quod 
pluribus  simul  locis  et  iis  diversis  ignes  coorti  essent.  Itaque  con- 
sul ex  auctoritate  senatus  pro  concione,  edixit , qui , quorum  opera 
in  conflatum  incendium,  profiteretur,  praemium  fore,  libero  pe- 
cuniam , servo  libertatem.  Eo  praemio  inductus  Campanorum  Cn- 
laviorum  servus  (Mannus  ei  nomen  erat)  indicavit,  dominos  et 
quinque  praeterea  iuvenes  nobiles  campanos  , quorum  parentes 
a Q.  Falvio  securi  percussi  erant,  id  incendium  fecisse;  vul- 
goque facturos  alia,  ni  comprehendantur.  Comprehensi  ipsi  fa- 
miliaeque eorum:  et  primo  elevabatur  index  indiciumque;  pridie 
eum  verberibus  castigatas  ab  dominis  discessisse,  per  iram  ac 
levitatem  ex  re  fortuita  crimen  commentum.  Ceterum  ut  coram 

coarguebantur,  et  quaestio  ex  ministris  facinoris  foro  medio  haberi 
coepta  est,  fassi  omnes,  atque  in  dominos  servosque  conscios  ani- 
madversum est:  indici  libertas  data  et  viginti  millia  aeris.  Consuli 
Laevino  Capuam  praetereunti  circumfusa  multitudo  Campanorum 
est,  obsecrantium  cum  lacrymis,  ut  sibi  Romam  ad  senatum  ire 
liceret,  oratum,  si  qua  misericordia  tandem  flecti  possent,  ne  se 
ad  ultimum  perditum  irent,  nomenque  Campanorum  a Q.  Flacco 
deleri  sinerent.  Flaccus,  #i6t  privatam  simultatem  cum  Campa- 
nis negare,  nullam  esse:  publicas  inimicitias  et  hostiles  esse 
et  futuras,  quoad  eo  animo  esse  erga  populum  romanum  sciret. 
Nullam  enim  in  terris  gentem  esse,  nullum  infestiorem  popu- 
lum nomini  romano.  Jdeo  se  moenibus  inclusos  tenere  eos,  quia  , 
n qui  evasissent  aliqua,  velut  feras  bestias  per  agros  vagari 
et  laniare  et  trucidare,  quodcumque  obvium  detur.  Alios  ad 
Hannibalem  trasfugisse , alios  ad  Romam  incendendam  pro- 
fectos. Inventurum  »'n  semiusto  foro  consulem  vestigia  sceleris 
Campanorum.  Vestae  aedem  petitam  et  aeternos  ignes  et  con- 
ditum in  penetrali  fatale  pignus  imperii  romani.  Se  minime 
censere  tutum  esse,  Campanis  potestatem  intrandi  romana  moe- 
nia fieri.  Laevinus  Campanos,  iureiurandoa  Flacco  adactos,  quinto 
die,  quam  ab  senatu  responsum  accepissent,  Capuam  redituros, 
sequi  se  Romam  iussit.  Hac  circumfusus  multitudine,  simul  Siculis 
obviam  egressis  Aetolisque,  Romam  praeivit , clarissimarum  urbium 
excidio  celeberrimis  viris  victos  bello  accusatores  in  Vrbem  addu- 
cens. De  republica  tamen  primum  ac  de  provinciis  ambo  consules 
ad  senatum  retulere. 

XXVIII.  Ibi  Laevinus , quo  statu  Macedonia  et  Graecia,  Aetoli, 
Acarnanes  Locrique  essent,  quasque  ibi  res  ipse  egisset  terra  ma- 
rique, exposuit:  Philippum , inferentem  bellum  Aetolis , in  Ma- 
cedoniam retro  ab  se  compulsum , ad  intima  penitus  regni  abisse, 
legionemque  inde  deduci  posse  : classem  satis  esse  ad  arcendum 
Italia  regem.  Haec  de  se  deque  provincia , cui  praefuerat.  Con- 
sulum de  provinciis  communis  relatio  fuit.  Decrevere  Patres,  ut 
alteri  consulum  Italia  bellumque  cum  Hannibale  provincia  es- 
set : alter  classem , cui  T.  Otacilius  praeftlisset , Siciltamque 
provinciam  cum  L.  Cincio  praetore  obtinere .•  Exercitus  eis  duo 
decreti,  qui  in.  Etruria  Galliaque  essent;  eae  quatuor  erant  le- 

giones:  urbanae  duae  superioris  anni  in  Etruriam ; duae,  quibus 
Sulpicius  consul  praefuisset,  in  Galliam  mitterentur;  Galliae  et 
legionibus  praeesset,  quem  consul,  cuius  Italia  provincia  esset, 
praefecisset.  In  Etruriam  C.  Calpurnius,  post  praeturam  prorogato 
in  annum  imperio,  missus;  et  Q.  Fulvio  Capua  provincia  decreta 
prorogatumque  in  annum  imperium.  Exercitus  civium  sociorumque 
minui  iussus,  ut  ex  duabus  legionibus  una  legio,  quinque  millia 
peditum  et  trecenti  equites  essent ; dimissis,  qui  plurima  stipendia 
haberent:  et  sociorum  septem  millia  peditum  et  trecenti  equites 
relinquerentur,  eadem  ratione  stipendiorum  habita  in  veteribus 
militibus  dimittendis.  Cn.  Fulvio  consuli  superioris  anni  nec  de 
provincia  Apulia,  nec  de  exercitu,  quem  habuerat,  quidquam 
mutatum:  tantum  in  annum  prorogatum  imperium  est.  P.  Sulpicius 
collega  eius  omnem  exercitum  , praeter  socios  navales,  iussus  di- 
mittere est.  Item  ex  Sicilia  exercitus,  cui  M.  Cornelius  praeesset, 
ubi  consul  in  provinciam  venisset,  dimitti  iussus.  L.  Cincio  prae- 
tori ad  obtinendam  Siciliam  cannenses  milites  dati , duarum  instar 
legionum.  Totidem  legiones  in  Sardiniam  P.  Manlio  Vulsoni  prae- 
tori decretae,  quibus  L.  Cornelius  in  eadem  provincia  priore  anno 
praefuerat.  Vrbanas  legiones  ita  scribere  consules  iussi,  ne  quem 
militem  facerent,  qui  in  exercitu  M.  Claudii,  M.  Valerii,  Q.  Ful- 
vii , fuissent:  neve  eo  anno  plures,  quam  una  et  viginti,  romanae 
legiones  essent. 

XXIX.  His  senatusconsultis  perfectis, sortiti  provinciasconsules. 
Sicilia  et  classis  Marcello,  Italia  cura  bello  adversus  Hannibalem 
Laevino  evenit.  Quae  sors , velut  iterum  captis  Syracusis , exani- 
mavit Siculos , exspectatione  sortis  in  consulum  conspectu  stantes, 
ut  comploratio  eorum  flebilcsque  voces  ex  exemplo  oculos  homi- 
num converterent , et  postmodo  sermones  praebuerint.  Circumibant 
enim  senatum  cum  veste  sordida  , affirmantes , se  non  modo  suam 
quisque  patriam,  sed  totam  Siciliam,  relicturos,  si  eo  Mar- 
celltis  iterum  cum  imperio  redisset.  Nullo  suo  merito  eum  ante 
implacabilem  in  se  fuisse;  quid  iratum,  quod  Romam  de  se 
questum  venisse  Siculos  sciat , facturum?  Obrui  Aetnae  ignibus, 
aut  mergi  freto,  satius  illi  insulae  esse,  quam  velut  dedi  noxae 
inimico.  Haec  Siculorum  querelae,  domos  primum  nobilium  cir- 
cumlatae celebrotaeque  sermonibus , quos  partim  misericordia  Si- 

culorum  partim  invidia  Marcelli  excitabat,  in  senatum  etiam 
pervenerunt.  Postulatum  a consulibus  est,  ut  de  permutandis  pro- 
vinciis senatum  consulerent.  Marcellus,  si  iam  auditi  ab  senatu 
Siculi  essent,  aliam  forsitan  futuram  fuisse  sententiam  suam, 
dicere.  Nunc,  ne  quis  timore  frenari  eos  dicere  posset , quo  mi- 
nus de  eo  libere  querantur,  in  cuius  potestate  mox  futuri  sint, 
si  collegae  nihil  intersit,  mutare  se  provinciam  paratum  esse. 
Deprecari  senatus  praeiudicium ; nam  quum  extra  sortem  col- 
legae optionem  dari  provinciae  iniquum  fuerit,  quanto  maiorem 
iniuriam,  immo  contumeliam  esse , sortem  suam  ad  eum  trans- 
ferri? Ita  senatus,  quum,  quid  placeret,  magis  ostendisset,  quam 
dccresset,  dimittitur.  Inter  ipsos  consules  permutatio  provinciarum, 
rapiente  fato  Marcellum  ad  Hannibalem  facta  est ; ut,  ex  quo  pri- 
mus adversae  pugnae  gloriam  ceperat,  in  eius  laudem  postremus 
romanorum  imperatorum,  prosperis  tum  maxime  bellicis  rebus 
caderet. 

XXX.  Permutatis  provinciis,  Siculi,  in  senatum  introducti, 
multa  de  Hieronis  regis  fide  perpetua  erga  populum  romanum  ver- 
ba fecerunt,  in  gratiam  publicam  avertentes,  Hieronymum  ac 
postea  Hippocratem  et  Epicyden  tyrannos , quum  ob  alia,  tum 
propter  defectionem  ab  Romanis  ad  Hannibalem,  invisos  fuisse 
sibi.  Ob  eam  causam  et  Hieronymum  a principibus  iuventulis 
prope  publico  consilio  interfectum , et  in  Epicydis  Hippocra- 
tisque  caedem  septuaginta  nobilissimorum  invenum  coniuratio- 
nem  factam;  quos,  Marcelli  mora  destitutos , quia  ad  praedi- 
ctum tempus  exercitum  ad  Syracusas  non  admovisset,  indicio 
facto,  omnes  ab  tyrannis  interfectos.  Eam  quoque  Hippocratis 
atque  Epicydis  tyrannidem  Marcellum  excitasse,  Leontinis 
crudeliter  direptis.  Nunquam  deinde  principes  Syracusanorum 
desisse  ad  Marcellum  transire  pollicerique  se  urbem,  quum 
vellet,  ei  tradituros.  Sed  eum  primo  vi  capere  maluisse,  dein, 
quum  id  neque  terra,  neque  mari,  omnia  expertus,  potuisset , 
auctores  traditarum  Syracusarum  fabrum  aerarium  Sosim  et 
Mericum  hispanum,  quam  principes  Syracusarum  habere, 
toties  id  nequidquam  ultro  offerentes,  praeoptasse;  quo  scilicet 
iustiore  de  causa  vetustissimos  socios  populi  romani  trucidaret 
ac  diriperet.  Si  non  Hieronymus  ad  Hannibalem  defecisset,  sed 

populus  Syracusanus  et  senatus  , si  portas  Marcello  Syracusani 
publice,  et  non,  oppressis  Syracusanis , tyranni  eorum  Hippo- 
crates et  Epicydes , clausissent,  si  Carthaginiensium  animis 
bellum  cum  populo  romano  gessissent,  quid  ultra,  quam  quod 
fecerit,  nisi  ut  deleret  Syracusas , facere  hostiliter  Marcellum 
potuisse f Certe  praeter  moenia  et  tecta  exhausta  urbis  et  re- 
fracta ac  spoliata  deum  delubra,  diis  ipsis  ornamentisque  eorum 
ablatis,  nihil  relictum  Syracusis  esse.  Bona  quoque  multis 
adempta,  ita  ut  ne  nudo  quidem  solo  reliquiis  direptae  fortunae 
alere  sese  ac  suos  possent.  Orare  se  Patres  conscriptos,  ut,  si 
nequeant  omnia,  saltem,  quae  comparcant  cognoscique  possint , 
restitui  dominis  iubeanl.  Talia  conquestos  quum  excedere  ex 
templo,  ut  de  postulatis  eorum  P.  tres  consuli  possent,  Laevinus 
iussissct,  Maneant  immo,  iuquil  Marcellus,  ut  coram  his  respon- 
deam, quando  ea  conditione  pro  vobis,  Patres  conscripti,  bella 
gerimus,  ut  victos  armis  accusatores  habeamus.  Duae  captae 
hoc  anno  urbes  Capua  Fulvium  reum,  Marcellum  Syracusae 
habeant. 

XXXI.  Reductis  in  curiam  legatis,  tum  consul , « Non  adeo 
x>  maicstalis,  iuquil,  populi  romani  imperiique  huius  oblitus  sum, 
u Patres  couscripti,  ut,  si  de  meo  crimiuc  ambigeretur,  consul 
» dicturus  causam , accusantibus  Graecis,  fuerim  : sed  non , quid 
» ego  fecerim,  in  disquisitionem  venit,  quam  quid  isti  pati  de- 
» Luerint.  Qui  si  non  fuerunt  hostes,  nihil  interest,  nunc,  an 
» vivo  llicrone , Syracusas  violaverim.  Sin  autem  desciverunt, 
» legatos  nostros  ferro  atque  armis  petierunt,  urbem  ac  moenia 
» clauserunt , exercituque  Carthaginiensium  adversus  nos  tutati 
» sunt;  quis  passos  esse  hostilia,  quum  fecerint,  indignatur? 
» Tradentes  urbem  principes  Syracusanorum  aversatus  sum:  Sosim 
» et  Mcricum  hispanum , quibus  tantum  crederem , potiores  ha- 
» hui.  Non  estis  extremi  Syracusanorum  , quippe  qui  aliis  humi- 
» litalcm  obiiciatis.  Quis  est  vestrum,  qui  se  mihi  portas  apertu- 
» rum,  qui  armatos  milites  meos  in  urliem  accepturum  promiserit? 
» Odistis  et  exsecramini  eos,  qui  fecerunt ; et  ne  hic  quidem  con- 
» tumcliis  in  eos  dicendis  parcitis:  tantum  abest,  ut  et  ipsi  tale 
» quidquam  facturi  fueritis.  Ipsa  humilitas  eorum,  Patres  con- 
» scripti,  quam  isti  ubiicmnt,  maximo  argumento  est,  me  nerni- 

» nem  , qui  navatam  operam  reipublicae  nostrae  velit , aversatum 
» esse.  Et  ante  quam  obsiderem  Syracusas,  nnne  legalis  mittendis, 
» nunc  ad  colloquium  eundo,  tcnlavi  pacem  ; et,  postquam  neque 
» legatos  violandi  verecundia  erat,  nec  mihi  ipsi  congresso  ad  por- 
» tas  cum  principibus  responsum  dabatur,  multis  terra  marique 
» exhaustis  laboribus,  tandem  vi  atque  armis  Syracusas  cepi.  Quae 
» captis  acciderint,  apud  Hannibalem  et  Carthcginicnses  victosque 
» iustius,  quam  apud  victoris  populi  senatum  quererentur.  Ego, 
» Patres  conscripti,  Syracusas  spoliatas  si  negaturus  essem , nuu- 
» quam  spoliis  earum  urbem  llomam  exornarem.  Quae  autem 
» singulis  victor  aut  ademi , aut  dedi,  quum  belli  iurc,  tum  ex 
» cuiusque  merito,  satis  scio  mc  fecisse.  Ea  vos  rata  habeatis, 
» Patres  conscripti,  nae  magis  reipublicae  inlercst,  quam  mea. 
» Mea  quippe  fides  exsoluta  est:  ad  rempublicem  pertinet,  ne  acta 
» mea  rescindendo  alios  in  posterum  segniores  duces  faciatis.  Et 
» quoniam  curam  et  Siculorum  et  mea  verba  audistis , Patres 
» couscripli,  simul  templo  excedemus,  ul : mc  absente,  liberius 
» consuli  senatus  possit.  » Ita  dimissis  Siculis,  et  ipse  in  Capito- 
lium ad  delectum  discessit. 

XXXJI.  Consul  alter  de  postulatis  Siculorum  ad  Patres  retulit. 
Ibi  quum  diu  de  sententiis  certatum  esset,  et  magna  pars  senatus, 
principe  eius  sententiae  T.  Manlio  Torquato,  cum  tyrannis  bel- 
lum gerendum  fuisse,  censerent,  hostibus  et  Syracusanorum  et 
. populi  romani;  et  urbem  recipi , non  capi;  et  receptam  legibus 
antiquis  et  libertate  stabiliri,  non  fessam  miseranda  servitute 
bello  affligi.  Inter  tyrannorum  et  ducis  romani  certamina  prae- 
mium victoris  in  medio  positam  urbem  pulcherrimam  ac  nobi- 
lissimam periisse,  horreum  atque  aerarium  quondam  populi  ro- 
mani, cuius  munificentia  ac  donis  multis  tempestatibus,  hoc 
denique  ipso  punico  bello,  adiula  ornalaque  respublica  esset. 
Si  ab  inferis  exsistat  rex  Hiero,  fidissimus  imperii  romani 
cultor,  quo  ore  aut  Syracusas , aut  Romam  ei  ostendi  posse? 
quum,  ubi  semirutam  ac  spoliatam  patriam  respexisset , ingre- 
diens  Romani  in  vestibulo  urbis , prope  in  porta,  spolia  patriae 
tuae  visurus  sil 1 ilacc  taliaque  quum  ad  invidiam  consulis  mise- 
rationemque  Siculorum  dicerentur , mitius  tamen  decreverunt  Pa- 
tres causa  Marcelli;  quae  is  gerens  bellum  victorque  egisset, 

rata  habenda  esse.  In  reliquum,  curae  senatui  fore  rem  Syra- 
cusanam, mandaturosque  consuli  Laevino,  quod  sine  iaclura 
reipublicae  fieri  posset,  fortunis  eius  civitatis  consuleret.  Missis 
duobus  senatoribus  iu  Capitolium  ad  consulem,  uti  rediret  in 
curiam,  et  introductis  Siculis,  senatusconsultum  recitatum  est: 
legatique,  benigne  appellati  ac  dimissi,  ad  genua  se  Marcelli  con- 
sulis proiecerunt,  obsecrantes,  ut,  quae  deplorandae  ac  levandae 
calamitatis  causa  dixissent,  veniam  eis  daret,  et  in  fidem  clien- 
telamque se  urbemque  Syracusas  acciperet.  Post  haec  consul 
clementer  appellatos  dimisit. 

XXXIII.  Campanis  deinde  senatus  datus  est,  quorum  oratio 
miserabilior,  causa  durior  erat:  neque  enim  meritas  poenas  negare 
poterant,  nec  tyranni  erant,  in  quos  culpam  conferrent:  sed  satis 
pensum  poenarum,  tot  veneno  absumptis  , tot  securi  percussis  se- 
natoribus, credebant.  Paucos  nobilium  superstites  esse , quos  nec 
sua  conscientia , ut  quidquam  de  se  gravius  consulerent,  impu- 
lerit, nec  victoris  ira  capitis  damnaverit;  eos  libertatem  sibi 
suisque  et  bonorum  aliquam  partem  orare , cives  romanos,  af- 
finitatibus plerosque  et  propinquis  tam  cognationibus  ex  connu- 
bio  vetusto  iunclos.  Submotis  deinde  e templo,  paulisper  dubita- 
tum, an  arcessendus  a Capua  Q.  Fulvius  esset  (mortuus  enim  post 
captam  Claudius  consul  erat) , ut  coram  imperatore  , qui  res  ges- 
sisset, sicut  inter  Marcellum  Siculosque  disceptatum  fuerat,  disce- 
ptaretur: dcin , quum  M.  Atilium  , C.  Fulvium  fratrem  Flacci, 
legatos  eius,  ac  Q.  Minucium  et  L.  Veturium  Philonem,  item 
Claudii  legatos , qui  omnibus  gerendis  rebus  adfuerant  in  senatu 
viderent,  nec  F^ulvium  avocari  a Capua,  nec  differri  Campanos 
vellent;  interrogatus  sententiam  M.  Atilius  Regulus,  cuius  ex  iis, 
qui  ad  Capuam  fuerant,  maxima  auctoritas  erat,  « In  consilio, 
» inquit,  arbitror  me  fuisse  consulibus,  Capua  capta,  quum  quac- 
» reretur,  ecquis  Campanorum  de  republica  nostra  bene  meritus 
» esset:  duas  mulieres  compertum  est , Vestiam  Oppiam  Atellanam 
» Capuae  habitantem  et  Fauculam  Cluviam,  quae  quondam  quae- 
» stum  corpore  fecisset;  illam  quotidie  sacrificasse  pro  salute  et 
» victoria  populi  romani;  hanc  captivis  egentibus  alimenta  clam 
» suppeditasse.  Ceterorum  omnium  Campanorum  eundem  erga 
» nos  animum,  quem  Carthaginiensium  fuisse;  securique  percus- 

» sos  a Q.  Fulvio  esse  magis,  quorum  dignitas  inter  alios,  quam 
» quorum  culpa  eminebat.  Per  senatum  agi  de  Campanis,  qui 
» cives  romani  sunt,  iniussu  populi  non  video  posse:  idque  et 
» apud  maiores  nostros  in  Satricanis  factum  est,  quum  defecissent, 
» ut  M.  Antistius  tribunus  plebis  prius  rogationem  ferret , sciret- 
» que  plebs,  uti  senatui  de  Satricanis  sententiae  dicendae  ius  esset. 
n Itaque  censeo,  cum  tribunis  plebis  agendum  esse,  ut  eorum 
» uuus  pluresve  rogationem  ferant  ad  plebem,  qua  nobis  statuendi 
» de  Campanis  ius  fiat.  » L.  Atilius  tribunus  plebis  ex  auctoritate 
senatus  plebem  in  haec  verba  rogavit:  « Omnes  Campani,  Atellani, 
o Calatini , Sabatini,  qui  se  dediderunt  in  arbitrium  ditionemque 
» populi  romani  Fulvio  proconsuli,  quaeque  una  secum  dedide- 
» runt,  agrum  urbemque,  divina  humanaque  utensiliaque,  sive 
» quid  aliud  dediderunt;  de  iis  rebus  quid  fieri  velitis,  vos  rogo, 
» Quirites,  n Plebs  sic  iussit:  « Quod  senatus  iuratus,  maxima 
» pars,  censeat,  qui  assident,  id  volumus  iubemusque.  » 

XXXIV.  Ex  hoc  plebiscito  senatusconsultusOppiaeC/uinaeque 
primum  bona  ac  libertatem  restituit : si  qua  alia  praemia  petere 
ab  senatu  vellent,  venire  eas  Romam.  Campanis  in  familias  sin- 
gulas decreta  facta,  quae  non  operae  pretium  est  omnia  enumerare. 
Aliorum  bona  publicanda;  ipsos  liberosque  eorum  et  coniuges 
vendendas,  extra  filias,  quae  enupsissent  prius  quam  in  populi 
romani  potestatem  venirent.  A lios  in  vincula  condendos , ac  de 
his  posteritis  consulendum.  Aliorum  Campanorum  summam  etiam 
census  distinxerunt,  publicanda  necne  bona  essent:  pecua  captiva 
praeter  equos,  et  mancipia  praeter  puberes  virilis  sexus,  et 
omnia,  quae  solo  non  continerentur,  restituenda  censucrunt  do- 
minis. Campanos  omnes , Atellanos , Calatinos,  Sabatinos,  extra 
quam  qui  eorum,  aut  ipsi  aut  parentes  eorum,  apud  hostes  es- 
sent, liberos  esse  iusserunt,  ita  ut  nemo  eorum  civis  romanus 
aut  lalini  nominis  esset : neve  quis  eorum,  qui  Capuae  fuissent, 
dum  portae  clausae  essent,  in  urbe  agrove  campano  intra  cer- 
tam diem  maneret.  Locus,  ubi  habitarent,  trans  Tiberim,  qui 
non  contingeret  Tiberim , daretur.  Qui  nec  Capuae , nec  in  urbe 
campana,  quae  a populo  romano  defecisset,  per  bellum  fuis- 
sent, eos  cis  Lirim  amnem  Romam  versus;  qui  ad  Romanos 
transissent  prius  quam  Hannibal  Capuam  venire t,  cis  Vultur- 

fiunt  emovendos  consuerunt.  Ne  quis  eorum  propius  mare  quin- 
decim millibus  passuum  agrum  aedificiumve  haberet.  Qui  eorum 
trans  Tiberim  emoti  essent,  ne  ipsi  posterive  eorum  uspiam 
pararent  haberentve , nisi  in  veiente  aut  sutrino  nepesinove  agro; 
dum  ne  cui  maior , quam  quinquaginta  iugerum,  agri  modius 
esset.  Senatorum  omnium,  quique  magistratus  Capuae,  Atellae, 
Calatiae  gessissent,  bona  venire  Capuae  iusscrunt.  Libera  cor- 
pora, quae  votum  dari  placuerat,  Romam  mitti  ac  Romae  ve- 
nire. Signa,  statuas  aeneas,  quae  capta  de  hostibus  dicerentur , 
quae  eorum  sacra  ac  profana  essent , ad  pontificum  \collegium 
rcieceruut.  Ob  haec  decreta  moestiores  aliquanto,  quam  Hornam 
venerant , Campanos  dimiserunt.  Nec  iam  O.  Fulvii  saevitiam  in 
sese,  sed  iniquitatem  deum  atque  exsecrabilem  fortuuam  suam 
incusabant. 

XXXV.  Dimissis  Siculis  Campanisquc,  delectus  habitus:  scri- 
pto deinde  exercitu,  de  remigum  supplemento  agi  coeptum.  In  quam 
rem  quum  neque  hominum  satis,  nec,  ex  qua  pararentur  stipen- 
diumque acciperent,  pecuniae  quidquain  en  tempestate  in  publico 
esset,  edixerunt  consules , ut  privati  ex  censu  ordinibusque , sicut 
antea,  remiges  darent  cum  stipendio  cibariisque  dierum  triginta. 
Ad  id  edictum  tantus  fremitus  hominum,  tanta  indignatio  fuit, 
ut  magis  dux,  quam  materia,  seditioni  deesset.  Secundum  Sicu- 
los Campanosque  plebem  romanam  perdendam  lacerandamque 
sibi  consules  sumpsisse.  Per  tot  annos  tributo  exhaustos  nil  re- 
liqui, praeter  terram  nudam  ac  vastam,  habere;  tecta  hostes 
tncendi*je,|  servos  agri  cultores  rempublicam  abduxisse,  nunc 
ad  militiam  parvo  aere  emendo , nunc  remiges  imperando.  Si 
quid  cui  argenti  aerisve,  fuerit,  stipendio  remigum  et  tributis 
annuis  ablatum:  se,  ut  dent,  quod  non  habeant,  nulla  vi,  nullo 
imperio  cogi  posse.  Bona  sua  venderent;  tn  corpora,  quae  reli- 
qua essent,  saevirent:  ne  unde  redimantur  quidem  quidquam 
superesse.  Haec  non  in  occulto,  sed  propalam  in  foro  atque  oculis 
ipsorum  consulum  ingens  turba  circumfusi  fremebant : nec  eos 
sedare  consules,  nunc  castigando,  nunc  consolando,  poterant.  Spa- 
tium deinde  his  tridui  se  dare  ad  cogitandum  dixerunt:  quo  ipsi 
ad  rem  inspiciendam  expediendamque  usi  sunt.  Senatum  postero 
die  habuerunt  de  remigum  supplemento  : ubi  quum  multa  disse- 

ruissent,  cur  aequa  plebis  recusatio  esset,  verterant  orationem  eo, 
ut  dicerent,  Privatis  id,  seu  aequum,  seu  iniquum,  onus  ttm- 
gendam  esse:  nam  unde,  quum  pecunia  in  aerario  non  esset, 
paraturos  navales  socios  ? Quomodo  autem  sine  classibus  aut 
Siciliam  obtineri,  aut  Italia  Philippum  arceri  posse,  aut  tuta 
Italiae  litora  esso? 

XXXVI.  Quum  in  hac  difficultate  rerum  consilium  haereret, 
ac  prope  torpor  quidam  occupassct  hominum  mentes , tum  Lae- 
viuus  consul  Magistratus  senatui  et  senatum  jwpulo , sicut  ho- 
nore praestent,  ita  ad  omnia,  quae  dura  atque  aspera  essent, 
subeunda  duces  debere  esse.  « Si  quid  iniungere  inferiori  velis , 

» id  prius  in  te  ac  tuos  si  ipse  iuris  statueris,  facilius  omnes 
» obedientes  habeas.  Nec  impensa  pravis  est,  quum  ex  ea  plus 
» quam  pro  virili  parte  sibi  quemque  capere  principum  vident : * 

' » itaque  classes  habere  atque  ornare  volumus  populum  romanum? 

» privatos  sine  recusatione  remiges  dare?  nohismet  ipsis  primum 
» imperemus.  Auram,  argentum,  aes  signatum  omne  senatores 
» crastino  die  in  publicum  conferamus ; ita  ut  annulos  sibi  quis- 
» que  et  coniugi  et  liberis,  et  filio  bullam,  et,  quibus  uxor  filiaeve 
» sunt,  singulas- uncias  pondo  auri  relinquant;  argenti,  qui  cu- 
» ruli  sella  sederunt,  equi  ornamenta  ct  libras  pondo,  ut  sali- 
» num  patcllamque  deorum  causa  habere  possint:  ceteri  senatores 
» libram  argenti  tantum  , aeris  signati  quina  millia  in  singulos 
» patrcsfamiliao  relinquamus.  Ceteram  omne  aurum,  argentum, 

» aes  signatum  , ad  triumviros  mensarios  extemplo  deferamus  , 

» nullo  ante  senatusconsulto  facto,  ut  voluntaria  collatio  et  certa- 
» men  adiuvandae  rcipublicac  excitet  ad  aemulandum  animos  pri- 
» mum  equestris  ordinis,  dcin  reliquae  plebis.  Hanc  unam  viam, 

» multa  inter  nos  colloquuti , consules  invenimus:  ingredimini, 

» diis  bene  iuvanlibus.  Respublica  incolumis  ct  privatas  res  facile 
» salvas  praestat  : publica  prodendo  , tua  nequidquam  serves.  » 

In  haec  tanto  animo  consensum  est , ut  gratiae  ultro  consulibus 
agerentur.  Senatu  inde  misso , pro  se  quisque  aurum , argentum 
et  aes  in  publicum  conferunt,  tanto  certamine  inieato,  ut  prima 
inter  primos  nomina  sua  vellent  in  publicis  tabulis  esse;  ut  nec 
triumviri  accipiundo,  nec  scribae  referundo  sufficerent.  Hunc  con- 
sensum senatus  equester  ordo  est  sequutus;  equestris  ordinis  ple- 

bes.  Ita  sine  edicto,  sine  coercitione  magistratus,  nec  remige  ia 
supplementum,  nec  stipendio  respublica  eguit;  paralisquc  omnibus 
ad  bellum,  consules  in  provincias  profecti  sunt. 

XXXVII.  Neque  aliud  magis  tempus  belli  fuit,  quo  Carthagi- 
nienses Romanique  pariter  variis  casibus  immixtis  magis  in  anci- 
piti  spe  ac  metu  fuerint.  Nam  Romanis  et  in  provinciis , bine  in 
Hispania  adversae  res,  hinc  prosperae  in  Sicilia , luctum  et  laeti- 
tiam miscuerant:  et  in  Italia,  quum  Tarentum  amissum  damno  et 
dolori,  tum  arx  cnin  praesidio  retenta  praeter  spem  gaudio  fuit: 
et  terrorem  subitum  pavoremque  urbis  Romae  obsessae  et  oppu- 
gnatae Capua  post  dies  paucos  capta  in  laetitiam  vertit.  Transma- 
rinae quoque  res  quadam  vice  pensatae : Philippus  hostis  tempore 
haud  satis  opportuno  factus;  Aetoli  novi  adseiti  socii  Altalusque 
Asiae  rex , iam  velut  despondente  fortuna  Romanis  imperium 
Orientis.  Carthaginienses  quoque  Capuam  amissam  et  Tarentum 
captum  aequabant , et,  ut  ad  moenia  urbis  romanae  nullo  prohi- 
bente se  perveuisse  in  gloria  ponebant , ita  pigebat  irriti  incepti, 
pudebatque  adeo  se  spretos,  ut , sedentibus  ipsis  ad  romana  moe- 
nia, alia  porta  exercitus  romanus  in  Hispaniam  duceretur.  Ipsae 
quoque  Hispaniae  quo  propius  spem  venerant,  -tantis  duobus  du- 
cibus exercilibusque  caesis,  debellatum  ibi  ac  pulsos  inde  Romanos 
esse;  eo  plus,  ab  L.  Marcio  tumultuario  duce  ad  vanum  et  irritum 
victoriam  redactam  esse  , indignationis  praebebat.  Ita  aequante 
fortuna,  suspensa  omnia  utrinque  erant,  integra  spe,  integro 
metu,  velut  illo  tempore  primum  bellum  inciperent. 

XXXVIII.  Hannibalem  ante  omnia  angebat,  quod  Capua,  per- 
tinacius oppugnata  ab  Romanis , quam  defensa  ab  se , multorum 
Italiae  populorum  animos  averterat:  quos  neque  omnes  tenere 
praesidiis,  nisi  vellet  in  multas  parvasque  partes  carpere  exerci- 
tum, quod  minime  tum  expediebat,  poterat;  nec  deductis  praesi- 
diis, spei  liberam  vel  obnoxiam  timori  sociorum  relinquere  fidem. 
Praeceps  in  avaritiam  et  crudelitatem  animus  ad  spolianda,  quae 
tueri  nequibat,  ut  vastata  hosti  relinquerentur,  inclinavit.  Id  foe- 
dum consilium  quum  incepto,  tum  etiam  exitu  fuit ; neque  enim 
indigna  patientium  modo  abalienabantur  animi,  sed  ceterorum 
etiam;  quippe  ad  plurcs  exemplum,  quam  calamitas,  pertinebat. 
Nec  consul  romanus  tentandis  urbibus,  sicunde  spes  aliqua  se 

ostendisset,  deerat.  Salapiae  principes  erant  Dasius  et  Blattius: 
Dasias  Hannibali  amicus:  Blattius,  quantum  ex  tuto  poterat,  rem 
romanam  fovebat,  et  per  occultos  nuntios  spem  proditionis  fece- 
rat Marcello;  sed  sine  adiutore  Dasio  res  transigi  non  poterat. 
Multum  ac  diu  cunctatus,  et  tum  quoque  magis  ioopia  consilii 
potioris,  quam  spe  effectus,  Dasium  appellabat:  at  ille,  quum 
ab  re  aversus,  tum  aemulo  potentatus  inimicus,  rem  Hannibali 
aperit.  Arcessito  utroque,  Hannibal  quum  pro  tribunali  quaedam 
ageret,  mox  de  Blattio  cogniturus,  starentque  submoto  populo  ac- 
cusator et  reus:  Blattius  de  proditione  Dasium  appellabat.  Enim- 
vero,  ille,  velut  in  manifesta  re,  exclamat,  sub  oculis  Hannibalis 
secum  de  •proditione  agi.  Hannibali  atque  cis,  qui  aderant,  quo 
audacior  res  erat,  minus  similis  veri  visa  est,  Aemulationem  pro- 
fecto atque  odium  esse;  et  id  crimen  adferri,  quod,  quia  te- 
stem habere  non  posset,  liberius  fingenti  sit.  Ita  inde  dimissi 
sunt:  nec  Blattius  ante  abstitit  tamen  tam  audaci  incepto,  quam 
idem  obtundendo  docendoque,  quam  ea  res  ipsis  patriacque  salu- 
taris esset,  pervicit,  ut  praesidium  punicum  (quingenti  autem 
Numidae  erant)  Salapiaque  traderetur  Marcello.  Nec  sine  caede 
multa  tradi  potuit : longe  fortissimi  equitum  toto  punico  exercitu 
erant.  Itaque  quamquam  improvisa  res  fuit,  nec  usus  equorum  in 
urbe  erat,  tamen  , armis  inter  tumultum  captis,  et  eruptionem 
lentaverunt,  et,  quum  evadere  nequirent,  pugnantes  ad  ultimum 
occubuerunt ; nec  plus  quinquaginta  ex  bis  in  potestatem  hostium 
vivi  venerunt:  plusque  aliquanto  damni  haec  ala  equitum  amissa 
Hannibali , quam  Salapia , fuit : nec  deinde  unquam  Poenus  ( quo 
longe  plurimum  valuerat)  equitatu  superior  fuit. 

XXXIX.  Per  idem  tempus,  quum  in  arce  tarentina  vix  inopia 
tolerabilis  esset,  spem  omnem  praesidium,  quod  ibi  erat,  romanum 
praefectusque  praesidii  atque  arcis  M.  Livius  in  commeatibus  ab 
Sicilia  missis  habebant.  Qui  ut  luto  praeterveherentur  oram  Italiae, 
classis  viginti  ferme  navium  Rhegii  stabat.  Praeerat  classi  coromea- 
tibusque  D.  Quintius,  obscuro  genere  ortus,  ceterum  multis  for- 
tibus factis  gloria  militari  illustris.  Primo  quinque  naves,  quarum 
maximae  duae  triremes  a Marcello  ei  traditae  erant,  habuit:  po- 
stea rem  impigre  saepe  gerenti  tres  additae  quinqueremes : postre- 
mo ipse,  a sociis  Rheginisque  et  a Velia  et  a Paesto  debitas  ex 

foedere  erigendo,  classem  viginli  navium , sicut  ante  dictum  est , 
effecit.  Huic  ab  Rhegio  profectae  classi  Dcmocrates  cum  pari  classe 
□avium  tarentinarum  numero,  quindecim  millia  ferme  ab  urbe  ad 
Sacriportum  obvius  fuit.  Yclis  tum  forte,  improvidus  futuri  certa- 
minis, Romanus  veniebat.  Sed  circa  Crotonem  Sybarimque  sup- 
pleverat remigio  naves , instructamque  et  armatam  egregie  pro 
magnitudine  navium  classem  habebat ; et  tum  forte  sub  idem  fere 
tempus  et  venti  vis  omnis  cecidit , et  hostes  in  conspectu  fuere , 
ut  ad  componenda  armamenta  expediendumque  remigem  ac  mili- 
tem ad  imminens  certamen  satis  temporis  esset.  Raro  alias  tantis 
animis  iustac  concurrerunt  classes : quippe  quum  in  maioris  discri- 
men rei  quam  ipsae  erant,  pugnarent;  Tarentini,  ut,  recuperata 
urbe  ah  Romanis  post  centesimum  prope  annum,  arcem  etiam  li- 
berarent , spe  commeatus  quoque  hostibus,  si  navali  proelio  pos- 
sessionem maris  ademissent : interclusuros;  Romani,  ut,  retenta 
possessione  arcis  ostenderent , non  vi  aut  virtute,  sed  proditione 
ac  furto  Tarentum  amissum.  Itaque  ex  utraque  parte  signo  dato 
quum  rostris  concurrissent,  neque  retro  navem  inhiberent;  nec 
dirimi  ab  sc  hostem  paterentur,  quam  quis  ideptus  navem  erat , 
ferrea  iniccta  manu  ; ita  conserebant  ex  propinquo  pugnam , ut 
non  missilibus  tantum , sed  gladiis  etiam  prope  collato  pede  gere- 
retur res.  Prorae  inter  sc  iunctac  haerebant ; puppes  alieno  remigio 
circumagebantur.  Ita  in  arcto  stipatae  erant  naves , ut  vix  ullum 
telum  in  mari  vanum  intercideret.  Frontibus  vclut  pedestris  acies 
urgebant,  perviaeque  uavos  pugnantibus  erant.  Insignis  tamen  inter 
ceteras  pugna  fuit  duarum,  quae  primae  agminis  concurrerant 
inter  sc.  In  romana  nave  ipse  Quintius  erat,  in  tarentina  Nico, 
cui  Perconi  fuit  cognomen,  non  publico  modo,  sed  privato  etiam 
odio  invisus  atque  infestus  Romanis  ; quod  cius  factionis  erat,  quae 
Tarentum  Hannibali  prodiderat.  Hic  Quintium,  simul  pugnantem 
hortanlemque  suos,  incautum  hasta  trausfigit:  ille  atque  praeceps 
cum  armis  procidit  ante  proram.  Victor  Tarentinus,  in  turbatam 
duce  amisso  navem  impigre  transgressus,  quum  submovisset  hostes, 
et  prora  iam  Tarentinorum  esset,  puppim  male  conglobati  tue- 
rentur Romani,  repente  et  alia  a puppi  triremis  hostium  apparuit. 
Ita  in  medio  circumventa  romana  navis  capitur.  Hinc  ceteris  ter- 
ror iniectus,  ut  praetoriam  navem  captam  videre;  fugientesque 

passim,  aliae  in  alto  mersae,  aliae  in  terram  rcmis  abreptae  mox 
praedae  fuere  Thurinis  Metapontinisque.  Ex  onerariis,  quae  cum 
commeatu  sequebantur,  perpaucae  in  potestatem  hostium  venere : 
aliae , ad  incertos  vcutos  hinc  atque  illinc  obliqua  transferentes 
vela,  in  altum  evectae  sunt.  Nequaquam  pari  fortuna  per  eos  dies 
Tarenti  res  gesta : nam  ad  qualuor  millia  hominum  frumentatum 
egressa  quum  in  agris  passim  vagarentur , Livius  , qui  arci  prae- 
sidioque romano  praeerat,  intentus  in  omnes  occasiones  gerendae 
rei,  C.  Persium,  impigrum  virum,  cum  duobus  millibus  armato- 
rum ex  arce  emisit.  Qui , vage  effusos  per  agros  palatosquc  ador- 
tus, quum  diu  passim  cecidisset,  paucos  ex  multis,  trepida  fuga 
incidentes , semiapertis  portarum  foribus , in  urbem  compulit , 
ne  urbs  eodem  impetu  caperetur.  Ita  aequatae  res  ad  Tarentum ; 
Romanis  victoribus  terra,  Tarentinis  mari.  Frumenti  spes,  quae 
in  oculis  fuerat,  utrosque  frustrata  pariter. 

XL.  Per  idem  tempus  Laevinus  consul,  iam  magna  parte  anni 
circumacta  , in  Siciliam , veteribus  novisque  sociis  exspectatus, 
quum  venisset,  primum  ad  potissimum  omnium  ratus,  Syracusis 
nova  pace  inconditas  componere  res.  Agrigentum  inde  quod  belli 
reliquum  erat,  lenebaturquc  a Carthaginiensium  valido  praesidio, 
duxit  legiones:  et  adfuit  fortuna  incepto.  Hanno  erat  imperator 
Carthaginiensium,  sed  omnem  in  Mutine  Numidisque  spem  repo- 
sitam habebant.  Per  totam  Siciliam  vagus  praedas  agebat  ex  sociis 
Romanorum:  neque  intercludi  ab  Agrigento  vi  aut  arte  ulla,  nec 
quin  erumperet,  ubi  vellet,  prohiberi  poterat.  Haec  eius  gloria, 
quia  iam  imperatoris  quoque  famae  oflicicbat , postremo  in  invi- 
diam vertit ; ut  ne  bene  gestae  quidem  res  iam  Hannoni  propter 
auctorem  satis  laetae  essent.  Propter  quae  postremo  praefecturam 
eius  filio  suo  dedit,  ratus,  cum  imperio  auctoritatem  quoque  ei 
inter  Numidas  erepturum : quod  longe  aliter  evenit ; nam  veterem 
favorem  eius  sua  insuper  invidia  auxit.  Neque  ille  iudignitatem 
iniuriae  tulit , confestimque  ad  Laevinum  occultos  nuntios  misit 
de  tradendo  Agrigento.  Per  quos  ut  est  facta  fides  compositusque 
rei  gerendae  modus  , portam  ad  mare  ferentem  Numidae  quum 
occupassent ; pulsis  inde  custodibus  aut  caesis,  Romanos  ad  id 
ipsum  missos  in  urbem  acceperunt.  Et  quum  agmine  iam  in  media 
urbis  ac  forum  magno  tumultu  iretur,  ratus  Hanno  non  aliud, 

quam  tumultum  ac  successionem  (id  quod  et  ante  acciderat)  Nu- 
midarum  esse,  ad  comprimendam  seditionem  processit.  Atque  ille, 
quum  ei  multitudo  maior,  quam  Numidarum , procul  visa  , et  cla- 
mor romanus  haudquaquam  ignotus  ad  aures  accidisset,  prius 
quam  ad  ictum  teli  veniret,  capessit  fugam.  Per  aversam  portam 
emissus,  assumpto  comite  Epicyde,  cum  paucis  ad  mare  pervenit; 
nactique  opportune  parvum  navigium , relicta  hostibus  Sicilia,  de 
qua  per  tot  anno3  certatum  erat , in  Africam  traieceront.  Alia 
multitudo  Poenorum  Siculorumque,  ne  tentato  quidem  certamine, 
quum  caeci  in  fugam  ruerent,  clausique  exitus  essent,  circa  portas 
caesa.  Oppido  recepto  Laevinus,  qui  capita  rerum  Agrigenti  erant, 
virgis  caesos  securi  percussit:  ceteros  praedamque  vendidit:  omnem 
pecuniam  Romam  misit.  Fama  Agrigentinorum  cladis  Siciliam 
quum  pervasisset , omnia  repente  ad  Romanos  inclinaverunt.  Pro- 
dita brevi  sunt  viginti  oppida;  sex  vi  capta;  voluntaria  deditione 
in  fidem  venerunt  ad  quadraginta : quarum  civitatum  principibus 
quum  pro  cuiusque  merito  consul  pretia  poenasque  exsolvisset, 
coiigissetquc  Siculos,  positis  tandem  armis,  ad  agrum  colendum 
animos  convertere , ut  esset  non  incolarum  modo  alimentis  frugi- 
fera insula,  sed  urbis  Romae  atque  Italiae  (id  quod  mullis  saepe 
tempestatibus  fecerat)  annonam  levaret,  ab  Agathyrna  inconditam 
multitudinem  secum  in  Italiam  transvexit.  Quatuor  millia  homi- 
num erant,  mixti  ex  omni  colluvione  exules,  obaerati,  capitalia 
ausi  plerique,  et  quum  in  civitatibus  suis  ac  sub  legibus  vixerant, 
et  postquam  eos  ex  variis  causis  fortuna  similis  conglobaverat  Aga- 
thyrnam, per  latrocinia  ac  rapinam  tolerantes  vitam.  Hos  neque 
relinquere  Laevinus  in  insula,  tum  primum  nova  pace  coalescente, 
velut  materiam  novandis  rebus,  satis  tutum  ratus  est:  et  Rheginis 
usui  futuri  erant  ad  populandum  brultium  agrum , assuetam  la- 
trociniis quaerentibus  manum.  Et,  quod  ad  Siciliam  attinet,  eo 
anno  debellatum  est. 

XLI.  In  Hispania  principio  veris  P.  Scipio,  navibus  deductis 
evocatisque  edicto  Tarraconem  sociorum  auxiliis,  classem  onera- 
riasque ostium  inde  Iberi  fluminis  petere  iubet.  Eodem  legiones 
ex  hibernis  convenire  quum  iussisset,  ipse  cum  quinque  millibus 
sociorum  ab  Tarracone  profectus  ad  exercitum  est.  Quo  quum 
venisset,  alloquendos  maxime  veteres  milites , qui  tantis  superfuc- 

rant  cladibus,  ratus,  concione  advocata,  ita  disseruit:  « Nemo 
» ante  me  novus  imperator  militibus  suis  prius,  quam  opera 
» eorum  usus  esset,  gratias  agere  iure  ac  merito  potuit.  Me  vobis 
» prius,  quam  provinciam  aut  castra  viderem,  obligavit  fortuna: 
» primum,  quod  ea  pietate  erga  patrem  palruumque  meum  vivos 
» mortuosque  fuistis:  deinde,  quod  amissam  tanta  clade  provin- 
» ciae  possessionem  integram  et  populo  romano,  ct  successori 
» mihi  virtute  vestra  obtinuistis.  Sed  quum  iam  benignitate  deum 
» id  paremus  atque  agamus,  non  ut  ipsi  maneamus  in  Hispania, 
» sed  ne  Poeni  maneant,  nec  ut  pro  ripa  Iberi  stantes  arceamus 
» transitum  hostis,  sed  ut  ultro  transeamus  transferamusque  bcl- 
» lum;  vereor,  ne  cui  vestrum  maius  id  audaciusque  consilium, 
» quam  aut  pro  memoria  cladium  nuper  acceptarum , aut  pro 
» aetate  mea , videatur.  Adversae  pugnae  in  Hispania  nullius  in 
» animo,  quam  meo,  minus  oblitcrari  possunt ; quippe  cui  pater 
» et  patruus  intra  triginta  dierum  spatium,  ut  aliud  super  aliud 
» cumularetur  familiae  nostrae  funus,  interfecti  sunt.  Sed  ut  fa- 
» miliaris  paene  orbitas  ac  solitudo  frangit  animum,  ita  pnblica 
» quum  fortuna  tum  virtus  desperare  de  summa  rerum  prohibet. 
» Ea  fato  quodam  data  noLis  sors  est,  ut  magnis  omnibus  bellis 
» victi  vicerimus.  Vetera  omitto , Porsenam,  Gallos,  Samnites: 
>>  a punicis  bellis  incipiam:  quot  classes,  quot  duces,  quot  exer- 
» citus  priore  bello  amissi  sunt?  Iam  quid  hoc  bello  memorem? 
» Omnibus  aut  ipse  adfui  cladibus,  aut,  quibus  abfui,  maxime 
» unus  omninm  eas  sensi.  Trebia,  Trasymenus,  Cannae,  quid 
» aliud  sunt,  quam  monimenta  occisorum  exercituum  consulum* 
» que  romanorum  ? Adde  defectionem  Italiae , Siciliae  maioris 
» partis,  Sardiniae.  Adde  ultimum  terrorem  ac  pavorem,  castra 
» punica  inter  Anienem  et  moenia  romana  posita  , et  visum  prope 
» in  portis  victorem  Hannibalem.  In  hac  ruina  rerum  stetit  una 
» integra  atque  immobilis  virtus  populi  romani:  haec  omnia  strata 
» humi  erexit  ac  sustulit.  Vos  omnium  primi,  milites,  post  can- 
» nensem  cladem  vadenti  Hasdrubali  ad  Alpes  Italiamquc,  qui  si 
» se  cum  fratre  coniuniissct , nullum  iam  nomen  esset  populi 
» romani,  ductu  suspicioque  patris  mei  obstitistis:  et  hae  secun- 
» dac  res  illas  adversas  sustinuerunt.  Nunc,  benignitate  deum, 
» omnia  secunda  , prospera  , in  dies  laetiora  ac  meliora  in  Italia 


Digitized  by  Google 


286 

» Siciliaquc  geruntur.  In  Sicilia  Syracusae,  Agrigentum  captum , 
» pulsi  tota  insula  hostes , receptaque  provincia  in  ditione  populi 
» romani  est:  in  Italia  Arpi  recepti,  Capua  capta:  iter  omne  ab 
i>  urbe  Roma  trepida  fuga  emensus  Hannibal,  in  extremum  an- 
» gulum  agri  bruttii  compulsus,  nihil  iaiu  maius  precatur  deos, 
» quam  ut  incolumi  cedere  atque  abire  ex  hostium  terra  liceat. 
» Quid  igitur  minus  cou veniat,  milites,  quam,  quum  aliae  super 
n alias  clades  cumularentur,  ac  dii  prope  ipsi  cum  Hannibale 
» starent,  vos  hic  cum  parentibus  meis  (aequentur  eniui  etiam 
» honore  nominis)  sustinuisse  labautem  fortunam  populi  romani ; 
» nunc  eosdem,  quia  illic  omnia  sccuuda  laetnquc  sunt,  animis 
» deficere'?  Nuper  quoque  quae  acciderunt,  utinam  tam  sine  meo 
» luctu,  quam  vestro,  (rausissent?  Nunc  dii  immortales , imperii 
» romani  praesides,  qui  centuriis  omnibus,  ut  mihi  imperium 
» iubcrcnt  pari , fuere  auctores,  iidem  auguriis  auspiciisque  et  per 
» nocturnos  etiam  visus  omnia  laeta  ac  prospera  portendunt.  Ani- 
v mus  quoque  meus , maximus  mihi  ad  hoc  tempus  vates,  prae* 
» sagit  nostram  Hispaniam  esse:  brevi  extorre  hinc  omne  puuicum 
» nomen  maria  terrasque  foeda  fuga  impleturum.  Quod  mens  sua 
i)  sponte  divinat,  idem  subi  icit  ratio  haud  fallax.  Vexati  ab  iis 
» socii  nostram  fidem  per  legatos  imploraut : tres  duces  discrepan- 
» tes,  prope  ut  defecerint  alii  ab  aliis,  trifariam  exercitum  in 
d diversissimas  regiones  distraxere.  Eadem  in  illos  ingruit  fortuna , 
» quae  nuper  nos  afflixit:  nam  et  deseruntur  ab  sociis,  ut  prius 
» ab  Celtiberis  nos,  et  diduxerunt  exercitus;  quae  patri  patruo- 
» que  meo  causa  exilii  fuit.  Nec  discordia  intestina  coire  eos  in 
» unum  sinet,  neque  singuli  nobis  resistere  potcruut.  Vos  modo,  mi- 
» lites,  favete  nomini  Scipionum,  soboli  imperatorum  vestrorum, 
» velut  accisis  recrescenti  stirpibus.  Agite,  milites  veteres , novum 
» exercitum  novmnquc  ducem  traducite  Iberum , traducite  in  terras 
» cum  multis  fortibus  factis  saepe  a vobis  peragratas.  Brevi  faciam, 
» ut,  quemadmodum  nunc  noscitatis  in  me  patris  patruique  similitu- 
x dinem  oris  vultusque  et  lineamenta  corporis,  ita  ingenii,  fidei 
» virtutisque  ad  exemplum  exspressam  effigiem  vobis  reddam,  ut 
» revixisse,  aut  renatum  sibi  quisque  Scipionem  imperatorem  dicat. » 

XLII.  Hac  oratione  accensis  militum  animis  , relicto  ad  prae- 
sidium regionis  cius  M.  Silauo  cum  tribus  millibus  peditum  et 

trecentis  equitibus,  ceteras  omnes  copias  (erant  autem  viginti quin- 
que millia  pc<lituni,  fluo  millia  ct  quingenti  equites)  Ibcruin  traie- 
cit.  Ibi  quibusilam  suadentibus,  ut,  quoniam  in  tres  tam  diversas 
regiones  discessissent  punici  exercitus,  proximum  aggrederetur, 
periculum  esse  ratus,  nc  eo  facto  in  unum  omnes  contraheret, 
nec  par  esset  unus  tot  exercitibus,  Carthaginem  Novam  interim 
oppugnare  statuit,  urliem  quum  ipsam  opulentam  suis  opibns , 
tum  hostium  omni  bellico  apparatu  plenam  (ibi  arma,  ibi  pecu- 
nia, ibi  totius  Hispaniae  obsides  erant);  sitam  praeterea  quum 
opporluuc  ad  traiiciendum  in  Africam,  tum  super  portum  satis 
amplum  quantaevis  classi,  et  nescio  an  unum  in  Hispaniae  ora, 
qua  nostro  adiacet  mari.  Nemo  omnium,  quo  iretur,  sciebat, 
praeter  C.  Laelium.  Is,  classe  circummissus,  ita  moderari  cursum 
navium  iussus  erat , ut  eodem  tempore  exercitus  ostenderetur,  et 
classis  portum  intraret.  Septimo  dic  ab  II iero  Carthaginem  ventum 
est  simul  terra  marique:  castra  ab  regione  urbis , qua  in  septem- 
trionein  versa  est,  posita:  his  ab  tergo,  nam  frons  natura  tuta 
erat,  vallum  obicctum.  Ceterum  sita  Carthago  sic  est:  sinus  est 
maris  inedia  fere  Hispaniae  ora,  maxime  africo  vento  oppositus, 
ct  quingentos  passus  introrsus,  retractus,  paululo  plus  passuum  in 
latitudinem  patens.  Iluius  in  ostio  sinus  parva  insula  obiecta  ab 
alto  portum  ab  omnibus  vontis,  praeterquam  africo,  tutum  facit. 
Ab  intimo  sinu  peninsula  excurrit,  tumulus  is  ipse,  in  quo  con- 
dita urbs  est,  ab  ortu  solis  ct  a meridie  cincta  mari:  ab  occasu 
stagnum  claudit,  paulum  ct  ad  septemtrionem  fusum;  incertae 
altitudinis,  utcumque  exaestuat  aut  deficit  mare:  Continenti  ur- 
bem iugum  ducentos  fere  et  quinquaginta  passus  patens  coniungit: 
unde  quum  tam  parvi  operis  munitio  esset,  non  obiccit  vallum 
imperator  roinanus ; seu  fiduciam  hosti  superbe  ostentans  , sive  ut 
subeunti  saepe  ad  moenia  urbis  recursus  pateret. 

XLIII.  Cetera,  quae  munienda  erant,  quum  perfecisset,  naves 
etiam  in  portu,  velut  maritimam  quoque  ostentans  obsidionem, 
instruxit,  circum vcct usque  classem,  quum  monuisset  praefectos 
navium,  ut  vigilias  nocturnas  intenti  servarent,  omnia  ubique 
primo  obsessum  hostem  conari;  regressus  in  castra,  ut  consilii  sui 
rationem,  quod  ab  urbe  potissimum  oppugnanda  bellum  orsus  es- 
set, militibus  ostenderet  et  spem  potiundae  cohortando  faceret, 

concione  advocata  ita  disseruit.:  « Ad  urbem  unam  oppugnandum 
» si  quis  vos  adductos  credit,  is  magis  operis  vestri,  quam  emo- 
» lumcnti  rationem  exactam,  milites,  habet.  Oppugnabitis  enim 
» vere  moenia  unius  urbis,  sed  in  una  urbe  universam  ceperitis 
» Hispaniam.  Hic  sunt  obsides  omnium  nobilium  regum  populo- 
» rumque;  qui,  simul  in  potestate  vestra  erunt , extemplo  omnia , 
» quae  nunc  sub  Carhaginicnsibus  sunt,  iu  ditionem  tradent. 
» Hic  pecunia  omnis  hostium,  sine  qua  neque  illi  gerere  bellum 
» possunt,  quippe  qui  mercenarios  exercitus  alant,  et  quae  nobis 
» maximo  usui  ad  conciliandos  animos  barbarorum  erit.  Hic  tor- 
)>  menta,  arma,  armamenta  et  omnis  apparatus  belli  est,  qui  simul 
» et  vos  instruet,  ct  hostes  nudabit.  Potiemur  praeterea  quum 
» pulcherrima  opulentissimaque  urbe,  tum  opportunissima  portu 
» egregio,  unde  terra  marique , quae  belli  usus  poscunt,  suppe- 
» ditentur.  Quae  quum  magna  ipsi  habebimus,  tum  dempserimus 
» hostibus  multo  maiora : haec  illis  arx ; hoc  horreum  , aerarium , 
» armamentarium ; hoc  omnium  rerum  receptaculum  est.  Hinc 
» rectus  in  Africam  cursus  est:  haec  una  inter  Pyrenaeum  et  Ga- 
ji des  statio:  hinc  omni  Hispaniae  imminet  Africa.  Sed,  quouia 
» vos  instructos  et  ordinatos  cognosco,  ad  Carhaginem  Novam 
» oppugnandam  tolis  viribus  et  bono  animo  transeamus.  » Quum- 
que  omnes  una  voce,  hoc  faciendum , succlamarent,  eos  Cartha- 
ginem duxit:  tum  terra  marique  eam  oppugnari  iubet. 

XLIV.  Contra  Mago  Poenorum  dux,  quum  terra  marique 
instrui  oppugnationem  videret , et  ipse  copias  ita  disponit.  Oppi- 
danorum duo  millia  ab  ea  parte,  qua  castra  romana  erant,  oppo- 
nit: quingentis  militibus  arcem  insedit:  quingentos  tumulo  urbis 
in  orientem  verso  imponit:  multitudinem  aliam  , quo  clamor,  quo 
subita  vocasset  res , intentam  ad  omnia  occurrere  iubet.  Patefacta 
deinde  porta,  eos,  quos  in  via  ferente  ad  castra  hostium  instruxe- 
rat, mittit.  Romani,  duce  ipso  praecipiente,  parumper  cessere, 
ut  propiores  subsidiis  in  certamine  ipso  submittendis  essent.  Et  pri- 
mo haud  impari  stetere  acie : subsidia  deinde , identidem  submissa 
e castris,  non  averterunt  solum  in  fugam  hostes,  sed  adeo  effusis 
institerunt,  ut,  nisi  receptui  cecinisset,  permixti  fugientibus  ir- 
rupturi fuisse  in  urbem  viderentur.  Trepidatio  vero  non  in  proelio 
maior,  quam  tota  urbe  fuit:  multae  stationes  pavore  atque  fuga 

desertae  sunt,  relictique  muri,  quum,  qua  cuique  erat  proximum, 
desiluissent.  Quod  ubi  egressus  Scipio  in  tumulum , quem  Mercurii 
vocant , auimadvertit , multis  partibus  nudata  defensoribus  moenia 
esse;  omnes  castris  excitos  ire  ad  oppugnandam  urbem  et  ferre 
scalas  iubet.  Ipse,  trium  prae  se  iuveuum  validorum  scutis  oppo- 
sitis (ingens  enim  iam  vis  omnis  generis  telorumc muris  volabat) , 
ad  urbem  succedit,  hortatur,  imperat,  quae  in  rem  sunt;  quodque 
plurimum  ad  accendendos  militum  animos  intererat , testis  specta- 
torque virtutis  atque  ignaviae  cuiusque  adest.  Itaque  in  vulnera 
ac  tela  ruunt;  neque  illos  muri,  neque  superstantes  armati  arcere 
queunt,  quin  certalim  ascendant.  Et  ab  navibus  eodem  tempore  ea, 
quae  mari  alluitur,  pars  urbis  oppugnari  coepta  est:  ceterum  tu- 
multus inde  maior,  quam  vis  adhiberi  poterat.  Dum  applicant, 
dum  partim  exponunt  scalas  militesque,  dum,  qua  cuique  proxi- 
mum est,  interram  evadere  properant,  ipsa  festione  et  certa- 
mine alii  alios  impediunt. 

XLV.  Inter  haec  repleverat  iam  Poenus  armatis  muros , et  vis 
magna , ex  ingenti  copia  congesta , telorum  suppeditabat.  Sed  ne- 
que viri,  nec  tela,  nec  quidquam  aliud  aeque,  quam  moenia  ipsa 
sese,  defendebant.  Rarae  euim  scalae  altitudini  aequari  poterant, 
et,  quo  quaeque  altiorcs,  eo  infirmiores  erant.  Itaque, quum  sum- 
mus quisque  evadere  non  posset , subirent  tamen  alii,  onere  ipso 
frangebantur.  Quidam,  stantibus  scalis,  quum  altitudo  caliginem 
oculis  ofTudisset,  ad  terram  delatisunt.Etquumpassimhomin.es 
scalaeque  ruerent,  et  ipso  successu  audacia  atque  alacritas  hostium 
cresceret,  signum  receptui  datum  est:  quod  spem  non  praesentis 
modo  ab  tanto  certamine  ac  labore  quietis  obsessis,  sed  etiam  in 
posterum  dedit,  scalis  et  corona  capi  urbem  non  posse  : opera  et 
difficilia  esse,  et  tempus  datura,  ad  ferendam  opem  imperatoribus 
suis.  Vix  prior  tumultus  conticuerat,  quum  Scipio  ab  obsessis  iam 
vulneratisque  recentes  integrosque  alios  accipere  scalas  iubet, et 
vi  maiore  aggredi  urbem.  Ipse,  ut  ei  nuntiatum  est  aestum  dece- 
dere, quod  per  piscatores  tarraconcnses , nunc  levibus  cymbis, 
mine,  ubi  eae  siderent,  vadis  pervagatos  stagnum,  compertum  ha- 
bebat, facilem  pedibus  ad  murum  transitum  dari,  eosecum  ar- 
matos duxit.  Medium  ferme  diei  erat,  et  ad  id,  quod  sua  spont* 
cedente  in  mare  aestu  trahebatur  aqua , acer  etiam  septenitrio  or- 

tus  inclinatum  stagnum  eodem,  quo  aestus,  ferebant,  et  adeo  nudave- 
r it  vada,  ut  alibi  umbilico  tenus  aqua  esset,  alibi  genua  vix  superaret. 
Hoc,  cura  ac  ratione  compertum,  in  prodigium  ac  deos  vertens  Scipio, 
qui  ad  transitum  Romanis  mare  verterent  et  stagno  auferrent,  viasque 
ante  nunquam  initas  humano  vestigio  aperirent,  Neptunum  iubebat 
ducem  itineris  sequi,  ac  medio  stagno  evadere  ad  moenia. 

XLVI.  Ab  terra  ingens  labor  succedentibus  erat:  nec  altitudine 
tantum  moenium  impediebantur , sed  quod  euntes  ad  ancipites 
ulrinque  ictus  subiectos  habebant  Romanos ; ut  latera  infestiora 
subeuntibus,  quam  adversa  corpora , essent.  At  parte  in  alia  quin* 
gentis  et  per  stagnum  facilis  transitus , et  iD  murum  ascensus  inde 
fuit:  nam  neque  opere  emunitus  erat,  ut  ubi  ipsius  loci  ac  stagni 
praesidio  satis  creditum  foret ; nec  ulla  armatorum  statio  aut  cu- 
stodia opposita,  intentis  omnibns  ad  opem  (eo)  ferendam,  unde 
periculum  ostendebatur.  Vbi  urbem  sine  certamine  intravere,  per- 
gunt inde,  quando  maximo  cursu  poterant,  ad  eam  portam,  cir- 
ca quam  omne  conctractum  certamen  erat.  In  quod  adeo  intenti 
omnium  nou  animi  solum  fuere,  sed  etiam  oculi  auresque  pugnan- 
tium specta ntiumqne  et  adhortantium  pugnantes , ut  nemo  ante 
ab  tergo  senserit  captam  urbem,  quam  tela  in  aversos  inciderunt, 
et  utrinque  ancipilem  hostem  habebant.  Tunc  , turbatis  defensori- 
bus metu,  et  moenia  capta , et  porta  intus  furisque  pariter  refringi 
coepta;  et  mox  caedendo  confectis  ac  distractis,  ne  iter  impedire- 
tur, foribus,  armati  impetum  fecerunt.  Magna  multitudo  et  muros 
transcendebat;  sed  hi  passim  ad  caedem  oppidanorum  versi.  Illa, 
quae  portam  ingressa  erat,  iusta  acies , cum  ducibus,  cum  ordini- 
bus , media  urbe  in  forum  processit.  Inde  qnuni  duobus  itineribus 
fugientes  videret  hostes , alios  ad  tumulum  in  orientem  versum , 
qui  tenebatnr  quingentorum  militum  praesidio , alios  in  arcem , 
in  quam  et  ipse  Mago  cum  omnibns  fere  armatis,  qui  muris  pulsis 
fuerant,  refugerat;  parlim  copiarum  ad  tumulum  expugnandum 
mittit,  partim  ipse  ad  arcem  ducit.  Et  tumulus  primo  impetu  est 
captus,  et  Mago,  arcem  conatus  defendere,  quum  omnia  hostium  ple- 
na videret,  neque  spem  ullam  esse,  se  arcemque  et  praesidium  dedi- 
dit.Quoad  dedita  arx  est,  caedes  tota  urbe  passim  factae : nec  ulli  pu- 
berum, qui  obvius  fuit,  parcebatur : tum,  signo  dato , caedibus  finis 
factus.  Ad  praedam  victores  versi,  quae  ingens  omnis  generis  fuit. 

XLVII.  Liberorum  capitum  virile  secus  ad  decem  millia  capta: 
inde,  qui  cives  Novae  Carthaginis  erant,  dimisit;  urbemque  et 
sua  omnia,  quae  reliqua  eis  bellum  fecerat,  restituit.  Opifices  ad 
duo  millia  hominum  erant;  eos  publicos  fore  populi  romani  edixit, 
cum  spe  propinqua  libertatis , si  ad  ministeria  belli  enise  operam 
navassent.  Ceteram  multitudinem  incolarum  iuvenum  ac  validorum 
servorum  in  classem  ad  supplementum  remigum dedit;  et  auxerat 
navibus  octo  captivis  classem.  Extra  hanc  multitudinem  Hispano- 
rum obsides  erant;  quornm  perinde,  ac  si  sociorum  liberi  essent, 
cura  habita.  Captus  et  apparatus  ingens  belli ; catapultae  maximae 
formae  centum  viginti,  minores  ducentae  octoginta  et  una:  balli- 
stae maiores  viginti  tres,  minores  quinquaginta  duae  ; scorpionum 
maiorum  minorumque  et  armorum  telorumque  ingens  numerus ; 
signa  militaria  septuaginta  quatuor.  Et  auri  argentique  relata  ad 
imperatorem  magna  vis;  paterae  aureae  fuerunt  ducentae  septua- 
ginta sex,  libras  ferme  omnes  pondo;  argenti  facti  signatique de- 
cem etocto  millia  et  trecenta  pondo  ; vasorum  argenteorum  magnus 
numerus.  Haec  omnia  C.  Flaminio  quaestori  appensa  annumera- 
taque  sunt.  Tritici  quadriginta  millia  modium , hordei  ducenta 
septuaginta.  Naves  ooerariae  sexaginta  tres  in  portu  expugnatae 
captaeque:  quaedam  cnm  suis  oneribus,  frumento,  armis,  aere 
praeterea  ferroqne  et  linteis  et  sparto  et  navali  alia  materia  ad  clas- 
sem aedificandam:  ut  minimum  omnium,  inter  tantas  opes  belli 
captas,  Carthago  ipsa  fuerit. 

XLV1I1.  Eo  die  Scipio,  C.  Laelio  cum  sociis  navalibus  urbem 
custodire  iusso , ipse  in  castra  legiones  reduxit,  fessosque  milites 
omnibus  uno  die  belli  operibus  (quippe  qui  et  acie  dimicassent , 
et  capienda  urbe  tantum  laboris  periculique  adissent,  et  capta, 
cum  iis,  qui  in  arcem  confugerant,  iniquo  etiam  loco  pugnassent] 
curare  corpora  iussit.  Postero  die,  militibus  navalibusque  sociis 
convocatis,  primum  diis  immortalibus  laudesque  et  grfctesegit , qui 
se  non  urbis  solum  opulentissimae  omnium  in  Hispania  uno  die 
compotem  fecissent,  sed  ante  eo  congessissent  omnis  paene  Africae 
atque  Hispaniae  opes ; ut  neque  hostibus  quidquam  relinquentur  , 
et  sibi  ac  suis  omnia  superessent.  Militum  deinde  virtutem  collau- 
davit, quod  eos  non  erruptio  hostium,  non  altitudo  moenium, 
non  inexplorata  stagni  vada  , non  castellum  in  alto  tumulo  situm , 

non  munitissima  arx  deterruisset,  quo  minus  transcenderent  omnia 
perrumperentque.  Itaque,  quamquam  omnibus  omnia  deberet, 
praecipuum  muralis  coronae  decus  cius  esse , qui  primus  murum 
adseendisset : profiteretur,  qui  se  dignum  eo  duceret  dono.  Duo 
professi  sunt,  Q.  Trebellius  centurio  legionis  quartae  et  Sex.  Di- 
gitius  socius  navalis;  nec  ipsi  tam  inter  se  acriter  contendebant , 
quam  studia  excitaverant  uterque  sui  corporis  hominum.  Sociis 
G.  Laelius  praefectus  classis  ; legionariis  M.  Sempronius  Tuditanus 
aderat.  Ea  contentio  quum  prope  seditionem  veniret,  Scipio  tres 
recuperatores  quum  se  daturum  pronuntiasset,  qui , cognita  causa 
testibusque  auditis , iudicarent,  uter  prior  in  oppidum  transcen- 
disset C.  Laelio  et  M.  Sempronio,  advocatis  partis  utriusque, 
1\  Cornelium  Caudinum  de  medio  adiecit,  eosque  tres  recupera- 
tores considere  et  causam  coguoscere  iussit.  Quum  res  eo  maiore 
ageretur  certamine,  quod  amoti  tantae  dignitatis  non  tam  advocati , 
quam  moderatores  stadiorum  fuerant;  C.  Laelius  relicto  consilio  , 
ad  tribunal  ad  Scipionem  accedit,  eumque  docet,  rem  tine  modo 
ac  modestia  agi,  ac  prope  esse,  ut  manus  inter  se  conserant. 
Celerum,  etiamsi  oi*  absit,  nihilominus  detestabili  exemplo 
rem  agi;  quippe  ubi  fraude  ac  periurio  decus  petatur  virtutis. 
Stare  hinc  legionarios  milites,  hinc  classicos,  per  omnes  deos 
paratos  iurare,  magis  quae  velint,  quam  quae  sciant , vera  esse, 
et  obstringere  periurio  non  se  solum  suumque  caput,  sed  signa 
militaria  et  aquilas  sacramentique  religionem.  Haec  se  ad  eum  de 
sententia  P.  Cornelii  et  M.  Sempronii  deferre.  Scipio,  collaudato 
Laelio,  ad  concionem  advocavit,  pronuntiavitque:  Se  salis  comper- 
tum habere  , Q Trebellium  et  Sex.  Digilium  pariter  in  murum 
escendisse;  seque  eos  ambos  virtutis  causa  coronis  muralibus  do- 
nare. Tum  reliquos,  prout  cuique  meritum  virlusque  erat,  donavit. 
Ante  omnes  C.  Laelium  praefectum  classis  et  omni  genere  laudis 
sibimet  ipse  aequavit,  et  corona  aurea  ac  triginta  bubus  donavit. 

XL1X.  Tum  obsides  civitatum  Hispaniae  vocari  iussit!  quorum 
quantus  numerus  fuerit,  piget  scribere,  quippe  quum  alibi  tre- 
centos ferine  , alibi  septingentos  viginti  quinque  fuisse  inveniam : 
aeque  et  alia  inter  auctores  discrepant.  Praesidium  punicum  alius 
decem,  alius  septem  , alius  baud  plus  quam  duum  millium  fuisse 
scribit.  Capta  alibi  decem  millia  capitum,  alibi  supra  quinque 

et  viginti  invenias.  Scorpiones  maiores  minoresque  ad  sexaginta 
captos  scripserim,  si  auctorem  graccum  sequar  Silenum:  si  Va- 
lerium Antiatem,  maiorum  scorpionum  sex  millia,  minorum  tre- 
decim:  adeo  nullus  mentiendi  modus  est!  Ne  de  ducibus  quidem 
convenit:  pleriquc  Laelium  praefuisse  classi;  sunt,  qui  M.  I unium 
Silanum  dicant.  Arincrn  praefuisse  punico  praesidio  deditumque 
Romanis,  Antias  Valerius;  Magonem  alii  scriptores  tradunt.  Non 
de  numero  navium  captarum , non  de  pondere  auri,  atque  argenti 
et  redactae  pecuniae,  convenit:  si  aliquibus  assentiri  necesse  est, 
media  simillima  veris  sunt.  Ceterum  Scipio,  vocatis  obsidibns, 
primum  universos  bonum  animum  habere  iussit,  Venisse  eos 
in  populi  romani  potestatem,  qui  beneficio,  quam  metu,  obli- 
gare homines  malit,  exterasque  gentes  fide  ac  societate  tun- 
clas  habere,  quam  tristi  subieclas  servitio.  Deinde  acceptis 
uominibus  civitatum,  recensuit  captivos,  quot  cuiusque  populi 
essent;  et  nuutios  domum  misit,  ut  ad  suos  quisque  recipiendos 
veniret.  Si  quarum  forte  civitatum  legati  aderant , eis  praesenti- 
bus suos  restituit;  ceterorum  curam  benigne  tuendorum  C.  Fla- 
minio quaestori  attribuit.  Inter  haec  c media  turba  obsidum 
mulier  magno  natu,  Mandonii  uxor,  qui  frater  Indibilis  Ilcrge- 
tnm  reguli  erat , flens  ad  pedes  imperatoris  procubuit,  obtestari- 
que  coepit , ut  curam  cultumquc  feminarum  impensius  custodibus 
commendaret.  Quum  Scipio,  nihil  profecto  de  futurum , diceret; 
tum  rursus  mulier,  Haud  magni  ista  facimus,  inquit:  quid 
enim  huic  fortunae  non  satis  est?  Alia  me  cura,  aetatem  ha- 
rum intuentem,  ( nam  ipsa  iam  extra  periculum  iniuriae  mu- 
liebris sum  ) stimulat.  Aetate  ac  forma  florentes  circa  erant  Indi- 
bilis flliac  aliaeque  nobilitate  pari,  quae  omues  eam  pro  parente 
colebant.  Tum  Scipio , Meae  populique  romani  disciplinae  causa 
facerem,  inquit,  ne  quid,  quod  sanctum  usquam  esset,  apud 
nos  violaretur:  nunc,  ut  id  curem  impensius,  vestra  quoque 
virtus  dignitasque  facit , quae  ne  in  malis  quidem  oblitae  deco- 
ris matronalis  estis . Spectatae  deinde  integritatis  viro  tradidit  eas, 
tuerique  haud  secus  verecunde  ac  modeste,  quam  hospitum  eou- 
iuges  ac  matres,  iussit. 

L.  Captiva  deinde  a militibus  addueitur  ad  eum  adulta  virgo, 
adeo  eximia  forma,  ut,  quacumque  incedfcbat , converteret  omnium 

oculos.  Scipio , pcrcunctatus  patriam  parenlesque,  inter  cetera  ac- 
cepit, desponsam  eam  principi  Celtiberorum  adolescenti  Allocio 
nomen  erat.  Extemplo  igitur  parentibus  sponsoque  ab  domo  accitis, 
quum  interim  audiret  deperire  eum  sponsae  amore , ubi  primum 
venit,  accuratiore  eum  sermone,  quam  parentes,  alloquitur.  « lu- 
» venis,  inquit,  iuvenem  appello,  quo  minor  sit  inter  nos  huius 
u sermonis  verecundia.  Ego,  quum  sponsa  tua  capta  a militibus 
» nostris  ad  me  ducta  esset  audiremque  eam  tibi  cordi  esse,  et 
» forma  faeeret  fidem,  quia  ipse,  si  frui  liceret  ludo  aetatis, 
» (praesertim  recto  et  legitimo  amore)  et  non  res  publica  ani- 
u mum  nostrum  occupasset,  veniam  mihi  dari  sponsam  impensius 
a amanti  vellem;  tuo,  cuius  possum,  amori  faveo.  Fuit  sponsa 
» tua  apud  me  eadem,  qua  apud  soceros  tuos  parentesque  suos, 
» verecundia ; servata  tibi  est,  ut  inviolatum  et  dignum  me  teque 
» dari  tibi  donnm  posset.  Hanc  mercedem  unam  pro  eo  munere 
i)  paciscor:  amicus  populo  romano  sis:  et,  si  me  virum  bonum 
» credis  esse , quales  patrem  patruumque  meum  iam  ante  hac 
« gentes  norant,  scias  mnltos  nostri  similes  in  civitate  remana 
» esse;  nec  ullum  in  terris  populum  hodie  diei  posse,  quem  mi- 
» nus  tibi  hostem  tuisque  esse  velis,  aut  amicum  malis.  » Ado- 
lescens, simul  pudore  et  gaudio  perfusus , dextram  Scipionis  tenens, 
deos  omnes  invocare  ad  gratiam  illi  pro  se  referendam , quoniam 
sibi  nequaquam  salis  facultatis , pro  suo  animo  atque  illius  erga 
se  merito,  esset.  Parentes  inde  cognatique  virginis  appellati:  qui, 
quoniam  gratis  sibi  redderetur  virgo , ad  quam  redimendam  satis 
magnum  attulissent  auri  pondus,  orare  Scipionem,  ut  id  ab  se 
donum  acciperet , coeperunt , haud  minorem  eius  rei  apud  se  gra- 
tiam futuram  esse , affirmantes  , quam  redditae  inviolatae  foret 
virginis.  Scipio,  quando  tanto  opere  peterent,  accepturum  se  pol- 
licitus , poni  ante  pedes  iussit,  vocatoque  ad  se  Allucio,  Super 
dotem,  inquit,  quam  accepturus  a socero  es,  haec  tibi  a me 
dotalia  dona  accedent;  aurumque  tollere  ac  sibi  habere  iussit. 
His  laetus  donis  honoribusque  dimissus  domum  implevit  populares 
laudibus  meritis  Scipionis:  Feniwe  diis  simillimum  iuvenem, 
vincentem  omnia  quum  armis,  tum  benignitate  ac  beneficiis. 
Itaque,  delectu  clientium  habito,  cum  delectis  mille  et  quadrin- 
gentis equitibus  intra  paucos  dies  ad  Scipionem  revertit. 

LI.  Scipio  retentum  secum  Laelium,  dum  captivos  obsidesque 
et  praedam  ei  consilio  eius  disponeret,  satis  omnibus  compositis, 
data  quinquereme,  captivisque,  Magone  et  quindecim  fere  sena- 
toribus, qui  simul  cum  eo  capti  erant , in  navem  impositis,  nun- 
tium victoriae  Romam  mittit.  Ipse  paucos  dies,  quibus  morari 
Carthagine  statuerat , exercendis  navalibus  pedestribusque  copiis 
absumpsit.  Primo  die  legiones  in  armis  quatuor  millium  spatio 
decurrerunt;  secundo  die  arma  curare  et  tergere  ante  tentoria  ius- 
sit;  tertio  die  rudibus  inter  se  in  modum  iustae  pugnae  concur- 
rerunt, praepilatisque  missilibus  iaculati  sunt;  quarto  die  quies 
data,  quinto  iterum  in  armis  decursum  est.  Hunc  ordinem  laboris 
quietisque,  quoad  Carthagine  morati  sunt,  servarunt.  Remigium 
classicique  milites,  tranquillo  in  altum  evecti , agilitatem  navium 
simulacris  navalis  pugnae  experiebantur.  Haec  extra  urbem  terra 
marique  corpora  simul  animosque  ab  bellum  acuebant : urbs  ipsa 
strepebat  apparatu  belli,  fabris  omnium  generum  in  publica  officina 
inclusis : dux  cuncta  pari  cura  obibat.  Nunc  in  classe  ac  navali 
erat;  mine  cum  legionibus  decurrebat;  nunc  operibus  adspiciendis 
tempus  dabat,  quaeque  in  officinis,  quaeque  in  armamentario  ac 
navalibus  fabrorum  multitudo  plurima  in  singulos  dies  certamine 
ingenti  faciebat.  His  ita  inchoatis,  refectisque,  qua  quassi  erant, 
nmris,  dispositisque  praesidiis  ad  custodiam  urbis,  Tarraconem 
est  profectus,  a multis  legationibus  protenus  in  via  aditus:  quas 
partim  dato  responso  ex  itinere  dimisit,  partim  distulit  Tarraco- 
nem, quo  omnibus  novis  veleribusque  sociis  edixerat  conventum. 
Et  cuncti  fere , qui  cis  Iberum  incolunt , populi , multi  etiam 
ulterioris  provinciae  convenerunt.  Carthaginiensium  duces  primo 
ex  industria  famam  captae  Carthaginis  compresserunt : deinde,  ut 
clarior  res  erat,  quam  ut  tegi  ac  dissimulari  posset,  elevabant  ver- 
bis. Nec  opinato  adventu  ac  prope  furto  unius  diei  urbem  unam 
Hispaniae  interceptam : cuius  rei  tam  parvae  praemio  elatum 
insolentem  iuvenem  immodico  gaudio  speciem  magnae  victoriae 
imposuisse.  At,  ubi  appropinquare  tres  duces,  tres  victores  ho- 
stium exercitus  audisset , occursuram  ei  extemplo  domesticorum 
funerum  memoriam.  Haec  in  vulgus  iactabant,  baudquaquam 
ipsi  ignari,  quantum  sibi  ad  omnia  virium,  Carthagine  amissa, 
decessisset. 

LIBER  VII 


I.  Hic  status  rerum  Hispaniae  erat.In  Italia  consul  Marcellus, 
Salapia  per  proditionem  recapta , Maroneam  et  Meles  de  Samniti- 
bus vi  cepit:  ad  tria  millia  militum  ibi  Hannibalis,  quae  praesidii 
causa  relicta  erant,  oppressa.  Praeda  (et  aliquantum  eius  fuit)  mi- 
liti concessa : tritici  quoque  ducenta  quadraginta  millia  modium, 
et  centum  decem  millia  hordei  inventa.  Ceterum  nequaquam  inde 
tantum  gaudium  fuit,  quanta  clades  intra  paucos  dies  accepta  est, 
haud  procul  ab  Herdonea  urbe.  Castra  ibi  Cn.  Fulvius  proconsul 
habebat,  spe  recipiendae  Herdoneae,  quae  post  Cannensem  cladem 
ab  Romanis  defecerat , nec  loco  satis  tuto  posita , nec  praesidiis 
iirmata.  Negligentiam  insitam  ingenio  ducis  augebat  spes  ea , quod 
labare  iis  adversus  Poenum  fidem  senserat,  postquam,  Salapia 
amissa , excessisse  his  locis  in  Bruttios  Hannibalem  auditum  est. 
Ea  omnia,  ab  Herdonea  per  occultos  unntios  delata  Hannibali, 
simul  curam  sociae  retinendae  urbis,  et  spcni  fecere  incautum 
hostem  aggrediendi.  Exercitu  expedito , ita  ut  famam  prope  prae- 
veniret, magnis  itineribus  ad  Herdoneam  contendit,  et,  quo  plus 
terroris  hosti  obiiceret,  acie  instructa  accessit.  Par  audacia  Roma- 
nus, consilio  et  viribus  impar,  copiis  raptim  eductis:  conflixit: 
quinta  legio  et  sinistra  ala  acriter  pugnam  inierunt.  Ceterum  Han- 
nibal, signo  equitibus  dato,  ut , quum  pedestres  acies  occupasseut 
praesenti  certamine  oculos  animosque,  circumvecti,  pars  castra 
hostium  , pars  terga  trepidantium  invaderent,  ipse  in  Fulvii  simi- 
litudinem nominis,  quod  Cn.  Fulvium  praetorem  biennio  ante  in 
iisdem  devicerat  locis , increpans , similem  eventum  pugnae  fore 
affirmabat.  Neqoe  ea  spes  vana  fuit:  nam  quum  cuminus  acie  et 
peditum  certamine  multi  cecidissent  Romanorum , starent  tamen 

ordines signaqne , equestris  a tergo  tumultus,  simul  a castris  cla- 
mor hostilis  auditus,  sextam  ante  legionem  , quae,  in  secunda  acie 
posita,  prior  ab  Numidis  turbata  est;  quintam  deinde  atque  eos, 
qui  ad  prima  signa  erant,  avertit.  Pars  in  fugam  effusi , pars  in 
medio  caesi:  ubi  et  ipse  Cn.  Fulvius  cum  undecim  tribunis  militum 
cecidit.  Romanorum  sociorumque  quot  caesa  in  proelio  millia  sint, 
quis  pro  certo  affirmet?  quum  tredecim  millia  alibi , alibi  haud 
plus,  quam  septem,  inveniam.  Castris  praedaque  victor  potitur; 
Herdoneam  , quia  et  defecturam  fuisse  ad  Romanos  comperit,  nec 
mansuram  in  fide,  si  inde  abscessisset,  multitudine  omni  Meta- 
pontum ac  Thurios  traducta,  incendit:  occidit  principes,  qui  cum 
Fulvio  colloquia  occulta  habuisse  comperti  sunt.  Romani,  qui  ex 
tanta  clade  evaserant,  diversis  itineribus  semermes  ad  Marcellum 
consulem  in  Samnium  perfugerunt. 

II.  Marcellus,  nihil  admodum  tanta  clade  territus, litcras  Ro- 
mam ad  senatnm  de  duce  et  exercitu  ad  Herdoneam  amisso  scribit. 
Ceterum  eundem  se,  qui  post  cannensem  pugnam  ferocem 
victoria  Hannibalem  contudisset,  ire  adversus  eum,  brevem 
illi  laetitiam,  qua  exsultet,  facturum.  Et  Romae  quidem  quum 
luctus  ingens  ex  praeterito , tum  timor  in  futurum  erat.  Consul , 
ex  Samnio  in  Lucanos  transgressus,  ad  Numistronem  in  conspectu 
Hannibalis  loco  plano,  quum  Poenus  collem  teneret,  posuit  ca- 
stra; addidit  et  aliam  fidentis  speciem  , quod  prior  in  aciem  eduxit: 
nec  detrectavit  Hannibal , ut  signa  portis  efferri  vidit.  Ita  tamen 
aciem  instruxerunt,  ut  Poenus  dextrum  cornu  in  collem  erigeret, 
Romani  sinistrum  ad  oppidum  applicarent.  Ab  hora  tertia  quum 
ad  noctem  pugnam  extendissent,  fessaeque  pugnando  primae  acies 
essent , ab  Romanis  prima  legio  et  dextera  ala , ab  Hannihale 
hispani  milites  et  funditor  baliaris,  elephanti  quoque,  commisso 
iam  certamine , in  proelium  acti , diu  pugna  neutro  inclinata  ste- 
tit. Primae  legioni  tertia  , dexterae  alae  sinistra  subiit,  et  apud 
hostes  integri  a fessis  pugnam  accepere.  Novum  atque  atrox  proe- 
lium ex  tam  segni  repente  exarsit,  recentibus  animis  corporibus- 
que : sed  nox  incerta  victoria  diremit  pugnantes.  Postero  die  Ro- 
mani ab  sole  orto  in  multum  diei  stetere  in  acie.  Ybi  nemo  hostium 
adversus  prodiit ; spolia  per  otium  legere  , et  congestos  in  unam 
locum  cremavere  suos.  Nocte  insequenti  Hannibal  silentio  movit 

castra,  et  in  Apuliam' abiit,  Marcellus,  ubi  lux  fugam  hostium 
aperuit , sauciis  cum  praesidio  modico  Numistrone  relictis  praepo- 
sitoque his  L.  Furio  Purpureone  tribuno  militum,  vestigiis  institit 
sequi.  Ad  Venusiam  adeptus  eum  est:  ibi  per  dies  aliquot  quum 
ab  stationibus  procursaretur,  mixta  equitum  peditumque  tumultuo- 
sa magis  proelia , quam  magna , et  ferme  omnia  Romanis  secunda 
fuerunt.  Inde  per  Apuliam  ducti  exercitus  sine  ullo  memorando  cer- 
tamine ; quum  Hannibal  nocte  signa  moveret , locum  insidiis  quae- 
rens; Marcellus,  nisi  certa  luce,  et  explorato  ante,  non  sequeretur. 

III.  Capuae  interim  Flaccus  dum  bonis  principum  vendendis, 
agro,  qui  publicatus  fuerat,  locando  (locavit  autem  omnem  fru- 
mento ) tempus  terit ; ne  deesset  materia  in  Campanos  saeviendi , 
novum  in  occulto  gliscens  per  indicium  protractum  est  facinus. 
Milites  aedificiis  emotos , simul  ut  cum  agro  tecta  urbis  fruenda 
locarentur , simul  metuens , ne  suum  quoque  exercitum , sicut 
Hannibalis , nimia  urbis  amoenitas  emolliret,  in  portis  murisque 
sibimet  ipsos  tecta  militariter  coegerat  aedificare.  Erant  autem  ple- 
raque ex  cratibus  aut  tabulis  facta , alia  arundine  texta,  stramento 
intecta  omnia , velut  de  industria , alimentis  ignis.  Haec  noctis  una 
hora  ut  omnia  incenderent,  centum  septuaginta  Campani,  princi- 
pibus fratribus  Blosiis , coniuraverant.  Indicio  eius  rei  ex  familia 
Blosiorum  facto,  portis  repente  iussu  proconsulis  clausis,  quum 
ad  arma  signo  dato  milites  concurrissent ; comprehensi  omnes,  qui 
in  noxa  erant,  et,  quaestione  acriter  habita , damnati  necatique; 
indicibus  libertas  et  aeris  dena  millia  data.  Nucerinos  et  Acerraoos 
querentes,  ubi  habitarent,  non  esse,  Acerris  ex  parte  incensis, 
Nuceria  deleta  , Romam  Fulvius  ad  senatum  misit.  Acerranis  per- 
missum , ut  aedificarent  quae  incensa  erant:  Nucerini  Atellam, 
quia  id  maluerant  ( Atellanis  Calatiam  migrare  iussis ) , traducti. 
Inter  multas  magnasque  res,  quae,  nunc  secundae,  nunc  adversae, 
occupabant  cogitationes  hominum,  ne  tarentinae  quidem  arcis  exci- 
dit memoria , M.  Ogulnius  et  P.  Aquillius  in  Etruriam  legati  ad 
frumentum  coemendum,  quod  Tarentum  portaretur,  profecti;  et 
mille  milites  de  exercitu  urbano , par  numerus  Romanorum  socio- 
rumque , eodem  in  praesidium  cum  frumento  missi  sunt. 

IV.  Iam  aestas  io  exitu  erat,  corailiorumque  consularium  insta- 
bat tempus:  sed  lilerae  Marcelli , negantis  e re  publica  esse,  vesti- 

gium  abscedi  ab  Hannibale,  cui  cedenti  certamenque  abnuenti 
gravis  ipse  instaret,  curam  iniecerant,  ne  aut  consulem,  tum  ma- 
sime  res  agentem  , a bello  avocarent,  aut  in  annum  consules  dees- 
sent.  Optimum  visum  est,  quamquam  estra  Italiam  esset,  Valerium 
potius  consulem  ex  Sicilia  revocari.  Ad  eum  literae  iussu  senatus 
ab  L.  Manlio  praetore  Vrbis  missae  cum  literis  consulis  M.  Mar- 
celli; ut  ex  iis  nosceret,  quae  causa  Patribus  cum  potius,  quam 
collegam , revocandi  ex  provincia  esset.  Eo  fere  tempore  legati  ab 
rege  Syphace  Romam  venerunt , quae  is  prospera  proelia  cum  Car- 
thaginiensibus fecisset,  memorantes.  Regem  nec  inimiciorem  ulli 
populo,  quam  Carthaginiensi,  nec  amiciorem,  quamromano, 
affirmabant  esse.  Misisse  eum  antea  legatos  in  Hispaniam  ad 
Cn.  et  P.  Comelios,  imperatores  romanos  : nunc  ab  ipso  velut 
fonte  petere  romanam  amicitiam  voluisse.  Senatus  non  legatis 
modo  benigne  respondit , sed  et  ipse  legatos  cum  donis  ad  regem 
misit,  L.  Genucium , P.  Poetelium,  P.  Popilium.  Dona  tulere, 
togam  et  tunicam  purpuream , sellam  eburneam , pateram  ex  quin- 
que pondo  auri  factam.  Protenus  et  alios  Africae  regulos  iussi 
adiret  iis  quoque  quae  darentur  portata,  togae  praetextae  et  terna 
pondo  paterae  aureae.  Et  Alexandriani  ad  Ptolemaeum  Cleopa- 
tramque  reges  M.  Atilius  et  M’.  Acilius  legati,  ad  commemoran- 
dam renovandamque  amicitiam  missi,  dona  tulere,  regi  togam  et 
tunicam  purpuream  cum  sella  eburnea,  reginae  pallam  pictam  cum 
amiculo  purpureo.  Multa  ea  aestate,  qua  haec  facta  sunt,  ex  pro 
pinquis  urbibus  agrisque  nuntiata  sunt  prodigia:  Tusculi  agnum 
cum  ubere  lactenti  natum : Iovis  aedis  culmen  fulmine  ictum  ac 
prope  omni  tecto  nudatum : iisdem  ferme  diebus  Anagniae  terram , 
ante  portam  ictam , diem  ac  noctem  sine  ullo  ignis  alimento  arsis- 
se : et  aves , ad  compitum  anagninum , in  luco  Dianae  nidos  in 
arboribus  reliquisse : Tarracinae  in  mari  haud  procul  portu  angues 
magnitudinis  mirae  lascivientium  piscium  modo  exsultasse  t Tar- 
quiniis porcum  cum  ore  humano  genitum : et  in  agro  ca- 
penate,  ad  lucum  Feroniae,  quatuor  signa  sanguine  multo  diem 
noctem  sudasse.  Haec  prodigia  hostiis  maioribus  procurata 
decreto  pontificum,  et  supplicatio  diem  unum  Romae  ad  om- 
nia pulvinaria,  alterum,  in  capenate  agro,  ad  Feroniae  lucum 
indicta. 

V.  M.  Valerius  consul  literis  excitus , provincia  exercituque 
mandato  Cincio  praetori,  M.  Valerio  Messalla  praefecto  classis 
cum  parte  navium  in  Africam  praedatum  simul  speculalumque, 
quae  populus  Carthaginiensis  ageret  pararetque,  misso,  ipse  decem 
navibus  Romam  profectus,  quum  prospere  pervenisset,  senatum 
extemplo  habuit.  Ibi  de  suis  rebus  gestis  commemoravit:  Quum 
annos  prope  sexaginta  in  Sicilia  terra  marique  saepe  magnis 
cladibus  bellatum  esset , se  eam  provinciam  confecisse.  Nemi- 
nem Carthaginiensem  in  Sicilia  esse:  neminem  siculum,  qui 
metu  inde  fugati  abfuerint,  non  esse:  omnes  in  urbes,  in  agros 
suos  reductos,  arare,  serere;  desertam  recoli  tandem  terram, 
frugiferam  ipsis  cultoribus,  populoque  romano  pace  ac  bello 
fidissimum  annonae  subsidium.  Exin  Mutine  , et  si  quorum  alio- 
rum merita  erga  populum  romanum  erant,  in  senatum  introductis, 
honores  omnibus,  ad  exsolvendam  fidem  a consule,  habiti.  Muti- 
nes  etiam  civis  romanus  factus,  rogatione  ab  tribuno  plebis,  ex 
auctoritate  patrum,  ad  plebem  lata.  Dum  haec  Romae  geruntur, 
M.  Valerius  Messalla  quinquaginta  navibus  quum  ante  lucem  ad 
Africam  accessisset,  improviso  in  agrum  Uticensem  exsccnsionem 
fecit;  eumque  late  depopulatus,  multis  mortalibus  cum  alia  omnis 
generis  praeda  captis,  ad  naves  rediit,  atque  in  Siciliam  transmi- 
sit; tertiodecimo  die,  quam  profectus  inde  erat,  Lilybaeum  re- 
vectus. Ex  captivis,  quaestione  habita,  haec  comperta,  consulique 
Laevino  omnia  ordine  perscripta , ut  sciret , quo  in  statu  res 
Africae  essent:  Quinque  millia  Numidarum  cum  Masinissa , 
Galae  filio , acerrimo  iuvene  , Carthagine  esse ; et  alios  per  to- 
tam Africam  milites  mercede  conduci,  qui  in  Hispaniam  ad 
Hasdrubalem  traiicerentur , ut  is,  quam  maximo  exercitu  pri- 
mo quoqtie  tempore  in  Italiam  transgressus , iungeret  se  Han- 
nibali : in  eo  positam  victoriam  credere  Carthaginienses.  Clas- 
sem praeterea  ingentem  apparari  ad  Siciliam  repetendam, 
eamque  se  credere  brevi  traiecturam.  Haec  recitata  a consule  ita 
movere  senatum , ut  non  exspectanda  comitia  consuli  censerent, 
sed  dictatorem  comitiorum  habendorum  causa  dici , et  extemplo  in 
provinciam  redeundum.  Illa  disceptatio  tenebat,  quod  consul  in 
Sicilia  se  M.  Valerium  Messallam  , qui  tum  classi  praeesset,  dicta- 
torem dicturum  esse  aiebat:  Patres  extra  romauum  agrnm  (eum 

autem  in  Italia  terminari)  negabant  dictatorem  dici  posse.  M.  Lu- 
cretius tribunus  plebis  quum  de  ea  re  consuleret , ita  decrevit  se- 
natus, Vt  consul  prius,  quam  ab  Vrbe  discederet,  populum 
rogaret,  quem  dictatorem  dici  placeret ; eumque,  quem  populus 
iussisset,  diceret  dictatorem.  Si  consul  noluisset , praetor  popu- 
lum rogaret,  si  ne  is  quidem  vellet:  tum  tribuni  ad  plebem 
ferrent.  Quum  consul  se  populum  rogaturum  negasset,  quod  suae 
potestatis  esset , praetoremque  vetuisset  rogare ; tribuni  plebis  ro- 
garunt, plebcsque  scivit,  utQ.  Fulvius,  qui  tum  ad  Capuam  erat, 
dictator  diceretur.  Sed,  quo  die  id  plebis  concilium  futurum  erat, 
consul  clam  nocte  in  Siciliam  abiit,  destilutique  Patres  literas  ad 
M.  Claudium  mittendas  censuerunt,  ut  desertae  ab  collega  rei  pu- 
blicae subveniret,  diceretquc,  quem  populus  iussisset,  dictatorem. 
Ita  a M.  Claudio  consule  Q.  Fulvius  pictator  dictus,  et  ex  eodem 
plebiscito  et  ab  Q.  Fulvio  dictatore  P.  Licinius  Crassus  pontifex 
maximus  magister  equitum  dictus. 

VI.  Dictator  postquam  Romam  venit,  Cn.  Sempronium  Blae- 
sum legatum  , quem  ad  Capuam  habuerat,  in  Etruriam  provin- 
ciam ad  exercitum  misit,  in  locum  C.  Calpurnii  praetoris:  quem, 
ut  Capuae  exercituique  suo  praeesset,  literis  excivit.  Ipse  comitia, 
in  quem  diem  primum  potuit , edixit;  quae,  certamine  inter  tribunos 
dictatoremque  iniecto,  perfici  non  potuerunt.  Galeria  iuniorunt, 
quae  sorte  praerogativa  erat,  Q.  Fulvium  et  Q.  Fabium  consules 
dixerat,  eodemque  iure  vocatae  inclinassent , in  tribuni  plebis 
C.  et  L.  Arennii  se  interposuissent,  qui,  neque  magistratum  con- 
tinuari satis  civile  esse,  aiebant,  et  multo  foedioris  exempli, 
eum  ipsum  creari,  qui  comitia  haberet.  Itaque,  si  suum  nomen 
dictator  acciperet,  se  comitiis  intercessuros:  si  aliorum,  prae- 
terquam ipsius,  ratio  haberetur,  comitiis  se  moram  non  facere. 
Dictator  causam  comitiorum  auctoritate  senatus,  plebiscito,  ciem- 
plis  tutabatur.  Namque,  Cn.  Servilio  consule,  quum  C.  Flami- 
nius alter  consul  ad  Trasymenum  cecidisset , ex  auctoritate 
Patrum  ad  plebem  latum,  plebemque  scivisse , ut , quoad  bellum 
in  Italia  es»et,  ex  iis,  qui  consule  fuissent , quos  et  quoties 
vellet,  reficiendi  consules  populo  ius  esset;  exemplumque  eum 
in  rem  se  habere  vetus  L.  Postumii  Megelli,  qui  interrex  iis 
comitiis,  quae  ipse  habuisset,  consul  cum  C.  lunio  Bubulco 


Digitized  by  Google 


302 

# reatui  esset ; recens  Q.  Fabii,  qui  sibi  continuari  consulatum, 
nisi  id  bono  publico  fieret,  profecto  nunquam  sivisset.  His  oratio- 
nibus quum  diu  certatum  esset,  postremo  ita  inter  dictatorem  ac 
tribunos  convenit,  ut  eo,  quod  censuisset  senatus,  staretur.  Pa- 
tribus id  tempus  rei  publicae  visum  est,  ut  per  veteres  et  expertos 
bellique  peritos  imperatores  res  publica  gereretur;  itaque  moram 
fieri  comitiis  non  placere.  Concedentibus  tribunis,  comitia  habita: 
declarati  consules  Q.  Fabius  Maximas  quintum  , Q.  Fulvius  Flac- 
cus quartum:  praetores  inde  creati,  L.  Veturius  Philo,  T.  Quin- 
tius Crispinus , C.  Hostilius  Tubulus,  C.  Aurunculeius.  Magistra- 
tibus in  annum  creatis,  Q.  Fulvius  dictatura  se  abdicavit.  Extremo 
aestatis  huius  classis  punica  navium  quadraginta , cum  praefecto 
Hamilcare  iu  Sardiniam  traiecta,  olbiensem  primo,  dein,  postquam 
ibi  P.  Manlius  Vulso  praetor  cum  exercitu  apparuit,  circumacta 
inde  ad  alterum  insulae  latus,  Caralitanum  agrum  vastavit,  et  cum 
praeda  omnis  generis  in  Africam  rediit.  Sacerdotes  romani  eo  anno 
mortui  aliquot  suffectique.  C.  Servilius  Pontifex  factus  in  locum 
T.  Otacilii  Crassi;  Ti.  Sempronius  Ti.  F.  Longus  augur  factus  in 
locum  T.  Otacilii  Crassi;  decemvir  item  sacris  facinndis  in  locum 
Ti.  Sempronii  C.  F.  Longi  Ti.  SemproniusjTi.  F.  Longus  suffectus. 
M.  Marcius  rex  sacrorum  mortuus  est,  et  M.  Aemilius  Papus  ma- 
ximus curio:  neque  in  eorum  locum  sacerdotes  eo  anno  suffecti. 
Et  censores  hic  annus  habuit  L.  Veturium  Philonem  et  P.  Lici- 
nium Crassum,  maximum  pontificem:  Crassus  Licinius  nec  con- 
sul nec  praetor  ante  fuerat , quam  censor  est  factus:  ex  aedilitate 
gradum  ad  censuram  fecit.  Sed  hi  censores  neque  senatum  legerunt, 
nec  quidquam  publicae  rei  egerunt : mors  diremit  L.  Veturii : inde 
et  Licinius  censura  se  abdicavit.  Aediles  curules  L.  Veturius  et 
P.  Licinius  Varus  ludos  romanos  diem  unum  instaurarunt : aediles 
plebis  Q.  Catius  et  L.  Porcius  Licinius  ex  mulctaticio  argento  signa 
aenea  ad  Cereris  dedere,  et  ludos,  pro  temporis  eius  copia,  ma- 
gnifici apparatus  fecerunt. 

VII.  Exitu  anni  huius,  die  quarto  et  tricesimo,  quam  ab  Tar- 
racone profectus  erat,  C.  Laelius  legatus  Scipionis  Romam  venit: 
isque  cum  agmine  captivorum  ingressus  urbem , magnum  concur- 
sum hominum  fecit.  Postero  die  in  senatum  introductus,  captam 
Carthaginem  , caput  Hispaniae , uno  die , receptasque  aliquot  ur- 

bes,  quae  defecissent,  novasque  in  societatem  adscitas,  exposuit. 
Ex  captivis  comperta  his  fere  congruentia  , quae  in  literis  fucrani 
M.  Valerii  Messallae.  Maxime  movit  Patres  Hasdrubalis  transitus 
in  Italiam , vix  Hannibali  atque  eius  armis  subsistentem  : productus 
et  in  concionem  Laelius  eadem  edisseruit.  Senatus,  ob  res  feliciter 
a P.  Scipione  gestas,  supplicationem  in  unum  diem  decrevit: 
C.  Laelium  primo  quoque  tempore,  cum  quibus  venerat  navibus  , 
redire  in  Hispaniam  iussit.  Carthaginis  expugnationem  in  hunc 
annum  contuli,  multis  auctoribus;  haud  nescius  quosdam  esse, 
qui  anno  insequenti captam  tradiderint:  quod  mihi  minus  simile 
veri  visum  est,  annum  integrum  Scipionem  nihil  gcrundo  in  Hi- 
spania consumpsisse.  Q.  Fabio  Maximo  quintum , Q.  Fulvio  Flacco 
quartum  consulibus,  idibus  martiis  , quo  die  magistratum  inierunt, 
Italia  ambobus  provincia  decreta ; regionibus  tamen  partitum  impe- 
rium : Fabius  ad  Tarentum,  Fulvius  in  Lucanis  ac  Bruttiis  rem 
gereret : M.  Claudio  prorogatum  in  annum  imperium.  Praetores 
sortiti  provincias : C.  Hostilius  Tubulus  urbanam , L.  Veturius 
Philo  peregrinam  cum  Gallia,  T.  Quintius  Crispinus  Capuam, 
C.  Aurunculeius  Sardiniam.  Exercitus  ita  per  provincias  divisi : 
Fulvio  duae  legiones,  quas  in  Sicilia  M.  Valerius  Laevinushabc- 
ret;  Q.  Fabio,  quibus  in  Etruria  C.  Calpurnius  praefuisset,  de- 
cretae. Exercitus  urbanus  ut  in  Etruriam  succederet : C.  Calpurnius 
eidem  praeesset  provinciae  exercituique  : Capuam  exercitumque, 
quem  Q.  Fulvius  habuisset, T.  Quintius  obtineret  : C.  Hostilius 
ab  C.  Laetorio  propraetore  provinciam  exercitumque,  qui  tum 
(iam)  Arimini  erat,  acciperet.  M.  Marcello,  quibus  consul  bene 
rem  gesserat,  legiones  decretae : M.  Valerio  cum  L.  Cincio  (his 
quoque  est  enim  prorogatum  in  Sicilia  imperium ) cannensis  exer- 
citus datus ; eumque  supplere  ex  militibus , qui  ex  legionibus 
Cn.  Fulvii  superessent,  iussi.  Conquisitos  eos  consules  in  Siciliam 
miserunt ; additaque  eadem  militiae  ignomiuia , sub  qua  Cannenses 
militabant,  quique  ex  praetoris  Cn.  Fulvii  exercitu,  ob  similis 
iram  fugae,  missi  eo  ab  senatu  fuerant.  C.  Aurunculeio  eaedem 
in  Sardinia  legiones,  quibus  P.  Manlius  Vulso  eam  provinciam 
obtinuerat , decretae.  P.  Sulpicio , eadem  legione  eademque  classe 
Macedoniam  obtinere  iusso , prorogatum  in  annum  imperium. 
Triginta  quinqueremes  ex  Sicilia  Tarentum  ad  Q.  Fabium  consu- 

lem  mitti  iussae : cetera  classe  praedatum  in  Africam  aut  ipsum 
M.  Valerium  Laevinum  traiicere,  aut  mittere,  seu  L.  Cincium, 
seu  M.  Valerium  Messallam  : nec  de  Hispania  quidquam  mutatum, 
nisi  quod  non  in  annum  Scipioni  Silanoque , sed  donec  revocati 
ab  senatu  forent , prorogatum  imperium  est.  Ita  provinciae  exerci- 
tuumque in  eum  annum  partita  imperia. 

VIII.  Inter  maiorum  rerum  curas  comitia  maximi  curionis, 
quum  in  locum  M.  Aemilii  sacerdos  crearetur,  vetus  excitaverunt 
certamen : patriciis  negantibus  C.  Mamilii  Vituli , qui  unus  ex 
plebe  petebat , habendam  rationem  esse,  quia  nemo  ante  cum  , nisi 
ex  Patribus , id  sacerdotium  habuisset.  Tribuniappcllali  ad  senatum 
reiecerunt : senatus  populi  potestatem  fecit.  Ita  primus  ex  plebe 
creatus  maximus  curio  C.  Mamilius  Vitulus  : et  flaminem  dialem 
invitum  inaugurari  coegit  P.  Licinius  pontifex  maximus  C.  Vale- 
rium Flaccum.  Decemvir  sacris  faciundis  creatus  in  locum  Q.  Mu- 
cii Scaevolae  demortui  C.  Laetorius.  Causam  inaugurari  coacti 
flaminis  libens  reticuissem  , ni  ex  mala  fama  in  bonam  vertisset: 
ob  adolescenliam  negligenlem  luxuriosamque  C.  Flaccus  flamen 
captus  a P.  Licinio  pontifice  maximo  erat,  L.  Flacco  fratri  ger- 
mano  cognatisque  aliis  ob  eadem  vitia  invisus.  Is,  ut  animum  eius 
cura  sacrorum  et  ceremoniarum  cepit , ita  repente  exsuit  antiquos 
mores,  ut  nemo  tota  iuventule haberetur  prior,  nec  probatior  pri- 
moribus Patrum, suis  pariter  alienisque,  esset.  Iluius  famae  con- 
sensu elatus  ad  iustam  fiduciam  sui , rem  iulermissam  per  multos 
anuos  ob  indignitatem  flaminum  priorum  repetivit,  ut  in  senatum 
introiret.  Ingressum  eum  curiam  quum  L.  Licinius  praetor  inde 
eduxisset,  tribunos  plebis  appellavit  flamen.  Vetustum  ius  sacer- 
dotii repetebat : datum  id  cum  toga  praetexta  et  sella  curuli  ct  fla- 
minio esse.  Praetor,  non  exoletis  vetustate  anualium  exemplis  stare 
ius,  sed  recentissimae  cuiusque  consuetudinis  usu , volebat : nec 
patrum,  nec  avorum  memoria  dialem  quemquam  id  ius  usurpasse. 
Tribuni,  rem  inertia  flaminum  obliteralam  ipsis,  non  sacerdotio, 
damno  fuisse,  quum  aequum  ceusuissent,  ne  ipso  quidem  contra 
tendente  praetore,  magno  assensu  patrum  plebisque,  flaminem 
in  senatum  introduxerunt;  omnibus  ita  existimantibus,  magis  san- 
ctitate vitae,  quam  sacerdotii  iure,  rem  eam  flaminem  obtinuisse. 
Consules  prius,  quam  in  provincias  irent , duas  urbanas  legiones, 

in  supplementum,  quantum  opus  erat  ceteris  exercitibus  militum, 
scripserunt.  Vrbanum  veterem  exercitum  Fulvius  consul  C.  Fulvio 
Flacco  legato  (frater  hic  consulis  erat)  in  Etruriam  dedit  ducen- 
dum , et  legiones,  quae  in  Etruriti  erant,  Bomam  deducendas. 
Et  Fabius  consul  reliquias  exercitus  Fulviani  conquisitas  (fuere 
autem  ad  tria  millia  trecenti  triginta  sex)  Q.  Maximum  lilium  du- 
cere in  Siciliam  ad  M.  Valerium  proconsulem  iussit,  atque  ab  eo 
duas  legiones  et  triginta  quinqueremes  accipere.  Nihil  hae  eductae 
ex  insula  legiones  minuerunt  nec  viribus  nec  specie  eius  provin- 
ciae praesidium : nam  quum , praeter  egregie  suppletas  duas  veteres 
legiones,  transfugarum  etiam  Numidarum  equitum  peditumque 
magnam  vim  haberet,  Siculos  quoque,  qui  in  exercitu  Epicydis 
aut  Poenorum  fuerant,  belli  peritos  viros,  milites  scripsit.  Ea 
externa  auxilia  quum  singulis  romanis  legionibus  adiunxissct,  duo- 
rum speciem  exercituum  servavit:  altero  L.  Cinciunt  partem  insu- 
lae, qua  regnum  Hieronis  fuerat,  tueri  iussit;  altero  ipse  ceteram 
iusulam  tuebatur,  divisam  quondam  romani  pimiciquc  imperii 
finibus;  classe  quoque  navium  septuaginta  partita , ut  omni  ambitu 
litorum  praesidia  orae  maritimae  essent.  Ipse  cum  Mulinis  equitatu 
provinciam  peragrabat , ut  viseret  agros  cultaquc  ab  incultis  nota- 
ret, et  perinde  dominos  laudaret  castigaretque.  Ita  tantum  ea  cura 
frumenti  provenit,  ut  et  Romam  mitteret,  et  Catanam  conveheret, 
unde  exercitui,  qui  ad  Tarentum  aestiva  acturus  esset,  posset 
praeberi. 

IX.  Ceterum  transportati  milites  in  Siciliam  (et  erat  maior 
pars  latini  nominis  sociorumque)  prope  magni  motus  causa  fuere: 
adeo  ex  parvis  saepe  magnarum  momenta  rerum  pendent.  Fremitus 
enim  inter  Latinos  sociosque  in  conciliis  ortus  : Decimum  annum 
delectibus,  stipendiis  exhaustos  esse.  Quotannis  ferrne  clade 
magna  pugnare:  alios  in  acie  occidi , altos  morbo  absumi;  ma- 
gis perire  sibi  civem,  qui  ab  Romano  miles  lectus  sit,  quam 
qui  a Poeno  captus:  quippe  ab  hoste  gratis  remitti  in  patriam; 
ab  Romanis  extra  Italiam  in  exilium  verius,  quam  in  mili- 
tiam, ablegari.  Octavum  iam  ibi  annum  senescere  cannensem 
militem , moriturum  ante , quam  Italia  hostis  ( quippe  nunc 
quum  maxime  florens  viribus ) excedat.  Si  veteres  milites  non 
redeant  in  patriam,  novi  legantur,  brevi  neminem  superfutn- 

rum.  Itaque  quod  propediem  res  ipsa  negatura  sit,  prius  quam 
ad  ultimam  solitudinem  atque  egestatem  perveniant,  negandum 
populo  romano  esse.  Si  consentientes  in  hoc  socios  videant  ro- 
mani , profecto  de  pace  cum  Carthaginiensibus  iungenda  cogi- 
taturos. Aliter  nunquam , vivo  Hannibale , sine  bello  Italiam 
fore.  Haec  acta  iu  conciliis.  Triginta  tum  coloniae  populi  romani 
erant:  ex  iis  duodecim,  quum  omnium  legationes  Romae  essent, 
negaverunt  consulibus  esse,  unde  milites  pecuniamque  darent.  Eae 
fuere  Ardea , Nepete,  Sutrium,  Alba,  Carseoli,  Cora,  Suessa, 
Circeii , Setia  , Cales,  Narnia  , Interamna.  Nova  re  consules  icti , 
quum  absterrere  eos  a tam  detestabili  consilio  vellent,  castigando 
increpandoque  plus  quam  leniter  agendo,  profecturos  rati,  eos 
ausos  esse  consulibus  dicere,  aiebant,  quod  consules,  in  senatu 
ut  pronuntiarent , iu  animum  inducere  non  posset.  Non  enim 
detrectationem  eam  munerum  militiae , sed  apertam  defectionem 
a populo  romano  esse . Redirent  itaque  propere  in  colonias,  et, 
tanquam  integra  re , loquuti  magis,  quam  ausi,  tantum  nefas, 
cum  suis  consulerent.  Admonerent,  non  Campanos,  neque  Ta- 
rentinos eos  esse , sed  Romanos;  inde  oriundos,  inde  in  colo- 
nias atque  in  agrum  bello  captum  stirpis  augendae  causa  missos : 
quae  liberi  parentibus  deberent,  ea  illos  Romanis  debere,  si 
ulla  pietas , si  memoria  antiquae  patriae  esset.  Consulerent  igi- 
tur de  integro;  nam,  tum  quidem  quae  temere  agitassent,  ea 
prodendi  imperii  romani,  tradendae  Hannibali  victoriae  esse. 
Quum  alternis  baec  consules  diu  iactassent , nihil  moti  legati, 
neque  se,  quod  domum  renuntiarent,  habere,  dixerunt,  neque 
senatum  suum,  quid  novi  consuleret,  ubi  nec  miles,  qui  lege- 
retur, nec  pecunia,  quae  daretur  in  stipendium,  esset.  Quum 
obstinatos  eos  viderent  consules  , rem  ad  senatum  detulerunt ; abi 
tantus  pavor  animis  omoium  est  iniectus,  ut  magna  pars,  actum 
de  imperio , diceret.  Idem  alias  colonias  facturas;  idem  socios 
consensisse  omnes , ad  prodendam  Hannibali  urbem  romanam. 

X.  Consules  hortari  et  consolari  senatum,  et  dicere,  Alias 
colonias  in  fide  atque  officio  pristino  fore,  eas  quoque  ipsas, 
quae  officio  decessissent,  si  legati  circa  eas  colonias  mittantur, 
qui  castigent,  non  qui  precentur,  verecundiam  imperii  habitu- 
ras esse.  Permissum  ab  senatu  iis  quum  esset,  agerent  (facerent- 

que),  ut  e republica  ducerent,  pertentatis  prius  aliarum  colonia* 
rum  animis , citaverunt  legatos,  quaesiveruntque  ab  iis,  ecquid 
milites  ex  formula  paratos  haberent?  Pro  duodeviginti  coloniis 
M.  Sextilius  Fregellanus  respondit:  et  milites  ex  formula  paratos 
esse,  et  si  pluribus  opus  esset,  plures  daturos,  et',  quidquid 
aliud  imperaret  velletque  populus  romanus,  enise  facturos  : ad 
id  sibi  neque  opes  deesse , animum  etiam  superesse.  Consules, 
sibi  parum  videri  praefati  pro  merito  eorum  sua  voce  collaudari 
eos , nisi  universi  Patres  iis  in  curia  gratias  egissent , sequi  in  se- 
natum iusserunt.  Senatus,  quam  poterat  honoratissimo  decreto  al- 
loquutus  eos,  mandat  consulibus,  ut  ad  populum  quoque  eos  pro- 
ducerent, et  inter  multa  alia  praeclara  , quae  ipsis  maioribusque 
suis  praestitissent,  recens  etiam  meritum  eorum  in  rem  publicam 
commemorarent.  Ne  nunc  quidem  post  tot  saecula  sileantur,  frau- 
denturve  laude  sua,  Signini  fuere  et  Norbani  Saticulanique  et 
Brundisini  et  Fregellani  et  Lucerini  et  Venusini  et  Hadriani  et 
Firmani  et  Ariminenses , et  ab  altero  mari  Pontiani  et  Paestani 
et  Cosani,  et  mediterranei  Beneventani  et  Aesernini  et  Spoletani 
et  Placentini  et  Cremonenses.  Harum  coloniarum  subsidio  tum 
imperium  populi  romani  stetit;  iisque  gratiae  et  in  senatu,  et  ad 
populum  actae.  Duodecim  aliarum  toloniarum  , quae  detrectave- 
runt imperium,  mentionem  fieri  Patres  vetuerunt,  neque  illos 
dimitti,  neque  retineri , neque  appellari  a consulibus.  Ea  tacita 
castigatio  maxime  cx  dignitate  populi  romani  visa  est.  Cetera  expe- 
dientibus, quae  ad  bellum  opus  erant , consulibus , aurum  vicesi- 
marium, quod  in  sanctiore  aerario  ad  ultimos  casus  servabatur, 
promi  placuit.  Prompta  ad  quatuor  millia  pondo  auri : inde  quin- 
gena pondo  data  consulibus  et  M.  Marcello  et  P.  Sulpicio  procon- 
sulibus et  L.  Veturio  praetori , qui  Galliam  provinciam  sortitus 
erat;  additumque  Fabio  consuli  centum  pondo  auri  praecipuum, 
quod  in  arcem  tarentinam  portaretur.  Cetero  usi  sunt  ad  vesti- 
menta praesenti  pecunia  locanda  exercitui,  qui  in  Hispania  bellum 
secunda  sua  fama  dncisqae  gerebat. 

XI.  Prodigia  quoque,  prius  quam  ab  Vrbe  consules  proficisce- 
rentur, procurari  placuit.  In  Albano  monte  tacta  de  caelo  erant 
signum  Iovis  arborque  templo  propinqua , et  Ostiae  lacus , et 

Capuae  murus  Fortunaeque  aedes,  et  Sinuessae  murus  porta- 

que:  haec  de  caelo  tacta.  Cruentam  etiam  fluxisse  aquam  AI- 
banam  , quidam  auctores  erant : et  Romae  intus  cellam  aedis 
Fortis  Fortunae  de  capite  signum  quod  in  corona  erat,  in  ma- 
nus sponte  sua  prolapsum : et  Priverni  satis  constabat  bovem 
loquutum, 'vulturiumque  frequenti  foro  in  tabernam  devolasse,  et 
Sinuessae  natum  ambiguo  inter  marem  ac  feminam  sexu  infantem ; 
quos  androgynos,  vulgus  (ut  pleraque,  faciliore  ad  duplicanda 
verba  graeco  sermone)  appellat:  et  lacte  pluisse , cl cum  elephanti 
capite  puerum  natum.  Ea  prodigia  hostiis  maioribus  procurata, 
et  supplicatio  circa  omnia  pulvinaria  et  obsecratio  in  unum  diem 
indicia ; et  decretum  , ut  C.  Hostilius  praetor  ludos  Apollini  sicut 
his  annis  voti  factique  erant , voveret  faccretque.  Per  cos  dies  ct 
censoribus  creandis  Q.  Fulvius  consul  comitia  habuit:  creati  cen- 
sores, ambo  qui  nondum  consules  fuerant,  M.  Cornelius  Cethegus, 
P.  Sempronius  Tuditanus.  Hi  censores  ut  agrum  campanum  fruen- 
dum  locarent,  ex  auctoritate  Patrum  latum  in  plebem  est,  ple- 
besque scivit.  Senatus  lectionem  contentio  inter  censores  de  prin- 
cipe legendo  tenuit.  Sempronii  lectio  erat:  ceterum  Cornelius 
morem  traditum  a patribus  sequendum  aiebat;  ut,  qui  primus 
censor  ex  iis,  qui  viverent,  fuisset,  eum  principem  legerent: 
is  T.  Maulius  Torquatus  erat*  Sempronius,  cui  dii  sortem  legendi 
dedissent,  ei  ius  liberum  eosdem  dedisse  deos.  Se  id  suo  arbi- 
trio facturum,  leclurumque  Q.  Fabium  Maximum,  quem  tum 
principem  romanae  civitatis  esse,  vel  Hannibale  iudice,  victu- 
rus esset.  Quum  diu  certatum  verbis  esset,  concedente  collega , 
lectus  a Sempronio  priuceps  in  senatu  Q.  Fabius  Maximus  consul: 
inde  alius  lectus  senatus,  octo  praeteritis,  inter  quos  L.  Caecilius 
Metellus  erat,  infamis  auctor  deserandae  Italiae  post  cannensem 
cladem.  Iu  equestribus  quoque  notis  eadem  servata  causa ; sed  erant 
perpauci,  quos  ea  infamia  attingeret:  illis  omnibus  (multi  erant) 
adempti  equi,  qui  canncnsium  legionum  equites  in  Sicilia  erant. 
Addiderunt  acerbitati  etiam  tempus,  ne  praeterita  stipendia  pro- 
cederent iis,  quae  equo  publico  emeruerant , sed  dena  stipendia 
equis  privatis  facerent.  Magnum  praeterea  numerum  eorum  con- 
quisivcrnnt , qui  equo  merere  deberent,  atque  ex  iis,  qui  prin- 
cipio cius  belli  scplemdecim  annos  nati  fuerant,  neque  militave- 
rant , omnes  aerarios  fecerunt.  Locaverunt  inde  reficienda,  quae 

circa  forum  incendio  consumpta  erant,  septem  tabernas,  macellum, 
atrium  regium. 

XII.  Transactis  omnibus,  quae  Romae  agenda  erant,  consules 
ad  bellum  profecti.  Prior  Fulvius  praegressus  Capuam:  post  paucos 
dies  consequutus  Fabius;  qui  et  collegam  coram  obtestatus,  et  per 
literas  Marcellum,  ut  quam  acerrimo  bello  detinerent  Hannibalem, 
dum  ipse  Tarentum  oppugnaret:  ea  urbe  adempta  hosti  iam  undi- 
que pulso,  nec  ubi  consisteret,  nec  quid  fidum  respiceret  habenti, 
ne  remorandi  quidem  causam  in  Italia  fore.  Rhegium  etiam  nun- 
tium mittit  ad  praefectum  praesidii , quod  ab  Laevino  consule 
adversus  Bruttios  ibi  locatum  erat , octo  millia  hominum  : pars 
maxima  ab  Agathyrna  (sicut  antea  dictum  est)  ex  Sicilia  tradu- 
cta, rapto  vivere  hominum  assuetorum : additi  erant  Bruttiorum 
indidem  perfugae,  et  audacia  et  audendi  omnia  necessitatibus,  pa- 
res. Hanc  manum  ad  bruttium  primum  agrum  depopulandum 
duci  iussit,  inde  ad  Cauloniam  urbem  oppugnandam.  Imperata 
non  impigre  solum , sed  etiam  avide , exsequuti , direptis  fugatisque 
cultoribus  agri,  summa  vi  urbem  oppugnabant.  Marcellus,  et  con- 
sulis literis  excitus , et  quia  ita  in  animum  induxerat , neminem 
ducem  romanum  tam  parem  Hannibali , quam  se , esse , ubi  pri- 
mum in  agris  pabuli  copia  fuit,  ex  hibernis  profectus , ad  Canu- 
sium Hannibali  occurrit.  Sollicitabat  ad  defectionem  Canusinos 
Poenus:  ceterum,  ut.  appropinquare  Marcellum  audivit,  castra 
inde  movit.  Aperta  erat  regio,  sine  ullis  ad  insidias  latebris  ; ita- 
que in  loca  saltuosa  cedere  inde  coepit : Marcellus  vestigiis  instabat, 
castraque  castris  conferebat , et , opere  perfecto  , extemplo  in  aciem 
legiones  educebat.  Hannibal,  tumiatim  per  equites  peditumque 
iaculatores  levia  certamina  serens , casum  universae  pugnae  non 
necessarium  ducebat.  Tractus  est  tamen  ad  id,  quod  vitabat,  cer- 
tamen : nocte  praegressum  eum  assequitur  locis  planis  ac  patentibus 
Marcellus ; castra  inde  ponentem , pugnando  undique  in  munito- 
res, operibus  prohibet.  Ita  signa  collata , pugnatumque  totis  copiis, 
et,  quum  iam  nox  instaret,  marte  acqno  discessum  est:  castra, 
exiguo  distantia  spatio , raptim  ante  noctem  permunita.  Postero 
dic  luce  prima  Mareellus  in  aciem  copias  eduxit : nec  Hannibal 
detrectavit  certamen  ; multis  verbis  adhortatus  milites,  ut,  memo- 
ret Trasymeni  Cannarumque,  contunderent  ferociam  hostis  -. 

urguere  atque  instare  eum:  non  iter  quietos  facere,  non  castra 
ponere  pali,  non  respirare  aut  circumspicere:  quotidie  simul 
orientem  solem  et  romanam  aciem  in  campis  videndam  esse. 

Si  uno  proelio  haud  inrcruentus  abeat,  quietius  deinde  tran- 
quilliusque  eum  bellaturum.  His  irritati  adhortationibus  simulque 
taedio  ferociae  hostium  quotidie  instantium  lacessentiumque  acri- 
ter proelium  ineunt.  Pugnatum  amplius  duabus  horis  est.  Cedere 
inde  ab  Romanis  dextra  ala  et  extraordinarii  coepere : quod  ubi 
Marcellus  vidit,  duodevicesimam  legionem  in  primam  aciem  indu- 
cit. Dum  alii  trepidi  cedunt,  alii  segniter  subeunt,  turbata  tota 
acies  est,  dein  prorsus  fusa;  et,  vincente  pudorem  metu,  terga 
dabant.  Cecidere  in  pugna  fugaque  ad  duo  millia  et  septingenti 
civium  sociorumque:  in  his  quatuor  romani  centuriones,  duo  tri- 
buni militum,  M.  Licinius  et  M.  Fulvius;  signa  militaria  quatuor 
de  ala  prima,  quae  fugit;  duo  de  legione,  quae  cedentibus  sociis 
successerat,  amissa. 

XIII.  Marcellus,  postquam  in  castra  reditum  est,  concionem 
adeo  saevam  atque  acerbam  apud  milites  habuit,  ut  proelio, per 
diem  totum- infeliciter  tolerato,  tristior  iis  irati  ducis  oratio,  esset. 

» Diis  immortalibus,  ut  in  tali  re,  laudes,  gratesque  inquit,  ago, 

» qnod  victor  hostis , cum  tanto  pavore  incidentibus  vobis  in  val- 
# lum  portasque,  non  ipsa  castra  est  aggressu»:  deseruissetis  pro- 
» fecto  eodem  terrore  castra,  quo  omisistis  pugnam.  Qui  pavor 
» hic,  qui  terror,  quae  repente,  qui,  et  cum  quibus  pugnaretis, 

» oblivio  animos  cepit  ? nempe  iidem  sunt  hi  hostes , quos  vin- 
» cendo  et  victos  sequendo  priorem  aestatem  absumpsistis : quibus 
» dies  noctesque  fugientibus  per  hos  dies  institistis ; quos  levibus  * 
» proeliis  fatigastis;  quos  hesterno  die  nec  iter  facere,  nec  castra 
» ponere  passi  estis.  Omitto  ea,  quibus  gloriari  potestis:  cuius 
» et  ipsius  pudere  ac  poenitere  vos  oportet,  referam:  nempe, 

» aequis  manibus  hesterno  die  diremistis  pugnam.  Quid  haec  nox, 

» quid  hic  dies  attulit?  vestrae  his  copiae  imminutae  sunt,  an  il- 
» lorum  auctae?  Non  equidem  mihi  cum  exercitu  meo  loqui  vi- 
» deor,  nec  cum  romanis  militibus:  corpora  tantum  atque  arma 
» eadem  sunt.  An , si  eosdem  animos  habuissetis , terga  vestra  vi- 
» disset  hostis?  signa  alicui  manipulo  aut  cohorti  abstulisset? 

» Adhuc  caesis  romanis  legionibus  gloriabatur.  Vos  illi  hodierna 

» die  primum  fugati  exercitus  dedistis  decus.  » Clamor  inde  ortus, 
ut  veniam  eius  diei  daret ; ubi  vellet,  deinde  experiretur  militum 
suorum  animos.  « Ego  vero  experiar,  inquit,  milites,  et  vos  cra- 
» stino  die  in  aciem  educam,  ut  victores  potius , quam  victi,  ve- 
» niam  impetretis , quam  petitis.  » Cohortibns , quae  signa  ami- 
serant, hordeum  dari  iussil,  centurionesque  manipulorum,  quo- 
rum signa  ammissa  fuerant,  destrictis  gladiis  discinctos,  destituit; 
et,  ut  postero  die  omnes  equites,  pedites,  armati  adessent,  edi- 
xit. Ita  concio  dimissa  fatentium , iure  ac  merito  sese  increpitos  ; 
neque  illo  die  virum  quemquam  in  acie  romana  fuisse,  praeter 
unum  ducem;  cui  aut  morte  satis  faciendum,  aut  egregia  victoria 
esset.  Postero  die  ornati  armatique  ad  edictum  aderant.  Imperator 
eos  collaudat,  pronuntiatque,  a quibus  orta  pridie  fuga  esset, 
cohorlesque,  quae  signa  amisissent,  se  in  primam  aciem  indu- 
cturum. Edicere  iam  sese,  omnibus  pugnandum  ac  vincendum 
esse;  et  adnitendum  singulis  universisque , ne  prius  hesternae 
fugae  , quam  hodiernae  victoriae , fama  Romam  perveniat.  Inde 
cibo  corpora  firmare  iussit,  ut,  si  longior  pugna  esset,  viribus  suf- 
ficerent. Ybi  omnia  dicta  factaque  suut , quibus  excitarentur  animi 
militum,  in  aciem  procedunt. 

XIV.  Quod  ubi  Hannibali  nuntiatum  est:  » Cum  eo  nimirum, 
y>  inquit,  hoste  res  est,  qui  nec  bonam,  nec  malaui  ferre  fortunam 
» potest.  Seu  vicit , ferociter  instat  victis : seu  victus  est,  instaurat 
» cum  victoribus  certamen.  » Signa  inde  canere  iussit,  copiae 
educit.  Pugnatum  utrinque  aliquanto,  quam  pridie,  acrius  est; 
Poenis  ad  obtinendum  hesternum  decus  adnilentibus,  Romanis  ad 
demendam  ignominiam.  Sinistra  ala  ab  Romanis  et  cohortes,  quae 
amiserant  signa,  in  prima  acie  pugnabant , et  legio  vicesima  ab 
dextro  cornu  instructa.  L.  Cornelius  Lentulus  et  C.  Claudius  Nero 
legati  cornibus  praeerant.  Marcellus  mediam  aciem,  hortator  testis- 
que praesens,  firmabat:  ab  Hannibale  Hispani  primam  obtinebant 
frontem , et  id  roboris  in  omni  exercitu  erat.  Quum  anceps  diu 
pugna  esset,  Hannibal  elephantos  in  primam  aciem  induci  iussit, 
si  quem  iniicereea  res  tumultum  ac  pavorem  posset.  Et  primo  tur- 
barunt signa  ordinesque,  et  partim  occulcatis,  partim  dissipatis 
terrore,  qui  circa  erant,  nudaverant  una  parte  aciem:  latiusque 
fuga  manasset , ni  C.  Decimius  Flavus  tribunus  militum , siguo 

arrepto  primi  hastati , manipulum  eius  signi  se  sequi  iussisset. 
Duxit,  ubi  maxime  tumultum  conglobatae  belluae  faciebant,  pila- 
que in  eas  coniici  iussit.  Haesere  omnia  tela  haud  difficili  ex  pro- 
pinquo iu  tanta  corpora  ictu  et  tam  conferta  turba : sed  ut  non 
omnes  vulnerati  sunt,  ita,  in  quorum  tergis  infixa  stetere  pila  (ut 
est  genus  anceps),  iu  fugam  versi  etiam  integros  avertere.  Tum 
iam  non  unus  manipulus,  sed  pro  se  quisque  miles,  qui  modo 
assequi  agmen  fugientium  elephantorum  poterat,  pila  coniicere. 
Eo  magis  ruere  in  suos  belluae ; tantoque  maiorem  stragem  edere, 
quam  inter  hostes  ediderant,  quanto  acrius  pavor  consternatas 
agit , quam  insidentis  magistri  imperio  regitur.  In  perturbatam 
transcursu  bclluarum  aciem  signa  inferunt  romani  pedites,  et  haud 
magno  certamine  dissipatos  ircpidantesque  avertunt.  Tam  in  fu- 
gientes equitatum  immittit  Marcellus,  nec  ante  finis  sequendi  est 
factus , quam  in  castra  paventes  compulsi  sunt : nam  super  alio, 
quae  terrorem  trepidationemque  facerent,  elephanti  quoque  duo 
in  ipsa  porta  corruerant,  coactiqne  erant  milites  per  fossam  val- 
lumqne  ruere  in  castra.  Ibi  maxima  hostium  caedes  facta : caesa 
ad  octo  millia  hominum,  quinque  elephanti.  Nec  Romanis  in- 
cruenta victoria  fuit:  mille  ferme  et  septingenti  de  duabus  legioni- 
bus, et  sociorum  supra  mille  et  trecentos  occisi;  vulnerati  per- 
multi civium  sociorumquc.  Hannibal  nocte  proxima  castra  movit : 
cupientem  insequi  Marcellum  prohibuit  multitudo  sauciorum. 

XV.  Speculatores,  qui  prosequerentur  agmen  ; missi,  postero 
dic  retulerunt,  Bruttios  Hannibalem  petere.  Iisdem  fere  diebus  et 
ad  Q.  Fulvium  consulem  Hirpini  et  Lucani  et  Volscentes,  traditis 
praesidiis  Hannibalis,  quae  in  urbibus  habebant,  dediderunt  sese, 
elementerque  a consule,  cum  verborum  tantum  castigatione  ob 
errorem  praeteritum , accepti.  Et  Bruttiis  similis  spes  veniae  facta 
est,  quum  ab  iis  Vibius  et  Paetius  fratres,  longe  nobilissimi  gentis 
cius,  eandem,  quae  data  Lucanis  erat,  conditionem  deditionis 
petentes  venissent.  Q.  Fabius  consul  oppidum  in  Sallentinis  Man- 
duriam vi  cepit ; ibi  ad  quatuor  millia  hominum  capta  et  ceterae 
praedae  aliquantum:  inde  Tarentum  profectus,  in  ipsis  faucibus 
portus  posuit  castra,  Naves,  quas  Livius  tutandis  commeatibus  ha- 
buerat, partim  machinationibus  onerat  apparatuque  moenium  op- 
pugnandorum , partim  tormentis  et  saxis  omnique  missilium  telo- 

rum  genere  instruit,  onerarias  quoque,  non  eas  solum,  quae  remis 
agerentur;  ut  alii  machinas  scalasquc  ad  muros  ferrent,  alii  procnl 
ex  navibus  vulnerarent  moenium  propugnatores.  Eae  naves,  ab 
aperto  mari  ut  urbem  aggrederentur , instructae  parataeque  sunt. 
Et  erat  liberum  mare,  classe  punica , quum  Philippus  oppugnare 
Aetolos  pararet,  Corcyram  transmissa.  In  Bruttiis  interim  Cau- 
lonis oppugnatores,  sub  adventum  Hannibalis,  ne  opprimerentur, 
in  tumulum,  a praesenti  impetu  tutum,  se  recepere.  Fabium, 
Tarentum  obsidentem , leve  dictu  momentum  ad  rem  ingentem 
potiundam  adiuvit:  praesidium  Bruttiorum  datum  ab  Hannibale 
Tarentini  habebant.  Eius  praesidii  praefectus  deperibat  amore  mu- 
lierculae, cuius  frater  in  exercitu  Fabii  consulis  erat.  Is,  certior 
literis  sororis  factus  de  nova  consuetudine  advenae,  locupletis, 
atque  inter  populares  tam  honoratis , spem  nactus  per  sororem  quo- 
libet impelli  amantem  posse,  quid  speraret,  ad  consulem  detulit. 
Quae  quum  haud  vana  cogitatio  visa  esset,  pro  perfuga  iussus 
Tarentum  transire,  ac  per  sororem  praefecto  conciliatus,  primo 
occulte  animum  eius  tentando,  dein,  satis  explorata  levitaie,  blan- 
ditiis muliebribus  perpulit  eum  ad  proditionem  custodiae  loci,  cui 
praepositus  erat.  Ybi  et  ratio  agendae  rei,  et  tempus  convenit, 
miles , nocte  per  intervalla  stationum  clam  ex  urbe  emissus,  ea , 
quae  acta  erant , quaeque  ut  agerentur , cou venera t , ad  consulem 
refert.  Fabius  vigilia  prima,  dato  signo  iis,  qui  in  arce  erant, 
quique  custodiam  portus  habebant,  ipse  circuito  portu  ab  regione 
urbis  in  orientem  versa  occultus  consedit.  Canere  inde  tubae  simul 
ab  arce,  simul  a portu  et  ab  navibus,  quae  ab  aperto  mari  appul- 
sae erant ; clamorquc  undique  cum  ingenii  tumultu,  unde  minimum 
periculi  erat , de  industria  ortus.  Consul  interim  silentio  continebat 
suos:  igitur  Democrates,  qui  praefectus  antea  classis  fuerat,  forte 
illo  loco  praepositus,  postquam  quieta  omnia  circa  se  vidit,  alias 
partes  eo  tumultu  personare , ut  captae  urbis  interdum  excitaretur 
' clamor,  veritus  ne  inter  cunctationem  suam  consul  aliquam  vim 
faceret , signaque  inferret , praesidium  ad  arcem , unde  maxime 
terribilis  accidebat  sonus , traducit.  Fabius,  quum  et  ex  temporis 
spatio  et  ex  silentio  ipso  (quod,  ubi  paulo  ante  strepebant  exci- 
tantes vocantesque  arma,  inde  nulla  accidebat  vox)  deductas 
custodias  sensisset,  ferri  scalas  ad  eam  partem  muri,  qua  Brut- 

tiorum  cohortem  praesidium  agitare  proditionis  conciliator  nuntia- 
verat, iubet.  Et  primum  est  captus  murus,  adiuvantibus  recipien- 
tibusque  Bruttiis,  et  trauscensum  in  urbem  est:  inde  et  proxima 
refracta  porta,  ut  frequenti  agmine  signa  inferrentur.  Tum,  cla- 
more sublato,  sub  ortum  ferine  lucis,  nullo  obvio  armato,  in  fo- 
rum perveniunt , omnesque  undique , qui  ad  arcem  portumque 
pugnabant , in  se  converterunt. 

XVI.  Proelium  iu  aditu  fori  maiore  impetu , quam  perseveran- 
tia, commissum  est.  Non  animo,  non  armis,  non  arte  belli,  non 
vigore  aut  viribus  corporis , par  Romano  TareBtiuus  erat.  Igitnr, 
pilis  tantum  conicctis , prius  pene  , quam  consererent  manus , 
terga  dederunt,  dilapsique  per  nola  urbis  itinera  in  suas  amico- 
rumque domos  : duo  ex  ducibus  Nico  et  Dcmocrales  fortiter  pu- 
guantes  cecidere.  Philomenus , qui  proditionis  ad  Hannibalem  auctor 
fuerat,  quum  citato  equo  ex  proelio  avectus  esset,  vagus  paulo 
post  equus  errans  per  urbem  cognitus  ; corpus  nusquam  inventum 
est:  creditum  vulgo  est,  in  puteum  apertum  ex  equo  praecipi- 
tasse. Carthalonem  autem,  praefectnm  praesidii punici , cum  com- 
memoratione paterni  hospitii , positis  armis,  venientem  ad  consu- 
lem, miles  obvius  obtruncat.  Alii  alios  passim  sine  discrimine 
armatos,  inermes,  caedant , Carthaginienses Tarentinosque  pariter. 
Bruttii  quoqne  multi  interfecti,  seu  per  errorem,  seu  vetere  in 
eos  insito  odio,  seu  ad  proditionis  famam  (ut  vi  potius  atque 
armis  captum  Tarentum  videretur)  existinguendam : tum  ab  caede 
ad  diripiendam  urbem  discursum.  Millia  triginta  servilium  capitum 
dicuutur  capti ; argenti  vis  ingens  facti  signalique , auri  octoginta 
tria  millia  pondo,  signa  tabulaeque,  prope  ut  Syracusarum  orna- 
menta aequaverint.  Sed  maiore  animo  generis  eius  praeda  abstinuit 
Fabius,  quam  Marcellus;  qui  interroganti  scribae,  quid  fieri  signis 
vellet,  (ingentis  magnitudinis  dii  sunt,  suo  quisque  habitu  in  mo- 
dum pugnantium  formati)  deos  iratos  Tarentinis  relinqui  iussit. 
Murus  inde,  qui  urbem  ab  arce  dirimebat,  dirutus  est  ac  disie- 
ctus.  Dum  haec  Tarenti  aguntur,  Hannibal  iis,  qui  Cauloniam 
obsidebant,  in  deditionem  acceptis,  audita  oppugnatione  Tarenti, 
dies  noctcsquc  cursim  agmine  acto,  quum,  festinans  ad  opem  fe- 
rendam , captam  urbem  audisset ; Et  Romani,  inquit , suum  Han- 
nibalem habent:  eadem,  qua  ceperamus,  arte  Tarentum  ami- 

simus.  Ne  tamen  fugientis  modo  convertisse  agmen  videretur,  quo 
constituerat  loco,  quinque  millia  ferme  ab  urbe  posuit  castra:  ibi 
paucos  moratus  dies , Metapontum  sese  recepit.  Inde  duos  Meta- 
pontinos cum  literis  principum  eius  civitatis  ad  Fabium  Tarentum 
mittit,  fidem  ab  consule  accepturos,  impunita  iis  priora  fore,  si 
Metapontum  ei  cum  praesidio  punico  prodidissent.  Fabius,  vera, 
quae  afferrent,  esse  ratus,  diem,  qua  accessurus  esset  Metapon- 
tum, constituit ; litterasque  ad  principes  dedit,  quae  ad  Hanniba- 
em  delatae  sunt.  Enimvero  laetus  successu  fraudis,  si  ne  Fabius 
quidem  dolo  invictus  fuisset,  haud  procul  Metaponto  insidias  po- 
nit. Fabio  auspicanti  prius  , quam  egrederetur  ab  Tarento,  aves 
semel  atque  iterum  non  addixerunt.  Hostia  quoque  caesa  consulenti 
deos  haruspex,  cavendum  fraude  hostili  et  ab  iusidiis  praedixit. 
Metapontini , postquam  ad  constitutam  non  venerat  diem , remissi , 
ut  cunctantem  hortarentur,  repente  comprehensi,  metu  gravioris 
quaestionis,  detegunt  insidias. 

XVII.  Aestatis  eius  principio , qua  haec  agebantur,  P.  Scipio 
in  Hispania  quum  hiemem  totam  reconciliandis  barbarorum  ani- 
mis, partim  donis,  partim  remissione  obsidum  captivorumque, 
absumpsisset ■,  Edesco  ad  eum , clarus  inter  duces  hispanos , venit. 
Erant  coniux  liberique  eius  apud  Romanos:  sed  praeter  eam  cau- 
sam etiam  velut  fortuita  inclinatio  animorum,  quae  Hispaniam 
omnem  averterat  ad  romanum  a punico  imperio,  traxit  eum.  Eadem 
causa  Indibili  Mandonioque  fuit,  haud  dubie  omnis  Hispaniae  prin- 
cipibus, cum  omni  popularium  manu,  relicto  Hasdrubale,  sece- 
dendi in  imminentes  castris  eius  tumulos , unde  per  continentia 
iuga  tutus  receptus  ad  Romanos  esset.  Hasdrubal , quum  hostium 
res  tantis  augescere  incrementis  cerneret , suas  imminui , ac  fore , 
ut  nisi  audendo  aliquid  moveret,  qua  coepissent,  fluerent,  dimi- 
care quam  primum  statuit.  Scipio  avidior  etiam  certaminis  erat, 
qnurn  a spe,  quam  successus  rerum  augebat , tum  quod  prius , quam 
iungerentur  hostium  exercitus,  cum  uno  dimicare  duce  exercitu- 
que , quam  simul  cum  universis,  malebat.  Ceterum  etiam,  si  cum 
pluribus  pariter  dimicandum  foret,  arte  quadam  copias  auxerat: 
nam  quum  videret,  nullum  esse  navium  usum,  quia  vacua  omnis 
Hispaniae  ora  classibus  punicis  erat,  subductis  navibus  Tarracone, 
navales  socios  terrestribus  copiis  addidit.  Et  armorum  affatim  erat 

captorum  Carthagine , et  quae  post  captam  eam  fecerat,  tanto  opi- 
ficum numero  inciuso.  Cum  iis  copiis  Scipio  veris  principio  ab 
Tarracone  egressus,  (iam  enim  et  Laelius  redierat  ab  Roma,  sine 
quo  nihil  maioris  rei  motum  volebat)  ducere  ad  hostem  pergit. 
Per  omnia  pacata  eunti,  ut  cuiusque  populi  fines  transiret , prose- 
quentibus  cxcipieulibusque  sociis,  Indibilis  et  Mandonius  cum 
suis  copiis  occurrerunt.  Indibilis  pro  utroque  loquutus,  haudqua- 
quam  ut  barbarus  stolide  incauteque , sed  potius  cum  verecunda 
gravitate,  propiorque  excusanti  transitionem  ut  necessariam,  quam 
glorianti  eam  velut  primam  occasionem  raptam.  Scire  enim  se, 
transfugae  nomen  execrabile  veteribus  sociis,  novis  suspectum 
esse;  neque  eum  se  reprehendere  morem  hominum,  si  tamen 
anceps  odium  causa , non  nomen  faciat.  Merita  inde  sua  in  duces 
Carthaginienses  commemoravit,  avaritiam  contra  eorum  superbiam- 
que et  omnis  generis  iniurias  in  se  atque  populares.  Itaque  corpus 
dumtaxat  suum  ad  id  tempus  apud  eos  fuisse;  animum  iam  pri- 
dem ibi  esse , ubi  ius  ac  fas  crederent  coli.  Ad  deos  quoque 
confugere  supplices,  qui  nequeant  hominum  vim  atque  iniurias 
pali.  Sed  id  Scipionem  orare,  ut  transitio  sibi  nec  fraudi  apud 
eum , nec  honori  sit.  Quales  ex  hac  die  experiundo  cognorit, 
perinde  operae  eorum  pretium  faceret.  Ita  prorsus  respondet 
facturum  Romanus;  nec  pro  transfugis  habiturum  qui  non  duxe- 
rint societatem  ratam , ubi  nec  divini  quidquam , nec  humani 
sanctum  esset.  Productae  deinde  in  conspectum  iis  couiuges  libe- 
rique lacrymantibus  gaudio  redduntur,  atque  eo  die  in  hospitium 
abducti:  postero  die  foedere  accepta  fides,  dimissique  ad  copias 
adducendas.  Iisdem  deinde  castris  tendebant,  donec  ducibus  iis  ad 
hostem  perventum  est. 

XVIII.  Proximus  Carthaginiensium  exercitusllasdrubalis  prope 
urbem  Baeculam  erat : pro  castris  equitum  stationes  habebat.  In  eas 
velites  antesignanique,  et  qui  primi  agminis  erant,  advenientes  ex 
itinere,  priusquam  castris  locum  caperent,  adeo  contemptim  impe- 
tum fecerunt , ut  facile  appareret , quid  utrique  parti  animorum 
esset.  In  castra  trepida  fuga  compulsi  equites  sunt,  signaque  ro- 
inana  portis  prope  ipsis  illata:  atque  illo  quidem  die,  irritatis  tan- 
tum ad  certamen  animis,  castra  romani  posuerunt.  Nocte  Hasdrubal 
in  tumulum  copias  recipit,  plano  campo  in  summo  patentem  : flu- 

vius  ab  tergo ; ante  circaque  velut  ripa  praeceps  oram  eius  omnem 
cingebat : suberat  et  altera  inferior  submissa  fastigio  planities  : 
eam  quoque  altera  crepido  haud  facilior  in  ascensum  ambihat.  In 
hunc  inferiorem  campum  postero  die  Hasdrubal , postquam  stan- 
tem pro  castris  hostium  aciem  vidit , equites  nuniidas  leviumque 
armorum  Baliares  et  Afros  demisit.  Scipio,  circumvectus  ordines 
^ignaque,  ostendebat,  hostem,  praedamnata  spe  aequo  dimicandi 
campo,  captantem  tumulos,  loci  fiducia,  non  virtutis  armo- 
rumque, stare  in  conspectu.  Sed  altiora  moenia  habuisse  Car- 
thaginem, quae  transcendisset  miles  romanus:  nec  tumulos, 
nec  arcem , ne  mare  quidem  armis  obstitisse  suis.  Ad  id  fore 
altitudines,  quas  cepissent  hostes,  ut  per  praecepitia  et  praerupta 
salientes  fugerent:  eam  quoque  se  illis  fugam  clausurum.  Cohor- 
tesque duas,  alteram  tcuerc  fauces  vallis,  per  quam  deferretur 
amnis,  iubet;  alteram,  viam  insidere,  quae  ab  urbe  per  tumuli 
obliqua  in  agros  ferret.  Ipse  expeditos,  qui  pridie  stationes  hostium 
pepulerant,  ad  levem  armaturam,  infimo  stantem  supercilio,  ducit. 
Per  aspreta  primo,  nihil  aliud  quam  via  impediti,  iere:  deinde, 
ut  sub  ictum  venerunt  telorum  primo  omnis  generis  vis  ingens 
effusa  est  in  eos:  ipsi  contra,  saxa,  quae  locus  strata  passim,  omnia 
ferme  missilia,  praebet,  ingerere,  non  milites  solum,  sed  etiam 
turba  calonum  immixta  armatis.  Ceterum,  quamquam  ascensus 
difficilis  erat , et  prope  obruebantur  telis  saxisque , assuetudine 
tamen  succedendi  muros  et  pertinacia  animi  subierunt  primi. 
Qui,  simul  cepere  aliquid  aequi  loci,  ubi  firmo  consisterent  gra- 
du, levem  et  concursatorem  hostem  atque  intervallo  tutum,  quum 
procul  missilibus  pugna  eluditur,  instabilem  eundem  ad  cominus 
couscrendas  manus,  expulerunt  loco,  et  cum  caede  magna  in  aciem 
altiori  superstantem  tumulo  impegere.  Inde  Scipio,  iussis  adversus 
mediam  evadere  aciem  victoribus,  ceteras  copias  cum  Laelio  divi- 
dit, atque  cum  parte  dextra  tumuli  circumire,  donec  mollioris 
ascensus  viam  inveniret,  iubet:  ipse  ab  laeva,  circuitu  haud  ma- 
gno, in  transversos  hostes  incurrit.  Inde  primo  turbata  acies  est, 
dum  ad  circumsonantem  undique  clamorem  flectere  cornuaj:t  obver- 
tere ordines  volunt.  Hoc  tnmultu  et  Laelius  subiit,  et,  dum  pe- 
dem referunt,  ne  ab  tergo  vulnerarentur,  laxata  prima  acies,  lo- 
cusque ad  evadendum  et  mediis  datus  est;  qui  per  tam  iniquum 

locum,  stantibus  integris  ordinibus,  elephantisque  ante  signa  lo- 
catis, nunquam  evasissent.  Quum  ab  omni  parte  caedes  fieret,  Sci- 
pio, qui  laevo  cornu  in  dextrum  incucurrerat,  maxime  in  nuda 
hostium  latera  pugnabat.  Et  iam  ne  fugae  quidem  patebat  locus: 
nam  et  stationes  ntrinqne  romanae  dextra  laevaque  insederant  vias, 
et  portam  castrorum  ducis  principumque  fuga  clauserat;  addita 
trepidatione  elephantorum , quos  territos  aeque  atque  hostes  time- 
bant : caesa  igitur  ad  octo  millia  hominum. 

XIX.  Hasdrubal , iam  ante  quam  dimicaret  pecunia  rapta,  ele- 
phantisque praemissis,  quam  plurimos  poterant  de  fuga  excipiens, 
praeter  Tagum  flumen  ad  Pyrenaeum  tendit.  Scipio , castris  hostium 
potitus,  quum  praeter  libera  capita  omnem  praedam  militibus 
concessisset,  in  recensendis  captivis  decem  millia  peditum,  duo 
millia  equitum  invenit.  Ex  iis  Hispanos  sine  pretio  omnes  domum 
dimisit:  Afros  vendere  quaestorem  iussit.  Circumfusa  inde  multi- 
tudo Hispanorum,  et  ante  deditorum,  et  pridie  captorum,  regem 
eum  ingenti  consensu  appellavit.  Tum  Scipio , silentio  per  prae- 
conem facto,  sibi  maximum  nomen  imperatoris  esse , dixit ; quo 
se  milites  sui  appellassent  Regium  nomen  alibi  magnum,  Ro- 
mae intolerabile  esse:  regalem  animum  in  se  esse , si  id  in  ho- 
minis ingenio  amplissimum  ducerent,  tacite  iudicarent:  vocis 
usurpatione  abstinerent.  Sensere  etiam  barbari  magnitudinem  ani- 
mi, cuius  miraculo  nominis  alii  mortales  stuperent,  id  ex  tam  alto 
fastigio  aspernantis.  Dona  inde  regulis  principibusque  Hispanorum 
divisa,  et  ex  magna  copia  captorum  equorum  trecentos, quos  vel- 
let, eligere  Indibilcm  iussit.  Quum  Afros  venderet  iussu  impera- 
toris quaestor,  puerum  adultum  inter  eos  forma  insigni,  quum 
audisset  regii  generis  esse,  ad  Scipionem  misit.  Quem  quum  per- 
cunctaretur  Scipio,  quis,  eteuias,  et  cur  id  aetatis  in  castris 
fuisset ? Numidam  esse,  ait,  Massivam  populares  vocare : orbum 
a patre  relictum,  apud  maternum  avum  G alam,  regem  Numi- 
darum,  eductum,  cum  avunculo  Masinissa,  qui  nuper  cum 
equitatu  su  bsidio  Carthaginiensibus  venisset,  in  Hispaniam  traie - 
cisse,  Pwohibilum  propter  aetatem  a Masinissa,  nunquam  ante 
proelium  iniisse.  Eo  die,  quo  pugnatum  cum  Romanis  esset, 
inscio  avunculo,  clam  armis  equoque  sumpto , in  aciem  exisse  ; 
ibi,  prolapso  equo  effusum  in  praeceps,  captum  ab  Romani r 


Digitized  by  Google 


319 


esse.  Scipio,  quum  asservari  Numidam  iussisset,  quae  pro  tribu- 
nali agenda  erant,  peragit.  Inde,  quum  se  in  praetorium  recepis- 
set, vocatum  eum  interrogat,  velletne  ad  Masinissam  reverti 't 
Quum,  effusis  gaudio  lacrymis  cupere  vero,  diceret;  tum  puero 
annulum  aureum,  tuuicam  lato  clavo  cum  hispano  sagulo  et  aurea 
(ibula,  equumque  ornatum  donat,  iussisque  prosequi,  quoad  vel- 
let, equitibus  dimisit. 

XX.  De  bello  inde  consilium  habitum  ; et,  auctoribus  quibus- 
dam, ut  confestim  Hasdrubalem  consequeretur,  anceps  id  ratus, 
ne  Mago  atque  Hasdrubal  cum  eo  iungerent  copias,  praesidio 
tantum  ad  insidendum  Pyrenaeum  misso , ipse  reliquum  aestatis 
recipiendis  in  fidem  Hispaniae  populis  absumpsit.  Paucis  post  proe- 
lium factum  ad  Baeculam  diebus,  quum  Scipio,  rediens  iam  Tar- 
raconem, saltu  Castulonensi  excessisset , Hasdrubal  Gisgonis  filius 
et  Mago  imperatores  ex  ulteriore  Hispania  ad  Hasdrubalem  venere, 
serum  post  male  gestam  rem  auxilium  ; consilio  in  cetera  exse- 
quenda belli  haud  parum  opportuni.  Ibi  confcreutibus , quid  in 
cuiusque  provinciae  regione  animorom  Hispanis  esset,  unus  Ha- 
sdrubal Gisgonis,  ultimam  Hispaniae  oram,  quae  ad  Oceanum  et 
Gades  vergit,  ignaram  adhuc  Romanorum  esse,  coque  Carthagi- 
niensibus satis  fidam  , censebat.  Inter  Hasdrubalem  alterum  et  Ma- 
gonem constabat,  beneficiis  Scipiones  ocmipalos  omnium  animos 
publice  privalimque  esse ; nec  transitionibus  finem  ante  fore , 
quam  omnes  hispani  milites  aut  in  ultima  Hispaniae  amoti,  aut 
traducti  in  Galliam  forent.  Itaque,  etiamsi  senatus  Carthagi- 
niensium non  censuisset,  eundum  tamen  Hasdrubali  fuisse  in 
Italiam,  ubi  belli  caput  rerumque  summa  esset;  simul  ut 
Hispanos  omnes  procul  ab  nomine  Scipionis  ex  Hispania  abdu- 
ceret. Exercitum  eius,  cum  transitionibus,  tum  adverso  proelio 
imminutum,  Hispanis  repleri  militibus.  Et  Magonem,  Hasdru- 
bali, Gisgonis  filio,  tradito  exercitu,  ipsum  cum  grandi  pecu- 
nia ad  conducenda  mercede  auxilia  in  Baliares  traiicere.  Ha- 
sdrubalem Gisgonis  cum  exercitu  penitus  in  Lusitaniam  abire, 
nec  cum  Romanis  manus  conserere.  Masinissae  ex  omni  equi- 
tatu, quod  roboris  esset,  tria  millia  equitum  expleri : eumque 
vagum  per  citeriorem  Hispaniam  sociis  opem  ferre,  hostium 
oppida  atque  agros  populari.  His  decretis , ad  exsequenda , quao 

statuerant,  duces  digressi.  Haec  co anno  in  Hispania  acta  ; Romae 
fama  Scipionis  in  dies  crescere,  Fabio  Tarentum  captum  astu  ma- 
gis, quam  virtute  gloriae  tamen  esse : Fulvii  senescere  fama  : 
Marcellus  etiam  adverso  rumore  esse,  super  quam  quod  primo 
male  pugnaverat,  quia,  vagante  per  Italiam  Hannibale,  media 
aestate  Vcnusium  in  tecta  milites  abduxisset.  Inimicus  eratei  C.  Pu- 
blicius Bibulus  tribunus  plebis:  is  iam  a prima  pugna,  quae  ad- 
versa fuerat,  assiduis  concionibus  infamem  iuvisumque  plebi  Clau- 
dium fecerat,  et  iam  de  imperio  abrogando  eius  agebat:  quum 
tamen  necessarii  Claudii  obtinuerunt,  ut,  relicto  Venusiae  legato, 
Marcellus  Romam  rediret  ad  purganda  ea , quae  inimici  decerne- 
rent, nec  de  imperio  cius  abrogando,  absente  ipso,  ageretur.  Forte 
sub  idem  tempus  et  Marcellus  ad  deprecandam  ignominiam,  et 
Q.  Fulvius  consul  comitiorum  causa  Romam  venit. 

XXI.  Actum  de  imperio  Marcelli  in  circo  Flaminio  est  ingenti 
concursu  plebisque  et  omnium  ordinum;  accusavitque  tribunus 
plebis  non  Marcellum  modo,  sed  omnem  nobilitatem.  Fraude 
eorum  et  cunctatione  fieri,  ut  Hannibal  decimum  iam  annum 
Italiam  provinciam  habeat;  diutiusibi , quam  Carthagine,  vixe- 
rit. Habere  fructum  imperii  prorogati  Marcello  populum  roma- 
num:  bis  caesum  exercitum  eius  aestiva  Venusiae  sub  tectis 
agere.  Hanc  tribuni  orationem  ita  obruit  Marcellus  commemora- 
tione rerum  suarum , ut  non  rogatio  solum  de  imperio  eius  abro- 
gando antiquaretur,  sed  postero  die  consulem  eum  ingenti  consensu 
centuriae  omnes  crearent.  Additur  collega  T.  Quintius  Crispiuus, 
qui  tum  praetor  erat.  Postero  die  praetores  creati  P.  Licinius 
Crassus  Dives,  pontifex  maximus,  P.  Licinius  Varus,  Sex.  Iulius 
Caesar,  Q.  Claudius  Flamen.  Comitiorum  ipsorum  diebus  sollicita 
civitas  de  Etruriae  defectione,  fuit:  principium  eius  rei  ab  Arre- 
tinis fieri,  C.  Calpurnius  scripserat,  qui  eam  provinciam  pro 
praetore  obtinebat.  Itaque  confestim  eo  missus  Marcellus,  consul 
designatus,  qui  rem  inspiceret,  ac,  si  digna  videretur,  exercitu 
accito,  bellum  ex  Apulia  in  Etrariam  transferret:  eo  metu  com- 
pressi Etrusci  quieverunt.  Tarentinorum  legatis  pacem  petentibus 
cum  libertate  ac  legibus  suis  responsum  ab  senatu  est,  ut  redirent, 
quum  Fabius  consul  Romam  venisset.  Ludi  et  roniani  et  plcbeii 
eo  anno  in  singulos  dies  instaurati.  Aediles  curules  fuere  L.  Cor- 

nelius  Caudinus  et  Serv.  Sulpicius  Galba;  plebeii  C.  Servilius  et 
Q.  Caecilius  Metellus.  Servilium  negabant  iure  aut  tribunum  ple- 
bis fuisse,  aut  aedilem  esse;  quod  patrem  cius,  quem  triumvirum 
agrarium  occisum  a Boiis  circa  Mutinam  esse  opinio  per  decem 
annos  fuerat,  vivere  atque  in  hostium  potestate  esse  satis  constabat. 

XXII.  Vndecimoanno  punici belli  consulatum  inierunt  M.  Mar- 
cellus quintum  (ut  numeretur  consulatus,  quem  vitio  creatus  non 
gessit)  et  T.  Quintius  Crispinus.  Ytrisquc  consulibus  Italia  decreta 
provincia  est  et  duo  consulares  prioris  anni  exercitus  ( tertius  tum 
erat  Venusiae,  cui  M.  Marcellus  praefuerat) , ita  ut  ex  tribus  eli- 
gerent duo,  quos  vellent;  tertius  ei  traderetur,  cui  Tarentum  et 
Sallentini  provincia  evenisset.  Ceterae  provinciae  ita  divisae  prae- 
toribus: P.  Licinio  Varo  urbaua,  P.  Licinio  Crasso  pontifici  ma- 
ximo peregrina,  et  quo  senatus  censuisset;  Sex.  Iulio  Caesari  Si- 
cilia, Q.  Claudio  Flamioio  Tarentum.  Prorogatum  imperium  iu 
anuum  est  Q.  Fulvio  Flacco,  ut  provinciam  Capuam,  quae 
T.  Quintii  praetoris  fuerat,  cum  una  legione  obtineret.  Proroga- 
tum et  C.  Hostilio  Tubulo  est,  ut  pro  praetore  in  Etruriam  ad 
duas  legiones  succederet  C.  Calpurnio:  prorogatum  et  L.  Veturio 
Philoni  est,  ut  pro  praetore  Galliam  eandem  provinciam  cum 
iisdem  duabus  legionibus  obtineret , quibus  praetor  obtinuisset. 
Quod  in  L.  Veturio,  idem  in  C.  Aurunculcio  decretum  ab  senatu, 
latumquc  de  prorogando  imperio  ad  populum  est,  qui  praetor 
Sardiniam  provinciam  cum  duabus  legionibus  obtinuerat : additae 
ei  ad  praesidium  provinciae  quinquaginta  naves , quas  P.  Scipio 
ex  Hispania  misisset.  Et  P.  Scipioni  et  M.  Silano  suae  Hispaniae 
suique  exercitus  in  annum  decreti.  Scipio  ex  octoginta  navibus, 
quas  aut  secum  ex  Italia  adductas  aut  captas  Carthagine  habebat, 
quinquaginta  in  Sardiniam  transmittere  iussus,  qnia  fama  erat, 
magnum  navalem  apparatum  eo  anno  Carthagine  esse ; ducentis 
navibus  omnem  oram  Italiae  Siciliaeque  ac  Sardiniae  impleturos. 
Et  in  Sicilia  ita  divisa  res  est:  Sex.  Caesari  exercitus  cannensis 
est  datus:  M.  Valerius  Levinus  (ei  quoque  enim  prorogatum 
imperium  est  (classem,  quae  ad  Siciliam  erat,  navium  sepluagima 
obtineret:  adderet  eo  triginta  naves,  quae  ad  Tarentum  priore 
anno  fuerant:  cum  ea  centum  navium  classe,  si  videretur  ei, 
praedatum  in  Africam  traiiceret.  Et  P.  Sulpicio,  ut  eadem  classe 

Macedoniam  Graeciamque  provinciam  haberet,  prorogatum  in 
annum  imperium  est.  De  duabus,  quae  ad  urbem  Romam  fuerant, 
legionibus  nihil  mutatum:  supplementum,  quo  opus  esset,  scri- 
berent consules,  permissum.  Yna  et  viginti  legionibus  eo  anno 
defensum  imperium  romanum  est.  Et  P.  Licinio  Varo  praetori 
Vrbis  negotium  datum,  ut  naves  longas  triginta  veteres  reficeret , 
quae  Ostiae  erant,  et  viginti  novas  naves  sociis  navalibus  im- 
pleret; ut  quinquaginta  navium  classe  oram  maris  vicinam  urbi 
romanae  tueri  posset.  C.  Calpurnius  vetitus  ab  Arretio  movere 
exercitum,  uisi  quum  successor  venisset:  idem  et  Tubulo  impe- 
ratum, ut  inde  praecipue  caveret,  ne  qua  nova  consilia  caperentur. 

XXIII.  Praetores  in  provincias  profecti : consules  religio  tene- 
bat, quod,  prodigiis  aliquot  nuntiatis,  non  faeile  litabant.  Et  ex 
Campania  nuntiata  erant,  Capuae  duas  aedes,  Fortunae  et  Mar- 
tis, et  sepulcra  aliquot  de  caelo  tacta:  Cumis  (adeo  minimis  etiam 
rebus  prava  religio  inserit  deos)  mures  in  aede  Iovis  aurum  ro- 
sisse: Casini  examen  apium  ingens  in  foro  consedisse:  et  Ostiae 
murum  portamque  de  caelo  tactam:  Caere  vulturinm  volasse  io 
aede  Iovis : Volsiniis  sanguine  lacum  manasse.  Horum  prodigiorum 
causa  diem  unum  supplicatio  fuit:  per  dies  aliquot  hostiae  maiores 
sine  litatione  caesae,  diuque  non  impetrata  pax  deum.  In  capita 
consulum,  re  publica  incolumi,  exitiabilis  prodigiorum  eventas 
vertit.  Ludi  Apollinares,  Q.  Fulvio,  Ap.  Claudio  consulibus,  a 
P.  Cornelio  Sulla  praetore  Vrbis  primum  facti  erant.  Inde  omnes 
deinceps  praetores  urbani  fecerant:  sed  in  unum  annum  vovebant, 
dieque  incerta  faciebant.  Eo  anno  pestilentia  gravis  incidit  in 
\ rbem  agrosque ; quae  tamen  magis  in  longos  morbos , quam  in 
perniciales,  evasit.  Eius  pestilentiae  causa  et  supplicatum  per  com- 
pila tota  urbe  est,  et  P.  Licinius  Varus  praetor  Vrbis  legem  ferre 
ad  populum  iussus,  ut  hi  ludi  in  perpetuam  in  statam  diem  vo- 
verentur. Ipse  primus  ita  vovit,  fecitque  ante  diem  tertium  nonas 
quiutiles : is  dies  deinde  solemnis  servatus. 

XXIV.  De.  Arretinis  et  fan»  in  dies  gravior,  et  cura  crescere 
Patribus : itaque  C.  Hostilio  scriptum  est,  ne  differret  obsides  al> 
Arretinis  accipere;  et,  cui  traderet  Romam  deducendos,  C.  Te- 
rentius Varro  cum  imperio  missus ; qui  ut  advenit,  extemplo  Ho- 
stilius legionem  unam,  quae  aute  urbem  castra  habebat,  srgna  io 

urbem  ferre  iussit,  praesidiaque  locis  idoneis  disposuit;  tum  in 
foro  citatis  senatoribus  obsides  imperavit.  Quum  senatus  biduum 
ad  considerandum  peteret  tempus,  aut  ipsos  eitemplo  dare,  aut 
se  postero  die  senatorum  onmes  liberos  sumpturum,  edixit.  Inde 
portas  custodire  iussi  tribuni  militum  praefectique  socium  et  centu- 
riones, ne  quis  nocte  urbe  exiret.  Id  seguius  negligentiusque  factum: 
septem  principes  senatus,  prius  quam  custudiae  in  portis  locaren- 
tur, ante  noctem  cum  liberis  evaserunt.  Postero  die  luce  prima, 
quum  seoatus  iu  forum  citari  coeptus  esset,  desiderati,  bonaque 
eorum  venierunt.  A celeris  senatoribus  centum  viginti  obsides, 
liberi  ipsorum,  accepti  tradilique  C.  Terentio  Romam  deducendi, 
is  omnia  suspectiora,  quam  ante  fuerant,  in  senatu  fecit:  itaque, 
tanquam  imminente  etrusco  tumultu,  legionem  alteram  ex  urbanis 
Arretium  ducere  iussus  ipse  C.  Terentius,  eamque  habere  in  prae- 
sidio urbis.  C.  Hostilium  cum  cetero  exercitu  placet  totam  pro- 
vinciam peragrare,  et  cavere,  ne  qua  occasio  novare  cupientibus 
res  daretur.  C.  Terentius,  ut  Arretium  cnm  legione  venit,  claves 
portarum  quum  magistratus  poposcisset , negantibus  iis  compa- 
rere,  fraude  amotas  magis  ratus,  quam  negligentia  intercidisse, 
ipse  alias  claves  omnibus  portis  imposuit ; cavitque  cum  cura,  ut 
omnia  in  potestate  sua  essent.  Hostilium  intentius  monuit,  ut  in 
eo  spem , non  moturos  quidquam  Etruscos , poneret,  si,  ne  quid 
moveri  posset,  cavisset. 

XXV.  De  Tarentinis  inde  magna  contentione  in  senatu  actum 
coram  Fabio,  defendente  ipso,  quos  ceperat  armis,  aliis  infen- 
sis, et  plerisque  aequantibus  eos  Campanorum  noxae  poeDaeque. 
Senatusconsultum  in  sententiam  M.  Acilii  (iiclum  est,  ut  oppidum 
praesidio  custodiretur,  Tarrentinique  omnes  iutra  moenia  contine- 
rentur, res  integra  postea  referretur,  qnum  tranquillior  status  Ita- 
liae esset:  et  de  M.  Livio,  praefecto  arcis  tareulinae,  baud  mi- 
nore certamine  actum  est,  aliis  senatusconsulto  notantibus  praefe- 
ctum, quod  eius  socordia  Tarentum  proditum  hosti  esset;  aliis 
praemia  decerocDtibus , quod  per  quinquennium  urcem  tutatus 
esset,  maximeque  unius  eius  opera  receptum  Tarentuun  foret, 
mediis  ad  censores,  non  ad  senatum,  notionem  de  eo  pertinere 
dicentibus,  cuius  seuteutiae  et  Fabius  fuit.  Adiecit  tamen,  faleri 
se,  opera  Livii  Tarentum  receptum , quod  amtei  eius  vulgo  in 

senalu  iactassenl;  neque  enim  recipiundum  fuisse,  nisi  amissum 
foret.  Consulum  alter  T.  Quintius  Crispinns  ad  exercitam,  quem 
Q.  Fulvius  Flaccas  habuerat,  cum  supplemento  in  Lucanos  est 
profectus.  Marcellum  aliae  atque  aliae  obiectae  animo  religiones 
tenebant.-  in  quibus,  quod,  quum  bello  gallico  ad  Clastidium 
aedem  Honori  et  Virtuti  vovisset,  dedicatio  cius  a pontificibus  im- 
pediebatur; quod  negabant,  unam  cellam  duobus  recte  dedicari, 
quia,  si  de  caelo  tacta,  aut  prodigii  aliquid  in  ea  factum  esset, 
difficilis  procuratio  foret,  quod,  utri  deo  res  divina  fieret,  sciri 
non  posset;  neque  enim  duobus,  nisi  certis,  rite  deis  una  hostia 
fieri.  Ita  addita  Virtutis  aedes  approperato  opere ; neque  tamen  ab 
ipso  aedes  eae  dedicatae  sunt:  tum  demum  ad  exercitum,  quem 
priore  anno  Venusiae  reliquerat,  cum  supplemento  proficiscitur. 
Locros  in  Bruttiis  Crispinus  oppugnare  conatus , quia  magnam 
famam  attulisse  Fabio  Tarentum  rebatur,  omne  genus  tormentorum 
machinarumque  ex  Sicilia  arccssierat;  et  naves  indidem  accitae 
erant,  quae  vergentem  ad  mare  partem  urbis  oppugnarent.  F.a 
omissa  oppugnatio  est,  quia  Lacinium  Hannibal  admoverat  copias; 
«•t  collegam  eduxisse  iam  ab  Venusia  exercitum  fama  erat,  cui  con- 
iimgi  volebat.  Itaque  in  Apuliam  ex  Bruttiis  reditum,  et  inter 
Venusiam  Banliatnquc,  minus  trium  millium  passuum  intervallo, 
consules  binis  castris  consederant.  In  eandem  regionem  et  Hanni- 
bal rediit,  averso  ab  Locris  bello.  Ibi  ambo  consules,  ingenio  fe- 
roces, prope  quotidie  in  aciem  exire;  haud  dubia  spe,  si  duobus 
exercitibus  consularibus  iunctis  commisisset  sese  hostis,  debellari 
posse. 

XXVI.  Hannibal  quia  cum  Marcello  bis  priore  anno  congressus 
vicerat  victusque  erat  ut,  cum  eodem  si  dimicandum  foret,  nec 
spem,  nec  metum  ex  vano  haberet;  ita  duobus  consulibus  haud- 
quaquam  sese  parem  futurum  credebat:  itaque,  totus  in  suas  artes 
versus,  insidiis  locum  quaerebat.  Levia  tamen  proelia  inter  bina 
castra  vario  eventu  fiebant:  quibus  quum  extrahi  aestatem  posse 
consules  crederent,  nihilominus  oppugnari  Locros  posse  rati, 
L.  Cincio,  ut  ex  Sicilia  Locros  cum  classe  traiiceret,  scribant; 
et,  ut  ab  terra  quoque  oppugnari  moenia  possent,  ab  Tarento 
partem  exercitus,  qui  in  praesidio  erat,  duci  eo  iusserunt.  Ea  ita 
futura  per  quosdam  Thurinos  compertum  Hannibali  quum  esset , 

mittit  ad  insidendam  ab  Tareuto  viam.  Ibi  sub  tumulo  Peteliae 
tria  millia  equitum , peditum  duo  in  occulto  locata:  iu  quae  in- 
explorato euntes  Romani  quum  incidissent , ad  duo  millia  armato- 
rum caesa  , mille  et  quingenti  ferme  vivi  capti : alii  dissipati  fuga 
per  agros  saltusque  Tarentum  rediere.  Tumulus  erat  silvestris  inter 
punica  et romana  castra , ab  neutris  primo  occupatus;  quia  Ro- 
mani , qualis  pars  eius , quae  vergeret  ad  hostium  castra  , esset , 
ignorabant;  Hannibal  insidiis,  quam  castris,  aptiorem  eum  cre- 
diderat. Itaque  nocte  ad  id  missas  aliquot  Numidarum  turmas 
medio  in  saltu  condiderat,  quorum  inferdiu  nemo  ab  statione  mo- 
vebatur, ne  aut  arma,  aut  ipsi  procul  conspicereutur.  Fremebant 
vulgo  in  castris  romanis  occupandum  eum  tumulum  esse  et  ca- 
stello lirmaodum ; ne,  si  occupatus  ah  Hannibale  foret,  velut  iu 
cervicibus  haberent  hostem.  Movit  ea  res  Marcellum,  et  collegae, 
Quin  imus,  inquit,  ipsi  cum  equilibus  paucis  exploratum?  Su- 
biecta  res  oculis  nostris  certius  dabit  consilium.  Consentiente 
Crispino,  cum  equitibus  ducentis  et  viginti , ex  quibus  quadra- 
ginta Fregellani,  ceteri  Etrusci  erant,  proficiscuntur.  Sequuti 
M.  Marcellus,  consulis  filius,  et  A.  Manlius,  tribuni  militum; 
simul  et  duo  praefecti  socium,  L..  Aronnius  et  M.  Aulius.  Immo- 
lasse eo  die  quidam  memoriae  prodidere  consulem  Marcellum  , 
et,  prima  hostia  caesa,  iecur  sine  capite  inventum;  in  secunda 
omnia  comparuisse,  quae  assolent  auctum  etiam  visum  in  capite  : 
nec  id  sane  haruspici  placuisse,  quod  secundum  trunca  et  turpia 
exta  nimis  laeta  apparuissent. 

XXVII.  Ceterum  consulem  Marcellum  tanta  cupiditas  tenebat 
dimicandi  cum  Hannibale,  ut  nunquam  satis  castra  castris  collata 
crederet.  Tum  quoque  vallo  egrediens  signum  dedit,  ut  ad  locum 
miles  esset  paratus,  ut,  si  collis,  in  quem  speculatum  irent,  pla- 
cuisset, vasa  colligerent  ac  sequerentur.  Exiguum  campi  ante  castra 
erat:  inde  in  collem  aperta  undique  et  conspecta  ferebat  via.  Nu- 
midis  speculator,  nequaquam  in  spem  tantae  rei  positus  , sed  si 
quos  vagos,  pabuli  aut  tignorum  causa  longius  a castris  progressos, 
possent  excipere , signum  dat , ut  pariter  ab  suis  quisque  latebris 
exorirentur.  Non  ante  apparuere,  quibus  obviis  ab  iugo  ipso  con- 
surgendum erat,  quam  circumiere,  qui  a tergo  includerent  viam. 
Tum  uudique  omnes  exorti , et  clamore  sublato  impetum  fecere. 

Quum  in  ea  valle  consules  essent,  ub  neque  evadere  possent  hi 
iugum  occupatum  ab  hoste , nec  receptum  ab  tergo  circum  vcuti 
haberent:  extrahi  tamen  diutius  certamen  potuisset,  ne  coepta  ab 
Etruscis  faga  pavorem  ceteris  iniccisset.  Non  tamen  omisere  pu- 
gnam deserti  ab  Etruscis  Fregellani,  donec  integri  consules  hor- 
tando ipsique  ex  parte  pugnando  rem  sustinebant.  Sed  postquam 
vulneratos  ambo  consules  Marcellum  etiam  transfixum  lancea  pro- 
labentem  ex  equo  moribundum  videre,  tum  et  ipsi  (perpauci  aHtem 
supererant)  cum  Crispino  consule,  duobns  iaculis  icto,  et  Mar- 
cello adolescente,  saucio  et  ipso,  eflageruot.  Interfectas  A.  Manilius 
tribunus  militum,  et  ex  duobus  praefectis  socium  M.  Aulius  oc- 
cisus , L.  Arennius  captus.  Et  lictores  consulam  quinque  vivi  in 
hostium  potestatem  venerunt;  ceteri  aut  interfecti,  aut  cum  con- 
sule effugerunt : equites  tres  et  quadraginta , aut  in  proctio , aut 
in  fuga , ceciderunt,  duodeviginti  vivi  capti.  Tumultuatura  et  in 
castris  fuerat , ut  consulibus  irent  subsidio , quum  consulem  et 
filium  alterius  consulis  saucios  exiguasque  infelicis  expeditionis 
reliquias  ad  castra  venientes  cernunt.  Mors  Marcelli  quum  alioqui 
miserabilis  fuit,  tum  quod  nec  pro  aetate  (maior  iam  enim  sexa- 
ginta  anois  erat) , neque  pro  veteris  prudentia  ducis,  tam  improvide 
se  collegamqne  et  prope  totam  rem  publicam  in  praeceps  dederat. 
Multos  circa  unam  rem  ambitus  fecerim,  si,  quae  de  Marcelli 
morte  variani  auctores , omnia  exsequi  velim.  Vt  omittam  alios, 
L.  Coclius  triplicem  rei  gestae  ordinem  edit:  unam  traditam  fama; 
alteram  scripta  laudatione  filii,  qui  rei  gestae  interfuerit;  ter- 
tiam, quam  ipse  pro  inquisita  ac  sibi  comperta  affert.  Ceterum 
ita  fama  variat , ut  tamen  plerique  loci  speculandi  causa  castris 
egressum,  omues  insidiis  circumventum  tradant. 

XXVIII.  Hannibal,  magnum  terrorem  hostibus,  morte  con- 
sulis uuios,  vulnere  alterius,  iuiectum  esse  ratus,  ne  cui  deesset 
occasioni,  castra  in  tumulum,  in  quo  pugoatum  erat,  extemplo 
transfert:  ibi  inventum  Marcelli  corpus  sepelit.  Crispinus,  et 
morte  collegae,  et  suo  vulnere  territus,  silentio  insequentis  noctis 
profectas,  quos  proximos  nanctus  est  montes,  in  iis  loco  alto 
et  tuto  undique  castra  posuit.  Ibi  duo  duces  sagaciter  moti  sunt, 
alter  ad  inferendam  , alter  ad  cavendam  fraudem.  AuduIo  Marcelli 
simul  cum  corpore  Hanuibal  potitus  erat:  cius  signi  errore  ne 

cui  dolus  necteretur  a Poeuo , metuens  Crispinus , cirea  civitates  , 
proximas  miserat  nuntios  ; occisum  collegam  esse,  annuloque  eius 
hostem  potitum,  ne  quibus  literis  crederent  nomine  Marcelli  com- 
positis. P-aulo  ante  hic  nuntius  consulis  Salapiam  venerat,  quum 
literae  ab  Hannibale  allatae  sunt,  Marcelli  nomine  compositae: 

Se  nocte , quae  diem  illum  sequutura  esset , Salapiam  ventu- 
rum. Parali  milites  essent,  qui  in  praesidio  erant,  si  quo  opera 
eorum  opus  esset.  Sensere  Salapitani  fraudem , et  ab  ira , non 
defectionis  modo,  sed  etiam  equitum  interfectorum,  rati  occasio- 
nem supplicii  peti,  remisso  retro  nuntio  (perfuga  autem  romanns 
erat),  ut  sine  arbitro  milites,  quae  vellent,  agerent,  oppidanos 
per  muros  urbisque  opportuna  loca  iu  stationibus  disponunt ; cu- 
stodias vigiliasque  ia  eam  noctem  intentius  instruunt.  Circa, por- 
tam, qua  venturum  hostem  rebantur,  quod  roboris  in  praesidio 
e.rat,  opponunt.  Hannibal  quarta  vigilia  ferme  ad  urbem  accessit: 
primi  agminis  erant  perfugae  Romanorum,  et  arma  romana  habe- 
bant. Ii,  ubi  ad  portam  est  ventum,  latine  omues  loquentes  exci- 
tant vigiles,  aperirique  portam  iubent:  consulem  adesse.  Vigiles, 
velut  ad  vocem  eorum  excitati,  tumultuari,  trepidare,  moliri  por- 
tam; cataracta  deiecta  clausa  erat:  eam  partim  vectibus  levant, 
parttm  funibus  subducunt  in  tantum  altitudinis,  ut  subire  recti 
possent.  Vixdum  satis  patebat  iter,  quum  perfugae  ccrtalim  ruunt 
per  portam ; et  quum  sexcenti  ferme  intrassent , remisso  fune , 
quo  suspensa  erat,  cataracta  magno  sonitu  cecidit.  Salapitani  alii 
perfugas  negligeuter  ex  itinere  suspensa  humeris,  ut  inter  pacatos, 
gerentes  arma,  invadunt;  alii  e turri  eius  portae  murisqne  saxis, 
sudibus,  pilis,  absterrent  hostem.  Ita  inde  Hannibal  suamet  ipse 
fraude  captus  abiit;  profectusque  ad  Locrorum  solvendam  obsidio- 
nem, quam  Cincius  summa  vi,  operibus  tormentorumque  omni 
genere  ex  Sicilia  advecto,  oppugnabat.  Magoui,  iam  haud  ferme 
fidenti  retenturum  defensorumque  se  urbem,  prima  spes,  morte 
nuntiata  Marcelli,  affulsit.  Sequutus  inde  nuntius,  Hannibalem, 
Numidaruiu  equitatu  praemisso,  ipsum,  quantum  accelerare  pos- 
set, cum  peditum  agmine  sequi.  Itaque  ubi  primum  N timidas 
edito  e speculis  signo  adventare  sensit,  et  ipse,  patefacta  repente 
porta,  ferox  in  hostes  erumpit.  Et  primo,  magis  quia  improviso 
id  fecerat,  quam  quod  par  viribus  esset,  anceps  certamen  erat. 

Deinde,  ut  supervenere  Numidae,  tautus  pavor  Romanis  est  inta- 
ctus , ut  passim  ad  mare  ac  naves  fugerent;  relictis  operibus  nia- 
chinisque,  quibus  muros  quatiebant : ita  adventu  Hannibalis  soluta 
Locrorum  obsidio  est.  « 

XXXIX.  Crispinus,  postquam  in  Bruttios  profectam  Hanniba- 
lem sensit,  exercitum,  cui  collega  praefuerat,  M.  Marcellum  tri- 
bunum militum  Venusiam  abducere  iussit.  Ipse,  eum  legionibus 
suis  Capuam  profectus,  vix  lecticae  agitationem  prae  gravitate 
vulnerum  patiens,  Romam  literas  de  morte  collegae  scripsit,  quan- 
toque ipse  in  discrimine  esset.  Se  comitiorum  causa  non  posse 
Romam  venire,  quia  nec  viae  laborem  passurus  videretur,  et 
de  Tarento  sollicitus  esset,  ne  ex  Bruttiis  Hannibal  eo  conver- 
teret t agmen.  Legatos  opus  esse  ad  se  mitti,  viros  prudentes, 
cum  quibus,  quae  vellet,  de  re  publica  loqueretur.  Hae  literae 
recitatae  magnum  et  luctum  morte  alterius  consulis,  et  metam 
de  altero  fecerunt : itaque  et  Q.  Fabium  filium  ad  exercitum  Ve- 
nusiam miserunt,  et  ad  consulem  tres  legati  missi,  Sext.  lulius 
Caesar,  L.  Licinias  Pollio,  L.  Cincius  Alimentus,  quum  pauci» 
aute  diebus  ex  Sicilia  redisset.  Hi  nuntiare  consuli  iussi , ut  £t 
ad  comitia  ipse  Romam  venire  non  posset , dictatorem  in  agro 
romano  diceret  comitiorum  causa.  Si  consul  Tarentum  profectus 
esset,  Q.  Claudium  praetorem  placere  in  eam  regionem  inde 
abducere  legiones,  in  qua  plurimas  sociorum  urbes  tueri  posset. 
Eadem  aestate  M.  Valerias  cum  classe  centum  navium  ex  Sicilia 
in  Africam  transmisit,  et,  ad  Clupeam  urbem  exscensione  facta, 
agrum  late,  nullo  ferine  obvio  armato,  vastabat.  Inde  ad  naves 
raptim  praedatores  recepti,  quia  repente  fama  accidit,  classem  pu~  • 
nicarn  adventare:  octoginta  erant  et  tres  naves.  Cum  iis  haud 
procul  Clupea  prospere  pugnat  Romanus ; decem  et  octo  navibus 
raptis,  fugatis  aliis,  cum  magna  terrestri  navalique  praeda  Lily- 
baeum rediit.  Eadem  aestate  et  Philippus  implorantibus  Acheis 
auxilium  tulit ; quos  et  Machanidas  tyrannus  Lacedaemoniorum 
finitimo  bello  urebat,  et  Aetoli,  navibus  per  fretum,  quod  Nau- 
pactum et  Patras  interfluit  (Rhion  incolae  vocant),  exercitu  traie- 
cto,  depopulati  erant.  Attalum  quoque  regem  Asiae,  quia  Aetoli 
sunnnum  gentis  suae  magistratum  ad  eum  proximo  concilio  detu- 
lerant, fama  erat  in  Europam  traieclurum. 

XXX  Ob  haec  Philippo  in  Graeciam  descendenti  ad  Lamiam 
urbem  Aetoli , duce  Pyrrhia , qui  praetor  in  eum  annum  cum 
absente  Attalo  creatus  erat,  occurrerunt.  Habebant  et  ab  Attalo 
auxilia  secum,  et  mille  ferme  ex  roroana  classe,  a P.  Sulpicio 
missos.  Adversus  hunc  ducem  atque  has  copias  Philippus  his  pro- 
spero eventu  pugnavit : mille  admodum  hostium  utraque  pugna 
occidit.  Inde  quum  Aetoli  metu  compulsi  Lamiae  urbis  moenibus 
tenerent  esse,  Philippus  ad  Phalara  exercitum  reduxit : in  Maliaco 
sinu  is  locus  est,  quondam  frequenter  habitatus  propter  egregium 
portum  tutasque  circa  stationes  et  aliam  opportunitatem  maritimam 
terrestremque.  Eo  legati  ab  rege  Aegypti  Ptolemaeo  Rhodiisque 
et  Atheniensibus  et  Chiis  venerunt  ad  dirimendum  inter  Philip- 
pum atque  Aetolos  bellum  : adhibitus  ab  Aetolis  et  ex  finitimis  pa- 
cificator Amynandcr,  rex  Athamanum.  Omnium  autem  non  tanta 
pro  Aetolis  cura  erat,  ferocioribus  quam  pro  ingeniis  Graecorum 
gentis,  quam  nc  Philippus  regnumque  eius,  grave  libertati  futu- 
rum , rebus  Graeciae  immisceretur.  De  pace  dilata  consultatio  est 
in  concilium  Achaeorum;  concilioque  ei  et  locus  et  dies  certa  in- 
dicta : interim  triginta  dierum  induciae  impetratae.  Profectus  inde 
rex  per  Thessaliam  Boeotiamque,  Chalcidem  Euboeae  venit,  ut 
Attalum,  quem  classe  Euboeam  petiturum  audierat,  portubus  et 
litorum  appulsu  arceret.  Inde,  praesidio  relicto  adversus  Attalum, 
si  forte  interim  traiecisset,  profectus  ipse  cum  paucis  equitum  le- 
visque  armaturae,  Argos  venit.  Ibi  curatione  Heraeorum  Nemeo- 
rumque  suffragiis  populi  ad  eum  delata,  quia  se  Macedonum  reges 
ex  ea  civitate  oriundos  referunt,  Heraeis  peractis , ab  ipso  ludicro 
extemplo  Aegium  profectus  est,  ad  indictum  multo  ante  sociorum 
concilium.  Ibi  de  aetolico  finiendo  bello  actum , ne  causa  aut  Ro- 
manis, aut  Attalo  intrandi  Graeciam  esset:  sed  ea  omnia,  vixdum 
induciarum  tempore  circumacto,  Aetoli  turbavere,  postquam  et 
Attalum  Aeginam  venisse,  et  romanam  classem  stare  ad  Naupactum 
audivere.  Vocati  enim  in  concilium  Achaeorum , in  quo  eaedem 
legationes  erant,  quae  ad  Phalara  egerant  de  pace , primum  questi 
sunt  quaedam  parva  contra  fidem  conventionis  tempore  inducia- 
rum facta  , postremo  negarunt  dirimi  bellum  posse,  pisi  Messeniis 
Achaei  Pylum  redderent,  Romanis  restitueretur  Atintania,  Sccr- 
dilaedo  et  Pleurato  Ardiaei.  Eoimvero  indignum  ratus  Philippus, 

victos  victori  sibi  ultro  conditiones  ferre : ne  antea  quidem  se  aut 
de  pace  audisse,  aut  iuducias  pepigisse,  dixit,  spem  ullam  ha- 
bentem quieturos  Aetolos;  sed  ut  omnes  socios  testes  haberet, 
se  pacis,  illos  belli  causam  quaesisse.  Ita  infecta  pace  concilium 
dimisit,  quatuor  millibus  armatorum  relictis  ad  praesidium  Achaeo- 
rum, et  quinque  longis  navibus  acceptis:  quas  si  adiecisset  missae 
nuper  ad  se  classi  Carthaginiensium  et  ex  Bithynia  ab  rege  Prusia 
venientibus  navibus ; statuerat  navali  proelio  lacessere  Romanos, 
iam  diu  in  ea  regione  potentes  maris.  Ipse  ab  eo  concilio  Argos 
regressus ; iam  enim  Nemeorum  appetebat  tempus,  quae  celebrari 
volebat  praesentia  sua. 

XXXI.  Occupato  rege  apparatu  ludorum,  et  per  dies  festos  li- 
centius, quam  inter  belli  tempora,  remittente  animum,  P.  Sulpi- 
cius, ab  Naupacto  profectus,  classem  appulit  inter  Sicyonem  et 
Corinthum,  agrumque  nobilissimae  fertilitatis  effuse  vastavit.  Fama 
eius  rei  Philippum  ab  ludis  excivit;  raptimque  cum  equitatu  pro- 
fectus, iussis  subsequi  pedibus;  palatos  passim  per  agros  gravesque 
praeda  (ut  qui  nihil  tale  metuerent)  adortus  Romanos,  compulit 
in  naves.  Classis  romana,  haudquaquam  laeta  praeda,  Naupactum 
rediit.  Philippo  quoqne  ludorum,  qui  reliqui  erant,  celebritatem 
quantaecumque,  de  Romanis  tamen,  victoriae  partae  fama  auxerat, 
laetitiaqne  ingenti  celebrati  festi  dies ; eo  magis  etiam,  quod,  po- 
pulariter dempto  capitis  insigni  purpuraque  atque  alio  regio  habi- 
tu , aequaverat  ceteris  se  in  speciem : quo  nihil  gratius  est  civita- 
tibus liberis ; praebuissetque  haud  dubiam  eo  facto  spem  libertatis, 
nisi  omnia  intoleranda  libidine  foeda  ac  deformia  effecisset.  Vaga- 
batur enim  cum  uno  aut  altero  comite  per  maritas  domos  dies 
noctesque,  et  submittendo  se  in  privatum  fastigium,  duo  minus 
conspectus,  eo  solutior  erat;  et  libertatem  quum  aliis  vanam  osten- 
disset, totam  in  suam  licentiam  verterat:  neque  enim  omnia  eme- 
bat aut  eblandiebatur,  sed  vim  etiam  flagitiis  adhibebat:  periculo- 
sumque  et  viris  et  parentibus  erat,  moram  incommoda  severitate 
libidini  regiae  fecisse.  Yni  etiam  principi  Achaeorum  Arato  adempta 
uxor  nomine  Polycratia , ac  spe  regiarum  nuptiarum  in  Macedo- 
niam absportata  fuerat.  Per  haec  flagitia  solemni  Nemeorum  pera- 
cto paucisque  additis  diebus,  Dymas  est  profectus,  ad  praesidium 
Aetolorum,  quod  ab  Gleis  accitum  acceptumque  in  urbem  erat, 

ejiciendum.  Cyciiadas  ( penes  eum  summa  imperii  erat)  Achaeique 
ad  Dymas  regi  occurrere,  ei  Eleorum  accensi  odio,  quod  a ceteris 
Achaeis  dissentirent,  et  iufensi  Aetolis,  quos  roniauum  quoque  adver- 
sus semovisse  bellum  credebant.  Profecti  ab  Dymis  coniuucto  exerci- 
tu transeunt  Larisum  amnem,  quieleum  agrum  ab  dymaeo  dirimit. 

XXXil.  Primum  diem,  quo  fines  hostium  ingressi  sunt,  populan- 
do absumpserunt:  postero  die  acie  instrneta  ad  urbem  accesserunt: 
praemissis  equitibus,  qui,  obequitando  portis,  promptum  ad  excur- 
siones genus  lacesserent  Aetolorum.  Ignorabant,  Salpicium  cum 
quindecim  navibus  ab  Naupacto  Cyllenen  traiecisse,  et,  expositis 
in  terram  quatuor  millibus  armatorum,  silentio  noctis,  ne  conspici 
agmen  posset,  intrasse  Elim.  Itaque  improvisa  res  ingeotem  iniecit 
terrorem,  postquam  inter  Aetolos  Eleosque  romana  signa  atque 
arma  cognovere.  Et  primo  recipere  suos  voluerat  rex;  dein,  con- 
tracto iam  inter  Aetolos  et  T rallos  (Illyriorum  id  est  genus  j cer- 
tamine, quum  urgeri  videret  suos,  et  ipse  rex  cum  equitatu  in 
cohortem  romanam  incurrit.  Ibi  equus  pilo  traiectus  quum  pro- 
lapsum per  caput  regem  effudisset,  atrox  pugna  utrique  accensa 
est,  et  ab  Romanis  impetu  in  regem  facto,  et  protegentibus  regiis. 
Insignis  et  ipsium  pugna  fuit,  quum  pedes  inter  equites  coactus 
esset  proelium  inire.  Dein,  quum  iam  impar  certamen  esset : ca- 
derentque  circa  eum  multi  et  vulnerarentur,  raptus  ab  suis  atque 
alteri  equo  iniectos,  fugit.  Eo  die  castra  quinque  millia  passuum 
ab  urbe  Eleorum  posuit.  Postero  ad  castellum  (Pyrgum  vocant) 
copias  omnes  eduxit ; quo  agrestium  multitudinem  cum  pecoribus 
metu  populationum  compulsam  audierat.  Eam  inconditam  iner- 
memque  multitudinem  primo  statim  terrore  adveniens  cepit;  com- 
pensnveratque  ea  praeda,  quod  ignominiae  ad  Elim  acceptnm 
fuerat.  Dividenti  praedam  captivo9que  (fuerant  autem  quatuor 
millia  hominum , pecoris  omnis  generis  ad  millia  viginti ) nuntius 
ex  Macedonia  venit,  Eropum  qnendam,  corrupto  arcis  praesidii- 
que praefecto , Lychnidum  cepisse;  tenere  et  Dassaretiorum  quos- 
dam vicos,  et  Dardanos  etiam  concire.  Omisso  igitur  achaico  bello, 
relictis  tamen  duobus  millibus  et  qniogentis  omnis  generis  arma- 
torum eum  Menippo  et  Polyphanla  ducibus  ad  praesidium  socio- 
rum profectus  ab  Dymis , per  Achaiam  Beoliainque  et  Euboeam 
decimis  castris  Demetriadem  in  Thessaliam  pervenit. 

XXXIII.  Ibi  alii,  maiorem  afferentes  tumultum,  nuntii  occur-» 
ruut,  Dardanos,  in  Macedoniam  effusos,  Orestidem  iam  tenere, 
ac  desceudisse  in  Argestaeura  campum  ; famamque  inter  Barbaros 
celebrem  esse,  Philippum  occisum.  Expeditione  ea,  qua  cum  po- 
pulatoribus agri  ad  Sicyonem  pugnavit,  in  arborem  illatus  impetu 
equi,  ad  eminentem  ramum  cornu  alterum  galeae  praefregit.  Id 
inventum  ab  Aetolo  quodam  perlatumque  in  Aetoliam  ad  Scerdi- 
laedum , cui  notum  erat  insigne  galeae , famam  iuterfecti  regis 
vulgavit.  Post  profectionem  ex  Achaia  regis  Sulpicius,  Aeginam 
classe  profectus , cum  Attalo  sese  coniunxit : Achaei  cum  Aetolis 
Eleisque  haud  procul  Messene  prosperam  pugnam  fecerunt : Atta- 
lus rex  et  P.  Sulpicius  Aeginae  hibernarunt.  Exitu  huius  anni 
T.  Quintius  Crispinus  consul,  dictatore  comitiorum  ludorumque 
faciendorum  causa  dicto  T.  Manlio  Torquato,  ex  vulnere  moritur: 
alii  Tareuti , alii  in  Campania  mortuum  tradunt.  Id  quod  nullo 
ante  bello  acciderat, Muo  consnles  sine  memorando  proelio  inter- 
fecti, veiut  orbam  rempublicam  reliquerant.  Dictator  Manlius 
magistratum  equitum  C.  Servilium  (tum  aedilis  curalis  erat)  dixit. 
Senatus,  quo  die  primum  est  habitus,  ludos  magnos  facere  dicta- 
torem iussit,  quos  M.  Aemilius  praetor  Vrbis,  C.  Flaminio, 
Cn.  Servilio  consulibus,  fecerat,  et  in  quinquennium  voverat  luin 
dictator  et  ludos  fecit,  et  in  insequens  lustrum  vovit.  Ceterum, 
quum  duo  consulares  exercitus  tam  prope  hostem  sine  ducibus 
essent,  omnibus  aliis  omissis,  una  praecipua  cura  Patres  popu- 
lumqne  incessit,  consules  primo  quoque  tempore  creandi,  et  ut 
eos  potissimum  crearent,  quorum  virtus  satis  tuta  a fraude  punica 
esset : quum  toto  eo  bello  damnosa  praepropera  ac  fervida  in- 
genia imperatorum  fuissent,  tum  eo  ipso  anno  consules,  nimia 
cupiditate  conserendi  cum  hoste  manum,  in  necopinatam  frau- 
dem lapsos  esse.  Ceterum  deos  immortales , miseritos  nominis 
romani,  pepercisse  innoxiis  exercitibus  : temeritatem  cunsulum 
ipsorum  capitibus  damnasse. 

XXXIV.  Quum  circumspicerent  Patres,  quosnam  consules  fa- 
cerent, longe  ante  alios  eminebat  C.  Claudius  Nero.  Ei  collega 
quaerebatur,  et  virum  quidem  eum  egregium  ducebaut,  sed 
promptiorem  acrioremque,  quam  tempora  belli  postularent,  aut 
hostis  Hannibal:  temperandum  acre  eius  ingenium  moderato  et 

prudenti  viro  adiuncto  collega  censebant.  M.  Livius  erat,  multis 
ante  annis  ex  consulatu  populi  iudicio  damnatus:  quum  ignomi- 
niam adeo  aegre  tulerat,  ut  et  rus  migraret , et  per  multos  annos 
et  Vrbe  et  omni  coetu  careret  hominum.  Octavo  ferme  post  damna- 
tionem anno  M.  Claudius  Marcellus  et  M.  Valerius  Laevium  con- 
sules reduxerant  eum  in  Vrbem  : sed  erat  veste  obsoleta  capilloque 
et  barba  promissa , praeferens  in  vultu  habituque  insignem  memo- 
riam ignominiae  acceptae.  L.  Veturius  ct  P.  Licinius  ceusores  eum 
tonderi,  ct  squalorem  deponere,  ct  in  senatum  venire,  fungiqne 
aliis  publicis  muneribus  coegerunt.  Sed  tum  quoque  aut  verbo  as- 
sentiebalur,  aut  pedibus  in  sententiam  ibat,  donec  cognati  homi- 
nis cum  causa,  M.  Livii  Macati,  quum  fama  eius  ageretur,  stantem 
coegit  in  senatu  sententiam  dicere.  Tum  ex  lauto  intervallo  auditus 
convertit  ora  hominum  in  se,  causamquue  sermonibus  praebuit, 
indigno  iniuriam  a populo  factam,  magnoque  id  damno  fuisse , 
quod  tam  gravi  bello  nec  opera,  nec  consilio  talis  viri  usa 
respublica  esset.  C.  Neroni  neque  Q.  Fabium  , neque  M.  Vale- 
rium Laevium  dari  collegas  posse , quia  duos  patricios  creari 
non  liceret:  eandem  causam  in  T.  Manlio  esse,  praeterquam 
quod  recusasset  delatum  consulatum  recusaturusque  esset.  Egre- 
gium par  consulum , fore , si  M.  Livium  C.  Claudio  collegam 
adiunxisset.  Nec  populus  mentionem  eius  rei  ortam  a Patribus 
est  adspernatus:  unus  eam  rem  in  civitate  is,  cui  deferebatur 
honos,  abnuebat,  levitatem  civitatis  accusans.  Sordidati  rei  non 
miseritos,  candidam  togam  invito  offerre  ; eodem  honores  poe- 
nasque congeri.  Si  bonum  virum  ducerent , quid  ita  pro  malo 
ac  noxio  damnassem  ? si  noxium  comperissent,  quid  ita,  male 
credito  priore  consulatu,  alterum  crederent?  Haec  taliaque  ar- 
guentem et  querentem  castigabant  Patres , et  M.  Furium , memo- 
rantes, revocatum  de  exilio,  patriam  pulsam  sede  sua  resti- 
tuisse: ut  parentum  saevitiam,  sic  patriae,  patiendo  ac  ferendo 
leniendam  esse.  Adnisi  omnes  cum  C.  Claudio  M.  Livium  con- 
sulem fecerunt. 

' XXXV.  Post  diem  tertium  eius  diei  praetorum  comitia  habita: 
praetores  creati  L.  Porcius,  Licinus,  C.  Mamilius,  A.  et  C.  Ho- 
stilii Catones.  Comitiis  perfectis  ludisque  factis,  dictator  et  magi- 
ster equitum  magistratu  abierunt.  C.  Terentius  Varro  in  Etruriam 

propraetor  missas,  ut  n ea  provioria  C.  Hostilias  Tarentum  ad  ernn 
\ exercitum  iret,  quem  T.  Quintios  consui  habuerat : et  L.  Manlius 
trans  mare  legatus  iret,  viseretque,  quae  res  ibi  gererentur ; simul, 
quod  Olympiae  iudierutn  ea  aestate  futurum  erat,  quod  maximo 
coetu  Graeciae  celebraretur,  ut,  si  tuto  per  hostem  posset,  adiret 
id  concilium:  ut,  qui  Siculi  bello  ibi  profugi,  aut  tarentini  cives 
relegati  ab  Hannibale  essent,  domos  redirent,  scircntque,  sua 
omnia,  quae  ante  bellum  habuissent,  reddere  populum  romanum. 
Quia  periculosissimus  annus  imminere  videbatur , neque  consules 
in  republica  erant,  in  consules  designatos  omnes  versi,  quam  pri- 
mum eos  sortiri  provincias,  et  praesciscere,  quam  quisque  eorun» 
provinciam,  quem  hostem  haberet,  volebant.  De  reconciliatione 
etiam  gratiae  eornm  in  senatu  actum  est,  principio  facto  a Q.  Fa- 
bio Maximo:  inimicitiae  antem  nobiles  inter  eos  erant,  et  acer- 
biores eas  indignioresque  Livio  calamitas  fecerat,  quod  spretum 
se  in  ea  fortnna  credebat.  Itaque  is  magis  implacabilis  erat,  et, 
nihil  opus  esse  reconciliatione,  aiebat.  Acrius  et  intentius  omnia 
gesturos,  timentes  ne  crescendi  ex  se  inimico  collegae  potestas 
fieret.  Vicit  tamen  auctoritas  senatus,  ut,  positis  simultatibus, 
communi  animo  consilioque  administrarent  rempublicam.  Provin- 
ciae iis  non  permixtae  regionibus,  sicut  superioribus  annis,  sed 
diversae  extremis  Italiae  finibus,  alteri  adversus  Hannibalem  Brut- 
tii, Lucani;  alteri  Gallia  adversus  Hasdrubalem  (quem  iam  Alpi- 
bus appropinquare  fama  erat)  decreta.  Exercitura  ex  duobus,  qui 
iu  Gallia  quique  in  Etruria  esseot,  addito  urbano,  eligeret,  quem 
mallet,  qui  Galliam  esset  sortitus.  Cui  Bruttii  provincia  evenisset, 
novis  legionibus  urbanis  scriptis,  utrius  mallet  consulum  prioris 
anni,  exereitum  sumeret.  Relictum  a consule  exercitum  Q.  Fulvius 
proconsul  acciperet ; eique  in  anuum  imperium  esset : et  C.  Ho- 
stilio, cui  pro  Etruria  Tarentum  mutaverunt  provinciam,  pro  Ta- 
rento Capuam  mutaverunt:  legio  una  data,  cui  Fulvius  proximo 
anno  praefuerat. 

XXXVI.  De  Hasdrubalis  adventu  in  Italiam  cnra  in  dies  cre- 
scebat. Massiliensium  primum  legati  nuntiaverant,  eum  in  Galliam 
transgressum,  erectosque  adventu  eius,  quia  magnum  pondus  auri 
attulisse  diceretur  ad  mercede  auxilia  conducenda,  Gallorum  animos. 
Missi  deinde  cum  iis  legali  ab  Roma  S«x.  Antistius  et  M.  Raecius 

ad  rem  inspiciendam  retulerant,  misisse  se  eam  massiliensibus  du- 
cibus, qui  per  hospites  eorum,  principes  Gallorum,  omoia  explo- 
rata referrent.  Pro  comperto  habere,  Hasdrubalem  ingenti  iain 
coacto  exercitu  proximo  vere  Alpes  traiecturum;  nec  tum  eum 
quidquam  aliud  morari , nisi  quod  clausae  hieme  Alpes  essent. 
In  locnm  M.  Marcelli  P.  Aelius  Pactus  augur  creatus  inaugura- 
tusque;  et  Cn.  Cornelius  Dolabella  rex  sacrorum  inauguratus  est 
in  locum  M.  Marcii,  qui  biennio  ante  mortuus  erat.  Hoc  eodem 
anno  et  lustrum  conditum  est  a censoribus  P.  Sempronio  Tudi- 
tano  et  M.  Cornelio  Cethego:  censa  civium  capita  centum  triginta 
septem  millia  centum  et  octo;  minor  aliquanto  numerus,  quam 
qui  ante  beltnm  fuerat.  Eo  anno  primum,  ex  quo  Hannibal  in 
Italiam  venisset,  comitium  tectum  esse  memoriae  proditum  est, 
et  ludos  Romanos  semel  instauratos  ab  aedilibus  curulibus  Q.  Me- 
tello et  C.  Servilio ; et  plebeiis  ludis  biduum  instauratum  ab 
Q.  Mamilio  et  M.  Caecilio  Metello  aedilibus  plebis ; et  tria  signa 
ad  Cereris  iidem  dederunt;  et  levis  epulum  fuit  ludorum  causa. 
Consulatum  inde  ineunt  C.  Claudius  Nero  et  M.  Livius  iterum: 
qui,  quia  iam  disiguati  provincias  sortiti  erant,  praetores  sortiri 
iusscrunt.  C.  Hostilio  urbana  evenit  : addita  et  peregrina,  ut  tres 
in  provincias  exire  possent.  A.  Hostilio  Sardinia,  C.  Mamilio 
Sicilia  , L.  Porcio  Gallia  evenit.  Summa  legionum  trium  et  viginti 
ita  per  provincias  divisa,  ut  binae  consulem  essent,  quatnor 
Hispania  haberet,  tres  praetores  binas,  in  Sicilia,  in  Sardinia  et 
Gallia,  duas  C.  Terentius  in  Etruria,  duas  Fulvius  in  Bruttiis, 
duas  Q.  Claudius  circa  Tarentum  et  Sallentinos,  unam  C.  Hosti- 
lius Tubulus  Capuae;  duae  urbanae  ut  scriberentur.  Primis  qua- 
tuor  legionibus  populus  tribuno3  creavit:  in  ceteras  consules  mi- 
serunt. 

XXXVII.  Priusquam  consules  proficiscerentur,  novemdiale  sa- 
crum fuit,  quia  Veiis  de  caelo  lapidaverat.  Sub  unius  prodigii 
(ut  fit ) mentionem  alia  quoque  nuntiata;  Minturnis  aedem  Iovis 
ut  lucum  Maricae,  item  Atellae  murum  et  portam  de  caelo  tacta. 
Minturnenses,  terribilius  quod  esset,  adiiciebant,  sanguinis  rivum 
in  porta  fluxisse:  et  Capuae  lupus,  nocte  portam  ingressus,  vi- 
gilem laniaverat.  Haec  procurata  hostiis  maioribus  prodigia,  et 
supplicatio  diem  unum  fuit  ex  decreto  pontificum:  inde  iterum 

novemdiale  instauratam,  quod  in  Armilustro  lapidibus  visum 
pluere.  Liberatas  religione  mentes  turbavit  rursus  nuntiatum , 
Frusinone  infantem  natum  esse  quadrimo  parem  , nec  magnitu- 
dine tam  mirandum,  quam  quod  is  quoque,  ut  Sinuessae  biennio 
ante,  incertus,  mas  an  femina  esset,  uatus  erat.  Id  vero  haruspi- 
ces, ex  Etruria  acciti,  foedum  ac  turpe  prodigium  dicere:  extor- 
rem agro  romano,  procul  terrae  contactu,  alto  mergendum.  Vivum 
in  arcam  condidere,  provectumque  in  mare  proiecerunt.  Decre- 
vere item  pontifices,  ut  virgines  ter  novenae,  per  Yrbem  euntes, 
carmen  canerent.  Id  quum  in  Iovis  Statoris  aede  discerent,  con- 
ditum ab  Livio  poeta,  carmen,  tacta  de  caelo  aedes  in  Aventino 
Junonis  Reginae:  prodigiumqoe  id  ad  matronas  pertinere,  haru- 
spices quum  respondissent,  donoque  divam  placandam  esse ; aedi- 
lium curulium  edicto  in  Capitolium  convocatae,  quibus  in  urbe 
romana  intraque  decimum  lapidem  ab  urbe  domicilia  essent,  ipsae 
inter  se  quinque  et  viginti  delegerunt,  ad  quas  ex  dotibus  stipem 
conferrent:  inde  donum  pelvis  aurea  facta,  lataque  in  Aventinum, 
pureque  et  caste  a matronis  sacrificatum.  Confestim  ad  aliud  sa- 
crificium, eidem  divae  ab  decemviris  edicta  dies,  cuius  ordo  talis 
fuit : ab  aede  Appollinis  boves  feminae  albae  duae  porta  Carmentali 
in  Vrbem  ductae:  post  eas  duo  signa  cupressea  Inuonis  Reginae 
portabantur;  tum  septem  et  viginti  virgines,  longam  indutae  ve- 
stem, carinen  in  Iunonem  Regioam  canentes  ibant,  illa  tempe- 
state forsitan  laudabile  rudibus  ingeniis,  nunc  abhorrens  et  in- 
conditum , si  referatur.  Virginum  ordinem  sequebantur  decemviri 
coronati  laurea  practextatique.  A porta  Iugario  vico  in  forum  ve- 
nere: iu  foro  pompa  constitit;  et,  per  manus  reste  data,  virgiues 
sonum  vocis  pulsus  pedum  modulantes  incesserunt : inde  vico  Tusco 
Vclabroque , per  Boarium  forum  , in  clivum  Publicium  atque 
aedem  lunonis  Reginae  perrectum.  Ibi  duae  hostiae  ab  decemviris 
immolatae,  et  simulacra  cupressea  in  aedem  illata. 

XXXVIII.  Diis  rite  placatis,  delectum  consules  habebant  acrius 
intenliusque,  quam  prioribus  annis  quisquam  meminerat  habitum: 
nam  et  belli  terror  duplicatus  novi  hostis  in  Italiam  adventu ; et 
minus  luveututis  erat,  unde  scriberent  milites.  Itaque  colonos 
etiam  maritimos,  qui  sacrosanctam  vocationem  dicebantur  habere, 
^dare  milites  .cogebant.  Quibus  recusantibus,  edixere  in  diem  cer- 

laai,  ut,  quo  quisque  iure  vocationem  haberet,  ad  senatum  de- 
ferret, Ea  die  hi  populi  ad  seuatum  venerunt : Ostiensis,  Alsiensis, 
Antias,  Anxuras,  Minturnedsis,  Sinuessanus , et  ab  supero  mari 
Senensis.  Quum  vacationes  suas  quisque  populus  recitaret ; nullius, 
quum  in  Italia  hostis  esset,  praeter  Antiatem  Ostiensemque,  va- 
catio observata  est,  et  earum  coloniarum  iuniores  iureiurando 
adacti,  supra  dies  triginta  non  pernoctaturos  se  esse  extra  moenia 
colouiae  suae,  donec  hostis  in  Italia  esset.  Quum  omnes  censerent, 
primo  quoque  tempore  consulibus  eundum  ad  bellum  ( nam  et 
Hasdrubali  occurrendnm  esse  descendenti  ab  Alpibus,  ne  Gallos 
Cisalpinos,  neve  Etruriam , erectam  in  spem  rerum  novarum , sol- 
licitaret; et  Hannibalem  suo  proprio  occupandum  bello , ne  emer- 
gere ex  Bruttiis  atque  obviam  fratri  ire  posset),  Livius  cuncta- 
batur, parum  fidens  suarum  provinciarum  exercitibus:  collegam 
ex  duobus  consularibus  egregiis  exercitibus  et  tertio , cui  Q.  Clau- 
dius Tarenti  praeesset,  electionem  habere : intulcratque  mentionem 
de  volonibus  revocandis  ad  signa.  Senatus  liberam  potestatem  con- 
sulibus fecit,  et  supplendi  unde  vellent,  et  eligendi  de  omnibus 
exercitibus,  quos  vellent,  permutandique,  et  ex  provinciis,  quos 
e republica  censerent  esse,  traducendi : ea  omnia  cum  summa 
concordia  consulum  acta.  Volones  in  undevicesimam  et  vicesimam 
legiones  scripti.  Magni  roboris  auxilia  ex  Hispania  quoque  a 
P.  Scipione  M.  Livio  missa  quidam  ad  id  bellum  auctores  sunt ; 
octo  millia  Hispanorum  Gnllorumque,  et  duo  millia  de  legione 
militum,  equitum  mille,  mixtos  Numidas  Hispanosque  ; M.  Lu- 
cretium has  copias  navibus  adduxisse  ; et  sagittariorum  fundito- 
rumque ad  quatuor  millia  ex  Sicilia  C.  Mamilium  misisse. 

XXXIX.  Auxerunt  Romae  tumultum  litcrae  ex  Gdllia  allatae 
ab  L.  Porcio  praetore  ; Hasdrubalem  movisse  ex  hibernis,  et  iam 
Alpes  transire  ; octo  millia  Ligurum  conscripta  armataque  con- 
iunctura  se  transgresso  in  Italiam  esse , nisi  mitteretur  in  Li- 
gures, qui  eos  bello  occuparet.  Se  cum  invalido  exercitu,  quoad 
tutum  putaret,  progressurum.  Hae  litcrae  consules,  raptim  con- 
fecto delectu,  maturius,  constituerant,  exire  in  provincias , 
coegerunt , ea  mente  , ut  nterque  hostem  in  sua  provincia  conti- 
neret, neque  coniungi,  aut  conferre,  in  unum  vires  pateretur. 
Plurimum  in  eam  rem  adiuvit  opiuio  Hannibalis,  quod,  etsi  ea 

aestate  transitorum  in  Italiam  fratrem  crediderat,  recordando  quae 
ipse  in  transitu  nunc  Rhodani,  nunc  Alpium,  cum  hominibus  lo- 
cisque pugnando  per  quinque  menseS  exhausisset , handquaquam 
tam  facilem  maturumque  transitum  exspectabat : ea  tardius  moven- 
di ex  hibernis  causa  fuit.  Ceterum  Hasdrubali  et  sua  et  aliorum 
spe  omnia  celeriora  atque  expeditiora  fuere : non  enim  receperunt 
modo  Arverni  eum  deincepsque  aliae  gallicae  atque  alpinac  gentes, 
sed  etiam  sequutac  sunt  ad  bellum;  et  quum  permunita  pleraque 
transitu  fratris,  quae  antea  invia  fuerant,  ducebat,  tum  etiam , 
duodecim  annorum  assuetudine  perviis  Alpibus  factis , inter  mitiora 
iam  hominum  transibat  ingenia.  Invisitati  namque  antea  alienige- 
nis, nec  videre  ipsi  advenam  in  sua  terra  assueti,  omni  generi 
humano  insociabiles  erant.  £t  primo  ignari , quo  Poenus  pergeret, 
suas  rupes  suaque  castella  et  pecorum  hominumque  praedam  peti 
crediderant:  fama  deinde  punici  belli,  quo  duodecimum  annum 
Italia  urebatur,  satis  edocuerat,  viam  tantum  Alpes  esse;  duas 
praevalidas  urbes , magno  inter  se  maris  terrarumque  spatio  discre- 
tas, de  imperio  et  opibus  certare:  hae  causae  aperuerant  Alpes 
Hasdrubali.  Ceterum  quod  celeritate  itineris  profectum  erat,  id 
mora  ad  Placentiam,  dum  frustra  obsidet  magis , quam  oppugnat, 
corrupit.  Crediderat  campestris  oppidi  facilem  expugnationem  esse;  et 
nobilitas  coloniae  iuduxerat  eum,  magnum  se  excidio  eius  urbis  ter- 
rorem ceteris  ratum  iuiecturum.  Non  ipsum  solum  ea  oppugnatio  im- 
pediit, sed  Hannibalem  post  famam  transitus  eius,  tanto  spe  sua  cele- 
riorem, iam  moventem  ex  hibernis,  continuerat :-quippe  reputantem, 
non  solum  quam  lenta  urbium  oppugnatio  esset,  sed  etiam  quam  ipse 
frustra  eandem  illam  coloniam,  ab  Trebia  victor  regressus,  tentasset. 

XL.  Consules,  diversis  itineribus  profecti  ab  Vrbe,  velutin 
duo  pariter  bella  distenderant  curas  hominum  , simul  recordantium, 
quas  primus  adventus  Hannibalis  intulisset.  Italiae  clades ; simul, 
quum  illa  angeret  cura,  quos  tam  propitios  Vrbi  atque  imperio 
fore  deos,  ut  eodem  tempore  utrobique  respublica  prospere  ge- 
reretur? Adhuc  adversa  secundis  pensando  rem  ad  id  tempus 
extractam  esse.  Quum  in  Italia  ad  Trasymenum  et  Cannas 
praecipilasset  romana  res,  prospera  bella  in  Hispania  prolapsam 
eam  erexisse.  Postea  qtiam  in  Hispania  alia  super  aliam  cla- 
des, duobus  egregiis  ducibus  amissis,  duos  exercitus  ex  parte 

delesset  multa,  secunda  in  Italia  Siciliaque  gesta  quassatam 
rempublicam  excepisse:  et  ipsum  intervallum  loci,  quod  in 
ultimis  terrarum  oris  alterum  bellum  gereretur , spatium  dedisse 
ad  respirandum.  Nunc  duo  bella  in  Italiam  accepta,  duo  cele- 
berrimi nominis  duces  circumstare  urbem  romanam  , et  unum 
in  locum  totam  periculi  molem,  omne  onus  incubuisse.  Qui 
eorum  prior  vicisset,  intra  paucos  dies  castra  cum  allero  iunclu- 
rum.  Terrebat  et  proximus  annus  lugubris  duorum  consulum  fu- 
neribus : his  anxii  curis  homiues  digredientes  in  provincias  consu- 
les prosequ  uti  sunt.  Memoriae  proditum  est,  plenum  adhuc  irae 
in  cives  SI.  Livium,  ad  bellum  proficiscentem,  monenti  Q.  Fabio, 
ne  prius,  quam  genus  hostium  cognosset,  temere  manum  con- 
sereret, respondisse  : Vbi  primum  hostium  agmen  conspexisset , 
pugnaturum.  Quum  quaereretur,  quae  causa  festinandi  esset?  Aut 
ex  hoste  egregiam  gloriam,  inquit,  aut  ex  civibus  viciis  gau- 
dium, meritum  certe , etsi  non  honestum,  capiam.  Prius  quam 
Claudius  consul  in  privinciaui  perveniret,  per  extremum  finem 
agri  larinatis  ducentem  in  Sallentinos  exercitum  Hannibalem  cum 
expeditis  cohortibus  adortus  C.  Hostilius  Tubulus  incomposito 
agmini  terribilem  tumultum  intulit.  Ad  quatuor  millia  hominum 
occidit , novem  signa  militaria  cepit.  Moverat  ex  hibernis  ad  famam 
hostis  Q.  Claudius,  qui  per  urbes  agri  Sallentini  castra  disposita 
habebat : itaque , ne  cum  dnobus  exercitibus  simul  confligeret , 
Hannibal  nocte  castra  ex  agro  tarentino  movit,  atque  in  Bruttios 
concessit:  Claudius  in  Sallentinos  agmen  convertit:  Hostilius,  Ca- 
puarrt  petens,  obvius  ad  Venusiam  fit  Claudio.  Ibi  ex  utroque  exercitu 
electa  peditum  quadraginta  millia , duo  millia  et  quingenti  equi- 
tes, quibus  consul  adversus  Hannibalem  rem  gereret : reliquas  copias 
Hostilius  Capuam  ducere  iussus,  ut  Q.  Fulvio  proconsuli  traderet. 

XL1.  Hannibal , undique  contracto  exercitu , quem  in  hibernis 
aut  in  praesidiis  agri  bruttii  habuerat,  in  Lucanos  ad  Grumentnm 
venit,  spe  recipiendi  oppida , quae  per  metum  ad  Romanos  defe- 
cissent. Eodem  a Venusia  consul  romanus  exploratis  itineribus  con- 
tendit, et  mille  et  quingentos  passus  castra  ab  hoste  locat. 
Grumeuti  moenibus  prope  iniunctum  videbatur  Poenorum  vallum: 
quingenti  passus  intererant.  Castra  punica  ac  romana  inter  iacebat 
campus ; colles  imminebant  nudi  sinistro  lateri  Carthaginiensium, 

dextro  Romanorum , neutris  suspecti , quod  nihil  silvae  neque  ad 
insidias  latebrarum  habebant.  In  medio  campo  ab  stationibus  pro- 
cursantes certamina,  haud  satis  digna  dictu,  ferebant;  id  modo 
Romanum  quaerere  apparebat,  ne  abire  hostem  pateretur.  Hanni- 
bal, inde  evadere  cupiens,  tolis  viribus  in  aciem  descendebat.  Tum 
consul,  ingenio  hostis  usus,  quo  minus  in  tam  apertis  collibus 
timeri  insidiae  poterant,  quinque  cohortes  , additis  quinque  mani- 
pulis , nocte  iugum  superare,  et  in  aversis  vallibus  considere  iubet. 
Tempus  exsurgendi  ex  insidiis  et  aggrediendi  hostem  Ti.  Claudium 
Asellum  tribunum  militum  et  P.  Claudium  praefectum  socium 
edocet,  quos  cum  iis  mittebat.  Ipse  luce  prima  copias  omnes  pe- 
ditum equitumque  in  aciem  eduxit.  Paulo  post  et  ab  Hannibale 
signum  pugnae  propositum  est , clamorque  in  castris  ad  arma 
discurrentium  est  sublatus.  Inde  equos  pedesque  certatim  portis 
ruere,  ac  palati  per  campum  properare  ad  hostes;  quos  abi  effusos 
consul  videt,  tribuno  militum  tertiae  legionis  C.  Aurunculcio 
imperat,  ut  equites  legionis,  quanto  maximo  impetu  possit,  in 
hostem  emittat : ita  pecorum  modo  incompositos  toto  passim  campo 
se  fudisse,  ut  sterni  obterique,  prius  quam  instruautur,  possint. 

XLII.  Nondum  Hannibal  e castris  exierat,  quum  pugnantium 
clamorem  audivit : itaque  , excitus  tumultu,  raptim  ad  hostem  co- 
pias agit.  lam  primos  occupaverat  equester  terror:  peditum  etiam 
prima  legio  et  dextra  ala  proelium  inibant.  Incompositi  hostes , ut 
quemque  aut  pediti , aut  equiti  casus  obtulit,  ita  conserunt  manus. 
Crescit  pugna  subsidiis,  et  procurrentium  ad  certamen  numero 
augetur;  pugnantesque  (quod  nisi  in  vetere  exercitu  etdoci  ffeteri 
haud  facile  est)  inter  tumultum  ac  terrorem  instruxisset  Hannibal, 
ni  cohortium  ac  manipulorum  decurrentium  per  colles  clamor, 
ab  tergo  auditus,  metum,  ne  intercluderentur  a castris,  iniecissct: 
inde  pavor  incussus , et  fuga  passim  fieri  coepta  est : minorque 
caedes  fuit,  quia  propinquitas  castrorum  breviorem  fugam  percul- 
sis fecit.  Equites  enim  tergo  inhaerebant ; in  transversa  latera  inva- 
serant cohortes,  secundis  collibus  via  nuda  ac  facili  decurrentes. 
Tamen  snpra  octo  millia  hominum  occisa , supra  septingentos  capti, 
signa  militaria  novem  adempta;  elephanti  etiam,  qmmim  nullus 
usus  in  repentina  ac  tumultuaria  pugna  fuerat,  quatitor  occisi,  duo 
capti : circa  quingentos  Romanorum  sociorumque  victores  cccide- 


Digitized  by  Google 


341 


runt.  Postero  die  Poenus  quievit:  Romanus,  in  aciem  copiis  edu- 
ctis, postquam  neminem  signa  contra  efferre  vidit,  spolia  legi 
caesorum  hostium,  et  suorum  corpora  collata  in  unum  sepeliri 
iussit.  Inde  insequentibus  continuis  diebus  aliquot  ita  institit  por- 
tis, ut  prope  inferre  signa  videretur;  donec  Hannibal  tertia  vigilia, 
crebris  ignibus  tabernaculisqne , quae  pars  castrorum  ad  hostes 
vergebat,  et  Numidis  paucis , qui  in  vallo  portisque  se  ostenderent, 
relictis,  profectus  Apuliam  petere  intendit.  Vbi  illuxit,  successit 
vallo  romaoa  acies;  et  Numidae  ex  composito  paulisper  in  portis 
se  valloque  ostentavere,  frustratique  aliquandiu  hostes,  citatis  equis 
agmen  suorum  assequuntur.  Consul , ubi  silentium  in  castris , et 
ne  paucos  quidem , qui  prima  luce  obambulaverant , parte  ulla 
cernebat,  duobus  equitibus  speculatum  in  castra  praemissis,  post- 
quam satis  tuta  omnia  esse  exploratum  est,  inferri  signa  iussit; 
tantumque  ibi  moratus,  dum  milites  ad  praedam  discurrunt,  re- 
ceptui deinde  cecinit,  multoque  ante  noctem  copias  reduxit.  Poste- 
ro die  prima  luce  profectus,  magnis  itineribus  famam  et  vestigia 
agminis  sequeos,  haud  procul  Venusia  hostem  assequitur.  Ibi  quo- 
que tumultuaria  pugna  fuit;  supra  duo  millia  Poenorum  caesa: 
inde  nocturnis  montanisque  itineribus  Poenus,  ne  locum  pugnandi 
daret,  Metapontum  petiit.  Hanno  inde  (is  enim  praesidio  eius  loci 
praefuerat)  in  Bruttios  cum  paucis  ad  exercitum  novum  compa- 
randum missus.  Hannibal,  copiis  eius  ad  suas  additis,  Vedusiam 
retro,  quibus  venerat  itineribus-,  repetit  , atque  inde  Canusium 
procedit.  Nunquam  Nero  vestigiis  hostis  abstiterat;  etQ.  Fulvium, 
quum  Metapontum  ipse  proficisceretur,  in  Lucanos,  ne  regio  ea 
sine  praesidio  esset,  arcessierat. 

XLIII.  Inter  haec  ab  Hasdrubale,  postquam  a Placentiae  obsi- 
dione abscessit,  quatuor  galli  equites,  duonumidae,  cum  literis 
ad  Hannibalem  missi,  quum  per  medios  hostes  totam  ferme  longi- 
tudinem Italiae  emensi  essent,  dum  Metapontum  cedentem  Hanni- 
balem sequuntur,  incertis  itineribus  Tarentum  delati , a vagis  per 
agros  pabulatoribus  romanis  ad  Q.  Claudium  propraetorem  dedu- 
cuntur. Eum  primo  incertis  implicantes  responsis , ut  metus  tor- 
mentorum admotus  fateri  vera  coegit,  edocuerunt,  literas  se  ab 
Hasdrubale  ad  Hannibalem  ferre.  Cum  iis  literis,  sicut  erant,  si- 
gnatis, L.  Virginio  tribuno  militum  ducendi  ad  Claudium  consulem 

tradantur.  Duae  simnl  turmae  Samnitium  praesidii  causa  missae  : 
qui  ubi  ad  .consulem  pervenerunt,  literaeque  lectae  per  interpretem 
sunt,  et  ex  captivis  percuroctatio  facta,  tum  Claudius,  non  id 
tempus  esse  reipublicac  ratus,  quo  consiliis  ordinariis  provinciae 
suae  quisque  finibus  per  exercitus  suos  cum  hoste  destinato  ab 
senatu  bellum  gereret , audendum  aliquid  improvisum  , inopina- 
tum ; quod  coeptum  non  minorem  apud  cives , quam  hostes  ter- 
rorem faceret,  perpetratum  in  magnam  laetitiam  ex  magno  metu 
verteret ; literis  Hasdrubalis  Romam  ad  senatum  missis,  simulet 
ipse  Patres  conscriptos,  quid  pararet,  edocet,  ut,  quum  in  Vrnbria 
se  occursurum  Hasdrubal  fratri  scribat,  legionem  a Capua  Romam 
arcessant;  delectum  Romae  habeant;  exercitum  nrbanum  ad  Nar- 
niam hosti  opponant : haec  senatui  scripta.  Praemissi  item  per 
agrum  larinatem,  marrucinum  , frentanum,  praetutianum,  qua 
exercitus  ducturus  erat,  ut  omnes  ex  agris  urbibusque  commeaJtns 
paratos  militi  ad  vescendum  in  viajm  deferrent,  equos  iumentaque 
alia  producerent,  ut  vehiculorum  fessis  copia  esset.  Ipse  de  toto 
exercitu  civium  sociorumquc,  quod  roboris  erat,  delegit,  sex 
millia  peditum  , mille  equites:  pronuntiat,  occupare  se  in  Lucanis 
proximam  urbem  punicumque  in  ea  praesidium  velle,  ut  ad  iter 
parati  omn<«  essent.  Profectus  nocte  flexit  in  Picenum  ; et  consul 
quidem,  quantis  maximis  itineribus  poterat , ad  collegam  ducebat , 
relicto  Q.  Catio  legato,  qui  castris  praeesset. 

XLIV.  Romae  haud  minus -terroris  ac  tumultus  erat,  quam 
fuerat  biennio  ante,  quum  castra  punica  obiecta  romanis  moenibus 
portisque  fuerant ; neque  satis  constabat  animis , tam  audax  iter 
consulis  laudarent  vitnperarentne.  Apparebat  ( quo  nihil  iuiquius 
est)  ex  eventu  famam  habiturum.  Castra  prope  Hannibalem  ho- 
stem relicta  sine  duce  cum  exercitu  , cui  detractum  foret  omne, 
quod  roboris,  quod  /loris  fuerit ; et  consulem  in  Lucanos  osten- 
disse iter,  quum  Picenum  et  Galliam  peteret , castra  relinquen- 
tem nulla  alia  re  tutiora,  quam  errore  hostis,  qui  ducem  inde 
atque  exercitus  partem  abesse  ignoraret.  Quid  futurum  , si  id 
palam  fiat,  et  aut  insequi  Neronem,  cum  sex  millibus  arma- 
torum profectum,  Hannibal  toto  exercitu  velit,  aut  castra  in- 
vadere , praedae  relicta,  sine  viribus,  sine  imperio,  sine  auspicio? 
Yetcres  eius  belli  clades,  duo  consules  proximo  anno  interfecti 

terrebant.  Et  ea  omnia  accidisse,  quam  unus  imperator , unus 
exercitus  hostium  in  Italia  esset;  nunc  duo  bella  punica  facta, 
duos  ingentes  exercitus,  duos  prope  Hannibales  in  Italia  esse. 
Quippe  et  Hasdrubalem,  patre  eodem  Hamilcare  genitum, 
aeque  impigrum  ducem , per  tot  in  Hispania  annos  romano 
exercitatum  bello,  gemina  victoria  insignem,  duobus  exerci- 
tibus cum  clarissimis  ducibus  deletis.  Nam  itineris  quidem  ce- 
leritate ex  Hispania  et  concitatis  ad  arma  gallicis  gentibus 
multo  magis,  quam  Hannibalem  ipsum,  gloriari  posse.  Quippe 
in  iis  locis  hunc  coSgisse  exercitum , quibus  ille  maiorem  pariem 
* militum  fame  ac  frigore,  quae  miserrima  mortis  genera  sunt , 
amisisset.  Adiiciebant  etiam  periti  rerum  Hispaniae,  haud  cum 
ignoto  duce  C.  Nerone  congressurum;  sed  quem  in  saltu  im- 
pedito deprehensus  forte,  haud  secus  quam  puerum,  conscri- 
bendis fallacibus  conditionibus  pacis  frustratus  elusisset.  Omnia 
maiora  etiain  vero  praesidia  hostium,  minora  sua,  metu  interprete, 
semper  in  deteriora  inclinato,  docebant. 

XLV.  Nero,  postquam  iam  tantum  intervalli  ab  hoste  fecerat, 
ut  detegi  consilium  satis  tutum  esset;  paucis  milites  alloquitur. 
Negat  ullius  consilium  imperatoris  in  speciem  audacius , re  ipsa 
tutius  fuisse,  quam  suum.  Ad  certam  eos  se  victoriam  ducere: 
quippe  ad  quod  bellum  collega  non  ante,  quam  ad  satietatem 
ipsius  peditum  atque  equitum  dalae  ab  senatu  copiae  fuissent 
maiores  instructioresque , quam  si  adversus  ipsum  Hannibalem 
iret,  profectus  sit,  eo  ipsos , quantumcumque  virium  momentum 
addiderint,  rem  omnem  inclinaturos.  Auditum  modo  in  acie 
(nam,  ne  ante  audiretur,  daturum  operam ) , alterum  consulem 
et  alterum  exercitum  advenisse , haud  dubiam  victoriam  factu- 
rum. Famam  bellum  conficere , et  parva  momenta  in  spem 
melumque  impellere  animos.  Gloriae  quidem  ex  re  bene  gesta 
partae  fructum  prope  omnem  ipsos  laturos:  semper,  quodpo- 
stremum  adieclum  sit,  id  rem  totam  videri  traxisse.  Cernere 
ipsos,  duo  concursu,  qua  admiratione,  quo  favore  hominum 
iter  suum  celebretur.  Et,  hercule,  per  instructa  omnia  ordinibus 
virorum  mulierumque,  undique  ex  agris  effusorum , inter  vota  et 
preces  ct  laudes  ibant : illos  praesidia  reipublicac , vindices  urbis 
Romae  imperiique  appellabaot : in  illorum  armis  dextrisqne  suam 

liberumque  suorum  salutem  ac  libertatem  repositam  esse.  Deos 
omnes  deasque  precabantur;  ut  illis  faustum  iter , felixque  pugna, 
matura  ex  hostibus  victoria  esset,  damnarenturquc ipsi  votorum , 
quae  pro  iis  suscepissent;  ut , quemadmodum  nunc  solliciti  prose- 
querentur eos , ita  paucos  post  dies  laeti  ovantibus  victoria  obviam 
irent.  Invitare  inde  pro  se  quisque,  et  offerre,  et  fatigare  preci- 
bus, ut,  quae  ipsis  iumentisque  usui  essent,  ab  se  potissimum 
sumerent:  benigne  omnia  cumulata  dare.  Modestia  certare  milites, 
ne  quid  ultra  usum  necessarium  sumerent  : nihil  morari , nec  ab 
signis  absistere  cibum  capientes:  diem  ac  noctem  ire  : vix,  quod 
satis  ad  naturale  desiderium  corporum  esset , quieti  dare.  Et  ad  col- 
legam praemissi  erant,  qui  nuutiarent  adventum,  percunctarentur- 
que,  clam  an  palam  mtcrdiu  an  noctu , venire  sese  vellet , iisdem 
an  aliis  considere  castris  : nocte  clam  ingredi  melius  visum  est. 

XLVI.  Tessera  per  castra  ab  Livio  consule  data  erat , ut  tribu- 
num tribunus,  centurio  centurionem,  eques  equitem  , pedes  pedi- 
tem acciperet.  Neque  enim^ dilatari  castra  opus  esse,  ne  hostis 
adventum  alterius  consulis  sentiret;  et  coarctatio  plurium  in  angu- 
sto tendentium  facilior  futura  erat,  quod  claudianos  exercitus 
nihil  ferme , praeter  arma  secum  in  expeditionem  tulerat.  Cete- 
rum in  ipso  itinere  auctus  voluntariis  agmen  erat ; offerentibus 
sese  ultro  et  veteribus  militibus  perfunctis  iam  militia,  et  iuveni- 
bus,  quos  certatim  nomina  dantes,  si  quorum  corporis  species  ro- 
burque  virium  aptum  militiae  videbatur , conscripserat.  Ad  Senam 
castra  alterius  consulis  erant;  et  quingentos  inde  ferme  passus 
Hasdrubal  aberat:  itaque  quum  iam  appropinquaret , tectus  mon- 
tibus substitit.  Nero,  ne  ante  noctem  castra  ingrederetur.  Silentio 
ingressi,  ab  sui  quisque  ordinis  hominibus  in  tentoria  abducti, 
cum  summa  omnium  laetitia  hospitaliter  excipiuntur.  Postero  die 
consilium  habitum , cui  et  L.  Porcius  Licinus  praetor  adfuit. 
Castra  iuncta  consulum  castris  habebat,  et  ante  adventum  eorum , 
per  loca  alta  ducendo  exercitam , quum  modo  insideret  angustos 
saltus,  ut  transitum  clauderet,  modo  ab  latere  aut  ab  tergo  car- 
peret agmen,  ludificatus  hostem  omnibus  artibus  belli  fuerat:  is 
tum  in  consilio  aderat.  Multorum  eo  inclinant  senteutiae,  ut,  dum 
fessum  via  ac  vigiliis  reficeret  militem  Nero,  simul  et  ad  noscen- 
dum hostem  paucos  sibi  sumeret  dies,  tempus  pugnae  differretur. 

Nero  non  suadere  modo,  sed  summa  ope  orare  institit,  «e  consi- 
lium suum , quod  tutum  celeritas  fecisset,  temerarium  morando 
facerent.  Errore  f qui  non  diuturnus  futurus  esset)  velut  torpen- 
tem Hannibalem  nec  castra  sua  sine  duce  relicta  aggredi , nec 
ad  sequendum  se  iter  intendisse,  Antequam  se  moveat,  deleri 
exercitum  Hasdrubalis  posse , redirique  in  Apuliam.  Qui  pro- 
latando spatium  hosti  det,  eum  et  illo  castra  prodere  Hanni- 
bali, et  aperire  in  Galliam  iter,  ut  per  otium,  ubi  velit,  Ha- 
sdrubali coniungatur.  Extemplo  signum  dandum,  et  exeundum 
in  aciem , abutendumque  errore  hostium  absentium  praesen- 
tiumque , dum  neque  illi  sciant  cum  paucioribus,  nec  hi  cum 
pluribus  et  validioribus  rem  esse.  Consilio  dimisso,  signum  pugnae 
proponitur,  confestimque  in  aciem  procedunt. 

XLVII.  Iam  hostes  ante  castra  instructi  stabant:  moram  pngnae 
attulit,  quod  Hasdrubal,  provectus  ante  signa  cum  paucis  equiti- 
bus, scuta  vetera  bostium  notavit,  quae  ante  non  viderat,  et  stri- 
gosiores equos : multitudo  quoque  maior  solita  visa  est.  Suspicatus 
enim  id , quod  erat , receptui  propere  cecinit , ac  misit  ad  flumen , 
unde  aquabantur , ubi  et  excipi  aliqui  possent , et  notari  oculis, 
si  qui  forte  adustioris  coloris,  ut  ex  recenti  via , essent;  simul 
circumvehi  procul  castra  iubet  specularique , num  auctum  aliqua 
parte  sit  vallum , et  ut  attendant , semel  bisne  signum  canat  in 
castris.  Ea  quum  ordine  omnia  relata  essent,  castra  nihil  aucta 
errorem  faciebant.  Bina  erant , sicut  ante  adventum  consulis  alte- 
rius fuerant , una  M.  Livii , altera  L.  Porcii,  neutris  quidquam, 
quo  latius  tenderetur,  ad  munimenta  adiectum.  Illud  veterem  du- 
cem assuetumque  romano  hosti  movit,  quod  semel  in  praetoriis 
castris  signum  , bis  in  consularibus  referebant  cecinisse.  Duos  pro- 
fecto consules  esse  ; et,  quonam  modo  alter  ab  Hannibale  abscessis- 
set, cura  angebat.  Minime  id  quod  erat,  suspicari  poterat,  tantae 
rei  frustratione  Hannibalem  clusum,  ut,  ubi  dux,  ubi  eiercitus 
esset,  cum  quo  castra  collata  haberet,  ignoraret;  profecto  haud 
mediocri  clade  absterritum  insequi  non  ausum.  Magnopere  vereri , 
ne  perditis  rebus  serum  ipse  auxilium  venisset,  Romanisque  eadem 
iam  fortuna  in  Italia,  quae  in  Hispania,  esset.  Interdum,  literas 
suas  ad  eum  non  pervenisse,  credere,  interceptisque  iis,  consnlem 
ad  sese opprimendum  accelerasse.  His  anxius  curis,  exstinctis  igni- 

bus,  vigilia  prima  dato  signo,  at  taciti  vasa  colligerent,  signa 
ferri  iussit.  In  trepidatione  et  nocturno  tumnltu  duces  parunt  in- 
tente asservati , alter  in  destinatis  iam  ante  animo  latebris  subsedit , 
alter  per  vada  nota  Metaurum  flumen  tranavit.  Ita  desertum  a du- 
cibus agmen  primo  per  agros  palatur;  fcssique  aliquot  somno  ac 
vigiliis  sternunt  corpora  passim,  atque  infrequentia  relinquunt 
signa.  Hasdrubal,  dum  lux  viam  ostenderet,  ripa  fluminis  signa 
ferri  iubet;  et  per  tortuosi  amnis  sinus  flexusque  errorem  volvens 
haud  multum  processit,  ubi  prima  lux  transitum  opportunum 
ostendisset , transiturus.  Sed  quum , quantum  mare  abscedebat , 
tanto  altioribus  coercentibus  amnem  ripis,  non  inveniret  vada, 
diem  terendo  spatium  dedit  ad  insequendum  sese  hosti. 

XLVI1I.  Nero  primum  cum  omni  equitatu  advenit:  Porcius 
deinde  assequutus  cum  levi  armatura : qui  quum  fessum  agmen 
carperent  ab  omni  parte  iucursarentque,  et  iam,  omisso  itinere, 
quod  fugae  simile  erat,  castrametari  Poenus,  in  tumulo  super 
fluminis  ripam  vellet;  advenit  Livius  peditum  omnibus  copiis,  non 
itineris  modo,  sed  ad  conserendum  extemplo  proelium  instructis 
armatisque.  Sed  ubi  omnes  copias  coniunxerunt , directaque  acies 
est,  Claudius  dextro  in  cornu,  Livius  ab  sinistro  pugnam  iustruit: 
media  acies  praetori  tuenda  datur.  Hasdrubal,  omissa  munitione 
castrorum , postquam  pugnaudum  vidit , in  prima  acie  ante  signa 
elephantos  collocat.  Circa  eos  laevo  in  cornu  adversus  Claudium 
Gallos  opponit , haud  tantum  eis  fidens , quantum  ab  hoste  timeri 
eos  credebat.  Ipse  dextrum  cornu  adversus  M.  Livium  sibi  atque 
Hispanis  (et  ibi  maxime  in  vetere  milite  spem  habebat)  sumpsit. 
Ligures  in  medio  post  elephantos  positi;  sed  longior,  quam  latior, 
acies  erat;  Gallos  prominens  collis  tegebat : ea  frons,  quam  Hispa- 
ni tenebant,  cum  sinistro  Romanorum  cornu  concurrit.  Dextra 
omnis  acies  extra  proelium  eminens  cessabat:  collis  oppositus  ar- 
cebat, ne  aut  a fronte , aut  ab  latere  aggrederentur.  Inter  Livium 
Hasdrubalemque  ingens  contractum  certamen  erat,  atroxque  caedes 
utrinque  edebatur.  Ibi  duces  ambo , ibi  pars  maior  peditum  equi- 
tumque romanorum ; ibi  Hispani,  vetus  miles  pcrilusque  romanae 
pugnae,  et  Ligures , durum  in  armis  genus.  Eodem  versi  elephanti, 
qui  primo  impetu  turbaverant  antesignanos,  etiam  signa  move- 
raul  loco ; deinde  crescente  certamine  et  clamore , impotentius  iam 

regi , et  inter  duas  acies  versari , velat  incerti  quorum  essent ; 
haud  dissimiliter  navibus  sine  gubernaculo  vagis.  Claudius,  «Quid 
» ergo  praecipili  cursu  tam  longum  iter  emensi  sumus?  » clami- 
tans militibus,  quum  in  adversum  collem  frustra  signa  erigere  co- 
natus esset , postquam  ea  regione  penetrari  ad  hostem  non  videbat 
posse;  cohortes  aliquot  subductas  e dextro  cornu,  ubi  stationem 
magis  segnem,  quam  pugnam  , futuram  cernebat,  post  aciem  cir- 
cumducit: et,  non  hostibus  modo,  sed  etiam  suis  inopinantibus, 
in  sinistrum  hostium  latus  incurrit;  tantaque  celeritas  fuit,  ut, 
quum  ostendisset  se  ab  latere,  mox  in  terga. iam  pugnarent.  Ita 
ex  omnibus  partibus , ab  fronte,  ab  latere,  ab  tergo,  trucidantnr 
Hispani  Liguresque:  et  ad  Gallos  iam  caedes  pervenerat.  Ibi  mi- 
nimum certaminis  fuit : nam  et  pars  magna  ab  signis  aberant , 
nocte  dilapsi  stratisque  somno  passim  per  agros ; et , qui  aderant, 
itinere  ac  vigiliis  fessi,  intolerantissima  laboris  corpora,  vix  arma 
humeris  gestabant.  Et  iam  diei  medium  erat,  sitisque  et  calor 
hiantes  caedendos  capiendosque  affatim  praebebat. 

XLIX.  Elephanti  pl ures  ab  ipsis  rectoribus,  quam  ab  hoste, 
interfecti.  Fabrile  scalprum  cum  malleo  habebant : id  , ubi  saevire 
bclluac  ac  ruere  in  suos  coeperant,  magister  inter  aures  positum, 
ipso  in  articulo,  quo  iungitur  capiti  cervix,  quanto  maximo  po- 
terat ictu , adigebat.  Ea  celerrima  via  mortis  in  tantae  molis  bellua 
inventa  erat,  ubi  regendi  spem  vicissent:  primusque  id  Hasdrubal 
instituerat,  dux  quum  saepe  alias  memorabilis,  tum  illa  praceipue 
pugna.  Ille  pugnantes  hortando,  pariterque  obeundo  pericula, 
sustinuit : ille  fessos  abnuenlesque  taedio  et  labore , nunc  precando, 
nunc  castigando,  accendit:  ille  fugientes  revocavit,  omissamque 
pugnam  aliquot  locis  restituit.  Postremo,  quum  haud  dubie  for- 
tuna hostium  esset,  ne  superesset  tanto  exercitui  suum  nomen 
sequuto,  concitato  equo  se  in  cohortem  romanam  immisit.  Ibi,  ut 
patre  Hamilcare  et  Hannibale  fratre  dignum  erat,  pugnas  cecidit. 
Nunquam  eo  bello  una  acie  tantum  hostium  interfectum  est , red- 
ditaque  aequa  cannensi  clades,  vel  ducis,  vel  exercitus  interitu, 
videbatur.  Quinquaginta  sex  millia  hostium  occisa : capta  quinque 
millia  et  quadrigenti:  praeda  alia  magna  tum  omnis  generis,  tum 
auri  etiam  argentique.  Civium  etiam  romanorum , qui  capti  apud 
hostes  erant,  supra  tria  millia  capitum  recepta.  Id  solatii  fuit  pro 

amissis  eo  proelio  militibus:  nam  haudquaquam  incruenta  victoria 
fuit;  octo  ferme  millia  Romanorum  sociorumque  occisa.  Adeoque 
etiam  victores  sanguinis  caedisque  ceperat  satietas,  ut  postero  die, 
quum  esset  nuntiatum  Livio  consuli , Gallos  Cisalpinos  Ligures- 
que,  qui  aut  proelio  non  affuissent,  aut  inter  caedem  effugissent,  udo 
agmine  abire  sine  certo  dace,  sine  signis,  sine  ordine,  ullo,  aut  im- 
perio; posse,  si  ima  equitum  ala  mittatur,  omn  edeleri;  Supersint, 

» inquit,  aliqui  nuntii  et  hostium  cladis,  et  nostrae  virtutis.  » 
L.  Nero  ea  nocte,  quae  sequuta  est  pugnam  , citatiore,  quam 
inde  venerat,  agmine,  die  sexto  ad  stativa  sua  atque  ad  hostem 
pervenit.  Iter  eius  frequentia  minore,  quia  nemo  praecesserat  nun- 
tius , laetitia  vero  tanta , vix  ut  compotes  mentium  prae  gaudio 
essent , celebratum  est : nam  Romae  neuter  animi  habitus  satis  dici 
enarrarique  potest,  nec  quo  incerta  exspectatione  eventus  civitas 
fuerat,  nec  quo  victoriae  famam  accepit.  Nunquam  per  omnes 
dies,  ex  quo  Claudium  consulem  profectum  fama  attulit,  oborto 
sole  ad  occidentem , aut  senator  quisquam  a curia  atque  ab  magi- 
stralibus abscessit,  aut  populus  e foro.  Matronae,  quia  nihil  in 
ipsis  opis  erat,  in  preces  obtestationesque  versae,  per  omnia  delu-  * 
bra  vagae  suppliciis  votisque  fatigare  deos.  Tam  sollicitae  ac  suspen- 
sae civitati  fama  incerta  primo  accidit,  duos  narnienses  equites 
in  castra,  quae  in  faucibus  Vmbriae  opposita  erant,  venisse  ex 
proelio,  nuntiantes  caesos  hostes.  Et  primo  magis  auribus,  quam 
animis,  id  acceptum  erat,  ut  maius  laetiusque,  quam  quod  mente 
capere,  aut  satis  credere  possent;  et  ipsa  celeritas  fidem  impedie- 
bat, quod  biduo  ante  pugnatum  dicebatur.  Literae  deinde  ab 
L.  Manlio  Acidino  missae  ex  castris  afferuntur  de  narniensium 
equitum  adventu.  Eae  literae,  per  forum  ad  tribunal  praetoris  la- 
tae , senatum  curia  exciverunt ; tantoque  certamine  ac  tumulta 
populi  ad  fores  curiae  concursum  est , ut  adire  nuntius  non  pos- 
set , trahereturque , a percunctantibus  vociferantibusque , ut  in  Ro- 
stris prius,  quam  in  senatu,  literae  recitarentur.  Tandem  submoti 
et  coerciti  a magistratibus ; dispensarique  laetitia  inter  impotentes 
eius  animos  potuit.  In  senatu  primum,  deinde  in  concione,  lite- 
rae recitatae  sunt;  et,  pro  cuiusque  ingenio,  aliis  iam  certum 
gaudium,  aliis  nulla  ante  futura  fides  erat,  quam  legatos  consu- 
lumve  litcras  audissent. 

LI.  Ipsos  deinde  appropinquare  legatos  allatum  est : tum  enim 
yero  omnis  actas  currere  obvii,  primus  quisque  oculis  auribusque 
haurire  tantum  gaudium  cupientes.  Ad  Mulvium  usque  pontem 
continens  agmen  pervenit:  legati  (erant  L.  Veturius  Philo,  P.  Li- 
cinius Varus,  Q.  Caecilius  Metellus)  circumfusi  omnis  generis 
hominum  frequentia  in  forum  pervenerunt,  quum  alii  ipsos,  alii 
comites  eorum,  quae  acta  essent,  percunctareutur,  et  ut  quisque 
audierat,  exercitum  hostium  imperatoremque  occisum,  legiones 
romanas  incolumes,  salvos  consules  esse , extemplo  aliis  porro  im- 
pertiebant gaudium  suum.  Quum  aegre  in  curiam  perventum  esset, 
multo  aegrius  submota  turba,  ne  Patribus  misceretur,  literae  in 
senatu  recitatae  sunt:  inde  producti  in  concionem  legati.  L.  Vetu- 
rius literis  recitatis  , ipse  planius  omnia , quae  acta  erant , expo- 
suit cum  ingenti  assensu , postremo  etiam  clamore  universae  con- 
cionis, quum  vix  gaudium  animis  caperent.  Discursum  inde  ab 
aliis  circa  templa  deum,  at  grates  agerent;  ab  aliis  domos  ut 
coniugibus  liberisque  tam  laetum  nuntium  impertirent.  Senatus, 
quod  M.  Livius  et  C.  Claudius  consules,  incokimi  exercitu,  ducem 
hostium  legionesque  occidissent,  supplicationem  in  triduum  decre- 
vit : eam  supplicationem  C.  Hostilius  praetor  pro  concione  edixit, 
celcbrataque  a viris  feminisque  est.  Omnia  templa  per  totum  tri- 
duani aequalem  turbam  habuere ; quum  matronae  amplissima  veste 
cum  liberis,  perinde  ac  si  debellatum  foret,  omni  solutae  metu, 
deis  immortalibus  grates  agerent.  Statum  quoque  civitatis  ea  victo- 
ria movit , ut  iam  inde , haud  secus  quam  in  pace , res  inter  se 
contrahere , vendendo , emendo , mutuum  dando , argentum  credi- 
tum solvendo,  auderent.  C.  Claudius  consul  quum  in  eastra  redis- 
set, caput  Hasdrubalis,  quod  servatum  cum  cura  attulerat,  proiici 
ante  hostium  stationes  captivosque  Afros  vinctos , ut  erant,  ostendi, 
duos  etiam  ei  iis  solutos  ire  ad  Hannibalem , et  expromere,  quae 
acta  essent,  iussit.  Hannibal,  tanto  simul  publico  familiarique 
ictus  luctu,  agnoscere  se  fortunam  Carthaginis,(eTlur  dixisse: 
castrisque  inde  motis,  ut  omnia  auxilia , quae  diffusa  latius  tueri 
non  poterat , in  extremum  Italiae  angulum  Bruttios  contraheret, 
et  Metapontinos,  civitatem  universam  , excitos  sedibus  suis,  et  Lu- 
canorum qui  suae  ditionis  erant,  in  bruttium  agrum  traduxit. 

I.  Quum  transitu  Hasdrubalis,  quantum  in  Italiam  declinave- 
rat belli , tantum  levatae  H ispa  niac  viderentur ; renatura  ibi  subito  par 
priori  bellum  est.  Hispanias  ea  tempestate  sic  habebant  Romani 
Poenique : Hasdrubal,  Gisgonis  filius,  ad  Oceanum  penitus  Ga- 
desque  concesserat:  nostri  maris  ora  omnisque  ferine  Hispania, 
qua  in  orientem  vergit,  Scipionis  ac  romanae  ditionis  erat.  Novus 
imperator  Hanno,  in  locum  Barcini  Hasdrubalis  novo  cum  exer- 
citu ex  Africa  transgressus  Magonique  iunctus , quum  in  Celti- 
beria, quae  media  inter  duo  maria  est,  brevi  magnum  hominum 
numerum  armasset;  Scipio  adversus  eum  M.  Silanum  cum  decem 
aut  plus  millibus  militum,  equitibus  quingentis,  misit.  Silanus, 
quantis  maximis  potuit  itineribus  (impediebant  autem  et  asperita- 
tes viarum,  et  angustiae  saltibus  crebris,  ut  pleraque  Hispaniae 
sunt,  inclusae),  tamen  non  solum  nuntios,  sed  etiam  famam 
adventus  sui  praegressus,  ducibus  indidem  ex  Celtiberia  transfu- 
gis, ad  hostem  pervenit.  Eisdem  auctoribus  compertum  est,  quum 
decem  circiter  millia  ab  hoste  abessent,  bina  castra  circa  viam, 
qua  irent,  esse  laeva  Celtiberos,  novum  exercitum , supra  novem 
millia  homiuum,  dextra  punica  tenere  castra.  Haec  stationibus, 
vigiliis,  omni  iusta  militari  custodia  tuta  et  firma  esse  : illa  altera 
soluta  neglectaquc,  ut  Barbarorum  et  tironum  et  minus  timentium, 
quod  iu  sua  terra  essent.  Ea  prius  aggredienda  ratus  Silanus  , signa 
quam  maxime  ad  laevamjubebat  ferri , necunde  ab  stationibus  pu- 
nicis  conspiceretur.  Ipse  , praemissis  speculatoribus,  citato  agmine 
ad  hostem  pergit. 

II.  Tria  millia  ferme  aberat,  quum  haud  dum  quisquam  hostium 
senserat.  Confragosa  loca  et  obsita  virgultis  tenebant  colles : ibi  iu 
cava  valle  atque  ob  id  occulta  considere,  militem,  et  cibum  capere 

iubet.  Intcrim  speculatores, transfugarum  dicta  affirmantes,  vene- 
runt. Tum,  sarcinis  in  medium  coniectis,  arma  Romani  capiunt, 
acicque  iusta  in  pugnam  vaduut.  Mille  passuum  aberant,  quum 
ab  hoste  conspecti  sunt , trepidarique  repente  coeptum : et  Mago 
ex  castris  citato  equo  ad  primum  clamorem  et  tumultum  advehi- 
tur. Erant  autem  in  celtibero  exercitu  qualuor  millia  scutati  et  du- 
centi equites;  hanc  iustam  legionem  (et  id  ferme  roboris  erat)  in 
prima  acie  locat : ceteros,  levem  armaturam  in  subsidiis  posuit. 
Quum  ita  instructos  educeret  castris , vixdum  in  egressos  vallo 
Romani  pila  coniecerunt.  Subsidunt  Hispani  adversus  emissa  tela 
ab  hoste ; inde  ad  mittenda  ipsi  consurgunt.  Quae  quum  Romani 
conferti , ut  solent,  densatis  excepissent  scutis  , tum  pes  cum  pede 
collatus,  et  gladiis  geri  res  coepta  est.  Ceterum  asperitas  locorum 
et  Celtiberis,  quibus  in  proelio  concursare  mos  est,  velocitatem 
inutilem  faciebat , et  haud  iniqua  eadem  erat  Romanis  stabili  pu- 
gnae assuetis;  nisi  quod  angustiae  et  internata  virgulta  ordines 
dirimebant,  et  singuli  binique,  velut  cum  paribus,  conserere  pu- 
gnam cogebantur : quod  ad  fugam  impedimento  hostibus  erat , id 
ad  caedem  eos , velut  vinctos , praebebat.  Et  iam  , ferme  omnibus 
scutatis  Celtiberorum  interfectis , levis  armatura  et  Carthaginien- 
ses, qui  ex  alteris  castris  subsidio  venerant,  perculsi  caedebantur. 
Duo  haud  amplius  millia  peditum  et  equitatus  omnis,  vix  inito 
proelio,  cum  Magone  effugerunt.  Hanno,  alter  imperator,  cum 
eis,  qui  postremi,  iam  profligato  proelio,  advenerant,  vivus  capi- 
tur. Magonem  fugientem  equitatus  ferme  omnis  et  quod  veterum 
peditum  erat  sequuti,  decimo  die- in  Gaditanam  provinciam  ad 
Hasdrubalem  pervenerunt:  Celtiberi,  novus  miles,  in  proximas 
dilapsi  silvas,  inde  domos  diffugerunt.  Peropportuna  victoria  ne- 
quaquam tantum  iam  conflatum  bellum , quanta  futuri  materia 
belli  (si  licuisset  eis,  Celtiberorum  gente  excita,  et  alios  ad  arma 
sollicitare  populos)  oppressa  erat.  Itaque,  collaudato  benigne  Si- 
lano, Scipio  spem  debellandi,  si  nihil  eam  ipse  cunctando  moratus 
esset , nactus , ad  id,  quod  reliquum  belli  erat,  in  ultimam  Hi- 
spaniam adversus  Hasdrubalem  pergit.  Poenus,  quum  castra  tum 
forte  ad  sociorum  animos  in  Baetica  continendos  in  fide  haberet, 
signis  repente  sublatis,  fugae  magis,  quum  itineris  modo,  penitus 
ad  Oceanum  et  Gades  ducit.  Ceterum  , quoad  continuisset  exerei- 

tum,  propositum  bello  se  foro  ratus , antequam  freto  Gades  traii- 
ceret , exercitum  omnem  passim  in  civitates  divisit,  ut  et  muris 
se  ipsi , et  armis  muros  tutarentur. 

III.  Scipio  ubi  animadvertit,  dissipatum  passim  bellum  , et  cir- 
cumferre ad  singulas  urbes  arma  diutini  magis , quam  magni , esse 
operis  , retro  vertit  iter.  Ne  tamen  hostibus  eam  relinqueret  regio- 
nem, L.  Scipionem  fratrem  cum  decem  millibus  peditum  et  mille 
equitum  ad  oppugnandam  opulentissimam  in  iis  locis  urbem, 
Oringin  Barbari  appellabant,  mittit : sita  in  Melessum  finibns  est 
hispanae  gentis ; ager  frugifer , argentum  etiam  incolae  fodiunt : 
ea  arx  fuit  Hasdrubali  ad  excursiones  circa  in  mediterraneos  po- 
pulos faciendas.  Scipio,  castris  prope  urbem  positis,  priusquam 
circumvallaret  urbem , misit  ad  portas , qui  ex  propinquo  alloquio 
animos  tentarent,  suaderentque , ut  amicitiam  potius,  quam  vira  , 
experirentur  Romanorum.  Vbi  nihil  pacati  respondebatur , fossa 
duplicique  vallo  circumdata  urbe , in  tres  partes  exercitum  dividit; 
ut  una  semper  pars,  quietis  interim  duabus,  oppugnaret.  Prima  . 
pars  quum  adorta  oppugnare  est,  atrox  sane  et  auceps  proelium 
fuit : non  subire,  non  scalas  ferre  ad  muros  prae  incidentibus  telis 
facile  erat ; et  jam , qui  erexerant  ad  murum  scalas , alii  furcis  ad 
id  ipsum  factis  detrudebantur,  in  alios  lupi  superne  ferrei  iniecti, 
ut  in  periculo  essent , ne  suspensi  in  murum  extraherentur.  Quod 
, ubi  animadvertit  Scipio , nimia  paucitate  suorum  exaequatum  cer- 
tamen esse,  etiam  eo  superare  hostem  , quod  ex  muro  pugnaret; 
duabus  simul  partibus,  prima  recepta , urbem  est  aggressus.  Quae 
res  tantum  pavoris  iniccit  fessis  iara  cum  primis  pugnando,  ut 
et  oppidani  moenia  repentina  fuga  desererent,  et  punicum  prae- 
sidium metu , ne  prodita  urbs  esset , relictis  stationibus  in  unum 
se  colligeret.  Timor  inde  oppidanos  incessit,  ne  si  hostis  urbem 
intrasset,  sine  discrimine , Poenus  an  Hispanus  esset,  obvii  passim 
caederentur.  Itaque,  patefacta  repente  porta,  frequentes,  ex  oppido 
sese  eiecerunt , scuta  prae  se  tenentes , ne  tela  procul  coniiccren- 
tur;  dextras  nudas  ostentantes,  ut  gladios  abiecisse  appareret.  Id 
utrum  parum  ex  intervallo  sit  conspectum , an  dolus  aliquis  suspe- 
ctus fuerit , incompertum  est.  Impetus  hostilis  in  transfugas  factus ; 
nec  secus,  quam  adversa  acies,  caesi : eademque  porta  signa  infesta 
id  urbem  illata ; et  aliis  partibus  securibus  dolabrisque  cacdcban- 

tur  (et  refringebantur)  portae  , et,  ut  quisque  intraverat  eques,  ad 
forum  occupandum,  ita  enim  praeceptum  erat,  citato  equo  per- 
gebat : additum  erat  et  triariorum  equiti  praesidium.  Legionarii 
ceteras  partes  pervadunt:  direptione  et  caede  obviorum,  nisi  qui 
armis  se  tuebantur,  abstinuerunt.  Cartbaginienses  omnes  in  cu- 
stodiam dati  sunt:  oppidanorum  quoque  trecenti  ferme,  qui  clau- 
serant portas:  ceteris  traditum  oppidum,  suae  redditae  res.  Cecidere 
in  urbis  eius  oppugnatione  hostium  duo  millia  ferme  ; Romanorum 
haud  amplius  nonaginta. 

IV.  Laeta  et  ipsis , qui  rem  gessere , urbis  eius  expugnatio  fuit, 
et  imperatori  cetcroque  exercitui ; et  speciosum  adventum  suum , 
ingentem  turbam  captivorum  prae  se  agentes , fecerunt.  Scipio  , 
collaudato  fratre,  quum,  quanto  poterat  verborum  honore,  Car- 
thagini ab  se  captae  captam  ab  eo  Oriugin  aequasset,  quia  et  hiems 
instabat,  ut  nec  tentare  Gades,  nec  disiectum  passim  per  provin- 
ciam exercitum  Hasdrubalis  consectari  posset,  in  citeriorem  Hi- 
spaniam omnes  suas  copias  reduxit;  dimissisque  in  hiberna  legio- 
nibus, L.  Scipione  fratre  Romam  misso  et  Haunone  hostium 
imperatore  cetcrisque  nobilibus  captivis,  ipse  Tarraconem  conces- 
sit. Eodem  anno  classis  romana,  cum  M.  Valerio  Laevino  procon- 
sule ex  Sicilia  in  Africam  transmissa,  in  Uticensi  carthaginiensique 
agro  late  populationes  fecit.  Extremis  finibus  Carthaginiensium 
circa  ipsa  moenia  Vticae  praedae  actae  sunt.  Repetentibus  Siciliam 
classis  punica  (septuaginta  erant  longae  naves)  occurrit.  Decem  et 
septem  naves  ex  iis  captae  sunt,  quatuor  in  alto  mersae.  Cetera 
fusa  ac  fugata  classis.  Terra  marique  victor  Romanus  cum  magna 
omnis  generis  praeda  Lilybaeum  repetit:  toto  inde  mari  pulsis 
hostium  navibus,  magni  commeatus  frumenti  Romam  subvecti. 

V.  Principio  aestatis  cius , qua  haec  sunt  gesta , P.  Sulpicius 
proconsul  et  Attalus  rex  quum  Aeginae,  sicut  ante  dictum  est, 
hibernassent , Lemnum  inde,  classe  iuncta,  romanae  quinque  et 
viginti  quinqueremes , regiae  quinque  et  triginta , transmiserunt. 
Et  Philippus,  ut,  seu  terra  seu  mari  obviam  eundum  hosti  foret, 
paratus  ad  omnes  conatus  esset , ipse  Demetriadem  ad  mare  descen- 
dit: Larissam  diem  ad  conveniendum  exercitui  edixit.  Vndique  ab 
sociis  legationes  Demetriadem  ad  famam  regis  convenerunt.  Sustu- 
lerant enim  animos  Aetoli,  quum  ab  romana  societate,  tum  post 

Attali  adventam , finitimosque  depopulabantur.  Nec  Acarnanes  so- 
lum Boeotique  et  qui  Euboeam  incolunt,  in  magno  metu  erant; 
sed  Achaei  quoque,  quos  super  aetolicum  bellum  Macfaanidas 
etiam  lacedaemonius  tyrannus , haud  procul  Argivorum  fine  positis 
castris,  terrebat:  hi  omnes  suis  quisque  urbibus,  quae  pericula 
terra  marique  portendebantur,  memorantes,  auxilia  regem  orabant. 
Ne  ex  regno  quidem  ipsius  tranquillae  nuntiabantur  res:  et  Scer- 
dilaedum  Pleuratumque  motos  esse,  et  Thracum  maxime  Maedos, 
si  quod  longinquum  bellum  regem  occupasset,  proxima  Macedo- 
niae incursuros.  Boeoti  quidem  et  interiores  Graeciae  populi , 
Thermopylarum  saltum , ubi  augustae  fauces  coarctant  iter , fossa 
valloqne  intercludi  ab  Aetolis,  nuntiabant,  ne  transitum  ad  so- 
ciorum urbes  tuendas  Philippo  darent.  Yel  segnem  ducem  tot  exci- 
tare tumultus  circumfusi  poterant:  legationes  dimittit,  pollicitus, 
prout  tempus  ac  res  se  daret,  omnibus  laturum  se  auxilium.  In 
praesentia , quae  maxime  urgebat  res,  Peparethum  praesidium 
urbi  mittit;  unde  allatum  erat,  Attalum,  ab  Lemno  classe  trans- 
missa , omnem  circa  urbem  agrum  depopulatum.  Polyphantam 
cum  modica  manu  in  Boeotiam,  Menippum  item  quendam  ex  re- 
giis ducibus  cum  mille  peltastis  (pelta  caelrae  haud  dissimilis  est) 
Chalcidem  mittit.  Additi  quingenti  Agrianum,  ut  omnes  insulae 
partes  tueri  possent : ipse  Scotussam  est  profectus;  eodemque  ab 
Larissa  Macedonum  copias  traduci  iussit.  Eo  nuntiatum  est,  con- 
cilium Aetolis  Heracleam  indictum,  regemque  Attalum,  ad  consul- 
tandum de  summa  belli,  venturum.  Hunc  conventum  ut  turbaret 
subito  adventu,  magnis  itineribus  Heracleam  duxit:  et  concilio 
quidem  dimisso  iam  venit ; segetibus  tamen,  quae  prope  maturi- 
tatem erant,  maxime  in  sinu  Aenianum  vastatis,  Scotussam  copias 
reducit.  Ibi  exercitu  omni  relicto,  cum  cohorte  regia  Demetriadem 
sese  recipit:  inde  ut  ad  omnes  hostium  motus  posset  occurrere,  in 
Phocidem  atque  Euboeam  et  Peparethum  mittit,  qui  loca  alta  eli- 
gerent, unde  editi  ignes  apparerent.  Ipse  in  Tisaeo  (mons  est  in 
altitudinem  ingentem  cacuminisediti)  speculam  posuit,  ut  ignibus 
procul  sublatis  signum,  ubi  quid  molirentur  hostes,  momento  tem- 
poris acciperet:  romanus  imperator  et  Attalus  rex  a Peparetho 
Nicaeam  traiecerunt.  Inde  classem  in  Euboeam  ad  urbem  Oreum 
transmittunt,  quae  ab  Dcmetriaco  sinu  Chalcidem  et  Euripum 

petenti  ad  laevam  prima  urbium  Euboeae  posita  est.  Ita  inter  At- 
talum ac  Sulpicium  convenit,  ut  Romani  a mari,  regii  a terra 
oppugnarent. 

VI.  Quatriduo  post , quam  appulsa  classis  est,  urbem  aggressi 
sunt:  id  tempus  occultis  cum  Piatore,  qui  a Philippo  praepositus 
urbi  erat , colloquiis  absumptum  est.  Duas  arces  urbs  habet , unam 
imminentem  mari,  atora  urbis  media  est : cuniculo  inde  via  ad 
mare  ducit,  quam  a turris  quinque  tabulatorum,  egregium 
propugnaculum,  claudebat.  Ibi  primo  atrocissimum  contractum  est 
certamen,  et  turre  instructa  omni  genere  telorum,  et  tormentis 
machinisque  ad  oppugnandam  eam  ex  navibus  expositis.  Quum 
omnium  animos  oculosque  id  certamen  avertisset,  porta  maritimae 
arcis  Piator  Romanos  accepit , raomentoque  arx  occupata  est.  Op- 
pidani, pulsi  inde  in  mediam  urbem,  ad  alteram  tendere  arcem; 
et  ibi  positi  erant,  qui  fores  portae  obiicerent : ita  exclusi  in  me- 
dio caeduntur  capiunturque.  Macedonum  praesidium  conglobatum 
sub  arcis  muro  stetit;  nec  fuga  effuse  petita,  nec  pertinaciter 
proelio  inito.  Eos  Piator,  venia  a Sulpicio  impetrata,  in  naves 
impositos  ad  Demetrium  Phthiotidis  exposuit:  ipse  ad  Attalum  se 
recepit.  Sulpicius,  tam  facili  ad  Oreum  sucessu  elatus,  Chalcidem 
inde  protenus  victrici  classe  petit ; ubi  haudquaquam  ad  spem 
eventus  respondit.  Ex  patenti  utrinque  coactum  in  angustias  mare 
speciem  intuenti  primo  gemini  portus  in  ora  duo  versi  praebuerit : 
sed  haud  facile  alia  infestior  classi  statio  est;  nam  et  venti  ab 
utriusqne  terrae  praealtis  moulibus  subiti  ac  procellosi  se  deiiciunt, 
et  fretum  ipsnm  Euripi  non  septies  die,  sicut  fama  fert,  tempo- 
ribus statis  reciprocat;  sed  temere  in  modum  venti,  nunc  huc, 
nunc  illuc  verso  mari,  velut  monte  praecipiti  devolutus  torrens 
rapitur.  Ita  nec  nocte,  nec  die  quies  navibus  datur.  Quum  classem 
tam  infesta  statio  accepit , tum  et  oppidum , alia  parte  clausum 
mari,  alia  ab  terra  egregie  munitum  praesidioque  valido  firma- 
tum , et  praecipue  fide  praefectorum  principumque , quae  fluxa 
et  vana  apud  Oreum  fuerat,  stabile  atque  iuexpugnabile  fuit.  Id 
prudenter,  ut  in  temere  suscepta  re , Romanus  fecit,  quod,  cir- 
cumspectis difficultatibus,  ne  frustra  tempus  terret,  celeriter  ab- 
stitit incepto,  classemque  inde  ad  Cynum  Locridis  (emporium  id 

e3t  urbis  Opuntiorum  mille  passuum  a mari  sitae)  traiecit. 

VII.  Philippum  et  ignes  ab  Oreo  editi  monuerant , sed  serius 
Piatoris  fraude  e specula  elati : et  impari  maritimis  viribus  haud 
facilis  erat  in  insulam  classi  accessos:  ita  res  per  cunctationem 
emissa.  Ad  Chalcidis  auxilium,  ubi  signum  accepit,  impigre  est 
motus:  nam  et  ipsa  Chalcidis,  quamquam  einsdem  insulae  urbs  est, 
tamen  adeo  arcto  interscinditur  freto,  ut  ponte  continenti  iunga- 
tur,  terraque  aditum  faciliorem,  quam  muj,  habeat.  Igitur  Phi- 
lippus, deiecto  praesidio  fusisque  Aetolis  ^pi  saltum  Thermopyla- 
rum insidebant,  quum  ab  Demetriade  Scotussam , inde  de  tertia 
vigilia  profectus,  trepidos  hostes  Heracleam  compulisset,  ipse  uno 
die  Phocidis  Elatiam  millia  amplius  sexagiuta  contendit.  Eodem 
ferme  die  ab  Attalo  rege  Opuntiorum  urbs  capta  diripiebatur : 
concesserat  eam  praedam  regi  Sulpicius , quia  Orcum  paucos  aute 
dies  ab  romano  milite,  expertibus  regiis , direptum  fuerat.  Quum 
romana  classis  eo  se  recepisset,  Attalus,  ignarus  adventus  Philippi, 
pecuniis  a principibus  exigendis  terebat  tempus.  Adeoque  impro- 
visa res  fuit,  ut,  nisi  Cretensium  quidam,  forte  pabulatum  ab  urbe 
longius  progressi , agmen  hostium  procul  conspexissent,  opprimi 
potuerit  Attalus  inermis  atque  incompositus  cursu  effuso  mare  ac 
naves  petit;  et  molientibus  ab  terra  naves  Philippus  supervenit, 
tumultumque  etiam  ex  terra  nauticis  praebuit.  Inde  Opuntem  re- 
diit, deos  hominesque  accusans,  quod  tautae  rei  fortunam  ex  oculis 
prope  raptam  amisisset.  Opuntii  quoque  ab  eadem  ira  increpiti, 
quod,  quum  trahere  obsidionem  in  adventum  suum  potuissent, 
viso  slatim  boste,  prope  in  voluntariam  deditionem  concessissent. 
Compositis  circa  Opuntem  rebus , Toronem  est  profectus.  Et  At- 
talus primo  Oreu m se  recepit:  inde,  quum  fama  accidisset,  Pru- 
siam Bithyuiae  regem  in  fines  regni  sui  transgressum  , omissis  re- 
bus atque  aetolico  bello,  in  Asiam  traiecit:  et  Sulpicius  Aeginam 
classem  recepit , unde  initio  veris  profectus  erat.  Haud  maiore 
certamine,  quam  Opuntem  Attalus  ceperat,  Philippus  Toronem 
cepit : incolebant  urbem  eam  profugi  ab  Thebis  Phthioticis.  Vrbe 
sua  capta  a Philippo,  quum  in  fidem  Aetolorum  perfugissent, 
sedem  eis  Aetoli  eam  dederant  urbis  vastatae  ac  desertae  priore 
eiusdem  Philippi  bello.  Tum  ab  Torone,  sicut  paulo  ante  dictum 
est,  recepta  profectus,  Tritonon  et  Drymas,  Doridis  parva  atque 
ignobilia  oppida , cepit.  Inde  Elatiam , iussis  ibi  se  opperiri  Pto- 

lemaei  Rodiorumque  legatis , venit:  ubi  quum  de  finiendo  aetolico 
bello  ageretur  (affuerant  enim  legati  nuper  Heracleae  concilio  Ro- 
manorum Aetoloruuique),  nuntius  affertur,  Machanidam  Olym- 
piorum solenmc  ludicrum  parantes  Eleos  aggredi  statuisse.  Prae- 
vertendum id  ratus,  legatis  cum  benigno  responso  dimissis,  se  ne- 
que causam  eius  belli  fuisse,  nec  moram  ( si  modo  aequa  et 
honesta  conditione  liceat ) paci  facturum  cum  expedito  agmine 
profectus  per  Boeotiam , Megara  atque  inde  Corinthum  descendit; 
unde,  commeatibus  sumptis,  Phliunta  Pheneumque  petit.  Et  iam, 
quum  Ueraeam  venisset,  audito,  Machanidam , fama  adventus  sui 
territum , refugisse  Lacedaemonem , Aegium  se  ad  concilium 
Achaeorum  recepit:  simul  classem  punicam,  ut  mari  quoque  ali- 
quid posset,  accitam  ibi  ratus  se  inventurum.  Paucis  ante  diebus 
io  Phoceas  traiecerant  Poeni : inde  portus  Acarnanum  petierant , 
quum  ab  Oreo  profectum  Attalum  Romanosque  audissent,  veriti 
ne  ad  se  iretur,  et  intra  Rhium  (fauces  eae  sunt  Corinthii  sinus} 
opprimerentur. 

VIII.  Philippus  moerebat  quidem  et  angebatur,  quum  ad  omnia 
ipse  raptim  isset,  nulli  tamen  se  rei  in  tempore  occurrisse,  et  ra- 
pientem omnia  ex  oculis  elusisse  celeritatem  suam  fortunam.  Iu 
concilio  autem,  dissimulans  aegritudinem , elato  animo  disseruit, 
testatus  deos  hominesque , se  nullo  loco , nec  tempore  defuisse, 
quin,  ubi  hostium  arma  concrepuissent,  eo,  quanta  maxima 
posset  celeritate,  tenderet : sed  vix  rationem  iniri  posse,  utrum 
ab  se  audacius , an  fugacius  ab  hostibus  geratur  bellum.  Sic  ab 
Opunte  Attalum,  sic  Sulpicium  a Chalcide,  sic  eis  ipsis  diebus 
Machanidam  e manibus  suis  elapsum.  Sed  non  semper  felicem 
esse  fugam  : nec  pro  difficili  id  bellum  habendum,  in  quo, 
si  modo  congressus  cum  hostibus  sis,  viceris.  Quod  primum 
esset,  confessionem  se  hostium  habere  nequaquam  pares  esse 
sibi  : brevi  et  victoriam  haud  dubiam  habiturum,  nec  meliore 
eventu  eos  secum,  quam  spe,  pugnaturos.  Laeti  regem  socii 
audierunt:  reddidit  inde  Achaeis  Ueraeam  et  Triphyliam.  Aliphe- 
ram autem  Megalopolitis,  quod  suorum  fuisse  finium  salis  proba- 
bant , restituit.  Inde,  navibus  acceptis  ab  Achaeis  ( erant  autem  tres 
quadriremes  et  biremes  totidem),  Anticyram  traiecit.  Inde  quin- 
queremibus septem  et  lembis  viginti  amplius,  quos,  ut  adiungeret 

Carthaginiensium  classi , miserat  in  Corinthium  sinum , profectas 
ad  Erythras  Aetolorum,  quae  prope Eupalium  sunt,  exscensionem 
fecit.  Haud  fefellit  Aetolos;  nam  hominum  quod  aut  in  agris,  aut 
in  propinquis  castellis  Potidaniae  atque  Appolloniae  fuit , in  silvas 
montesque  refugit.  Pecora , quae  inter  festinationem  abigi  nequie- 
rant, sunt  direpta  et  in  naves  compulsa.  Cum  his  ceteraque  praeda, 
Nicia  praetore  Acheorum  Aegium  misso,  quum  Corinthum  pe- 
tisset , pedestres  inde  copias  per  Boeotiam  terra  duci  iussit.  Ipse, 
ab  Cenchreis  praeter  terram  atticam  super  Sunium  navigans,  inter 
medias  prope  hostium  classes , Chalcidem  pervenit.  Inde , collau- 
data fide  ac  virtute,  quod  neque  timor , neque  spes  flexissent  eorum 
animos,  hortatusque  in  posterum,  ut  eadem  constantia  permane- 
rent in  societate,  si  suam,  quam  Oritanorum  atque  Opuntiorum , 
fortunam  mallent,  ab  Chalcide  Oreum  navigat,  principumque  iis, 
qui  fugere  capta  urbe,  quam  se  Romanis  tradere,  maluerant, 
summa  rerum  et  custodia  urbis  permissa , ipse  Demetriadem  ab 
Euboea,  unde  primo  ad  opem  ferendam  sociis  profectus  erat, 
traiecit.  Cassandreae  deinde  centum  navium  longarum  carinis  po- 
sitis, contractaque  ad  effectum  eius  operis  multitudine  fabrorum 
navalium,  quia  res  in  Graecia  tranquillas  et  profectio  Attali  fece- 
rat, et  in  tempore  laborantibus  sociis  latum  ab  se  auxilium,  retro 
ia  regnum  concessit , ut  Dardanis  bellum  inferret. 

IX.  Extremo  aestatis  eius,  qua  haec  in  Graecia  gesta  sunt, 
quum  Q.  Fabius  Maximi  filius  legatus  ab  M.  Livio  consule  Romam 
ad  senatum  nuntiasset , consulem  satis  praesidii  Galliae  provinciae 
credere  L.  Porcium  cum  suis  legionibus  esse , decedere  se  inde  ac 
deduci  exercitum  consularem  posse , Patres  non  M.  Livium  tantum 
redire  ad  Vrbem,  sed  collegam  quoque  eius  C.  Claudium  iussc- 
runt.  Id  modo  in  decreto  interfuit,  quod  M.  Livii  exercitum  re- 
duci , Neronis  legiones  Hannibali  oppositas  manere  in  provincia 
iusscrunt.  Inter  consules  ita  per  literas  convenit,  ut , quemadmo- 
dum uno  animo  rempublicam  gessissent , ita , quamquam  ex  diversis 
regionibus  convenirent,  uno  tempore  ad  Vrbem  accederent : Prae- 
neste qui  prior  venisset , collegam  ibi  opperiri  iussus.  Forte  ita 
evenit,  et  eodem  die  ambo  Praeneste  venirent:  inde  praemisso 
edicto,  ut  triduo  post  frequens  senatus  ad  aedem  Bellonae  adesset , 
omni  multitudine  obviam  effusa,  ad  Vrbem  accessere.  Non  saluta- 

bant  modo  oniversi  circumfusi , sed , contingere  pro  sc  quisque 
victrices  dextras  consulum  cupientes,  alii  gratulabantur,  alii  gra- 
tias agebant,  quod  eorum  opera  incolumis  respublica  esset.  In  se- 
natu quum  more  omnium  imperatorum,  expositis  rebus  ab  se 
gestis,  postulassent,  ut  pro  republica  fortiter  felicilerque  admi- 
nistrata et  diis  immortalibus  haberetur  honos,  et  ipsis  trium- 
phantibus Vrbem  inire  liceret ; Se  vero  ea,  quae  postularent, 
decernere.  Patres,  merito  deorum  primum,  dein,  secundum 
deos , consulum , responderunt  -,  et  supplicatione  amborum  nomine 
et  triumpho  utrique  decreto,  inter  ipsos,  ne,  quum  bellum  com- 
muni animo  gessissent,  triumphum  separarent,  ita  convenit,  ut, 
quoniam  et  in  provincia  M.  Livii  res  gesta  esset , et  eo  die , 
quo  pugnatum  foret,  eius  forte  auspicium  fuisset,  et  exercitus 
livianus  deductus  Romam  venisset,  Neronis  deduci  non  potuis- 
set de  provincia,  ut  M.  Livium,  quadrigis  Vrbem  ineuntem, 
milites  sequerentur,  C.  Claudius  equo  sine  militibus  invehere- 
tur. Ita  consociatus  triumphus , quum  ntriqne,  tum  magis  ei,  qui, 
quantum  merito  anteibat,  tantum  honore  collegae  cesserat,  glo- 
riam auxit : illum  equitem  aiebant  sex  dierum  spatio  transcur- 
risse longitudinem  Italiae,  et  eo  die  cum  Hasdrubale  in  Gallia 
signis  collatis  pugnasse,  quo  eum  castra  adversus  sese  in  Apulia 
posita  habere  Hannibal  credidisset.  Ita  unum  consulem  pro 
ulraque  parte  Italiae  adversus  duos  duces,  duos  imperatores , 
hinc  consilium  juum,  hinc  corpus  opposuisse.  Nomen  Neronis 
satis  fuisse  ad  continendum  castris  Hannibalem  ,■  Hasdrubalem 
vero,  qua  alia  re,  quam  adventu  eius,  obrutum  atque  exstin- 
ctum esse  ? Itaque  iret  alter  consul  sublimis  curru  multiiugis, 
si  vellet,  equis  : uno  equo  per  Vrbem  verum  triumphum  vehi ; 
Neronemque , etiam  si  pedes  incedat,  vel  parta  eo  bello,  vel 
spreta  eo  triumpho  gloria,  memorabilem  fore.  Hi  sermones 
spectantium  Neronem  usque  in  Capitolium  prosecuti  sunt.  Pecu- 
niam in  aerarium  tulerunt  sestertium  tricies,  octoginta  millia 
aeris.  Militibus  M.  Livius  quinquagenos  senos  asses  divisit  : tan- 
tumdem  C.  Claudius  absentibus  militibus  suis  est  pollicitus , quum 
ad  exercitum  redisset.  Notatum,  eo  die  plura  carmina  militaribus 
locis  in  C.  Claudium,  quam  in  consulem  suum,  iactata : equites 
L.  Veturium  et  Q.  Caecilium  legatos  magnis  tulisse  laudibus,  hor- 

tatosquc  esse  plebem  , ut  eos  cousules  in  proximum  annum  crea- 
rent: adiecisse  equitum  praerogativae  auctoritatem  cousules,  postero 
die  in  coucioDe,  quam  forti  fidclique  duorum  praecipue  legatorum 
opera  usi  esseut , commemorantes. 

X.  Quum  comitiorum  tempus  appeteret , et  per  dictatorem  eoiQi- 
tia  haberi  placuisset,  C.  Claudius  consul  M.  Livium  collegam  dicta- 
torem  dixit;  Livius  Q.  Caecilium  magistrum  equitum.  A M.  Livio 
dictatore  creati  consules  L.  Veturius,  Q.  Caecilius;  is  ipse,  qui 
tum  erat  magister  equitum.  Inde  praetorum  comitia  habita:  creati 
C.  Servilius,  M.  Caecilius  Metellus,  Ti. Claudius  Asellus , Q.  Ma- 
milius Turinus,  qui  tum  aedilis  plebis  erat.  Comitiis  perfectis, 
dictator,  magistratu  abdicato  dimissoque  exercitu,  in  Etruriam 
provinciam  ex  senatusconsulto  est  profectus  ad  quaestiones  haben- 
das, qui  Etruscorum  Vmbrorumve  populi  defectionis  ab  Romanis 
ad  Hasdrubalem  sub  adventum  eius  consilia  agilasseut,  quique 
eum  auxiliis,  aut.  commeatu , aut  ope  aliqua  iuvissent.  Haec  eo 
anno  domi  militiaeque  gesta.  Ludi  Romani  ter  toti  instaurati  ab 
aedilibus  curulibus , Cn.  Servilio  Caepione , Ser.  Cornelio  Lentulo. 
Item  ludi  plcbeii  semel  toti  instaurati  ab  aedilibus  plebis,  M.  Pom- 
ponio Mathone,  et  Q.  Mamilio  Turino.  Tertiodccimo  anno  punici 
belli,  L.  Veturio  Philone  et  Q.  Caecilio  Metello  consulibus,  Brut- 
tii ambobus,  ut  cum  Hannibale  bellum  gererent,  provincia  decreta. 
Praetores  exinde  sortiti  sunt,  M.  Caecilius  Metellus  urbanam, 
Q.  Mamilius  peregrinam,  C.  Servilius  Siciliam,  Ti.  Claudius  Sar- 
diniam. Exercitus  ita  divisi:  consulum  alteri,  quem  C.  Claudius 
prioris  anui  consul , alteri , quem  Q.  Claudius  propraetor  ( eae  bi- 
nae legiones  erant)  habuisset  exercitum.  In  Etruria  duas  volonum 
legiones  a C.  Terentio  propraetore  M.  Livius  proconsul,  cui  pro- 
rogatum iu  annum  imperium  erat,  acciperet:  et  Q.  Mamilio,  ut, 
collegae  iurisdictione  tradita , Galliam  cum  exercitu,  cui  L.  Por- 
cius propraetor  praefuerat , oblineret , decretum  est ; iussusqure  po- 
pulari agros  Gallorum,  qui  ad  Poenos  sub  adventum  Hasdrubalis 
defecissent.  C.  Servilio  cum  Cannensibus  duabus  lcgiooibus,  sicut 
C.  Mamilius  tenuerat,  Sicilia  tuenda  data.  Ex  Sardiuia  vetus  exer- 
citus, cui  A.  Hostilius  praefuerat , deportatus : novam  legionem, 
quam  Ti.  Claudius  traiiceret  secum,  cousules  conscripserunt. 
Q.  Claudio,  ut  Tarentum,  C.  Hostilio  Tubulo,  ut  Capuam  pro- 

vinciam  haberet,  prorogatum  in  annum  imperium  est.  M.  Vale- 
rius proconsul , qui  tuendae  circa  Siciliam  maritimae  orae  prae- 
fuerat, triginta  navilio  C.  Servilio  praebitis,  cum  cetera  omni 
classe  redire  ad  Vrbem  iussus. 

XI.  In  civitate  tanto  discrimine  belli  sollicita , quum  omnium 
secundorum  adversorumque  causas  in  deos  verterent,  multa  pro- 
digia nuntiabantur;  Tarracinae  Iovis  aedem,  Satrici  Matris  Matu- 
tae de  caelo  tactam.  Satricanos  haud  minus  terrebant  in  aedem 
Iovis  foribus  ipsis  duo  perlapsi  angues.  Ab  Antio  nuntiatum  est , 
cruentas  spicas  metentibus  visas  esse.  Caere  porcus  biceps  et  agnus 
masndemque  femina-  natus  erat : et  Albae  duo  soles  visos  refere- 
bant: et  nocte  Fregellis  lucem  obortam:  et  bos  in  agro  romano 
loquutus,  et  ara  Neptuni  hiullo  sudore  manasse  iu  circo  Flaminio 
dicebatur;  et  aedes  Cereris,  Salutis,  Quirini  de  caelo  tactae.  Pro- 
digia consules  hostiis  maioribus  procurare  iussi , et  supplicationem 
unum  diem  habere:  ea  ex  senatusconsulto  facta.  Plus  omnibus  aut 
nuntiatis  peregre , aut  visis  domi  prodigiis  terruit  animos  homi- 
num ignis  in  aede  Vestae  exstinctus;  caesaquc  flagro  est  vestalis, 
cuius  custodia  noctis  cius  fuerat,  iussu  P.  Licinii  pontificis.  Id 
quamquam,  nihil  portendeutibus  deis,  ceterum  uegligentia  humana 
acciderat,  tamen  et  hostiis  maioribus  procurari,  et  supplicationem 
ad  Vestae  aedem  haberi  placuit.  Prius  quam  proficiscerentur  consules 
ad  bellum,  moniti  ab  senatu  sunt,  ut  in  agros  reducendae  plebis 
curam  haberent : deum  benignitate  submotum  bellum  ab  urbe 
romana  et  Latio  esse,  et  posse  sine  metu  in  agris  habitari.  Mi- 
nime convenire , Siciliae , quam  Italiae  , colendae  maiorem 
curam  esse.  Sed  res  haudquaquam  erat  populo  facilis , et  liberis 
cultoribus  bello  absumptis,  et  inopia  serviliorum,  et  pecore  direpto 
villisque  dirutis  aut  incensis:  magna  tamen  pars  auctoritate  consu- 
lum compulsa  in  agros  remigravit.  Moverant  autem  huiusee  rei 
mentionem  Placentinorum  et  Cremonensium  legati,  querentes, 
agrum  suum  ab  accolis  Gallis  iucursari  ac  vastari,  magnamque 
partem  colonorum  suorum  dilapsam  esse , et  infrequentes  se  urbes , 
agrum  vastum  ac  desertum  habere.  Mamilio  praetori  mandatum, 
ut  colonias  ab  hoste  tueretur.  Consules  ex  senatusconsulto  edixe- 
runt, ut,  qui  cives  Cremonenses  atque  placentini  essent,  ante  cer- 
tam diem  in  colonias  reverterentur.  Principio  deinde  veris  et  ipsi 

ad  bellum  profecti  sunt : Q.  Caecilius  consul  exercitum  ab  C.  Ne- 
rone, L.  Veturius  ab  Q.  Claudio  propraetore  accepit,  novisque 
militibus,  quos  ipse  conscripserat,  supplevit.  In  consentinum  agrum 
consules  exercitum  duxerunt,  passimque  depopulati,  quum  agmen 
iam  grave  praeda  esset , in  saltu  angusto  a Bruttiis  iaculatoribus- 
que  numidis  turbati  sunt , ita  ut  non  praeda , sed  armati  quoque 
in  periculo  fuerint.  Maior  tamen  tumultus,  quae  pugna,  fuit, 
et  praemissa  praeda,  iucolumes  et  legiones  in  loca  tuta  evasere : 
inde  in  Lucanos  profecti.  Ea  sine  certamine  lota  gens  in  ditio- 
nem populi  romani  rediit. 

XII.  Cum  Hannibale  nihil  eo  anno  rei  gestum  est ; nam  neque 
ipse  se  obtulit  in  tam  recenti  vulnere  publico  privatoque,  neque 
lacessierunt  quietum  Romani : tantam  inesse  vim , etsi  omnia  alia 
circa  eum  ruerent,  in  uno  illo  duce  censebant!  Ac  nescio,  an  mi- 
rabilior adversis , quam  secundis  rebus  , fuerit,  quippe  qui , quum 
et  in  hostium  terra  per  annos  trcdecim , tam  procul  ab  domo , va- 
ria fortuna  bellum  gereret  exercitu  non  suo  civili , sed  mixto  ex 
colluvione  omnium  gentium,  quibus  non  lex,  non  mos,  non  lin- 
gua communis,  alius  habitus,  alia  vestis,  alia  arma,  alii  ritus, 
alia  sacra,  alii  prope  dei  essent;  ita  quodam  uno  vinculo  copula- 
verit eos,  ut  nulla  nec  inter  ipsos,  nec  adversus  ducem  seditio 
exstiterit ; quum  et  pecunia  saepe  in  stipendium , ct  commeatus  in 
hostium  agro  deessent:  quorum  inopia  priore  punico  bello  multa 
infanda  inter  duces  militesque  commissa  fuerant.  Post  Hasdrubalis 
vero  exercitum  cum  duce,  in  quibus  spes  omnis  reposita  victoriae 
fuerat , deletum , cedendoque  in  angulum  bruttium  cetera  Italia 
concessum,  cui  non  videatur  mirabile,  nullum  motum  in  castris 
factum?  nam  ad  cetera  id  quoque  accesserat,  ut  nc  alendi  quidem 
exercitus , nisi  ex  bruttio  agro , spes  esset ; qui , ut  omnis  colere- 
tur, exiguus  tamen  tanto  alendo  exercitui  erat.  Tum  magnam  par- 
tem iuventulis  abstractam  a cultu  agrorum  bellum  occupaverat, 
et  mos  vitio  etiam  insitus  genti  per  latrocinia  militiam  exercendi: 
nec  ab  domo  quidquam  mittebatur , de  Hispania  retinenda  sollici- 
tis, tanquam  omnia  prospera  in  Italia  essent.  In  Hispania  res  qua- 
dam ex  parte  eandem  fortunam,  quadam  longe  disparem  habebant: 
eandem,  quod  proelio  victi  Carthaginienses , duce  amisso,  in  ulti- 
mam Hispaniae  oram  usque  ad  Oceanum  compulsi  erant ; disparem 

autem,  quod  Hispania,  non  quam  Italia  modo,  sed  quam  ulla 
pars  terrarum , bello  reparando  aptior  erat,  locorum  hominumque 
ingeniis.  Itaque  ergo  prima  Romanis  inita  provinciarum,  quae 
quidem  continentis  sint,  postrema  omnium,  nostra  demum  aetate, 
ductu  auspicioque  Augusti  Caesaris , perdomita  est.  Ibi  tum  Ha- 
sdrubal Gisgonis,  maximus  clarissimusqne  eo  bello  secundum  Bar- 
cinos dux,  regressus  ab  Gadibus,  rebellandi  spem  adi uvante  Ma- 
gone Hamilcaris  filio  , delectibus  per  ulteriorem  Hispaniam  habitis, 
ad  quinquaginta  millia  peditum  et  quatuor  millia  et  quingentos 
equites  armavit.  De  equestribus  copiis  ferme  inter  auctores  conve- 
nit: peditum  septuaginta  millia  quidam  adducta  ad  Silpiam  urbem 
scribunt.  Ibi  super  campos  parentes  duo  duces  Poeni  ea  mente,  ne 
detrectarent  certamen , consederunt. 

XIII.  Scipio,  quum  ad  eum  fama  tanti  comparati  exercitus 
perlata  esset,  neque  romanis  legionibus  tantae  se  parem  fore  mul- 
titudini ratus,  ut  non  in  speciem  saltem  opponerentur  Barbarorum 
auxilia , neque  in  iis  tamen  tantum  virium  ponendum , ut  mutando 
fidem,  quae  cladis  causa  fuisset  patri  patruoque,  magnum  momen- 
tum facerent , praemissa  Silano  ad  Colcham , duodetriginta  oppidis 
regnantem,  ut  equites  peditesque  ab  eo,  quos  se  per  hiemem  con- 
scripturum pollicitus  erat,  acciperet,  ipse  ab  Tarracone  profectus, 
protenus  ab  sociis,  qui  accolunt  viam,  modica  contrahendo  auxilia, 
Castulonem  pervenit.  Go  adducta  ab  Silano  auxilia,  tria  millia  pe- 
ditum et  quingenti  equites:  inde  ad  Baeculam  urbem  progressus 
omni  exercitu  civium , sociorum  , peditum  equitumque  quinque  et 
quadraginta  millibus.  Castra  ponentes  eos  Mago  et  Masinissa  cum 
' omni  equitatu  aggressi  sunt ; turbassentque  munientes , ni  abditi 
post  tumulum  , opportune  ad  id  positum , ab  Scipione  equites 
improviso  in  effusos  incurrissent.  Hi  promptissimum  quemque, 
et  proxime  vallum  atque  in  ipsos  munitores  primum  invectum, 
vixdum  praelio  inito , fuderunt : cum  ceteris , qui  sub  signis  atque 
ordine  agminis  incesserant,  longior  et  diu  ambigua  pugna  fuit. 
Sed  quum  ab  stationibus  primum  expeditae  cohortes,  deinde  ex 
opere  deducti  milites,  atque  arma  capere  iussi  plures  et  integri 
fessis,  magnumque  iam  agmen  armatorum  a castris  in  proelium 
rueret,  terga  haud  dubie  vertunt  Poeni  Numidaeque.  Et  primo 
turmatiro  abibant , nihil  propter  pavorem  festinationemve  confusis 

ordinibus : dein , postquam  acrius  ultimis  incidebat  Romanus , 
neque  sustineri  impetus  poterat , nihil  iam  ordinum  memores , 
passim,  qua  cuique  proximum  fuit,  in  fugam  effunduntur.  Et 
quamquam  eo  poelio  aliquantum  et  Romanis  aucti  et  deminuti 
hostibus  animi  erant,  tamen  nunquam  aliquot  insequenles  dies  ab 
excursionibus  equitum  levisque  armaturae  cessatum  est. 

XIV.  Ybisatistentatae  per  haec  levia  certamina  vires  sunt : prior 
Hasdrubal  in  aciem  copias  eduxit:  deinde  et  Romani  processere. 
Sed  utraque  acies  pro  vallo  stetit  instructa;  et  quum  ab  neutris 
pugna  coepta  esset,  iam  die  ad  occasum  inclinante,  a Poeno  prius, 
deinde  ab  Romano  in  castra  copiae  reductae.  Hoc  idem  per  dies 
aliquot  factum:  prior  semper  Poenus  copias  castris  educebat;  prior 
fessis  stando  signum  receptui  dabat:  ab  neutra  parte  procursum, 
telumve  missum,  aut  vox  ulla  orta.  Mediam  aciem  bine  Romani, 
illinc  Carthaginienses  mixti  Afris,  cornua  socii  tenebant:  erant 
autem  utrinque  Hispani]  pro  cornibus:  ante  punicam  aciem  ele- 
phanti  castellorum  procul  speciem  praebebant.  Iam  hoc  in  utrisque 
castris  sermonis  erat,  ita,  ut  instructi  stetissent,  pugnaturos;  me- 
dias acies  Romanum  Poenumque,  quos  inter  belli  causa  esset,  pari 
robore  animorum  armorumque  concursuros.  Scipio  ubi  haec  obsti- 
nate credita  animadvertit,  omnia  de  industria  in  cum  diem,  quo 
pugnaturus  erat,  mutavit.  Tesseram  vesperi  per  castra  dedit,  ut 
ante  lucem  viri  cquique  curati  et  pransi  essent ; armatus  eques  fre- 
natos instratosque  teneret  equos.  Vixdum  satis  certa  luce,  equita- 
tum omnem  cum  levi  armatura  in  stationes  punicas  immisit:  inde 
confcstim  ipse  cum  gravi  agmine  legionum  procedit , praeter  opi- 
nionem destinatam  suorum  hosliumque,  romano  milite  cornibus - 
firmatis,  sociis  in  mediam  aciem  acceptis.  Hasdrubal , clamore 
equitum  excitatus,  ut  ex  tabernaculo  prosiluit,  tumultnmque  ante 
vallum  et  trepidationem  suorum  et  procul  signa  legiouum  fulgentia 
plenosque  hostium  campos  vidit , equitatum  omnem  extemplo  in 
equites  emittit.  Ipse  cum  peditum  agmine  castris  egreditur;  nec 
ex  ordine  solito  quidquam  acie  instruenda  mutat.  Equitum  iam 
diu  anceps  pugna  erat ; nec  ipsa  per  se  decerni  poterat,  quia  pul- 
sis (quod  prope  in  vicem  fiebat)  in  aciem  peditum  tutus  receptus 
erat.  Sed  ubi  iam  haud  plus  quingentos  passus  acies  inter  sese  abe- 
rant , signo  receptui  dato , Scipio , patefactisque  ordinibus,  equita- 

Ium  omnem  levemque  armaturam,  in  medium  acceptam  divisam- 
que  in  partes  duas  , in  snbsidiis  post  cornua  locat.  Inde,  ubi  in- 
cipiendae iam  pugnae  tempus  erat,  Hispanos  (ea  media  acies  fuit) 
presso  gradu  incedere  iubet.  Ipse  e dextro  cornu,  ibi  namque 
praeerat,  nuntium  ad  Silanum  et  Marcium  mittit,  ut  cornu  exten- 
derent in  sinistra  parte  , quemadmodum  se  tendentem  a dextra 
vidissent , et  cum  expeditis  peditum  equiCumque  prius  pugnam 
consererent  cum  hoste,  quam  coire  inter  se  mediae  acies  possent. 
Ita  diductis  cornibus  cum  ternis  peditum  cohortibus  ternisque 
equitum  turmis,  ad  hoc  velitibus,  citato  gradu  in  hostem  duce- 
bant, sequentibus  in  obliquum  aliis.  Sinus  in  medio  erat,  quia' 
segnius  Hispanorum  signa  incedebant.  Et  iam  conflixerant  cornua, 
quum,  quod  roboris  in  acie  hostium  erat,  Poeni  veterani  Afrique 
nondum  ad  teli  coniectum  venissent,  neque  in  cornua,  ut  adiuva- 
rent  pugnantes,  discurrere  auderent,  ne  aperirent  mediam  aciem 
venienti  ex  adverso  hosti.  Cornua  ancipiti  proelio  urgebantur  : 
eques  levisque  armatura  et  velites,  circumductis  alis  in  latera  in- 
currebant; cohortes  a fronte  urgebant,  ut  abrumperent  cornua 
a cetera  acie. 

XV.  Et  quum  ab  omni  parte  haudquaquam  par  pugna  erat,  tum 
quod  turba  Baliarium  tironumque  hispanorum  romauo  latiuoque 
militi  obiecta  erat,  et,  procedente  iam  dic,  vires  etiam  deficere 
Hasdrubalis  exercitum  coeperant , oppressos  matutino  tumultu 
eoactosque,  prius  quam  Cibo  corpora  firmarent,  raptim  in  aciem 
exire.  Ad  id  sedulo  diem  extraxerat  Scipio  , ut  sera  pugna  esset  : 
nam  ab  septima  demum  hora  peditum  signa  cornibus  incurrerunt. 
Ad  medias  acies  aliquanto  serius  pervenit  pugna ; ito  ut  prius 
aestus  a meridiano  sole  laborque  standi  sub  armis  et  simul  fames 
sitisque  corpora  afficerent,  quam  manus  cum  hoste  consererent: 
itaque  steterunt  scutis  innisi.  Nam  super  cetera  elephanti  etiam, 
tumultuoso  genere  pugnae  equitum  velitumque  et  levis  armaturae 
consternati,  e cornibus  in  mediam  aciem  sese  intulerant.  Fessi 
igitur  corporibus  animisque  retulere  pedem , ordines  tamen  ser- 
vantes, haud  secus,  quam  si  imperio  ducis  cederet  integra  acies. 
Sed  quum  eo  ipso  acrius,  ubi  inclinatam  sensere  rem ; victores  se 
undique  inveherent,  nec  facile  impetus  sustineri  posset ; quamquam 
retinebat  obsistebatque  cedentibus  Hasdrubal , ab  tergo  este  colles 

tutumque  receptum,  si  modice  se  reciperent,  clamitans,  tamen, 
vincente  verecundiam  metu  (quum  proximus  quisque  hostem  ra- 
deret) terga  extemplo  data , atque  in  fugam  sese  omnes  effuderunt. 
Ac  primo  consistere  signa  in  radicibus  collium , ac  revocare  in 
ordines  militem  coeperant,  cunctantibus  in  adversum  collem  eri- 
gere aciem  Romanis.  Inde  ut  inferri  impigre  signa  viderunt,  inte- 
grata fuga,  in  castra  pavidi  compelluntur:  nec  procul  vallo  Roma- 
nus aberat,  cepissetque  tanto  impetu  ca$tra , ni  se  ex  vehementi 
sole,  qualis  inter  graves  imbre  nubes  effulget,  tanta  vis  aquae 
deiecisset , ut  vix  in  castra  sua  receperint  se  victores ; quosdam 
etiam  religio  ceperit  ulterius  quidquam  eo  die  conandi  Carthagi- 
nienses , quamquam  fessos  labore  ac  vulneribus  nox  imberque  ad 
necessariam  quietem  vocabat,  tamen,  quia  metus  et  periculum 
cessandi  non  dabat  tempus , prima  luce  oppugnaturis  hostibus  ca- 
stra , saxis  undique  circa  ex  propinquis  vallibus  congestis  augent 
vallum,  munimento  sese,  quando  in  armis  parum  praesidii  foret, 
defensuri;  sed  transilio  sociorum , fuga  ut  tutior  mora  videretur, 
fecit.  Principium  defectionis  ab  Altane  regulo  Turdetanorum  fa- 
ctum est : is  cum  magna  popularium  manu  transfugit : inde  duo 
munita  oppida  cum  praesidiis  tradita  a praefectis  Romano ; et  ne 
latius , inclinatis  semel  ad  defectionem  animis , serperet  res  silen- 
tio proximae  noctis  Hasdrubal  castra  movet. 

XVI.  Scipio,  ut  prima  luce , qui  in  stationibus  erant,  retule- 
runt, profectos  hostes  , praemisso  equitatu  signa  ferri  iubet;  adeo- 
que  citato  agmine  ducti  sunt,  ut,  si  via  recta  vestigia  sequentes 
isseut,  haud  dubie  assequuturi  fuerint.  Ducibus  est  creditum, 
brevius  aliud  esse  iter  ad  Baetim  fluvium,  ut  transeuntes  aggrede- 
rentur. Hasdrubal,  clauso  transitu  fluminis,  ad  Oceanum  flectit; 
et  iam  inde  fugientium  modo  effusi  abibant ; idque  ab  legionibus 
romanis  aliquantum  intervalli  fecit.  Eques  levisque  armatura,  nunc 
ab  tergo , nunc  ab  lateribus  occurrendo , fatigabat  morabaturque : 
sed  quum  ad  crebros  tumultus  signa  consisterent,  et  nunc  eque- 
stria, nunc  cum  velitibus  auxiliisque  peditum  proelia  consererent, 
supervenerunt  legiones.  Inde  non  iam  pugDa,  sed  trucidatio  velut 
pecorum  fieri;  donec  ipse  dux,  fugae  auctor,  in  proximos  colles 
cum  sex  millibus  ferme  semiermium  evasit.  Ceteri  caesi  captivique: 
castra  tumultuaria  raptim  Poeni  tumulo  editissimo  coiumuuierunl, 

atque  inde,  quum  hostis  nequidquam  subire  iniquo  adscensu  co- 
natus esset,  haud  difficulter  sese  tutati  sunt.  Sed  obsidio  in  loco 
nudo  atque  inopi  vix  in  paucos  dies  tolerabilis  erat:  itaque  tran- 
sitiones ad  hostem  fiebant.  Postremo  dux  ipse , navibus  acceptis 
(nec  procul  inde  aberat  mare) , nocte  relicto  exercitu , Gades  per- 
fugit. Scipio,  fuga  ducis  hostium  audita,  decem  millia  peditum, 
mille  equites  relinquit  Silano  ad  castrorum  obsidionem.  Ipse  cum 
ceteris  copiis,  septuagesimis  castris,  protenus  causis  regulorum 
civitatumque  cognoscendis,  ut  praemia  ad  veram  meritorum  aesti- 
mationem tribui  possent,  Tarraconem  rediit.  Post  profectionem 
eius  Masinissa  , cum  Silano  clam  congressus,  ut  ad  nova  consilia 
gentem  quoque  suam  obcdientem  haberet,  cum  paucis  popularibus 
in  Africam  traiecit ; non  tam  evidenti  eo  tempore  subitae  muta- 
tionis causa,  quam  documento  post  id  tempus  constanlissimae  ad 
ultimam  senectam  fidei , ne  tum  quidem  eum  sine  probabili  causa 
fecisse.  Mago  inde  , remissis  ab  Hasdrubale  navibus , Gades  petit. 
Ceteri,  deserti  ab  ducibus,  pars  transitione , pars  fuga,  dissipati 
per  proximas  civitates  sunt : nulla  manus  numero  aut  viribus  insi- 
gnis. Hoc  maxime  modo,  ductu  atque  auspicio  P.  Scipionis,  pulsi 
Hispania  Carthaginienses  sunt;  tertiodecimo  anno  post  bellum  ini- 
tum , quinto , quam  P.  Scipio  provinciam  et  exercitum  accepit. 
Haud  multo  post  Silanus,  debellatum  referens,  Tarraconem  ad 
Scipionem  rediit. 

XVII.  L.  Scipio  cum  multis  nobilibus  captivis  nuntias  receptae 
Hispaniae  Romam  est  missus:  et  quum  ceteri  laetitia  gloriaque 
ingenti  eam  rem  vulgo  ferrent,  unus,  qni  gesserat,  inexplebilis 
virtutis  veraeque  laudis,  parvum  instar  eorum,  quae  spe  ac  ma- 
gnitudine animi  concepisset,  receptas  Hispanias  ducebat:  iam 
Africam  magnamque  Carthaginem,  et  in  suum  decus  nomenque 
velut  consummatam  eius  belli  gloriam  spectabat.  Itaque,  praemo- 
liendas sibi  ratus  iam  res  conciliandosque  regum  gentiumque  ani- 
mos, Syphacem  primum  regem  statuit  tentare:  Masaesylorum  is 
rex  erat.  Masaesyli,  gens  affinis  Mauris  , in  regionem  Hispaniae, 
maxime  qua  sita  Nova  Carthago  est,  spectant.  Foedus  ea  tempe- 
state regi  cum  Carthaginiensibus  erat : quod  haud  gravius  ei  san- 
ctiusqne,  quam  vulgo  Barbaris,  quibus  ex  fortuna  pendet  fides, 
ratus  fore,  oratorem  ad  eum  C.  Laelium  cum  donis  mittit.  Qui- 


Digitized  by  Google 


368 

btis  Barbarus  laetus , et  quia  res  tum  prosperae  ubique  Romanis , 
Poenis  in  Italia  adversae,  in  Hispania  nullae  iam  erant , amicitiam 
se  Romanorum  accipere  annuit;  firmandae  eius  fidem  nec  dare, 
nec  accipere,  nisi  cum  ipso  coram  duce  romano.  Ita  Laelius,  in  id 
modo  fide  ab  rege  accepta,  tutum  adventum  fore,  ad  Scipionem 
rediit.  Magnum  in  omnia  momentum  Syphax  affectanti  res  Africae 
erat,  opulentissimus  eius  terrae  rex,  bello  iam  expertus  ipsos  Car- 
thaginienses, finibus  etiam  regni  apte  ad  Hispaniam,  quod  freto 
exiguo  dirimuntur,  positis.  Dignam  itaque  rem  Scipio  ratus,  quae 
quoniam  non  aliter  posset,  magno  periculo  peteretur,  L.  Marcio 
Tarracone,  M.  Silano  Carthagine  Nova,  quo  pedibus  ab  Tarracone 
itineribus  magnis  ierat,  ad  praesidium  Hispaniae  relictis,  ipse 
cum  C.  Laelio  duabus  quinqueremibus  ab  Carthagine  profectus 
tranquillo  mari  plurimum  remis , interdum  et  leni  adiuvante  vento, 
in  Africam  traiecit.  Forte  ita  incidit,  ut  eo  ipso  tempore  Hasdrubal 
pulsus  Hispania,  septem  triremibus  portum  invectus,  ancoris  po- 
sitis terrae  applicaret  naves;  quum  conspectae  duae  quinqueremes 
haud  cuiquam  dubio,  quin  hostium  essent , opprimique  a pluribus, 
prius  qnam  portum  intrarent,  possent,  nihil  aliud  , quam  tumul- 
tum ac  trepidationem  simul  militum  ac  nautarum , nequidquam 
armaque  et  naves  expedientium,  fecerunt.  Percussa  enim  ex  alto 
vela  paulo  acriori  vento  prius  in  portum  intulerunt  quinqueremes, 
quam  Poeni  ancoras  molirentur,  nec  ultra  tumultum  ciere  quis- 
quam in  regio  portu  audebat.  Itaque  prior  in  terram  Hasdrubal, 
mox  Scipio  et  Laelius  egressi , ad  regem  pergunt. 

XVIII.  Magnificumque  id  Syphaci  ( nec  erat  aliter ) visum , duo- 
rum opulentissimorum  ea  tempestate  duces  populorum  uno  die 
suam  pacem  amicitiamque  petentes  venisse.  Vtrumque  in  hospitium 
invitat,  et,  quoniam  fors  eos  sub  uno  tecto  esse  atque  ad  eosdem 
penates  voluisset , contrahere  ad  colloquium  dirimendarum  simul- 
tatium  causa  est  conatus;  Scipione  abnuente,  ant  privatim  sibi 
ullum  cum  Poeno  odium  esse,  quod  colloquendo  finiret,  aut  de 
republica  se  cum  hoste  agere  quidquam  iniussu  senatus  posse. 
Illud  magno  opere  tendente  rege,  ne  alter  hospitum  exclusus 
mensa  videretur,  ut  in  animum  induceret,  ad  easdem  venire  epu- 
las, haud  abnuit;  coenalumque  simul  apud  regem  est;  et  eodem 
etiam  lecto  Scipio  atque  Hasdrubal  (quia  ita  cordi  erat  regi)  accu- 

buerunt.  Tanta  antem  inerat  comitas  Scipioni , atque  ad  omnia 
naturalis  ingenii  dexteritas,  ut  non  Syphacem  modo,  Barbarum 
insuetumque  moribus  romanis,  sed  hostem  etiam  infestissimum, 
facunde  alloquendo  sibi  conciliaret;  mirabilioremque  sibi  eum 
virum  congresso  coram  visum  prae  se  ferebat,  quam  bello  rebus 
gestis.  Nec  dubitare,  quin  Syphax  regnumque  eius  iam  in  Ro- 
manorum essent  potestate  : eam  artem  illi  viro  ad  conciliandos 
animos  esse ! Itaque  non,  quo  modo  Hispaniae  amissae  sint, 
quaerendum  magis  C arthaginiensibus  esse,  quam  , quo  modo 
Africam  retineant,  cogitandum.  Non  peregrinabundum  , neque 
circa  amoenas  oras  vagantem  tantum  ducem  romanum , relicta 
provincia  novae  ditionis,  relictis  exercitibus , duabus  navibus 
in  Africam  traiecisse  sese  in  hostilem  terram , regiam  tn  fidem 
expertam ; sed  potiundae  Africae  spem  affectantem.  Hoc  eum 
iam  pridem  volutare  in  animo,  hoc  palam  fremere,  quod  non, 
quemadmodum  Hannibal  in  Italia  , sic  Scipio  in  Africa  bellum 
gereret.  Scipio,  foedere  icto  cum  Syphace,  profectns  ex  Africa, 
dubiisque  et  plerumque  saevis  in  alto  iaclatus  ventis,  die  quarto 
Novae  Carthaginis  portum  tenuit. 

XIX.  Hispaniae  sicut  a bello  punico  quietae  erant,  ita  quasdam 
civitates,  propter  conseientiam  culpae,  metu  magis,  quam  fide, 
quietas  esse  apparebat:  quarum  niaxime  insignes  et  magnitudine 
et  noxa  Illiturgi  et  Castulo  erant.  Castulo,  qnum  prosperis  rebus 
socii  fuissent,  post  caesos  cum  exercitibus  Scipiones  defecerant  ad 
Poenos.  Illiturgitani  prodendis,  qui  ex  illa  clade  ad  eos  perfuge- 
rant , interficiendisque  scelus  etiam  defectioni  addiderant.  In  eos 
populos  primo  adventu , quum  dubiae  Hispaniae  essent , merito 
magis,  quam  utiliter,  saevitum  foret.  Tunc,  iam  tranquillis  rebus, 
quia  tempus  expetendae  poenae  videbatur  venisse,  accitum  ab  Tar- 
racone L.  Marcium  cum  tertia  parte  copiarum  ad  Castulonem 
oppugnandum  mittit:  ipse  cum  cetero  exercitu  quintis  fcrme  ad 
Illiturgin  castris  pervenit.  Clausae  erant  portae,  omniaque  instructa 
et  parata  ad  oppugnationem  arcendam : adeo  conscientia,  quid  se 
meritos  scirent,  pro  indicto  eis  bello  fuerat.  Hinc  et  hortari  milites 
Scipio  orsus  est : Ipsos  claudendis  portis  indicasse  Hispanos  , 
quid,  ut  timerent,  meriti  essent.  Itaque  mullo  infestioribus  ani- 
mis cum  iis,  quam  cum  Carthaginiensibus , bellum  gerendum 

esse.  Quippe  cum  illis  prope  sine  ira  de  imperio  et  gloria  cer- 
tari ; ab  his  perfidiae  et  crudelitatis  et  sceleris  poenas  expeten- 
das esse.  Venisse  tempus,  quo  et  nefandum  commilitonum  necem, 
et  in  semelipsos,  si  eodem  fuga  delati  forent,  instructam  frau- 
dem ulciscerentur  ; et  in  omne  tempus  gravi  documento  sanci- 
rent , ne  quis  unquam  romanum  civem  militemve  in  ulla  fortuna 
opportunum  iniuriae  duceret.  Ab  hac  cohortatione  ducis  incitati 
scalas  electis  per  manipulos  viris  dividunt,  partitoque  exercitu, 
ita  ut  parti  alteri  Laelius  praeesset  legatus , duobus  simul  locis 
ancipiti  terrore  urbem  aggrediuntur.  Non  dux  unus  aut  plures 
principes  oppidanos,  sed  suus  ipsorum  ex  conscientia  culpae  metus 
ad  defendendam  impigre  urbem  hortatur.  Et  meminerant,  et  admo- 
nebant alii  alios,  supplicium  ex  se,  non  victoriam,  peti.  Vbi 
quisque  mortem  ofpeteret  , id  referre  ; utrum  in  pugna  et  in 
acie,  ubi  Mars  communis  et  vicium  saepe  erigeret  et  a /fligeret 
victorem , an  postmodo , cremata  et  diruta  urbe,  ante  ora  capta- 
rum coniugum  liberorumque,  inter  verbera  et  vincula,  omnia 
foeda  atque  indigna  passi,  exspirarent.  Igitur  non  militaris  modo 
aetas,  aut  viri  tantum , sed  feminae  puerique  supra  animi  corpo- 
risque vires  adsunt ; propugnantibus  tela  ministrant,  saxa  in  muros 
munientibus  gerunt.  Non  libertas  solum  agebatur,  quae  virorum 
fortium  tantum  pectora  acuit ; sed  ultima  omnium  supplicia  et 
foeda  mors  ob  oculos  erat.  Accendebantur  animi  et  certamine  la- 
boris ac  periculi  atque  ipso  inter  se  conspectu  : itaque  tanto  ardore 
certamen  initum  est , ut  domitor  ille  totius  Hispaniae  exercitus, 
ab  unius  oppidi  iuventute  saepe  repulsos  a muris,  haud  satis  de- 
coro proelio  trepidaret.  Id  ubi  vidit  Scipio,  veritus,  ne  vanis  co- 
natibus suorum  et  hostibus  cresceret  animus,  et  segnior  miles  fieret, 
sibimet  conandum  ac  partem  periculi  capessendam  esse  ratus,  in- 
crepita ignavia  militum,  ferri  scalas  iubet:  se  ipsum,  si  ceteri 
cunctentur,  escensurum  minatur.  Iam  subierat  haud  mediocri  peri- 
culo moenia , quum  clamor  undique  ab  sollicitis  vicem  imperato- 
ris militibus  sublatus,  scalaeque  multis  simul  partibus  erigi  coe- 
ptae : et  ex  altera  parte  Laelius  instat.  Tum  victa  oppidanorum 
vis,  dciectisque  propugnatoribus  occupantur  muri;  arx  etiam 
ab  ea  parte,  qua  inexpugnabilis  videbatur,  inter  tumultum  capta 
est. 

XX.  Transfugae  Afri,  qui  tum  inter  auxilia  romana  erant,  et 
oppidanis  iu  ea  tuenda,  unde,  periculum  videbatur,  versis,  et  Ro- 
manis subeuntibus,  qua  adire  poterant,  conspexerunt  editissimam 
urbis  partem,  quia  rupe  praealta  tegebatur,  neque  opere  ullo  mu- 
nitam , et  ab  defensoribus  vacuam.  Levium  corporum  homines, 
et  multa  exercitatione  pernicium,  clavos  secum  ferreos  portantes  , 
qua  per  inaequaliter  eminentia  rupis  poterant,  scandunt.  Sicubi 
nimis  arduum  et  leve  saxum  occurrebat,  clavos  per  modica  inter- 
valla figentes,  quum  velnt  gradus  fecissent,  primi  sequentes  extra- 
hentes manu,  postremi  sublevantes  eos,  qui  praeirent,  in  summum 
evadunt.  Inde  discurrunt  cnm  clamore  in  urbem  iam  captam  ab 
Romanis.  Tum  vero  apparuit,  ab  ira  et  ab  odio  urbem  oppugna- 
tam esse.  Nemo  capiendi  vivos,  nemo,  patentibus  ad  direptionem 
omnibus,  praedae  memor  est.  Trucidant  inermes  iuxta  atqne  ar- 
matos, feminas  pariter  ac  viros:  usque  ad  infantium  caedem  ira 
crudelis  pervenit.  Ignem  deinde  tectis  iniiciunt , ac  diruunt,  quae 
incendio  absumi  nequeunt:  adeo  vestigia  quoque  urbis  exstinguere, 
ac  delere  memoriam  hostium  sedis,  cordi  est.  Castulonem  inde 
Scipio  exercitum  ducit:  quam  urbem  non  Hispani  modo  convenae, 
sed  punici  etiam  exercitus  ex  dissipata  passim  fuga  reliquiae  tuta- 
bantur. Sed  adventum  Scipionis  praevenerat  fama  cladis  llliturgi- 
tanorum , terrorque  inde  ac  desperatio  invaserat ; et  in  diversis 
causis,  quum  sibi  quisque  consultum  sine  alterius  respectu  vellet, 
primo  tacita  suspicio , deinde  aperta  discordia  secessionem  inter 
Carthaginienses  atqne  Hispanos  fecit.  His  Cerdubellus  propalam 
deditionis  auctor;  Himilco  pnnicis  auxiliaribus  praeerat;  quos 
urbemque,  clam  fide  accepta  , Cerdubellus  Romano  prodit.  Mitior 
ea  victoria  fuit : nec  tantumdem  noxae  admissum  erat,  et  aliquan- 
tam irae  lenierat  voluntaria  deditio. 

XXI.  Marcius  inde  in  llarbaros,  si  qui  nondum  perdomiti 
erant,  sub  ius  ditionemque  redigendos  missus.  Scipio  Carthaginem, 
ad  vota  solvenda  diis  munusque  gladiatorium,  quod  mortis  causa 
patris  patruique  paraverat,  edendum,  rediit.  Gladiatorium  specta- 
culum fuit  non  ex  eo  genere  hominum  , ex  quo  lanistis  comparare 
mos  est,  servorum  , quive  venalem  sanguinem  habent.  Voluntaria 
omnis  et  gratuita  opera  pugnantium  fuit:  nam  alii  missi  ab  regulis 

sunt  ad  specimen  insitae  genti  virtutis  ostendendum : alii  ipsi  pro- 

fessi,  se  pugnaturos  in  gratiam  ducis:  alios  aemulatio  ct  certamen, 
ut  provocarent  provocatique  haud  abnuerent , traxit.  Quidam  , 
quas  disceptando  controversias  finire  nequiverant  aut  noluerant , 
pacto  inter  se  , ut  victorem  res  sequeretur , ferro  decreverunt. 
Neque  obscuri  geueris  homines,  sed  clari  illustresque,  Corbis  et 
Orsua  patrueles  fratres,  de  principatu  civitatis  , quam  Ibem  voca- 
bant, ambigentes,  ferro  se  certaturos  professi  sunt.  Corbis  maior 
erat  aetate.  Orsuae  pater  principes  proxime  fuerat , a fratre  maiore 
post  mortem  eius  principatu  accepto.  Quum  verbis  disceptare 
Scipio  vellet,  ac  sedare  iras,  negatum  id  ambo  dicere  communibus 
cognatis  nec  alium  deorum  hominumve  , quam  Martem  , se  iudi- 
cem  habituros  esse.  Robore  maior , minor  llore  aetatis  ferox  , 
mortem  in  certamine,  quam  ut  alterius  imperio  subiiceretur , 
praeoptantes,  quum  dirimi  ab  tanta  rabie  nequirent,  insigne  spe- 
ctaculum exercitui  praebuere  documenlumque,  quantum  cupiditas 
imperii  malum  inter  mortales  esset.  Maior  usu  armorum  et  astu 
facile  stolidas  vires  minoris  superavit.  Huic  gladiatorum  spectaculo 
ludi  funebres  additi  pro  copia  et  provinciali  et  castrensi  apparatu. 

XXII.  Res  inierim  nihilominus  ab  legatis  gerebaDtur.  Marcius, 
superato  Baete  amni,  quem  incolae  Certim  appellant , duas  opu- 
lentas civitates  sine  certamine  in  deditionem  accipit.  Astapa  urbs 
erat,  Carthaginiensium  semper  partis:  neque  id  tam  diguum  ira 
erat , quam  quod  , extra  necessitates  belli , praecipuum  in  Romanos 
gerebaul  odium.  Nec  urbem  aut  situ  aut  munimento  tutam  habe- 
bant, quae  ferociores  iis  animos  faceret : sed  ingenia  incolarum 
latrocinio  laeta , nt  excursiones  iu  finitimum  agrum  sociorum 
populi  romani  facerent , impulerant , et  vagos  milites  romanos 
lixasque  et  mercatores  exciperent.  Magnum  etiam  comitatum,  quia 
paucis  parum  tutum  fuerat,  transgredientem  fines,  positis  insidiis 
circumventum , iniquo  loco  interfecerunt.  Ad  hanc  urbem  oppu- 
gnandam quum  admotus  exercitus  esset,  oppidani  conscientia  sce- 
lerum, quia  nec  deditio  tuta  ad  tam  infestos  videbatur,  nec  spes 
moenibus  aut  armis  tuendae  salutis  erat,  facinus  in  se  ac  suos 
foedum  ac  ferum  consciscunt.  Locum  in  foro  destinant , quo  pre- 
tiosissima rerum  suarum  congererent.  Super  eum  cumulum  coniu- 
ges  ac  liberos  considere  quum  inssissent , ligna  circa  exstruunt , 
fascesque  virgultorum  ooniiciuut.  Quinquaginta  deinde  armatis 

Juvenibus  praecipiunt,  ut,  donec  incertus  eventus  pugnae  esset, 
praesidium  eo  loco  fortunarum  suarum  corporumque , quae  ca- 
riora fortunis  essent,  servarent.  Si  rem  inclinatam  viderent, 
atque  in  eo  iam  esse,  ut  urbs  caperetur;  scirent  omnes,  quos 
euntes  in  proelium  cernerent,  mortem  in  ipsa  pugna  obituros. 
Illos  se  per  deos  superos  inferosque  orare,  ut  memores  liberta- 
tis, quae  illo  die  aut  morte  honesta  , aut  servitute  infami  finien- 
da esset,  nihil  relinquerent , in  quod  saevire  iralus  hostis  posset. 
Ferrum  ignemque  in  manibus  esse:  amicae  ac  fideles  potius 
ea,  quae  peritura  essent,  absumerent  manus , quam  insultarent 
superbo  ludibrio  hostes.  His  adhortationibus  exsecratio  diro  adie- 
cta,  si  quem  a proposito  spes  moliiliave  animi  flexisset.  Inde  con- 
citato agmine  patentibus  portis  ingenti  tumultu  erumpunt:  neque 
erat  ulia  satis  firma  statio  opposita;  quia  nibil  minus,  quam  ut 
egredi  moenibus  auderent,  timeri  poterat.  Perpaucae  equitum  tur- 
mae levisque  armatura,  repente  e castris  ad  id  ipsum  emissa, 
occurrit.  Acrior  impetu  atque  animis,  quam  compositior  ullo  or- 
dine, pugna  fuit.  Itaque  pulsus  eques,  qui  primus  hosti  se  obtu- 
lerat , terrorem  intulit  levi  armaturae ; pugnatumque  sub  ipso  vallo 
foret,  ni  robur  legionum,  perexiguo  ad  instruendum  dato  tempo- 
re, aciem  direxisset.  Ibi  quoque  trepidatum  parumper  circa  signa 
est,  quum  caeci  furore  in  vulnera  ac  ferrum  vecordi  audacia 
ruerent.  Dein  vetus  miles,  adversus  temerarios  impetus  pertinax , 
caede  primorum  insequontes  suppressit.  Conatus  paulo  post  ultro 
inferre  pedem , ut  neminem  cedere  , atque  obstinatos  mori  in  ve- 
stigio quemque  suo  vidit,  patefacta  acie  (quod  ut  facere  posset , 
multitudo  armatorum  facile  suppeditabat)  cornua  hostium  ample- 
xus , in  orbem  pugnantes  ad  unum  omnes  occidit. 

XXIII.  Atque  haec  tamen  hostium  iratorum  ac  tum  maxime 
dimicantium  iure  belli  in  armatos  repugnantesque  edebantur.  Foe- 
dior alia  in  urbe  trucidatio  erat,  quum  turbam  feminarum  pue- 
rorumque imbellem  inermemque  cives  sui  caederent,  et  in  suc- 
censam rogum  semianima  pleraqne  iniicnrent  corpora,  rivique 
sanguinis  flammam  orientem  restinguerent : postremo  ipsi , caede 
miseranda  suorum  fatigati,  cum  armis  medio  se  incendio  iniece- 
runt.  Iam  caedi  perpetratae  victores  Romani  supervenerunt:  ac 
primo  couspcctu  tam  foedae  rei  mirabundi  parumper  obstupuerunt. 

Dein  quum  aurum  argentumque,  cumulo  rerum  aliarum  interful- 
gens, aviditate  ingenii  humani,  rapere  ex  igne  vellent,  correpti 
alii  flamma  sunt , alii  ambusti  afllatu  vaporis  : quum  receptus  pri- 
mis, urgente  ingenti  turba,  non  esset.  Ita  Astapa,  sine  praeda 
militum,  ferro  ignique  absumpta  est.  Marcius,  ceteris  eius  regio- 
nis metu  in  deditionem  acceptis , victorem  exercitum  Carthaginem 
ad  Scipionem  reduxit.  Per  eos  ipsos  dies  perfugae  a Gadibus  vene- 
runt, pollicentes,  urbeuu  punicumque  praesidium,  quod  in  ea 
urbe  esset,  et  imperatorem  praesidii  cum  classe  prodituros  esse. 
Mago  ibi  ex  fuga  substiterat  , navibusque  in  Oceano  collectis , 
aliquantum  auxiliorum  et  trans  fretum  ex  africa  ora,  et  ex  pro- 
ximis Hispaniae  locis  per  Hannonem  praefectum  coegerat.  Fide 
accepta  dataque  perfugis,  et  Marcius  eo  cum  expeditis  cohortibus, 
et  Laelius  cum  septem  triremibus,  quinqueremi  una,  est  missus, 
ut  terra  marique  communi  consilio  rem  gererent. 

XXIV.  Scipio  ipse  gravi  morbo  implicitus  graviore  tamen  fama, 
quum  ad  id  quisque,  quod  audierat,  (insita  hominum  libidine 
alendi  de  industria  rumores)  adiiceret  aliquid,  provinciam  omnem 
ac  maxime  longinqua  eius  turbavit , apparuitque , quantam  excita- 
tura molem  vera  fuisset  clades , quum  vanus  rumor  tantas  procellas 
excivisset.  Non  socii  in  fide , non  exercitus  in  officio  mansit.  Man- 
donius  et  Indibilis,  quibus,  quia  regnum  sibi  Hispaniae,  pulsis 
inde  Carthaginiensibus,  destinarent  animis,  nihil  pro  spe  contige- 
rat, concitatis  popularibus,  Lacetani  autem  erant,  et  inventute 
Celtiberorum  excita , agrum  suesvetanum  sedetanumque  sociorum 
populi  romani  hostiliter  depopulati  sunt.  Civilis  alius  furor  in  ca- 
stris ad  Sucronem  ortus  : octo  ibi  millia  militum  erant,  praesidium 
gentibus,  quae  cis  Iberum  incolunt,  impositum.  Motae  autem 
eorum  mentes  sunt  non  tum  primum,  quum  de  vita  imperatoris 
dubii  allati  nuntii,  sed  iam  ante,  licentia  ex  diutino,  ut  fit,  otio 
collecta , et  nonnihil , quod  in  hostico  laxius  rapto  suetis  vivere 
arctiores  in  pace  res  erant.  Ac  primo  sermones  tantum  occulti  se- 
rebantur, si  bellum  in  provincia  essel,  quid  sese  inter  pacatos 
facere?  si  debellatum  iam  et  confecta  provincia  essel,  cur  in 
Italiam  non  revehi  ? Flagitatum  quoque  stipendium  procacius  , 
quam  ex  more  et  modestia  militari  erat;  et  ab  custodibus  probra 
in  circumeuntes  vigilias  tribunos  iacta , et  noctu  quidam  praeda- 

tum  in  agrum  circa  pacatum  ierant;  postremo  interdiu  ac  propa- 
lam sine  commeatu  ab  signis  abibant.  Omnia  libidine  ac  licentia 
militum,  nihil  instituto  ac  disciplina  militiae,  aut  imperio  eorum 
qui  praeerant,  gerebatur.  Forma  tamen  romanorum  castrorum 
constabat  una  ea  spe , quod  tribunos  ex  contagione  furoris  haud 
expertes  seditionis  defcctionisquc  rati  fore , et  iura  reddere  in  prin- 
cipiis sinebant,  et  signum  ab  eis  petebant,  et  in  stationes  ac  vigi- 
lias in  ordinem  ibant ; et,  ut  vim  imperii  abstulerant,  ita  speciem 
dicto  parentium , ultro  sibi  imperantes,  servabant.  Erupit  deinde 
seditio,  postquam  reprehendere  atque  improbare  tribunos  ea,  quae 
fierent , et  conari  obviam  ire,  et  propalam  abnuere,  furoris  eorum 
se  futuros  socios , senserunt.  Fugatis  itaque  ex  principiis  ac  post 
paulo  e castris  tribunis  ad  principes  seditionis,  gregarios  milites, 
C.  Albium  Calenum  et  C.  Atrium  Vmbrum , delatum  omnium 
consensu  imperium  est;  qui,  nequaquam  tribuniciis  contenti  or- 
namentis, insignia  etiam  summi  imperii,  fasces  securesque,  attre- 
ctare ausi:  neque  venit  in  mentem,  suis  tergis  suisque  cervicibus 
virgas  illas  securesque  inimiuere , quas  ad  metum  aliorum  praefer- 
rent. Mors  Scipionis  falso  credita  obcaecabat  animos;  sub  cuius 
vulgatam  mox  famam  non  dubitabant  totam  Hispaniam  arsuram 
bello : in  eo  tumultu  et  sociis  pecunias  imperari , et  diripi  propinquas 
urbes  posse;  et,  turbatis  rebus,  quum  omnia  omnes  auderent, 
minus  insignia  fore,  quae  ipsi  fecissent. 

XXV.  Quum  alios  subinde receutcs  nuntios,  non  mortis  modo, 
sed  etiam  funeris,  expectarent,  neque  superveniret  quisquam,  eva- 
nescerelque  temere  ortus  rumor ; tum  primi  auctores  requiri  coepti, 
et,  subtrahente  se  quoque,  ut  credidisse  potius  temere,  quam  fin- 
xisse, rem  talem  videri  posset , destituti  duces  iam  sua  ipsi  iusiguia, 
et  pro  vana  imagine  imperii,  quod  gererent , veram  iustamque  mox 
in  se  versuram  potestatem  horrebant.  Stupente  ita  seditione,  quum 
vivere  primo,  mox  etiam  valere  Scipionem,  certi  auctores  affer- 
rent, tribuni  militum  septem  ab  ipso  Scipione  missi  sunt.  Ad  quo- 
rum primum  adventum  exasperati  animi;  mox,  ipsis  placido  ser- 
mone permulcentibus  notos,  cum  quibus  congressi  erant,  leniti 
suut.  Circumeuntes  enim  tentoria  primo,  deinde  in  principiis  prae- 
forioque,  ubi  sermones  inter  se  serentium  circulos  vidissent,,  allo- 
quebautur,  percunctantes  magis,  quae  causa  irae  consternationisque 

subitae  foret,  quam  factum  accusantes.  Vulgo  stipendium  non  da- 
tum ad  diem  iactabatur,  et,  quum  eodem  tempore,  quo  scelus 
Illilurgitanorum  exstitisset , post  duorum  imperatorum  duorum- 
que  exercituum  stragem,  sua  virtute  defensum  nomen  romanum 
ac  retenta  provincia  esset : Illiturgilanos  poenam  noxae  meri- 
tam habere;  suis  recte  factis  gratiam  qui  exsolvat,  non  esse. 
Talia  quaerentes  aequa  orare  , seque  ea  relaturos  ad  impera- 
torem, respondebant.  Laetari,  quod  nihil  tristius,  nec  insana- 
bilius esset  : et  P.  Scipionem  deum  benignitate , et  rempublicam 
esse  gratiae  referendae.  Scipionem  bellis  assuetum , ad  seditio- 
num procellas  rudem,  sollicitum  habebat  res,  ne  aut  exercitus 
peccando,  aut  ipse  puniendo,  modum  excederet.  In  praesentia,  ut 
coepisset,  leniter  agi  placuit,  et,  missis  circa  stipendiarias  civita- 
tes exactoribus,  stipendii  spem  propinquam  facere.  Edictum  subinde 
propositum,  ut  ad  stipendium  petendum  convenirent  Carthaginem, 
seu  carptim  partes,  seu  universi  mallent.  Tranquillam  seditionem, 
iam  per  se  languescentem , repentina  quies  rebellantium  Hispano- 
rum fecit.  Redierant  enim  in  fines,  omisso  incepto,  Mandonius 
et  Indibilis,  postquam  vivere  Scipionem  allatum  est:  nec  iam  erat 
aut  civis,  aut  externus,  cum  quo  furorem  suum  consociarent. 
Omnia  circumspectantes  consilia  nihil  reliqui  habebant,  praeter 
nou  tutissimum  a malis  consiliis  receptum,  ut  imperatoris  vel 
iustae  irae,  vel  non  desperandae  clementiae  sese  committerent: 
etiam  hostibus  eum  ignovisse,  cum  quibus  ferro  dimieasset:  suam 
seditionem  sine  vulnere,  sine  sanguine  fuisse,  nec  ipsam  atrocem, 
nec  atroci  poena  dignam ; ut  ingenia  humana  sunt  ad  suam  cuique 
levandam  culpam  nimio  plusfacnnda.  Illa  dubitatio  erat,  siugulae- 
ne  cohortes,  an  universi,  ad  stipendium  petendum  irent.  Inclina- 
vit sententia,  quod  tutius  censebant,  universos  ire. 

XXVI.  Per  eosdem  dies,  quibus  haec  illi  consultabant,  consi- 
lium de  iis  Carthagini  erat;  certabaturque  sententiis,  utrum  in 
auctores  tantum  seditionis  (erant  autem  hi  numero  haud  plus, 
quam  quinque  et  triginta)  animadverteretur,  an  plurium  supplicio 
vindicanda  tam  foedi  exempli  defectio  magis,  quam  seditio,  esset. 
Vicit  sententia  lenior,  ut,  unde  orta  culpa  esset,  ibi  poena  consi- 
steret: ad  multitudinem  castigationem  satis  esse.  Consilio  dimisso, 
ut  id  actum  videretur,  expeditio  adversus  Mandonium  Indibileni- 

que  edicitur  exercitui,  qui  Carthagine  erat,  et  cibaria  dierum 
aliquot  parare  iubentur.  Tribunis  septem,  qui  et  antea  Sucronem 
ad  leniendam  seditionem  ierant,  obviam  exercitui  missis,  quina 
nomina  priQcipuro  seditionis  edita  sunt;  ut  eos,  peridoneos  ho- 
mines benigno  vultu  ac  sermone  in  hospitium  invitatos  sopitosque 
vino,  vincirent.  Hand  procul  iam  Carthagine  aberant,  quum  ex 
obviis  auditum , postero  die  omnem  exercitum  cum  M.  Silano  in 
Lacetanos  proficisci,  non  metu  modo  omni,  qui  tacitus  insidebat 
animis,  liberavit  eos,  sed  laetitiam  ingentem  fecit;  quod  magis 
habituri  solum  imperatorem , quam  ipsi  futuri  in  potestate  eius 
essent.  Sub  occasum  solis  urbem  ingressi  sunt,  exercitnmque  alte- 
rum parantem  omnia  ad  iter  viderunt.  Excepti  sermonibus  de  in- 
dustria compositis,  laetum  op portunumque  adventum  eorum  im- 
peratori esse,  quod  sub  ipsam  profectionem  alterius  exercitus 
venissent,  corpora  curant.  A tribunis  sine  ullo  tumultu  auctores 
seditionis,  per  idoneos  homines  perducti  in  hospitia,  comprehensi 
ac  vincti  sunt.  Vigilia  quarta  impedimenta  exercitus,  cuius  simu- 
labatur iter , proficisci  coepere.  Sub  lucem  signa  mota , et  ad  por- 
tam reteutnm  agmen,  custodesque  circa  omnes  portas  missi,  ne 
quis  urbe  egrederetur.  Vocati  deinde  ad  concionem , qui  pridie 
venerant,  ferociter  in  forum  ad  tribunal  imperatoris,  ut  ultro 
territuri  succlamationibus,  concurrunt.  Simul  et  imperator  in  tri- 
bunal escendit,  et  reducti  armati  a portis  inermi  se  concioni  ab 
tergo  circumfuderunt.  Tum  omnis  ferocia  concidit,  et,  ut  postea 
fatebantur,  nihil  aeque  eos  terruit,  quam  praeter  spem  robur  et 
color  imperatoris,  quem  affectum  visuros  crediderant,  vultusqne, 
qualem  ne  in  acie  quidem  aiebant  meminisse.  Sedit  tacitus  pau- 
lisper, donec  nuntiatum  est,  deductos  in  forum  auctores  seditionis, 
et  parata  iam  omnia  esse. 

XXVII.  Tum , silentio  per  praeconem  facto , ita  coepit : « Nun- 
» quam  mihi  defuturam  orationem , qua  exercitum  meum  allo- 
* querer,  credidi;  non  quo  verba  unqnam  potius,  quam  res, 
» exercuerim , sed  quia  prope  a pueritia  in  castris  habitus , assue- 
» ram  militaribus  ingeniis.  Ad  vos  quemadmodum  loquar,  nec 
» consilium,  nec  oratio  suppeditat:  quos  ne  quo  nomine  quidem 
» appellare  debeam,  scio.  Cives?  quia  patria  vestra  descistis:  an 
» milites?  qui  imperium  auspiciumque  abnuistis,  sacramenti  reli- 

» gioncm  rupistis.  Hostes?  corpora,  ora,  vestitum  habitum  civium 
» agnosco : facta , dicta , consilia , animos  hostium  video.  Quid 
» enim  vos,  nisi  quod  Ilergetes  et  Lacetani,  aut -optastis  aliud, 
» aut  sperastis?  Et  illi  tamen  Mandonium  atque  Indibilem,  regiae 
» nobilitatis  viros,  duces  furoris  sequuti  sunt;  vos  auspicium  et 
» imperium  ad  Vmbrum  Atrium  et  Calenum  Albium  detulistis. 
a Negate,  vos  id  omnes  fecisse,  aut  factum  voluisse,  milites; 
» paucorum  eum  furorem  atque  amentiam  esse,  libenter  credam 
» negantibus;  nec  enim  ea  sunt  commissa , quae  vulgata  in  omnem 
» exercitum  sine  piaculis  ingentibus  expiari  possint.  Invitus  ea, 
» tanquam  vulnera,  attingo:  sed  nisi  tacta  tractataquc  sanari  non 
b possuut.  Equidem,  pulsis  Hispania  Carthaginiensibus,  nullum 
» locum  tota  provincia,  nullos  homines  credebam  esse,  ubi  vita 
» invisa  esset  mea:  sic  me  non  solum  adversus  socios  gesseram, 
» sed  etiam  adversus  hostes.  In  castris  en  meis,  quantum  me  opi- 
» nio  fefellit ! fama  mortis  meae  non  accepta  solum  , sed  etiam 
b exspectata  est.  Non  quod  ego  vulgari  facinus  per  omnes  velim 
» ( equidem  si  totum  exercitum  meum  mortem  mihi  optasse  ere- 
» derem,  hic  statim  ante  oculos  vestros  morerer;  nec  me  vita 
» iuvaret,  invisa  civibus  et  militibus  meis),  sed  multitudo  omnis, 
» sicut  natura  maris,  perse  immobilis  est,  venti  et  aurae  cient; 
» ita  aut  tranquillum,  aut  procellae  in  vobis  sunt;  et  causa  atque 
» origo  omnis  furoris  penes  auctores  est:  vos  contagione  insani- 
» stis ; qui  mihi  ne  hodie  quidem  scire  videmini , quo  amentiae 
» progressi  silis,  quid  facinoris  in  me,  quid  in  patriam  paren- 
» tesque  ac  liberos  vestros , quid  in  deos,  sacramenti  testes,  quid 
» adversus  auspicia,  sub  quibus  militatis,  quid  adversus  morem 
» militiae  disciplinamque  maiorum , quid  adversus  summi  imperii 
» maiestatem  ausi  sitis.  De  me  ipso  taceo:  temere  potius,  quam 
» avide,  credideritis.  Denique  ego  sim,  cuius  imperii  tradere 
» exercitum  minime  mirandum  sit:  patria  quid  de  vobis  meruerat, 
» quam  cum  Mandonio  et  Indibili  consociando  consilia  prodebatis? 
n Quid  populus  romanus,  quum  imperium,  ablatum  ab  tribuois 
» suffragio  populi  creatis,  ad  homines  privatos  detulistis?  quum, 
b eo  ipso  non  contenti,  si  pro  tribunis  illos  haberetis,  fasces 
» imperatoris  vestris  ad  eos,  quibus  servus,  cui  imperarent,  nun- 
» quam  fuerat , romanus  exercitus  detulistis.  In  praetorio  teten- 

» deruat  Albius  et  Atrias ; classicum  apud  eos  cecinit;  signum  ab 
» iis  petitum  est;  sederunt  in  tribunali  P.  Scipionis;  lictor  ap- 
» paruit;  submoto  incesserunt;  fasces  cum  securibus  praelati  sunt. 
» Lapides  pluere,  et  fulmina  iaci  de  caelo,  et  insuetos  fetus  ani- 
*>  malia  edere,  vos  portenta  esse  putatis:  hoc  est  portentum,  quod 
» nullis  hostiis,  nullis  supplicationibus,  sine  sanguine  eorum,  qui 
m tantum  facinus  ausi  sunt,  expiari  possit. 

XXVIII.  » Atque  ego  (quamquam  nullum  scelus  rationem  ha- 
» bet)  tamen,  ut  in  re  nefaria,  quae  mens,  quod  consilium  vc- 
» strum  fuerit,  scire  velim.  Rhegium  quondam  in  praesidium 
» missa  legio,  interfectis  per  scelus  principibus  civitatis,  urbem 
» opulentam  per  decem  annos  tenuit.  Propter  quod  facinus  tota 
» legio , millia  hominum  quatuor , in  foro  Romae  securi  percussi 
» sunt:  sed  illi  primum  non  Atrium  Vmbrum  semilixam,  nomi- 
» nis  etiam  abominandi  ducem,  sed  Deciam  Iubelliuin  tribunum 
» militum  sequuti  sunt;  nec  cum  Pyrrho,  nec  cum  Samnitibus 
» aut  Lucanis,  hostibus  populi  romani,  se  coniunxerunt.  Vos 
» cum  Mandonio  et  Indibili  consilia  communicastis,  et  arma 
a consociaturi  fuistis.  Illi,  sicut  Campani  Capuam , Tuscis  veteri- 
» bus  cultoribus  ademptam,  Mamertini  in  Sicilia  Messanam,  sic 
i»  Rhegium  habituri  perpetuam  sedem  erant;  nec  popnlum  ronta- 
)>  num,  nec  socios  populi  romani  ultro  lacessituri  bello.  Sucro- 
» nemne  vos  domicilium  habituri  eratis?  ubi  si  vos  decedens 
# confecta  provincia  imperator  relinquerem,  deum  hominumque 
» fident  implorare  debebatis,  quod  non  rediretis  ad  coniuges  libe- 
» rosqtte  vestros.  Sed  horum  quoque  memoriam,  sicut  patriae 
» meique,  eieceritis  ex  animis  vestris.  Viam  consilii  scelerati,  sed 
» non  ad  ultimum  dementis,  exsequi  volo.  Mcne  vivo  et  cetero 
» incolumi  exercitu,  cum  quo  ego  die  uno  Carthaginem  cepi, 
» cum  quo  quatuor  imperatores,  quatuor  exercitus  Carthaginien- 
» sium  fudi,  fugavi,  Hispania  expuli , vos  octo  millia  hominum, 
» minoris  certe  omnes  praelii,  quam  Albius  et  Atrius  sunt,  quibus 
» vos  subiecistis,  Hispaniam  provinciam  populo  romano  erepturi 
» eratis?  Amolior  et  amoveo  nomen  meum:  nihil  ultra  facile  cre- 
» ditant  mortem  meam  a vobis  violatus  sim.  Quid?  si  ego  more- 
» rer,  mecunt  exspiratura  respublica , mecum  casurum  imperium 
» populi  romani  erat?  ne  istuc  Iupiter  optimus  maximus  sirit. 

» Vrbem,  auspicato  diis  auctoribus  in  aeternum  conditam , fragili 
» huic  et  mortali  corpori  aequalem  esse,  Flaminio,  Paullo,  Grac- 
» cho,  Postumio  Albino,  M,  Marcello,  T.  Quintio  Crispino, 
» Cn.  Fulvio , Scipionibus  meis , tot  tam  praeclaris  imperatoribus 
» uno  bello  absumptis,  superstes  est  populus  romanus,  eritqne, 
» mille  aliis  nunc  ferro,  nunc  morbo  moricntibus.  Meo  unius 
» funere  elata  populi  romaui  esset  respublica?  Vos  ipsi  hic  in 
» Hispania,  patre  et  patruo  meo,  duobus  imperatoribus,  interfe- 
» ctis.  Septimum  Marcium  ducem  vobis  adversus  exulantes  re- 
to ceuti  victoria  Poenos  delegistis.  Et  sic  loquor,  tanquam  sine 
» duce  Hispaniae  futurae  fuerint : M.  Silanus , eodem  iure,  eodem 
» imperio  inecum  in  provinciam  missus,  L.  Scipio  frater  meus 
» et  C.  Laelius,  legati,  vindices  maiestatis  imperii  decssent  ? 
» Virum  exercitus  exercitui,  an  duces  ducibus,  an  dignitas,  an 
» causa  comparari  poterat  ? quibus  s»  omnibus  superiores  essetis , 
e arma  cum  Poenis  contra  patriam,  contra  cives  vestros  ferretis? 
» Africam  Italiae,  Carthaginem  ubi  romanae  imperare  velletis? 
» quam  ob  noxam  patriae  ? 

XXIX.  » Coriolanum  quondam  damnatio  iniusfa,  miserum  et 
» indignum  exilium,  ut  iret  ad  oppugnandam  patriam,  impulit: 
« revocavit  tamen  a publico  parricidio  privata  pietas.  Vos  qui 
» dolor,  qnae  ira  incitavit?  Stipendiumne  diebus  paucis  impera- 
to tore  aegro  serius  numeratura  satis  digDa  causa  fuit , cur  patriae 
» indiceretis  bellum?  cur  ad  Ilergetes  descisceretis  a populo  ro- 
to mano?  cur  nihil  divinarum  humanarumve  rerum  inviolatum 
» vobis  esset?  Insanistis  profecto,  milites:  nec  maior  in  corpus 
» meum  vis  morbi , quam  in  vestras  mentes , invasit.  Horret  ani- 
» mus  referre , quid  crediderint  homines , quid  speraverint,  quid 
» optaverint.  Auferat  omnia  irrita  oblivio,  si  potest : si  non,  ut- 
» cumque  silentium  tegat.  Nou  negaverim,  tristem  atrocemque 
» vobis  visam  orationem  meam  ; quanto  creditis  facta  vestra  atro- 
» ciora  esse , quam  dicta  mea  ? et  me  ea , quae  fecistis , pati  aequum 
» censetis;  vos  ne  dici  quidem  omnia  aequo  animo  ferretis?  Sed 
» ne  ea  quidem  ipsa  ultra  exprobrabuntur.  Vtinam  tam  facile  vos 
» obliviscamini  eorum,  quam  ego  obliviscar:  itaque,  quod  ad 
» vos  universos  attinet,  si  erroris  poenitet , satis  superque  poena- 
» rum  habeo.  Albius  Calenus  et  Atrius  Vmber  et  ceteris  nefariae 

# seditionis  auctores  sanguine  luent,  quod  admiserunt.  Vobis  sup- 
» plicii  eorum  spectaculum  non  modo  non  acerbum , sed  laetuin 
» etiam,  si  sana  mens  rediit,  debet  esse:  de  nullis  enim , quam 
» de  vobis,  infestius  aut  immitius  consuluerunt.  » Vix  finem  di- 
cendi fecerat,  quum  ei  praeparato  simul  ouinium  rerum  terror 
oculis  auribusque  est  offusus.  Exercitus,  qui  corona  concionem 
circumdederat,  gladiis  ad  scuta  concrepuit:  praeconis  audita  vox 
citantis  nomina  damnatorum  in  consilio.  Nudi  in  medium  protra- 
hebantur: et  simul  omnis  apparatus  supplicii  expromebatur.  Deli- 
gati ad  palum  virgisque  caesi  et  securi  percussi,  adeo  torpentibus 
tnctu  , qui  aderaot,  ut  non  modo  ferocior  vox  adversus  atrocitatem 
poenae:  sed  ne  gemitas  quidem , exaudiretur.  Tracti  inde  dc  me- 
dio omnes,  purgatoque  loco  citati  milites nomiualim  apud  tribunos 
militum  in  verba  P.  Scipionis  iurarunt,  stipendiumque  ad  nomen 
singulis  persolutum  est.  Ilunc  finem  exitumque  seditio  militum 
coepta  apud  Sucronem  habuit. 

XXX.  Per  idem  tempus  ad  Baetim  fluvium  Hanno,  praefectus 
Magonis,  missus  a Gadibus  cum  parva  manu  Afrorum  , mereede 
Hispanos  sollicitando  ad  quatuor  millia  iuvenum  armavit.  Castris 
deinde  exutus  ab  L.  Marcio,  maxima  parte  militum  inter  tumul- 
tum captorum  castrorum  , quibusdam , etiam  in  fuga  amissis,  palatos 
persequcnle  equite,  cum  paucis  ipse  effugit.  Dum  haec  ad  Baetim 
fluvium  geruntur,  Laelius  inierim , freto  in  Oceanum  evectus, 
ad  Carteiam  classe  accessit:  urbes  ea  in  ora  Oceani  sita  est,  ubi 
primum  e faucibus  angustis  panditur  mare.  Gades,  sine  certamine, 
proditione  recipiendi,  ultro  qui  eam  rem  pollicerentur  in  castra 
romaua  venientibus,  spes,  sicut  ante  dictum  est,  fuerat.  Patefacta 
immatura  proditio  est,  comprehensosque  omnes  Mago  Adherbali 
praetori  Carthaginem  devehendos  tradit.  Adherbal , coniuratis  in 
quinqueremem  impositis,  pracmissaquc  ea,  quia' tardior,  quam 
triremis  erat , ipse  cum  octo  triremibus  modico  intervallo  sequi- 
tur. Iam  fretum  intrabat  quinqueremis,  quum  Laelius,  et  ipse  in 
quinqueremi  e portu  Carteiae,  sequentibus  septem  triremibus , 
fVC'CtU3  i iQ  Adherbalem  ac  triremes  invehitur  , quinqueremem 
satis  credens  deprensam  rapido  in  freto , in  adversum  aestum  reci- 
nou  posse.  Poenus  in  re  subita  parumper  incertus  trepi- 
utrutn  quinqueremem  sequeretur , an  in  hostes  rostra  con- 

verteret.  Ipsa  conctatio  facultatem  detrectandae  pugnae  ademit : 
iam  enim  sub  ictu  teli  erant,  et  undique  instabat  hostes ; aestus 
quoque  arbitrium  moderandi  naves  ademerat : neque  erat  navali 
pugna  similis:  quippe  ubi  nihil  voluntarium , nihil  artis  aut  con- 
silii esset.  Yna  natura  freti  aeslusque  totius  certaminis  potens, 
suis,  alienis  navibus  nequidquam  remigio  in  contrarium  tendentes 
invehebat,  ut  fugientem  navem  videres  retro  vortice  intortam 
victoribus  illatam ; et  sequeutem , si  in  contrarium  tractum  inci- 
disset maris,  fugientis  modo  sese  avertentem.  Iam  in  ipsa  pugna 
haec,  quum  infesto  rostro  peteret  hostium  navem,  obliqua  ipsa 
ictum  alterius  rostri  accipiebat:  illa,  quum  transversa  obiiceretur 
hosti,  repente  intorta  in  proram  circumagebatur.  Quum  inter  tri- 
remes, fortuna  regente,  anceps  proelium  misceretur,  quinquere- 
, mfs  romana,  seu  pondere  tenacior,  seu  pluribus  remorum  ordi- 
nibus scindentibus  vortices,  quum  facilius  regeretur,  duas  triremes 
suppressit , unius  praelata  impetu  lateris  alteris  remos  detersit : 
ceterasque,  quas  indepta  esset,  mulcasset,  ni  cum  reliquis  quinque 
navibus  Adherbal  velis  in  Africam  transmisisset. 

XXXJ.  Laelius,  victor  Carteiam  revectus,  auditis,  quae  acta 
Gadibus  erant,  patefactam  proditionem,  coniuratosque  missos 
Carthaginem,  spem  ad  irritum,  redactam,  qua  venissent  nuntiis 
ad  L.  Marcium  missis,  nisi  si  terere  frustra  tempus  sedendo  ad 
Gades  vellent,  redeundum  ad  imperatorem  esse,  assentienlc  Mar- 
cio, paucos  post  dies  ambo  Carthaginem  rediere.  Ad  quorum 
discessum  non  respiravit  modo  Mago , quum  terra  marique  anci- 
piti  metu  urgeretur;  sed  etiam  , audita  rebellione  Ilergetum,  spem 
recuperandae  Hispaniae  nanctus,  nuntios  Carthaginem  ad  senatum 
mittit , qui , simul  seditonem  civilem  in  castris  romanis , simul 
defectionem  sociorum  in  maius  verbis  extollentes  , hortarentur , 
ut  auxilia  mitterent,  quibus  traditum  a patribus  imperium  Hispa- 
niae repeti  posset.  Mandonius  et  lndibilis,  in  fines  regressi,  pau- 
lisper, dum , quidnam  de  seditione  statueretur,  scirent,  suspeusi 
quieverunt;  si  civium  errori  ignosceretur,  non  diffidentes,  sibi 
quoque  ignosci  posse.  Postquam  vulgata  est  atrocitas  supplicii , 
suam  quoque  noxam  pari  poena  aestimatam  rati , vocatis  rursus 
ad  arma  popularibus , contractisque,  quae  ante  habuerant,  auxi- 
liis, in  sedetanum  agrum  , ubi  principio  defectionis  stativa  habue- 

rant,  cum  viginli  millibus  peditum,  duobus  millibus  equitum  et 
quingentis  trascenderunt. 

XXXII.  Scipio,  quum  fide  solvendi  pariter  omnibus  noxiis  in- 
noxiisque  stipendii , tum  vultu  ac  sermone  in  omnes  placato,  facile 
reconciliatis  militum  animis , prius  quam  castra  ab  Carthagine 
moveret,  concione  advocata,  multis  verbis  in  perfidiam  rebellan- 
tium regulorum  invectus,  nequaquam  eodem  animo  se  ire  pro- 
fessus est  ad  vindicandum  id  scelus,  quo  civilem  errorem  nuper 
sanaverit.  Tum  se,  haud  secus  quam  viscera  secantem  sua, 
cum  gemitu  et  lacrymis  quinque  et  triginta  hominum  capitibus 
expiasse  octo  millium  seu  imprudentiam , seu  noxam  : nunc 
laeto  et  erecto  animo  ad  caedem  Ilergetum  ire.  Non  enim  eos 
neque  natos  in  eadem  terra , nec  ulla  secum  societate  iunctos 
esse  : eam  , quae  sola  fuerit , fidei  atque  amicitiae  ipsos  per 
scelus  rupisse.  In  exerpitu  suo  se,  praeterquam  quod  omnes  ci- 
ves , aut  socios  latinique  nominis  videat , etiam  eo  moveri  , 
quod  nemo  vere  sit  miles,  qui  non  aut  a patruo  suo  Cn.  Sci- 
pione , qui  primus  romani  nominis  in  eam  provinciam  venerit , 
aut  a patre  consule , aut  a se  sit  ex  Italia  advectus.  Scipionum 
nomini  auspiciisque  omnes  assuetos , quos  secum  in  patriam  ad 
meritum  triumphum  deducere  velit;  quos  consulatum  petenti, 
velut  si  omnium  communis  agatur  honos,  affuturos  speret.  Quod 
ad  expeditionem  attineat,  quae  instet,  immemorem  esse  rerum 
suarum  gestarum,  qui  id  bellum  ducat.  Magonis  hercule  sibi , 
qui  extra  orbem  terrarum  in  circumfusam  Oceano  insulam  cum 
paucis  perfugerit  navibus,  maiorem  curam  esse,  quam  Ilerge- 
tum. Quippe  illic  et  ducem  Carthaginiensem , et  quanlumcum- 
que  punicum  praesidium  esse ; hic  latrones  latronumque  duces : 
quibus  ut  ad  populandos  finitimorum  agros  tectaque  urenda  et 
rapienda  pecora  aliqua  vis  sit , ita  *n  acie  ac  signis  collatis 
nullam  esse.  Magis  velocitate  ad  fugam  , quam  armis  fretos , 
pugnaturos  esse  : itaque  non,  quod  ullum  inde  periculum , aut 
semen  maioris  belli  videat,  ideo  se,  prius  quam  provincia  dece- 
dat, opprimendos  Ilergetes  duxisse;  sed  primum,  ne  impunita 
tam  scelerata  defectio  esset ; deinde , ne  quis  in  provincia , si- 
mul virtute  tanta  et  felicitate  perdomita,  relictus  hostis  dici 
posset.  Proinde  deis  bene  iuvantibus  sequerentur,  non  tam  ad 

bellum  gerendum  ('neque  enim  cum  pari  hoste  certamen  esse), 
quam  ad  expetendas  ab  hominibus  scelestis  poenas. 

XXXIII.  Ab  hac  oratione  dimissos  ad  iter  se  comparare  in  diem 
posterum  iubet,  profectusque  decimis  castris  pervenit  ad  Ibcrum 
flumen:  inde,  superato  amni,  die  quarto  in  conspectu  hostium 
posuit  castra : campus  ante  montibus  circa  septus  erat.  In  eam  val- 
lem Scipio  quum  pecora , rapta  pleraque  ex  hostium  agris,  pro- 
pelli ad  irritandam  feritatem  Barbarorum  iussisset,  velites  subsidio 
misit.  A quibus  ubi  per  procursationem  commissa  pugna  esset , 
Laelium  cum  equitata  impetum  ex  occulto  facere  iubet.  Mons 
opportune  promincus  equitum  insidias  texit : nec  ulla  mora  pugnae 
facta  est.  Hispani  in  conspecta  procul  pecora,  velites  in  Hispanos 
prafcda  occupatos  incurrere.  Primo  missilibus  territavere;  deinde, 
emissis  levibus  telis,  quae  irritare  magis,  quam  decernere  pugnam 
poterant,  gladios  nudant , et  coliato  pedq  res  coepta  geri  est ; 
ancepsquc  pedestre  certameu  erat,  nisi  equites  supervenissent.  Ne- 
que ex  adverso  tantum  illati  obvios  obtrivere,  sed  circumvecti  etiam 
quidam  per  infima  clivi  ab  tergo  se,  ut  plerosque  intercluderent, 
obiecerunt ; maiorque  caedes  fuit , quam  quantam  edere  levia  per 
excursiones  proelia  solent.  Ira  magis  accensa  adverso  proelio  Bar- 
baris est,  quam  imminuti  animi:  itaque,  ne  perculsi  viderentur, 
prima  luce  postero  die  in  aciem  processere.  Non  capiebat  onmes 
copias  angusta  , sicut  ante  dictum  est,  vallis:  duae  ferme  peditum 
partes,  omnis  equitatus  in  aciem  descendit:  quod  reliquum  peditum 
erat , obliquo  constituerunt  colle.  Scipio,  pro  se  esse  loci  angustias 
ratus , et  quod  in  arcto  pugna  romano  aptior,  quam  hispano  militi, 
futura  videbatur,  et  quod  io  eum  locum  detracta  hostium  acies 
esset,  qui  non  omnem  multitudinem  eorum  caperet,  novo  etiam 
consilio  adiecit  animum  : equitem  nec  se  posse  circumdare  corni- 
bus in  tam  angusto  spatio,  et  hosti,  quem  eum  pedite  eduxisset, 
inutilem  fore.  Itaque  imperat  Laelio  , ut  per  colles  quam  occultis- 
simo itinere  circumducat  equites,  segregetque,  quantum  possit, 
equestrem  a pedestri  pugnam.  Ipse  omnia  signa  peditum  in  hostes 
vertit:  qoatuor  cohortes  in  fronte  statuit,  quia  latius  pandere  aciem 
non  poterat.  Moram  pugnandi  nullam  fecit,  ut  ipso  certamine  aver- 
teret ab  conspectu  transeuntium  per  colles  equitum:  neque  ante 
circumductos  sensere,  quam  tumultum  equestris  pugnae  ab  tergo 

accepere.  Ita  duo  proelia  erant : duae  peditum  acies,  duo  equitatus 
per  longitudinem  campi,  quia  misceri  ex  genere  utroque  proelium 
angustiae  non  patiebantur,  pugnabant.  Hispanorum  quum  neque 
pedes  equiti , nec  eques  pediti  auxilio  esset , pedes  fiducia  equitis 
temere  commissus  campo  caederetur,  eques  circumventus  nec  pe- 
ditem a fronte  (iam  enim  stratae  pedestres  copiae  erant) , nec  ab 
tergo  equitem  sustineret,  et  ipsi,  quum  diu  in  orbem  sese  stanti- 
bus equis  defendissent,  ad  unum  omnes  caesi  sunt : nec  quisqnam 
peditum  equitumque  superfuit,  qui  in  valle  pugnaverunt.  Tertia 
pars,  quae  in  colle  ad  spectaculum  magis  tutum , quam  ad  partem 
pugnae  capessendam,  steterat,  et  locum  et  tempus  ad  fugiendum 
habuit.  Inter  eos  et  reguli  ipsi  fugerunt,  prius  quam  tota  circum- 
veniretur acies , inter  tumultum  elapsi. 

XXXIV.  Castra  eodem  die  Hispanorum,  praeter  reliquam  prae- 
dam, cum  tribus  ferme  millibus  hominum  capiuntur.  Romani  so- 
ciique ad  mille  ducenti  eo  proelio  ceciderunt : vulnerata  amplius 
tria  millia  hominum.  Minus  cruenta  victoria  fuisset,  si  patentiore 
campo  et  ad  fugam  capessendam  facili  foret  pugnatum.  Indibilis, 
abiectis  belli  consiliis,  nihil  tutius  in  afflictis  rebus  experta  fide 
et  clementia  Scipionis  ratus,  Maudonium  fratrem  ad  eum  mittit; 
qui,  advolutus  genibus,  fatalem  rabiem  tempori s eius  accusat, 
quum  velut  contagione  quadam  pestifera  non  Ilergetes  modo  et 
Lacetani,  sed  castra  quoque  romana  insanierint.  Suam  quidem 
et  fratris  et  reliquorum  popularium  eam  conditionem  esse,  ut 
aut,  si  ita  videatur,  reddant' spiritum  P.  Scipioni,  ab  eodem 
illo  acceptum,  aut  servati  bis  uni  debitam  vitam  pro  eo  in  per- 
petuum devoveant.  Antea  in  causa  sua  fiduciam  sibi  fuisse,  non- 
dum experta  clementia  eius  : nunc  contra,  nullam  in  causa  , 
omnem  in  misericordia  victoris  spem  positam  habere.  Mos  ve- 
tustus erat  Romanis,  cum  quo  nec  foedere,  nec  aequis  legibus 
iungeretfir  amicitia,  non  prius  imperio  in  eum  tanquam  pacatum 
uti,  quam  omnia  divina  humanaque  dedidisset,  obsides  accepti, 
arma  adempta,  praesidia  urbibus  imposita  forent.  Scipio,  multis 
invectus  in  praesentem  Mandonium  absentemque  Indibilem  verbis, 
illos  quidem  merito  perisse  ipsorum  maleficio,  ait  ; victuros  suo 
atque  populi  romani  beneficio.  Ceterum  se  neque  arma  iis 
adempturum  f quippe  ea  pignora  timentium  rebellionem  esse , 

se  libera  arma  relinquere  solutosque  metu  animos ) , neque  se 
in  obsides  innoxios,  sed  in  ipsos , si  defecerint,  saeviturum , nec 
ab  inermi,  sed  ab  armato  hoste,  poenas  expetiturum.  Vlramque 
fortunam  expertis  permittere  sese,  utrum  propitios,  an  iratos, 
habere  Romanos  mallent.  Ita  dimissus  Maudonius;  pecunia  tan- 
tummodo imperata , ex  qua  stipendium  militi  praestari  posset. 
Ipse,  Marcio  in  ulteriorem  Hispaniam  praemisso,  Silano  Tarraco- 
nem remisso,  paucos  moratus  dies,  dum  imperatam  pecuniam 
Ilergetes  pernumerarent,  cum  expeditis  Marcium  iam  appropin- 
quantem Oceano  assequitur. 

XXXV.  Inchoata  res  iam  ante  de  Masinissa  aliis  atque  aliis  de 
causis  dilata  erat,  quod  Numida  cum  ipso  utique  congredi  Scipio- 
ne volebat,  atque  eius  dextra  fidem  sancire:  ea  tum  itineris  tam 
longi  ac  tam  devii  causa  Scipioni  fuit.  Masinissa  quum  Gadibus 
esset,  certior  adventare  cuma  Marcio  factus,  causando  corrumpi 
equos  inclusos  in  insula,  penuriamque  omnium  rerum  et  facere 
ceteris,  et  ipsos  sentire,  ad  hoc  equitem  marcescere  desidia,  Ma- 
gonem perpulit,  ut  se  traiicere  in  continentem  ad  depopulandos 
proximos  Hispaniae  agros  pateretur.  Transgressus  tres  principes 
Numidarum  praemittit,  ad  tempus  locumque  colloquio  statuendum. 
Duos  pro  obsidibus  retineri  a Scipione  iubet:  remisso  tertio,  qui, 
quo  iussus  erat,  adduceret  Masinissam  , cum  paucis  in  colloquium 
venerunt.  Ceperat  iam  ante  Numidam  cx  fama  rerum  gestarum 
admiratio  viri ; substitueratque  animo  speciem  quoque  corporis 
amplam  ac  magnificam.  Ceterum  fnaior  praesentis  veneratio  cepit; 
et,  praeterquam  quod  suapte  natura  multa  maiestas  inerat , ador- 
nabat promissa  caesaries  habitusque  corporis  non  cultus  mundi- 
tiis, sed  virilis  vere  ac  militaris,  et  aetas  in  medio  virium  robore; 
quod  plenius  nitidiusque  ex  morbo  velut  renovatus  flos  iuventae 
faciebat.  Prope  attonitus  ipso  congressu  Numida  , gratias  de  fra- 
tris filio  remisso  agit.  Ex  eo  tempore,  affirmat,  eam*»c  quae- 
sisse  occassionem , quam  tandem  oblatam  deum  immortalium 
beneficio  non  omiserit.  Cupere  se  illi  populoquo  romano  operam 
navare,  ita  ut  nemo  unus  externus  magis  enise  adiuverit  rem 
romanam.  Id  se , etiamsi  iam  pridem  vellet , minus  praestare 
in  Hispania , aliena  atque  ignota  terra,  potuisse : in  qua  autem 
genitus  educatusque  in  spem  paterni  regni  esset,  facile  praesta- 

(urum.  Siquidem  eundem  Scipionem  ducem  in  Africam  mit- 
tant Romani,  satis  sperare  perbrevis  aevi  Carthaginem  esse. 
Laetus  eum  Scipio  vidit  audivilque,  quum  caput  rerum  in  omni 
hostium  equitatu  Masinissam  fuisse  sciret,  et  ipse  iuvenis  specimen 
animi  prae  se  ferret.  Fide  data  acceptaque , profectus  retro  Tarra- 
conem est:  Masinissa  permissu  Romanorum  , ne  sine  causa  traie- 
cisse  in  continentem  videretur,  populatus  proximos  agros  Gades 
rediit. 

XXXVI.  Magoni,  desperatis  in  Hispania  rebus,  in  quarum 
spem  seditio  primum  militaris , deinde  defecti  Indibilis  animos 
eius  sustulerant,  parauti  traiicere  in  Africam  , nuntiatum  ab  Car- 
thagine est,  iubere  senatum,  ut  classem,  quam  Gadibus  haberet , 
in  Italiam  traiicerct;  conducta  ibi  Gallorum  ac  Ligurum  quanta 
maiima  posset  iuventute,  coniungeret  se  Hannibali ; neu  senescere 
bellum  , maximo  impetu  , maiore  fortuna  coeptum  , sineret.  Ad 
eam  rem  et  a Carthagine  pecunia  Magoni  advecta  est;  et  ipse, 
quantam  potuit,  a Gaditanis  exegit , non  aerario  modo  eorum,  sed 
etiam  templis  spoliatis , et  privatim  omnibus  coactis  aurum  argen- 
tumque in  publicum  conferre.  Quum  praeterveheretur  Hispaniae 
oram,  haud  procul  Carthagine  nova  expositis  in  terram  militibus, 
proximos  depopulatus  agros , inde  ad  urbem  classem  appulit.  Ibi 
quum  interdiu  milites  in  navibus  tenuisset,  nocte  in  litus  expositos 
ad  partem  eam  muri,  qua  capta  Carthago  ab  Romanis  fuerat,  ducit; 
nec  praesidio  satis  valido  urbem  teneri  ratus,  et  aliquos  oppidanorum 
ad  spem  novandi  res  aliquid  moturos.  Ceterum  uuntii  ex  agris  tre- 
pidi simul  populationem  agrestiumque  fugam  cl  hostium  adventum 
attulerant;  et  visa  interdiu  classis  erat,  nec  sine  causa  electam 
ante  urbem  stationem  apparebat.  Itaque  instructi  armatique  intra 
portam  , ad  staguum  ac  mare  versam  , continebantur.  Vbi  effusi 
hostes,  mixta  iuter  milites  navalis  turba,  ad  muros  tumultu  maio- 
re, quam  vi , subierunt , patefacta  repente  porta , Romani  cum 
clamore  erumpunt , turbatosque  hostes  , et  ad  primum  incursum 
coniectumque  telorum  aversos,  usque  ad  litus  cum  multa  caede 
persequuntur:  nec,  nisi  naves  lilori  appulsae  trepidos  accepissent, 
superfuisset  pugnae  aut  fugae  quisquam.  Iu  ipsis  quoque  trepida- 
tum navibus  est,  dum,  ne  hostes  cum  suis  simul  irrumperent,  tra- 
hunt scalas,  orasque  et  ancoras  , ne  in  moliendo  inora  esset,  prae- 
iit 

cidunt;  multique  adnanlcs  navibus,  incerto  prae  tenebris,  quid 
aut  peterent  aut  vitarent,  foede  interierunt.  Postero  die  quum 
classis  inde  retro  ad  Oceanum,  uude  venerat , fugisset , ad  octiu- 
genti  homines  caesi  inter  murum  litusque  , et  ad  duo  millia  armo- 
rum inventa. 

XXXVII.  Mago,  quum  Gades  repetisset,  exclusus  inde,  ad 
Cimbim,  haud  procul  a Gadibus  is  locus  abest , classe  appulsa, 
mittendis  legatis  querendoque  , quod  portae  sibi  socio  atque  amico 
clausae  forent , purgantibus  iis , multitudinis  concursu  factum  , 
infestae  ob  direpta  quaedam  abs  conscendentibus  naves  militibus, 
ad  colloquinm  sufetes  eorum  , qui  summus  Poenis  est  magistra- 
tus, cum  quaestore  elicuit,  laccratosque  verberibus  cruci  affigi 
iussit:  inde  navibus  ad  Pityusam  insulam,  centum  millia  ferme  a 
continenti  (Poeni  tum  eam  incolebant)  , traiecit.  Itaque  classis 
bona  cum  pace  accepta  est , nec  commeatus  modo  benigne  prae- 
biti, sed  in  supplementum  classis  inventus  armaque  data : quorum 
fiducia  Poenus  in  Baliares  insulas  (quinquaginta  inde  millia  absunt) 
transmisit.  Duae  sunt  Baliares  insulae,  maior  altera  atque  opu- 
lentior armis  virisque;  et  portum  habet,  ubi  commode  hibernatu- 
rum,se  (et  iam  extremum  autumni  erat)  credebat.  Ceterum,  haud 
secus  quam  si  Romani  eam  insulam  iocolcrent , hostiliter  classi 
occursum  est.  Fundis  ut  uunc  plurimum,  ita  tunc  solo  eo  telo 
utebantur:  nec  quisquam  alterius  gentis  unus  tantum  ea  arte  ; 
quantum  inter  alios  omnes  Baliares  exceliunt.  Itaque  tanta  vis  la- 
pidum creberrimae  grandinis  modo  in  propinquantem  iam  terrae 
classem  effusa  est,  ut , intrare  portum  non  ausi , averterent  in 
altum  naves.  In  minorem  inde  Baliarium  insulam  traiecerunt,  fer- 
tilem agro;  viris,  armis  haud  aeque  validam.  Itaque  egressi  navi- 
bus supra  portum  loco  muDito  castra  locant , ac  sine  certamine 
urbe  agroque  potili,  duobus  millibus  auxiliarium  inde  conscriptis 
missisque  Carthaginem , ad  hibernandum  naves  subduxerunt.  Post 
Magonis  ab  Occani  ora  discessum  Gaditani  Romanis  deduntur. 

XXXVIII.  Haec  in  Hispania  P.  Scipionis  ductu  auspicioque 
gesta.  Ipse  L.  Lentulo  et  L.  Manlio  Acidiuo  provincia  tradita, 
decem  navibus  Romam  rediit,  et,  senatum  extra  Vrbem  dato  in  aede 
Bellonae,  quas  res  in  Hispania  gessisset,  disseruit,  quoties  signis 
collatis  dimicassct , quot  oppida  ex  hostibus  vi  cepisset,  quas  gen- 

tes  ia  ditionem  populi  romani  redegisset.  Adversus  qualuor  se 
imperatores , quatuor  victores  exercitus  in  Hispaniam  isse:  ne- 
minem Carthaginiensem  in  iis  terris  reliquisse.  Ob  has  res  gestas 
magis  teatata  est  triumphi  spes,  quam  petita  pertinaciter;  quia 
neminem  ad  eam  diem  triumphasse , qui  sine  magistratu  res  ges- 
sisset, constabat.  Senatu  misso,  Vrbem  est  ingressus,  argentique 
prae  se  in  aerarium  tulit  quatuordccim  millia  pondo  trecenta  qua- 
draginta duo  et  signati  argenti  magnum  numerum.  Comitia  inde 
creandis  consulibus  habuit.  L.  Veturius  Philo;  centuriacque  omnes 
ingenti  favore  P.  Scipionem  consulem  dixerunt : collega  additur 
ei  P.  Licinius  Crassus  pontifex  maximus.  Ceterum  comitia  maiore, 
quam  ulla  per  id  bellum,  celebrata  frequentia,  proditum  memoriae 
est:  convenerant  undique  non  suffragandi  modo,  sed  etiam  spe- 
ctandi causa  P.  Scipionis:  concurrcbantque  et  domum  frequentes, 
et  in  Capitolium  ad  immolantem  eum,  quum  centum  bubus  votis 
in  Hispania  Iovi  sacrificaret;  spondehantque  animis,  sicut  C.  Lu- 
tatius superius  bellum  punicum  finisset,  ita  id,  quod  instaret, 
P.  Cornelium  finiturum,  atque,  ut  Hispania  omni  Poenos  expu- 
lisset, sic  Italia  pulsurum  esse;  Africamque  ei,  perinde  ac  debella- 
tum in  Italia  foret,  privincia  destinabant.  Praetoria  inde  comitia 
habita:  creati  duo,  qui  tum  aediles  plebis  erant,  Sp.  Lucretius 
et  Cn.  Octavius , et  ex  privatis  Cn.  Servilius  Caepio  et  L.  Aemi- 
lius Papus.  Quartodecimo  anno  punici  belli  P.  Cornelius  Scipio 
et  P.  Licinius  Crassus  ut  consulatum  inierunt,  nominatae  consu- 
libus provinciae  sunt,  Sicilia  Scipioni  extra  sortem  , concedente 
collega , quia  sacrorum  cura  pontificem  maximum  in  Italia  retine- 
bat ; Bruttii  Crasso.  Tum  praetoriae  provinciae  in  sortem  coniectae  : 
urbana  Cn.  Servilio  obtigit,  Ariminum  (ita  Galliam  appellabant) 
Sp.  Lucretio,  Sicilia  L.  Aemilio,  Cn.  Octavio  Sardinia.  Senatus 
in  Capitolio  habitus.  Ibi , referente  P.  Scipione,  senatusconsultum 
factum  est,  ut , quos  ludos  inter  seditionem  militarem  in  Hispania 
vovisset,  ex  ea  pecunia,  quam  ipse  in  aerarium  detulisset,  faceret. 

XXXIX.  Tum  Saguntinorum  legatos  in  senatum  introduxit. 
Ex  eis  maximus  natu : « Etsi  nihil  ultra  malorum  est , Patres 
» conscripti , quam  quod  passi  sumus , ut  ad  ultimum  fidem  vobis 
» praestaremus,  tamen  ea  vestra  merita  imperatorumque  vestro- 
» rum  erga  nos  fuerunt,  ut  nos  cladium  nostrarum  non  poeniteat. 

» Bellum  propter  nos  sucopistis:  susceptum  quartumdecimum  an- 
» num  tam  pertinaciter  geritis,  ut  saepe  ad  ultimum  discrimen 
» et  ipsi  veneritis,  ct  populum  Carthaginiensem  adduxeritis.  Quum 
» in  Italia  tam  atrox  bellum  et  Hannibalem  hostem  haberetis, 
» consules  cum  exercitu  in  Hispaniam,  vclut  ad  colligendas  reli- 
» quias  naufragii  nostri,  misistis.  P.  et  Cn.  Cornelii,  ex  quo  in 
» provinciam  venerunt,  nullo  tempore  destiterunt,  quae  nobis 
» secunda,  quaeque  adversa  hostibus  nostris  essent,  facere.  Iam 
» omnium  primum  oppidum  nobis  restituerunt:  per  omnem  II i- 
» spaniam  cives  nostros  vcnnmdatos,  dimissis,  qui  conquirerent, 
» ex  servitute  in  libertatem  restituerunt.  Quum  iam  prope  esset, 
» ut  optabilem  ex  miserrima  fortunam  haberemus , P.  et  Cn.  Cor- 
» nclii  imperatores  vestri  luctuosius  nobis  quoque,  quam  vobis, 
» perierunt.  Tum  vero  ad  hoc  retracti  ex  distantibus  locis  in  se- 
» dem  antiquam  videbamnr,  ut  iterum  periremus,  ct  alterum 
x excidium  patriae  videremus : nec  ad  perniciem  nostram  cartha- 
» giniensi  utique  aut  duce  aut  exercitu  opus  esse;  ab  Turdulis 
» nos  veterrimis  hostibus , qui  prioris  quoque  excidii  causa  nobis 
» fuerunt,  exstingui  posse:  quum  ex  insperato  repente  misistis 
» nobis  P.  hunc  Scipionem;  quem,  fortunatissimi  omnium  Sagun- 
» tinorum  videmur,  quia  consulem  declaratum  videmus,  ac  vidisse. 
» nos  civibus  nostris  renuntiaturi  sumus,  spem  omnem  salutem- 
» que  nostram:  qui,  quum  plurimas  hostium  vestrorum  cepisset 
» in  Hispania  urbes,  ubique  ex  captorum  numero  excretos  Sa- 
» guntiuos  in  patriam  remisit ; postremo  Turdetaniam  , adeo  infe- 
» stam  nobis,  ut  illa  gente  incolumi  stare  Saguntum  non  posset, 
» ita  bello  afflixit , ut  non  modo  nobis  (absit  verbo  invidia),  ne 
» posteris  quidem  timenda  nostris  esset.  Deletam  urbem  cernimus 
» eorum  , quorum  in  gratiam  Saguntum  deleverat  Hannibal : ve- 
» ctigal  ex  agro  eorum  capimus,  quod  nobis  non  fructu  iucundius 
» est,  quam  ultione.  Ob  haec,  quibus  maiora  neque  sperare, 
» neque  optare  ab  diis  immorlalibus  poteramus,  gratias  actum 
» nos  decem  legatos  Saguntinus  senatus  populusque  ad  vos  misit ; 
» simul  gratulatum,  quod  ita  res  hos  annos  in  Hispania  atque 
» Italia  gessistis,  ut  Hispaniam  non  Ibcro  amne  tenus,  sed  qua 
» terrarum  ultimas  finit  Oceanus  , domitam  armis  habeatis;  Italiae, 

» nisi  quatenus  vallum  castrorum  cingit,  nihil  reliqueritis  Poeno. 

» Iovi  optimo  maximo , praesidi  capitolinae  arcis , non  grates 
» tantum  ob  haec  agere  iussi  sumus,  sed  donum  hoc  etiam,  si 
» vos  permitteretis,  coronam  auream  in  Capitolium  victoriae  ergo 
» ferre.  Id  uti  permittatis,  quaesumus;  utique,  si  vobis  ita  vide- 
» tur,  quae  nobis  imperatores  vestri  commoda  tribuerunt,  ea  rata 
» atque  perpetua  auctoritate  vestra  faciatis.  » Senatus  legatis  Sa- 
guntinis respondit,  Et  dirutum  et  restitutum  Saguntum  fidei  so- 
cialis ulrinque  servatae  documentum  omnibus  gentibus  fore. 
Suos  imperatores  recte  et  ordine  et  ex  voluntate  senatus  fecisse, 
quod  Saguntum  restituerint,  civesque  saguntinos  servitio  exeme- 
rint : quaeque  alia  eis  benigne  fecerint,  ea  senatum  ita  voluisse 
fieri.  Donum  permittere  ut  in  Capitolio  ponerent.  Locus  inde 
lautiaque  legatis  praeberi  iussa , et  muneris  ergo  in  singulos  dari 
ne  minus  dena  millia  aeris.  Legatioues  deinde  ceterae  in  senatum 
introductae  auditaeque,  et  petentibus  Saguntinis,  ut,  quatenus 
tuto  possent,  Italiam  spectatum  irent,  duces  dati , literaeque  per 
oppida  missae,  ut  Hispanos  comiter  acciperent.  Tum  de  republica, 
de  exercitibus  scribendis,  de  provinciis  relatum. 

XL.  Quum  Africam  novam  provinciam  extra  sortem  P.  Scipioni 
destinari  homines  fama  ferrent,  et  ipse,  nullam  iam  modica  gloria 
contentus,  non  ad  gerendum  modo  bellum,  sed  ad  finiendum, 
«diceret  se  consulem  declaratum  esse,  neque  aliter  id  fieri  posse, 
quam  si  ipse  in  Africam  exercitum  transportaret,  et,  acturum  se 
id  per  populum,  aperte  ferret,  si  senatus  adversaretur,  id  consilium 
haudquaquam  primoribus  Patrum  quum  placeret,  ceterique  per 
metum  aut  ambitionem  mussarent,  Q.  Fabius  Maximus  rogatus 
sententiam,  « Scio,  inquit,  multis  vestrum  videri,  Patres  con- 
» scripti,  rem  actam  hodierno  die  agi,  et  frustra  habiturum  ora- 
» tionem,  qui,  tanquam  de  integra  re,  de  Africa  provincia  sen- 
» tentiam  dixerit.  Ego  autem  primum  illud  ignoro,  quemadmodum 
» iam  certa  provincia  Africa  consulis,  viri  fortis  ac  strenui,  sit, 
» quam  nec  senatus  censuit  in  hunc  annum  provinciam  esse,  nec 
» populus  iussit.  Deinde,  si  est,  consulem  peccare  arbitror,  qui, 
» de  re  transacta  simulando  se  referre,  senatum  ludibrio  habet, 
» non  senatorem  modo,  qui,  de  quo  consulitur,  suo  loco  dicit 
» Sententiam.  Atque  ego  certum  habeo , dissentienti  mihi  ab  ista 
» festinatione  in  Africam  traiiciendi  duarum  rerum  subeundam 

» opinionem  esse;  unius,  insitae  ingenio  meo  cunctationis;  quam 
a metum  pigriliamque  homines  adolescentes  sane  appellent,  dnm 
» ue  poeniteat,  adhuc  aliorum  speciosiora  primo  adspectu  consi- 
» lia  semper  visa,  mea  nsu  meliora:  alterius,  obtrectationis  atqne 
» invidiae  adversus  crescentem  in  dies  gloriam  fortissimi  consulis. 
» A qua  suspicione  si  me  neque  vita  acta  et  mores  mei,  neque 
» dictatura  cum  quinque  consulatibus  lantumquc  gloriae  belli 
n domique  partae  vindicat,  ut  propius  fastidium  eius  sim,  quam 
» desiderium,  aetas  saltem  liberet.  Quae  enim  mihi  aemulatio  cum 
» eo  esse  potest,  qui  ne  filio  quidem  meo  aequalis  sit?  Hic  dicta- 
» torem , quum  vigerem  adhuc  viribus , et  in  cursu  maximarum 
» rerum  essem,  recusantem  nemo  aut  in  senatu,  aut  ad  populum 
» audivit,  quominns  insectanti  me  magistro  equitum,  quod  fando 
» nuuquam  ante  auditum  erat,  imperium  mecum  aequaretur.  Re- 
» bus,  quam  verbis,  assequi  malui,  ut,  qui  aliorum  iudicio  mihi 
» comparatus  erat,  sna  mox  coofessione  me  sibi  praeferret:  nedum 
x ego,  perfunctus  honoribus,  certamina  mihi  atque  aemulationes 
» cum  adolescente  florentissimo  proponam ; videlicet  ut  mihi,  iam 
» vivendo,  non  solum  rebus  gerendis  fesso,  si  huie  negata  fuerit, 
v Africa  provincia  decernatur.  Cnm  ea  gloria , quae  parta  est , 
x vivendum  atque  moriendum  est.  Vincere  ego  prohibui  Hanni- 
u halem  , ut  a vobis , quorum  vigent  nunc  vires , etiam  vinci 
x posset. 

XLl.  » Illud  te  mihi  ignoscere,  P.  Corneli,  aequum  erit,  si, 
x quum  in  me  ipso  nunquam  pluris  famam  hominum,  quam 
u rem  publicam  , fecerim  , ne  tuam  quidem  gloriam  (bono  publieo 
x praeponam).  Quamquam,  si  aut  bellum  nullam  in  Italia,  aut 
x is  hostis  esset,  ex  quo  victo  nihil  gloriae  quaereretur,  qui  te 
x in  Italia  retineret,  etsi  id  bono  publico  faceret,  simul  cum 
» bello  materiam  gloriae  tuae  isse  ereptum  videri  posset.  Quum 
x vero  Hannibal  hostis  incolumi  exercitu  quartum  decimum  an- 
» num  Italiam  obsideat,  poenitebit  te,  P.  Corneli,  gloriae  tuae, 
x si  hostem  eum,  qui  tot  funerum,  tot  cladium  nobis  cansa  fuit , 
x tu  consul  Italia  expuleris,  et,  sicut  penes  C.  Lutatium  prioris 
» punici  perpetrati  belli  titulus  fuit,  ita  penes  te  huius  fuerit? 
a uisi  aut  Hamilcar  Hannibali  dux  est  praeferendus,  aut  illud 
» bellnm  huic,  aut  victoria  illa  maior  clariorque,  quam  haec 

» (modo  contingat , ut  te  consule  vincamus) , futura  est.  Ab  Dre- 
» panis  atque  Eryce  detraxisse  Hamilcarem,  quam  Italia  expulisse 
» Poeuos  atque  Hannibalem,  malis?  Ne  tu  quidem,  etsi  magis 
» partam,  quam  speratam,  gloriam  amplecteris,  Hispania  potius, 
» quam  Italia,  bello  liberata  gloriatus  fueris.  Nondum  is  est 
» Hannibal , quem  non  magis  timuisse  videatur,  quam  contem- 
» psisse,  qui  aliud  bellum  maluerit.  Quin  igitnr  ad  hoc  accin- 
» geris,  nec  per  istos  circuitus,  ut,  quum  in  Africam  traicceris, 
» sequuturum  te  illuc  Hannibalem  speres  potius,  quam  recto  hinc 
» itinere,  ubi  Hannibal  est , eo  bellum  intendis?  Egregiam  istam 
» palmam  belli  puniei  patrati- petis?  Hoc  et  natura  prius  est,  tua 
» quum  defenderis,  aliena  ire  oppugnatum.  Pax  ante  in  Italia, 
» quam  bellum  in  Africa  sit:  et  nobis  prius  decedat  timor,  quam 
» ultro  aliis  inferatur.  Si  utrumque  tuo  ductu  auspicioque  fieri 
» potest,  Hannibale  hic  victo,  illic  Carthaginem  expugna.  Si  altera 
u utra  victoria  novis  consulibus  relinquenda  est,  prior  quum  maior 
» clariorque,  tum  causa  etiam  insequentis  fuerit:  nam  nunc  qui- 
» dem , praeterquam  quod  et  in  Italia  et  in  Africa  duos  diversos 
» exercitus  alere  aerarium  non  potest,  praeterquam  quod,  unde 
» classes  tueamur , uude  commeatibus  praebendis  sufficiamus , nihil 
# reliqui  est,  quid?  periculi  tandem  quantum  adcatnr,  quem  fal- 
» Iit?  P.  Licinius  in  Italia,  P.  Scipio  bellum  in  Africa  geret. 
» Quid?  si  (quod  omnes  dii  omen  avertant,  et  dicere  etiam  refor- 
» nudat  animus;  sed,  quae  acciderunt,  accidere  possunt)  et  victor 
» Hannibal  ire  ad  urbein  pergat;  tum  demum  te  consulem  ex 
» Africa,  sicut  Q.  Fulvium  a Capua,  arcessemus?  Quid,  quod 
» in  Africa  quoque  Mars  communis  belli  erit?  Domus  tibi  tua  , 
» pater  palruusque,  intra  triginta  dies  cum  exercitibus  caesi,  do- 
» cumento  sint ; ubi  per  aliquot  annos,  maximis  rebus  terra  ma- 
» rique  gerendis,  amplissimum  nomen  apud  exteras  gentes  populi 
» romani  vestracque  familiae  fecerant.  Dies  me  deficiat,  si  reges 
» imperatoresque,  temere  in  hostium  terras  transgressos  cum  ma- 
» ximis  cladibus  suis  exerciluumque  suorum , numerare  velim. 
» Athenienses,  prudentissima  civitas,  bello  domi  relicto,  auctore 
» aeque  impigro  ac  nobili  iuvene , magna  classe  in  Siciliam  traus- 
» missa , una  navali  pugna  florentem  reuipublicam  suam, in  per- 
» petuum  afflixerunt. 

XLII.  » Externa  et  nimis  antiqua  repeto.  Africam  eadem  ista, 
» et  M.  Atilius,  insigne  utriusque  fortunae  exemplum,  nobis  do- 
» cumento  sint.  Nae  tibi,  P.  Corneli,  quum  ex  alto  Africam 
« conspexeris,  ludus  et  iocus  fuisse  Hispaniae  tuae  videbuntur. 
» Quid  enim  simile?  pacato  mari  praeter  oram  Italiae  Galliaeque 
» vectus  Emporias,  in  urbem  sociorum,  classem  appulisti:  expo- 
» sitos  milites,  per  tutissima  omnia,  ad  socios  et  amicos  populi 
» romani  Tarraconem  duxisti:  ab  Tarracone  deinde  iter  per  prae- 
» sidiaromana:  circa  Iberum  exercitus  patris  patuiquetui,  post 
» amissos  imperatores  ferociores  et  calamitate  ipsa:  dux  tumul- 
» tuarius  quidem  ille  L.  Marcius*,  et  militari  suffragio  ad  lem- 
» pus  lectus,  ceterum,  si  nobilitas  ac  iusti  honores  adornarent, 
» claris  imperatoribus  qualibet  arte  belli  par : oppugnata  per  sum- 
>:  muni  otium  Carthago,  nullo  trium  punicorum  exercituum  socios 
« defendente.  Celera,  neque  ea  elevo,  nullo  tamen  modo  africo 
» bello  comparanda:  ubi  noo  portus  ullus  classi  nostrae  apertus, 
» non  ager  pacatus,  non  civitas  socia,  non  rex  amicus  , non  con- 
» sistendi  usquam  locus,  non  procedendi : quacumque  circumspe- 
» ieris,  hostilia  omnia  atque  infesta.  An  Syphaci  Numidisque 
» credis?  satis  sit  semel  creditum  : non  semper  temeritas  est  felix; 
» et  fraus  fidem  in  parvis  sibi  praestruit , ut , quum  operae  pre- 
» tium  sit,  cum  mcrcede  magna  fallat.  Nou  hostes  patrem  pa- 
» truumque  tuum  armis  prius,  quam  Celtiberi  socii  fraude  circnm- 
» venerunt : nec  tibi  ipsi  a Magone  et  Hasdrubale,  hostium  ducibus, 
» quantum  ab  Indibili  et  Mandonio  in  fidem  acceptis,  periculi 
» fuit.  Numidis  ut  credere  potes , defectionem  militum  tuorum 
» expertus?  et  Syphax  et  Masinisssa  se,  quam  Carthaginienses, 
m malunt  potentes  in  Africa  esse;  Carthaginienses,  quam  quem- 
» quam  alium.  Nunc  illos  aemulatio  inter  sese  et  omnes  causae 
» certaminum  acuunt,  quia  procul  externus  metus  est.  Ostende 
» romana  arma , exercitum  alienigenam ; velut  ad  commune  re- 
» stinguendum  inceudium  concurrent.  Aliter  iidem  illi  Carthagi- 
» nienses  Hispaniam  defenderunt;  aliter  moenia  patriae,  templa 
» deum,  aras  et  focos,  defendent ; quum  euntes  in  proelium  pavida 
» prosequclur  coniux,  et  parvi  liberi  occursabunt.  Quid  porro? 
» si  satis  confisi  Carthaginienses  consensu  Africae,  fide  sociorum 
» regum , moenibus  suis , quum  tuo  excrcilusquo  tui  praesidio 

» undatam  Italiam  viderint , ipsi  ultro  novum  exercitum  in  Italiam 
» aut  ex  Africa  miserint ; aut  Magonem , quem  , a Baliaribus  classe; 
» transmissa,  iam  praeter  oram  Ligurum  Alpinorum  vectari  con- 
» stat,  Haunibali  se  coniungerc  iusserint?  nempe  in  eodem  tcr- 
» rore  erimus,  iu  quo  nuper  fuimus,  quum  Hasdrubal  in  Italiam 
» transcendit : quem  tu,  qui  non  solum  Carthaginem,  sed  omnem 
» Africam,  exercitu  tuo  es  clausurus,  e manibus  tuis  iu  Italiam 
» emisisti.  Victum  a te  dices , eo  quidem  minus  vellem , et  id  tua, 
» non  rcipublicae  solum  , causa  , iter  datum  victo  in  Italiam  esse. 
» Patere , nos  omnia , quae  prospera  tibi  ac  populi  romani  imperio 
» evenere,  tuo  consilio  assignare,  adversa  casibus  incertis  belli 
» et  fortunae  delegare.  Quo  melior  fortiorquo  es,  eo  magis  talem 
» praesidem  sibi  patria  atque  universa  Italia  retinet.  Non  potes 
» ne  ipse  quidem  dissimulare,  ubi  Hannibal  sit,  ibi  caput  atque 
» arcem  huius  belli  esse  ; quippe  qui  prae  te  feras , eam  tibi  cau- 
» sam  traiiciendi  in  Africam  esse,  ut  Hannibal  eo  trahas : sive 
» igitur  bic , sive  illic,  cum  Hannibale  est  tibi  futura  res.  Vtrum 
» ergo  tandem  (jirmior  eris  iq  Africa  solus,  an  hic,  tuo  collegaeque 
» tui  exercitu  coniuncto?  Ne  Claudius  quidem  et  Livius  consules 
» tam  recenti  exemplo,  quantum  id  intersit,  documento  snnt? 
» Quid?  Hannibalem  utrum  tandem  exiremus  angulus  agri  brut- 
» tii,  frustra  iam  diu  poscentem  ab  domo  auxilia,  an  propinqua 
» Carthago  et  tota  socia  Africa  potentiorera  armis  virisque  faciet? 
» Quod  istud  consilium  est,  ibi  malle  decernere,  ubi  tuae  dimi- 
» dio  minores  copiae  sint , hostium  multo  maiores , quam  ubi 
» duobus  exercitibus  adversus  unum,  tot  proeliis  et  tam  diuturna 
m et  gravi  militia  fessum,  pugnandum  sit?  Quam  compar  consi- 
» lium  tuum  parcutis  tui  consilio  sit,  reputa.  Ille,  consul  pro- 
» fectus  in  Hispaniam,  ut  Hannibali  ab  Alpibus  descendendi  oc- 
» curreret,  in  Italiam  ex  provincia  rediit:  ut,  quum  Hannibal 
» iu  Italia  sit,  relinquere  Italiam  paras;  non  quia  rcipublicae  id 
» utile,  sed  quia  libi  ampluin  et  gloriosum  censes  esse:  sicut  quum, 
» provincia  et  exercitu  relicto,  sine  lege,  sine  senatusconsulto, 
» duabus  navibus  popoli  romani  imperator  fortunam  publicam 
» et  maiestatem  imperrii,  quae  tum  in  tuo  capite  periclitabantur, 
» commisisti.  Ego  P.  Cornelium,  Patres  conscripti,  rcipublicae 
» nobisque,  non  sibi  ipsi  privatim  creatum  consulem  existimo; 

» exercitusque  ad  custodiam  urbis  atque  Italiae  scriptos  esse,  non 
» quos  regio  more  per  superbiam  consules , quo  terrarum  velint, 
» traiiciaut.  » 

XLIII.  Quum  oratione  ad  tempus  parata  Fabius,  tum  aucto- 
ritate et  inveterata  prudentiae  fama , magnam  partem  senatus  et 
seniores  maxime  movisset,  pluresque  consilium  senis,  quam  ani- 
mum adolescentis  ferocem,  laudarent,  Scipio  ita  loquulus  fertur: 
» Et  ipse  Q.  Fabius  principio  orationis.  Patres  conscripti,  com- 
» memoravit,  in  sententia  sua  posse  obtrectationem  suspectam  esse. 
» Cuius  ego  rei  non  tam  ipse  ausim  tantum  virum  insimulare, 
» quam  ea  suspicio,  vitio  orationis,  an  rei,  haud  sane  purgata 
» est.  Sic  enim  honores  suos  et  famam  rerum  gestarum  extulit 
» verbis,  ad  exstinguendum* invidiae  crimen,  tanquam  mihi  ab 
» infimo  quoque  periculum  sit,  ne  mecum  aemuletur:  et  non  ab 
» eo,  qui  quia  super  ceteros  excellat,  quo  me  quoque  nili  non 
» dissimulo ; me  sibi  aequari  nolit.  Sic  senem  se  perfunctum  ho- 
» noribus , et  me  infra  aetatem  Glii  etiam  sui  posuit ; tanquam 
» non  longius , quam  quantum  vitae  humanae  spatium  est , cupi- 
» ditas  gloriae  extendatur,  maximaque  pars  eius  in  memoriam  ac 
» posteritatem  promineat.  Maximo  cuique  id  accidere  animo  cer- 
» tum  habeo,  ut  se  non  cum  praesentibus  modo,  sed  cum  omnis 
» aevi  claris  viris,  comparent.  Equidem  haud  dissimulo,  me  tuas, 
» Q.  Fabi,  laudes  non  assequi  solum  velle,  sed  (bona  venia  tua 
» dixerim) , si  possim,  etiam  exsuperare.  Illud  nec  tibi  in  me, 
» neu  mihi  in  minoribus  natu  animi  sit,  ut  nolimus,  quemquam 
» nostri  similem  evadere  civem : id  enim  non  eorum  modo , qui- 
» bus  inviderimus,  sed  reipublicae  et  paene  omuis  generis  humani 
» detrimentum  sit.  Commemoravit,  quantum  essem  periculi  adi- 
» turus , si  io  Africam  traiicerem  ; ut  meam  quoque  non  solum 
n reipublicae  et  exercitus,  vicem  videretur  sollicitus.  Vnde  haec 
» repente  cura  de  me  exorta?  quum  pater  patruusque  meus  inter- 
» fecti , quum  duo  exercitus  eorum  prope  occidione  occisi  essent , 
» quum  amissae  Hispaniae,  quum  quatuor  exercitus  Poenorum 
» qualuorque  duces  omnia  metu  armisque  tenerent , quum  quae- 
» situs  ad  id  bellum  imperator  nemo  se  ostenderet , praeter  me, 
» nemo  proGteri  nomen  ausus  esset,  quum  mihi  quatuor  et  vi- 
» ginli  annos  nato  detulisset  imperium  populus  romanus , quid  ita 

» tum  nemo  aetatem  meam , vim  hostium  , difficultatem  belli, 
» patris  patruique  recentem  cladem  commemorabat?  Vtrum  maior 
» aliqua  nunc  in  Africa  calamitas  accepta  est , quam  tunc  in 
» Hispania  erat?  an  maiores  nunc  sunt  exercitus  in  Africa,  dnces 
» plures  melioresque,  quam  tunc  in  Hispania  fuerunt?  an  aetas 
» mea  tunc  maturior  beflo  gerendo  fuit,  quam  nunc  est?  an  cum 
u Carthaginiensi  hoste  in  Hispania,  quam  in  Africa  , bellum  geri 
» aptius  est?  Facile  est,  post  fusos fugatosque  quatuor  exercitus 
» punicos,  post  tot  urbes  vi  captas  aut  metu  subactas  in  ditionem, 
u post  perdomita  omnia  usque  ad  Oceanum  , tot  regulos,  tot  sae- 
» vas  gentes,  post  receptam  totam  Hispaniam,  ita  ut  vestigium 
» nullum  belli  reliquum  sit,  elevare  meas  res  gestas:  tain,  her- 
» ctile,  quam,  si  victor  ex  Africa  redierim,  ea  ipsa  elevare,  quae 
» nunc,  retinendi  mei  causa,  ut  terribilia  eadem  videantur,  ver- 
» bis  extolluntur.  Negat  aditum  esse  in  Africam,  negat  ullos  pa- 
» tere  portus.  M.  Atilium  captum  in  Africa  commemorat ; tan- 
» quam  M.  Atilius  primo  accessu  ad  Africam  offenderit : neque 
» recordatur,  illi  ipsi  tam  infelici  imperatori  patuisse  tamen  por- 
» tus  Africae,  et  res  egregias  primo  anno  gessisse,  et,  quantum 
» ad  Carthaginienses  duces  attinet , invictum  ad  ultimum  perman- 
» sisse.  Nihil  igitur  me  isto  tu  exemplo  terrueris : si  hoc  bello, 
» non  priore,  si  nuper,  et  non  annis  ante  quinquaginta,  ista  cla- 
» des  accepta  foret,  qui  ego  minus  in  Africam,  Regulo  capto, 
» quam,  Scipionibus  occisis , in  Hispaniam  traiicerem?  Nec feli- 
» cius  Xantippum  Lacedaemonium  Carthagini , quam  me  patria» 
» meae  sinerem  natu  esse;  cresceretque  mihi  ex  eo  ipso  fiducia, 
u quod  possit  in  hominis  unius  virtute  tantum  momenti  esse.  At 
» etiam  Athenienses  audiendi  sunt,  temere  in  Siciliam,  omisso 
» domi  bello,  transgressi.  Cur  ergo,  quoniam  graecas  fabulas 
» enarrare  vacat,  non  Agathoclem  potius,  siracusanum  regem, 
» quum  diu  Sicilia  punico  bello  ureretur,  transgressum  in  hanc 
» eandem  Africam,  avertisse  eo  bellum,  unde  venerat,  refers? 

XL1V.  x Sed  quid,  ultro  metum  inferre  hosti,  et  ab  se  remoto 
» periculo  alium  in  discrimen  adducere,  quale  sit,  veteribus 
» externisque  exemplis  admonere  opus  est?  Maius  presentiusve 
» ullum  exemplum  esse,  quam  Hannibal,  potest?  multum  interes!, 

» alienos  populcre  fines  , au  tuos  uri,  exscindi,  videas  : plus  animi 

» est  inferenti  periculum,  quam  propulsanti.  Ad  hoc  maior  igno- 
» tarum  rerum  est  terror:  bona  malaque  hostium  ex  propinquo 
» ingressus  fines  adspicias.  Nou  speraverat  Hannibal  fore,  ut  tot 
» in  Italia  populi  ad  se  deficerent , quot  defecerunt  post  cannen- 
» sem  cladem.  Quanto  minus  quidquam  in  Africa  Carlhaginien- 
» sibus  firmum  ac  stabile  sit,  infidis  socfls,  gravibus  ac  superbis 
» dominis?  Ad  hoc  nos , etiam  deserti  ab  sociis  , viribus  nostris  , 
» milite  romano,  stetimus:  Carthaginiensi  nihil  civilis  roboris  est. 
» Mercede  paratos  milites  habent,  Afros  Numidasque,  levissima 
» fidei  mutandae  ingenia.  Hic  modo  nihil  morae  sit,  unn  et 
» traiecisse  me  audietis,  et  ardere  bello  Africum,  et  molientem 
» hinc  Hannibalem,  et  obsideri  Carthaginem.  Laetiores  et  fre- 
» quentiores  ex  Africa  exspectate  nuntios , quam  ex  Hispania  ac- 
h cipiebatis : has  mihi  spes  subiicit  fortuna  populi  romani,  dii 
» foederis  ab  hoste  violati  testes,  Syphax  et  Masinissa  reges;  quo- 
ti rum  ego  fidei  ita  innitar,  ut  bene  tutus  a perfidia  sim.  Multa, 
» quae  nunc  ex  intervallo  non  apparent,  bellum  aperiet:  et  id 
» est  viri  et  ducis,  non  deesse  fortunae  praebenti  se,  et  oblata 
» casu  flectere  ad  consilium.  Habebo,  Q.  Fabi,  parem,  quem  das, 
» Hannibalem  ; sed  illum  potius  ego  traham,  quam  ille  me  reti- 
» neat : in  sua  terra  cogam  pugnare  eum ; et  Carthago  praemium 
» victoriae  erit,  quam  semiruta  Bruttiorum  castella.  Ne  quid  in- 
ii terim,  dum  traiicio,  dum  expono  exercitum  in  Africa,  dum 
* castra  ad  Carthaginem  promoveo , respublica  hic  detrimenti 
» capiat,  quod  tu,  Q.  Fabi,  quum  victor  tota  Italia  volitaret 
» Hannibal,  potuisti  praestare,  hoc  vide  ne  contumeliosum  sit, 
» concusso  iatn  et  paene  fracto  Hannibale,  negare,  posse  P.  Li- 
» cinium  consulem  virum  fortissimum  praestare;  qui,  ne  a sacris 
» absit  pontifex  maximus,  ideo  in  sortem  tam  longinquae  provin- 
» ciae  non  venit.  Si , hercule,  nihilo  maturius  hoc,  quo  ego  censeo, 
» modo  perficeretur  bellum  ; tamen  ad  dignitatem  populi  romani 
» famamque  apud  reges  gentesque  externas  pertinebat,  non  ad 
» defendendam  modo  Italiam,  sed  ad  inferenda  etiam  Africae 
» arma,  videri  nobis  animum  esse,  nec  hoc  credi  vulgarique,  quod 
» Hannibal  ausus  sil,  neminem  ducem  Romanorum  audere;  et 
» priore  punico  bello,  tum  qnum  de  Sicilia  certaretur,  toties 
u Africani  ab  nostris  exercitibusque  et  classibus  oppugnatam  ; nuuc, 

» quum  de  Italia  certetur,  Africam  pacatam  esse.  Requiescat  ali- 
» quando  vexata  tam  diu  Italia  : uratur  evastcturque  iu  vicem 
» Africa : castra  romana  potius  Carthaginis  portis  immineat , quum 
m nos  iterum  vallum  hostium  ex  moenibus  nostris  videamus.  Africa 
w sit  reliqui  belli  sedes  : illuc  terror  fugaque,  populatio  agrorum, 
» defectio  sociorum,  ceterae  belli  clades,  quae  in  nos  perquatuor- 
» dccim  annos  ingruerunt , vertantur.  Quae  ad  rempublicam  perti- 
» nent  et  bellum,  quod  instat,  et  provincias,  de  quibus  agitur, 
» dixisse  satis  est.  Illa  longa  oratio  nec  ad  vos  pertinens  sit , si, 
» quemadmodum  Q.  Fabius  meas  res  gestas  in  Hispania  elevavit, 
» sic  et  ego  contra  gloriam  eius  eludere , et  meam  verbis  extollere 
» velim.  Neutrum  faciam,  Patres  conscripti,  et,  si  ulla  alia  re, 
» modestia  certe  et  temperando  linguae  adolescens  senem  vicero. 
» Ita  et  vixi  et  res  gessi,  ut  tacitus  ea  opinione,  quam  vestra 
» sponte  conceptam  animis  haberetis,  facile  contentus  essem.  » 
XLY.  Minus  aequis  animis  auditus  est  Scipio,  quia  vulgatum 
erat,  si  apud  senatum  non  obtinuisset,  ut  provincia  africa  sibi 
decerneretur , ad  populum  extemplo  laturum.  Itaque  Q.  Fulvius,  qui 
consul  quater  et  censor  fuerat  postulavit  a consule,  ut  palam  iu 
senatu  diceret,  permitlerelne  Patribus,  ut  de  provinciis  decer- 
nerent? staturusque  eo  esset,  quod  censuissent,  an  ad  populum 
laturus?  Quum  Scipio  respondisset,  se  quod  e rcpublica  esset, 
facturum  , tum  Fulvius,  Non  ego  ignarus,  quid  responsurus  fa- 
cturusve  esses,  quaesivi,  quippe  quum  prae  te  feras,  lentare 
magis,  quam  consulere  senatum,  et , ni  provinciam  tibi , quam 
volueris,  extemplo  decernamus,  paratam  rogationem  habeas. 
Itaque  a vobis,  tribuni  plebis,  postulo,  inquit,  ut  sententiam 
mihi  ideo  non  dicenti,  quod,  etsi  in  meam  sententiam  disceda- 
tur, non  sit  ratum  habiturus  consul,  auxilio  silis.  Inde  altercatio 
orta,  quum  consul  negaret  aequum  esse,  tribunos  intercedere,  quo 
uiiuus  suo  quisque  loco  (senator)  rogatus  sententiam  diceret.  Tri- 
buni ita  decreverunt,  Si  consul  senatui  de  provinciis  permitti, 
stari  eo,  quod  senatus  censuerit,  placet ; nec  de  ea  re  ferri  ad 
populum  patiemur:  si  non  permittit,  qui  de  ea  re  sententiam 
recusabit  dicere , auxilio  erimus.  Consul  diem  ad  colloquendum 
cum  collega  petiit , postero  dic  permissum  senatui  est.  Provinciae 
ita  decretae:  alteri  consuli  Sicilia  et  triginta  rostratae  naves,  quas 

C.  Servilius  superiore  anno  habuisset;  permissumque,  ut  in  Afri- 
cani , si  id  e republica  esse  censeret , traiiceret : alteri  Bruttii  et 
bellum  cum  Hannibale,  cum  eo  exercitu,  quem  L.  Veturius,  aut 
Q.  Caecilius.  Hi  et  sortirentur  inter  se  compararenlve,  uter  in 
Bruttiis  duabus  legionibus,  quae  consul  reliquisset,  rem  gereret; 
imperiumque  in  annum  prorogaretur,  cui  ea  provincia  evenisset: 
et  ceteris  praeter  consules  praetoresque,  qui  exercitibus  provin- 
ciisque praefuturi  erant,  prorogata  imperia.  Q.  Caecilio  sorte  ev"e- 
nit,  ut  cnm  consule  in  Bruttiis  adversus  Hannibalem  bellum  gere- 
ret. Ludi  deinde  Scipionis  magna  frequentia  et  favore  spectantium 
celebrati:  legati,  Delphos  ad  donum  ex  praeda  Hasdrubalis  portan- 
dum missi,  M.  Pomponius  Matho  et  Q.  Catius,  tulerunt  coronam 
auream  ducentum  pondo,  et  simulacra  spoliorum,  ex  mille  pondo 
argenti  facta.  Scipio,  quum,  ut  delectum  haberet,  neque  impe- 
trasset,  neque  magnopere  tetendisset,  ut  voluntarios  ducere  sibi 
milites  liceret,  tenuit,  et,  quia  impensae  negaverat  reipublicae  fu- 
turam classem,  ut  quae  ab  sociis  darentur  ad  novas  fabricandas 
naves,  acciperet.  Etruriae  primum  populi,  pro  suis  quisque  facul- 
tatibus, consulem  adiuturos  polliciti : Caerites  frumentnm  sociis 
Tarquinienses  lintea  in  vela ; Volaterrani  interamenta  navium  et 
frumentum  ; Arretini  triginta  millia  scutorum,  galeas  totidem,  pila, 
gaesa,  hastas  longas,  millium  quinquaginta  summam  pari  cuiusque 
generis  numero  expleturos,  secures,  rutra,  falces,  alveolos,  molas, 
quantum  in  quadraginta  longas  naves  opus  esset,  tritici  centum 
et  viginti  millia  modium,  et  in  viaticum  decurionibus  remigibus- 
qne  collaturos:  Perusini,  Clusini,  Rusellani  abietem  iu  fabricandas 
naves  et  frumenti  magnum  numerum : abiete  ex  publicis  silvis  est 
usus.  Vmbriae  populi  et  praeter  hos  Nursini  et  Reatini  et  Amiter- 
nini sabinusque  ager  omnis  milites  polliciti.  Marsi,  Peligni  Mar- 
rucinique,  multi  voluntarii  nomina  in  classem  dederunt. Camertes, 
quum  aequo  foedere  cum  Romanis  essent,  cohortem  armatam  sex- 
centorum hominum  miserunt.  Triginta  navium  carinae,  viginti 
quinqueremes,  decem  quadriremes,  quum  essent  positae,  ipse  ita 
institit  operi , ut  die  quadragesimo  quinto,  quam  ex  silvis  detracta 
materia  erat,  naves  instructae  armataeqne  in  aquam  deductae  sint. 

XLVI.  Profectus  in  Siciliam  est  triginta  navibus  longis,  volun- 
tariorum septem  ferme  millibus  in  naves  impositis:  et  P.  Licinius 

in  Bruttios  ad  duos  exercitus  consulares  venit.  Ex  eis  eum  sibi 
sumpsit,  quem  L.  Veturius  consul  habuerat:  Metello,  ut,  quibus 
praefuisset  legionibus,  iis  praeesset  (facilius  cum  assuetis  imperio 
rem  gesturum  ratus),  permisit:  et  praetores  diversi  in  provincias 
profecti,  et  quia  pecunia  ad  bellum  deerat,  agri  campani  regionem, 
a fossa  graeca  ad  mare  versam,  vendere  quaestores  iussi;  indicio 
quoque  permisso,  qui  ager  civis  campani  fuisset,  ut  is  publicus 
populi  romani  esset:  indici  praemium  constitutum  , quantae  pecu- 
niae ager  indicatus  esset,  pars  decima:  et  Cn.  Servilio  praetori 
Vrbis  negotium  datum,  ut  campani  cives,  ubi  cuique  ex  senatus- 
consulto liceret  habitare,  ibi  habitarent,  animadverteretque  in  eos, 
qui  alibi  habitarent.  Eadem  aestate  Mago,  Hamilcaris  filius,  ex 
minore  Baiiarium  insula  v ubi  hibernarat,  iuventute  lecta  in  clas- 
sem imposita , in  Italiam  triginta  ferme  rostralis  navibus  et  multis 
onerariis,  duodecim  millia  peditum,  duo  ferme  equitum  traiecit; 
Genuamquc,  nullis  praesidiis  maritimam  oram  tutantibus,  repen- 
tino adventu  cepit.  Inde  ad  oram  Ligurum  Alpinorum,  si  quos  ibi 
motus  facere  posset,  classem  appulit.  Ingauni  (Ligurum  ea  gens 
est)  bellum  ea  tempestate  gerebant  cum  Epanteriis  montanis:  igi- 
tur Pofenus,  Savone  oppido  Alpino  praeda  deposita,  et  decem  lon. 
gis  navibus  in  statione  ad  praesidium  relictis , ceteris  Carthaginem 
missis  ad  tuendam  maritimam  oram , quia  fama  erat  Scipionem 
traiecturum  esse  , ipse  , societate  cum  Ingaunis,  quorum  gratiam 
malebat,  composita,  montanos  instituit  oppugnare:  et  crescebat 
exercitus  in  dies , ad  famam  nominis  eius  Gallis  uudique  confluen- 
tibus. Ea  literis  cognita  Sp.  Lucretii,  ne  frustra,  Hasdrubale  cum 
exercitu  deleto  biennio  ante,  forent  laetati,  si  par  aliud  inde  bel- 
lum, duce  tantum  mutato,  oriretur,  curam  ingentem  accenderunt 
Patribus.  Itaque  et  M.  Livium  proconsulem  ex  Etruria  volonum 
exercitum  admovere  Ariminum  iuss^runt,  et  Cn.  Servilio  praetori 
negotium  datum , ut,  si  e republica  censeret  esse,  urbanas  legiones, 
cui  imperio  videretur  dato,  ex  Vrbe  duci  iuberet,  M,  Valerius 
Laevinus  Arretium  eas  legiones  duxit.  Eisdem  diebus  naves  onera- 
rias Poenorum  ad  octoginta  circa  Sardiniam  ab  Cn.  Octavio,  qui 
provinciae  praeerat , captas,  Coelius  frumento  misso  ad  Hanniba- 
lem commeatuque  onustas , Valerius  praedam  ctruscam  Ligurum- 
que  montanorum  captivos  Carthaginem  perportantes",  tradit.  In 
TITI  LIVII,  uist.  ‘ • 2fi 

Bruttiis  nihil  ferine  anno  eo  memorabile  gestum.  Pestilentia  inces- 
serat pari  clade  in  Romanos  Poenosque ; nisi  quod  punicum  exer- 
citum super  morbum  etiam  fames  affecit.  Propter  Iunonis  Laciniae 
templum  aestatem  Hannibal  egit;  ibique  aram  condidit  dedicavil- 
que,  cum  ingenti  rerum  ab  se  gestarum  titulo,  punicis  graecisque 
literis  insculpto. 

LIBER  IX 


I.  Scipio,  postquam  in  Siciliam  venit,  voluntarios  milites  ordi- 
navit centuriavitque : ex  iis  trecentos  iuvcnes , florentes  aetate  et 
virium  robore , inermes  circa  se  habebat , ignorantes , quem  ad 
usam  , neque  .centuriati , neque  armati,  servarentur.  Tum  ex  to- 
tius Siciliae  iuniorum  numero  principes  genere  et  fortuna  trecen- 
tos equites,  qui  secum  in  Africam  traiicercnt,  legit:  diemque  iis, 
qua  equis  annisque  instructi  atque  ornati  adessent,  edixit.  Gravis 
ea  militia , procul  domo , terra  marique  mullos  labores  , magna 
pericula  allatura  videbatur;  neque  ipsos  modo,  sed  parentes  cogua- 
tosque  eorum  ea  cura  angebat:  ubi  dies,  quae  dicta  erat , advenit, 
arma  equosque  ostenderunt.  Tum  Scipio , renuntiari  sibi , dixit, 
quosdam  equites  Siculorum,  lanquam  gravem  et  duram,  horrere 
eam  militiam.  Si  qui  ita  animati  essent,  malle  eos  sibi  iam 
tum  fateri,  quam  postmodo  querentes,  segnes  atque  inutiles  mi- 
lites reipublicae  esse.  Expromerent,  quid  sentirent : cum  bona 
venia  se  auditurum.  Vbi  ex  his  unus  ausus  est  dicere,  se  prorsus, 
si  sibi,  utrum  velit,  liberum  esset,  nolle  militare,  tum  Scipio 
ei,  « Quoniam  igitur,  adolescens  , quid  sentires  , non  dissimula- 
» sti,  vicarium  tibi  expediam , cui  tu  arma  cquumque  et  cetera 
» instrumenta  militiae  tradas,  et  tccum  hinc  extemplo  domum  • 
• « ducas,  exerceas,  docendum  cures  equo  armisque.  Laeto  con- 
ditionem accipienti  unum  ex  trecentis  , quos  inermes  habebat , 
tradit.  Ybi  hoc  modo  exauctoratum  equitem  cum  gratia  impera- 
toris-ceteri  viderunt,  se  quisque -excusare,  et  vicarium  accipere.- 
Ita-  trecentis  Siculis  romani  equites  substituti,  sine  publica  impen- 
sa: docendorum  atque  exercendorum  curam  Siculi  habuerunt: 
quia  edictum  imperatoris  erat,  ipsum  militaturum,  qui  ita  non 
fecisset. -Egregiam  hanc  alam  equitum  evasisse  ferunt,  nmltisque 

proeliis  rempublicam  adiuvisse.  Legioues  inde  qanm  inspiceret, 
plurimoram  stipendiorum  ex  iis  milites  delegit,  maxime  qui  sub 
duce  Marcello  militaverant;  quos  quum  optima  disciplina  institutos 
credebat , tum  etiam  ab  longa  Syracusarum  obsidione  peritissimos 
esse  urbium  oppugnandarum;  niliil  enim  parvum,  sed  Carthaginis 
iam  excidia  agitabat  animo.  Inde  exercitum  per  oppida  dispertit : 
frumentum  Siculorum  civitatibus  imperat ; ex  Italia  advecto  par- 
cit: veteres  naves  reficit , et  cum  iis  C.  Laelium  in  Africam  prae- 
datum mittit;  novas  Panormi  subducit,  quia  ex  viridi  materia 
raptim  factae  erant , ut  in  sicco  hibernarent.  Praeparatis  omnibus 
ad  bellum,  Syracusas,  nondum  ex  magnis  belli  motibus  satis  tran- 
quillas, venit.  Graeci  res  a quibusdam  ilalici  generis  , eadem  vi , 
qua  per  bellum  ceperant , retinentibus , concessas  sibi  ab  senatu  , 
repetebant.  Omnium  primum  ratus  tueri  publicam  fidem,  partim 
edicto,  partim  iudiciis  etiam  in  pertinaces  ad  obtinendam  iniuriam 
redditis  , suas  res  Syracusanis  restituit.  Non  ipsis  tantum  ea  res  , 
sed  omnibus  Siciliae  populis,  grata  fuit;  eoque  enisius  ad  bellum 
adiuverunt.  Eadem  aestate  in  Hispania  coortum  ingens  bellum, 
conciente  Ilergete  Indibiii  , uulla  alia  de  causa , quam  per  admi- 
rationem Scipionis  contemptu  imperatorum  aliorum  orto.  Eum 
superesse  unum  ducem  Romanis , ceteris  ab  Hannibale  interfe- 
ctis rebatur.  Eo  nec  in  Hispania  caesis  Scipionibus  alium  , 
quem  mitterent,  habuisse;  et,  postquam  in  Italia  gravius  bel- 
lum urgeret,  adversus  Hannibalem  eum  arcessitum.  Praeter- 
quam quod  nomina  tantum  ducum  in  Hispania  Romani  habe- 
rent, exercitum  quoque  inde  veterem  deductum.  Trepida  omnia  , 
ut  inconditam  turbam  tironum , esse  : nunquam  talem  occasio- 
nem liberandae  Hispaniae  fore.  Servitum  ad  eam  diem  aut 
Carthaginiensibus  aut  Romanis  ; nec  in  vicem  his  aut  illis,  sed 
interdum  ulrisque  simul.  Pulsos  ab  Romanis  Carthaginienses ; 
ab  Hispanis, -si  consentirent , pelli  Romanos  posse,  ut  ab  omni 
externo  imperio  soluta  in  perpetuum  Hispania  in  patrios  redi- 
ret mores  ritusque.  Haec  aliaque  dicendo  non  populares  modo, 
sed  Ausetanos  quoque,  vicinam  gentem,  concitat , et  alios  finiti- 
mos sibi  atque  illis  populos.  Itaque  intra  paucos  dies  triginta  mil- 
lia peditum , quatuor  ferme  equitum  in  sedutanum  agrum  , quo 
edictum -erat,  convenerunt. 

II.  Romani  quoque  imperatores,  L.  Lentulus  et  L.  Manlius 
Acidinus , ne  glisceret  prima  negligendo  bellum  , iunclis  et  ipsi 
exercitibus , per  agrum  ausctanum,  bostico,  tanquam  pacato,  cle- 
menter ductis  militibus,  ad  sedem  hostium  pervenere.  Trium  mil- 
lium spatio  procul  a castris  eorum  posuerunt  castra.  Primo  per 
legatos  nequidquam  teotatum,  ut  discederetur  ab  armis:  dein  , 
quum  in  pabulatores  romanos  impetus  repente  ab  equitibus  hispa- 
nis  factus  esset,  submisso  ab  statione  romana  equitatu,  proelium 
equestre  ruit,  haud  sane  memorando  in  partem  ullam  eventu.  Sole 
oriente,  postero  die  armati  instruclique  omnes  mille  ferme  passus 
procul  a castris  romanis  aciem  ostendere.  Medii  Ausetani  erant: 
cornua  dextrum  Ilergetes,  laevum  ignobiles  tenebant  hispani  po- 
puli. Inter  cornua  et  mediam  aciem  intervalla  patentia  salis  late 
fecerant,  qua  equitatum,  ubi  tempus  esset,  emitterent.  Et  Ro- 
mani, more  suo  exercitum  quum  instruxissent , id  modo  hostium 
imitati  sunt , ut  inter  legiones  et  ipsi  patentes  equiti  relinqucren, 
vias.  Ceterum  Lentulus,  ei  parti  usum  equitis  fore  ratus,  quae 
prior  in  dehiscentem  intervallis  hostium  aciem  equites  emisisset , 
Ser.  Cornelio  tribuno  militum  imperat,  equites  per  patentes  in  ho- 
stium acie  vias  permittere  equos  iubeat:  ipse,  coepta  parum  pro- 
spere pedestri  pugna  , tantum  moratus  , dum  cedenti  duodecimae 
legioni,  quae  in  laevo  cornu  adversus  Ilergetes  locata  erat,  tertiam 
decimam  legionem  ex  subsidiis  in  primam  aciem  firmamentum 
ducit;  postquam  aequata  ibi  pugna  est,  ad  L.  Manlium,  inter 
prima  signa  hortantem , ac  subsidia , quibus  res  postulabat  locis, 
inducentem,  venit.  Indicat  tuta  ab  laevo  cornu  esse:  iam  missum 
ab  se  Cornelium  Servium  procella  equestri  hostes  circumfusurum. 
Vix  haec  dicta  dederat , quum  romani  equites,  in  medios  invecti 
hostes  simul  pedestres  acies  turbarunt , simul  equitibus  Hispano- 
rum viam  immittendi  equos  clauserunt.  Itaque,  omissa  pugna 
eqdestri,  ad  pedestrem  Hispani  descenderunt.  Romani  imperatores, 
ut  turbatos  hostium  ordines  et  trepidationem  pavoremque  et  flu- 
ctuantia viderunt  signa,  hortantur,  orant  milites,  ut  perculsos 
invadant,  neu  restitui  aciem  patiantur.  Non  sustinuissent  tam  in- 
festum impetum  Barbari , ni  regulus  ipse  Indibilis  cum  equitibus 
ad  pedes  degressis  ante  6igna  peditum  se  obiecisset.  Ibi  ali- 
quaudiu  atrox  pugna  stetit.  Tandem  postquam  ii , qui  circa  regem, 

seminecem  restantem  , deinde  pilo  terrae  affixum  , pugnabant  , 
obruti  telis  occubuerunt,  tum  fuga  passim  coepta,  pluresque  caesi, 
qnia  equos  conscendendi  equitibus  spatium  non  fuerat , et  quia 
perculsis  acriter  institerunt  Romani : nec  ante  abscessum  est,  quam 
castris  quoque  exsuerunt  hostem.  Tredecim  millia  Hispanorum 
caesa  eo  die , octingenti  ferme  capti.  Romanorum  sociorumque 
paulo  amplius  ducenti , maxime  in  laevo  cornu  , ceciderunt.  Pulsi 
castris  Hispani,  aut  qui  ex  proelio  effugerant,  sparsi  primo  per 
agros,  deinde  in  suas  quisque  civitates  redierunt. 

III.  Tum  a Mandonio  evocati  in  concilium  conquestique  ibi 
clades  suas , increpitis  auctoribus  belli,  legatos  mittendos  ad  arma 
tradenda  deditionemque  faciendam  eensuerunt.  Quibus,  culpam 
in  auctorem  belli  Indibilem  ceterosque  principes , quorum  plerique 
in  acie  cecidissent , conferentibus , tradentibusque  arma  et  deden- 
tibus sese  , responsum  est : In  deditionem  ita  accipi  eos , si  Man- 
donium  ceterosque  belli  concitores  tradidissent  vivos  : *»«  minus, 
exercitus  se  in  agrum  Ilergetum  Ausetanorumque  et  deinceps 
aliorum  populorum  ducturos.  Haec  dicta  legatis , renuntiataque 
in  concilium:  ibi  Mandonius  ceteriqne  principes  comprehensi  et 
traditi  ad  supplicium.  Hispaniae  populis  reddita  pax  : stipendium 
eius  anni  duplex  et  frumentum  sex  mensium  imperatum  sagaque 
et  togae  exercitui,  et  obsides  ab  triginta  ferme  populis  accepti.  Ita 
Hispaniae  rebellantis  tumultu,  haud  magno  motu,  intra  paucos 
dies  concito  et  compresso,  in  Africam  omnis  terror  versus.  C.  Lae- 
lius nocte  ad  Hipponem  'Regium  quum  accessisset , luce  prima  ad 
populandum  agrum  sub  signis  milites  sociosque  navales  duxit. 
Omnibus,  pacis  modo  incuriose  agentibus,  magna  clades  illata ; 
nuntiique  trepidi  Carthaginem  terrore  ingenti  complevere,  classem 
romanam  Scipionemque  imperatorem  (et  fama  fuerat  iam  in  Sici- 
liam trangressum ) advenisse:  nec  quot  naves  vidissent,  nec  qnanta 
manus  agros  popularetur,  satis  gnari,  omnia  in  maius,  nfetu 
augente,  accipiebant.  Itaque  primo  terror  pavorque,  dcin  rooesti- 
tia  animos  incessit : tantum  fortunam  mutasse,  ut,  qui  modo  ipsi 
exercitum  ante  moenia  romana  Imbuissent  victores,  stratisque 
tot  hostium  exercitibus , omnes  Italiae  populos  aut  vi  aut  volun- 
tate in  deditionem  accepissent , ii,  verso  marle,  Africae  popu- 
lationes et  obsidionem  Carthaginis  visuri  forent,  nequaquam 

pari  ad  patienda  ea  robore,  ac  Romani  fuissent.  Illis  romanam 
plebem,  illis  Latium  iuvenlutem  praebuisse,  maiorem  semper 
frequentioremque  pro  tot  caesis  exercitibus  subolescentem  : sitam 
plebem  imbellem  in  urbe,  imbellem  in  agris  esse  : mercede  pa- 
rari auxilia  ex  Afris,  gente  ad  omnem  auram  spei  mobili 
atque  infida.  Iam  reges,  Syphacem  post  colloquium  cum  Sci- 
pione alienatum;  Massinisam  aperta  defectione  infestissimum 
hostem.  Nihil  usquam  spei,  nihil  auxilii  esse:  nec  Magonem 
ex  Gallia  movere  tumultus  quidquam,  nec ' coniungere  sese 
Hannibali  : et  Hannibalem  ipsum  iam  et  fama  senescere,  et 
viribus. 

IV.  Id  haec  deflenda  prolapsos  ab  recenti  nuntio  animos  rursus 
terror  instans  revocavit  ad  consultandum,  quonam  modo  obviam 
praesentibus  periculis  iretur.  Delectus  raptim  in  urbe  agrisque 
haberi  placet , mittere  ad  conducenda  Afrorum  auxilia  , munire 
urbem,  frumentum  convehere,  tela,  arma  parare,  instruere  naves 
ac  mittere  ad  Hipponem  adversus  romanam  classem.  Iam  haec  agen- 
tibus nuntius  tandem  venit,  Laelium,  non  Scipionem,  copiasque, 
quantae  ad  incursiones  agrorum  satis  sint , transvectas ; summae 
belli  molem  adhuc  in  Sicilia  esse.  Ita  respiratum,  mittique  ad 
Syphacem  legationes  aliosque  regulos , firmandae  societatis  causa , 
coeptae.  Ad  Philippum  quoque  missi , qui  ducenta  argenti  talenta 
pollicerentur,  ut  in  Siciliam,  aut  in  Italiam  traiicerel.  Missi  et  ad 
duos  imperatores  in  Italiam  , ut  omni  terrore  Scipionem  retinerent: 
ad  Magonem  non  legati  modo,  sed  viginti  quinque  naves  longae, 
sex  millia  peditum , octingenti  equites , septem  elephanti , ad  hoc 
magna  pecunia  ad  conducenda  auxilia,  quibus  fretus  propius  urbem 
romanam  ciercitum  admoveret,  coniungeretque  se  Hannibali.  Haec 
Carthagine  parabant  agitabantquo.  Ad  Laelium , praedas  ingentes 
ex  agro  inermi  ac  nudo  praesidiis  agentem,  Masinissa,  fama  ro- 
manae  classis  excitus,  cum  equitibus  paucis  venit.  Is  segniter  rem 
agi  ab  Scipione  questus,  quod  tum  non  iam  exercitum  in  Afri- 
cam traiecissel,  perculsis  Carthaginiensibus , Syphace  impedito 
finitimis  bellis , quem  incertum  haerere  ; si  spatium  ad  sua , ut 
velit,  componenda  detur , nihil  sincera  fide  cum  Romanis  actu- 
rum. Hortaretur  et  simularet  Scipionem,  ne  cessaret.  Se , quam- 
quam regno  pulsus  esset,  cum  haud  contemnendis  copiis  affutu- 

rum  peditum  equitumque  : nec  ipsi  Laelio  morandum  in  Africa 
esse;  classem  credere  profectam  a Carthagine,  cum  qua,  absente 
Scipione,  non  satis  tutum  esse  contrahi  certamen. 

V.  Ab  hoc  sermone  dimisso  Masinissa  , Laelius  postero  die  na- 
res praeda  onustas  ab  Hippone  solvit,  revectusque  in  Siciliam 
mandata  Masinissae  Scipioni  exposuit.  Eisdem  ferme  diebus  nares, 
quae  ab  Carthagine  ad  Magonem  missae  erant,  inter  Albingaunos 
Ligures  Genuamque  accesserunt.  In  iis  locis  tum  forte  Mago  tene- 
bat classem : qni,  legatorum  anditis  verbis,  jubentium  exercitus 
quam  maximos  comparare,  extemplo  Gallorum  et  Ligurum  (nam- 
que utriusque  gentis  ingens  ibi  multitudo  erat)  concilium  habuit. 
Et  missum  se  ad  eos  vindicandos  *n  libertatem,  ait,  et,  ut  ipsi 
cernant,  mitti  sibi  ab  domo  praesidia;  sed,  quantis  viribus, 
quanto  exercitu  id  bellum  geratur,  in  eorum  potestate  esse. 
Duos  exercitus  romanos , unum  in  Gallia,  alterum  in  Etruria 
esse  : satis  scire,  Sp.  Lucretium  se  cum  M.  Livio  iuncturum 
multa  millia  ipsis  etiam  armanda  esse,  ut  duobus  ducibus , duo- 
bus exercitibus  romanis  resistatur.  Galli,  summam  ad  id  suam 
voluntatem  esse,  dicere  ; sed,  quum  una  castra  romana  intra 
fines,  altera  in  finitima  terra  Etruria  prope  in  cospectu  habeant, 
si  palam  fiat,  auxiliis  adiutum  ab  sese  Poenum,  extemplo  in- 
festos utrinque  exercitus  tn  agrum  suum  incursuros.  Ea  ab  Gal- 
lis desideraret,  quibus  occulte  adiuvari  posset.  Liguribus,  quod 
procul  agro  urbibusque  eorum  castra  .romana  sint,  libera  con- 
silia esse:  illos  armare  iuventutem  et  capessere  pro  parte  bel- 
lum, aequum  esse.  Ligures  haud  abnuere;  tempns  modo  duorum 
mensium  petere  ad  delectus  habendos.  Inierim  Mago  milites , Gallis 
dimissis,  clam  per  agros  eorum  mercede  conducere.  Commeatus 
quoque  omnis  generis  occulte  ad-eum  a gallis  populis  mittebantur. 
M.  Livius  exercitum  volonum  ex  Etruria  in  Galliam  traducit, 
iunctusque  Lucretio,  si  se  Mago  ex  Liguribus  propius  Vrbem  mo- 
veat , obviam  ire  parat ; si  Poenus  sub  angulo  Alpium  quietus  se 
contineat,  et  ipse  in  eadem  regione  circa  Ariminunr  Italiae  prae- 
sidio futurus. 

VI.  Post  reditum  ex  Africa  C.  Laelii , et  Scipione  stimulato 
Masinissae  adhortationibus,  et  militibus,  praedam  ex  hostium  terra 
cernentibus  tota  classe  efferri , accensis  ad  traiiciendum  quam  pri- 

mum , intervenit  maiori  minor  cogitatio,  Locros  urbem  recipiendi , 
quae  sub  defectionem  Italiae  desciverat  et  ipsa  ad  Poenos.  Spes 
autem  affectandae  eius  rei  ex  minima  re  affulsit.  Latrociniis  ma- 
gis, quam  iusto  bello,  iu  Bruttiis  gerebantur  res;  principio  ab 
Numidis  facto,  et  Bruttiis,  non  societate  magis  punica,  quam 
suopte  ingenio,  congruentibus  in  eum  morem.  Postremo  Romani 
quoque , iam  contagione  quadam  rapto  gaudentes , quantum  per 
duces  licebat,  excursiones  in  hostium  agros  facere.  Ab  iis  egressi 
quidam  urbem  Locrenses  circumventi.  Rhcgiumque  abstracti  fue- 
rant. In  eo  captivorum  numero  fabri  quidam  fuere,  assueti  forte 
apud  Poenos  mcrcede  opus  in  arce  Locrorum  facere.  Ii , cogniti 
ab  Locrensium  principibus,  qui  pulsi  ab  adversa  factione,  quae 
Hannibali  Locros  tradiderat,  Rhegium  se  contulerant , quum  cetera 
pcrcuuctantibus  (ut  mos  est,  qui  diu  absunt),  quae  domi  ageren- 
tur, exposuissent,  spem  fecerunt,  si  redempti  ac  remissi  forent, 
arcem  se  iis  tradituros.  Ibi  se  habitare , fidemque  sibi  rerum  omnium 
inter  Carthaginienses  esse.  Itaque,  ut  qui  simul  desidgrio  patriae 
angerentur,  simul  cupiditate  inimicos  ulciscendi  arderent,  redemptis 
extemplo  iis  remissisque,  quum  ordinem  agendae  rei  composuis- 
sent signaque , quae  procul  edita  observarent,  ipsi  ad  Scipionem 
Syracusas  profecti,  apud  quem  pars  exulum  erat,  referentes  ibi 
promissa  captivorum,  quum  spera  ab  effectu  haud  abhorrentem 
consuli  fecissent;  tribuni  militum  cum  iisM.  Sergius  et  P.  Matie- 
nus  missi , iussique  ab  Rhegio  tria  millia  militum  Locros  ducere : 
et  Q.  Pleminio  propraetori  scriptum , ut  rei  agendae  adesset.  Pro- 
fecti ab  Rhegio , scalas  ad  editam  altitudinem  arcis  fabricatas  por- 
tantes, media  ferree  nocte  exeo  loco,  unde  convenerat,  signum 
dedere  proditoribus  arcis.  Qui  parati  intentique  et  ipsi  scalas  ad 
id  ipsum  factas  quum  dimisissent,  pluribusque  simul  locis  scan- 
dentes accepissent,  prius  quam  clamor  oriretur,  in  vigiles  Poeno- 
rum, ut  in  nullo  tali  metu;  sopitos  impetus  est  factus.  Quorum 
gemitus  primo  morientium  exauditus ; deinde  subita  consternatio 
ex  somno  et  tumultus,  quum  causa  ignoraretur;  postremo  certior 
res,  aliis  exercitantibus  alios.  Iamque  ad  arma  pro  se  quisque  vo- 
cabat- hostes  in  arce  esse , et  caedi  vigiles.  Oppressique  forent 
Romani,  nequaquam  numero  pares , ni  clamor , ab  iis , qui  extra 
arcem  erant,  sublatus,  incertum,  unde  accidisset  (omnia  vana 

augente  nocturno  tumultu),  fecisset.  Itaque  vel  ut  plena  iam  ho- 
stium arce  territi  Poeni , omisso  certamine,  in  alteram  arcem  (duae 
sunt  haud  multum  inter  se  distantes)  confugiunt.  Oppidani  urbem 
habebant,  victoribus  praemium  in  medio  positam.  Ex  arcibus  dua- 
bus proeliis  quotidie  levibus  certabatur.  Q.  Plcmiuius  romano, 
Hamilcar  punico  praesidio  praeerat : arcessentes  ex  propinquis  locis 
subsidia  copias  augebant.  Ipse  postremo  veniebat  Hannibal : nec 
sustinuissent  Romani,  nisi  Locrensium  multitudo,  exacerbata  su- 
perbia atque  avaritia  Poenorum,  ad  Romanos  iuclinasset. 

VII.  Scipioni  ut  nuntiatum  est,  in  maiore  discrimine  Locris 
rem  verti,  ipsumque  Hannibalem  adventare;  ne  praesidium  etiam 
periclitaretur,  haud  facili  inde  receptu  , et  ipse  a Messana,  L,  Sci- 
pione fratre  in  praesidio  ibi  relicto,  quum  primum  aestu  fretum 
inclinatum  est,  naves  mari  secundo  misit.  Et  Hannibal,  a Butroto 
amni  (haud  procul  is  ab  urbe  Locris  abest)  nuntio  praemisso,  ut 
sui  luce  prima  summa  vi  proelium  cum  Romanis  ac  Locrensibus 
consererent,,  dum  ipse,  aversis  omnibus  in  eum  tumultum,  ab 
tergo  urbem  incautam  aggrederetur,  ubi  luce  coeptam  invenit 
pugnam , ipse  nec  in  arcem  se  includere , turba  locum  arctum  im- 
pediturus, voluit;  neque  scalas,  quibus  scanderet  muros,  attule- 
rat. Sarcinis  in  acervum  coniectis,  quum  haud  procul  muris  ad 
terrorem  hostium  aciem  ostendisset,  cum  equitibus  numidis  cir- 
cum equitabat  urbem,  dum  scalae,  quaeque  alia  ad  oppugnandum 
opus  erant,  parantur,  ad  visendum  qua  maxime  parte  aggredere- 
tur. Progressus  ad  murum,  scorpione  icto  (qui  proximus  eum  forte 
steterat,  terroris  inde  tam  periculoso  casu,  receptui  canere  quum 
iussisset,  castra  procul  ab  ictu  teli  communiit.  Classis  romana  a 
Messana  Locros,  aliquot  horis  die  superante,  accessit;  expositi 
omnes  e navibus  , et  ante  occasum  solis  urbem  ingressi  sunt.  Po- 
stero die  coepta  ex  arce  a Poeois  pugna ; et  Hannibal , iam  scalis 
aliisque  omnibus  ad  oppugnationem  paratis,  subibat  muros:  quum 
repente  in  eum , nihil  minus  quam  tale  quidquam  timentem , pa- 
tefacta porta  erumpunt  Romani.  Ad  ducentos  improvidos,  quum 
invasissent,  occidunt.  Ceteros  Hannibal,  ut  consulem  adesse  sen- 
sit, in  castra  recipit;  nuntioque  misso  ad  eos,  qui  in  arce  erant, 
ut  sibimet  ipsi  consulerent,  nocte  motis  castris  abiit.  Et  qui  in 
arce  erant , igni  inieclo  tectis , quae  tenebant , ut  is  tumultus  bo* 

stem  moraretur , .agmen  suopum  fugae  sirftili  cursu  ante  noctem 
assequuti  sunt. 

VIII.  Scipio , ut  et  arcem  relictam  ab  hostibus  et  vacua  vidit 
castra , vocatos  ad  concionem' Locrenses  graviter  ob  defectionem  in- 
cusavit : de  auctoribus  Supplicium  sumpsit,  bonaque  eorum  alte- 
rius factionis  principibus , ob  egregiam  fident  adversus  Romanos, 
concessit.  Publice  nec  dare,  nec  eripere  se  quidquam  Locren- 
sibus,  dixit;  Romam  mitterent  legatos : quam  senatus  aequum 
censuisset , eam  fortunam  habituros.  Illud  satis  scire,  etsi  male 
de  populo  romano  meriti  essent,  in  meliore  statu  sub  iratis  Ro- 
manis futuros,  quam  sub  amicis  Carthaginiensibus  fuerint.  Ipse,  • 
Q.  Pleminio  legato  praesidioque,  quod  arcem  ceperat,  ad  tuendam 
urbem  relicto,  cum  quibus  venerat  copiis,  Messanam  traiecit.  Ita 
superbe  et  crudeliter  habitr  Locrenses  ab  Carthaginiensibus  post 
defectionem  ab  Romanis  fuerant,  ut  modicas  iniurias  non  aequo 
modo  animo  pali,  sed  prope  iubenti  possent.  Verum  enimvero  tan- 
tum Pleminius  Hamilcarem  praesidii  praefectum  , tantum  praesidia- 
rii milites  romani  Poenos  scelere  atque  avaritia  superaverunt,  ut 
non  armis,  sed  vitiis  videretur  certari.  Nihil  omnium,  quae  inopi 
invisas  opes  potentioris  faciunt,  praetermissum  in  oppidanos  est 
ab  duce,  aut  a militibus;  in  corpora  ipsorum,  in  liberos,  in  coniu- 
ges  infandae  contumeliae  aditae.  Nam  avaritia  ne  sacrorum  quidem 
spoliatione  abstinuit : nec  alia  modo  templa  violata,,  sed  Proser- 
pinae etiam,  intacti  omni  aetate,  thesauri;  praeterquam  quod  a 
Pyrrho,  qui  eum  magno  piaculo  sacrilegii  sui  manubias  retulit, 
spoliati  diccbaDtur.  Ergo  sicut  ante  regiae  naves,  laceratae  naufra- 
giis, nihil  in  terram  integri,  praeter  sacram  pecuniam  Deae, 
quam  absportabant,  extulerant;  tum  quoque  alio  genere  cladis 
eadem  alia  pecunia  omnibus  contactis  ea  violatione  templi  furorem 
obiecit,  atque  inter  se  ducem  in  ducem,  militem  in  militem  rabie 
hostili  vertit. 

IX.  Summae  rei  Pleminius  praeerat:  militum  pars  sub  eo,  quam 
ipse  ab  Rhegio  abduxerat , pars  sub  tribunis  erat.  Rapto  poculo 
argenteo  ex  oppidani  domo  Plcminii  miles  fugiens , sequentibus 
quorum  erat,  obvius  forte  Sergio  et  Matieno  tribunis  militum  fuit. 
Cui  quum  iussu  tribunorum  ademptum  poculum  esset,  iurgium 
inde  et  clamor,  pugna  postremo  orta  inter  Plemiuii  milites  tribu- 

Borumque ; ut  suis  quisque  opportunus  advenerat , multitudine  si- ■ ' 
mui  ac  tumultu  crescente.  Victi  Pleminii  milites  quum  ad  Pleroi- 
nium,  cruorem  ac  vulnera  ostentantes,  non  sine  vociferatione 
atque  indignatione  concurrissent,  probra  in  eum  ipsum  iactata  in 
iurgiis  referentes  ; accensus  ira  domo  sese  proripuit,  vocatosque  iri* 
bunos  nudari,  ac  virgas  expediri  iubet.  Dum  spoliandis  iis  (repu- 
gnabant enim,  militemque  implorabant)  tempus  teritur,  repente 
roilkes , feroces  recenti  victoria , ex  omnibus  locis , velut  adversus 
hostes  ad  arma  conclamatum  esset,  concurrerunt;  et  quum  violata 
iam  virgis  corpora  tribunorum  vidissent,  tum  vero  in  multo  iropo- 
tentiorera  subito  rabiem  accensi,  sine  respectu.,  non  maiestatis 
modo,  sed  etiam  humanitatis,  in  legatum  impetum,  lictoribus 
prius  indignum  in  modum  mulcatis,  faciunt:  tum  ipsum,  ab  suis 
interceptum  et  reclusum,  hostiliter  lacerant , et  prope  exsanguem  , 
naso  auribusque  mutilatis,  relinquunt.  His  Messanam  nuntiatis 
Scipio,  post  paucos  dies  Locros  hexeri  advectus,  quum  causam 
Pleminii  et  tribunorum  audisset,  Pleminio  noxa  liberato  relictoque 
in  eiusdem  loci  praesidio , tribunis  sontibus  iudicatis  et  in  vincula 
coniectis , ut  Romam  ad  senatum  mitterentur , Messanam  atque 
inde  Syracusas  rediit.  Pleminius  impotens  irae,  neglectam  ab  Sci- 
pione et  nimis  leviter  latam  suam  iniuriam  ratus,  nec  quemquam 
aestimare  alium  eam  litem  posse,  nisi  qui  atrocitatem  eius  patiendo 
sensisset,  tribunos  attrahi  ad  sc  iussit  laceratosque  omnibus,  quae 
pati  corpus  ullum  potest,  suppliciis  interfecit ; nec  satiatus  vivorum 
poena , insepultos  proiecit.  Simili  crudelitate  et  in  Locrensium 
principes  est  usus,  quos  ad  conquerendas  iniurias  ad  P.  Scipionem 
profectos  audivit;  et,  quae  antea  per  libidinem  atque  avaritiam 
foeda  exempla  iD  socios  ediderat,  tunc  ab  ira  multiplicia  edere: 
infamiae  atque  invidiae  non  sibi  modo,  sed  etiam  imperatori,  esse. 

X.  Iam  comitiorum  appetebat  tempus,  quum  P.  Licinii  consu- 
lis literae  Romam  allatae,  se  exercitumque  suum  gravi  morbo 
affectari;  nec  sisti  potuisse,  ni  eadem  vis  mali,  aut  gravior 
etiam,  in  hostes  ingruisset.  Itaque  , quoniam  ipse  venire  ad  co- 
mitia non  posset,  si  ita  Patribus  videretur,  se  Q.  Caecilium 
Metellum  dictatorem  comitiorum  causa  dicturum:  exercitum 
Q.  Caecilii  dimitti,  e republica  esse.  Nam  neque  usum  eius 
t tllum  in  praesentia  esse  , quum  Hannibal  iam  in  hiberna  suos 

receperit,  et  tanta  incesserit  in  ea  castra  vis  morbi,  ut,  nisi 
mature  dimittantur,  nemo  omnium  superfuturus  videatur.  Ea 
consuli  a Patribus  facienda,  ut  e republiea  fideque  sua  duceret, 
permissa.  Civitatem  eo  tempore  repens  religio  invaserat,  invcate 
carmine  in  libris  Sibyllinis,  propter  crebrius  eo  anno  de  caelo  la- 
pidatum inspectis.  Quandoque  hostis  alienigena  terrae  Italiae 
bellum  intulisset,  eum  pelli  Italia  vincique  posse,  si  Mater 
Idaea  a Pessinunte  Romam  advecta  foret.  Id  carmen  ab  decem- 
viris inventum  co  magis  Patres  movit,  quod  et  legati,  qui  donum 
Delphos  portaverant,  referebant : et  sacrificantes  ipsos  Pythio  Apol- 
lini litavisse,  et  responsum  oraculo  edifum,  maiorem  multo  victo- 
riam, quam  cuius  ex  spoliis  dona  portarent,  adesse  populo  romano. 

In  eiusdem  spei*  summam  conferebant  P.  Scipionis  vehit  praesa- 
gientem animum  de  fine  belli,  quod  depoposcisset  provinciam  Afri- 
cam. Itaque  quo  maturius  fatis,  ominibus  oraculisque  portendentis 
sese  victoriae  compotes  fierent,  id  cogitare,  quae  ratio  transpor- 
tandae Romam  Deae  esset. 

XI.  Nullas  dum  in  Asia  civitates  secias  habebat  populus  roma- 
nus.  Tamen  memores,  Aesculapium  quoque  ex  Graecia  quondam, 
haud  dum  ullo  foedere  sociata,  valetudinis  populi  causa  arcessi- 
tum, et  iam  cdm  Attalo  rege,  propter  commune  adversus  Philip- 
pum bellnm,  coeptam  amicitiam  esse,  facturum  cum,  quae  possit, 
populi  romani  causa,  legatos  ad  eum  decernunt  M.  Yalerium  Lae- 
vinum, qui  bis  consul  fuerat  ac  res  in  Graecia  gesserat,  M.  Cae- 
cilium Metellum  praetorium , Ser.  Sulpicium  Galbam  aedilitium, 
duos  quaestorios,  Cn.  Tremellium  Flaccum  et  M.  Yalerium  Falto- 
nem.  His  quinque  naves  quinqueremes,  ut  ex  dignitate  populi 
romani  adirent  eas  terras*,  ad  quas  concilianda  niaiestas  nomini 
romano  esset,  decernunt.  Legati  Asiam  petentes  protenus  Delphos 
quum  escendissent,  oraculum  adierant,  consulentes,  ad  quod  ne- 
gotium domo  missi  essent,  perficiendi  eius  quam  sibi  spem  popu- 
. loque  romano  portenderet.  Responsum  esse  fuerunt,  Per  Attalum 
regem  compotes  eius  fore,  quod  peterent.  Quum  Romam  Deam 
devexissent , tum  curarent , ut  eam,  qui  vir  optimus  Romae  es- 
set, hospitio  excipertt . Pergamum  ad  regem  venerunt:  is  legatos 
comiter  acceptos  Pessinuntem  in  Phrygiam  deduxit ; sacrumquc  iis  . . - 

lapidem,  quam  Matrem  deum  esse  incolae  dicebant,  tradidit,  ac 

deportare  Romam  iussit.  Praemissus  ab  legatis  M.  Valerius  Falto 
nuntiavit,  Deam  apportari:  quaerendum  virum  optimum  in  civitate 
esse,  qui  eam  rite  hospitio  exciperet.  Q.  Caecilius  Metellus  dicta- 
tor ab  consule  in  Bruttiis  comitiorum  causa  dictus,  exercilusque 
eius  dimissus;  magister  equitum  L.  Veturius  Philo:  comitia  per 
dictatorem  habita.  Consules  facti  M.  Cornelius  Cethegus,  P.  Sem- 
pronius Tuditanus  absens,  quum  provinciam  Graeciam  haberet. 
Praetores  inde  creati,  Ti.  Claudius  Nero,  M.  Marcius  Ralla, 

L.  Scribonius  Libo,M.  Pomponius  Matho.  Comitiis  peractis , di- 
ctator sese  magistratu  abdicavit.  Ludi  Romani  ter,  plebeii  septies 
instaurati.  Curules  erant  aediles  Cn.  elL.  Cornelii  Lentuli.  Lucius 
Hispaniam  provinciam  habebat:  absens  creatus , absens  eum  hono- 
rem gessit.  Ti.  Claudius  Asellus  et  M.  Iunius  Pennus  plebeii  aedi- 
les fuerunt.  Aedem  Virtutis  eo  anno  ad  portam  Capenam  M.  Mar- 
cellus dedicavit,  septimodecimo  anno  postquam  a patre  eius  primo 
consulatu  vola  in  Gallia  ad  Clastidium  fuerat.  Et  flamen  martialis 
eo  anno  est  mortuus  M.  Aemilius  Regillus. 

XII.  Neglectae  eo  biennio  res  in  Graecia  erant.  Itaque  Philip- 
pus Aetolos,  desertos  ab  Romanis,  cui  uni  fidebant  auxilio,  qui- 
bus Voluit  conditionibus,  ad  petendam  et  paciscendam  subegit 
pacem.  Quod  nisi  omni  vi  perficere  maturasset,  •bellantem  eum 
cum  Aetolis  P.  Schipronius  proconsul,  successor  imperii  missus 
Sulpicio , cum  decem  millibus  peditum  et  mille  equitibus  et  tri- 
ginta quinque  rostratis  navibus  (haud  parvum  momentum  ad  opem 
ferendam  sociis)  oppressisset.  Vixdum  pace  facta,  nuntius  regi 
venit,  Romanos  Dyrrhachium  venisse,  Parthinosque  et  propinquas 
alias  geutes  motas  esse  ad  spem  novandi  res , Dimallumque  oppu- 
gnari. Eo  se  verterant  Romani  ab  Aetolorum , quo  missi  erant, 
auxilio,  irati , quod  sine  auctoritate  sua  adversus  foedus  cum  rege 
- pacem  fecissent.  Ea  qnum  and  isset  Philippus,  ne  qui  motus  maior 
in  finitimis  gentibus  populisque  oriretur-,  magnis  itineribus  Apol- 
loniam contendit;  quo  Sempronius  se  receperat,  misso  Laetorio 
legato  cum  parte  copiarum  et  quindecim  navibus  in  Aetoliam,  et 
ad  visendas  res,  pacemque,  si  posset,  turbandam.  Philippus  agros 
A poiloniatium  vastavit , et,  ad  urbem  admotis  copiis,  potestatem  * 
pugnae  Romano  fecit.  Quem  postquam  quietum  muros  tanlnmmodo 
tueri  vidit , nec  satis  fidens  viribus , ut  urbem  oppugnaret , et  cum 

Romanis  quoque , sicat  cum  Aetolis , cupiens  pacem , si  posset , 
sin  minus,  iuducias  facere,  nihil  ultra  irritatis  novo  certamine 
odiis,  in  regnum  se  recepit.  Per  idem  tempus,  taedio  diutini  belli, 
Epirotae , tentata  prius  Romanorum  voluntate , legatos  de  pace 
communi  ad  Philippum  misere;  satis  confidere,  conventuram 
eam,  affirmantes,  si  ad  colloquium  cum  P.  Sempronio  imperatore 
romano  venisset:  facile  impetratum  (neque  enim  ne  ipsius  quidem 
regis  abhorrebat  animus  j , ut  in  Epirum  transiret.  Phoenice  urbs 
est  Epiri : ibi  prius  colloquutus  rex  cum  Aeropo  et  Darda  et  Phi- 
lippo , Epirotarum  praetoribus ; postea  cum  P.  Sempronio  congre- 
ditur; affuit  colloquio  et  Amyuander  Athamanum  rex,  et  magi- 
stratus alii  Epirotarum  et  Acarnanum.  Primus  Philippus  praetor 
verba  fecit,  et  petiit  simul  ab  rege  et  ab  imperatore  romano,  ul 
finem  belli  facerent , darentque  eam  Epirotis  veniam.  P.  Sempro- 
nius conditiones  pacis  dixit,  ut  Parthini  et  Dimallum  et  Bargulum 
et  Eugenium  Romanorum  essent:  Atintania,  si,  missis  Romam 
tegatis,  ab  senatu  impetrasset,  Macedoni  accederet.  In  eas  condi- 
tiones quum  pax  conveniret , ab  rege  foederi  adseripti  Prusia  Bi- 
thyniae rex,  Achaei,  Boeoti,  Thessali , Acarnanes,  Epirotae:  ab 
Romanis  Hienses,  Attalus  rex,  Pleuratus,  Nabis  Lacedaemoniorum 
tyrannus,  Elei,  Messenii,  Athenienses.  Haec  conscripta  consigna- 
taque  sunt,  et  in  duos  menses  induciae  factae,  donec  Romam  mit- 
terentur legati,  ut  populus  in  has  conditiones  pacem  iuberet:  ius- 
seruntque  omnes  tribus , quia , verso  in  Africam  bello , omnibus 
aliis  in  praesentia  levari  volebant  bellis.  P.  Sempronius, 'pace  facta, 
ad  consulatum  Romam  decessit. 

XIII.  P.  Sempronio,  M.  Cornelio  consulibus  (quintus  decimus 
is  annus  punici  belli  erat)  provinciae , Cornelio  Etruria  cum  ve- 
tere  exercitu,  Sempronio  Bruttii,  ut  novas  scriberet  legiones, 
decreta^.-  Praetoribus,  M.  Marcio  urbana,  L.  Scribonio  Liboni 
peregrina,  et  eidem  Gallia,  M.  Pomponio  Mathoni  Sicilia,’  Ti. 
Claudio  Neroni  Sardinia  evenit.' P.  Scipioni  cum  eo  exercitu  , cum 
ea  classe,  quam  habebat,  prorogatum  ih‘annum  imperium  esf: 
itent  P.  Licinio,  uP  Bruttios  cum  duabus  legionibus  obtineret, 
quoad  eum  in  provincia*  cum  imperio  morari  consuli  e republica 
visum  esset.  Et  M.  Livio  et  Sp'.  Lucretio,  cum  binis  legionibus, 
quibus  adversus  Magonem  Galliae  praesidio  fuissent , prorogatum 

imperium  est.  Et  Cn.  Odario,  ut,  quam  Sardiniam  legionemque 
Ti.  Claudio  tradidisset,  ipse  navibus  longis  quadraginta  maritimam 
oram,  quibus  fiuibus  senatus  ccnsuisset,  tutaretur.  M.  Pompo- 
nio praetori  in  Sicilia  cannensis  exercitus  duae  legiones  decretae. 

T.  Quintius  Tarentum,  C.  Hostilius  Tubulus  Capuam,  propraeto- 
res, sicut  priore  anno,  cum  vetere  uterque  praesidio  obtinerent. 

De  Hispaniae  imperio,  quos  in  eam  provinciam  duos  proconsules 
mitti  placeret,  latum  ad  populum  est.  Omnes  tribus  eosdem,  L.  Cor- 
nelium Lentulum  et  L.  Manlium  Acidinum,  proconsules,  sicut 
priore  anno  tenuissent , obtinere  eas  provincias  iusserunt.  Consules 
delectum  habere  instituerunt , et  ad  novas  scribendas  in  Bruttios 
legiones , et  in  ceterorum  ( ita  enim  iussi  ab  senatu  erant)  exerci- 
tuum supplementum. 

XIV.  Quamquam  nondum  aperte  Africa  provincia  decreta  erat 
(occultantibus  id,  credo,  Patribus,  ne  praesciscerent  Carthaginien- 
ses), tamen  in  eam  spem  erecta  civitas  erat,  in  Africa  eo  anno 
debellatum  iri , finemque  bello  punico  adesse.  Impleverat  ea  res 
superstitionum  animos , pronique  et  ad  nuntianda , et  ad  credenda 
prodigia  erant.  Eo  plura  vulgabantur.  Duos  soles  visos , et  nocte 
interluxisse;  et  facem  Setiae  ab  ortu  solis  ad  occidentem  pdr- 
rigi  visam;  Tarracinae  portam,  Anagniae  et  portam  et  multis 
locis  murum  de  caelo  tactum:  in  aede  lunionis  Sospitae  La- 
nuvii cum  horrendo  fragore  strepitum  editum.  Eorum  procuran- 
dorum causa  diem  unum  supplicatio  fuit ; et  novemdiale  sacrum , 
quod  de  caelo  lapidatum  esset,  factum.  Eo  accessit  consultatio  de 
Matre  Idaea  accipienda,  quam,  praeterquam  quod  M.  Valerius, 
unus  ex  legatis  praegressus,  actutum  in  Italia  fore  nuntiaverat, 
recens  nuntius  aderat,  Tarracinae  iam  esse.  Haud  parva  rei  iudi-  * 
cium  senatum  tenebat , qui  vir  optimus  in  civitate  esset : veram 
certe  victoriam  eius  rei  sibi  quisque  mallet,  quam  ulla  imperia  . 
honoresVe , suffragio  seu  Patrum  , seu  plebis  delatos.  P.  Scipionem , 
Cn.  filium,  eius  qui  in  Hispania -ceciderat , adolesceqtem  nondum 
quaestorium  , indicaverunt  in  tota  civitate  virum  bonorum  optimum 
esse.  Id.  quibus  virtutibus  inducti  ita  iudicarint,  sicut  proditum 
a proximis  memoriae  temporum  illorum  scriptoribus  libens  poste- 
ris traderem;  ita  meas  opiniones,  coniectando  rem  vetustate  obru-  . 
tam  , non  interponam.  P.  Cornelius  cum  omnibus  matronis  Ostiam 

ire  iussus  obviam  Deae , isque  eam  de  nave  accipere , et  in  terram 
elatam  tradere  ferendam  matronis.  Postquam  navis  ad  ostium  amnis 
Tiberini  accessit,  sicut  erat  iussus,  in  salum  nave  evectos,  ab  sa- 
cerdotibus Deam  accepit,  extulitque  in  terram.  Matronae  primores 
civitatis , inter  quas  unius  Claudiae  Quintae  insigne  est  nomen , 
accepere  t cui  dubia , ut  traditur , ante  fama  clariorem  ad  posteros 
tam  religioso  ministerio  pudicitiam  fecit.  Eae  per  manus,  succe- 
dentes deinceps  aliae  aliis , omni  effusa  civitate  obviam , tburibulis 
ante  ianuas  positis , qua  praeferebatur,  atque  accenso  thure,  pre- 
cant  ibus , ut  volens  propitiaque  urbem  romanam  iniret , in  aedem 
Victoriae,  quae  est  in  Palatio,  pertulere  Deam  pridie  idus  aprilis ; 
iisque  dies  festus  fuit.  Populus  frequens  dona  Deae  in  Palatium 
tulit,  lectisterniumque  et  ludi  fuere,  Megalesia  appellata. 

XV.  Quum  de  supplemento  legionum,  quae  in  provinciis  eraDt, 
ageretur;  tempus  esse,  a quibusdam  senatoribus  subiectum  est, 
quae  dubiis  in  rebus  utcumqub  tolerata  essent,  ea,  dempto  iam 
tandem  deum  benignitate  metu , non  ultra  pati.  Erectis  exspecta- 
tione Patribus,  subiecerunt:  colonias  latinas  duodecim,  quae 
Q.  Fabio  et  Q.  Fulvio  consulibus  abnuissent  milites  dare,  eas 
annum  iam  ferme  sextum  vacationem  militiae,  quasi  honoris 
et  beneficii  causa,  habere;  quum  interim  boni  obedientesque 
socii,  pro  fide  atque  obsequio  in  populum  romanum,  continuis 
omnium  annorum  delectibus  exhausti  essent.  Sub  hanc  vocem 
non  memoria  magis  Patribus  renovata  rei  prope  iam  obliteratae , 
quam  ira  irritata  est.  Itaque,  nihil  prius  referre  consules  passi, 
decreverunt,  ut  consules  magistratus  denosque  principes  Nepete, 
Sutrio,  Ardea,  Calibus,  Alba,  Carseolis,  Sora,  Suessa,  Se- 
tia, Circeiis , Narnia,  Interamna  (eae  namque  coloniae  in  ea 
causa  erant)*  jRomam  excirent;  iis  imperarent , quantum  quae- 
que earum  coloniarum  militum  plurimum  dedisset  populo  ror 
mano , ex  quo  hostes  in  Italia  essent,  duplicatum  eius  summae 
numerum  peditum  daret  et  equites  centenos  vicenos.  Si  qua  eum 
numerum  equitum  explere  non  posset,  pro  equite  uno  tres  pe- 
dites liceret  dare:  pedites  equitesque  quam  locupletissimi  lege- 
rentur mitlerenturque , ubicumque  extra  Italiam  supplemento 
opus  esset.  Si  qui  ex  iis  recusarent,  retineri  eius  coloniae  ma- 
gistratus legatosque  placere;  neque,  si  postularent,  senatum 

dari  prius  quam  imperata  fecissent.  Stipendium  praeterea  iis 
coloniis  in  millia  aeris  asses  singulos  imperari  exigique  quotan- 
nis; censumque  in  iis  coloniis  agi  ex  formula  ab  romanis  cen- 
soribus data.  Dari  autem  placere  eandem,  quam  populo  romano ; 
deferrique  Romam  ab  iuratis  censoribus  coloniarum , prius  quam 
magistratu  abirent.  Ex  hoc  senatusconsulto,  accitis  Romam  ma- 
gistratibus primoribusque  earum  coloniarum  , consules  quum  mili- 
tem stipendinmque  imperassent , alii  aliis  magis  recusare  ac  recla- 
mare. Negare  tantum  militum  effici  posse;  vix,  si  simplum  ex 
formula  imperetur , enisuros.  Orare  atque  obsecrare,  ut  sibi  se- 
natum adire  ac  deprecari  liceret.  Nihil  se,  quare  perire  merito 
deberent,  admisisse:  sed,  si  pereundum  etiam  foret,  neque 
suum  delictum,  neque  iram  populi  romani,  ut  plus  militum 
darent,  quam  haberent, posse  efficere.  Consules  obstinati  manere 
legatos  Romae  iubent ; magistratus  ire  domos  ad  delectus  haben- 
dos. Nisi  summa  militum,  quae  imperata  esset,  Romam  adducta, 
neminem  iis  senatum  daturum.  Ita  praecisa  spe  senatum  adeundi 
deprecandique,  delectus  in  iis  duodecim  coloniis,  per  longam  va- 
cationem numero  iuniorum  aucto,  haud  difficulter  est  perfectus. 

XVI.  Altera  item  res,  prope  aeque  longo  neglecta  silentio,  relata 
a M.  Valerio  Laevino  est;  qui , privatis  collutas  pecunias,  se  ac 
M.  Claudio  consulibus,  reddi  tandem,  aequum  esse  dixit;  nec 
mirari  quemquam  debere , in  publica  obligata  fide  suam  prae- 
cipuam curam  esse:  nam,  praeterquam  quod  aliquid  proprie 
ad  consulem  eius  anni,  quo  collatae  pecuniae  essent,  pertine- 
ret, etiam  se  auctorem  ita  conferendi  fuisse,  inopi  aerario, 
nec  plebe  ad  tribulum  sufficiente.  Grata  ea  Patribus  admonitio 
fuit;  iussisque  referre  consulibus,  decreverunt,  ut  tribus  pensio- 
nibus ea  pecunia  solveretur:  primam  praesentem . ii , qui  tum 
essent,  duas  tertii  et  quinti  consules  numerarent.  Omnes  deinde 
alias  curas  una  occupavit,  postquam  Locrensium  clades,  quae  igno- 
ratae ad  eam  diem  fuerant,  legatorum  adventu  vulgatae  sunt : nec 
tam  Q.  Pleminii  scelus,  quam  Scipionis  in  eo  aut  ambitio  autne- 
gligentia  iras  hominum  irritavit.  Decem  legati  Locrensium, .obsiti 
squalore  et  sordibus , in  comitio  sedentibus  consulibus  velamenta 
supplicum  , ramos  oleae  (ut  Graecis  mos  est),  porrigentes,  ante 
tribunal  cum  flebili  vociferatione  humi  procubuerunt.  Quaercnti- 

basr  consulibus  Locrenses  se  dixerunt  esse , ea  passos  a Q.  Ple- 
minio  legato  romanisque  militibus,  quae  pati  ne  Carthagi- 
nienses quidem  velit  populus  romanus.  Rogare,  uti  sibi  Patres 
adeundi  deplorandique  aerumnas  suas  potestatem  facerent. 

XVII.  Senatu  dato,  maximus  natu  ex  iis:  «Scio,  quantum 
» aestimentur  nostrae  apud  vos  querelae,  Patres  conscripti,  plu- 
» rimum  in  eo  momenti  esse,  si  probe  sciatis,  et  quomodo  proditi 
» Locri  Hannibali  sint,  et  quomodo,  pulso  Hannibalis  praesidio, 
» restituti  in  ditionem  vestram.  Quippe  si  et  culpa  defectionis 
» procul  a publico  consilio  absit,  et  reditum  in  vestram  ditionem 
» appareat,  non  voluntate  solum,  sed  ope  etiam  ac  virtnte  nostra, 
» magis  indignemini,  bonis  ac  fidelibus  sociis  tam  atroces  atque 
» indignas  iniurias  ab  legato  • vestro  militibnsque  fieri.  Sed  ego 
» causam  utriusque  defectionis  nostrae  in  aliud  tempus  differendam 
» arbitror  esse,  duarum  rerum  gratia,  unius,  ut  coram  P.  Sci- 
» pione,  qui  Locros  recepit,  omnium  nobis  recte  perperamque 
» factorum  testis,  agatur,  alterius,  quod,  qualescumque  sumus  , 
» tamen  haec,  quae  passi  sumus,  pati  non  debuimus.  Non  pos- 
» sumus  dissimulare,  Patres  conscripti,  nos,  quum  praesidium 
» punicum  in  arce  nostra  haberemus,  multa  foeda  et  indigna  et 
» a praefecto  praesidii  Hamilcare , et  ab  Numidis  Afrisque  passos 
» esse.  Sed  quid  illa  sunt,  collata  cum  iis,  quae  hodie  patimur? 
» Cum  bona  venia,  quaeso,  audiatis,  Patres  conscripti,  id,  quod 
» invitus  dicam.  In  discrimine  est  nunc  humanum  omne  genus, 
» utrum  vos,  an  Carthaginienses  principes  terrarum  videat.  Si  ex 
» iis,  quae  Locrenses  aut  ab  illis  passi  sumus,  aut  a vestro  prae- 
ii sidio  nunc  quum  maxime  patimur,  aestimandum  romanum  ac 
ii  punicum  imperium  sit,  nemo  non  illos  sibi,  quam  vos,  dorni- 
ii  nos  praeoptet.  Et  tamen  videte,  quemadmodum  Locrenses  in  vos 
» animati  sint:  quum  a Carthaginiensibus  iniurias  tanto  minores 
» acciperemus,  ad  vestrum  imperatorem  confugimus:  quum'a  ve- 
» stro  praesidio  plus  quam  hostilia  patiamur,  nusquam  alio,  quam 
ii  ad  vos,  quorelas  detulimus.  Aut .-vos  respicietis  perditas  res  n«- 
» stras,  Patres  conscripti , aut  ne  ab  diis  quidem  immortalibus 
ii  quod  precemnr,  quidquam  superest.  Q.  Pleminius  legatus  mis- 
» sus  est  cum  praesidio  ad  recipiendos  a Carthaginiensibus  Locros, 
» et  cum  eodem  ibi  relictus  est  praesidio.  In  hoc  legato  vestro 

» ( dant  enim  animum  ad  loquendum  libere  ultimae  miseriae ) nec 
» hominis  quidquam  est , Patres  conscripti , praeter  figuram  et 
» speciem ; neque  romani  civis,  praeter  habitum  vestitumque  et 
» sonum  latinae  linguae.  Pestis  ac  bellua  immanis,  quales  fretum 
» quondam , quo  ab  Sicilia  dividimur , ad  perniciem  navigantium 
» circumsedisse  fabulae  ferunt.  At  si  scelus  libidinemque  et  ava- 
» ritiam  solus  ipse  exercere  in  socios  vestros  satis  haberet ; unam 
» profundam  quidem  voraginem  tamen  . patientia  nostra  explere- 
» mus.  Nunc  omnes  centuriones  mililesque  vestros  (adeo  in  pro- 
n niiscuo  licentiam  atque  improbitatem  esse  voluit)  Pleminios 
» fecit:  omnes  rapiunt,  spoliant,  verberant,  vulnerant,  occidunt, 

» constuprant  matronas,  virgines,  ingenuos,  raptos  ex  complexu 
» parentum.  Quotidie  capitur  urbs  nostra,  quotidie  diripitur;  dies 
» noctesque  omnia  passim  mulierum  puerorumque,  qui  rapiuntur 
% atque  absportantur , ploratibus  sonant.  Miretur,  qui  sciat,  quo- 
» modo  aut  nos  ad  patiendum  sufficiamus,  aut  illos,  qui  faciunt; 

» nondum  tantarum  iniuriarum  satietas  ceperit:  neque  ego  exse- 
» qui  possum,  nec  vobis  operae  est  audire  singula,  quae  passi 
» sumus.  Communiter  omnia  amplectar:  nego  domum  ullam  Lo- 
» eris , uego  quemquam  hominem  expertem  iniuriae  esse ; nego 
» ullum  genus  sceleris,  libidinis,  avaritiae  superesse,  quod  in  ullo, 

» qui  pali  potuerit,  praetermissum  sit.  Vix  ratio  iniri  potest,  uter 
» casus  civitatis  sit  detestabilior,  quum  hostes  bello  urbem  cepere, 

» an  quum  exitiabilis  tyrannus  vi  atque  armis  oppressit.  Omnia, 

» quae  captae  urbes  patiuntur,  passi  sumus,  et  quum  maximi 
» patimur,  Patres  conscripti;  omnia,  quae  crudelissimi  atque 
» importunissimi  tyranni  scelera  in  oppressos  cives  edunt , Plemi- 
» nius  in  nos  liberosque  nostros  et  coniuges  edidit. 

XVIII..  >i  Vnum  est , de  quo  nominalim  et  nos  quefi  religio 
x infixa  animis  cogat,  et  vox  andire,  et  exsolvere  rempublicam 
u -vestram  religione,  si  ita  vobis  videbitur , velimus;  Patres  coti- 
» scripti.  Vidimus  enim,.cum  quanta  ceremonia  non  vestros  solum  . , 

» .colatis  deos , sed  etiam  externos  accipiatis.  Faunui  est  apud  nos 
Proserpinae,  do- cuius  sanctitate  templi  credo  aliquam  famam  .' 

» ad  vos  pervenissfe  Pyrrhi  bello;  qui  quum,  ex  Sicilia  rediens,  • 

» Locros  classe  praeterveheretur,  inter  alia  foeda,  quae  propter 
» fidem  erga  vos  in  civitatem  nostram  facinora  edidit,  thesauros 

» quoque  Proserpinae,  intactos  ad  eam  diem , spoliavit  1 atque  ita, 

» pecunia  in  naves  imposita , ipse  terra  est  profectus.  Quid  ergo 
» evenit,  Patres  conscripti?  Classis  postero  die  foedissima  tempe- 
» state  lacerata,  omnesque  naves,  quae  sacram  pecuniam  habue- 
» runt,  in  litora  nostra  eiectae  sunt.  Qua  tanta  clade  edoctus 
» tandem  deos  esse  superbissimus  rex  pecuniam  onmcm  conquisi- 
» tam  in  thesauros  Proserpinae  referri  iussit.  Nec  tamen  illi  un- 
» quam  postea  prosperi  quidquam  evenit ; pulsusque  Italia,  ignobili 
» atque  inhonesta  morte , temere  nocte  ingressus  Argos,  occnbuit. 

» Haec  quum  audisset  legatus  vester  tribunique  militum , et  mille 
» alia , quae  non  augendae  religionis  causa  , sed  praesentis  Deae 
» numine  saepe  comperta  nobis  maioribusque  nostris,  refereban- 
» tur ; ausi  sunt  nihilominus  sacrilegas  admovere  manus  intactis 
» illis  thesauris,  et  nefanda  praeda  se  ipsos  ac  domos  contaminare 
» suas  et  milites  vestros.  Quibus,  per,  vos,  fidem  vestram,  Patres 
» conscripti,  priusquam  eorum  scelus  expietis,  neque  in  Italia, 

» neque  in  Africa  quidquam  rei  gesseritis;  ne,  quod  piaculum 
» commiserunt,  nou  suo  solum  sanguine , sed  etiam  publica  clade 
» luant.  Quamquam  ne  nunc  quidem.  Patres  conscripti,  aut  in 
» ducibus,  aut  in  militibus  vestris  cessat  ira  Deae:  aliquoties  iram 
» inter  se  signis  collatis  concurrerunt.  Dux  alterius  partis  Plemi- 
» nius,  alterius  duo  tribuni  militum  erant.  Non  acrius  cum  Car- 
» thaginiensibus,  quam  inter  se  ipsi,  ferro  dimicaverunt;  praebuis- 
» sentque  occasionem  furore  suo  Locros  recipiendi  Hannibali  , , 
» ni  accitus  ab  nobis  Scipio  intervenisset.  At,  hercule,  milites 
» contactos  sacrilegio  furor  agitat. : in  ducibus  ipsis  puniendis  nul- 
» lum  Deae  numen  apparuit?  Iramo  ibi  praesens  maxime  fuit: 

» virgis  caesi  tribuni  ab  legato  sunt ; legatus  deinde  insidiis  tribu- 
» norum  interceptus,  praeterquam  quod  toto  corpore  laceratus, 

» naso  quoque  auribusque  decisis,  exsanguis  est  relictus  : recrea- 
» tus  deinde  legatus  ex  vulneribus  tribunos  militum  in  vincula 
» coniectos,  dein  verberatos,  servilibusque omnibus  suppliciis  cru- 
» ciatos  trucidando  occidit ; mortuos  deinde  prohibuit  sepeliri. 

» Has  Dea  poenas  a templi  sui  spoliatoribus  habet;  nec  ante  desi- 
» net  omnibus  eos  agitare  furiis,  quam  reposita  sacra  pecunia  in 
» thesauros  fuerit.  Maiores  quondam  nostri,  gravi  Crotoniensium 
» bello,  qui  extra  urbem  templum  est,  transferre  in  urbem  eam 

» pecuniam  voluerunt.  Noctu  audita  ex  delubro  vox  est,  absline- 
» rent  manui:  Deam  sua  templa  defensuram.  Quia  moveudi 
» inde  thesauros  incussa  erat  religio  muro  circumdare  templum 
» voluerunt ; ad  aliquantum  iam  altitudinis  excitata  erant  moenia  , 
» quum  subito  collapsa  ruina  sunt.  Sed  et  nunc  et  saepe  alias 
» Dea  suam  sedem  suumque  templum  aut  tutata  est,  aut  a viola- 
» toribus  gravia  piacula  exegit.  Nostras  iniurias  nec  potest,  nec 
» possit  alius  ulcisci,  quam  vos,  Patres  conscripti.  Ad  vos  ve- 
» stramque  fidem  supplices  confugimus:  nihil  nostra  interest, 
» utrum  sub  illo  legato , sub  illo  praesidio  Locros  esse  sinatis,  an 
» irato  Hannibali  et  Poenis  ad  supplicium  dedatis.  Non  postula- 
» mus,  ut  eitemplo  nobis,  ut  de  absente , ut  indicta  causa  creda- 
» tis  : veniat,  coram  ipse  audiat,  ipse  diluat.  Si  quidquam  sceleris, 
» quod  homo  in  homines  edere  potest,  in  nos  praetermisit,  non 
» recusamus,  quin  et  nos  omnia  eadem  iterum,  si  pati  possumus, 
» patiamur;  et  ille  omni  divino  humanoque  liberetur  scelere.  » 
XIX.  Haec  quum  ab  legatis  dicta  essent,  quaesissetque  ab  iis 
Q.  Fabius,  detulissentne  eas  querelas  ad  P.  Scipionem,  responde- 
runt, missos  legatos  esse,  sed  eum  belli  apparatu  occupatum 
esse,  et  in  Africam  aut  iam  traiecisse,  aut  intra  paucos  dies 
traiecturum:  et,  legati  gratia  quanta  esset  apud  imperatorem, 
expertos  esse,  quum,  inter  eum  et  tribunos  cognita  causa,  tri- 
bunos in  vincula  coniecerit : legatum  aeque  sontem,  aut  magis 
etiam , in  ea  potestate  reliquerit.  Iussis  excedere  e templo  lega- 
tis, non  Pleminius  modo  , sed  etiam  Scipio , principum  orationibus 
lacerari.  Ante  omnes  Q.  Fabius,  natum  eum  ad  corrumpendam 
disciplinam  militarem,  arguere.  Sic  et  in  Hispania  plus  prope 
per  seditionem  militum , quam  bello,  amissum.  Externo  et  regio 
more  et  indulgere  licentiae  militum,  et  saevire  in  eos.  Senten- 
tiam deiude  aeque  trucem  orationi  adiecit.  Pleminium  legatum 
vinclum  Romam  deportari  placere,  et  ex  vinculis  causam  di- 
cere; ac , si  vera  forent , quae  Locrenses  quererentur,  in  carcere 
necari,  bonaque  eius  publicari.  P.  Scipionem,  quod  de  provincia 
decessisset  iniussu  senatus , revocari;  agique  cum  tribunis  pia- 
bis, ut  de  imperio  eius  abrogando  ferrent  ad  populum.  Locren- 
sibus coram  senatum  respondere : Quas  iniurias  sibi  factas 
quererentur , eas  neque  senatum,  neque  populum  romanum 

’ factus  velle.  Viros  bonos  sociosque  et  amicos  eos  appellari:  li- 
beros, coniuges,  quaeque  alia  erepta  essent,  restitui  : pecuniam, 
quanta  ex  thesauris  Proserpinae  sublata  esset,  conquiri,  duplam- 
que pecuniam  in  thesauros  reponi:  et  sacrum  piaculare  fieri, 
ita  ut  prius  ad  collegium  pontificum  referretur,  quod  sacri  the- 
sauri moti,  violati  essent,  quae  piacula,  quibus  diis,  quibus 
hostiis,  fieri  placeret.  Milites,  qui  Locris  essent , omnes  in  Si- 
ciliam transportari : quatuor  cohortes  sociorum  latini  nominis 
in  praesidium  Locros  adduci.  Perrogari  eo  die  sententiae,  accen- 
sis studiis  pro  Scipione  et  adversus  Scipionem , non  potuere.  Praeter 
Pleminii  facinus  Locrensiumque  cladem  , ipsius  etiam  imperatoris 
non  romanus  modo,  sed  ne  militaris  quidem  cultus  lactabatur : 
cum  pallio  crepidisque  inambulare  in  gymnasio , libellis  eum 
palaestraeque  operam  dare:  aeque  segniter  molliterque  cohor- 
tem totam  Syracusarum  amoenitate  frui:  Carthaginem  atque 
Hannibalem  excidisse  de  memoria:  exercitum  omnem  licentia 
corruptum,  qualis  Sucrone  in  Hispania  fuerit,  qualis  nunc  Lo- 
cris, sociis  magis  , quam  hosti , metuendum. 

XX.  Haec  quamquam  partim  vera,  partim  mixta,  eoque  simi- 
lia veris  iactabantur , vicit  tamen  Q.  Metelli  senteutia , qui , de 
ceteris  Maximo  assensus,  de  Scipionis  causa  dissensit.  Qui  enim 
convenire  , quem  modo  civitas  iuvenem  admodum  recuperandae 
Hispaniae  delegerit  ducem,  quem,  recepta  ab  hostibus  Hispa- 
nia , ad  imponendum  punico  bello  finem  creaverit  consulem , 
spe  destinaverit  Hannibalem  ex  Italia  detracturum,  Africam 
subacturum , eum  repente  , tanquam  Q.  Pleminium , indicta 
causa  prope  damnatum,  ex  provincia  revocari?  quum  ea,  quae 
in  se  nefarie  facta  Locrenses  quererentur,  ne  praesente  quidem 
Scipione  facta  dicerent,  neque  aliud,  quam  patientia  aut  pu- 
dor, quod  legato  pepercisset,  insimulari  possit?  Sibi  placere, 
M.  Pomponium  praetorem,  cui  Sicilia  provincia  sorte  evenis- 
set , triduo  proximo  in  provinciam  proficisci : consules  decem 
legatos,  quos  iis  videretur,  ex  senatu  legere,  quos  cum  prae- 
tore mitterent,  et  duos  tribunos  plebis,  atque  aedilem  : cum  eo 
consilia  praetorem  cognoscere.  Si  ea  , quae  Locrenses  facta  que- 
rerentur, iussu  aut  voluntate  P.  Scipionis  facta  essent , ut  eum 
de  provincia  decedere  iuberent.  Si  P.  Scipio  iam  in  Africam 

traiecisset,  tribuni  plebis  atque  aedilis  eum  duobus  lagatis,  quos 
maxime  praetor  idoneos  censuisset , in  Africam  proficisceren- 
tur: tribuni  atque  aedilis,  qui  reducerent  inde  Scipionem;  le- 
gati, qui  exercitui  praeessent,  donec  novus  imperator  ad  eum 
exercitum  venisset.  Sin  M.  Pomponius  et  decem  legati  compe- 
rissent,  neque  iussu,  neque  voluntate  P.  Scipionis  ea  facta  esse, 
ut  ad  exercitum  Scipio  maneret,  bellumque  ut  proposuisset, 
gereret.  Hoc  facto  senatusconsulto,  cnm  tribunis  plebis  actum  est, 
ut  compararent  inter  se,  aut  sorte  legerent,  qni  domo  cum  prae* 
tore  ac  legalis  irent.  Ad  colleginm  pontificum  relatum  de  expian- 
dis , quae  Locris  in  templo  Proserpinae  tacta , violata  elataque 
inde  essent.  Tribuni  plebis  cum  praetore  et  decem  legatis  profecti 
M.  Claudius  Marcellus  et  M.  Cincius  Alimentns:  iis  aedilis  plebis 
datus , quem , si  aut  in  Sicilia  praetori  dicto  audiens  non  esset 
Scipio , aut  iam  in  Africam  traiecisset,  prendere  tribuni  iuberent, 
ac  iure  sacrosanctae  potestatis  reducerent.  Prius  Locros  ire , quam 
Messanam,  consilium  erat. 

XXI.  Ceterum  dnplcx  fama  est,  quod  ad  Pleminium  attinet. 
Alii,  auditis,  quae  Romae  acta  essent , in  exilium  Neapolim  eun- 
tem forte  in  Q.  Metellum,  unum  ex  legatis,  incidisse,  et  ab  eo 
Rhegium  vi  retractum  tradunt:  alii,  ab  ipso  Scipione  legatum  cum 
triginta  nobilissimis  eqnitum  missnm,  qui  Q.  Pleminium  in  cate- 
nas et  cum  eo  seditionis  principes  coniicercnt.  Ii  omnes,  seu  ante 
Scipionis,  seu  tum  praetoris  iussu,  traditi  in  custodiam  Rheginis. 
Praetor  legatique  Locros  profecti  primam,  sicoti  mandatum  erat, 
religionis  curam  habuere.  Omnem  enim  sacram  pecuniam,  quaeque 
apud  Pleminium , quaeque  apud  milites  erat , conquisitam , eum 
ea  quam  ipsi  secum  attulerant,  in  thesauris  reposuerunt,  ac  pia- 
culare sacrum  fecerunt.  Tum  vocatos  ad  concionem  milites  praetor 
signa  extra  urbem  efferre  iubet,  castraque  in  campo  locat,  cum 
gravi  edicto  , «i  quis  miles  aut  *n  urbe  restitisset,  aut  secum 
extulisset , quod  suum  non  esset , Locrensibus  se  permittere,  ut, 
quod  sui  quisque  cognossel , prehenderet ; si  quid  non  compara- 
ret, repeteret.  Ante  omnia,  libera  corpora  placere  sine  mora 
Locrensibus  restitui : non  levi  defuncturum  poena,  qui  non  re- 
stituisset. Locrensium  deinde  concionem  habuit,  atque,  iis  liber- 
tatem legesque  suas  populum  romanum  senatumque  restituere, 

dixit.  Si  qui  Pleminium  aliumve  quem  accusare  vellet,  Rhegium 
se  sequeretur.  Si  de  P.  Scipione  publice  queri  vellent,  ea,  quae 
Locris  nefarie  in  deos  hominesque  facta  essent,  iussu  aut  volun - 
tate  P.  Scipionis  facta  esse,  legatos  mitterent  Massanam;  ibi 
se  cum  consilio  cogniturum.  Locrenses  praetori  legatisque  et  se- 
natui ac  populo  roraano  gratias  egere  : se  ad  Pleminium  accusan- 
dum ituros.  Scipionem,  quamquam  parum  iniuriis  civitatis  suae 
doluerit,  eum  esse  virunt,  quem  amicum  sibi,  quam  inimicum, 
malint  esse.  Pro  certo  se  habere,  neque  iussu , neque  voluntate 
P.  Scipionis  tot  tam  nefanda  commissa:  aut  Pleminio  nimium, 
aut  sibi  parum  creditum.  Natura  insitum  quibusdam  esse,  ut 
magis  peccari  nolint,  quam  satis  animi  ad  vindicanda  peccata 
habeant.  Et  praetori  et  consilio  haud  mediocre  onus  demptum  erat 
de  Scipione  cognoscendi.  Pleminium  et  ad  duo  et  triginta  homines 
cum  eo  damnaverunt , atque  in  catenis  Romam  miserunt : ipsi  ad 
Scipionem  profecti  sunt,  ut  ea  quoque,  quae  vulgata  sermonibus 
erant  de  cultu  ac  desidia  imperatoris  solutaque  militiae  disciplina , 
comperta  oculis  perferrent  Romam. 

XXII.  Venientibus  eis  Syracusas,  Scipio  res  , non  verba,  ad 
purgandum  sese  paravit.  Exercitum  omnem  eo  convenire , classem 
expediri  iussit,  tanquam  dimicandum  eo  die  terra  marique  cum 
Carthaginiensibus  esset.  Quo  die  venerunt , hospitio  comiter  acceptis 
postero  die  terrestrem  navalemque  exercitus,  uon  instructos  modo , 
sed  hos  decurrentes,  classem  in  portu , simulacrum  et  ipsam  edem- 
tem  navalis  pugnae,  ostendit:  tum  circa  armamentaria  et  horrea 
aliumque  belli  apparatum  visendum  praetor  legatique  ducti , tan- 
taque admiratio  singularum  universarumque  rerum  incussa , ut 
satis  crederent,  aut  illo  duce  atque  exercitu  vinci  Carthaginiensem 
populum , aut  nullo  alio  posse ; iuberentque , quod  dii  bene  verte- 
rent, traiicere,  et  spei  conceptae,  quo  die  illum  omnes  centuriae 
priorem  consulem  dixissent , primo  quoque  tempore  compotem 
populum  romanum  facere : adeoque  laetis  inde  animis  profecti 
sunt,  tanquam  victoriam,  non  belli  magnificum  apparatum,  nun- 
tiaturi Romam  essent.  Pleminius  quique  in  eadem  causa  erant , 
postquam  Romam  est  ventum,  extemplo  in  carcere  conditi:  ac 
primo  producti  ad  populum  ab  tribunis,  apud  praeoccupatos  Lo- 
crensium clade  animos , nullum  misericordiae  locum  habuerunt. 

Postea,  quum  saepius  producerentur,  iam  senescente  invidia,  mol- 
liebantur irae;  et  ipsa  deformitas  Plcminii  memoriaque  absentis 
Scipionis  favorem  ad  vulgum  conciliabat.  Mortuus  tamen  prius  in 
vinculis  est , quam  indicium  de  eo  popnli  perficeretur.  Hunc  Ple- 
miniura  Clodius  Licinius  in  libro  tertio  Rerum  romanarum  refert, 
ludis  votivis,  quos  Romae  Africanus  iterum  consul  faciebat,  co- 
natum per  quosdam,  quos  pretio  corruperat,  aliquot  locis  Yrbem 
incendere > ut  fraugendi  carceris  fugiendique  haberet  occasionem; 
patefacto  dein  scelere,  delegatum  in  Tullianum  ex  senatusconsulto. 
De  Scipione  nusquam,  nisi  in  senatu,  actum  : ubi  omnes  legatique 
et  triboni,  classem  eam,  exercitum , ducemque  verbis  extollentes, 
effeceruut,  ut  senatus  censeret,  primo  quoque  tempore  io  Africam 
traiiciendum ; Scipionique  permitteretur , ut  ex  iis  exercitibus,  qui 
in  Sicilia  essent,  ipse  legeret,  quos  in  Africam  secum  traiiceret, 
quos  provinciae  relinqueret  praesidio. 

XXHI.  Dum  haec  apud  Romanos  geruntur,  Carthaginienses 
quoque,  quum , speculis  per  promontoria  omnia  positis,  percun- 
ctantes  paventesque  ad  singulos  nuntios  sollicitam  hiemem  egissent, 
haud  parvum  et  ipsi  tuendae  Africae  momentum  adiccerunt  socie- 
tatem Syphacis  regis,  cuius  maxime  fiducia  traiecturum  in  Afri- 
cam Romanam  crediderunt.  Erat  Hasdrubali  Gisgonis  filio  non 
hospitium  modo  cum  rege,  de  quo  ante  dictum  est,  quum  ex  Hi- 
spania forte  in  idem  tempus  Scipio  atque  Hasdrubal  convenerunt; 
sed  mentio  quoque  inchoata  affinitatis,  ut  rex  duceret  filiam  Hasdru- 
balis. Ad  eam  rem  consummandam  tempusque  nuptiis  statuendum 
(iam  enim  et  nubilis  erat  virgo)  profectus  Hasdrubal,  ut  accensum 
cupiditate  (et  sunt  ante  omnes  Numidae  Barbaros  effusi  in  vene- 
rem ) sensit,  virginem  ab  Carthagine  arcessit,  maturatque  nuptias : 
et  inter  aliam  gratulationem , ut  publicum  quoque  foedus  privato 
adiiceretur,  societas  inter  populum  Carthaginiensem  regemque,  data 
ultro  citroque  fide,  eosdem  amicos  inimicosque  habituros,  iureiu- 
rando  affirmatur.  Ceterum  Hasdrubal , memor  et  cum  Scipione 
initae  regi  societatis,  et  quam  vana  et  mutabilia  Barbarorum  in- 
genia essent,  veritus , ne,  si  traiiceret  in  Africam  Scipio,  parvum 
vinculum  eae  nuptiae  essent,  dum  accensum  recenti  amore  Numi- 
dam habet,  perpellit,  blanditiis  quoque  puellae  adhibitis,  ut  le- 
gatos in  Siciliam  ad  Scipionem  mittat , per  quos  moneat  eum , 

ne  prioribus  suis  promissis  fretus  in  Africam  Iraiiciat.  Se  et 
nuptiis  civis  Carthaginiensis,  filiae  Hasdrubalis,  quem  viderit 
apud  se  in  hospitio  , et  publico  etiam  foedere  cum  populo  Car- 
thaginiensi iunctum.  Optare  primum,  ut  procul  ab  Africa,  si- 
cut adhuc  fecerint,  bellum  Romani  cum  Carthaginiensibus 
gerant,  ne  «6»  interesse  certaminibus  eorum,  armaque  aut 
haec,  aut  illa,  abnuentem  alteram  societatem,  sequi  necesse 
sit.  Si  non  abstineat  Africa  Scipio , et  Carthagini  exercitum 
admoveat,  sibi  necessarium  fore,  et  pro  terra  africa,  in  qua 
et  ipse  sit  genitus,  et  pro  patria  coniugis  suae,  proque  parente 
ac  penatibus  dimicare. 

XXIV.  Cura  his  mandatis  ab  rege  legati  ad  Scipionem  missi 
Syracnsis  eam  convenerunt.  Scipio , quamquam  magno  momento 
rerum  in  Africa  gerendarum  magnaque  spe  destitutus  erat , legatis 
propere,  priusquam  res  vulgaretur,  remissis  in  Africam,  literas 
dat  ad  regem,  quibus  etiam  atque  etiam  monet  eum,  ne  iura 
hospitii  secum,  neu  cum  populo  romano  initae  societatis,  neu 
fas,  fidem,  dextras,  deos  testes  atque  arbitros  conventorum, 
fallat.  Ceternm , quando  neque  celari  adventus  Numidarnm  pote- 
rat (vagati  enim  in  urbe  obversatique  praetorio  erant) , et,  si  sile- 
retur, quid  petentes  venissent,  periculum  erat , ne  vera  eo  ipso, 
quod  celarentur,  sua  sponte  magis  emanarent,  timorque  in  exer- 
citum incederet,  ne  simul  cum  rege  et  Carthaginiensibus  foret 
bellandum , avertit  a vero  falsis  praeoccupandp  mentes  hominnm : 
et , vocatis  ad  concionem  militibus , Non  ultra  esse  cunctandum , 
. ait.  Instare , ut  in  Africam  quam  primum  traiiciat , socios  reges. 
Masinissam  prius  ipsum  ad  Laelium  venisse , querenlem,  quod 
cunctando  tempus  tereretur:  nunc  Syphacem  mittere  legatos, 
idem  admirantem,  quae  tam  diuturnae  morae  sit  causa,  poslu- 
lantemque,  ut  aut  traiiciatur  tandem  in  Africam  exercitus, 
aut,  si  mutata  consilia  sint,  certior  fiat,  ut  et  ipse  sibi  ac  regno 
suo  possit  consulere.  Itaque , paratis  iam  omnibtts  inslructisque , 
et  re  iam  non  ultra  recipiente  cunctationem , in  animo  sibi  esse, 
Lilybaeum  classe  traducta,  eodemque  omnibus  peditum  equi- 
tumque copiis  contractis,  quae  prima  dies  cursum  navibus  da- 
ret, deis  bene  iuv antibus , in  Africam  traiicere.  Literas  ad 
M.  Pomponium  mittit,  ut,  si  ei  videretur,  Lilybaeum  veniret, 

ut  communiter  consulerent,  quas  potissimum  legiones  et  quantum 
militum  numerum  in  Africam  traiiceret.  Item  circum  oram  omnem 
maritimam  misit,  ut  naves  onerariae  comprehensae  Lilybaeum 
omnes  contraherentur.  Quidquid  militum  naviumque  in  Sicilia 
erat,  quum  Lilybaeum  convenissent,  et  nec  urbs  multitudinem 
hominum,  nec  portus  naves  caperet,  tantus  omnibus  ardor 'erat 
in  Africam  traiiciendi,  ut  non  ad  bellum  duci  viderentnr,  sed  ad 
certa  victoriae  praemia.  Praecipue,  qui  superabant  ex  cannensi 
exercitu,  milites  illo,  non  alio  duce,  credebant,  navata  reipubli- 
cae  opera,  finire  sd  militiam  ignominiosam  posse.  Et  Scipio  mini- 
me id  genus  militum  adspernabatur , ut  qui  neque  ad  Cannas 
ignavia  eorum  cladem  acceptam  sciret , neque  ollos  aeque  veteres 
milites  in  exercitu  romano  esse  expertosque  non  variis  proeliis 
modo,  sed  urbibus  etiam  oppugnandis.  Quinta  et  sexta  cannenses 
erant  legiones.  Eas  se  traiecturum  in  Africam  quum  dixisset , 
singulos  milites  inspexit , relictisque , quos  non  idoneos  credebat , 
in  locum  eorum  subiecit,  quos  secum  ex  Italia  adduxerat;  supple- 
vitque  ita  eas  legiones,  ut  singulae  sena  millia  et  ducenos  pedites, 
trecenos  haberent  equites:  sociorum  item  latini  nominis  pedites 
equitesque  de  exercitu  cannensi  legit. 

XXV.  Quantum  militum  in  Africam  transportatum  sit,  non 
parvo  numero  inter  auctores  discrepat.  Alibi  decem  millia  peditum, 
duo  millia  et  ducentos  equites;  alibi  sedecim  millia  peditum,  mille 
et  sexcentos  equites  ; alibi  parte  plus  dimidia  rem  auctam,  quin- 
que et  triginta  millia  peditum  equitumque  in  naves  imposita  in- 
vepio.  Quidam  non  adiecere  numerum , inter  quos  me  ipse  in  re  „ 
dubia  poni  malim.  Coelins,  ut  abstinet  numero,  ita  ad  immensum 
multitudinis  speciem  auget.  Volucres  ad  terram  delapsas  clamore 
militum  ait,  tantamque  multitudinem  conscendisse  naves,  ut  nemo 
mortalium,  aut  in  Italia,  aut  in  Sicilia , relinqui  videretur.  Milites 
ut  in  naves  ordine  ac  sine  tumultu  conscenderent,  ipse  eam  sibi 
curam  sumpsit.  Nauticos  C.  Laelius,  qui  classis  praefectus  erat, 
in  navibus,  ante  conscendere  caoctos,  continuit.  Commeatos  impo- 
nendi M.  Pomponio  praetori  cura  data : quinque  et  quadraginta 
dierum  cibaria , e qnibus  quindecim  dierum  cocta,  imposita.  Vt 
omnes  iam  in  navibus  erant , scaphas  circummisit , ut  ex  navibus 
gnbernatoresque  et  magistri  navium  et  bini  milites  in  forum  con- 

venirent  ad  imperia  accipienda.  Postquam  convenerant,  primum 
ab  iis  quaesivit , si  aquam  hominibus  iumentisque  in  totidem  dies, 
qnot  frumentum,  imposuissent.  Ybi  responderunt,  aquam  dierum 
quiuque  et  quadraginta  in  navibus  esse  j tum  edixit  militibus,  ut 
silentium  quieti  nautis  sine  certamine  ad  ministeria  exsequenda 
bene  obedientes  praestarent.  Cum  viginti  rostratis  se  ac  L.  Sci* 
pionem  ab  dextro  cornu  , laevum,  totidem  rostratas,  et  C.  Laelium 
praefectum  classis  cum  M.  Porcio  Catone  (quaestor  istum  erat) 
onerariis  futurum  praesidio.  Lumina  in  navibus  siugula  rostratae , 
bina  onerariae  haberent:  in  praetoria  nave  insigne  nocturnum 
trium  luminum  fore.  Emporia  ut  peterent  , gubernatoribus  edixit. 
Fertilissimus  ager,  eoque  abundans  omnium  copia  rerum  est  regio 
et  imbelles  ( quod  plerumque  m uberi  agro  evenit ) Barbari  sunt ; 
priusque,  quam  Carthagine  subveniretur,  opprimi  videbaulur 
posse.  Iis  editis  imperiis,  redire  ad  naves  iussi;  et  postero  die, 
deis  bene  iuvantibus,  signo  dato  solvere  naves. 

XXVI.  Multae  classes  romanae  e Sicilia  atque  ipso  illo  portu 
profectae  erant.  Ceterum  non  eo  bello  solum  (nec  id  mirum  , prae- 
datum enim  tantummodo  pleraeque  classes  ierant),  sed  ne  priore 
quidem,  ulla  profectio  tanti  spectaculi  fuit.  Quamquam,  si  magni- 
tudine classis  aestimaretur,  et  bini  consules  cum  binis  exercitibus 
ante  traiecerant ; et  prope  totidem  rostratae  in  illis  classibus  fue- 
rant, quot  onerariis  Scipio  tum  traiiciebat.  Nam,  praeter  quadra- 
ginta longas  naves  , quadringentis  ferme  onerariis  exercitura  trans- 
vexit. Sed  et  bellum  bello,  secundum  priore,  ut  atrocius  Romanis 
videretur,  quum  quod  in  Italia  bellabatur,  tum  ingentes  strages 
tot  exercituum , simul  caesis  ducibus,  effecerant  * et  Scipio  dux, 
partim  factis  fortibus,  partim  suapte  fortuna  quadam  ingentis  ad 
incrementa  gloriae  celebratus , converterat  animos : simul  et  mens 
ipsa  traiiciendi,  nulli  ante  eo  bello  duci  tentata,  quod  ad  Hanni- 
balem detrahendum  ex  Italia transferendumque  et  Gnienduin  in 
Africa  bellum  , se  transire  vulgaverat.  Concurrerat  ad  spectaculum 
in.  portum  cunnis  turba,  non  habitantium  modo  Lilybaei,  sed  le- 
gationum omnium  ex  Sicilia  ; quae  et  ad  prosequendum  Scipionem 
officii  causa  convenerant,  et  praetorem  provinciae  M.  Pomponium 
sequutae  fuerant.  Ad  hoc  legiones,  quae  in  Sicilia  relinquebantur, 
ad  prosequendos  commilitones  processerant ; ne  classis  modo  pro- 

spectantibus  e terra , sed  terra , etiam  omnis  circa  referta  turba 
spectaculo  navigantibus  erat. 

XXVII.  Vbi  illuxit , Scipio  e praetoria  nave,  silentio  per  prae- 
conem facto,  « Divi  divaeque,  inquit,  maria  terrasque  qui  colitis, 
» vos  precor  quaesoque,  uti,  quae  in  meo  imperio  gesta  sunt, 
» geruntur,  poslque  gerentur,  ea  mihi,  populo  plebique  roma- 
» nae,  sociis  nominique  latino,  qui  populi  romani,  quique  meam 
» sectam,  imperium  auspiciumque  terra,  mari  amnibu3que  se- 
» quuntur,  bene  verruncent:  aeque  vos  omnia  bene  iuvetis  ; bonis 
» auctibus  auxitis;  salvos  incolumesque,  victis  perduellibus  victo- 
» res , spoliis  decoratos  praeda  onustos  triumpfaantesque , mecnm 
» domos  reduces  sistatis  : inimicorum  hostiumque  ulciscendorum 
» copiam  faxilis:  quaeque  populus  Carthaginiensis  in  civitatem 
» nostram  facere  molitus  est , ea  ut  mihi  populoque  romano  in 
» civitatem  Carthaginiensium  exempla  edendi  facultatem  detis  » 
Secundum  eas  preces  cruda  exta  victimae,  uti  mos  est,  in  mare 
porricit,  tubaque  signum  dedit  proficiscendi.  Vento  secundo  vehe- 
menti satis  profecti , celeriter  e conspectu  terrae  ablati  sunt : et  a 
meridie  nebula  occepit,  ita  ut  vix  concursu  navium  inter  se  vita- 
rent. Lenior  ventus  in  alto  factus:  noctem  insequentem  eadem  ca- 
ligo obtinuit : sole  orto  est  discussa , et  addita  vis  vento.  Iam  terram 
cernebant : haud  ita  multo  post  gubernator  Scipioni  ait , non  plus 
quinque  millia  passuum  Africam  abesse:  Mercurii  promontorium 
secernere;  siiubeateo  dirigi,  iam  in  portu  fore  omnem  clas- 
sem. Scipio,  ut  in  conspectu  terra  fuit,  precatus,  uti  bono  reipu- 
blicae  suoque  Africam  viderit,  dare  vela,  et  alium  infra  navibus 
accessum  petere  iubet.  Vento  eodem  ferebantur:  ceterum  nebula, 
sub  idem  ferme  tempus , quo  pridie , exorta  conspectum  terrae 
ademit , et  ventus  premente  nebula  cecidit.  Nox  deinde  incertiora 
omnia  fecit ; itaque  ancoras , ne  aut  inter  se.  concurrerent  naves, 
aut  terrae  inferentur,  ieccre.  Vbi. illuxit,  ventus  idem  coortus, 
nebula,  disiecta,  aperuit  omnia  Africae-  litora/  Scipio,  quod  esset 
proximum. promontorium,  pereunda  tus,  quum  Pulchri  promonto- 
rium id  vocari  audisset,'  « Placet  omen,  inquit;  huc  dirigite  naves.  » 
Eo  classis  decurrit ; copiae  omnes  iu  terram  expositae  sunt.  Prospe- 
ram navigationem  sine  terrore  ac  tumultu  fuisse,  permultis  graecis 
latinisque  auctoribus  credidi.  Coeliusunus,  praeterquam  quod  non 

mersas  fluctibus  naves , ceteros  omnes  caelestes  maritimo9que  ter- 
rores , postremo  abreptam  tempestate  ab  Africa  classem  ad  insulam 
Aegimurum,  inde  aegre  correctum  cursum,  exponit;  et,  prope 
obrutis  navibus,  iniussu  imperatoris,  scaphis,  haud  seeus  quam 
naufragos,  milites  sine  armis  cum  ingenti  tumultu  in  terram 
evasisse. 

XXVIII.  Expositis  copiis,  Romani  castra  in  proximis  tumulis 
metantur.  Iam  non  in  maritimos  modo  agros,  conspectu  primum 
classis  , dein  tumultu  egredientium  in  terram  , pavor  terrorque  per- 
venerat, sed  in  ipsas  urbes:  neque  enim  hominum  modo  turba, 
mulierum  puerorumque  agminibus  immixta,  omnes  passim  com- 
pleverat vias,  sed  pecora  quoque  prae  se  agrestes  agebant ; u»  re- 
linqui subito  Africam  diceres.  Vrbibus  vero  ipsis  maiorem,  quam 
quem  secum  attulerant,  terrorem  inferebant.  Praecipue  Carthaginis 
prope  ut  captae  tumultus  fuit : nam  post  M.  Atilium  Regulum  et 
L.  Manlium  consules,  annis  prope  quinquaginta,  nullum  roma- 
num  exercitum  viderant,  praeter  praedatorias  classes,  quibus  exscen- 
siones  in  agros  maritimos  factae  erant ; raplisque,  quae  obvia  fors 
fecerat , prius  recursum  semper  ad  naves , quam  clamor  agrestes 
conciret,  fuerat.  Eo  maior  tum  fuga  pavorque  in  urbe  fuit:  et, 
hercule,  neque  exercitus  domi  validus,  neque  dux,  quem  oppone- 
rent, erat.  Hasdrubal  Gisgonis  filius,  genere,  fama,  divitiis,  regia 
tum  etiam  affinitate,  longe  primus  civitatis  erat:  sed  cum  ab  illo 
ipso  Scipione  aliquot  proeliis  fusum  pulsumque  in  Hispania  me- 
minerat ; nec  magis  ducem  duci  parem,  quam  tumultuarium  eier- 
citum  suum  romano  exercitui  esse.  Itaque,  velut  si  urbem  extemplo 
aggressurus  Scipio  foret,  ita  ad  arma  est  conclamatum;  portaeque 
raptim  clausae,  et  armati  in  muris,  vigiliaeque  et  stationes  dispo- 
sitae, ac  nocte  inseqneqli  vigilatum  est.  Postero  die  quingenti  equi- 
tes, speculatum  ad  mare  turbandosque  egredientes  ex  navibus  missif 
in  stationes  Romanorum  inciderunt*  lam  enim  Scipio , classe 
Vticam  missa,  ipse  haud  ita  multum  progressus  a mari,  tumulos 
proximes  ceperat;  equites  et  in  stationibus  locis  idoneis  posuerat, 
el  per  agros  miserat  praedatum.  ■ 

XfclX.  Ii  cum  Carthaginiensi  equitatu  proelium  quum  commi- 
sissent, paucos  in  ipso  certamine,  plerosque  fugientes  persequuti 
(in  quibus  praefectum  quoque  Hannonem,  nobilem  iuvenem), 

occiderunt.  Scipio  non  agros  modo  circa  vastavit,  sed  urbem  etiam 
proximam  Afrorum  satis  opulentam  cepit ; ubi  praeter  cetera,  quae 
extemplo  io  naves  onerarias  imposita  missaque  in  Siciliam  erant , 
octo  millia  liberorum  servorumque  capitum  suut  capta.  Laetissimus 
tamen  Romanis  in  principio  rerum  gerendarum  adventus  fuit  Ma- 
sinissae: quem  quidam  cum  ducentis  haud  amplius  equitibus,  ple- 
rique  cum  duum  millium  equitatu  tradunt  venisse.  Ceterum  quum 
longe  maximus  omnium  aetatis  suae  regum  hic  fuerit,  plurimum- 
que rem  romanam  iuverit,  operae  pretium  videtur,  excedere  pau- 
lulum ad  enarrandum,  quam  varia  fortuna  usus  sit  in  amittendo 
recuperandoque  paterno  regno.  Militanti  pro  Carthaginiensibus  in 
Hispania  pater  ei  moritur:  Galae  nomen  erat.  Regnum  ad  fratrem 
regis  Oesalcem,  pergrandem  natu  (mos  ita  apud  Numidas  est) , 
pervenit.  Haud  multo  post , Oesalce  quoque  mortuo , maior  ex  duo- 
bus filiis  eius  Capusa,  puero  admodum  altero  , paternum  imperium 
accepit.  Ceterum  quum  magis  iure  gentis , quam  auctoritate  inter 
suos  aut  viribus,  obtineret  regnum;  extitit  quidam,  Mezctulus 
nomine,  non  alienus  sanguine  regibus,  familiae  semper  inimicae, 
ac  de  imperio  varia  fortuna  cum  iis,  qui  tum  obtinebant,  certantis. 
Is,  concitatis  popularibus,  apud  quos,  invidia  regum,  magnae 
auctoritatis  erat,  castris  palam  positis,  descendere  regem  in  aciem, 
ac  dimicare  de  regno  coegit.  In  eo  proelio  Capusa  cum  multis 
principum  cecidit,  gens  Massylorum  omnis  in  ditionem  imperium- 
que Mezeluli  concessit.  Regio  tamen  nomine  abstinuit;  conten- 
tusque  nomine  modico  tutoris,  puerum  Lacumaccn,  qui  stirpis 
regiae  supererat , regem  appellat.  Carthaginiensem  nobilem  femi- 
nam , sororis  filiam  Hannibalis,  quae  proxime  Ocsalci  regi  nupta 
fuerat,  matrimonio  sibi  iungit,  spe  Carthaginiensium  societatis; 
et  cum  Syphace  hospitium  vetustum  legatis  missis  renovat,  omnia 
ea  auxilia  praeparans  adversus  Masinissam.  ' 

XXX.  Et  Masinissa,  audita  morte  patrui,  dein  nece  fratris 
patruelis,  ex  Hispania  in  Mauritaniam  (Boccliar  ea  tempestate  rex 
Maurorum  erat ) traiicit.  Ab  eo  supplex  infimis  precibus  auxilium 
itineri,  qboniam  bello  non  poterat , quatuor  millia  Maurorum 
impetravit.  Cuili  iis,  praemisso  nuntio  ad  paternos  suosque  amicos, 
quum  ad  fines  regni  pervenisset , quingenti  ferme  Numidae  ad 
eum  couvencruut.  Igitur  Mauris  inde,  sicut  convenerat,  retro  ad 

regem  remissis , quamquam  aliquanto  minor  saepe  multitudo,  nec 
cum  qua  tantam  rem  aggredi  satis  auderet,  conveniret;  ratus  agendo 
ac  moliendo  vires  quoque  ad  agendum  aliquid  collecturum,  pro- 
ficiscenti ad  Syphacem  Lacumaci  regulo  ad  Thapsum  occurrit.  Tre- 
pidum agmen  quum  in  urbem  refugisset,  urbem  Masinissa  primo 
impetu  capit:  ex  regiis  alios  tradentes  se  recipit,  alios  vim  paran- 
tes occidit.  Pars  maxima  cum  ipso  puero  inter  tumultum  ad  Sypha- 
cem, quo  primum  intenderant  iter,  pervenerunt.  Fama  huius 
modicae  rei,  in  principio  rerum  prospere  actae,  convertit  ad  Ma- 
sinissam Numidas;  ailluebantque  undique  ex  agris  vicisque  veteres 
milites  Galae,  et  invitabant  iuvenem  ad  recuperandum  paternum 
regnum.  Numero  militum  aliquantum  Mczetulus  superabat : nam 
et  ipse  eum  exercitum,  quo  Capusam  vicerat,  et  ex  receptis  post 
caedem  regis  aliquot  habebat ; et  puer  Lacumaces  ab  Syphace  auxi- 
lia ingentia  adduxerat.  Quindecim  millia  peditum  Mezetulo,  decem 
millia  equitum  erant;  quibuscum  Masinissa , nequaquam  tantum 
peditum  equitumvc  habens,  acie  conflixit.  Vicit  tamen  et  veterum 
militum  virtus,  et  prudentia  inter  romana  et  pnnica  arma  exerci- 
tati ducis.  Regulus  cum  tutore  et  exigua  Masaesylorum  mana  in 
Carthaginiensium  agrum  perfugit.  Ita  recuperato  regno  paterno, 
Masinissa,  quia  sibi  adversus  Syphacem  haud  paulo  maiorem  re- 
stare dimicationem  cernebat,  optimum  ratus  cum  fratre  patruele 
gratiam  reconciliare,  missis,  qui  et  puero  spem  facerent,  si  in 
fidem  Masiuissae  sese  permisisset,  futurum  in  eodem  honore,  quo 
apud  Galam  Oesalces  quondam  fuisset : et  qui  Mezetulo,  praeter 
impunitatem,  sua  omnia  cum  fide  restitui  sponderent ; ambo  praeo- 
ptantes exilio  modicam  domi  fortunam  (omnia,  ne  id  fieret, 
Carthaginiensibus  de  industria  agentibus)  ad  sese  perduxit. 

XXXI.  Hasdrubal  tum  forte,  quum  haec  gerebantur,  apud 
Syphacem  erat:  qui  Numidae,  haud  sane  multum  ad  se  pertinere 
credenti , utrum  penes  Lacumacen,  an  Masinissam  , regnum  Mas- 
sylorum esset,  falli  eam  magnopere , ait,  si  Masinissam  eisdem 
con tentum  fore,  quibus  patrem  Galam,  aut  patruum  eius  Oesal- 
cem,  credat:  multo  maiorem  indolem  in  eo  animi  ingeniique 
esse,  quam  in  ullo  geniis  eius  unquam  fuisset:  saepe  eum  in 
Hispania  rarae  inter  homines  virtutis  specimen  dedisse  sociis 
pariter  hostibusque ; et  Syphacem,  et  Carthaginienses , nisi 

orientem  illum  ignem  oppressissent,  ingenti  mox  incendio, 
quum  iam  nullam  opem  ferre  possent,  arsuros:  adhuc  teneras 
et  fragiles  eius  vires  esse,  vixdum  coalescens  foventis  regnum. 
Instando  stimulandoque  pervincit,  ut  exercitum  ad  fines  Massylo* 
rmn  admoveat,  atque  in  agro,  de  quo  saepe  cum  Gala  nou  verbis 
modo  disceptatum,  sed  etiam  armis  certatum  fuerat,  tanquam  haud 
dnbie  iuris  sui,  castra  locat.  Si  quis  arceat,  id  quod  maxime 
opus  sit,  acie  dimicaturum:  sin  per  metum  agro  cedatur,  in 
medium  regnum  eundum : aut  sine  certamine  concessuros  in 
ditionem  eius  Massylos,  aut  nequaquam  pares  futuros  armis. 
His  vocibus  incitatus  Syphax  Masinissae  bellum  infert , et  primo 
certamine  Massylos  fundit  fagatque.  Masinissa  cum  paucis  equiti- 
bus ex  acie  in  montem  ( Balbum  incolae  vocant)  perfugit:  familiae 
aliquot  cum.  mapalibus  pecoribusque  suis  ( ea  pecunia  illis  est ) per- 
sequuti  sunt  regem ; celera  Massylorum  multitudo  in  ditionem 
Syphacis  concessit.  Quem  ceperant  exules  montem , herbidus  aquo- 
susque  est ; et , quia  pecori  bonus  alendo  erat , hominum  quoque , 
carne  ac  lacte  vescentium  , abunde  sufficiebat  alimentis.  Inde  no- 
cturnis primo  ac  furtivis  incursionibus,  deinde  aperto  latrocinio, 
iufesta  omnia  circa  esse : maxime  uri  Carthaginiensis  ager , quia 
et  plus  praedae,  quam  inter  Numidas,  et  latrocinium  tutius  erat. 
Iamque  adeo  licenter  eludebant,  ut  ad  mare  devectam  praedam 
venderent  mercatoribus , appellentibus  naves  ad  id  ipsum , plures- 
que,  quam  iusto  saepe  in  bello,  Carthaginiensium  caderent  cape- 
renturque.  Deplorabant  ea  apud  Syphacem  Carthaginienses,  infen- 
sumque  et  ipsum  ad  reliquias  belli  persequendas  instigabant : sed 
vix  regiam  videbatur  , latronem  vagum  in  montibus  consectari. 

XXXII.  Bocchar,  ex  praefectis  regiis  vir  acer  et  impiger,  ad 
id  delectus.  Ei  data  quatuor  millia  peditum , duo  equitum  prae- 
miorumque ingentium  spe  oneratus,  si  caput  Masinissae  retulisset, 
aut  vivum  (id  vero  inaestimabile  gaudium  fore)  cepisset,  palatos 
incurioseque  agentes  improviso  adortus,  pecorum  hominumque 
ingenti  multitudine  a praesidio  armatorum  exclusa,  Masinissam 
ipsum  cum  paucis  iu  verticem  montis  compellit.  Inde,  prope  ut 
iam  debellato,  nec  praeda  modo  pecorum  hominuroque  captorum 
missa  ad  regem , sed  copiis  etiam , ut  aliquanto  maioribus , quam 
pro  reliquiis  belli,  remissis,  cum  haud  amplius  peditibus  mille 

ducentisquc  equitibus,  degressam  iagis  Masinissam  persecutus, 
in  valle  arcta  , faucibus  utrinque  obsessis , inclusit:  ibi  ingens  cae- 
des Massylorum  facta.  Masinissa  cum  quinquaginta  haud  amplius 
equitibus  per  anfractus  montis  ignotos  sequentibus  se  eripuit.  Te- 
nuit tamen  vestigia  fioccbar  adeptusque  eum  patentibus  prope 
Clupeam  urbem  campis , ita  circumvenit , ut , praeter  quatuor 
equites,  omnes  ad  unum  interficeret:  cum  iis  ipsum  quoqne  Ma- 
sinissam saucium  prope  e manibus  inter  tumultum  amisit.  In 
conspectu  erant  fugientes ; ala  equitum , dispersa  toto  campo , qui- 
busdam, ut  occurrerent,  per  obliqua  tendentibus,  quinque  hostes 
sequebatur.  Amnis  ingens  fugientes  excepit  (neque  enim  cunctan- 
ter, ut  quos  maior  metus  urgeret,  immiserant  equos),  raptique 
gurgite,  et  in  obliquum  praelati.  Duobus  in  conspectu  hostium 
in  praerapidum  gurgitem  haustis , ipse  periisse  creditus : at  duo 
reliqui  equites  cum  eo  inter  virgulta  ulterioris  ripae  emerserunt. 
Is  finis  Bocchari  sequendi  fuit,  nec  ingredi  flumen  auso,  nec  ha- 
bere credenti  se  iam , quem  sequeretur:  inde  vanus  auctor  ab- 
sumpti Masinissae  ad  regem  rediit;  missique,  qui  Carthaginem 
gaudium  ingens  nuntiarent : totaque  Africa  fama  mortis  Masinissae 
repleta  varie  animos  affecit.  Masinissa  in  spelunca  occulta , quum 
herbis  curaret  vulnus , duorum  equitum  latrocinio  per  dies  aliquot 
vixit.  Vbi  primum  ducta  cicatrix,  patique  posse  visa  iactationem, 
audacia  ingenti  pergit  ire  ad  regnum  repetendum  ; atque,  in  ipso 
itinere  haud  plus  quadraginta  equitibus  collectis,  quum  in  Mas- 
sylos, palam  iam  quis  esset  ferens,  venisset,  tantum  motum  quum 
favore  pristino,  tum  gaudio  insperato,  quod,  quem  perisse  credi- 
derant, incoluiscm  cernebant,  fecit,  ut  intra  paucos  dies  sex 
millia  peditum^armatorum , quatuor  equitum  , ad  eum  convenirent; 
iamque  non  in  possessione  modo  paterni  regni  esset , sed  etiam 
socios  Carthaginiensium  populos  Masaesylorumqne  fines  (id  Sy. 
phacis  regnum  erat)  vastaret:  inde,  irritato  ad  bellum  Sypbaca , 
inter  Cirtam  Hipponcmque  io  iugis  opportunorum  ad  omnia  mon- 
tium consedit. 

XXXIII.  Maiorem  igitur  eam  rem  Syphax  ratus,  quam  ut  per 
praefectum  ageret,  cum  filio  iuvene  (nomen  Verminae  erat)  parte 
exercitus  missa  , imperat , ut  circumducto  agmine , in  se  intentum 

hostem  ab  tergo  invadat.  Nocte  profectus  Vermina,  qui  ex  occulto 

agressurus  erat:  Syphax  autem  interdiu  aperto  itinere,  ut  qui, 
signis  collatis,  acie  dimicaturus  esset,  movit  castra.  Vbi  tempus 
visum  est,  quo  pervenisse  iam  circummissi  videri  poterant,  et  ipse 
leni  clivo  ferente  ad  hostem,  quum  multitudine  fretus,  tum  prae- 
paratis ab  tergo  insidiis,  per  adversum  montem  erectam  aciem 
ducit.  Masinissa  tiducia  maxime  loci , quo  multo  aequiore  pugna- 
turus erat,  et  ipse  dirigit  suos.  Atrox  proelium  et  diu  anceps  fuit; 
loco  et  virtute  militum  Masinissam,  multitudine,  quae  nimio 
maior  erat,  Syphacem  iuvante:  ea  multitudo  divisa,  quum  pars 
a fronte  urgeret,  pars  a tergo  se  circumfudisset,  victoriam  haud 
dubiam  Syphaci  dedit;  et  ne  effugium  quidem  patebat  hinc  a fron- 
te, hinc  ab  tergo  inclusis:  itaque  ceteri  pedites  cquitesque  caesi, 
aut  capti.  Ducentos  ferme  equites  Masinissa  circa  se  conglobatos, 
divisosque  turma tim  in  tres  partes,  erumpere  iubel;  loco  praedicto, 
in  quem  ex  dissipata  convenirent  fuga.  Ipse  , qua  intenderat,  inter 
inedia  tela  hostium  evasit : duae  turmae  haesere:  altera  metu  dedita 
hosti:  pertinacior  in  repugnando  telis  obruta  et  confixa  est.  Ver- 
minam  prope  vestigiis  instantem,  in  alia  atque  alia  flectendo  iti- 
nera eludens,  taedio  et  desperatione  tandem  fessum,  absistere 
sequendo  coegit.  Ipse  cum  sexaginla  equitibus  ad  minorem  Syrtim 
pervenit:  ibi  cum  conscientia  egregia  saepe  repetiti  regni  paterni, 
inter  punica  Emporia  gentemque  Garamantum  omne  tempus, 
usque  ad  C.  Laelii  classisque  romanae  adventum  in  Africam*,  con- 
sumpsit. Haec  animum  inclinant,  ut  cum  modico  potius,  quam 
cum  magno  praesidio  equitum , ad  Scipionem  quoque  postea  ve- 
nisse Masinissam  credam:  quippe  illa  regnantis  multitudo,  haec 
paucitas  cxulis  fortunae  conveniens  est.  , 

XXXIV.  Carthaginienses,  ala  equitum  cum  praefecto  amissa, 
alio  equitatu  per  novum  delectum  comparato,  Hannonem  Hamilca- 
ris filium  praeficiunt.  Hasdrubalem  subinde  ac  Syphacem  per  lileras 
nuntiosque,  postremo  etiam  per  legatos,  arcessunt:  Hasdrubalem 
opem  ferre  prope  circumsessae  patriae  iubent:  Syphacem  orant, 
ut  Carthagini,  ut  universae  Africae  subveniat.  Ad  Vticam  tum 
castra  Scipio,  ferme  mille  passus  ab  urbe,  habebat,  translata  a 
mari , ubi  paucos  dies  stativa  coniuncta  classi  fuerant.  Hanno , ne- 
quaquam satis  valido  , non  modo  ad  lacessendum  hostem,  sed  ne 
ad  luendos  quidem  a populationibus  agros , equitatu  accepto , id 

omnium  primum  egit , ut  per  conquisitionem  numerum  equitum 
augeret:  nec  aliarum  gentium  adspernatus , maxime  tamen  Numi- 
das  (id  longe  primum  equitum  in  Africa  est  genus)  conducit.  Iam 
ad  quatuor  millia  equitum  habebat,  quum  Salecam  nomine  urbem 
occupavit , quindecim  ferme  millia  ab  romanis  castris.  Quod  ubi 
Scipioni  relatum  est,  « Aestiva  subtectis  eqitatus!  inquit:  sint 
» vel  plures,  dum  talem  ducem  habeant.  « Eoque  minus  sibi  ces- 
sandum ratus,  quo  illi  segnius  rem  egerent,  Masinissam  cum 
equitatu  praemissum  portis  obequitare  atque  hostem  ad  pugnam 
elicere  iubet:  ubi  omuis  multitudo  se  effudisset,  graviorque  iam 
in  certamine  esset,  quam  ut  facile  sustineri  posset,  cederet  paula- 
tini,  se  in  tempore  pugnae  obventurum.  Tantum  inoratus,  quantum 
satis  temporis  praegresso  visum  ad  eliciendos  hostes,  cum  romauo 
equitatu  sequutus,  tegentibus  tumulis,  qiii  peropportune  circa  viae 
flexus  oppositi  erant,  occultus  processit.  Masinissa,  ex  composito, 
nunc  terrentis,  nunc  timentis  modo  , aut  ipsis  obequitabat  portis, 
aut  cedendo,  quum  timoris  simulatio  audaciam  hosti  faceret,  ad 
insequendum  temere  eliciebat.  Nondum  omnes  egressi  erant , va- 
rieque  dux  fatigabatur,  alios  vino  et  somno  graves  arma  capere 
et  frenare  equos  cogendo,  aliis,  ne  sparsi  et  inconditi  sine  ordine, 
sine  signis  omnibus  portis  excurrerent,  obsistendo.  Primo  incaute 
se  evehentes  Masinissa  excipiebat : mox  plures  simul  conferti  porta 
effusi  aequaverant  certamen : postremo , iam  omnis  equitatus  proe- 
lio quum  adesset , sustineri  ultra  nequiere.  Non  tamen  effusa  fuga 
Masinissa  , sed  cedendo  sensim , impetus  eorum  excipiebat ; donec 
ad  tumulos  tegentes  romanum  equitatum  pertraxit.  Inde  exorti 
equites,  et  ipsi  integris  viribus,  et  recentibus  equis,  Hannoni 
Afrisque  pugnando  ac  sequendo  fessis  se  circumfudere!  et  Masi- 
nissa, flexis  subito  equis,  io  pugnam  rediit.  Mille  ferme,  qui 
primi  agminis  fuerant , ut  quibus  haud  facilis  receptus  fuit,  cum 
ipso  duce  Hannone  interclusi  atque  interfecti  sunt.  Ceteros  duces 
praecipue  territos  caede , effuse  fugientes  per  tria  millia  passuum 
victores  sequuti,  ad  duo  praeterea  millia  equitum  aut  ceperunt, 
aut  occiderunt.  Inter  eos  satis  constabat,  non  minus  ducentos  Car- 
thaginiensium equites  fuisse,  et  divitiis  quosdam  et  genere  illustres. 

XXXV.  Eodem  forte,  quo  haec  gesta  sunt,  die  naves,  quae 
praedam  in  Siciliam  vexerant,  cum  commeatu  rediere;  velut  omi- 

natae,  ad  praedam  alteram  repetendam  sese  venisse.  Duos  eodem 
nomine  Carthaginiensium  duces  duobus  equestribus  proeliis  inter- 
fectos, non  omnes  auctores  sunt;  veriti,  credo,  ne  falleret  bis 
relata  eadem  res.  Coelius  quidem  et  Valerius  captum  etiam  Han- 
nonem tradunt.  Scipio  praefectos  equitesque,  prout  cuiusque  opera 
fuerat,  ante  omnes  Masinissam  , insignibus  donis  donat;  et,  firmo 
praesidio  Salecae  imposito,  ipse  cum  cetero  exercitu  profectus, 
non  agris  modo,  quacumque  incedebat,  populatis,  sed  urbibus 
etiam  quibusdam  vicisque  expugnatis,  late  fuso  terrore  belli, 
septimo  dic,  quam  profectus  erat,  magnam  vim  hominum  et  pe- 
coris ct  omnis  generis  praedae  trahens,  in  castra  redit;  gravesque 
iterum  hostilibus  spoliis  naves  dimittit.  Inde , omissis  expeditioni- 
bus parvis  populationibusque,  ad  oppugnandam  Vlicam  omnes 
belli  vires  convertit,  eam  deinde,  si  cepisset,  sedem  ad  cetera 
exsequenda  habiturus.  Simul  et  a classe  navales  socii,  qua  exparte 
urbs  mari  alluitur,  simul  et  terrestris  exercitus  ab  imminente  prope 
ipsis  moenibus  tumulo  est  admotus.  Tormenta  raachinasque  et  ad- 
vexerat secum,  et  ei  Sicilia  missa  cum  commeatibus  erant ; et  nova 
in  armamentario,  multis  talium  operum  artificibus  de  industria 
inclusis,  fiebant.  Vticensibus  tanta  undique  mole  circumsessis  in 
Carthaginiensi  populo,  Carthaginiensibus  in  Hasdrubale  ita,  siis 
movisset  Syphacem,  spes  omnis  erat:  sed  desiderio  indigentium 
auxilii  tardius  cuncta  movebantur.  Hasdrubal , intentissima  conqui- 
sitione quum  ad  triginta  millia  peditum,  tria  equitum  confecisset, 
non  tamen  ante  adventum  Syphacis  castra  propius  hostem  movere 
est  ausus.  Syphax  cum  quinquaginta  millibus  peditum,  decem  equi- 
tum advenit,  confcstimque  motis  ab  Carthagine  castris,  haud  pro- 
cul Vtica  munitionibusque  romanis  consedit.  Quorum  adventus 
hoc  tamen  momenti  fecit,  ut  Scipio,  quum  quadraginta  ferme  dies 
nequidquam  omnia  experiens  obsedisset  Vticam , abscederet  inde 
irrito  incepto.  Et  (iam  enim  hiems  instabat)  castra  hiberna  in  pro- 
montorio, quod  tenui  iugo  continenti  adhaerens  in  aliquantum 
maris  spatium  extenditur,  communit:  uno  vallo  ct  navalia  castra 
amplectitur.  Iugo  medio  legionum  castris  impositis , litus  ad  septetu- 
trionem  versum  subductae  naves  na valesque  socii  tenebant;  meri- 
dianam vallem  ad  alterum  litus  devexam  equitatus.  Haec  in  Africa 
usque  ad  extremum  autumni  gesta. 

XXXVI.  Praeter  convectum  undique  ex  populatis  circa  agris 
frumentum  commeatusque  ex  Sicilia  atque  Italia  advectos,  Cn.  Oeta* 
vius  propraetor  ex  Sardioia  ab  Ti.  Claudio  praetore,  cui  ea  pro- 
vincia erat,  ingentem  vim  frumenti  advexit;  horreaque  non  solum  , 
quae  iam  facta  erant,  repleta,  sed  nova  aedificata.  Vestimenta  exer- 
citui deerant:  id  mandatum  Octavio,  ut  cum  praetore  ageret,  si 
quid  ex  ea  provincia  comparari  ac  mitti  posset : ea  quoque  haud 
segniter  curata  res.  Mille  ducentae  togae , brevi  spatio,  duodecim 
millia  tunicarum  missa.  Aestate  ea,  qua  haec  in  Africa  gesta  sunt, 
P.  Sempronius  consul,  cui  Bruttii  provincia  erat,  in  agro  Croto- 
niensi cum  Hannibale  in  ipso  itinere  tumultuario  proelio  conflixit: 
agminibus  magis,  quam  acie,  pugnatum  est.  Romani  pulsi,  et 
tumultu  verius,  quam  pugna , ad  mille  et  ducenti  de  exercitu  con- 
sulis interfecti : in  castra  trepide  reditum  neque  oppugnare  tamen 
ea  hostes  ausi.  Celerum  silentio  proximae  noctis  profectus  inde 
consul , praemisso  nuntio  ad  P.  Licinium  proconsulem , ut  suas 
legiones  admoveret,  copias  coniunxit.  Ita  duo  duces,  duo  exercitus 
ad  Hannibalem  redierunt : nec  mora  dimicandi  facta  est , quum 
consuli  duplicatae  vires , Poeno  recens  victoria  animo  esset.  In  pri- 
mam aciem  suas  legiones  Sempronius  induxit;  in  subsidiis  locatae 
P.  Licinii  legiones.  Consul  principio  pugnae  aedem  Fortunae  Pri- 
migeniae vovit,  si  eo  die  hostes  fudisset : composque  eius  voti  fuit. 
Fusi  ac  fugati  Poeni ; supra  qualuor  millia  armatorum  caesa  ; 
paulo  minus  trecenti  vivi  capti , et  equi  quadraginta , et  undecim 
militaria  signa.  Perculsus  adverso  proelio  Hannibal  Crotonem  exer- 
citum abduxit.  Eodem  tempore  M.  Cornelius  consul  in  altera 
parte  Italiae  non  tam  armis,  quam  iudiciorum  terrore,  Etruriam 
continet,  totam  ferine  ad  Magonem,  ac  per  eum  ad  spem  novandi 
res,  versam.  Eas  quaestiones  ex  senatusconsulto  minime  ambitiose 
habuit;  mullique  nobiles  etrusci,  qui  aut  ipsi  ierant,  aut  miserant 
ad  Magonem  de  populorum  suorum  defectione , primo  praesentes 
erant  condemnati ; postea,  conscientia  sibimet  ipsi  exilium  consci- 
scentes, quum  absentes  damnati  essent,  corporibus  subtractis,  bona 
tantum,  quae  publicari  poterant,  pignorauda  poenae  praebebant. 

XXXVII.  Dum  haec  consules  diversis  regionibus  agunt,  cen- 
sores inierim  Romae  M.  Livius  et  C.  Claudius  senatum  recitave- 
runt. Princeps  iterum  lectus  Q.  Fabius  Maximus:  notati  septeui; 

nemo  tamen  qui  sella  curuli  sedisset.  Sarta  tecta  acriter  et  cum 
summa  fide  exegerunt.  Viam  e foro  Boario  ad  Veneris,  et  circa 
foros  publicos,  et  aedem  Matris  Magnae  in  Palatio  faciendam  lo- 
caverunt. Vectigal  etiam  novum  ex  salaria  annona  statuerunt : 
sextante  sal  et  Romae  et  per  totam  Italiam  erat ; Romae  pretio 
eodem,  pluris  in  foris  et  cociliabulis , et  alio  alibi  praetio  prae- 
bendum locaverunt.  Id  vectigal  commentum  alterum  ex  censoribns 
satis  credebant,  populo  iratum,  qnod  iniquo  iudicio  quondam 
damnatas  esset ; et  in  pretio  salis  maxime  oneratas  tribus,  quarum 
opera  damnatus  erat,  credebant:  inde  Salinatori  Livio  inditum 
cognomen.  Lustrnm  conditum  serins,  quia  per  provincias  dimise- 
runt censores,  ut  civium  romanorum  in  exercitibus,  quantus  ubi- 
que esset,  referretur  numerus.  Censa  cum  iis  ducenta  decem  quatuor 
millia  hominum  ; condidit  lustrum  C.  Claudius  Nero.  Duodecim 
deiude  coloniarum  (quod  nunquam  antea  factum  erat)  , deferenti- 
bus ipsarum  coloniarum  ccusoribus , censum  acceperunt ; ut,  quan- 
tum numero  militum , quantum  pecunia  valerent,  in  publicis  tabulis 
monimenta  exstarent.  Equitum  deinde  census  agi  coeptus  est ; et 
ambo  forte  censores  equum  publicum  habebant.  Quum  ad  tribum 
Polliam  ventum  est,  in  qua  M.  Livii  nomen  erat,  et  praeco  cun- 
ctaretur citare  ipsum  censorem ; Cita,  inquit  Nero,  M.  Livium, 
et , sive  ex  residua  et  vetere  simultate , sive  intempestiva  iactatione 
severitatis  inflatus,  M.  Livium,  quia  populi  iudicio  esset  damnatus, 
equum  vendere  iussil.  Item  M.  Livius,  quum  ad  tribum  Arniensem 
et  nomen  collegae  ventum  est,  vendere  equum  C.  Claudium  inssit, 
duarum  rerum  causa;  nnius,  quod  falsum  adversus  se  testimonium 
dixisset ; alterius,  quod  nou  sincera  fide  secum  in  gratiam  redisset. 
Itaque  ibi  foedum  certamen  inquinandi  famam  alterius  cum  suae 
famae  damuo  factum  est.  Exitn  censurae  quum  in  leges  iurasset 
C.  Claudius,  et  in  aerarium  escendisset,  inter  nomina  eorum, 
quos  aerario  relinquebat,  dedit  collegae  nomen.  Deinde  M.  Livius 
in  aerarium  venit,  et,  praeter  Maeciam  tribum,  quae  se  nec  con- 
demnasset,  neque  condemnatum  aut  consulem  aut  censorem  fecisset, 
populum  romanum  omnem , quatuor  et  triginta  tribus  , aerarios 
reliquit ; quod  et  innocentem  sc  condemnassem,  et  condemnatum 
consulem  et  censorem  fecissent,  neque  infitiari  possent,  aut  iudicio 
semel , aut  comitiis  bis  ab  se  peccatum  esse:  inter  quatuor  et  tri- 

giuta  tribus  et  C.  Claudium  aerarium  fore.  Quod  si  exemplum 
haberet  bis  eundem  aerarium  relinquendi,  C.  Claudium  nominatim 
se  inter  aerarios  fuisse  relicturum.  Pravum  certamen  notarum  inter 
censores:  castigatio  inconstantiae  populi  censoria  et  gravitate  tem- 
porum illorum  digna.  In  invidia  censores  quum  essent , crescendi 
ex  his  ratns  esse  occasionem  Cn.  Baebius  tribunus  plebis  diem  ad 
populum  utrique  dixit.  Ea  res  consensu  Patrum  discussa  est,  ne 
postea  obnoxia  populari  aurae  censura  esset. 

XXXVIII.  Eadem  aestate  in  Bruttiis  Clampetia  a consule  vi 
capta,  Consentia  et  Pandosia  et  ignobiles  aliae  civitates  voluntate 
in  ditionem  venerunt.  Et  quum  comitiorum  iam  appeteret  tempus, 
Cornelium  potius  ex  Etruria , ubi  nihil  belli  erat , Romam  acciri 
placuit:  is  consules  Cn.  Servilium  Caepionem  et  C.  Servilium  Ge- 
minum creavit.  Inde  praetoria  comitia  habita:  creati  P.  Cornelius 
Lentulus,  P.  Quiutilius  Varus,  P.  Aelius  Paetus,  P.  Villius  Tap- 
pulus : hi  duo  , quum  aediles  plebis  essent , praetores  creati  sunt. 
Consul,  comitiis  perfectis , ad  exercitum  in  Etruriam  rediit.  Sa- 
cerdotes eo  anno  mortui  atque  in  locum  eorum  suffecti .-  Ti.  Ve- 
turius Philo  flamen  martialis  in  locum  M.  Aemilii  Regilli,  qui 
priore  anno  mortuus  erat,  creatus  inauguratusque;  et  in  M.  Pom- 
ponii Malhonis  auguris  et  decemviri  locum  creati,  decemvir  M.  Au- 
relius Cotta,  augur  Ti.  Sempronius  Gracchus  admodum  adolescens, 
quod  tunc  perrarum  in  mandandis  sacerdotiis  erat.  Quadrigae 
aureae  eo  auno  in  Capitolio  positae  ab  aedilibus  curulibus  , C.  Li- 
vio et  M.  Servilio  Gemino.  Et  ludi  romani  biduum  instaurati : 
idem  per  biduum  plebeii  ab  aedilibus  P.  Aelio,  P.  Villio : et  Iovis 
epulum  fuit  ludorum  causa. 

I.  Ln.  Servilius  Caepio  et  C.  Servilius  Geminus  consules, 
sextus  decimus  is  annus  belli  punici  erat,  quum  de  repnblica  bel- 
loque et  provinciis  ad  senatum  retulissent , censuerunt  Patres  , ut 
consules  inter  se  compararent  sortirenturve , uter  Bruttios  adversus 
Hannibalem , uter  Etruriam  ac  Ligures  provinciam  haberet : cui 
Bruttii  evenissent , exercitum  a P.  Sempronio  acciperet : P.  Sem- 
pronius (ei  quoque  enim  proconsuli  imperium  in  annum  proro- 
gabatur ) Licinio  succederet : is  Romam  reverteretur , bello  quoque 
bonus  habitus  ad  cetera , quibus  nemo  ea  tempestate  instructior 
civis  habebatur,  congestis  omnibus  humanis  a natura  forlunaque 
bonis.  Nobilis  idem  ac  dives  erat;  forma  viribusque  corporis  excel- 
lebat: facundissimus  habebatur,  seu  causa  oranda,  seu  in  senatu, 
ad  populum,  suadendi  ac  dissuadendi  locus  esset : iuris  pontificii 
peritissimus ; super  haec  bellicae  quoque  laudis  consulatus  compo- 
tem fecerat.  Quod  in  Bruttiis  provincia  , idem  in  Etruria  ac  Ligu- 
ribus decretum.  M.  Cornelius  novo  consuli  tradere  exercitum  ius- 
sus:  ipse,  prorogato  imperio,  Galliam  provinciam  obtinere  cum 
legionibus  iis,  quas  praetor  L.  Scribonius  priore  anno  habuisset. 
Sortiti  deinde  provincias ; Caepioni  Bruttii , Servilio  Gemino 
Etruria  evenit.  Tum  praetorum  provinciae  in  sortem  coniectae. 
Iurisdictionem  urbanam  Paetus  Aelius,  Sardiniam  P.  Lentulus, 
Siciliam  P.  Villius,  Ariminum  cum  duabus  legionibus  (sub  Lucre- 
tio Spurio  eae  fuerant)  Quintilius  Varus  est  sortitus:  et  Lucretio 
prorogatum  imperium,  ut  Genuam  oppidum  a Magone  Poeno 
dirutum  exaedificaret.  P.  Scipioni  non  temporis,  sed  rei  gerendae 
fine,  donec  debellatum  in  Africa  foret,  prorogatum  imperium  est ; 
decrctumque,  ut  supplicatio  fieret,  quod  is  in  Africam  provinciam 

trajecisset , ut  ea  res  salutaris  populo  romauo  ipsique  duci  atque 
eiercitui  esset. 

II.  In  Siciliam  tria  millia  militum  sunt  scripta; et  quia,  quod 
roboris  ea  provincia  habuerat,  in  Africam  transvectum  fuerat,  ne 
qua  classis  ex  Africa  traiiceret,  quadraginta  navibus  custodiri 
placuerat  Siciliae  maritimam  oram.  Tredecim  novas  naves  Villius 
sccum  in  Siciliam  duxit;  ceterae  in  Sicilia  veteres  refectae:  huic 
classi  M.  Pomponius,  prioris  anni  praetor,  prorogato  imperio 
praepositus,  novos  milites  ex  Italia  advectos  in  naves  imposuit. 
Parem  navium  numerum  Cn.  Octavio,  praetori  item  prioris  anni , 
cum  pari  iure  imperii  ad  tuendam  Sardiniae  oram  Patres  decreve- 
runt. Lentulus  praetor  duo  millia  militum  dare  in  naves  iussus. 
Et  Italiae  ora,  quia  incertum  erat,  quo  missuri  classem  Cartha- 
ginienses forent  (videbantur  autem,  quidquid  nudatum  praesidiis 
esset,  petituri);  M.  Marcio,  praetori  prioris  anni,  cum  totidem 
navibus  tuenda  data  est.  Tria  millia  militum  in  eam  classem  ex 
decreto  Patrum  consules  scripserunt,  et  duas  legiones  urbanas  ad 
incerta  belli.  Hispaniae  cum  exercitibus  imperioque  veteribus  impe- 
ratoribns,  L.  Lentulo  et  L.  Manlio  Aoidino,  decretae.  Viginti 
omnino  legionibus  et  centum  sexagiuta  navibus  longis  res  romana 
eo  anno  gesta.  Praetores  in  provincias  ire  iussi:  consulibus  impe- 
ratum, prius  quam  ab  Vrbe  proficiscerentur,  ludos  magnos  face- 
rent, quos  T.  Manlius  Torquatus  dictator  in  quintum  annum 
vovisset,  si  eodem  statu  respublica  staret.  Et  novas  religiones  exci- 
tabant in  animis  hominum  prodigia,  ex  pluribus  locis  nuntiata: 
aurum  in  Capitolio  corvi  non  lacerasse  tantum  rostris  crediti , sed 
etiam  edisse  : mures  Antii  coronam  auream  arrosere : circa  Capuam 
omnem  agrum  locustarum  vis  ingens,  ita  ut,  unde  advenissent, 
parum  constaret,  complevit:  equuleus  Reate  cum  quinque  pedibus 
natus : Anagniae  sparsi  primum  ignes  in  caclo,  dein  fax  ingens  arsit: 
Frusinone  arcus  solem  tenui  linea  amplexus  est;  circulum  deinde 
ipsum  maior  solis  orbis  extrinsecus  inclusit : Arpini  terra  campestri 
agro  in  ingentem  sinum  consedit:  consulum  alteri,  primam  hostiam 
immolanti,  caput  iecinoris  defuit.  Ea  prodigia  maioribus  hostiis 
procurata : editi  a collegio  pontificum  dii , quibus  sacrificaretur. 

III.  Iis  transactis,  consules  practoresque  in  provincias  profecti. 
Omnibus  tamen,  vclut  tam  sortitis,  Africae  cura  erat;  seu  quia 

ibi  summam  rerum  bellique  verti  cernebant,  seu  ut  Scipioni  gra- 
tificarentur, in  quem  tum  omnis  versa  civitas  erat.  Itaque  non  ex 
Sardinia  tantum  (sicut  ante  dictum  est),  sed  ex  Sicilia  quoqne 
et  Hispania  vestimenta  frnmentumque  et  arma  etiam  ex  Sicilia 
et  omne  genus  commeatus  eo  portabantur.  Nec  Scipio  ullo  tempore 
hiemis  belli  opera  remiserat,  quae  multa  simul  undique  eum 
circumstabant.  Vticam  obsidebat;  castra  in  conspectu  Hasdruba- 
lis erant;  Carthaginienses  deduxerant  naves;  classem  paratam 
instrnctamque  ad  commeatus  intercipiendos  habebant.  Inter  haec 
ne  Syphacis  quidem  reconciliandi  curam  ex  animo  miserat;  si  forte 
iam  satias  amoris  in  uxore  ex  multa  copia  cepisset.  Ab  Syphace 
magis  pacis  cum  Carthaginiensibus  conditiones,  ut  Romani  Africa, 
Poeni  Italia  excederent,  quam,  si  bellaretur,  spes  ulla  desciturum 
afferebatur.  Haec  per  nuntios  magis  equidem  acta  crediderim  (et 
ita  pars  maior  auctores  sunt),  quam  ipsum  Syphacem,  ut  Antias 
Valerius  prodit,  in  castra  romana  ad  colloquium  venisse.  Primo 
eas  conditiones  imperator  romanus  vix  auribus  admisit.  Postea,  ut 
causa  probabilis  suis  commeaudi  foret  in  castra  hostium,  mollius 
eadem  illa  abnuere,  ac  spem  facere,  saepius  ultro  citroque  agi- 
tantibus rem  conventuram.  Hibernacula  Carthaginiensium,  con- 
gesta temere  ex  agris  materia  exaedificata,  lignea  ferme  tota  erant. 
Numidae  praecipue,  arundine  textis  storeaqne  pars  maxima  tectis, 
passiui  nullo  ordine,  quidam,  ut  sine  imperio  occupatis  locis, 
extra  fossam  etiam  vallumque  habitabant.  Haec  relata  Scipioni  spem 
fecerant  castra  hostium  per  occasionem  incendendi. 

IV.  Cum  legatis,  quos  mitteret  ad  Syphacem,  calonum  loco 
primos  ordines  spectatae  virtutis  atque  prudentiae  servili  habitn 
mittebat:  qui,  dum  in  colloquio  legati  essent,  vagi  per  castra, 
alius  alia,  aditus  exitusque  omnes,  situm  formamque  et  universo- 
rum castrorum,  et  partium,  qua  Poeni,  qua  Numidae  haberent, 
quantum  intervalli  inter  Hasdrubalis  ac  regia  castra  esset,  specu- 
larentur, moremque  simul  noscerent  stationum  vigiliarumque; 
nocte,  an  interdiu  opportuniores  insidianti  essent.  Et  inter  crebra 
colloquia  alii  atque  alii  de  industria , quo  pluribus  omnia  nota 
essent,  mittebantur.  Quum  saepius  agitata  res  certiorem  spem  pacis 
in  dies  et  Syphaci  et  Carthaginiensibus  per  eum  faceret , legati 
romaui  vetitos  se  reverti  ad  imperatorem  aiunt,  nisi  certum 

responsum  detur.  Proinde,  seu  ipsi  staret  iam  sententia,  seu 
consulendus  Hasdrubal  et  Carthaginienses  essent , consuleret. 
Tempus  esse,  aut  pacem  componi,  aut  bellum  naviter  geri. 
Dum  consulitur  Hasdrubal  ab  Syphace,  ab  Hasdrubale  Carthagi- 
nienses; et  speculatores  omnia  visendi,  et  Scipio  ad  comparanda 
ea  , quae  in  rem  erant , tempus  habuit.  Et  ex  mentione  ac  spe 
pacis  ncgligenlia,  ut  fit,  apud  Poenos  Numidamque  orta  cavendi, 
ne  quid  hostile  intcrim  paterentur.  Tandem  relatum  responsum , 
quibusdam  (quia  nimis  cupere  Romanus  pacem  videbatur)  iniquis 
per  occasiouem  adiectis  : quae  peropportune  cupienti  tollere  indu* 
cias  Scipioni  causam  praebuere;  ac  nuntio  regis,  quum  relaturum 
se  ad  consilium  dixisset,  postero  die  respondit,  Se  uno  frustra 
tendente,  nulli  alii  pacem  placuisse.  Renuntiaret  igitur,  nullam 
aliam  spem  pacis,  quam  relictis  Carthaginiensibus , Syphaci 
cum  Romanis  esse.  Ita  tollit  inducias, ut  libera  fide  incepta  exse- 
queretur ; dcductisque  navibus  (etiam  veris  principium  erat)  ma- 
chinas tormentaque,  vel  ut  a mari  aggressurus  Yticam , imponit, 
et  duo  millia  militum  ad  capiendum,  quem  antea  tenuerat,  tu- 
mulum super  Yticam  mittit;  simul  ut  ab  eo,  quod  parabat,  iu 
alterius  rei  curam  converteret  hostium  animos,  simul  ne  qua, 
quum  ipse  ad  Syphacem  Hasdrubalemque  profectus  esset,  eruptio 
ex  urbe  et  impetus  in  castra  sua , relicta  cum  levi  praesidio  fieret. 

Y.  His  praeparatis  advocatoquc  consilio , edicere  exploratoribus 
iussis,  quae  comperta  aiTerrcnt,  Masinissaquc,  cui  omnia  hostium 
nota  erant;  postremo  ipse,  quid  pararet  in  proximam  noctem, 
proponit.  Tribunis  edicit,  ut,  ubi,  praetorio  dimisso,  signa  con- 
cinuissent, extemplo  educerent  castris  legiones.  Ita,  ut  imperave- 
rat , signa  sub  occasum  solis  efferri  sunt  coepta : ad  primam  feriue 
vigiliam  agmeu  explicaverunt;  media  nocte  (septem  enim  millia 
itiueris  erant ) modico  gradu  ad  castra  hostium  perventum.  Ibi 
Scipio  partem  copiarum  Laelio  Masinissamque  ac  Nuroidus  attri- 
buit ; et  castra  Syphacis  invadere , ignesque  coniicere  iubet.  Singu- 
los deinde  separatim , Laelium  ac  Masinissam  , seductos  obtestatur, 
ut,  quantum  nox  providentiae  adimat,  tantum  diligentia  ex- 
pleant curuque.  Se  Hasdrubalem punicaque  castra  aggressurum: 
ceterum  non  ante  coepturum , quam  ignem  in  regiis  castris 
conspexisset.  Neque  ea  res  morata  diu  est:  nam  ut  proximis  casis 

inicclus  ignis  haesit,  extemplo  proxima  quaeque  et  deinceps  con- 
tinua amplexus,  totis  se  passim  dissipavit  castris.  Et  trepidatio 
quidem  , quanta  necesse  erat,  in  nocturno  effuso  tam  late  incendio 
orta  est : ceterum  fortuitum  , non  hostilem  ac  bellicum , ignem 
rati  esse  , sine  armis  ad  restinguendum  incendium  effusi , in  ar- 
matos incidere  hostes,  maxime  Numidas,  ab  Masinissa  notitia 
regiorum  castrorum  ad  exitus  itinerum  idoneis  locis  dispositos. 
Multos  in  ipsis  cubilibus  semisomnos  hausit  flamma:  multi  in 
praecipiti  fuga,  ruentes  super  alios  alii,  in  angustiis  portarum 
obtriti  sunt. 

YI.  Relucentem  flammam  primo  vigiles  Carthaginiensium,  dein- 
de excitati  alii  nocturno  tumultu  quum  conspexissent,  ab  eodem 
terrore  credere  et  ipsi  sua  sponte  incendium  ortum.  Et  clamor  inter 
caedem  et  vulnera  sublatus,  an  ex  trepidatione  nocturna  esset, 
confusus,  sensum  veri  adimebat.  Igitur  pro  se  quisque  inermes, 
ut  quibus  nihil  hostile  suspectum  esset,  omnibus  portis , qua  cuique 
proximum  erat,  ea  modo,  quae  restinguendo  igni  forent,  portan- 
tes, io  agmen  romanum ruebant.  Quibus  caesis  omnibus,  praeter- 
quam hostili  odio,  etiam  ne  quis  nuntius  effugeret,  extemplo 
Scipio  neglectas , ut  in  tali  tumultu  portas  invadit : ignibusque  in 
proxima  tecta  coniectis,  effusa  flamma  primo  veluti  sparsa  pluri- 
bus locis  reluxit , dein  per  continua  serpens,  uno  repente  omnia 
incendio  hausit.  Ambusti  homines  iumentaque  foeda  primum  fuga, 
dein  strage , obruerant  itinera  portarum  : quos  non  oppresserat 
ignis,  ferro  absumpti;  binaque  castra  clade  una  deleta.  Duces 
tamen  ambo  et  ex  tot  millibus  armatorum  duo  millia  peditum  et 
quingenti  equites  semiermes,  magna  pars  saucii  afflatique  incen- 
dio, effugerunt.  Caesa  aut  hausta  flammis  quadraginta  millia  ho- 
minum sunt,  capta  supra  quinque  millia:  multi  Carthaginiensium 
nobiles,  undecim  senatores,  signa  militaria  centum  septuaginta 
quatuor,  equi  numidici  supra  duo  millia  septingenti,  elephanti 
sex  capti , octo  flamma  ferroque  absumpti , magnaque  vis  armorum 
capta.  Ea  omnia  imperator  Yulcano  sacrata  incendit. 

YII.  Hasdrubal  ex  fuga  cum  paucis  Afrorum  urbem  proximam 
petierat;  eoque  omnes,  qui  supererant,  vestigia  ducis  sequentes, 
se  contulerant:  metu  deinde,  ne  dederetur  Scipioni,  urbe  excessit. 
Mox  eodem  patentibus  portis  Romani  accepti;  nec  quidquam 

hostile , quia  voluntate  concesserant  in  ditionem , facium : duae 
subinde  urbes  captae  direptaeque.  Ea  praeda , et  quae  castris  ex 
incensis  et  igne  rapta  erat,  militi  concessa  est.  Syphax  octo  mil- 
lium ferine  inde  spatio  loco  communito  consedit.  Hasdrubal  Car- 
thaginem contendit , ne  quid  per  metum  ex  recenti  clade  mollius 
consuleretur:  quo  tantus  primo  terror  est  allatus,  ut,  omissa 
Vtica,  Carthaginem  crederent  extemplo  Scipionem  obsessurum. 
Senatum  itaque  sufetes  (quod  vel  ut  consulare  imperium  apud  eos 
erat)  vocaverunt.  Ibi  e tribus  (una  de  pace  legatos  ad  Scipionem 
decernebat:  altera  Hannibalem  ad  tuendam  ab  exitiabili  bello 
patriam  revocabat:  tertia  romanae  in  adversis  rebus  constantiae 
erat;  reparandum  exercitum,  Syphacemque,  hortandum,  ne  bello 
absisteret,  censebat)  haec  sententia,  quia  Hasdrubal  praesens  Bar- 
cinaeque  omnes  factionis  bellum  malebant,  vicit.  Inde  delectus 
in  urbe  agrisque  haberi  coeptus , et  ad  Syphacem  legati  missi , 
summa  ope  et  ipsum  reparantem  bellum,  quum  uxor  non  iam, 
ut  ante,  blanditiis,  satis  potentibus  ad  animum  amantis,  sed  pre- 
cibus et  misericordia  valuisset,  plena  laerymarum  obtestans  , ne 
patrem  suum  patriamque  proderet,  iisdemque  flammis  Carthagi- 
nem , quibus  castra  conflagrassent , absumi  sineret.  Spem  quoque 
opportune  oblatam  afferebant  legati,  quatuor  millia  Celtiberorum 
circa  urbem  nomine  Abbam,  ab  conquisitoribus  suis  conducta  in 
Hispania,  egregiae  iuventutis,  sibi  occurrisse , et  Hasdrubalem 
prope  diem  affore  cum  manu  haudquaquam  contemnenda.  Igitur 
non  benigne  modo  legalis  respondit,  sed  ostendit  etiam  multitu- 
dinem agrestium  Numidarum,  quibus  per  eosdem  dies  arma  equos- 
que dedisset,  et  omnem  iuventutem  affirmat  exciturum  ex  regno. 
Scire  incendio , non  proelio,  cladem  acceptam:  eum  bello 
inferiorem  esse , qui  armis  vincatur.  Haec  legatis  responsa:  et 
post  dies  paucos  rursus  Hasdrubal  et  Syphax  copias  iunxerunt. 
Is  omnis  exercitus  fuit  triginta  ferme  millium  armatorum. 

VIII.  Scipionem  velut  iam  debellato,  quod  ad  Syphacem  Car- 
thaginiensesque  attineret,  Yticae  oppugnandae  intentum,  iamque 
machinas  admoventem  muris , avertit  fama  redintegrati  belli ; 
modicisque  praesidiis  ad  speciem  modo  obsidionis  terra  marique 
relictis,  ipse  cum  robore  exercitus  ire  ad  hostes  pergit.  Primo  io 
tumulo,  quatuor  ferme  millia  distante  ab  castris  regiis,  consedit: 

postero  dic  eam  equitatu  in  Magnos  (ita  vocant)  campos,  subiectos 
ei  tumulo,  degressus,  succedendo  ad  stationes  hostium  lacessen- 
doque  levibus  proeliis  diem  absumpsit;  et  per  insequens  biduum, 
tumultuosis  hinc  atque  illinc  excursionibus  in  vicem , nihil  dictu 
satis  dignum  fecerunt:  quarto  die  utrinque  in  aciem  descensum 
est.  Romanus  principes  post  hastatorum  prima  signa , in  subsidiis 
triarios  constituit;  equitatum  italicum  ab  dextro  cornu,  ab  laevo 
Numidas  Masinissamque  opposuit.  Syphax  llasdrubalque,  Numidi- 
cis adversus  italicum  equitatum  , Carthaginiensibus  contra  Masi- 
nissam locatis  , Celtiberos  in  mediam  aciem  in  adversa  signa 
legionum  accepere:  ita  instructi  concurrunt.  Primo  impetu  simul 
utraque  cornua,  et  Numidae  et  Carthaginienses  pulsi : nam  neque 
Numidae,  maxima  pars  agrestes,  roroanum  equitatum,  neque 
Carthaginienses,  et  ipse  novus  miles,  Masinissam , recenti  super 
cetera  victoria  terribilem , sustinuere.  Nudata  utrinque  cornibus 
Ccltiberum  acies  stabat , quod  nec  in  fuga  salus  ulla  ostendebatur 
locis  ignotis,  neque  spes  veniae  ab  Scipione  erat;  quem,  bene 
meritum  de  se  et  gente  sua , mercenariis  armis  in  Africam  oppu- 
gnatum venissent.  Igitur,  circumfusis  undique  hostibus,  alii  super 
alios  cadentes , obstinati  moriebantur;  omnibusque  in  eos  versis, 
aliquantum  ad  fugam  temporis  Syphax  et  Hasdrubal  praeceperunt. 
Fatigatos  caede  diutius,  quam  pugna  , victores  nox  oppressit. 

IX.  Postero  die  Scipio  Laelium  Masinissamque  cum  omni  ro- 
mano  et  numidico  equitatu  expeditisque  militum  ad  persequendos 
Syphacem  atque  Hasdrubalem  mittit.  Ipse  cum  robore  exercitus 
urbes  circa,  quae  omnes  Carthaginiensium  ditionis  erant,  partim 
spe,  partim  metu,  partim  vi  subegit.  Carthagini  quidem  erat  ingens 
terror , et  circumferentem  arma  Scipionem , omnibus  finitimis 
raptim  perdomitis,  ipsam  Carthaginem  repente  aggressurum  cre- 
debant. Itaque  et  muri  reficiebantur  propugnaculisque  armabantur, 
et  pro  se  quisque,  quae  diutinae  obsidioni  tolerandae  sunt,  ex 
agris  convehit.  Rara  mentio  est  pacis,  frequentior  legatorum  ad 
Hannibalem  arcessendum  mittendorum.  Pars  maxima  classem,  quae 
ad  commeatus  excipiendos  parata  erat,  mittere  iubent  ad  oppri- 
mendam stationem  navium  ad  Ytieam,  incaute  agentem;  forsitan 
etiam  navalia  castra,  relicta  cum  levi  praesidio,  oppressuros.  Iu 
hoc  consilium  maxime  inclinant : legatos  tamen  ad  Hannibalem 

mittendos  censent.  Quippe , classi  ut  felicissime  gerantur  res  , 
parte  aliqua  lwari  Vticae  obsidionem  : Carthaginem  ipsam  qui 
tueatur,  neque  imperatorem  alium,  quam  Hannibalem,  neque 
exercitum  alium,  quam  Hannibalis  , superesse.  Deductae  ergo  po- 
stero die  naves,  simul  et  legati  in  Italiam  profecti,  raptimque 
omnia,  stimulante  fortuna,  agebantur;  et,  in  quo  quisque  ccssas- 
set,  prodi  ab  se  salutem  omnium  rebatur.  Scipio  gravem  iam  spo- 
liis multarum  urbium  exercitum  trahens , captivis  aliaque  praeda 
in  vetera  castra  ad  Yticam  missis,  iam  in  Carthaginem  intentus, 
occupat  relictum  fuga  custodum  Tuneta.  Abest  ab  Carthagine 
quindecim  millia  ferme  passuum  locus,  quum  operibus,  tum  suapte 
natura  tutus,  et  qui  ab  Carthagine  conspici,  et  praebere  ipse 
prospectum,  quum  ad  urbem,  tum  ad  circumfusum  mare  urbi, 
posset. 

X.  Inde,  quum  maxime  vallum  Romani  iacerent,  conspecta 
classis  hostium  est,  Yticam  Carthagine  petens.  Igitur,  omisso 
opere,  pronuntiatum  iter,  signaque  raptim  ferri  sunt  coepta;  ne 
naves,  in  terram  et  obsidionem  versae,  ac  minime  navali  proelio 
aptae,  opprimerentur.  Qui  enim  restitissent  agili  et  nautico  instru- 
mento aptae  et  armatae  classi  naves,  tormenta  machinasque' por- 
tantes, et  aut  in  onerariarum  usum  versae,  aut  ita  appulsae  ad 
muros , ut  pro  aggere  ac  pontibus  praebere  adseensus  possent  ? 
Itaque  Scipio,  contra  quam  in  navali  certamine  solet,  rostratis, 
quae  praesidio  aliis  esse  poterant,  in  postremam  aciem  receptis 
prope  terram , onerariarum  quadruplicem  ordinem  pro  muro 
adversus  hostem  opposuit;  easque  ipsas,  ne  in  tumultu  pugnae 
turbari  ordines  possent , malis  anlennisque  de  nave  in  navem 
traicctis,  ac  validis  funibus  velut  uno  inter  se  vinculo  illigatis , 
comprendil : tabulasque  superinstravit,  ut  pervium  ordinem  face- 
ret: et  sub  ipsis  pontibus  intervella  fecit,  qua  procurrere  specu- 
latoriae naves  in  hostem , ac  tuto  recipi  possent.  His  raptim  pro 
tempore  instructis,  mille  ferme  delecti  propugnatores  onerariis 
imponuntur:  telorum  maxime  missilium , ut,  quamvis  longo  cer- 
tamine, sufficerent,  vis  ingens  congeritur.  Ita  parati  atque  intenti 
hostium  adventum  opperiebantur.  Carthaginienses,  qui,  si  matu- 
rassent,  omnia  permixta  turba  trepidantium  primo  impetu  op- 
pressissent , perculsi  terrestribus  cladibus , atque  inde  ne  in  mari 

quidem,  abi  ipsi  plus  poterant , satis  fidentes,  die  segni  naviga- 
tione absnmplo,  sub  occasum  solis  in  portum  (Susucurona  Afri 
vocant)  classe  appulere.  Postero  die  sub  ortum  solis  instruxere  ab 
alto  naves,  vclut  ad  iustum  proelium  navale,  et  tanquam  exituris 
contra  Romanis.  Quum  diu  stetissent,  postquam  nihil  moveri  ab 
hostibus  viderunt,  tum  demum  onerarias  aggrediuntur.  Erat  res 
minime  certamini  navali  similis,  proxime  speciem  muros  oppu- 
gnantium navium.  Altitudine  aliquantum  onerariae  superabant: 
ex  rostratis  Poeni  vana  pleraque  ( utpole  supino  iactu ) tela  in 
superiorem  locum  mittebant : gravior  ac  pondere  ipso  libratior 
superne  ex  onerariis  ictus  erat.  Speculatoriae  naves  ac  levia  ipsa 
uavigia,  quae  sub  constratis  pontium  per  intervalla  excurrebant, 
priiuo  ipso  tantum  impetu  ac  magnitudine  rostratarum  obrueban- 
tur: deinde  et  propugnatoribus  quoque  incommodae  erant,  quod 
permixtae  cum  hostium  navibus  inhibere  saepe  tela  cogebant , 
metu,  ne  ambiguo  ictu  suis  inciderent:  postremo  asseres  ferreo 
unco  praefixi  (harpagones  vocant)  ex  punicis  navibns  iniici  iu 
romauas  coepti.  Quos  quum  neque  ipsos,  neque  catenas,  quibus 
suspensi  iniiciebantur , incidere  possent;  ut  quaeque  retro  inhibita 
rostrata  onerariam  haerentem  unco  traheret,  scindi  videres  vin- 
cula, quibus  alia  aliis  innexa  erat,  seriem  aliam  simul  plurium 
navium  trahi.  Hoc  maxime  modo  lacerati  quidem  omnes  pontes, 
et  vix  transiliendi  in  secundum  ordinem  navium  spatium  propu- 
guatoribus  datum  est.  Sex  ferme  onerariae  puppibus  abstractae 
Carthaginem  sunt:  maior  quam  pro  re  laetitia,  sed  eo  gratior, 
quod  inter  assiduas  clades  ac  lacrymas  unum  quantumcumque  ex 
insperato  gaudium  affulserat;  cum  eo,  ut  appareret,  haud  procul 
exitio  fuisse  romanam  classem , ni  cessatum  a praefectis  suarum 
navium  foret , et  Scipio  in  tempore  subvenisset. 

XI.  Per  eosdem  forte  dies,  quum  Laelius  et  Masinissa  quinto- 
decimo  ferme  die  in  Numidiam  pervenissent,  Massyli,  regnum 
paternum  Masinissae,  laeti  ut  ad  regem  diu  desideratum,  concessere. 
Syphax,  pulsis  inde  praefectis  praesidii3que suis,  vetere  se  conti- 
nebat regno , neutiquam  quieturus.  Stimulabant  aegrum  amore 
uxor  socerque;  et  ita  viris  equisque  abundabat,  ut  subiectae  oculis 
regni  per  multos  florentis  annos  vires  etiam  minus  barbaro  atque 
impotenti  animo  spiritus  possent  facere.  Igitur  omnibus,  qui  bello 

apti  erant,  in  unum  coactis  equos,  arma,  tela  dividit:  equites 
in  turmas,  pedites  in  cohortes,  sicut  quondam  ab  romanis  centu- 
rionibus didicerat,  distribuit.  Exercitu  haud  minore,  quam  quem 
prius  habuerat,  ceterum  omni  prope  novo  atque  incondito,  ire 
ad  hostes  pergit.  Et  castris  in  propinquo  positis,  primo  pauci 
equites  ex  tuto  speculanles  ab  stationibus  progredi;  inde  iaculis 
submoti  recurrere  ad  suos;  inde  cicursiones  in  vicem  fieri,  et, 
quum  pulsos  indignatio  accenderet,  plures  subire:  quod  irrita- 
mentum certaminum  equestrium  est,  quum  aut  vincentibus  spes, 
aut  pulsis  ira  aggregat  suos.  Ita  tum  a paucis  proelio  accenso, 
omnem  utrinque  postremo  equitatum  certaminis  studium  effudit. 
Ac  dum  sincerum  equestre  proelium  erat,  multitudo  Masaesylo- 
rum, ingentia  agmina  Syphace  emittente,  sustineri  vix  poterat: 
deinde , ut  pedes  romanus  repentino  per  turmas  suas  viam  dantes 
intercursu  stabilem  aciem  fecit,  absterruitque  effuse  invehentem 
sese  hostem,  primo  Barbari  segnius  permittere  equos;  deinde  stare 
ac  prope  turbari  novo  genere  pugnae;  postremo,  non  pediti  solum 
cedere,  sed  ne  equitem  quidem  sustinere,  peditis  praesidio  auden- 
tem. lain  signa  quoque  legionum  appropinquabant.  Tum  vero 
Masaesyli  non  modo  primum  impetum , sed  ne  conspectum  quidem 
signorum,  atque  armorum,  tulerunt:  tantum  seu  memoria  priorum 
cladium,  seu  praesens  terror  valuit I 

XII.  Ibi  Syphax,  dum  obequitat  hostium  turmis,  si  pudore, 
si  periculo  suo  fugam  sistere  posset,  equo  graviter  icto,  effusus 
opprimitur  capiturque,  et  vivus,  laetum  ante  omnes  Masinissae 
praebiturus  spectaculum,  ad  Laelium  pertrahitur.  Cirta  caput 
regni  Syphacis  erat:  eo  se  ingens  hominum  contulit  vis.  Caedes 
in  eo  proelio  minor,  quam  victoria,  fuit,  quia  equestri  tantum- 
modo proelio  certatum  fuerat ; non  plus  quinque  millia  occisa , 
minus  dimidium  eius  hominum  captum  est,  impetu  in  castra  facto , 
quo  perculsa  rege  amisso  multitudo  se  contulerat.  Masinissa,  sibi 
quidem,  dicere,  nihil  esse  in  praesentia  pulchrius , quam  victo- 
rem, recuperatum  tanto  post  intervallo,  patrium  invisere  regnum : 
sed  tam  secundis , quam  adversis  rebus  non  dari  spatium  ad 
cessandum.  Si  se  Laelius  cum  equitatu  vinctoque  Syphace  Cir- 
tam praecedere  sinat,  trepida  omnia  metu  se  oppressurum: 

Laelium  cum  peditibus  subsequi  modicis  itineribus  posse.  Assen- 

tienle  Laelio,  praegressas  Cirtam,  evocari  ad  colloquium  principes 
Cirtensium  iubet.  Sed  apud  ignaros  regis  casus,  neque  quae  acta 
essent  promendo,  nec  minis,  nec  suadendo,  ante  valuit,  quam 
rex  vinctus  in  conspectum  datus  est.  Tum  ad  spectaculum  tam 
fnedum  comploratio  orta;  et  parlim  pavore  moenia  suut  deserta, 
pariim  repentino  consensu  gratiam  apud  victorem  quaerentium  pa- 
tefactae portae.  Et  Masinissa , praesidio  circa  portas  opportunaque 
moenium  dimisso,  ne  cui  fugae  pateret  exitus,  ad  regiam  occu- 
pandam citato  vadit  equo.  Intranti  vestibulum  in  ipso  limine 
Sophonisba,  uxor  Syphacis,  filia  Hasdrubalis  Poeni,  occurrit, 
et  quum  in  medio  agmine  armatorum  Masinissam  insignem,  quum 
armis,  tum  cetero  habitu,  conspexisset,  regem  esse  (id  quod  erat) 
rata,  genibus  advoluta  eius  : « Omnia  quidem  ut  posses  in  nobis, 
» dii  dederunt  virtusque  et  felicitas  tua.  Sed',  si  captivae  apud 
» dominum  vitae  necisquc  suae  vocem  supplicem  mittere  licet,  si 
» genua,  si  victricem  attingere  dextram,  precor  quaesoque  per 
» maiestatem  regiam,  iD  qua  paulo  autc  nos  quoque  fuimus,  per 
» gentis  Numidarum  nomen,  quod  libi  cum  Syphace  commune 
>i  fuit,  per  huiusce  regiae  deos , qui  te  melioribus  ominibus  acci- 
» piant,  quam  Syphacem  hinc  miserunt,  hanc  veniam  supplici 
» des,  ut  ipse,  quocumque  fert  animos,  de  captiva  statuas, 
» neque  me  in  cuiusquam  romani  superbum  ac  crudele  arbitrium 
» venire  sinas.  Si  nihil  aliud,  quam  Sypacis  uxor,  fuissem, 
» tamen  Numidae,  atque  in  eadem  mecum  Africa  geniti , quum 
» alienigenae  et  externi,  fidem  experiri  mallem.  Quid  Carthagi- 
u niensi  ab  Romano,  quid  filiae  Hasdrubalis  timendum  sit,  vides: 
» si  nulla  alia  re  potes,  morte  me  ut  vindices  ab  Romanorum 
» arbitrio , oro  obtestorque.  » Forma  erat  iusignis  et  florenlissima 
aetas.  Itaque  quum  modo,  dextram  amplcctens,  in  id,  ne  cui 
Romano  traderetur,  fidem  exposceret,  propiusque  blanditias  oratio 
esset , quam  preces  ; non  in  misericordiam  modo  prolapsus  est 
animus  victoris,  sed  (ut  est  genus  Numidarum  in  venerem  prae- 
ceps) amore  captivae  victor  captus,  data  dextra  in  id,  quod  pete- 
batur , obligandae  fidei , in  regiam  concedit.  Institit  deinde  repu- 
tare secum  ipse  , quemadmodum  promissi  fidem  praestaret : quod 
quum  expedire  non  posset,  ab  amore  temerarium  atque  impudens 
mutuatur  consilium.  Nuptias  iu  eum  ipsum  diem  repente  parari 

iubet,  ne  qnid  relinquere  integri  aut  Laelio,  aut  ipsi  Scipioni , con- 
sulendi velut  in  captivam,  quae  Masinissae  iam  nupta  foret.  Factis 
nuptiis  supervenit  Laelius,  et  adeo  non  dissimulavit  improbare 
se  factum , ut  primo  etiam  cum  Syphace  et  ceteris  captivis  detractam 
eam  toro  geniali  mittere  ad  Scipionem  conatus  sit.  Victus  deinde 
precibus  Masinissae  orantis,  ut  arbitrium,  utrius  regum  duorum 
fortunae  accessio  Sophonisba  esset,  ad  Scipionem  reiicerct;  misso 
Syphace  et  captivis,  ceteras  urbes  Numidiae,  quae  praesidiis  re- 
giis tenebantur,  adiuvante  Masinissa,  recipit. 

XIII.  Syphacem  in  castra  adduci , quum  esset  nuntiatum,  omnis 
velut  ad  spectaculum  triumphi  multitudo  effusa  est.  Praecedebat 
ipse  vinctus 5 sequebatur  grex  nobiliorum  Numidarum.  Tum,  quan- 
tum quisque  plurimum  posset,  magnitudini  Syphacis,  famae  gen- 
tis, victoriam  suam  augendo,  addebat:  illum  esse  regem,  cuius 
tantum  maiestati  duo  potentissimi  in  terris  tribuerint  populi, 
romanus  carthaginiensisque , ut  Scipio  imperator  suus  ad  ami- 
citiam eius  petendam , relicta  provincia  Hispania  exercituque , 
duabus  quinqueremibus  in  Africam  navigaverit ; Hasdrubal , 
Poenorum  imperator,  non  ipse  modo  ad  eum  in  regnum  vene- 
rit , sed  etiam  filiam  ei  nuptum  dederit.  Habuisse  eum  uno 
tempore  in  potestate  duos  imperatores  poenum  romanumque. 
Sicut  ab  diis  immortalibus  pars  utraque  hostiis  mactandis 
pacem  petisset,  ita  ab  eo  utrinqne  pariter  amicitiam  petitam. 
Iam  tantas  habuisse  opes,  ut  Masinissam  regno  pulsum  eo  re- 
degerit, ut  vita  eius  fama  mortis  et  latebris,  ferarum  modo  in 
silvis  rapto  viventis,  tegeretur.  His  sermonibus  circumstantium 
celebratus  rex  in  praetorium  ad  Scipionem  est  perductus.  Movit 
et  Scipionem  quum  fortuna  pristina  viri  praesenti  fortunae  collata, 
tum  recordatio  hospitii  dextraeque  datae  et  foederis  publice  ac 
privatim  iuncti.  Eadem  haec  et  Syphaci  animum  dederunt  in  allo- 
quendo victore:  nam  quum  Scipio,  quid  sibi  voluisset,  quaereret, 
qui  non  societatem  solum  obnuisset  romanam,  sed  ultro  bellum 
intulisset;  tum  ille,  peccasse  quidem  sese  atque  insanisse , fate- 
batur; sed  non  tum  demum,  quum  arma  adversus  populum  ro- 
manum  cepisset;  exitum  sui  furoris  fuisse,  non  principium. 
Tunc  se  insanisse,  tunc  hospitia  privata  et  publica  foedera 
omnia  ex  animo  eiecisse , quum  Carthaginiensem  matronam 

domum  acceperit.  Illius  nuptialibus  facibus  regiam  conflagrasse 
suam:  illam  furiam  pestemque  omnibus  delinimentis  animum 
suum  avertisse  atque  alienasse ; nec  conquiesse , donec  ipsa 
manibus  suis  nefaria  sibi  arma  adversus  hospitem  atque  amicum 
induerit.  Perdito  tamen  atque  afflicto  sibi  hoc  in  miseriis  sola- 
tii  esse,  quod  in  omnium  hominum  inimicissimi  sibi  domum 
ac  penates  eandem  pestem  ac  furiam  transisse  videat.  Neque 
prudentiorem , neque  constantiorem  Masinissam,  quam  Sypha- 
cem, esse,  etiam  iuventa  incautiorem.  Certe  stultius  illum  atque 
intemperantius  eam  , quam  se , duxisse. 

XIV.  Haec  non  hostili  modo  odio,  sed  amoris  etiam  stimulis, 
amatam  apnd  aemulum  cernens,  quum  dixisset,  non  mediocri 
cura  Scipionis,  animum  pepulit.  Et  fidem  criminibus  raptae  prope 
inter  arma  nuptiae,  neque  consulto,  neque  expcctato  Laelio, 
faciebant,  tamque  praeceps  festinatio , ut,  quo  die  captam  hostem 
vidisset,  eodem  matrimonio  iunctam  acciperet,  et  ad  penates  hostis 
sui  nuptiale  sacrum  conficeret.  Eo  foediora  haec  videbantur  Sci- 
pioni, quod  ipsum  in  Hispania  iuvenem  nullius  forma  pepulerat 
captivae.  Haec  secum  volutanti  Laelius  ac  Masinissa  supervene- 
runt: quos  quum  pariter  ambo  et  benigno  vultu  excepisset,  et 
egregiis  laudibus  frequenti  praetorio  celebrasset , abductum  in  se- 
cretum Masinissam  sic  alloquitur  : « Aliqua  te  existimo,  Masinissa, 
» intuentem  in  me  bona , et  principio  in  Hispania  ad  iungendam 
» mecum  amicitiam  venisse,  et  postea  in  Africa  te  ipsum  spesque 
» omnes  tuas  in  fidem  meam  commisisse.  Atqui  nulla  earum  vir- 
» tus  est,  propter  quas  appetendus  tibi  visum  sim, qua  ego  aeque, 
» atque  temperantia  et  continentia  libidinum,  gloriatas  fuerim. 
» Hanc  te  quoque  ad  ceteras  luas  eximias  virtutes,  Masiuissa, 
» adiecisse  velim.  Non  est,  non  ( mihi  crede)  tantum  ab  hostibus 
» armatis  aetati  nostrae  periculum,  quantum  ab  circumfusis  un- 
» dique  voluptatibus.  Qui  eas  sua  temperantia  frenavit  ac  domuit , 
» multo  maius  decus  maioremque  victoriam  sibi  peperit,  quam 
» nos  Syphace  victo  habemus.  Quae,  me  absente,  strenue  ac  for- 
j»  titer  fecisti,  libenter  et  commemoravi,  et  memini:  cetera  te 
» ipsum  reputare  tecum , quam,  me  dicente,  erubescere  malo. 
» Syphax  populi  romani  auspiciis  vicius  captusque  est:  itaque 
» ipse,  coniux,  regnum,  ager,  oppida,  homines,  qui  incolunt, 

» quidquid  denique  Syphacis  fuit,  praeda  populi  romani  est;  et 
» regem  couiugeinque  eius,  etiamsi  non  civis  Carthaginiensis  esset, 
» etiamsi  non  patrem  eius  imperatorem  hostium  videremus,  Ro- 
» mani  oporteret  mitti,  ac  senatns  populique  romaui  de  ea  iudi- 
» cium  atque  arbitrium  esse , quae  regem  nobis  socium  alienasse, 
» atque  in  arma  egisse  praecipitem  dicatur.  Vince  animum:  cave 
» deformes  multa  bona  uno  vitio,  et  tot  meritorum  gratiam  ma- 
» iore  culpa,  quam  causa  culpae  est,  corrumpas.  » 

XX.  Masinissae  haec  audienti  non  rubor  solum  suffusus,  sed 
lacrvmae  etiam  obortae;  et  quum  se  quidem  in  potestate  futurum 
imperatoris  dixisset,  orassetque  cum,  ut,  quantum  res  sineret, 
fidei  suae  temere  obstrictae  consuleret;  promisisse  enim,  sese 
in  nullius  potestatem  eam  traditurum,  ex  praetorio  in  taberna- 
culum suum  confusus  concessit.  Ibi,  arbitris  remotis,  quum  cre- 
bro suspiritu  et  gemitu,  quod  facile  ab  circumstantibus  tabernacu- 
lum exaudiri  posset,  aliquantum  temporis  consumpsisset ; ingenti 
ad  postremum  edito  gemitu,  fidum  c servis  vocat,  sub  cuius  cu- 
stodia regio  more  ad  incerta  fortunae  vencuum  erat,  et  mixtum 
in  proculo  ferre  ad  Sophonisbam  iubet,  ac  simul  nuntiare,  Masi- 
nissam libenter  primam  ei  fidem  praestalurum  fuisse,  quam  vir 
tutori  debuerit.  Quoniam  arbitrium  eius,  qui  possint,  adimant, 
secundam  fidem  praestare,  ne  viva  in  potestatem  Romanorum 
veniat.  Memor  patris  imperatoris  patriaeque  et  duorum  regum, 
quibus  nupta  fuisset,  sibi  ipsa  consuleret.  Hunc  nuntium  ac  si- 
mul venenum  ferens  minister  quum  ad  Sophonisbam  venisset, 
» Accipio,  inquit,  nuptiale  munus,  neque  ingratum,  si  nihil 
» maius  vir  uxori  praestare  potuit.  Hoc  tamen  nuntia,  melius 
« me  morituram  fuisse,  si  non  in  funere  meo  nupsissem.  » 
Non  loquuta  est  ferocius,  quam  acceptum  poculum,  nullo  trepi- 
dationis signo  dato,  impavide  hausit.  Quod  ubi  nuntiatum  est 
Scipioni , ne  quid  aeger  animi  ferox  iuvenis  gravius  consuleret, 
aecilum  eum  extemplo  nunc  solatur;  nunc,  quod  temeritatem 
temeritate  alia  luerit,  tristioremque  rem  quam  necesse  fuerit, 
fecerit,  leniter  castigat.  Postero  dic,  ut  a praesenti  motu  averteret 
animum  eius , in  tribunal  escendit , et  concionem  advocari  iussit. 
Ibi  Masinissam,  primum  regem  appellatum  exiiniisque  ornatum 
laudibus,  aurea  corona,  aurea  patera,  sella  curuli  et  scipione 

eburneo,  toga  picta  ct  palmata  tunica  donat.  Addit  verbis  honorem. 
Neque  magnificentius  quidquam  triumpho  apud  Romanos , nex 
que  triumphantibus  ampliorem  eo  ornatu  esse;  quo  unum  omnium 
externorum  dignum  Masinissam  populus  romanus  ducat.  Lae- 
lium deinde  et  ipsum  collaudatum  aurea  corona  donat:  et  alii 
militares  viri,  prout  a quoque  navata  opera  erat,  donati.  His 
honoribus  mollitas  regis  animus,  erectusque  in  spem  propinquam, 
sublato  Syphace,  omnis  Numidiae  potiundae. 

XVI.  Scipio,  C.  Laelio  cum  Syphace  aliisque  captivis  Romam 
misso,  cum  quibus  et  Masinissae  legati  profecti  sunt,  ipse  ad 
Tuneta  rursum  castra  refert,  et,  quae  munimenta  inchoaverat, 
permunit.  Carthaginienses,  non  brevi  solum,  sed  prope  vano 
gaudio,  ab  salis  prospera  in  praescus  oppugnatiooe  classis  perfusi, 
post  famam  capti  Syphacis,  in  quo  plus  prope,  quam  in  Hasdru- 
bale atque  exercitu  suo  spei  reposuerant,  perculsi,  iam  nullo 
auctore  belli  ultra  audito,  oratores  ad  pacem  petendam  mittunt 
triginta  seniorum  principes.  Id  erat  sanctius  apud  illos  consilium  , 
maximaque  ad  ipsum  senatum  regendum  vis.  Qui  ubi  in  castra 
romana  et  praetorium  pervenerunt,  more  adulantium  (accepto, 
credo,  ritu  ex  ea  regione,  ex  qua  oriundi  erant)  procubuerunt. 
Conveniens  oratio  tam  humili  adulationi  fuit,  non  culpam  pur- 
gantium, bed  transferentium  initium  culpae  io  Hannibalem  impo- 
tentiaeque cius  fautores.  Veniam  civitati  petebant,  civium  temeritate 
bis  iam  ante  eversae,  incolumi  futurae  iterum  hostium  beneficio. 
Imperium  ex  victis  hostibus  populum  romanum,  non  perniciem , 
petere:  paratis  obedienter  servire,  quae  vellet,  imperaret.  Sci- 
pio , et  venisse  ea  spe  in  Africam  se,  ait,  et  spem  suam  prospero 
belli  eventu  auctam , victoriam  se,  non  pacem,  domum  repor- 
taturum esse : tamen,  quum  victoriam  prope  in  manibus  habeat, 
pacem  non  abnuere;  ut  omnes  gentes  sciant,  populum  roma- 
num et  suscipere  iuste  bella,  et  finire.  Leges  pacis  se  has  di- 
cere: Captivos,  et  perfugas,  et  fugitivos  restituant:  exercitus 
ex  Italia  et  Gallia  deducant;  Hispania  abstineant:  insulis 
omnibus,  quae  inter  Italiam  et  Africam  sunt,  decedant:  naves 
longas,  praeter  viginti,  omnes  tradant;  tritici  quingenta,  hor- 
dei trecenta  millia  modium.  Pecuniae  summam  quantam  impe- 
raverit, parum  convenit:  alibi  quinque  millia  talentum,  alibi 

quinque  millia  pondo  argenti,  alibi  duplex  stipendium  militibus 
imperatum  invenio.  « His  conditionibus,  inquit,  si  placeat  pax, 
» triduum  ad  consultandum  dabitur.  Si  plaucuerit,  mecum  inducias 
» facite,  Romam  ad  senatum  mittite  legatos.  » Ita  dimissi  Car- 
thaginienses, nullas  recusandas  conditiones  pacis  quum  consuis- 
sent (quippe  qui  moram  temporis  quaererent,  dum  Hannibal  in 
Africam  traiiceret) , legatos  alios  ad  Scipionem  , ut  inducias  face- 
rent, alios  Romam  ad  pacem  petendam  mittunt,  ducentes  pancos 
in  speciem  captivos  perfugasque  et  fugitivos,  quo  impetrabilior 
pax  esset. 

XVII.  Multis  ante  diebus  Laelius  cum  Syphace  primoribusque 
Numidarum  captivis  Romam  venit;  quaeque  in  Africa  gesta  essent, 
omnia  exposuit  ordine  Patribus , ingenti  omnium  et  in  praesens 
laetitia , et  in  futurum  spe.  Consulti  inde  Patres  regem  in  custo- 
diam Albam  mittendum  censucrunt;  Laelium  retinendum,  donec 
legati  carthoginicnses  venirent.  Supplicatio  in  quatriduum  decreta 
est.  P.  Aelius  praetor,  senatu  misso  et  concione  inde  advocata, 
cum  C.  Laelio  in  Rostra  escendit.  Ibi  vero  audientes,  fusos  Car- 
thaginiensium exercitus,  devictum  et  captum  ingentis  nominis 
regent,  Numidiam  omnem  egregia  victoria  peragratam,  tacitum 
continere  gaudium  non  poterant,  quin  clamoribus,  quibusque 
aliis  multitudo  solet,  laetitiam  immodicam  siguilicarent.  Itaque 
praetor  extemplo  edixit,  Vti  aeditui  aedes  sacras  omnes  tota 
urbe  aperirent ; circumeundi  salutandique  deos  agendique  gra- 
les  per  totum  diem  populo  potestas  fieret.  Postero  die  legatos 
Masinissae  in  senatum  introduxit.  Gratulati  primum  senatui  sunt, 
quod  P.  Scipio  prospere  res  in  Africa  gessisset:  deinde  gratias 
egerunt,  quod  Masinissam  non  appellasset  modo  regem,  sed 
fecisset,  restituendo  in  paternum  regnum;  in  quo  post  Sypha- 
cem sublatum,  ii  ita  Patribus  visum  esset,  sine  metu  et  certa- 
mine esset  regnaturus.  Dein,  quod  collaudatum  pro  concione 
amplissimis  decorasset  donis:  quibus  ne  indignus  esset,  et  de- 
disse operam  Masinissam,  et  porro  daturum  esse.  Petere,  ut 
regium  nomen  ceteraque  Scipionis  beneficia  et  munera  senatus 
decreto  confirmaret:  et,  nisi  molestum  esset,  illud  quoque  pe- 
tere Masinissam,  ut  Numidas  captivos,  qui  Romae  in  custodia 
essent,  remitterent.  Id  sibi  amplum  apud  populares  futurum 

este.  Ad  ea  responsum  legatis:  Rerum  gestarum  in  Africa  prospe- 
re communem  sibi  cum  rege  gratulationem  esse.  Scipionem  recte 
atque  ordine  videri  fecisse , quod  eum  regem  appellaverit ; et, 
quidquid  aliud  fecerit,  quod  cordi  foret  Masinissae,  ea  Patres 
comprobare  atque  laudare.  Munera,  quae  legati  ferrent  regi, 
decreverunt:  sagula  purpurea  duo  cum  fibulis  aureis  singulis  et 
lato  clavo  tunicis,  et  equos  duo  phaleratos,  bina  equestria  arma 
cum  loricis,  et  tabernacula  militaremque  supellectilem,  qualem 
praeberi  consuli  mos  esset.  Haec  regi  praetor  mittere  iussus.  Lega- 
tis in  singulos  dona  ne  minus  quinum  millium,  comitibus  eorum 
millium  aeris;  et  vestimenta  bina  legatis,  singula  comitibus  Nu- 
midisque,  qui  ex  custodia  emissi  reddentur  regi.  Ad  hoc  aedes 
liberae,  loca,  lautia  legalis  decreta. 

XVIII.  Eadem  aestate,  qua  haec  decreta  Romae  et  in  Africa 
gesta  sunt,  P.  Quintilius  Varus  praetor  et  M.  Cornelius  proconsul 
in  agro  Insubrium  Gallorum  cum  magone  poeno  signis  collatis 
pugnarunt.  Praetoris  legiones  in  prima  acie  fuerunt:  Cornelius 
suas  in  subsidiis  tenuit,  ipse  ad  prima  signa  equo  advectus:  pro- 
que  duobus  cornibus  praetor  ac  proconsul  milites  ad  inferenda 
in  hostes  signa  summa  vi  hortabantur.  Postquam  nihil  commove- 
bant, tum  Cornelio  Quintilius:  « Lentior,  ut  vides,  fit  pugna; 
» et  induratus  praeter  spem  resistendo  hostium  timor;  ac,  ne  ver- 
» tat  in  audaciam,  periculum  est.  Equestrem  procellam  excitemus, 
» oportet,  si  turbare  ac  statu  movere  volumus.  Ita  vel  tu  ad  prima 
» signa  proelium  sustine,  ego  inducam  in  pugnam  equites:  vel 
» ego  hic  in  prima  acie  rem  geram , tu  quatuor  legionum  equites 
» in  hostem  emitte.  » Vtram  vellet  praetor,  muneris  partem  pro- 
consule accipiente,  Quintilius  praetor  cum  filio,  cui  Marco  prae- 
nomen erat,  impigro  iuvene,  ad  equites  pergit,  iussosque  escendere 
in  equos  repente  in  hostem  emittit.  Tumultum  equestrem  auxit 
clamor  ab  legionibus  additus;  nec  stetisset  hostium  acies,  ni  Mago 
ad  primum  equitum  motum  paratos  elephantos  extemplo  in  proe- 
lium iuduxisset.  Ad  quorum  stridorem  odoremque  et  adspeclum 
territi  equi  vanum  equestre  auxilium  fecerunt:  et  ut  permixtus, 
ubi  cuspide  uti  et  cominus  gladio  posset,  roboris  maioris  roma- 
nus  eques  erat , ita  in  ablatum  paventibus  procul  equis  melius 
ex  intervallo  Numidae  iaculabantur.  Simul  et  peditum  legio  duo- 

decima,  magna  ex  parte  caesa,  pudore  magis,  quam  viribus,  te- 
nebat locum ; nec  diutius  tenuisset , ni  ex  subsidiis  tertia  decima 
legio,  in  primam  aciem  inducta,  proelium  dubium  excepisset. 
Mago  quoque  ex  subsidiis  Gallos  iotegrae  legioni  opposuit:  quibus 
haud  magno  certamine  fusis,  hastati  legionis  undecimae  conglo- 
bant sese,  atque  elephantos  iam  peditum  aciem  turbantes  invadunt. 
In  quos  quum  pila  confertos  coniecissent , nullo  ferme  frustra 
emisso,  omnes  retro  in  aciem  suorum  averterunt  : quatuor  gravati 
vulneribus  corruerunt.  Tum  prima  commota  hostium  acies:  simul 
omnibus  peditibus,  ut  aversos  videre  elephantos,  ad  augendum 
pavorem  ac  tumultum  effusis,  sed  donec  stetit  ante  signa  Mago, 
gradum  sensim  referentes  ordines  tenorem  pugnae  servabant;  post- 
quam femine  transfixo  cadentem , auferrique  ex  proelio  prope 
exsanguem  videre , extemplo  in  fugam  omnes  versi.  Ad  quinque 
millia  hostium  eo  die  caesa , et  signa  militaria  duo  et  viginti 
capta  : nec  Romanis  incruenta  victoria  fuit ; duo  millia  et  trecenti 
de  exercitu  praetoris , pars  multo  maxima  ex  legione  duodecima , 
amissi:  inde  et  tribuni  militum  duo,  M.  Cosconius  et  M.  Mae- 
nius; tertiae  decimae  quoque  legionis,  quae  postremo  proelio 
affuerat,  Cn.  Helvius  tribunus  militum  in  restituenda  pugna  ce- 
cidit, et  duo  et  viginti  ferme  equites  illustres,  obtriti  ab  elephan- 
tis, cum  centurionibus  aliquot  perierunt:  et  longius  certamen 
fuisset,  ni  vulnere  ducis  concessa  victoria  esset. 

XIX.  Mago,  proximae  noctis  silentio  profectus,  quantum  pati 
viae  per  vulnus  poterat,  itineribus  extentis,  ad  mare  in  Ligures 
Ingaunos  pervenit.  Ibi  eum  legati  ab  Carthagine,  paucis  ante  diebus 
in  sinum  Gallicum  appulsis  navibus,  adierunt,  iubentes,  primo 
quoque  tempore  in  Africam  traiicere.  Idem  et  fratrem  eius  Han- 
nibalem ( nam  ad  eum  quoque  isse  legatos  eadem  iubentes J 
facturum.  Non  in  eo  esse  Carthaginiensium  res,  ut  Galliam 
atque  Italiam  armis  obtineant.  Mago,  non  imperio  modo  sena- 
tus periculoque  patriae  motus,  sed  metuens  etian»,  ne  victor  hostis 
inoranti  instaret,  Liguresque  ipsi , relinqui  Italiam  a Poeuis  cer- 
nentes, ad  eos,  quorum  mox  in  potestate  futuri  essent , deficerent, 
simul  sperans  leniorem  in  navigatione,  quam  in  via,  iactationem 
vulueris  fore,  et  curationi  omnia  commodiora,  impositis  copiis 
in  naves  profectus  , vixdum  superata  Sardinia , ex  vulnere  mori- 

tur:  noves  quoque  aliquot  Poenorum  disiectae  in  alto  a classe 
romana , quae  circa  Sardiniam  erat , capiuntur.  Haec  terra  marique 
iu  parte  Italiae  , quae  iacet  ad  Alpes,  gesta  Consul  C.  Servilius , 
nulla  memorabili  re  in  provincia  Etruria  et  Gallia  (quoniam  eo 
quoque  processerat)  gesta  , patre  C.  Servilio  et  C.  Lutatio  ex  ser- 
vitute post  sextumdecimum  annum  receptis,  qui  ad  vicum  Tanetum 
a Boiis  capti  fuerant,  hinc  patre,  hinc  Catulo  lateri  circumdatis, 
privato  magis,  quam  publico  decore  insignis,  Romam  rediit. 
Latum  ad  populum  est,  ne  C.  Servilio  fraudi  esset,  quod  patre, 
qui  sella  curuli  sedisset,  vivo,  quum  id  ignoraret,  tribunus 
plebis  atque  aedilis  plebis  fuisset,  contra  quam  sanctum  legibus 
erat.  Hac  rogatione  perlata,  in  provinciam  rediit.  Ad  Gu.  Servi- 
lium consulem,  qui  in  Bruttiis  erat,  Consentia,  Yffugum,  Ver- 
gac,  Bcsidiae,  Hetriculum,  Sypheum,  Argentanum,  Clampetia, 
multique  alii  ignobiles  populi,  senescere  punicum  bellum  cernen- 
tes, defecere.  Idem  consul  cum  Hannibale  in  agro  Crotoniensi  acie 
conflixit : obscura  eius  pugnae  fama  est.  Yalerius  Antias  quinque 
millia  hostium  caesa  ait.  Quae  tanta  res  est,  ut  aut  imprudenter 
ficta  sit,  aut  negligenter  praetermissa.  Nihil  certe  ultra  rei  in  Italia 
ab  Hannibale  gestum : nam  ad  eum  quoque  legati  ab  Carthagine , 
vocantes  in  Africam,  iis  forte  diebus,  quibus  ad  Magonem,  venerunt. 

XX.  Fremens  gemensque  ac  vix  lacrymis  temperans  dicitur 
legatorum  verba  audisse.  Postquam  edita  sunt  mandata , « lam 
» non  perplexe,  inquit,  sed  palam  revocant,  qui,  vetando  sup- 
» plcmentum  et  pecuniam  initti , iam  pridem  retrahebant.  Vicit 
» ergo  Hannibalem  non  populus  romanus  toties  caesus  fugatusque, 
» sed  senatus  Carthaginiensis  obtrectatione  atque  invidia.  Neque 
» hac  deformitate  reditus  mei  tam  P.  Scipio  exultabit  atque 
» efferet  sesc,  quam  Hanno , qui  domum  nostram  , quando  alia 
» re  non  potuit,  ruina  Carthaginis  oppressit.  » lam  hoc  ipsum 
praesagiens  animo  praeparaverat  ante  naves,  itaque,  inutili  mili- 
tum turba  praesidii  specie  in  oppida  brultii  agri,  quae  pauca  magis 
metu,  quam  fide,  continebantur,  dimissa,  quod  roboris  in  exercitu 
erat,  in  Africam  transvexit;  multis  italici  generis  (quia  in  Afri- 
eam  sequuturos  abnuentes  concesserant  in  Iunonis  Laciniae  delu- 
brum, inviolatum  ad  eam  diem)  in  templo  ipso  foede  interfectis. 
Raro  quemquam  alium , patriam  exilii  causa  relinquentem , magis 

mocstum  obisse  ferunt,  quam  Hannibalem  hostium  terra  exceden- 
tem: respexisse  saepe  Italiae  litora,  et  deos  hominesque  accusan- 
tem, iu  se  quoque  ac  suum  ipsius  caput  exsecratum,  quod  non 
cruentum  ab  cannensi  victoria  militem  Romam  duxisset.  Sci- 
pionem ire  ad  Carthaginem  ausum,  qui  consul  hostem  in  Italia 
Poenum  non  vidisset.  Se,  centum  millibus  armatorum  ad  Tra- 
symenum et  Cannas  caesis,  circa  Casilinum  Cumasque  et  No- 
lam consenuisse.  Haec  accusans  querensque  ex  diutina  possessione 
Italiae  est  detractus. 

XXI.  Romam  per  eosdem  dies,  et  Magonem  et  Hannibalem 
profectos,  allatum  est.  Cuius  duplicis  gratulationis  minuit  laeti- 
tiam, et  quod  parum  duces  in  retiuendis  iis  (quum  id  mandatum 
ab  senatu  esset)  aut  animi,  aut  virium  habuisse  videbantur,  et 
quod  solliciti  erant,  omni  belli  mole  in  unum  ducem  exercitumque 
inclinata , quo  evasura  esset  res.  Per  eosdem  dies  legati  saguutini 
venerunt,  comprehensos  cum  pecunia  adducentes  Carthaginienses, 
qui  ad  conducenda  auxilia  in  Hispaniam  traiecissent.  Ducentum 
et  quinquaginta  auri , octingenlum  pondo  argenti  in  vestibulo 
curiae  posuerunt.  Hominibus  acceptis  et  in  carcerem  conditis , 
auro  argcnloque  reddito,  gratiae  legatis  actae,  atque  insuper  mu- 
nera data  ac  naves,  quibus  in  Hispaniam  reverterentur.  Mentio 
deinde  ab  senioribus  facta  est,  Segnius  homines  bona,  quam 
mala,  sentire.  Transitu  in  Italiam  Hannibalis  quantum  terro- 
ris pavorisque , sese  meminisse , quas  deinde  clades,  qxios  luctus 
incidisse!  Visa  castra  hostium  e muris  Vrbis:  quae  vota  sin- 
gulorum universorumque  fuisse!  quoties  in  conciliis  voces  manus 
ad  caelum  porrigentium  auditas:  En  unquam  ille  dies  futurus 
esset,  quo  vacuam  hoslibxss  Italiam  bona  pace  florentem  visuri 
essent ! Dedisse  tandem  id  deos  sextodecimo  demum  anno;  nec 
esse,  qui  diis  grates  agendas  censeant.  Adeo  ne  advenientem 
quidem  gratiam  homines  benigne  accipere,  nedum  ut  praete- 
ritae salis  memores  sint.  Conclamatum  deinde  ex  omni  parte  cu- 
riae est,  uti  referret  P.  Aelius  praetor ; decretumque,  ut  quinque 
dies  circa  omnia  pulvinaria  supplicaretur , victimaeque  maiores 
immolarentur  centum  viginti.  lam  dimisso  Laelio  legalisque  Masi- 
nissae, quum  Carthaginiensium  legatos  de  pace  ad  senatum  ve- 
nientes Puteolis  visos,  inde  terra  venturos  allatura  esset;  revocari 

G.  Laelium  placuit,  ut  coram  eo  de  pace  ageretur.  Q.  Fulvius 
Gillo,  legatus  Scipionis,  Carthaginienses  Romam  adduxit;  quibus, 
velitis  ingredi  Vrbem , hospitium  in  villa  publica , senatus  ad  aedem 
Bellonae  datus  est. 

XXII.  Orationem  eandem  ferme , quam  apud  Scipionem , ha- 
buerunt; culpam  omnem  belli  a publico  consilio  in  Hannibalem 
vertentes.  Eum  iniussu  senatus  non  Alpes  modo , sed  Iberum 
quoque , transgressum  : nec  Romanis  solum  , sed  ante  etiam 
Saguntinis , privato  consilio  bellum  intulisse.  Senatui  ac  populo 
Carthaginiensi,  si  quis  vere  aestimet,  foedus  ad  eam  diem  in- 
violatum esse  cum  Romanis.  Itaque  nihil  aliud  sibi  mandatum 
esse,  uti  peterent,  quam  ut  in  ea  pace,  quae  j)oslremo  cum 
consule  Lutatio  facta  esset,  manere  liceret.  Quum,  more  tradito. 
Patribus  potestatem  interrogandi,  si  quis  quid  vellet,  legatos, 
praetor  fecisset,  senioresque,  qui  foederibus  interfuerant,  alia  alii 
interrogarent,  nec  meminisse  per  aetatem  (etenim  omnes  ferme 
iuvenes  erant)  dicerent  legati;  conclamatum  ex  omni  parte  curiae 
est,  punica  fraude  electos , qui  veterem  pacem  repeterent , cuius 
ipsi  non  meminissent. 

XXIII.  Emotis  deinde  curia  legatis,  sententiae  interrogari  coe- 
ptae. M.  Livius,  C.  Servilium  consulem,  qui  propior  esset , 
arcessendum  , ut  coram  eo  de  pace  ageretur,  censebat.  Quum 
de  re  maiore,  quam  quanta  ea  esset,  consultatio  incidere  non 
posset,  non  videri  sibi,  absente  consulum  altero  ambobusve , 
eam  rem  agi,  satis  ex  dignitate  populi  romani  esse.  Q.  Metel- 
lus, qui  triennio  ante  consul  dictatorque  fuerat,  Quum  P.  Scipio, 
caedendo  exercitus , agros  populando  , in  eam  necessitatem 
compulisset  hostes,  ut  supplices  pacem  peterent , et  nemo  omnium 
verius  existimare  posset,  qua  mente  ea  pax  peteretur,  quam 
is,  qui  ante  portas  Carthaginis  bellum  gereret ; nullius  alterius 
consilio,  quam  Scipionis,  accipiendam  abnuendamve  pacem 
esse.  M.  Valerius  Laevinus,  qui  bis  consul  fuerat,  Speculatores, 
non  legatos,  venisse,  arguebat,  iubendosque  Italia  excedere, 
et  custodes  cum  iis  usque  ad  naves  mittendos ; Scipionique 
scribendum , ne  bellum  remitteret.  Laelius  Fulviusque  adieceruot: 
Et  Scipionem  in  eo  positam  habuisse  spem  pacis,  si  Hannibal 
et  Mago  ex  Italia  non  revocarentur.  Omnia  simulaturos  Car- 

thaginienses , duces  eos  exercitusque  exspectantes : deinde , 
quamvis  recentium  foederum  et  deorum  omnium  oblitos,  bellum 
gesturos.  Eo  magis  in  Laevini  sententiam  discessum.  Legati  pace 
infecta  ac  prope  sine  responso  dimissi. 

XXIV.  Per  eos  dies  Cn.  Servilius  consul,  haud  dubius,  quin 
pacatae  Italiae  penes  se  gloria  esset,  velut  pulsum  ab  se  Hannibalem 
persequens,  in  Siciliam,  inde  in  Africam  transiturus,  traiecit. 
Quod  ubi  Romae  «vulgatum  est,  primo  censucrunt  Patres,  ut 
praetor  scriberet  consuli,  senatum  aequum  censere,  in  Italiam 
reverti  eum:  deinde,  quum  praetor,  spreturum  eum  literas  suas, 
diceret,  dictator  ad  id  ipsum  creatus  P.  Sulpicius,  pro  iure  maio- 
ris imperii,  consulem  in  Italiam  revocavit;  reliquum  anni,  cum 
M.  Servilio  magistro  equitum,  circumeundis  Italiae  urbibus, 
quae  bello  alienatae  fuerant,  nosccndisque  singularum  causis  con- 
sumpsit. Per  induciarum  tempus  et  ex  Sardinia  ab  Lentulo  prae- 
tore centum  onerariae  naves,  cum  commeatu  et  viginti  rostratarum 
praesidio,  et  ab  hoste,  et  ab  tempestatibus  mari  tuto,  in  Africam 
transmiserunt.  Cn.  Octavio  ducentis  onerariis  triginta  longis  na- 
vibus ex  Sicilia  traiicienti,  non  eadem  fortuna  fuit.  In  conspectum 
ferme  Africae  prospero  cursu  vectum  primo  destituit  ventus; 
deinde  versus  in  Africum  turbavit  ac  passim  naves  disiecit.  Ipse 
cum  rostratis  per  adversos  fluctus  ingenti  remigum  labore  enisus, 
Apollinis  promontorium  tenuit.  Onerariae,  pars  maxima  ad  Aegi- 
murum (insula  ea  sinum  ab  alto  claudit,  in  quo  sita  Carthago 
est , triginta  ferme  millia  ab  urbe ) , aliae  adversus  urbem  ipsam 
ad  Calidas  Aquas  delatae  sunt.  Omnia  in  conspectu  Carthaginis 
erant;  itaque  ex  tota  urbe  in  forum  concursum  est.  Magistratus 
senatum  vocare ; populus  in  curiae  vestibulo  fremere , ne  tanta 
ex  oculis  manibusque  amitteretur  praeda.  Quum  quidam  pacis 
petitae,  alii  induciarum  (necdum  enitu  dies  exierat)  fidem  oppo- 
nerent, permixto  paene  senatus  populique  concilio,  consensum 
est  , ut  classe  quinquaginta  navium  Hasdrubal  Aegimurum  traii- 
ceret ; inde  per  litora  porlusquc  dispersas  romanas  naves  colligeret. 
Desertae  fuga  nautarum,  primum  ab  Aegimuro,  dein  ab  Aquis 
onerariae  Carthaginem  puppibus  tractae  sunt. 

XXV.  Nondum  reverterant  ab  Roma  legati,  neque  sciebatur; 
quae  senatus  romani  de  bello  aut  pace  sententia  esset;  necdum 

induciarum  dies  exierat:  eo  indigniorem  iniuriain  ratus  Scipio  , 
ab  iis,  qui  petissent  pacem  et  inducias,  et  spem  pacis  et  fidem 
induciarum  violatam  esse,  legatos  Carthaginem,  L.  Baebium, 
L.  Sergium , L.  Fabium  extemplo  misit.  Qui  quum  multitudinis 
concursu  prope  violati  essent,  nec  reditum  tutiorem  cernerent 
futurum,  petierunt  a magistratibus , quorum  auxilio  vis  prohibita 
erat,  ut  naves  mitterent,  quaese  prosequerentur.  Datae  triremes 
duae,  quum  ad  Bagradam  flumen  pervenissent  unde  castra  ro- 
niana  conspiciebantur,  Carthaginem  rediere.  Classis  punica  ad 
Vticam  stationem  habebat:  ex  ea  tres  quadriremes,  seu  clam  misso  - 
a Carthagine  nuntio,  uti  fieret,  seu  Hasdrubale,  qui  classi  prae- 
erat , sine  publica  fraude  auso  facinus , quinqueremem  romanam 
superantem  promontorium  ex  alto  repente  aggressae  sunt.  Sed  ne- 
que rostro  ferire  celeritate  subterlabentcm  poterant , neque  transi- 
lire armati  ex  humilioribus  in  alteriorem  navem:  et  defendebatur 
egregie,  quoad  tela  suppeditarunt.  Quis  deficientibus,  quum  iam 
nulla  alia  res  eam,  quam  propinquitas  terrae  multitudoque  a ca- 
stris in  litus  effusa,  tueri  potuisset;  concitatam  remis,  quanto 
maximo  impetu  poterant,  in  terram  quum  immisissent,  navis 
tantum  iactura  facta,  incolumes  ipsi  evaserunt.  Ita  alio  super  aliud 
scelere  quum  haud  dubie  induciae  ruptae  essent,  Laelius  Fulvius- 
que  ab  Boma  cum  legatis  Carthaginiensibus  supervenerunt.  Quibus 
Scipio,  etsi  non  induciarum  modo  fides  a Carthaginiensibus, 
sed  ius  etiam  gentium  in  legatis  violatum  esset;  tamen  se  nihil, 
nec  institutis  populi  romani,  nec  suis  moribus  indignum,  in 
iis  facturum  esse,  quum  dixisset,  legalis  dimissis,  bellum  parabat. 
Hannibali  iam  terrae  appropinquanti  iussus  e nauticis  escendere 
in  malum,  ut  specularetur,  quam  tenerent  regionem,  quum 
dixisset,  sepulcrum  dirutum  proram  spectare,  abominatus,  prae- 
tervehi iusso  gubernatore,  ad  Leptira  appulit  classem,  atque  ibi 
copias  exposuit. 

XXVI.  Haec  eo  anno  in  Africa  gesta : insequentia  excedunt  io 
eum  annum  , quo  M.  Servilius  Geminus,  qui  tum  magister  equi- 
tum erat,  et  Ti.  Cladius  Nero  consules  facti  sunt.  Ceterum  exitu 
superioris  anni  quum  legati  sociarum  urbium  ex  Graecia  questi 
essent,  vastatos  agros  ab  regiis  praesidiis,  profectosquc  in  Mace- 
doniam legatos  ad  res  repetendas  non  admissos  ad  Philippum  re- 

gcm;  simul  nuntiassent,  quatuor  millia  militum  cum  Sopatro 
duce  traiecta  in  Africani  dici,  ut  essent  Carthaginiensibus  praesidio, 
et  pecuniae  aliquantum  una  missum;  legatos  ad  regem,  qui  baec 
adversus  foedus  facta  videri  Patribus  nunliarcut,  mittendos  ccnsuit 
senatus.  Missi  C.  Terentius  Varro,  C.  Mamilius,  M.  Aurelins: 
iis  tres  quinqueremes  datae.  Annus  insignis  incendio  ingenti,  quo 
clivus  Publicius  ad  solum  exustus  est,  et  aquarum  magnitudine: 
sed  annonae  vilitas  fuit,  praeterquam  quod  pace  omnis  Italia  erat 
aperta,  etiam  quod  magnam  vim  frumenti,  ex  Hispania  missam  * 
M.  Valerius  Falto  et  M.  Fabius  Buteo  aediles  quaternis  aeris 
vicatini  populo  descripserunt.  Eodem  anno  Q.  Fabius  Maximus 
moritur,  exactae  aetatis;  siquidem  verum  est,  augurem  duos  et 
sexaginta  annos  fuisse,  quod  quidam  auctores  sunt.  Vir  certe  fuit 
dignas  tanto  cognomine,  vel  si  novum  ab  eo  inciperet:  superavit 
paternos  honores,  avitos  aequavit.  Pluribus  victoriis  et  maioribus 
proeliis  avus  insignis  Rullus;  sed  omnia  aequare  unus  hostis  Han- 
nibal potest.  Cautior  tamen,  quam  promptior  hic  habitus  fuit: 
et  sicut  dubites,  utrum  iugenio  cunctator  fuerit,  an  quia  ita  bello 
proprie,  quod  tum  gerebatur,  aptum  erat;  sic  nihil  certius  est, 
quam  unum  hominem  nobis  cunctando  rem  restituisse,  sicut  En- 
nius ait.  Augur  in  locum  cius  inauguratus  Q.  Fabius  Maximus 
filius:  in  eiusdem  locum  pontifex  (nam  duo  sacerdotia  habuit) 
Ser.  Sulpicius  Galba.  Ludi  Romani  diem  unum,  plcbeii  ter  toti 
instaurati  ab  aedilibus,  M.  Sextio  Sabino  et  Cn.  Tremcllio  Flacco. 
Ii  ambo  praetores  facti,  et  cum  iis  C.  Livius  Salinator  et  C.  Aure- 
lius Cotta.  Comitia  eius  anni  utrum  C.  Servilius  consul  habuerit, 
an  (quia  eum  res  in  Etruria  tenuerint,  quaestiones  ex  senatuscon- 
sulto de  coniurationibus  principum  habentem)  dictator  ab  eo  dictus 
P.  Sulpicius,  incertum  ut  sit,  diversi  auctores  faciunt. 

XXVII.  Principio  insequentis  anni  M.  Servilius  et  Ti.  Clau- 
dius, senatu  in  Capitolium  vocato,  de  provinciis  retulerunt.  Ita- 
liam atque  Africam  in  sortem  coniici,  Africam  ambo  cupientes, 
volebant.  Ceterum , Q.  Metello  maxime  adnitente  neque  data,  ne- 
que negata  est  Africa.  Consules  iussi  cum  tribunis  plebis  agere, 
ut,  si  iis  videretur,  populum  rogarent,  quem  vellet  in  Africa 
bellum  gerere:  omnes  tribus  P.  Scipionem  iusserunt.  Nihilominus 
consules  provinciam  Africam  { ita  enim  senatus  decreverat ) in  soc- 

tem  confecerant.  Ti.  Clandio  Africa  evenit,  nt  quinquaginta  na- 
vium classem,  omnes  quinqueremes,  in  Africam  traiicerct,  pariqne 
imperio  cum  Scipione  imperator  esset:  M.  Servilius  Etruriam  sor- 
titas. In  eadem  provincia  et  C.  Servilio  prorogatum  imperium,  st 
consulem  maneread  Vrbem  scnatni  placuisset.  Praetores,  M.  Sextius 
Galliam  est  sortitus , nt  duas  legiones  provinciamqnc  traderet  ei 
P.  Quintilius  Varus;  C.  Livius  Bruttius  cum  duabus  legionibusr 
quibus  P.  Sempronius  proconsul  priore  anno  praefuerat ; Cn.  Tre- 
mellius  Siciliam , ut  ab  P.  Villio  Tappulo  praetore  prioris  anni 
provinciam  et  duas  legiones  acciperet ; \ illius  propraetor  vigintr 
navibus  longis,  militibus  mille,  oram  Siciliae  lutaretur:  inde 
M.  Pomponius  viginti  navibus  reliquis  mille  et  quingentos  milites 
Romam  deportaret.  C.  Aurelio  Cottae  urbana  evenit ; ceteris,  ita 
uti  quisque  obtinebant  provincias  exercitnsque , prorogata  imperia. 
Sexdecim  non  amplius  eo  anno  legionibus  defensum  imperium  est: 
et  ut  placatis  diis  omnia  inciperent  agerentque,  ludos,  quos, 
M.  Claudio  Marcello,  T.  Quintio  consulibus,  T.  Manlius  dictator, 
quasque  hostias  maiores  voverat , si  per  quinquennium  illud  respu- 
blica eodem  statu  fuisset,  ut  eos  ludos  consules,  prius  quam  ad 
bellum  proficiscerentur,  facerent.  Ludi  in  circo  per  quatriduum 
facti;  hostiaeque,  quibus  votae  erant  diis,  caesae. 

XXVIII.  Inter  haec  simul  spes,  simul  cura  in  dies  crescebat; 
nec  satis  certum  constare  apud  animum  poterat,  utrum  gaudio 
dignum  esset,  Hannibalem,  post  sextumdecimum  annum  ex  Italia 
decedentem,  vacuam  possessionem  eius  reliquisse  populo  romano, 
an  magis  metuendum  , quod  incolumi  exercitu  in  Africam  transis- 
set. Locum  nimirum,  non  periculum,  mutatum;  cuius  tantae 
dimicationis  vatem,  qui  nuper  decessisset,  Q.  -Fabium  haud 
frustra  canere  solitum , graviorem  in  sua  terra  futurum  hostem 
Hannibalem,  quam  in  aliena  fuisset.  Nec  Scipioni  aut  cum 
Syphace  inconditae  barbariae  rege,  cui  Statorius  semilixa  du- 
cere exercitus  solitus  sit,  aut  cum  socero  eius  Hasdrubale, 
fugacissimo  duce,  rem  futuram,  aut  tumultuariis  exercitibus, 
ex  agrestium  semiermi  turba  subito  collectis ; sed  cum  Hanni- 
bale , prope  nato  in  praetorio  patris  fortissimi  ducis,  alito  atque 
educato  inter  arma,  puero  quondam  milite,  vixdum  iuvene 
imperatore,  qui  senex  vincendo  factus,  Hispanias , Gallias , 


Italiam  ab  Alpibus  ad  fretum  monimentis  ingentium  rerum 
comple  sset ; ducere  exercitum  aequalem  stipendiis  suis,  duratum 
omnium  rerum  patientia,  quas  vix  fides  fiat  homines  passos; 
perfusum  millies  cruore  romano;  exuvias  non  militum  tantum, 
sed  etiam  imperatorum , portantem.  Multos  occursuros  Scipioni 
in  acie,  qui  praetores,  qui  imperatores,  qui  consules  romanos 
sua  manu  occidissent , muralibus  vallaribusque  insignes  coronis, 
pervagatos  capta  castra , capias  urbes  romanas.  Non  esse  hodie 
tot  fasces  magistratibus  populi  romani,  quot  captos  ex  caede 
imperalorumjpraeferre  posset  Hannibal.  Has  formidines  agitando 
animis  ipsi  caras  et  metus  augebant  etiam,  quod,  quum  assues- 
sent  per  aliquot  annos  bellum  ante  oculos  aliis  atque  aliis  io  Ita- 
liae partibus  lenta  spe,  in  nullum  propinquum  debellandi  finem 
gerere,  erexerant  omnium  animos  Scipio  et  Hannibal,  velut  ad 
supremum  certamen  comparati  duces.  Ii  quoque,  quibus  ingens 
erat  in  Scipione  fiducia  et  victoriae  spes,  quo  magis  in  propin- 
quam eam  imminebant  animis,  eo  curae  intentioris  erant.  Haud 
dispar  habitus  animorum  Carthaginiensibus  erat;  quos  modo  pe- 
tisse pacem,  inluentes  Hannibalem  ac  rerum  gestarum  eius  magni- 
tudinem, poenilebat ; modo , quum  respicerent,  bis  sesc  acie  victos, 
Syphacem  captum,  pulsos  se  Hispania , pulsos  Italia,  atque  ea 
omnia  unius  virtute  et  consilio  Scipionis  facta , velut  fatalem  eum 
ducem  in  exitium  suum  natum  horrebant. 

XXIX.  Iam  Adrumetum  venerat  Hannibal ; unde,  ad  reficien- 
dum ex  iactatione  maritima  militem  paucis  diebus  sumptis,  excitus 
pavidis  nuntiis  , omnia  circa  Carthaginem  obtineri  armis,  afferen- 
tium , magnis  itineribus  Zamam  contendit.  Zama  quinque  dierum 
iter  ab  Carthagine  abest.  Inde  praemissi  speculatores  quum  excepti 
a custodibus  romanis  deducti  ad  Scipionem  essent,  traditos  cos 
tribunis  militum , iussosque  omisso  metu  visere  omnia , per  castra, 
qua  vellent,  circumduci  iussit;  percunctatusque , satia’ per  com- 
modum omnia  explora ssent , datis,  qui  prosequerentur,  retro  ad 
Hannibalem  dimisit.  Hannibal  nihil  quidem  eorum,  quae  nuntia- 
bantur (nam  et,  Masinissam  cum  sex  millibus  peditum,  quatuor 
equitum  venisse  eo  ipso  forte  die,  afferebant),  laeto  animo  audiit, 
maxime  hostis  fiducia , quae  non  de  nihilo  profecto  concepta  est , 

perculsus.  Itaque,  quamquam  et  ipse  causa  belli  erat,  et  adventu 

suo  turbaverat  et  pactas  inducias,  et  spem  foederum ; tamen , si 
integer,  quam  si  victus,  peteret  pacem,  aequiora  impetrari  posse 
ratus,  nuntium  ad  Scipionem  misit, ut  colloquendi  secum  pote- 
statem faceret.  Id  utrum  sua  sponte  fecerit,  an  publico  consilio, 
neutrum  cur  adirmem  , habeo.  Valerius  Antias,  primo  proelio 
victum  eum  a Scipione , quo  duodecim  millia  armatorum  in  acie 
sunt  caesa,  mille  et  septingenti  capti,  legatumcum  aliis  decem 
legatis  tradit  in  castra  ad  Scipionem  venisse.  Ceterum  Scipio  quum 
colloquium  haud  abnuisset,  ambo  cx  composito  duces  castra  pro- 
tulerunt, ut  coire  ex  propinquo  possent.  Scipio  haud  procul  Na- 
raggara  urbe  , tum  ad  cetera  loco  opportuno  , tum  quod  aquatio 
intra  teli  couiectum  erat,  consedit.  Hannibal  tumulum  a quatuor 
millibus  inde,  luium  commodumque  alicquin,  nisi  quod  longin- 
quac  aquationis  erat,  cepit.  Ibi  in  medio  locus  conspectus  undique  , 
ue  quid  insidiarum  esset,  delectas. 

XXX.  Submotis  pari  spatio  armatis,  cum  singulis  interpretibus 
congressi  sunt  non  suae  modo  aetatis  maximi  duces , sed  omnis 
ante  se  memoriae,  omnium  gentium  cuilibet  regum  imperatorumve 
pares.  Paulisper  alter  alterius  conspectu,  admiratione  mutua  prope 
attoniti,  conticuere.  Tnm  Hannibal  prior:  « Si  hoc  ita  fato  datum 
» erat,  ut,  qui  primus  bellum  intuli  populo  romauo,  quique 
» toties  prope  in  manibus  victoriam  habui , is  ultro  ad  pacem 
» petendam  venirem;  lacior  tc  mihi  forte  potissimum  datum,  a 
» quo  peterem.  Tibi  quoque  inter  mulla  egregia  non  in  ultimis 
x laudum  hoc  fuerit,  Hannibalem,  cui  tot  de  romanis  ducibus 
» victoriam  dii  dedissent,  tibi  cessisse;  teque  huic  bello , vestris 
» prius,  quam  nostris,  cladibus  insigni,  finem  imposuisse.  Hoc 
» quoque  ludibrium  casus  ediderit  fortuna,  ut,  quum  patre  tuo 
» consule  ceperim  arma,  cum  eodem  primum  romano  imperatore 
» signa  contulerim,  ad  Gliuin  eius  inermis  ad  pacem  petendam 
» veniam.  Optimum  quidem  fuerat,  eam  patribus  nostris  mentem 
» datam  ab  diis  esse,  ut  et  vos  Italiae,  et  nos  Africae  imperio 
» contenti  essemus:  neque  cuim  ne  vobis  quidem  Sicilia  ac  Sar- 
» dinia  satis  digna  pretia  sunt  pro  tot  classibus , tot  exercitibus, 
» tot  tam  egregiis  amissis  ducibus.  Sed  praeterita  magis  reprehendi 
» possunt,  quam  corrigi:  ita  aliena  appetivimus,  ut  de  nostris 
« dimicaremus,  ncc  in  Italia  solum  vobis  bellum,  nobis  in  Africa 

» esset ; sed  et  vos  in  portis  vestris  prope  ac  moenibus  signa  arnia- 
m que  hostium  vidistis,  et  nos  ab  Carthagiue  fremitum  castrorum 
u romauorum  exaudimus.  Quod  igitur  nos  maxime  abomiuaremur, 
» vos  ante  omnia  optaretis  , in  meliore  vestra  fortuua  de  pace 
» agitur : agimus  ii,  quorum  et  maxime  interest  pacem  esse,  et 
» qui  quodeumque  egerimus,  ratum  civitates  nostrae  habiturae 
» sint.  Animo  tantum  nobis  opus  e9t  non  abhorrente  a quietis 
» consiliis.  Quod  ad  me  attinet,  iam  aetas  seuem  in  patriam  re- 
» vertentem,  unde  puer  profectus  sum,  iam  secundae,  iam  adver- 
» sae  res,  ita  eredierunt,  ut  rationem  sequi,  quam  fortunam, 
» malim.  Tuam  et  adolescentium  ct  perpetuam  felicitatem,  fero- 
ci ciora  utroque,  quam  quietis  opus  est  consiliis,  metuo.  Non 
» temere  incerta  casuum  reputat,  quem  fortuna  nunquam  decepit: 
» quod  ego  fui  ad  Trasymenum,  ad  Cannas,  id  tu  hodie  es.  Vixdum 
» militari  aetate  imperio  accepto  , omnia  audacissime  incipientem 
n nusquam  fefellit  fortuna.  Patris  et  patrui  persequutus  mortem , 
» ab  calamitate  vestrae  domus  decus  insigne  virtutis  pietatisque 
» eximiae  cepisti:  amissas  Iiispauias  recuperasti,  qualuor  inde 
» punicis  exercitibus  pulsis:  consul  creatus,  quum  celeris  ad  tu- 
» tandain  Italiam  parum  animi  esset,  transgressus  in  Africam, 
» duobus  hic  exercitibus  caesis,  binis  eadem  hora  captis  simul 
» incensisquc  castris,  Syphace  potenlissimo  rege  capto,  tot  urbibus 
» regni  eius,  tot  nostri  imperii  ereptis,  me  sextum  decimum  iam 
» annum  haerentem  in  possessione  Italiae  detraxisti.  Potest  vieto- 
u riam , inquam , malle , quam  pacem  , animus : novi  spiritus 
n magis  magnos,  quam  utiles;  et  mihi  talis  aliquando  fortuna 
» affulsit.  Quod  si  in  secundis  rebus  bonam  quoque  mentem  da- 
» reni  dii ; non  ea  solum  , quae  evenissent , sed  etiam  ea  , quae 
u evenire  possent,  reputaremus.  Vl  omnium  obliviscaris  aliorum, 
» satis  ego  documenti  in  omnes  casus  sum.  Quem  modo,  castris 
» inter  Anienem  atque  urbem  vestram  positis,  signa  infereulem 
» ad  moenia  romana ; hic  cernis,  duobus  fortissimis  viris,  fratri- 
» bus , clarissimis  imperatoribus,  orbatum,  ante  moenia  prope 
» obsessae  patriae,  quibus  terrui  vestram  urbem,  ea  pro  mea 
» deprecanteni.  Maximae  cuique  fortunae  minime  credendum  est : 
» in  bonis  tuis  rebus,  nostris  dubiis,  tibi  ampla  ac  speciosa  danti 
» est  pax;  nobis  petentibus  magis  necessaria  , quam  honesta.  Me- 

» lior  tutiorque  est  certa  pax  , quam  sperata  victoria : liaec  m 
» tua,  illa  in  deorum  manu  est.  Ne  tot  annorum  felicitatem  in 
» unius  horae  dederis  discrimen : quum  tuas  vires,  tum  vim  for- 
» tunae  martemque  belli  communem  , propone  animo.  Ytrinquc 
» ferrum,  eorpora  humana  erunt;  nusquam  minus,  quam  in 
» bello,  eventus  respondent.  Non  tantum  ad  id,  quod  data  pace 
» iam  habere  potes,  si  proelio  vincas,  gloriae  adieceris,  quantum 
» ademeris,  si  quid  adversi  eveniat : simul  parta  ac  sperata  decora 
» unius  horae  fortuna  evertere  potest.  Omnia  in  pace  iungenda 
» tuae  potestatis  sunt,  P.  Corneli : tunc  ea  habenda  fortuna  erit, 
» quam  dii  dederint.  Inter  pauca  felicitatis  virtulisque  exempla 
» M.  Atilius  quondam  in  hac  eadem  terra  fuisset,  si  victor  pacem 
» petentibus  dedisset  patribus  nostris:  non  statuendo  (tandem) 
» felicitati  modum,  nec  cohibendo  efferentem  se  fortunam,  quanto 
» altius  elatus  erat,  eo  foedius  corruit.  Est  quidem  eius,  qui  dat, 
» non  qui  petit,  conditiones  dicere  pacis:  sed  forsitan  non  indigui 
» simus,  qui  nobismet  ipsi  muletnm  irrogemus.  Non  recusamus, 
» quin  omnia  , propter  quae  bellum  initum  est , vestra  sint , 
» Sicilia,  Sardinia,  Hispania,  quidquid  insularum  toto  inter 
» Africam  Italiamque  continetur  mari.  Carthaginienses,  inclusi 
» Africae  litoribus,  vos  (quando  ita  diis  placuit)  externa  etiam 
» terra  marique  videamus  regentes  imperia.  Haud  negaverim, 
» propter  nou  nimis  sincere  petitam  aut  expectatam  nuper  pacem, 
» subspectam  esse  vobis  punicam  fidem.  Multum,  per  quos  petita 
» sit,  ad  fidem  luendae  pacis  pertinet,  Scipio.  Vestri  quoque  (ut 
» audio)  Patres  nonnihil  etiam  ob  hoc,  quia  parum  dignitatis  in 
» legatione  erat , negaverunt  pacem.  Hannibal  peto  pacem  ; qui 
» neque  peterem  , nisi  utilem  crederem  , et  propter  eandem  utili- 
» talem  tuebor  eam  , propter  quam  petii  : et  quemadmodum , 
» quia  a me  bellum  coeptum  est,  ne  quem  cius  poenilcrct,  quoad 
» ipsi  invidere  dei,  praestiti ; ita  annitar,  ne  quem  pacis  per  me 
» partae  pocniteat.  a 

XXXI.  Adversus  haec  imperator  romanus  in  hanc  fere  senten- 
tiam respondit:  Non  me  fallebat,  Hannibal,  adventus  tui  spe 
» Carthaginienses  et  praesentem  induciarum  fidem  , et  spem  pacis 
» turbasse:  neque  tu  id  sane  dissimulas,  qui  de  conditionibus 
» superioribus  pacis  omnia  subtrahas,  praeter  ea,  quae  iam  pridem 

» ia  nostra  potestate  sunt.  Ceterum  sicut  tibi  curae  est , sentire 
» cives  tuos,  quanto  per  te  onere  leventur ; sic  mihi  laborandum 
» est,  ne,  quae  tunc  pepigerunt,  hodie  subtracta  ex  conditioni 
i»  bus  pacis,  praemia  perfidiae  habeant.  Indigni , quibus  eadem 
» pateat  conditio , ut  etiam  prosit  vobis  fraus , petitis.  Neque 
» patres  nostri  priores  de  Sicilia  , neque  nos  de  Hispania  feci- 
» mus  bellum.  Et  tunc  Mamertinorum  sociorum  periculum , et 
» nunc  Sagunti  excidium  nobis  pia  ac  iusta  induerunt  arma.  Vos 
» lacessisse,  et  tu  ipse  fateris,  et  dei  testes  sunt,  qui  et  illius 
» belli  exitum  secundum  ius  fasque  dederunt,  et  fauius  dant  et 
» dabunt.  Quod  ad  me  attinet , et  humanae  infirmitatis  memini , 
» et  vim  fortunae  reputo,  et  omnia,  qoaecumque  agimus t su- 
» biecta  esse  mille  casibus  scio.  Ceterum , quemadmodum  superbe 
» et  violenter  me  faterer  facere,  si  prins,  quam  in  Africam 
» traiccissem,  te  tua  voluntate  cedentem  Italia,  et,  imposito  in 
» naves  exercitu , ipsum  venientem  ad  pacem  petendam  adspema- 
» rer ; sic  nunc , quum  prope  manu  conserta  restitantem  ac  ter- 
» giversantem  iD  Africam  attraxerim,  nulla  sum  tibi  verecundia 
» obstrictus.  Proinde  si  quid  ad  ea  , in  quae  tum  pax  conven- 
» tura  videbatur  , quae  sit  mulcta  navium  cum  commeatu  per 
» inducias  expugnatarum  legatorumque  violatorum , adiicitur ; 
» est,  quod  referam  ad  consilium.  Sin  illa  quoque  gravia  viden- 
» tur,  bellum  parate,  quoniam  pacem  pati  non  potuistis.  » Ita 
infecta  pace  ex  colloquio  ad  suos  quum  se  recepissent , frustra 
verba  iactaia  renuntiant.  Armis  decernendum  esse,  habendamque 
eam  fortunam , quam  dii  dedissent. 

XXXII.  In  castra  ut  est  ventum , pronuntiant  ambo , Arma 
expedirent  milites  animosque  ad  supremum  certamen,  non  in 
unum  diem  sed  in  perpetuum,  si  felicitas  adesset,  victores. 
Roma,  an  Carthago,  iura  gentibus  darent,  ante  crastinam 
noctem  scituros.  Neque  enim  Africam,  aut  Italiam,  sed  orbem 
terrarum  victoriae  praemium  fore:  par  periculum  praemio, 
quibus  adversae  pugnae  fortuna  fuisset.  Nam  neque  Romanis 
effugium  ullum  patebat  in  aliena  ignotaque  terra;  et  Carthagini, 
supremo  auxilio  effuso,  adesse  videbatur  praesens  excidium.  Ad 
hoc  discrimen  procedunt  postero  die  duorum  opulentissimorum 
populorum  duo  longe  clarissimi  duces,  duo  fortissimi  exercitus, 


■Digitized  by  Google 


472 


multa  ante  parta  decora  aut  cumulatori  eo  die , aut  eversori. 
Anceps  igitur  spes  et  metus  miscebant  animos;  contemplaulibusque 
modo  suam,  modo  hostium  aciem , quum  oculis  magis,  quam 
ratione,  pensarent  vires,  simul  laeta,  simul  tristia  obversabantur. 
Quae  ipsis  sua  sponte  non  succurrebant , ea  duces  admonendo 
atque  hortando  snbiiciunt.  Poenus  sedecim  annorum  in  terra  Italia 
res  gestas,  tot  duces  romanos,  tot  exercitus  occidione  occisos,  et 
sua  cuique  decora,  ubi  ad  insignem  alicuius  pugnae  memoria 
militem  venerat , referebat.  Scipio  Hispanias  et  recentia  iu  Africa 
proelia  et  confessionem  hostium , quod  neque  non  petere  pacem 
propter  metum,  ueque  mauere  in  ea  prae  insita  animis  perfidia 
potuissent.  Ad  hoc,  colloquium  Hannibalis  in  secreto  habitum  ac 
liberum  fingenti,  qua  velit,  flectit.  Ominatur,  quibus  quondam 
auspiciis  patres  eorum  puguaveriut  ad  Aegates  insulas,  ea  illis 
exeuntibus  iu  aciem  portendisse  deos.  Adesse  finem  belli  ac  la- 
boris : in  manibus  esse  praedam  Carthaginis , reditum  domum 
in  patriam,  ad  parentes,  liberos,  coniuges , penatesque  deos. 
Celsus  haec  corpore,  cultuque  ita  lacto,  ut  vicisse  iam  crederes, 
dicebat.  Iustruil  deinde  primos  hastatos,  post  eos  principes;  triariis 
postremam  aciem  clausit. 

XXXI11.  Non  confertas  autem  cohortes  ante  sua  quamque  signa 
instruebat,  sed  manipulos  aliquantum  inter  se  distantes,  ut  esset 
spatium,  quo  elephanti  hostium  accepti  nihil  ordiucs  turbarent. 
Laelium  (cuius  ante  legati,  eo  auno  quaestoris  extra  sortem  ex 
senatusconsulto  opera  utebatur ) cum  italico  equitatu  ab  sinistro 
cornu,  Masinissam  Numidasquc  ab  dextro  opposuit.  Vias  patentes 
inter  manipulos  antesignanorum  velitibus  (ea  tunc  levis  armatura 
erat)  complevit;  dato  praecepto,  ut  ad  impetum  elephantorum  aut 
post  rectos  refugerent  ordines , ani,  in  dextram  laevamque  discursu 
applicantes  se  antesignanis,  viam,  qua  irruerent  in  ancipilia  tela  , 
belluis  darent.  Hannibal  ad  terrorem  primum  elephantos  ( octoginta 
autem  eraut,  quot  nulla  unquam  in  acie  ante  habuerat)  instruxit; 
deinde  auxilia  Ligurum  Gallorumque,  Baliaribus  Maurisqne  admi- 
xtis ; in  secunda  acie  Carthaginienses  Afrosque  et  Maeedonum 
legionem  ; modico  inde  intervallo  relicto,  subsidiariam  aciem  ita- 
licorum  militum  ( Bruttii  plerique  erant,  vi  ac  necessitate  plures, 
quam  sua  voluntate,  decedentem  ex  Italia  sequuti)  instruxit. 

Equitatum  etiam  ipsum  circumdedit  cornibus  : dextrum  Carthagi- 
nienses, sinistrum  Numidae  tenuerunt.  Varia  adhortatio  erat  in 
exercitu  inter  tot  homines,  quibus  non  lingua,  non  mos,  non 
lex,  non  arma,  uon  vestitus  hahitusque,  non  causa  militandi 
eadem  esset.  Auxiliaribus  et  praesens,  et  multiplicata  merces  ex 
praeda  ostentatur.  Galli  proprio  atque  insito  in  Romanos  odio 
accenduntur:  Liguribus  campi  uberes  Italiae , deductis  ex  asperri- 
mis montibus,  in  spem  victoriae  ostentantur : Mauros Numidasque 
Masinissae  impotenti  futuro  dominatu  terret:  aliis  aliae  spes  ac 
metus  iactantur.  Carthaginiensibus  moenia  patriae,  dii  penates, 
sepulcra  maiorum,  liberi  cum  parentibus,  couiuges  pavidae;  aut 
excidium  servitiumque,  aut  imperium  orbis  terrarum;  nihil  aut 
in  melum , aut  in  spem  medium  ostentatur.  Quum  maxime  haec 
imperator  apud  Carthaginienses,  duces  suarum  gentium  inter  po- 
pulares, plerique  per  interpretes  inter  immixtos  alienigenis  age- 
rent, tubae  cornuaque  ab  Romanis  cecinerunt,  laniusque  clamor 
ortus,  ut  elephanti  in  suos,  sinistro  maxime  cornu,  verterentur, 
Mauros  ac  Numidas.  Addidit  facile  Masinissa  perculsis  terrorem  , 
uudavitque  ab  ea  parte  aciem  equestri  auxilio.  Paucae  tamen  be- 
stiarum, intrepidae  in  hostem  actae,  inter  velitum  ordines  cum 
multis  suis  vulucribus  ingentem  stragem  edebaut.  Resilientes  enim 
ad  manipulos  velites,  quum  viam  elephantis,  ne  obtererentur, 
fecissent , in  ancipites  ad  ictum  utrinque  coniicicbaut  hastas  ; nec 
pila  ab  antesignanis  cessabant ; donec  undique  incidentibus  telis 
exacti  ex  romana  acie , hi  quoque  in  suo  dextro  cornu  ipsos  Car- 
thaginiensium equites  in  fugam  verterunt.  Laelius,  ut  turbatos 
vidit  hostes,  addit  perculsis  terrorem. 

XXXIV.  Vtrinquc  equite  nudata  erat  punica  acies,  quum  pedes 
concurrit,  nec  spe,  nec  viribus  iam  par.  Ab  hoc  dictu  parva,  sed 
magni  eadem  in  re  gerenda  momenti  res,  congruens  clamor  a Ro- 
manis, eoque  maior  et  terribilior;  dissonae  illis,  ut  gentium  mul- 
tarum discrepantibus  linguis,  voces:  pugna  romana  stabilis,  et 
suo  et  armorum  poudere  incumbentium  in  hostem : concursatio 
et  velocitas  illinc  maior , quam  vis.  Igitur  primo  impetu  extemplo 
movere  loco  hostium  aciem  Romani : ala  deinde  et  umbonibus 
pulsantes, 4iu  submotos  gradu  illato,  aliquantum  spatii , velut  nullo 
jrcsisleute , incessere ; urgentibus  et  novissimis  primos , ut  semel 

motam  aciem  sensere : .quod  ipsum  vim  magnam  ad  pelletodum 
hostem  addebat.  Apud  hostes,  auxiliares  cedentes  secunda  acies, 
Afri  et  Carthaginienses,  adeo  non  sustinebant,  ut  contra  etiam, 
ne  resistentes  pertinaciter  primos  caedendo  ad  se  perveniret  hostis, 
pedem  referrent.  Igitur  auxiliares  terga  dant  repente,  et , in  suos 
versi,  partim  refugere  in  secundam  aciem,  partim  non  recipientes 
caedere,  uti  paulo  ante  non  adiuti,  et  tunc  exclusi.  Et  prope  duo 
iam  permixta  proelia  erant  , quum  Carthaginienses  simul  cum  ho- 
stibus, simul  cum  suis  cogerentur  conserere  manus.  Non  tamen 
ita  perculsos  iratosque  in  aciem  accepere  ; sed , densatis  ordinibus, 
in  cornua  vacuumque  circa  campum  extra  proelium  eiecere,  ne 
pavidi  fuga  vulneribusque  milites  sinceram  et  integram  aciem  misce- 
rent. Ceterum  tanta  strages  hominum  armorumque  locum,  in  quo 
steterant  paulo  ante  auxiliares,  compleverat,  ut  prope  difficilior 
transitus  esset,  quam  per  confertos  hostes  fuerat.  Itaque  , qui  primi 
erant,  hastati,  per  cumulos  corporum  armorumque  et  tabem  san- 
guinis, qua  quisque  poterat,  sequentes  hostem  , et  signa  et  ordines 
confuderunt.  Principum  quoque  signa  fluctuari  coeperant  vagam 
ante  se  cernendo  aciem.  Quod  Scipio  ubi  vidit,  receptui  propere 
canere  hastatis  iussit , et , sauciis  in  postremam  aciem  subductis, 
principes  triariosque  in  cornua  inducit ; quo  tutior  firmiorque 
media  hastatorum  acies  esset.  Ita  novum  de  integro  proelium  ortum 
est:  quippe  ad  veros  hostes  perventum  erat,  et  armorum  genere, 
et  usu  militiae,  et  fama  rerum  gestarum,  et  magnitudine  vel  spei 
vd  periculi  pares.  Sed  et  numero  Romanus  superior  erat , et  ani- 
mo ; quod  iam  equites,  iam  elephantos  fuderat,  iam,  prima  acie 
pulsa,  in  secundam  pugnabat. 

XXXV.  In  tempore  Laelius  ac  Masinissa , pulsos  per  aliquan- 
tum spatii  sequuti  equites,  revertentes  in  aversam  hostium  aciem 
incurrere:  is  demum  equitum  impetus  fudit  hostem.  Multi  cir- 
cumventi in  acie  caesi ; multi  per  patentem  circa  campum  fuga 
sparsi,  tenente  omnia  equitatu,  passim  interierunt.  Carthaginien- 
sium sociorumque  caesa  eo  die  supra  millia  viginti : par  ferme 
numerus  captus  est , curo  sigDis  militaribus  centum  triginta  tribus, 
elephantis  undecim.  Victores  ad  duo  millia  cecidere.  Hannibal , 
cum  paucis  equilibus  inter  tumultum  elapsus,  Adrumetum  perfu- 
git; omnia  et  proelio,  et  ante  aciem,  prius  quam  excederet 

pugna,  expertas , et  confessione  etiam  Scipionis  omni umque  peri- 
torum militiae  illam  laudem  adeptus,  singulari  arte  aciem  eo  die 
instruxisse.  Elephantos  in  prima  fronte;  quorum  fortuitus  impetus 
atque  intolerabilis  vis  signa  sequi  et  servare  ordines  (in  quo  plu- 
rimum spei  ponerent)  Romanos  prohiberet.  Deinde  auxiliares  ante 
Carthaginiensium  aciem,  ne  homines  mixti  ex  colluvione  omnium 
gentium,  quos  non  fides  teneret,  sed  merces,  liberum  receptum 
fugae  haberent ; simul  primum  ardorem  atque  impetum  hostium 
excipientes  fatigarent,  ac,  si  nihil  aliud,  vulneribus  suis  ferrum 
hostile  hebetarent.  Tum,  ubi  omnis  spes  esset,  milites  Carthagi- 
nienses afrosquc,  ut,  omnibus  rebus  aliis  pares,  eo,  quod  integri 
cum  fessis  ac  sauciis  pugnarent,  superiores  essent : Italicos,  inter- 
vallo quoque  diremptos,  incertos  socii  an  hostes  essent,  in  postre- 
mam aciem  submotos.  Hoc  edito  velut  ultimo  virtutis  opere, 
Hannibal,  quum  Adrumetum  refugisset,  accitusque  inde  Cartha- 
ginem sexto  ac  trigesimo  post  anno,  quam  puer  inde  profectus 
erat , redisset , fassus  in  curia  est , non  proelio  modo  se , sed  bello 
victum,  nec  spem  salutis  alibi,  quam  in  pace  impetranda  esse. 

XXXVI.  Scipio,  confestim  a proelio  expugnatis  hostium  castris 
direptisque,  cum  ingenti  praeda  ad  mare  ac  naves  rediit;  nuntio 
allato , P.  Lentulum  cum  quinquaginta  rostratis , centum  onerariis, 
cum  omni  genere  commeatus , ad  Vticam  accessisse.  Admovendum 
igitur  undique  terrorem  perculsae  Carthagini  ratus,  misso  Laelio 
Romam  cum  victoriae  nuntio,  Cn.  Octavium  terrestri  itinere 
ducere  legiones  Carthaginem  iubet:  ipse,  ad  suam  veterem  nova 
Lentuli  classe  adiuncta,  profectus  ab  Vtica  portum  Carthaginis 
petit.  Haud  procul  aberat,  quum  velata  infulis  ramisque  oleae 
Carthaginiensium  occurrit  navis.  Decem  legati  erant  principes 
civitatis,  auctore  Hannibale  missi  ad  petendam  pacem:  qui  quum 
ad  puppim  praetoriae  navis  accessissent,  velamenta  supplicum  por- 
rigentes, orante  imploranlesque  fidem  et  misericordiam  Scipionis; 
nullum  iis  aliud  responsum  datum,  quum  ut  Tunetem  venerent:  eo 
se  moturum  castra.  Ipse  ab  contemplato  situ  Carthaginis , non  tam 
noscendi  in  praesentia,  quam  deprimendi  hostis  causa,  Vticam, 
eodem  et  Octavio  revocato,  rediit.  Inde  procedentibus  ad  Tune- 
tem nuntius  allatus , Verminara,  Syphacis  filium,  cum  equitibus 
pluribus , quam  peditibus , venire  Carthaginiensibus  auxilio.  Pars 

exercitus,  cnm  omni  equitatu  Saturnalibus  primis  agmen  aggressa, 
Numidas  levi  certamine  fudit.  Exitu  quoque  fugae  iutercluso,  a 
parte  omni  circumdatis  equitibus,  quindecim  millia  hominum  cae- 
sa ; mille  et  ducenti  vivi  capti  sunt,  et  equi  numidici  mille  et 
quingenti,  signa  militaria  duo  et  septuaginta.  Regulus  ipse  inter 
tumultum  cum  paucis  effugit.  Tum  ad  Tunetem  eodem,  quo 
antea,  loco  castra  posita,  legatique  triginta  Carthagine  ad  Scipio- 
nem venerunt:  et  illi  quidem  mullo  miserabilius,  quam  ante  (quo 
magis  cogebat  fortuna) , egerunt,  sed  aliquanto  minore  cum  mise- 
ricordia ab  recenti  memoria  perfidiae  auditi  sunt.  In  consilio 
quamquam  iusta  ira  omnes  ad  delendam  stimulabat  Carthaginem  ; 
tamen,  quum,  et  quanta  res  esset,  et  quam  longi  temporis  obsidio 
tam  munitae  et  tam  validae  urbis,  reputarent,  et  ipsum  Scipionem 
exspectatio  successoris,  venturi  ad  paratam  alterius  labore  ac  periculo 
finiti  belli  famam  , sollicitaret,  ad  pacem  omnium  animi  versi  sunt. 

XXXVII.  Postero  die,  revocatis  legatis,  et  cum  multa  casti- 
gatione perfidiae  monilis,  ut,  tot  cladibus  edocti,  tandem  deos  et 
iusiurandum  esse  crederent,  conditiones  pacis  dictae:  Yt  liberi 
legibus  suis  viverent.  Quas  urbes  quosque  agros  quibusque  fini- 
bus ante  bellum  tenuissent , tenerent , populandique  finem  eo 
die  Romanus  faceret.  Perfugas  fugilivosque  et  captivos  omnes 
redderent  Romanis,  et  naves  rostratas , praeter  decem  triremes, 
traderent,  elephantosque,  qms  haberent  domitos ; neque  doma- 
rent alios.  Bellum  neve  in  Africa,  neve  extra  Africam,  iniussu 
populi  romani  gererent.  Masinissae  res  redderent,  foedusque 
cum  eo  facerent.  Frumentum  stipendiumque  auxiliis,  donec  ab 
Roma  legali  redissent,  praestarent.  Decem  millia  talentum 
argenti,  descripta  pensionibus  aequis  in  annos  quinquaginta, 
solverent.  Obsides  centum  arbitratu  Scipionis  darent ; ne  mino- 
res quatuordecim  annis , neu  triginta  maiores.  Inducias  ita  se 
daturum,  si  per  priores  inducias  naves  onerariae  captae , quae- 
que fuissent  in  navibus,  restituerentur:  aliter  nec  inducias , nec 
spem  pacis  ullam  esse.  Has  conditiones  legati  quum  domum  re- 
ferre iussi  in  concione  ederent,  et  Gisgo  ad  dissuadendam  pacem 
processisset,  audireturque  a multitudine  inquieta  eadem  et  imbelli, 
indignatus  Hannibal,  dici  ea  in  tali  tempore  audirique,  arreptum 
Gisgonem  manu  sua  ex  superiore  loco  detraxit.  Quae  iusuela  libe: 


rac  civitati  species  quum  fremitum  populi  movisset,  perturbatus 
militaris  vir  urbaua  libertate,  « Novem,  mqn.t,  annoruir . a votus 
» profectus,  post  sextum  et  trices.mum  annum  redu.M. Itares 
» artes , quas  me  a puero  fortuna  nunc  privata  nunc  publica 
» docuit,  probe  videor  scire.  Yrbis  ac  fori  mra,  leges,  mores, 
„ vos  me  oportet  doceatis.  » Excusata  imprudentia,  de  pace  multis 
verbis  disseruit,  quam  nec  iniqua,  et  necessaria  esset.  Id  omnium 
maxime  difficile  erat,  quod  ex  navibus  per  inducias  captis  niti 
praeter  ipsas  comparebat  naves;  neque  inquisitio  erat  facilis,  adver- 
santibus paci,  qui  arguerentur.  Placuit  naves  reddi,  et  honuoes 
utique  inquiri.  Cetera,  quae  abessent,  aestimanda  Scipioni  per- 
mitti ; atque  ita  pecunia  luere  Carthaginienses.  Sunt  qui  Hanni- 
balem ex  acie  ad  mare  pervenisse,  inde  praeparata  nave  ad  regem 
Antiochum  extemplo  profectum  tradant ; postulantiquc  ante  omnia 
Scipioni,  ut  Hannibal  sibi  traderetur,  responsum  esse,  Hanniba- 


lem in  Africa  non  esse. 

XXXVIII.  Postquam  redierunt  ad  Scipionem  legati ; quae  pu- 
blica in  navibus  fuerant,  ex  publicis  descripta  rationibus  quaesto- 
res; quae  privata,  profiteri  domini  iussi.  Pro  ea  summa  pecuniae 
viginti  quinque  millia  pondo  argenti  praesentia  exacta;  induciaeque 
Carthaginiensibus  datae  in  tres  menses.  Additum , ne  per  inducia- 
rum tempus  alio  usquam,  quam  Romam,  mitterent  legatos;  ct„ 
quicumque  legati  Carthaginem  venissent,  ne  ante  dimitterent  eos, 
quam  romanum  imperatorem,  qui  et  quae  petentes  venissent, 
certiorem  facerent.  Cum  legatis  Carthaginiensibus  Romam  missi 
L.  Veturius  Philo,  et  M.  Marcius  Ralla,  et  L.  Scipio,  imperatoris 
frater.  Per  eos  dies  commeatus  ex  Sicilia  Sardiniaqtie  lautam  vili- 
tatem annonae  effecerunt,  ut  pro  vectura  frumentum  mercator 
nantis  relinqueret.  Romae  ad  nuntium  primum  rebellionis  Cartha- 
giniensium trepidatum  fuerat;  iussosque  erat  Ti.  Claudius  mature 
• in  Siciliam  classem  ducere,  atque  inde  in  Africam  traiieere,  et 
alter  consul  M.  Servilius  ad  Vrbem  morari,  donec,  quo  statu  res 
in  Africa  essent,  sciretur.  Segniter  omnia  io  comparanda  dedu- 
cendaque  classe  ab  Ti.  Claudio  consule  facta  erant;  quod  Patres 
de  pace  Scipionis  potius  arbitrium  esse , quibus  legibus  daretur, 
quam  consulis,  censuerant.  Prodigia  quoque,  nuntiata  sub  ipsam 
famam  rebellionis,  terrorem  attulerant.  Cumis  solis  orbis  minui 

risus,  et  pluit  lapideo  imbri:  et  in  veliterno  agro  terra  ingentibus 
cavernis  consedit,  arboresque  in  profundum  haustae.  Ariciae  forum 
et  circa  tabernae,  Frusinone  murus  aliquot  loeis  et  porta  de  caelo 
tacta,  et  in  Palatio  lapidibus  pluit.  Id  prodigium  more  patrio 
novemdiali  sacro,  cetera  hostiis  maioribus  expiata.  Inter  quae 
etiam  aquarum  insolita  magnitudo  in  religionem  versa : nam  ita 
abundavit  Tiberis,  ut  ludi  Apollinares,  circo  inundato,  extra 
portam  Collinam  ad  aedem  Erycinae  Veneris  parati  sint.  Ceterum 
ludorum  ipso  die,  subita  serenitate  orta,  pompa,  duci  coepta 
ad  portam  Collinam,  revocata  deductaque  in  circum  est,  quum 
decessisse  inde  aquam  nuntiatum  esset:  laetitiamque  populo  et 
ludis  celebritatem  addidit  sedes  sua  solemni  spectaculo  red- 
dita. 

XXXIX.  Claudium  consulem , profectum  tandem  ab  Vrbe , 
inter  portus  Cosanum  Lauretanumque  atrox  vis  tempestatis  adorta 
in  metum  ingentem  adduxit.  Populonios  inde  quum  pervenisset, 
stetissetque  ibi,  dum  reliquum  tempestatis  exsaeviret,  Ilvam  in- 
sulam , et  ab  Ilva  Corsicam  , a Corsica  in  Sardiniam  traiecit.  Ibi 
superantem  Insanos  montes,  multo  et  saevior  et  infestioribus  locis 
tempestas  adorta  disiecit  classem.  Multae  quassatae  armamentisque 
spoliatae  naves;  quaedam  fractae:  ita  vexata  ac  lacerata  classis 
Carales  tenuit.  Vbi  dum  subductae  reficiuntur  naves,  hiems  op- 
pressit; circumactumque  anni  tempus,  et,  nullo  prorogante  impe- 
rium, privatus  Ti.  Claudius  classem  Hornam  reducit.  M.  Servilius, 
ne  comitiorum  causa  ad  Vrbero  revocaretur , dictatore  dicto  C.  Ser- 
vilio Gemino,  in  provinciam  est  profectus.  Dictator  magistrum 
equitum  P.  Aelium  Paetum  dixit.  Saepe  comitia  indicta  perfici 
tempestates  prohibuerunt:  itaque,  quum  pridie  idus  martias  vete- 
res magistratus  abissent , novi  suffecti  non  essent , respublica  sine 
curulibus  magistratibus  erat.  T.  Manlius  Torquatus  pontifex  oo 
anno  mortuus:  in  locum  eius  suffectus  C.  Sulpicius  Galba.  Ab 
L.  Licinio  Lucullo  et  Q.  Fulvio  aedilibus  curulibus  ludi  Romani 
ter  toti  instaurati.  Pecuniam  ex  aerario  scribae  viatoresque  aedi- 
litii clam  egessisse  per  indicem  comperti , damnati  sunt,  non  sine 
infamia  Luculli  aedilis.  P.  Aelius  Tubero  et  L.  Laetorius  aediles 
plebis  vitio  creati , magistratu  se  abdicarunt , quum  ludos  ludo- 
rumque causa  epulum  Iovi  fecissent , et  signa  tria  ex  mulctaticio 

argento  facta  in  Capitolio  posuissent.  Cerealia  ludos  dictator  et 
magister  equitum  ex  senatusconsulto  fecerunt. 

XL.  Legati  ex  Africa  romani  simul  carthaginicnsesque  quum 
venisseut  Romam , senatus  ad  aedem  Bellonae  habitus  est.  Vbi 
quum  L.  Veturius  Philo,  pugnatum  cum  Hannibale  esse  suprem# 
Carthaginiensibus  pugna , finemque  tandem  lugubri  bello  imposi- 
tum , ingenti  laetitia  Patrum  exposuisset;  adiecit,  Verminant 
etiam  , Syphacis  filium  , quae  parva  bene  gestae  rei  accessio  erat, 
devictum.  In  concionem  inde  prodire  iussus , gaudiumque  id  populo 
impartire.  Tum  patuere , facta  gratulatione,  omnia  in  Vrbe  templa, 
supplicationesque  in  triduum  decretae.  Legatis  Carthaginiensium 
et  Philippi  regis  (nam  ii  quoque  venerant)  petentibus,  ut  senatus 
sibi  daretur,  responsum  iussu  Patrum  ab  dictatore  est,  consules 
novos  eis  senatum  daturos  esse.  Comitia  inde  habita : creati  con- 
sules Cn.  Cornelius  Lentulus,  P.  Aelius  Paetus  : praetores  M.  Iunius 
Pennus,  cui  sors  urbana  evenit ; M.  Valerius  Falto  Bruttios , M.  Fa- 
bius Buteo  Sardiniam,  P.  Aelius  Tubero  Siciliam  est  sortitus.  De 
provinciis  consulum  nihil  ante  placebat  agi , quam  legati  Philippi 
regis  et  Carthaginiensium  auditi  essent.  Belli  finem  alterius,  prin- 
cipium alterius  prospiciebant  animis.  Cn.  Lentulus  consul  cupidi- 
tate flagrabat  provinciae  Africae ; seu  bellum  foret , facilem  victo- 
riam, seu  iam  finiretur,  finiti  tanti  belli  se  consule  gloriam  petens. 
Negare  itaque  prius  quidquam  agi  passurum,  quam  sibi  Africa 
decreta  esset,  concedente  collega,  moderato  viro  et  prudenti ; qui 
gloriae  eius  certamen  cum  Scipione , praeterquam  quod  iniquum 
esset,  etiam  impar  futurum  cernebat.  Q.  Minucius  Tbermus  et 
M’.  Acilius  Glabrio  , tribuni  plebis,  rem,  priore  anno  nequidrjuam 
tentatam  ab  Ti.  Claudio  consule , Cn.  Cornelium  lentare  aiebant. 
Ex  auctoritate  Patrum  latum  ad  populum  esse,  cuius  vellent 
imperium  in  Africa  esse.  Omnes  quinque  et  triginta  tribus 
P.  Scipioni  id  imperium  decresse.  Multis  contentionibus,  et  in 
senatu  et  ad  populum , acta  res  postremo  eo  deducta  est , ut  senatui 
permitterent.  Patres  igitur  iurati  (ita  enim  convenerat)  censuerunt, 
uti  consules  provincias  inter  se  compararent  sortirenlurve , uter 
Italiam,  uter  classem  navium  quiuquaginta  haberet:  cui  classis 
obvenisset,  in  Siciliam  navigaret:  si  pax  cum  Carthaginiensibus 
componi  nequisset,  in  Africam  traiiceret.  Consul  mari,  Scipio 

eodem , qno  adhuc,  iure  imperii  *tcrra  rem  gereret.  Si  conditiones 
convenirent  pacis,  tribuni  plebis  populum  rogarent,  utrum  con- 
sulem, an  P.  Scipionem,  iuberent  pacem  dare;  et  quem,  si  de- 
portandus exercitus  victor  ex  Africa  esset,  deportare.  Si  pacem 
%er  P.  Scipionem  dari,  atque  ab  eodem  exercitum  deportari  ius- 
sissent,  ne  consul  ex  Sicilia  in  Africam  traiiceret.  Alter  consul, 
cui  Italia  evenisset,  duas  legiones  a M.  Sextio  praetore  acciperet. 

XLI.  P.  Scipioni  cum  exercitibus,  quos  haberet,  in  provincia 
Africa  prorogatum  imperium.  Praetori  M.  Valerio  Faltoni  duae  le- 
giones in  Bruttiis,  quibus  C.  Livius  priore  anno  praefuerat,  de- 
cretae. P.  Aelins  praetor  duas  legiones  in  Sicilia  ab  Cn.  Tremellin 
acciperet.  Legio  una  M.  Fabio  in  Sardiniam,  quam  P.  Lentulus 
pro  praetore  habuisset,  decernitur.  M.  Servilio  prioris  anni  con- 
suli, cum  suis  duabus  item  legionibus  in  Etruria  prorogatum 
imperium  est.  Quod  ad  Hispanias  attineret,  aliquot  iam  annos  ibi 
L.  Cornelium  Lentulum  et  L.  Manliam  Acidinum  esse.  Vti  con- 
sules cum  tribunis  agerent , si  eis  videretur,  ut  plebem  rogarent, 
cui  iuberent  in  Hispania  imperium  esse.  Is  ex  duobus  exercitibus 
in  unam  legionem  conscriberet  romanos  milites,  et  in  quindecim 
cohortes  socios  latini  nominis,  quibus  provinciam  obtineret : ve- 
teres milites  L.  Cornelius , et  L.  Manlius  in  Italiam  deportarent. 
Cornelio  consuli  quinquaginta  navium  classis  ex  duabus  classibus, 
Cn.  Octavii,  qqpe  in  Africa  esset,  P.  Villii,  quae  Siciliae  oram 
tuebatnr,  decreta;  ut  quas  naves  vellet,  delegeret.  P.  Scipioqua- 
draginta  longas  naves  haberet , quas  habuisset.  Quibus  si  Cn.  Octa- 
vium, sicut  praefuisset,  praeesse  vellet,  Octavio  pro  praetore  in 
eum  annum  imperium  esset:  si  Laelium  praeficeret , Octavius 
Romam  decederet,  reducerctque  naves,  quibus  consuli  usus  non 
esset.  Et  M.  Fabio  in  Sardiniam  decem  longae  naves  decretae; 
et  consules  duas  legiones  urbanas  scribere  iussi;  ut  quatuordecim 
legionibus  eo  anno,  centum  uavibus  longis  respublica  admini- 
straretur. 

XLII.  Tum  de  legatis  Philippi  et  Carhaginiensium  actum : 
priores  Macedonas  introduci  placuit,  quorum  varia  oratio  fuit, 
partim  purgantium,  quae  questi  erant  missi  ad  regem  a Roma 
legati  de  populatione  sociorum  ; partim  ultro  accusantium  quidem 
et  socios  populi  romani,  sed  multo  infestius  M.  Aurelium  (quem 

ex  tribus  ad  se  missis  legatis,  delectu  habito,  substitisse,  et  se  * 
bello  lacessisse  contra  foedus,  et  saepe  cum  praefectis  suis  signis 
collatis  pugnasse);  partim  'postulantium,  ut  Macedones  duxquc 
eorum  Sopater,  qui  apud  Hannibalem  mercede  uiilitassent , caplique 
in  vineolis  essent,  sibi  restituerentur.  Adversus  ea  M.  Furius, 
missus  ad  id  ipsum  ab  Aurelio  ex  Macedonia,  disseruit,  Aurelium 
relictum,  ne  socii  populi'  romani,  fessi  popitlationibus  atque 
iniurict,  ad  regem  deficerent , finibus  sociortlm  non  excessisse; 
dedisse  operam  , ne  impune  in  agros  eorum  transcenderent  po- 
pulatores. Sopatrum  ex  purpurhlis  et  propinquis  regis  esse:  eum 
cum  quatuor  millibus  Macedonum  et  pecunia  missum  nuper  in 
Africam  esse  Hannibali  Carthbginiensibusqxte  auxilio.  De  his 
rebus  interrogati  Macedones,  quum  perplexe  responderent  ipsi, 
ante  responsum  tulerunt,  Bellum  quaerere  regem,  et,  si  pergat,' 
propediem  invSnturum.  Dupliciter  ab  'eo  foedus  violatum,  et 
quod  sociis  populi  romani  iniurias  fechrit , bello  armisque  Ibces- 
sierit ; et  quod  hostes  auxiliis  et  pecunia  iuverit.  Et  P.  Scipio-  *. 
nem  recte  atque  ordine  videri  fecisse  et  facere,  quod  eos,  qui 
arma  contra  populum  rornanum  ferentes  capti  sunt*,  hostium 
numero  in  vinculis  habeat;  et  Mi  Aurelium  e republica  facere, 
gralumque  id  senatui  esse,  quod  socios  populi  romani,  quando 
iure  foederis  non  'posset , armis  tueatur.  Cum  hoc  tam  tristi  re- 
sponso dimissis  Macedonibus,  legati  Carthaginienses  vocati.  Quorum,  i 
aetatibus  dignilatibusqoe  conspectis  ( nam  longe  primi  civitatis 
erant)',  tum,  pro  se  quisque  dicere,  vere  de  pace  agi.  Insigpis  ta- 
men inter  ceteros  Hasdrubal  erat  (Haedum  populares,  cognomine 
appellant),  pacis  semper  auctor  ad  versusque  factioni  Barcinae. 

Eo  tum  plus  illi  'auctoritatis  fuit,  belli  culpam  in  paucorum  cupi- 
ditatem a republica  transferenti.  Qui  quum  varia  oratione  usus 
esset,  nunc  purgando  crimina,  nunc  quaedam  fatendo,  ne  impu- 
denter certa  negantibus  difficilior  venia  esset,  uunc  monendo  etiam 
Patres  conscriptos,  ut  rebus  fecundis  modeste  ac  moderate  ute- 
rentur ; Si  se  atque  Hannonem  audissenl  Carthaginienses , et 
tempore  uti  voluissent , daturos  fuisse  pacis  conditiones,  quas 
tunc  peterent.  Raro  simul  hominibus  bonam  fortunam  bonam- 
que  mentem  dari.  Populum  rornanum  eo  invictum  esse,  quod 
in  secundis  rebus  sapere  et  consulere  meminerit:  et,  hercule, 

mirandum  fuisse , si  aliter  facerent.  Ex  insolentia , quibus  nova 
bona  fortuna  sit , impotentes  laetitiae  insanire.  Populo  romano 
usitata  ac  prope  iam  obsoleta  ex  victoria  gaudia  esse : ac  plus 
paene  parcendo  victis,  quam  vincendo  imperium  auxisse.  Cete- 
rorum miserabilior  oratio  fuit,  commemorantium , Ex  quantis 
opibus  quo  recidissent  Carthaginiensium  res:  nihil  eis,  qui 
modo  orbem  prope  terrarum  obtinuissent  armis,  super  esse,  prae- 
ter Carthaginis  moenia.  Iis  inclusos,  non  terra,  non  mari 
quidquam  sui  iuris  cernere.  Vrbem  quoque  ipsam  ac  penates 
ita  habituros,  « non  in  ea  quoque,  quo  nihil  ulterius  sit,  sae- 
vire populus  romanus  velit.  Quum  flecti  misericordia  Patres  appa- 
reret , senatorum  unum  infestum  perfidiae  Carthaginiensium  suc- 
clamasse ferunt,  Per  quos  deos  foedus  icturi  essent , quum  eos, 
per  quos  ante  ictum  esset,  fefellissent?  Per  eosdem,  inquit 
Hasdrubal  , qui  tam  infesti  sunt  foedera  violantibus. 

XL11I.  Inclinatis  omnium  ad  pacem  auimis,  Cn.  Lentulus  con- 
sul, cui  classis  provincia  erat,  senatusconsulto  intercessit.  Tum 
M’.  Acilius  et  Q.  Minucius  tribuni  plebis  ad  populum  tulerunt. 
Vellent  iuberentne  senatum  decernere,  ut  cum  Carthaginiensi- 
bus pax  fieret;  et  quem  eam  pacem  dare,  quemque  ex  Africa 
exercitus  deportare  iuberenl  ? De  pace  uti  rogassenl,  omnes  tri- 
bus iusserunt:  pacem  dare  P.  Scipionem  , eundem  exercitus  depor- 
tare. Ex  hac  rogatione  senatus  decrevit,  ut  P.  Scipio  ex  decem 
legatoruip  sententia  pacem  cum  populo  Carthaginiensi,  quibus 
legibus  ei  videretur,  faceret.  Gratias  deinde  Patribus  egere  Car- 
thaginienses, petieruntque,  ut  sibi  io  Vrbem  introire,  et  colloqui 
cnm  civibus  suis  liceret,  qui  capti  in  publica  custodia  essent.  Esse 
in  iis  partim  propinquos  amicosque  suos,  nobiles  homines;  partim 
ad  quos  mandata  a propinquis  haberent.  Quibus  conventis,  quum 
nirstis  peterent,  ut  sibi,  quos  vellent,  ex  iis  redimendi  potestas 
fieret;  iussi  nomina  edere,  et,  quum  ducentos  ferme  ederent, 

. senatusconsultum  factum  est,  Vt  legati romani  ducentos  ex  capti-  • 
vis , quos  Carthaginienses  vellent , ad  P.  Cornelium  Scipionem 
in  Africam  deportarent,  nuntiarentque  ei,  ut,  si  pax  conve- 
nisset , sine  pretio  eos  Carthaginiensibus  redderet.  Fetiales  quum 
in  Africam  ad  foedus  feriendum  ire  iuberentur,  ipsis  postulanti- 
bus, senatusconsultum  in  haec  verba  factum  est:  Vt  privos  lapides 

silices  privasque  verbenas  secum  ferrent ; uti  praetor  romanus 
his  imperaret,  ut  foedus  ferirent,  illi  praetorem  sagmina  posce- 
rent, Herbae  id  genus  ex  arce  sumptum  dari  fetialibus  solet.  Ita 
dimissi  ab  Roma  Carthaginienses , quum  in  Africam  venissent  ad 
Scipionem,  quibus  ante  dictum  est  legibus,  pacem  fecerunt.  Naves 
longas,  elephantos,  perfugas,  fugitivos,  captivorum quatuor millia 
tradiderunt : inter  quos  Q.  Terentius  Culleo  senator  fuit.  Naves 
provectas  in  altum  incendi  iussit:  quingentas  fuisse  omnis  generis, 
quae  remis  agerentur,  quidam  tradunt:  quarum  conspectum  repente 
incendium  tam  lugubre,  fuisse  Poenis,  quam  si  tum  ipsa  Carthago 
arderet.  De  perfugis  gravius,  quam  de  fugitivis,  consultum:  nominis 
latini  qui  erant,  securi  percussi,  Romani  in  crucem  sublati. 

XLIV.  Annis  ante  quadraginta  pax  cum  Carthaginiensibus  po- 
stremo facta  erat,  Q.  Lutatio,  A.  Manlio  consulibus;  bellum  ini- 
tum annis  post  tribus  et  viginti,  P.  Cornelio,  Ti.  Sempronio  con- 
sulibus: finitum  est  septimodecimo  anno,  Cn.  Cornelio,  P.  Aelio 
Paeto  consulibus.  Saepe  postea  ferunt  Scipionem  dixisse,  Ti.  Clau- 
dii primum  cupiditatem,  deinde  Cn.  Cornelii,  fuisse  in  mora, 
quo  minus  id  bellum  exitio  Carthaginis  finiret.  Carthagini  quum 
prima  collatio  pecuniae  diutino  bello  exhaustis  difficilis  videretur, 
moestitiaque  et  fletus  in  curia  esset,  ridentem  Hannibalem  feruut 
conspectum.  Cuius  quum  Hasdrubal  Haedus  risum  increparet  in 
publico  fletu,  quum  ipse  laerymarum  causa  esset;  « Si,  quemad- 
» modum  oris  habitus  cernitur  oculis,  inquit,  sic  et  animus  intus 
» cerni  posset,  facile  vobis  appareret,  non  laeti,  sed  prope  amen- 
» tis  malis  cordis  hunc , quem  increpatis,  risum  esse.  Qui  tamen 
» nequaquam  adeo  est  intempestivus,  quam  vestrae  istae  absurdae 
» atque  abhorrentes  lacrymae  sunt.  Tunc  flesse  decuit,  quum 
» adempta  nobis  arma,  incensae  naves , interdictum  externis  bel- 
» Iis:  illo  enim  vulnere  concidimus.  Nec  esse  in  vos,  odio  vestro, 
» consultum  ab  Romanis  credatis.  Nulla  magna  civitas  diu  quie- 
» scere  potest : si  foris  hostem  non  habet,  domi  invenit ; ut  prae- 
*>  valida  corpora  ab  externis  causis  tuta  videntur,  sed  suis  ipsa 
» viribus  onerantut'.  Tantum  nimirum  ex  publicis  malis  sentimus, 
» quantum  ad  privatas  res  pertinet;  nec  in  eis  quidquam  acrius, 
» quam  pecuniae  damnum,  stimulat.  Itaque  quum  spolia  victae 

» Carthagini  detrahebantur,  quum  inermem  iam  ac  nudam  desti- 

» tui  inter  tot  armatas  gentes  Africae  cerneretis , nemo  ingemuit. 

..  » Nunc,- quia  tributum  ex  privato  conferendum  est,  tanquam  in 

» publico  funere  comploratis.  Quam  vereor,  ne  propediem  sentia- 
• » tis,  levissimo  in  malo  vos  hodie  lacrymasse ! » Haec  Hannibal 

apud  Carthaginienses.  Scipio,  concione  advocata , Masinissam  ad 
regnum  paternum  Cirta  oppido  et  ceteris  urbibus  agrisque,  quae 
ex  regno  Syphacis  in  populi  romani  potestatem  venissent,  adiectis 
donavit.'  Cu.  Octavium  classem  in  Siciliam  ductam  Cn.  Cornelio 
t consuli  tradere  iussit:  legatos  Carthaginiesium  Romam  proficisci , 
. ut,  quae  ab  se  ex  decem  legatorum  sententia  acia  essent,  ea  Pa- 
trum auctoritate  populique  iussu  confirmarentur. 

XLV.  Pace  terra  marique  parta,  exercitu  in  naves  imposito, 
in  Siciliam  Lilybaeum  traiecit.  Inde  magna  parte  militum  in  na- 
vibus missa,  ipse  per  laetam  pace  non  minus , quam  victoria,  Italiam 
effusis  non  urbibus  modo  ad  habendos  honores,  sed  agrestiqm 
etiam  turba  obsidente  vias,  Romam  pervenit , triumphoque  omnium 
clarissimo  Vrbem  est  invectus.  Argenti  tulit  in  aerarium  pondo 
centum  millia  viginti  tria  : militibus  ex  praeda  quadragenos  aeris 
divisit.  Morte  subtractus  spectaculo  magis  hominum,  quam  trium- 
phantis gloriae,  Syphax  est , Tibure  haud  ita  multo  ante  mortuus, 
quo  ab  Alba  traductus  fuerat.  Conspecta  mors  tamen  eius  fuit , 
quia  publico  fuuere  est  elatus.  Hunc,  regem  in  triumpho  ductum 
Polybius  , haudquaquam  spernendus  auctor,  tradit.  Sequutus  Sci- 
pionem triumphantem  est,  pileo  capiti  imposito,  Q.  Terentius 
Culleo,  omnique  deinde  vita,  ut  dignum  erat,  libertatis  auctorem 
> coluit.  Africanum  cognomen  militaris  prius  favor,  an  popularis 
aura,  celebraverit,  an,  sicuti  Felicis  Sullae  Magnique  Pompeii 
Patrum  memoria,  coeptum  ab  assentatione  familiari  sit,  parum 
compertum  habeo.  Primus  certe  hic  imperator  nomine  victae  ab  se 
gentis  est  nobilitatus.  Exemplo  deinde  huius  nequaquam  victoria 
pares  insignes  imaginum  titulos  claraque  cognomina  familiae  fecere. 

EPITOME 

^ f LIBRI  I. 

^ » ,“*»  c , , 

,"r(pag.  1.) 


In  Italia  belli  Panici  secundi  acia  narrantur,  et  Hannibalis 
Poenorum  ducis  contra  foedus  per  Iberum  amnem  transitus,  a 
quo  Saguntum  sociorum  P.R.  civitas  octavo  mense  capta  est; 
de  quibus  iniuriis  missi  legati  ad  Carthaginienses , qui  quaere- 
rentur ; et  cum  satisfacere  nollent,  bellum  iis  indictum  est. 
Hannibal  superato  Pyrenaeo  saltu,  per  Gallias,  fusis  Volscis, 
qui  obsistere  ei  conati  erant,  ad  Alpes  venit:  et  laborioso  per 
eas  transitu,  cum  montanos  quoque  Gallos  obvios  aliquot  proe- 
liis repulisset,  descendit  in  Italiam:  et  ad  Ticinum  amnem 
Romanos  equestri  praelio  fudit:  in  quo  vulneratum  P.  Corne- 
lium Scipionem  protexit  filius,  qui  Africani  postea  nomen 
accepit.  Iterumque  exercitu  Rom.  ad  flumen  Trebiam  fuso , 
Hannibal  Apenninum  per  maximam  militum  vexationem  pro- 
pter vim  tempestatum  transit  Cn.  Cornelius  Scipio  in  Hispania 
contra  Poenos  prospere  pugnavit,  duce  hostium  Magone  capto. 

LIBRI  II. 

(pag.  51.) 

Hannibal  per  continuos  vigiliae  in  paludibus  oculo  amisso, 
venit  in  Etruriam:  per  quas  paludes  quatriduo  et  tribus  nocti- 
bui  sine  ulla  requie  iter  fecit.  C.  Flaminius  consul  homo  teme- 
rarius contra  auspicia  profectus,  signis  militaribus  effossis, 
quae  tolli  non  poterant , et  ab  equo,  quem  conscenderat , per 
caput  devolutus , insidiis  ab  Hannibale  circumventus  ad  Trasy- 
menum lacum  cum  exercitu  caesus  est.  Sex  M.  quae  eruperant, 
fide  ab  Maharbale  data,  perfidia  Hannibalis  vincta  sunt.  Cum 
ad  nuntium  cladis  Romae  luctus  esset,  duae  matres  insperato 
receptis  filiis  gaudio  mortuae  sunt.  06  hanc  cladem  ex  Sibyl- 
linis libris  ver  sacrum  votum.  Cum  deinde  Q.  Fabius  Maximus 
dictator  adversus  Hannibalem  missus  nollet  acie  cum  eo  conflige- 

re,  ne  contra  ferocem  tot  victoriis  hostem  territum  adversis  prae- 
liis militem  pugnae  committeret,  et  opponendo  se  tantummodo , 
conatus  Hannibalis  impediret,  M.  Minucius  magister  equitum, 
ferox  et  temerarius,  criminando  dictatorem  tanquam  timidum 
et  segnem,  effecit  ut  populi  iussu  ei  imperium  cum  dictatore 
aequaretur : divisoque  exercitu,  cum  in  iniquo  loco  conflixisset, 
et  in  maximo  discrimine  legiones  eius  essent,  superveniente  cum 
exercitu  Fabio  Maximo,  discrimine  liberatus  est:  quo  beneficio 
victus,  castra  cum  eo  iunxit,  et  patrem  eum  salutavit,  idemque 
milites  facere  iussit.  Hannibal  vastata  Campania  inter  Casi- 
linum oppidum  et  Calliculam  montem  a Fabio  clausus,  sar- 
mentis ad  cornua  boum  alligatis,  et  incensis,  praesidium 
Romanorum,  quod  Calliculam  insidebat,  fugavit,  et  sic  trans- 
gressus est  saltum;  idemque  Fabii  Maximi  dictatoris,  cum 
circumposita  ureret,  agro  pepercit,  ut  illum  tamquam  proditorem 
suspectum  faceret.  Aemilio  deinde  Paulo  et  Terentio  Varrone 
consulibus  et  ducibus,  cum  maxima  clade  adversus  Hannibalem 
ad  Cannas  pugnatum  est,  caesaque  eo  praelio  Romanorum  xlv. 
millia  cum  Paulo  consule,  et  senatoribus  LXXX.  consularibus 
atque  praetoriis  aut  aedilitiis  XXX.  Post  quam  cladem  cum 
a nobilibus  adolescentibus  propter  desperationem  consilium  de 
relinquenda  Italia  inirelur , P.  Cornelius  Scipio  tribunus  mi- 
litum, qui  postea  Africanus  nuncupatus  est,  stricto  super  ca- 
pita deliberantium  ferro , iuravit  pro  hoste  se  habiturum  eum, 
qui  in  verba  sua  non  iurassel:  effeclique  ut  omnes  minime  re- 
lictum iri  a se  Italiam  iureiurando  adstringerentur.  Praeterea 
trepidationem  urbis  et  luctum,  et  res  in  Hispania  meliore 
eventu  gestas  continet.  Opimia  et  Floronia  Vestales  virgines 
incesti  damnatae  sunt.  Propter  paucitatem  vero  militum,  ser- 
vorum octo  st.  armata  sunt.  Captivi,  cum  potestas  esset  redi- 
mendi, redempti  non  sunt.  Varroni  obviam  itum  est,  et  gratiae 
actae,  quod  de  Republ.  non  desperasset. 

LIBRI  III. 

, • 

(pag.  105.) 

Campani  ad  Hannibalem  defecere.  Nuntius  Cannensis  victo- 
riae Mago  Carthaginem  missus  annulos  aureos  a digitis  occi- 
sorum Romanorum  detractos  in  vestibulo  curiae  fudit , quos 
excessisse  modii  mensuram  traditur;  post  quem  nuntium  Hanno 
ex  Poenis  vir  nobilissimus  suadebat  senatui  Carthaginiensium, 
ut  pacem  a Pop.  Rom.  peterent:  nec  tenuit,  obstrepente  Barcina 
factione.  Cl.  Marcellus  praetor  ad  Nolam  eruptione  adversus 
Hannibalem  ex  oppido  facta,  prospere  pugnavit.  Exercitus 
Hannibalis  per  hiberna  Capuae  ita  luxuriatus  est,  ut  corporum 
viribus  atque  animorum  enervaretur.  Casilinum  a Poenis  obses- 
sum ita  fame  vexatum  est,  ut  lora,  et  pelles  scutis  detractas, 
item  mures  essent,  et  nucibus  per  Vulturnum  amnem  a Romanis 
missis  vixerint.  Senatus  ex  equestri  ordine  hominibus  CXCVll. 
suppletus  est.  L.  Postumius  praetor  a Gallis  cum  exercitu  cae- 
sus est.  Cn.  et  P.  Scipiones  in  Hispania  Hasdrubalem  vicerunt, 
et  Hispaniam  suam  fecerunt.  Reliquiae  Cannensis  exercitus  in 
Siciliam  relegatae  sunt,  ne  recederent  inde,  nisi  finito  bello. 
Inter  Philippum  Macedonum  regem  et  Hannibalem  societas 
iuncla  est.  Sempronius  Gracchus  Cos.  Campanos  cecidit. 
Praeterea  in  Sardinia  feliciter  a T.  Manlio  praetore  adversus 
Poenos  Sardosque  res  gestas  continet,  a quo  Hasdrubal  dux, 
et  Mago,  et  Hanno  capti.  Claudius  Marcellus  praetor  Hanni- 
balis exercitum  ad  Nolam  proelio  fudit  et  vicit,  primusque 
omnium  tot  cladibus  fessis  Romanis  meliorem  spem  belli  dedit. 

LIBRI  IV. 

(pag.  152.)' 

Hieronymus  Syracusanorum  rex,  cuiuj  avus  Hiero  amieus 
P.  R.  fuerat,  ad  Carthaginienses  defecit:  et  propter  crudeli- 
tatem superbiamque  a suis  interfectus  est.  T.  Sempronius  pro- 
consul prospere  adversus  Poenos  et  Hannonem  ducem  ad  Bene- 
ventum pugnavit,  servorum  maxime  opera,  quos  liberos  esse 

iussit.  Cl.  Marcellus  Cos.  in  Sicilia,  quae  prope  tota  ad  Poe- 
nos defecerat,  Syracusas  obsedit.  Philippo  Macedonum  regi 
bellum  indictum  est:  qui  a,d  Apolloniam  nocturno  praelio  op- 
pressus, fugatusque,  in  Macedoniam  cum  prope  inermi  exercitu 
profugit;  ad  id  bellum  gerendum  Valerius  praetor  missus  est. 
Res  praeterea  in  Hispania,  a P.  et  Cn.  Scipionibus  adversus 
Carthaginienses  gestas  continet.  Syphax  rex  Numidarum  in 
amicitiam  adscitus , et  a Masinissa  rege  Massylorum  pro 
Carlhaginiensibtts  pugnante,  victus,  in  Maurusios  cum  ma- 
xima manu  transiit  contra  Gades : ubi  angusto  freto  Africa 
et  Hispania  dirimuntur.  Celtiberi  quoque  in  amicitiam  recepti 
sunt:  quorum  auxiliis  accitis,  tunc  primum  mercenarium  mi- 
litem Romana  castra  habuerint. 

LIBRI  V. 

(pag.  197.) 

P.  Cornelius  Scipio,  postea  Africanus,  ante  legitimos  annos 
aedilis  factus  est.  Hannibal  urbem  Tarentum  praeter  arpem 
per  Tarentinos  iuvenes,  qui  se  noctu  venatum  ire  simulave- 
rant, cepit.  Ludi  Appollinares , ex  Marcii  carminibus  qtribus 
Cannensis  clades  praedicta  fuerat,  instituti  sunt.  A.  Q.  Fulvio, 
et  Ap.  Claudio  Coss.  adversus  Hannonem  Poenorum  ducem 
prospere  pugnatum  est.  T.  Sempronius  Gracchus  proconsul  ab 
hospite  suo  Lucano  in  insidias  ductus,  a Magone  interemptus 
est.  Centenius  Penula,  qui  centurio  militaverat,  cum  petisset 
a senatu , ut  sibi  exercitus  daretur,  pollicitusque  esset,  si  hoc 
impetrasset,  de  Hannibale  victoriam:  octo  sr.  acceptis  militum 
dux  factus,  conflixit  acie  cum  Hannibale ; qui  cum  exercitu 
eum  cecidit.  Cn.  Fulvius  praetor  male  adversus  Hannibalem 
pugnavit:  in  quo  praelio  hominum  sexdecim  st.  ceciderunt; 
ipse  cum  equitibus  cc.  effugit.  Capua  obsessa  est  a Q.  Fulvio, 
et  ab  Ap.  Claudo  Coss.  Cl.  Marcellus  Syracusas  expugnavit 
anno  tertio,  et  ingentem  se  virum  gessit:  in  eo  tumultu  urbis 
captae  Archimedes  intentus  formis,  quas  in  pulvere  descripserat, 
interfectus  est.  P.  et  Cn.  Scipiones  in  Hispania  tot  tantarumque 
rerum  feliciter  gestarum  tristem  exitum  tulerunt,  prope  cum 

Iulis  exercitibus  caesi  anno  octavo,  quam  in  Hispaniam  iverant; ' 
amissaque  eius  provinciae  possessio  foret,  nisi  L.  Marcii  equitis 
Itom.  virtute  et  industria  coniractis  exercituum  reliquiis , eius- 
dem hortatu  bina  castra  hostium  expugnata  essent : ad  xxvil. 
millia  caesi : ad  mille  octingentos  triginta  capti;  praeda  ingens 
parta:  dux  Marcius  appellatus  est.  • 

LIBRI  VI. 


(pag.  223.) 

Hannibal  ad  tertium  ab  urbe  Roma  lapidem  super  Anienem 
castra  posuit ; ipse  vero  cum  duobus  M.  equitum  usque  ad  por- 
tam Capenam  , ut  urbis  situm  exploraret,  obequitavit ; et  cum 
per  triduum  in  aciem  utrinque  exercitus  omnis  descendisset , 
certamen  tempestas  diremit;  nam  cum  in  castra  rediissenl , 
statim  serenitas  erat.  Capua  capta  est  a Q.  Fulvio  et  Ap. 
Claudio  Coss.  Principes  Campani  veneno  sibi  consciverunt 
mortem.  Cum  senatus  C ampanorum  deligatus  esset  ad  palos, 
ut  securi  feriretur,  literas  a sendtu  missas  Q.  Fulvius  Cos. 
quibus  iubebatur  parcere , antequam  legeret,  in  sinu  posuit , et 
lege  agi  iussit:  et  supplicium  peregit.  Cum  in  comitiis  apud 
populum  quaereretur,  cui  mandaretur  Hispaniarum  imperium: 
nullo  id  volente  suscipere,  P.  Scipio  P.  filius,  qui  in  Hispania 
ceciderat,  professus  est  se  iturum;  et  suffragio  populi,  consen- 
suque omnium  missus,  Novam  Carthaginem  uno  die  expugna- 
vit, cum  ageret  vigesimumquartum  annum,  videreturque  divina 
stirpe  creatus : quoniam  et  ipse  posteaquam  togam  acceperat, 
quotidie  in  Capitolio  erat,  et  in  cubiculo  matris  eius  anguis 
saepenumero  visus  erat.  Res  praeterea  in  Sicilia  gestas  continet, 
et  amicitiam  cum  Aetolis  iunctam,  "bellumque  gestum  adversus 
Acarnanas  et  Philippum  Macedonum  regem. 

LIBRI  VII. 

% 

(pag.  293.) 

Cn.  Fulvius  praetor  cum  exercitu  ab  Hannibale  caesus  est. 
Meliore  eventu,  Cl.  Marcello  Cos.  adversus  eundem  ad  Nu- 
mistronem pugnatum  est  ; inde  Hannibal  noctu  recessit.  Marcel- 
lus insecutus  est : et  subinde  cedentem  pressit , donec  confligeret. 
Priore  pugna  Hannibal  superior  fuit , Marcellus  insequenli. 
Fabius  Maximus,  pater,  consul  Tarentinos  per  proditionem 
recepit.  In  Hispaniam  ad  Betulam  Scipio  cum  Hasdrubale 
Hamilcaris  conflixit,  et  vicit;  inter  alia  captum  puerum  rega- 
lem eximiae  formae  ad  avunculum  Masinissam  cum  donis 
misit.  Cl.  Marcellus,  T.  Quintius  Crispinus  Coss.  speculandi 
causa  egressi  e castris,  insidiis  ab  Hannibale  circumventi  sunt. 
Marcellus  occisus  fuit,  Crispinus  fugit.  Res  praeterea  a P.  Sul- 
picio praetore  adversus  Philippum  et  Achaeos  gestas  continet. 
Lustrum  a censoribus  conditum  est;  censa  sunt  civium  capita 
centum  triginta  septem  millia,  centum  et  octo;  ex  quo  numero 
apparuit  quantum  hominum  tot  proeliorum  adversa  fortuna 
pupulo  Romano  abstulisset.  Hasdrubal,  qui  cum  exercitu  novo 
transcenderat  Alpes , ut  se  Hannibali  coniungeret,  cum  milli- 
bus hominum  ivi.  caesus  est,  M.  Livii  consulis  ductu,  non 
minore  opera  Claudii  Neronis  consulis:  qui  cum  Hannibali 
oppositus  esset,  relictis  castris , ita  ut  inimicum  falleret,  electa 
manu  profectus  Hasdrubalem  circumvenit. 

LIBRI  VIII. 

(pag.  350.) 

Res  in  Hispania  prospere  gestae  a Silano  Scipionis  legato, 
et  L.  Scipione  fratre  adversus  Poenos , a Sulpicio  procos,  et  ab 
Attalo  rege  Asiae  adversus  Philippum  regem  Macedonum  pro 
Aetolis  referuntur.  Cum  M.  Livio,  et  Claudio  Neroni  Coss. 
triumphus  decretus  esset,  Livius,  qui  inprovincia  sua  rem  gesse- 
rat, quadrigis  invectui  est:  Nero , qui  in  collegae  provinciam , 

ut  victoriam  eius  adiuvaret,  venerat,  equo  est  secutus ; et  in 
hoc  habitu  plus  gloriae  reverentiaeque  habuit;  nam  e\  plus  in 
bello  quam  collega  fecerat.  Ignis  in  aede  Vestae  negligentia 
virginis,  quae  non  custodierat,  extinclus  est;  virgo  caesa  est 
flagro.  P.  Scipio  in  Hispania  cum  Poenis  debellavit  X tv.  anno 
eius  belli , anno  quinto  posteaquam  ierat , exclusisque  in  totum 
possessione  eius  hostibus,  Hispaniam  recepit:  et  a Tarracone 
in  Africam  ad  Syphacem  regem  Numidarum  duobus  navigiis 
transvectus,  foedus  iungit.  Hasdrubal  Gisgonis  ibi  cum  eo  in 
eodem  lecto  accubuit.  Munus  gladiatorium  in  honorem  patris 
palruique  Carthagini  Novae  dedit,  non  ex  gladiatoribus,  sed 
ex  his  qui  aut  in  honorem  ducis , aut  ex  provocatione  in  certa- 
men descendebant;  in  quo  reguli  fratres  de  regno  ferro  con- 
tenderunt. Cum  Astapa  urbs  ab  Romanis  oppugnaretur,  oppidani 
liberos  et  coniuges  rogo  exstructo  occiderunt:  et  se  insuper 
praecipitaverunt.  Ipse  Scipio  dum  gravi  morbo  implicitus  esset , 
seditionem  in  parte  exercitus  molam  confirmatus  discussit : re- 
bellantesque  Hispaniae  populos  cotgil  in  deditionem  venire.  Et 
amicitia  facta  est  cum  Masinissa  rege  Numidarum,  qui  illi 
auxilium,  si  in  Africam  traiecisset,  pollicebatur ; cum  Ga- 
ditanis quoque  post  discessum  inde  Magonis , cui  ex  Carthagine 
' scriptum  erat,  ut  in  Italiam  traiiceret.  Romam  reversus  consul- 
que creatus.  Africam  provinciam  petenti , contradicente  Q.  Fa- 
bio Maximo,  Sicilia  data  est:  permissumque  ut  in  Africam 
traiiceret,  si  ex  Repub.  esse  censeret.  Mago  Hamilcaris  filius 
a minore  Baleari  insula,  ubi  hiemarat,  in  Italiam  traiecit. 

LIBRI  IX. 

(pag.  403.) 

Ex  Sicilia  C.  Laelius  in  Africam  a Scipione  missus,  ingen- 
tem praedam  reportavit:  et  mandata  Masinissae  Scipioni  expo- 
suit, conquerentis  quod  non  exercitum  in  Africam  traiecisset. 
Bellum  in  Hispania  finitum,  victore  Romano,  quod  Indibilis 
excitaverat;  ipse  in  acie  occisus : Mandonius  exposcentibus 
Romanis  a suis  deditus  est.  Magoni , qui  in  Galliam  et  Ligu- 

riam  ierat,  ex  Africa  et  militum  ampla  manu  missa,  et  pecu- 
niae, quibus  auxilia  conduceret ; praeceptumque,  ut  se  Hanni- 
bali iungeret.  Scipio  a Syracusis  in  Bruttios  traiecit : et  Locros 
pulso  Punico  praesidio,  fugatoque  Hannibale,  recepit.  Pax  cum 
Philippo  facta  est.  Idaea  mater  deportata  est  Romam  a Pessi- 
nunte oppido  Phrygiae,  carmine  in  libris  Sibyllinis  invenio, 
pelli  Italia  alienigenam  hostem  posse , si  mater  Idaea  deportata 
Romam  esset;  tradita  autem  est  Romanis  per  Attalum  regem 
Asiae;  lapis  erat,  quem  matrem  deum  incolae  dicebant.  Exce- 
pit P.  Scipio  Nasica,  Cn.  filius,  eius  qui  in  Hispania  perierat: 
vir  optimus  a senatu  iudicalus , adolescens  nondum  quaestorius: 
quoniam  ita  responsum  habebatur , ut  numen  id  ab  optimo  viro 
reciperetur , consecrareturque.  Locrenses  legatos  Romam  mise- 
runt, qui  de  impotentia  Q.  Pleminii  legati  quererentur , quod 
pecuniam  Proserpinae  abstulerat,  et  liberos  eorum  et  coniuges 
stupraverat.  Pleminius  in  catenis  Romam  perductus , in  carcere 
mortuus  est.  Cum  falsus  rumor  de  P.  Scipione  proconsule , qui 
in  Sicilia  erat,  in  urbem  perlatus  esset,  tanquam  luxuriaretur: 
missis  ob  hoc  legatis  a senatu  qui  explorarent  an  ea  vera  essent: 
purgatus  infamia  Scipio  in  Africam  traiecit  senatus  permissu. 
Syphax  accepta  in  matrimonium  Hasdrubalis  Gisgonis  filia , 
amicitiae,  quam  cum  Scipione  ipse  iunxerat,  renuntiavit.  Ma- 
sinissa rex  Masaesylorum , dum  pro  Carthagine  in  Hispania 
militat,  amisso  patre  Gala,  de  regno  exciderat;  quo  per  bellum 
saepe  repetito , aliquot  proeliis  a Syphace  rege  Numidarum 
victus,  in  totum  privatus  est:  et  cum  ducentis  equilibus  exui 
Scipioni  se  iunxit ; et  cum  eo  primo  stalim  bello  Hannonem 
Hamilcaris  filium  cum  ampla  manu  interemit.  Scipio  adventu 
Hasdrubalis  et  Syphacis,  qui  prope  cum  centum  millibus  arma- 
torum venerant,  ab  obsidione  Vticae  depulsus,  hiberna  com- 
munivit. Sempronius  Cos.  in  agro  Crotoniensi  prospere  adversus 
Hannibalem  pugnavit.  Lustrum  a censoribus  conditum  est ; 
censa  sunt  civium  capita  ccxv.  millia.  Inter  censores  M.  Li- 
vium et  Claudium  Neronem  notabilis  discordia  fuit ; nam  et 
Claudixss  Livio  collegae  equum  ademit,  quod  a pop.  Rom. 
damnatus,  adusque  in  exilium  fuerat;  et  Livius  Claudio,  quod 
falsum  in  se  testimonitim  dixisset  , et  quod  minime  bona  fide 

fecum  in  gratiam  redisset ; idem  omnes  tribus,  extra  unam, 
aerarias  reliquit , quod  et  innocentem  se  damnassent,  et  postea 
consulem  censoremque  fecissent.  , 


LIBRI  X. 

(pag.  4*2.) 


In  Africa  Scipio  Carthaginenses , et  eundem  Syphacem 
1 Vumiilarum  regem,  Ilasdrubalemque  pluribus  praeliis  vicit, 
adiuvante  Masinissa : binaque  hostium  castra  expugnavit , in 
quibus  XL.  millia  hominum  ferro  ignique  consumpta  sunt. 
Syphacem  per  C.  Laelium  cepit.  Masinissa  Sophonisbam,  uxo- 
rem Syphacis , filiam  Hasdrubalis,  captam  stalim  adamavit, 
et  nuptiis  factis  uxorem  habuit:  castigatusque  a Scipione,  vene- 
num ei  transmisit:  quo  hausto  illa  decessit.  Effectumque  est 
multis  Scipionis  victoriis , ut  Carthaginienses  in  desperationem 
acti,  in  auxilium  publicae  salutis  Hannibalem  ex  Italia  revo- 


carent, isque  anno  decimosexto  Italia  discedens,  in  Africam 
traiecit,  tentavitque  per  colloquium  pacem  cum  Scipione  com- 
ponere: et  cum  de  conditionibus  pacis  non  convenisset,  acie 
victus  est.  Pax  Carthaginiensibus  data  est  petentibus.  Hannibal 
Gisgonem,  pacem  dissuadentem,  manu  sua  detraxit,  excusata 
deinde  temeritate  facti,  ipse  pacem  suasit.  Mago  bello,  quo  in 
agro  Insubrium  cum  Romanis  conflixerat , vulneratus,  dum  in 
Africam  per  legatos  revocatus  reverteretur,  ex  vulnere  mortuus 
est.  Reversus  in  urbem  Scipio  amplissimum  uobilissimumque 
egit  triumphum : quem  ().  Terentius  Culleo  senator  pileatus  se- 
cutus est. .Scipio  Africanus  ( incertum  militari  prius  favore,  an 
populari  aura  ita  cognominatus  sit)  primus  certe*  hic  imperator 
victae  a se  nomine  gentis  nobilitatus  est. 

